
sias vakaras jau buvo pradė- 
jęs globti pasaulį savo paslaptingu glėbiu. Toli vakaruose leidosi sau- 
lė, ir paskutinis pernelyg greit prabėgusios dienos spindulys dar mei- 
liai lūkuriavo virš jūros ir smėlėto kranto, virš išdidaus seno ir mielo 
Houto rago, per amžius saugančio įlankos vandenis, virš apaugusių 
piktžolėmis uolų, nusidriekusių palei Sendimaunto pakrantę!, ir ga- 
liausiai, bet tai ne mažiau svarbu, virš kuklios bažnyčios?, iš kurios 
kartkartėm per tylą atsrovendavo garsai maldos tai, kurios tyras švy- 
tėjimas yra kaip amžina kelrodė audrų blaškomai žmogaus širdžiai, 
Marijai, jūros žvaigždei. 

Trys draugės sėdėjo ant uolų, mėgaudamosi vakaro vaizdu ir vėje- 
liu - gaiviu, bet ne pernelyg vėsiu. Jos dažnai panūsdavo ateiti čia, į šį 
pamėgtą kampelį, jaukiai paplepėti netoli raibuliuojančių bangų ir ap- 
tarti savo moteriškus reikalus, Sisi Kefri ir Edi Bordmen su mažyliu 
vežimėlyje, taip pat Tomis ir Džekis Kefriai, du nedideli garbanota- 
galviai berniukai, aprengti jūreiviškais kostiumėliais su derančiomis 
prie jų kepuraitėmis - ant abiejų buvo tas pats užrašas „H. M. S. Bel- 
leisle“*. Todėl, kad Tomis ir Džekis Kefriai buvo dvyniai, vos ketverių 
metukų, bet triukšmingi, kartais labai jau išdykę dvyniai, bet vis vien 
mieli berniūkščiai skaisčiais, linksmais veideliais, tokie žavūs. Jie kaps- 
tėsi smėlyje su kibirėliais 17 kastuvėliais, kaip ir visi vaikai, statydami 
pilis, arba žaidė dideliu spalvotu kamuoliu, ir jų džiaugsmui nebuvo 
ribų. Edi Bordmen stumdė vežimėlį, sūpavo putnų mažylį, jaunasis 
džentelmenas tuo metu patenkintas krykštavo. Jam buvo dar tik vie- 
nuolika mėnesių ir devynios dienos - toks mažytis strapalas, tik nese- 

niai pradėjęs švebeldžiuoti pirmuosius kūdikiškus žodžius. Sis: Kefri 
palinko virš jo, norėdama pakutenti putlius skruostelius ir mielą duo- 
butę smakre. 

— Nagi, vaikuti, - tarė Sisi Kefri, - pasakyk garsiai garsiai. Aš noriu 
vandenuko. 

Ir mažylis sučiauškėjo kartodamas: 

— E none deni den. 

Sisi Kefri apglėbė mažulėlį, nes labai mylėjo vaikus, būdavo tokia 
kantri su mažais sirgaliukais, ir Tomio Kefrio niekuomet nebūtų pa- 
vykę įkalbėti išgerti ricinos aliejaus, jeigu ne Sisi Kefri - ji suimdavo 
jam už nosies ir pažadėdavo viliojantį juodos duonos kampelį, aptep- 
tą auksiniu sirupu. Kokią įtaigos galią turėjo ta mergina! Bet, žinoma, 
mažėlis Bordmenas ir taip buvo tiesiog auksinis, gražutis lepūnėlis su 
nauju puošniu seilinuku. Ne, Sisi Kefri nebuvo iš tokių sugadintų gra- 
žuolių kaip Flora Makflimsi“. Nebuvo po saule geresnės širdies mer- 
gaitės - čigoniškos akys visuomet juokiasi, o vyšniasirpėse lūpose skam- 
ba išdykėliški žodelyčiai, be galo miela mergina. Edi Bordmen irgi 
juokėsi iš keistos mažojo broliuko kalbos. 

Bet būtent tą akimirką tarp ponaičių Tomio ir Džekio kilo nedide- 
lis vaidas. Berniukai visada bus berniukai, ir abu mūsų dvynukai ne- 
buvo šios auksinės taisyklės išimtis. Jų nesantaikos obuoliu tapo smė- 
lio pilaitė, kurią ponaitis Džekis pastatė, o ponaitis Tomis, manyda- 
mas, kad iš gero — nieko gero, panoro architektūriškai patobulinti 
paradinėmis durimis - tokiomis kaip Martelo bokšte. Kad ir koks 
užsispyręs buvo ponaitis Tomis, ponaitis Džekis irgi pasirodė esąs ne- 
sukalbamas ir ištikimai laikydamasis principo, kad kiekvieno mažojo 
airio namas yra jo tvirtovė, su tokiu įkarščiu puolė savo nekenčiamą 
varžovą, jog gerokai nukentėjo ir tariamasis užpuolikas, ir (deja, de- 
ja!) geidžiamoji pilis. Suprantama, kad gavusio atkirtį ponaičio To- 
mio šauksmas atkreipė draugių dėmesį. 

— Ateik čia, Tomi, - įsakmiai pašaukė jį sesuo, - tuoj pat! O tu, 
Džeki, kaip tau ne gėda, pargriovei vargšą Tomį ant purvino smėlio. 
Palauk, dar įkrėsiu tau už tai! 

Neišlietų ašarų migla aptrauktomis akimis ponaitis Tomis priėjo 
prie jos, nes vyresniosios sesės žodis dvyniams buvo įstatymas. Labai 
jau gailiai jis atrodė po šio liūdno nutikimo. Maža karo vyro kepurytė 

ir apatinės kelnytės - pilnos smėlio, bet Sisi jau seniai buvo įvaldžiusi 
smulkių gyvenimo nemalonumų šalinimo meną, ir netrukus ant gra- 
žaus jo kostiumėlio nebeliko nė smiltelės. Tik mėlynose akyse vis dar 
tviskėjo karštos ašaros — jos, atrodė, tuojau pat nuriedės skruostais, 
taigi ji bučiniu užgydė skauduliuką, ranka pagrasė tam nusižengėliui 
ponaičiui Džekiui ir pasakė, jei tik jį pačiups, tai ir pričiups, o jos akys 
perspėjamai blykstelėjo. 

— Bjaurus begėdis Džekis! - sušuko ji. 

Apkabino mažojo jūrininko pečius ir meiliai klausė: 

— Koks tavo vardelis? Gal sviestas ir duonelė? 

— Pasakyk mums, - tarė Edi Bordmen. - ką myli. Ar myli Sisi2 

— Neea, - graudžiai suniurnėjo Tomis. 

- Žinau, - nelabai prielankiai pasakė Edi Bordmen, šelmiškai žvelg- 
dama trumparegėmis akimis. - Žinau, ką myli Tomis. Tomis myli Gerti. 

— Neea, - paprieštaravo Tomis, vos sulaikydamas ašaras. 

Mitriu motinišku protu Sisi sumojo, kas čia ne taip, ir šnibžtelėjo 
Edi Bordmen, kad pavėdėtų jį už vežimėlio, kur anas džentelmenas 
nematytų, ir pasergėtų, kad šis neapšlapintų savo naujų gelsvai rudų 
batukų. 

Bet kas buvo Gerti? 

Gerti Makdauel - ji sėdėjo netoli savo draugių 1r paskendusi min- 
tyse užsisvajojusiomis akimis žvelgė į tolumą - tikrų tikriausiai buvo 
toks puikus žaviosios airių mergystės pavyzdys, apie kokį tik galėjai 
svajoti. Visi, kas ją pažinojo, tvirtino ją esant nuostabią, nors, kaip 
žmonės dažnai pabrėždavo, ji labiau panėšėjo į Giltrepus nei į Mak- 
dauelus. Jos figūra buvo liekna ir gracinga, netgi, galima sakyti, trapi, 
nors tos pastilės su geležimi, kurias pastaruoju metu vartojo, labai 
labai padėjo, jos buvo daug geresnės už anas „Našlės Velč“ piliules 
moterims, ir jai gerokai sumažėjo tų išskyrų, kurių būdavo anksčiau, 
ir nuovargio jausmas. Vaškinis jos veido — tyro it dramblio kaulas — 
blyškumas buvo kone kaip dvasios, nors rožės pumpurą primenan- 
čios lūpos atrodė kaip tikras Kupidono lankas, graikų tobulumo. Jos 
rankos ilgais, plonais pirštais buvo tartum iš alebastro, išraižyto plo- 
nyčių venų, tokio baltumo, kokį galėjo suteikti tik citrinų sultys ir 
kremų karalienė, bet netiesa, kad ji miegodavo užsimovusi minkštos 
odos pirštines ar mirkydavo kojas pieno vonioje. Kartą Berta Sapl 

pripasakojo apie tai Edi Bordmen, tyčia pamelavo, nes buvo susipy- 
kusi su Gerti (draugės, kaip ir visi mirtingieji, suprantama, kartais 
truputėlį apsipykdavo) ir perspėjo Edi, kad nieku gyvu neišplepėtų, 
jog tai ji papasakojo jai, antraip niekada daugiau su ja nekalbės. Ne. 
Garbė tik tam, kas jos nusipelnė. Gerti buvo įgimtas subtilumas, lėtas 
karališkas bauteur?, kurio neginčijamas įrodymas buvo švelnios jos 
rankos ir aukšta keltis. Jei tik gerasis likimas jai būtų leidęs gimti, kaip 
dera, aukštos kilmės dama ir jeigu ji būtų gerai išsimokslinusi, Gerti 
Makdauel orumu galėtų lengvai prilygti bet kuriai šalies damai ir re- 
gėti save dailiai apsirengusią, su diadema ant kaktos bei paslaugiais 
gerbėjais prie kojų, besivaržančiais tarpusavy, kad galėtų išreikšti savo 
pagarbą. Ir, galimas daiktas, šitai, ta meilė, kuri būtų galėjusi gimti, 
retsykiais suteikdavo jos švelniabruožiui veidui dėl neišsakytos pras- 
mės kupiną įtampos išraišką, nušviesdavusią gražias akis ilgesingu švel- 
numu - tokiam žavesiui nedaug kas galėjo atsispirti. Kodėl moterų 
akys tokios kerinčios? Gerti žvilgsnis buvo melsviausias airių mėlis, 
paryškintas blizgančių blakstienų ir tamsių išraiškingų antakių. Ka- 
dais tie antakiai neatrodė tokie meilikaujamai gundantys. Tai madam 
Vera Veriti, „Princesės“ žurnalo „Gražuolės“ puslapio redaktorė, pir- 
moji jai patarė išbandyti antakių ryškiklį, suteikus; jos akims jaudi- 
nančią išraišką, kuri tokia nuostabi geriausiuose madų žurnaluose, ir 
jį niekad to nepasigailėjo. Dar ten buvo apie moksliškai išgydomą 
rožę ir kaip išlikti lieknai, padidinti savo ūgį ir tavo veidas gražus, 
betgi nosis? Toji tiktų poniai Dignem, mat josios kaip sagutė. Tačiau 
vainikuojantis Gerti nimbas, didžiausias jos turtas buvo nuostabūs plau- 
kai. Jie buvo tamsiai rudi ir natūraliai bangavosi. Kaip tik tąryt juos 
pakirpo, nes patekėjo jaunas mėnuo, ir plaukai supo jos gražią galvu- 
tę vešlių sruogų vainiku, taip pat nusikarpė nagus, nusikerpi ketvirta- 
dienį - į turtus. Ir štai dabar, po Edi žodžių, skundeivai raudoniui, 
švelniam kaip šviesiausias rožės žiedelis, persmelkus jos skruostus, ji 
atrodė tokia graži, taip saldžiai mergiškai susidrovėjusi, kad tikrų tik- 
riausiai Puikiojoj Dievo žemėj Airijoj nebuvo jai lygios. 

Ji minutėlę patylėjo nuleidusi liūdnokas akis. Norėjo atsikirsti, bet 
kažkas sulaikė žodžius ant liežuvio galo. Noras ragino kalbėti - išdi- 
dumas liepė tylėti. Gražiosios lūpos valandėlę pasipūtė, bet tuomet ji 
pakėlė akis ir pratrūko džiaugsmingu juokeliu, kuriame tilpo visas 

ankstyvo gegužės ryto gaivumas. Puikiai žinojo, geriau už visus, kas 
privertė žvairąją Edi taip pasakyti, mat sumenko jo dėmesys, o juk tai 
buvo paprastas įsimylėjėlių ginčas. Kaip visuomet būna, kažkam bai- 
siai užnižo snapas, kad tas vaikinas, su dviračiu, gyvenantis prie Lan- 
dan Bridž kelio, nuolatos važinėjasi pirmyn ir atgal palei jos langus. 
Tik dabar tėvas jam prisakė vakarais būti namuose ir daug mokytis, 
kad gautų stipendiją vidurinėj, kur dar ėjo, paskui jis ketino stoti į 
Triničio koledžą ir išsimokinęs būti gydytoju, kaip ir jo brolis V. A. 
Vailis, kuris dalyvavo universiteto Triničio koledžo dviračių lenktynė- 
se. Jam turbūt ne ypač rūpėjo tai, ką ji jaučia - tą niūrią, maudžiančią 
tuštumą širdy, kartais nusmelkiančią iki sielos gelmių. Tačiau jis buvo 
jaunas ir laikui bėgant galbūt išmoktų ją mylėti. Jis buvo iš protestan- 
tų šeimos, o Gerti, suprantama, žinojo, Kas ėjo pirmutinis, o už Jo - 
Švenčiausioji Mergelė ir iš paskos - šventas Juozapas. Bet vaikinas 
buvo neabejotinai išvaizdus, turėjo dailią nosį, buvo toks, koks atro- 
dė, kiekvienu savo coliu džentelmenas, galvos forma - irgi tokia, iš 
pakaušio be kepurės visur būtų jį pažinusi, - nedažnai pasitaikantis 
dalykas, - 1r kaip jis pasukdavo prie žibinto dviratį, paleidęs vairą iš 
rankų, ir kaip maloniai kvepėjo geros cigaretės kvapas, be to, jie buvo 
vienodo ūgio, štai kodėl Edi Bordmen tarėsi esanti tokia baisiai gudri, 
nes priešais jos sodelį jis nė nemanė važinėtis pirmyn ir atgal. 

Gerti buvo apsirengusi paprastai, bet su instinktyviu Ponios Ma- 
dos gerbėjos skoniu, nes jautė, jog yra maža viltelė, kad jis pasirodys. 
Išvaizdi elektrinės spalvos palaidinukė, pačios nudažyta populiariais 
dažais (mat „Lady's Pictorial“ pranašavo, kad elektrinė bus madin- 
ga), su šaunia V formos iškirpte, siekiančia tarpelį, bei kišenėle nosi- 
naitei (joje ji visuomet laikydavo prikvepintą mėgstamais kvepalais 
vatos gumulėlį, nes nosinaitė gadino liniją), ir jūreiviškas trijų ketvir- 
čių sijonėlis, prakirptas, kad nevaržytų žingsnio, tobulai išryškino jos 
smulkią, grakščią figūrą. Ji buvo su maža koketiška meilutėle skrybė- 
laite iš plačiom karnom perpintų šokoladinės spalvos šiaudų, pakraš- 
čiai kontrastingai apvedžioti kiaušinio lukšto ir melsvos spalvos rip- 
su, o šone - peteliške surištas kaspinas, priderintas prie bendros spal- 
vinės gamos. Visą šios savaitės antradienio popietę davėsi ieškodama 
ko nors, kas tiktų prie to ripso, kol pagaliau vasariniame Klerio išpar- 
davime rado ko norėjusi, kaip tik, nors truputį ir apiblukęs nuo kabė- 

jimo krautuvėj, bet niekad nepasakytumėt, uolektis - du ir pensas. Ji 
viską padarė savo rankom, ir koks buvo džiaugsmas, kai ją pasimata- 
vo, šypsodamasi gražutėliam atspindžiui, grąžinamam jai veidrodžio! 
O kai movė ją ant ąsočio, kad išlaikytų formą, tarė sau, kad netrukus 
keleto jos pažįstamų personų spindesys prislops. Jos bateliai buvo di- 
džiausia batsiuvystės naujiena (Edi Bordmen didžiavosi, kad yra labai 
petite“, bet ji niekuomet neturėjo tokios pėdos kaip Gerti Makdaue!, 
penkto numerio, ir niekad neturės, jau greičiau jai ant delno plaukai 
pradės augti), lakuotom nosytėm ir vos viena šaunia sagtele ant aukš- 
tai iškeltos kelties. Po sijono kraštu savo tobulas proporcijas rodė dai- 
liai nutekinta kulkšnis, o jos dailių formų blauzdų, apmautų plonų 
siūlų kojinėmis su aukštais užkulniais ir plačiais keliaraiščiais, buvo 
matyti tik tiek, kiek dera, ir ne daugiau. O dėl baltinių, jais Gerti 
rūpinosi labiausiai, ir kas gi, žinąs apie jaudinančias saldžiųjų septy- 
niolikos viltis 1 baimes (nors su savo septyniolika Gerti jau buvo at- 
sisveikinusi), bus tokios žiaurios širdies, kad smerktų ją? Ji turėjo ke- 
turis dailius komplektėlius, kuo gražiausiai išsiuvinėtus, trijų dalių, 
dar ir naktiniai, ir kiekvienas komplektėlis - perrištas skirtingų spalvų 
kaspinėliais - ryškiai rožiniu, blankiai melsvu, violetiniu ir žirnių ža- 
lumo; pati juos vėdindavo, melsvindavo, kai jie grįždavo namo iš skal- 
byklos, lygindavo juos, turėjo tokį plytgalį, ant kurio statydavo lygin- 
tuvą, mat nepasitikėjo tomis skalbėjomis - buvo mačiusi, kaip jos ap- 
svilina rūbus. Vilkėjo melsvąjį - dėl sėkmės, tikėdamasi ir ne, tai jos 
spalva taip pat laiminga nuotakai reikia vilkėt ką nors melsvo nes 
žalsvasis kurį buvo apsivilkusi anądien prieš savaitę vien liūdesį sukė- 
lė todėl kad tėvas jam liepė būti namuose ir ruoštis baigiamajam vidu- 
rinės ir todėl kad ji vylėsi jog jis galimas dalykas pasirodys todėl kad 
kai ji rytą rengėsi vos neužsitraukė senųjų išvirkščiai o tai reiškia sėk- 
mę ir mylimųjų susitikimą jeigu apsivelki tai išvirkščiai - bet kurią 
dieną, bet ne penktadienį. 

Ir vis dėlto, ir vis dėlto! Ta kupina įtampos išraiška jos veide! Kan- 
kinantis sielvartas — visąlaik įsigraužęs. Visa jos siela matyti akyse, ji 
bet ką atiduotų, kad tik galėtų pabūti savo gerai pažįstamo kambarė- 
lio vienumoje, kur, davusi valią ašaroms, gerai išsiverktų ir išlietų už- 
gniaužtus jausmus. Bet ne per daug, nes ji žinojo, kaip gražiai verkti 
prieš veidrodį. Ir jis tarė, Gerti, tu miela. Pablyškusi vakaro šviesa 

krinta ant veido, be galo liūdno ir 1lgesingo. Gerti Makdauel dūsauja 
tuščiai. Taip, ji iš pat pradžių žinojo, kad išsvajotos vedybos, ir vestu- 
vių varpai, skambantys poniai Regi Vaili, T. C. D.? (nes toji, kuri ište- 
kės už vyresniojo brolio, bus ponia Vaili), ir aukštuomenės kronikoje: 
ponia Gertrūda Vaili vilkėjo prabangų pilkų tonų tualetą, papuoštą 
prašmatnia melsvąja lape - tik tuščias dalykas. Jis per jaunas, kad su- 
prastų. Nepatikėtų meile, prigimtine moters teise. Seniai, tą pobūvio 
vakarą pas Storsus (jis tuomet dar dėvėjo trumpas kelnes), kai jie liko 
vieni, jis slapukiškai apsivijo ranka jos liemenį, ir ji pabalo iki pat 
lūpų. Keistai užkimusiu balsu pavadino ją mažyte ir nuvogė pusę bu- 
činio (pirmojo!), bet pataikė tik į jos nosies galiuką ir tuoj pat išskubė- 
jo iš kambario metęs kažkokią pastabą apie užkandžius. Smarkus vy- 
rukas! Charakterio tvirtumu Regis Vailis niekada neišsiskyrė, o tasai, 
kuris pasipirš Gerti Makdauel ir ją laimės, turi būti vyras tarp vyrų. 
Bet laukti, visada laukti, kol kas nors susidomės, o dar ir metai kelia- 
mieji, ir netrukus baigsis. Ne koks žavingas princas, kuris paklos retą 
ir nuostabią meilę jai po kojom, yra jos grožio idealas, ne, veikiau 
vyriškas vyras griežtu ramiu veidu, iki šiol neradęs savo idealo, jo 
plaukai, galimas dalykas, šiek tiek nubarstyti sidabru, jis supras ją, 
suspaus globėjiškam glėby, priglaus prie savęs visa jausmingos prigim- 
ties galia ir nuramins ilgu ilgu bučiniu. Būtų tarsi danguje. Štai tokio 
vyro ji ilgisi šį malonų vasaros vakarą. Visa savo širdimi trokšta būti jo 
vienintelė, jo prisiekusi nuotaka ir turte, ir skurde, ir ligoj, ir sveika- 
toj, kol mirtis mus išskirs, nuo šios iki pat tos dienos. 

Ir kol Edi Bordmen buvo užsiėmusi mažuoju Tomiu už vežimėlio, 
ji kaip tik svarstė, ar kada nors išauš tokia diena, kai ji galės pavadinti 
save būsima jo žmonele. O tuomet jos galės kalbėti apie ją, kol pamė- 
lynuos, ir Berta Sapl, ir Edi, toji pikčiurna - mat lapkritį jai sukaks 
dvidešimt dveji. Taip pat ji pasirūpintų, kad jam nestigtų žemiškų gė- 
rybių, nes Gerti buvo moteriškai išmintinga ir žinojo, kad kiekvienam 
vyrui patinka namų jausmas. Jos paplotėliai, apskrudinti iki rudai auk- 
sinio puikaus atspalvio, 1r nuostabaus purumo karalienės Anos pu- 
dingas užsitarnaudavo tik puikiausių pagyrų, nes jos ranka buvo tokia 
lengva ir kuriant ugnį, ir įberi aukštos kokybės miltų su mielėmis ir 
visad suki ta pačia kryptimi paskui grietinėlė pienas ir cukrus gerai 
išplaki kiaušinio baltymą nors valgyti ji nemėgdavo kai būdavo kokių 

žmonių ji jų drovėdavosi ir dažnai pasvarstydavo kodėl negalima val- 
gyti ko nors poetiško sakykime žibučių ar rožių ir jie turėtų gražiai 
įrengtą saloną su paveikslais ir graviūromis ir senelio Giltrepo mielo 
šunelio Gariouveno atrodė tuoj prakalbės, toks buvo panašus į žmo- 
gų, fotografija ir kartūninius kėdžių užtiesalus, 1r tą sidabrinį padėklą 
skrebučiams iš vasarinio Klerio išpardavimo, kokie būna turtinguose 
namuose. Jis būtų aukštas, plačių pečių (ją visuomet žavėjo aukšti — 
kaip tik į vyrus), baltais blizgančiais dantimis po rūpestingai pakirp- 
tais vešliais ūsais, ir jie vyktų į žemyną praleisti medaus mėnesio (trys 
nuostabios savaitės!), paskui, apsigyvenę gražioje nuošalioje vietoje, 
mielame mažame jaukiame namelyje, kasryt kartu valgytų pusrytė- 
lius, paprastus, bet puikiai patiektus, tik jiems abiem, ir prieš išeida- 
mas tarnybon jis stipriai ir širdingai apkabintų savo brangią žmonikę 
ir minutėlę įdėmiai pažvelgtų į akis. 

Edi Bordmen paklausė Tomą Ketfrį, ar jau padarė, ir jis atsakė taip, 
taigi ji užsegiojo jo plačias kelnytes ir liepė bėgti sau žaist su Džekiu ir 
nuo šiolei būt geram ir nesipešt. Bet Tomis pasakė, kad nori kamuo- 
lio, o Edi jam atsakė me, tas mažutis žaidžia su kamuoliu ir jeigu jis 
paims jį, kils peštynės, bet Tomis pasakė, kad tai jo kamuolys ir jis 
nori savo kamuolio, ir ėmė trypti kojomis žemę, jūs tik pamanykit. 
Na ir charakteris! O, jis jau buvo vyras, buvo mažasis Tomis Kefris — 
vos išsispardęs iš vystyklų. Edi pasakė jam me me, ir tegu liaujasi, ir 
liepė Sis: Kefri jam nenusileist. 

— Tu ne mano sesuo, - pasakė užsispyrėlis Tomis. - Čia mano ka- 
muolys. 

Tačiau Sisi Kefri mažyliui Bordmenui liepė pažiūrėti aukštyn, į jos 
pirštą, o pati paskubom pačiupo kamuolį ir metė tolyn ant smėlio, ir 
Tomis, pasiekęs savo, kiek kojos neša pasileido paskui jį. 

— Kad tik būtų ramybė, - nusijuokė Sisi. 

Ir pakuteno mažučius pyplio skruostelius, kad jis pamirštų, ir pa- 
žaidė virė virė košę, vaikai atsilošę, tam davė, tam davė, o tam ir 
neliko. Bet Edi staiga baisiausiai įširdo, kad jis va ir vėl pasiekė savo, 
nes visi visada jį lepina. 

— Duočiau jam į vieną vietą, - tarė ji, - oi, duočiau nesakysiu kur. 

— Į esubėnikę, - linksmai nusijuokė Sisi. 

Gerti Makdaue! nuleido galvą ir paraudo, pamaniusi, kad Sisi išta- 

rė nederamą panelei dalyką, ir dar šitaip garsiai, jai būtų labai gėda, 
nė už ką nepasakytų, apsipylė sodriu rožės raudoniu, o Edi Bordmen 
pasakė, kad yra tikra, jog tas džentelmenas priešais išgirdo, ką ji sakė. 
Bet Sisi tai nėmaž nesujaudino. 

— Tegul! — sušuko ji, šelmiškai kresteldama galvą ir intriguojamai 
užriesdama nosį. - Duosiu ir jam į tą pačią vietą, nespės nė mirktelėti. 

Padūkėlė Sisi su lėlytės garbanom. Kartais ima ir prajuokina. Pa- 
vyzdžiui, paklausia, ar nenorėtum dar puodelio kiniškos arbatos su 
uogiečių aviene arba ant nagų raudonu rašalu išsipaišo ąsočius ir vyrų 
veidus net šonai plyšta ar užsimano žinote ko ir sako jau bėgsiu aplan- 
kysiu mis Sisi. Jau tokia ji buvo, ta Sisimisi. O argi pamirši kada tą 
vakarą, kai ji apsivilko tėvo kostiumą, apsvilintu kamščiu išsipaišė ūsus 
ir rūkydama cigaretę vaikštinėjo Traitonvilio gatve? Kalbant apie pokš- 
tus, niekas negalėjo jos pranokti. Bet drauge ji buvo įkūnytas nuošir- 
dumas, viena drąsiausių ir teisingiausių širdžių, kokias kada nors Die- 
vas sukūrė, ne tokia kaip tie dviveidžiai tipai, perdėm saldūs, kad iš jų 
būtų kokios naudos. 

Ir tuomet iki jų oru atskriejo balsų skambesys ir gaudžiančių var- 
gonų giesmė. Tai buvo vyrų blaivininkų globos namai, vadovaujami 
gerbiamo dvasininko Džono Hjuzo, S. J., rožinis, pamokslas ir Šven- 
čiausiojo Sakramento palaiminimas. Jie ten buvo susibūrę draugėn, 
nepaisydami socialinės klasės skirtumų (ir toks reginys buvo ganėti- 
nai pamokantis), toje paprastoje šventovėje greta bangų, patyrę šio 
varginančio pasaulio audras, suklupę prie skaisčiosios kojų, kalbėjo 
Dievo motinos iš Loreto litaniją, melsdami jos užtarimo, tokie seni 
žinomi žodžiai, šventoji Marija, šventoji ir skaisčiausia iš mergelių. 
Kaip liūdna buvo tai girdėti vargšei Gerti! Jei tik jos tėvas būtų ištrū- 
kęs iš girtavimo pabaisos gniaužtų, tvirtai prisiekdamas negerti arba 
vartodamas anuos įprotį girtuokliauti išgydančius „Pearson's Week- 
ly“ aprašytus miltelius, ji dabar galbūt važinėtų nuosava karieta ir nie- 
kam neturėtų lenktis. Ji vis kartodavo tai sau, giliai paskendusi svajo- 
se žiūrėdama į gęstančias žarijas, nedegdama šviesos, mat bjaurėjosi 
dviguba šviesa, arba valandų valandas svajingai žvelgdavo per langą į 
lietų, teškenantį surūdijusiame kibire, užsigalvojusi. Bet tasai šlykštus 
nuoviras, sudaužęs šitiek širdžių ir šeimų, metė šešėlį ant jos vaikystės 
dienų. Dargi - jai net teko namuose regėti dėl nesaikingo gėrimo kilu- 

sį smurtą, ji matė tikrą savo tėvą, nuodų garų auką, elgiantis visiškai 
netinkamai, nes geriau už viską pasauly Gerti žinojo, kad vyras, palie- 
tęs moterį kitaip, nei vedamas švelnumo, yra vertas tik blogiausio iš 
blogiausių vardo. 

O balsai vis giedojo, nuolankiai kreipdamiesi į Mergelę galingiau- 
s1ąją, gailestingiausiąją Mergelę. O Gerti, panirusi į mintis, beveik ne- 
matė ir negirdėjo nei savo draugių, nei gyvai strikinėjančių dvynių, 
nei Sendimaunto Gryno pusėje pasirodžiusio džentelmeno, - apie jį 
Sisi pasakė, kad tas vyras — toks panašus į tėvą, — išėjusio trumpam 
pasivaikščioti pajūriu. Jo niekada nepamatysi kauštelėjusio, bet, ne- 
paisant to, ji nenorėtų, kad jis būtų jos tėvas, gal todėl, kad buvo per 
senas ar panašiai, arba dėl jo veido (tai buvo aiškus daktaro Felo atve- 
jis?), ar dėl nosies su karbunkulu bei spuogais ir smėlio spalvos ūsų, 
panosėje jau truputį žilstelėjusių. Vargšas tėtis! Tebemylėjo jį, su viso- 
mis ydomis, kai uždainuodavo „Pasakyk man, Meri, kaip tau prisi- 
meilint“ arba „Mylimoji ir trobelė prie Rošelės“, o vakarieniaudami 
jie valgydavo troškintų moliuskų - širdučių su salotomis ir „Leizen- 
bio“ salotų padažu, ir kai dainuodavo „Jau mėnuo patekėjo“ su mis- 
teriu Dignemu, kuris taip staiga numirė ir jau buvo po velėna, Dieve, 
pasigailėk jo, nuo širdies smūgio. Jos motina šventė gimtadienį, tuo- 
met ir Čarlis buvo grįžęs namo atostogų, ir Tomas, ir misteris Digne- 
mas su ponia, ir Patsis, ir Fredis Dignemas, jie visi ruošėsi kartu nusi- 
fotografuoti. Niekam nė į galvą nebūtų šovę, kad jam tiek nedaug 
likę. Dabar jau atgulė poilsio. Ir jos motina jam pasakė, tebūnie tai 
perspėjimas iki pat jo dienų pabaigos, o jis net negalėjo nueiti į laido- 
tuves dėl podagros, ir jai teko eiti į miestą ir atnešti iš jo kontoros 
laiškus bei Keitsbio linoleumo su kamščiamedžiu pavyzdžius - meniš- 
kas raštas, tiktų net rūmams, labai patvarus, namuose visąlaik šviesu 
ir linksma. 

Gerti buvo tikrai gera duktė, visai kaip antra motina šeimoje ir 
angelas pagalbininkas su maža širdele, verta, kiek vertas jos svorio 
aukso gabalas. O kai motinai užeidavo pašėlę skeliantys galvos skaus- 
mai, ne kas kitas, o Gerti trindavo jai kaktą mentolo žvakele, nors jai 
nepatiko, kad motina uosto tabaką, ir tai buvo vienintelis dalykas, dėl 
kurio jos pasiginčydavo, - tabako uostymas. Visi baisiausiai ją gyrė už 
jos švelnumą. Būtent Gerti kas vakarą užsukdavo pagrindinį dujų čiau- 

pą, būtent Gerti toj vietoj, kur niekuomet nepamiršdavo kas porą 
savaičių įberti chlorkalkių, ant sienos pakabino bakalėjininko miste- 
rio Tanio kalėdinį kalendorių, įdiliškų dienų paveikslėlį - jame jaunas 
džentelmenas su tokiu kostiumu, kokius tuomet dėvėdavo, ir trikam- 
pe skrybėle senamadiškai galantiškai dovanojo puokštę gėlių savo my- 
limajai pro jos lango groteles. Čia aiškiai slypėjo kažkokia istorija. 
Spalvos buvo parinktos kažkaip žavingai. Ji vilkėjo ploną baltą priglu- 
dusį drabužį, poza — iš anksto apgalvota, o džentelmenas šokolado 
spalvos apdaru atrodė kaip tikras aristokratas. Ji dažnai svajingai žvelg- 
davo į juos, kai būdavo ten tam tikru reikalu, ir atsmaukusi rankovę 
liesdavo savo rankas, baltas ir švelnias, visai kaip josios, ir galvodavo 
apie tuos laikus, mat Volkerio tarimo žodyne, priklausiusiame sene- 
liui Giltrepui, buvo skaičiusi apie tas idiliškas dienas ir ką jos reiškia. 

Dvyniai dabar žaidė tiesiog nepriekaištingai, kaip ir dera broliams, 
kol galiausiai ponaitis Džekis, kuris iš tiesų buvo tikras akiplėša, rei- 
kia su tuo susitaikyti, tyčia iš visų jėgų spyrė kamuolį žemyn, dumb- 
liais apaugusių uolų link. Nereikia nė sakyti, kad vargšas Tomis ne- 
delsė balsiai išreikšti savo nusiminimo, bet, laimė, sėdėjęs vienas juo- 
dai apsirengęs džentelmenas galantiškai puolė pagalbon ir sulaikė 
kamuolį. Abu mūsų čempionai smarkiais riksmais pareikalavo savo 
žaislo, ir norėdama išvengti rūpesčių Sisi Kefri šūktelėjo tam džen- 
telmenui, atmeskit jį man, prašom. Džentelmenas kartą kitą nusitai- 
kė ir metė kamuolį palei krantą Sisi Kefri link, bet kamuolys nusiri- 
to šlaitu žemyn ir sustojo tiesiai po Gerti sijonu, netoli balutės šalia 
uolos. Dvyniai vėl jo pareikalavo, ir Sisi liepė jai paspirti — lai jie 
pešasi dėl jo - taigi Gerti atitraukė koją, bet norėjo, kad tasai kvailas 
kamuolys neatriedėtų žemyn pas ją, ir spyrė, tačiau nepataikė, ir Edi 
su Sisi nusijuokė. 

— Nepavyko - mėgink dar, - tarė Edi Bordmen. 

Gerti pritariamai šyptelėjo ir prikando lūpą. Švelnus raudonis už- 
sėlino ant žaviųjų jos skruostų, bet ji jau buvo pasiryžusi joms parody- 
ti, taigi vos kilstelėjo sijoną, truputį, bet užtektinai, gerai nusitaikė ir 
smagiai spyrė kamuolį, šis nulėkė toli toli, o paskui jį - ir tiedu dvy- 
niai, pajūrio krūmokšnių pusėn. Aišku, tai buvo grynas pavydas, ir 
nieko daugiau, kad atkreiptų dėmesį to džentelmeno, stebinčio prie- 
šais. Ji pajuto karštą kraujo bangą, o tai visuomet Gerti Makdauel 

būdavo pavojaus signalas, atplūstant ir užsiliepsnojant skruostuose. 
Iki tol jie buvo persimetę tik kuo nerūpestingiausiais žvilgtelėjimais, 
bet dabar ji išdrįso įdėmiau pažvelgti į jį iš po savo naujos skrybėlaitės 
krašto, ir veidas, čia, prieblandoje, pasitikęs jos įdėmų žvilgsnį, išblyš- 
kęs ir keistai perkreiptas, jai pasirodė liūdniausias iš visų, kuriuos ka- 
da nors buvo mačiusi. 

Pro atvirą bažnyčios langą sklido kvapnūs smilkalai, o su jais — 
kvapnūs vardai tos, kuri buvo pradėta be prigimtinės nuodėmės gė- 
dos, dvasios inde, melskis už mus, garbingasis inde, melskis už mus, 
ypatingo atsidavimo inde, melskis už mus, mistine rože. Ir buvo ten 
rūpesčių iškankintos širdys, ir triūsiantys dėl duonos kasdieninės, ir 
daug tokių, kur nusidėjo ir paklydo, sudrėkusiomis nuo atgailos, ta- 
čiau dėl to ir švytinčiomis viltimi akimis, nes tėvas Hjuzas jiems papa- 
sakojo, ką pasakęs didysis šventasis Bernardas? savo garsioje Marijos 
maldoje apie pamaldžiausios Mergelės užtarėjos galią, jog niekada per 
amžius nebuvo paminėta, kad tie, kurie meldė jos visagalės globos, 
kada nors būtų buvę apleisti. 

Dabar dvyniai vėl žaidė visai linksmai, mat vaikystės rūpesčiai — 
lyg greit praeinanti vasaros liūtis. Sisi taip įsižaidė su mažyliu Bord- 
menu, kad tas net spiegė iš pasitenkinimo, plodamas ore kūdikiškais 
delniukais. Ku kū, šūktelėjo ji iš už vežimėlio gaubto, ir Edi paklausė, 
kur dingo Sisi, tuomet Sisi iškišo galvą 1r šūktelėjo ū!, ir, prisiekiu, tas 
vyrukas taip apsidžiaugė! Tada ji liepė jam pasakyti tėtė. 

— Pasakyk tėtė, mažuli. Sakyk tė tė tė tė tė tė tė. 

Ir mažulis stengėsi kaip įmanydamas tai ištarti, nes, kaip vienuoli- 
kos mėnesių, buvo labai protingas, visi taip tvirtino, didelis pagal sa- 
vo amžių, sveikas - lyg iš paveiksliuko, tiesiog mažytis meilės gumulė- 
lis, iš jo tikrai išaugs koks garsus vyras, kalbėjo žmonės. 

— Aba ba ba ba. 

Sis: seilinuku nušluostė jam burnytę ir norėjo jį pasodinti, kaip 
dera, ir kad jis pasakytų tė tė tė, bet atsegusi dirželį šūktelėjo, dievu- 
liau šventas, jis kiaurai peršlapęs, reikia po juo apverst dvigubą antklo- 
dėlę. Žinoma, jo kūdikiška didenybė labai maištaudavo prieš tokius 
tualeto formalumus ir, kad visi žinotų, paskelbė: 

— Ajabaa baaajabaa baaa. 

Ir dvi žavios apvalios mielos didelės ašaros nuriedėjo jo skruostais. 

Bergždžia dabar jį buvo raminti sakant ne, ne ne, mažyli, ne, ir pasa- 
kojant apie gaga ir kur yra pumpum, bet Sisi, išradinga kaip visuo- 
met, įkišo jam į burnytę buteliuko čiulptuką, ir mažasis pagonis greit 
nurimo. 

Gerti meldė Apvaizdą, kad jos vežtųsi savo klyksnį vaiką namo ir 
netampytų jai nervų, metas jau vėlyvas, kad būtų lauke, ir tuos vaikiš- 
čius dvynius. Ji žvelgė į tolimą jūrą. Ši priminė paveikslėlius, kuriuos 
tas žmogus piešdavo spalvotomis kreidelėmis ant šaligatvio, būdavo 
taip gaila juos ten palikti, kad visus nutrintų, tas vakaras ir slenkantys 
debesys, ir Beilio švyturys ant Houto, ir klausaisi muzikos kaip ši, ir 
kvapas smilkalų, kuriuos smilkė bažnyčioj, tarytum koks vėjelis. Ir kai 
taip žvelgė, jai stipriai dunksėjo širdis. Taip, tai į ją jis Žiūrėjo, ir jo 
žvilgsnis buvo prasmingas. Jo akys degindamos skverbėsi į ją, lyg būtų 
tyrusios kiaurai, skaičiusios pačią jos sielą. Nuostabios tai buvo akys, 
nepaprastai išraiškingos, bet ar gali jomis pasitikėti? Žmonės būna 
tokie keisti. Iš jo tamsių akių ir protingo pablyškusio veido ji tuoj pat 
sumojo, kad jis - svetimšalis, atspindys tos nuotraukos, kurią ji turėjo, 
Martino Harvio, aktoriaus, moterų dievaičio, jeigu ne ūsiukai, nors 
jie patiko jai — ji nebuvo taip pamišusi dėl teatro kaip Vini Ripingem, 
užsimaniusi, kad jodvi visad rengtųsi vienodai, mat taip buvo vienoj 
pjesėj, bet iš tos vietos, kur sėdėjo, negalėjo įžiūrėti, ar jo nosis kaip 
erelio, ar truputį retrousse!?. Jo drabužiai bylojo apie didį gedulą, ji 
matė tai, o veide buvo įrašyta istorija apie persekiojantį liūdesį. Ji 
viską pasauly būtų atidavusi, kad tik galėtų sužinotų priežastį. Jis žvelgė 
taip įdėmiai, tokiu sustingusiu žvilgsniu, jis matė, kaip ji spyrė ka- 
muolį, galbūt būtų išvydęs ir blizgančias plienines jos batų sagteles, 
jeigu ji taip užsisvajojusi būtų pasupusi juos galais žemyn. Ji džiaugėsi, 
kad nuojauta pašnabždėjo jai apsimauti permatomas kojines - tikėjosi 
sutikti Regį Vailį, bet šitai jau liko toli praeityje. Štai tas, apie kurį ji 
taip dažnai svajodavo. Tik jis buvo jai svarbus, ir jos veidą nutvieskė 
džiaugsmas, nes ji taip troško jo, nes instinktyviai jautė, kad jis nepa- 
našus į nieką kitą. Visa mergaitės moters širdimi veržėsi prie jo, savo 
svajonių sutuoktinio, nes akimoju suprato, kad tai - jis. Ir jei jis patyrė 
kančių, yra nusidėjęs daug mažiau, negu kiti yra jam nusidėję!!, arba 
net jeigu jis pats buvo nusidėjėlis, piktas žmogus - jai tai nerūpėjo. 
Net jeigu būtų protestantas ar metodistas, nesunkiai jį atverstų, jeigu 

jis nuoširdžiai ją pamiltų. Yra žaizdų, kurias išgydo tik širdies balza- 
mas. Ji buvo švelni moteris, ne tokia kaip tos kaprizingos panelės, 
nemoteriškos, kurias jis pažinojo, tos dviratininkės, rodančios, ko ne- 
turi, O ji tik troško viską patirti, viską atleisti, jei tik sugebėtų, padary- 
ti taip, kad jis pamiltų ją ir liautųsi galvojęs apie praeitį. Tuomet gal- 
būt švelniai ją apkabintų, kaip tikras vyras, prispaustų gležną jos kūną 
prie savęs, kad net suskaustų, ir mylėtų ją, brangiausią savo mergytę, 
vien tik ją. 

Nusidėjėlių prieglauda. Paklydėlių guodėja. Ora pro nobis'?. Kaip 
gerai pasakyta, kad kiekvienas, kuris tikėdamas ištikimai jai meldžia- 
si, niekad nepražus ir nebus atstumtas: ir kaip tinkamai, kad ji — 
prieglaudos dangus paklydusiems dėl septynių sielvartų, pervėrusių 
jos pačios širdį. Gerti mintyse regėjo visą bažnyčios vaizdą, apšviestus 
langų vitražus, žvakes, gėles ir melsvas Švenčiausiosios Mergelės bro- 
lijos vėliavas, o tėvas Konrojus talkino prie altoriaus kanauninkui 
O*Henlonui, nudelbęs akis įnešdavo ir išnešdavo įvairius daiktus. Jis 
atrodė beveik kaip šventasis, jo klausykla buvo tokia tyli ir švari, ir 
tamsi, o plaštakos - tarytum iš balto vaško, ir jeigu ji kada taptų domi- 
nikone, vilkinčia tą baltą jų drabužį, jis tikriausiai aplankytų vienuolyną 
per šventojo Dominyko noveną. Jis pasakė jai tąsyk, kai ji prisipažino 
jam apie tai per išpažintį, rausdama iki pat plaukų šaknelių iš baimės, 
kad jis pamatys, tegu labai nesirūpina, nes tai tik gamtos balsas, ir šiame 
gyvenime mes visi, jis pasakė, esame pavaldūs gamtos dėsniams, ir tai 
ne nuodėmė, mat kyla iš moters prigimties, kokią ją sukūrė Dievas, taip 
jis pasakė, ir kad mūsų Švenčiausioji Panelė pati tarusi arkangelui Gab- 
rieliui, tegu man atsitinka taip, kaip skelbia Tavo Žodis. Jis buvo toks 
malonus ir šventas ir dažnai, labai dažnai ji pasvarstydavo ką jam pado- 
vanoti, gal nertą arbatinuko gaubtą rauktais apvadais išsiuvinėtą gėlė- 
mis arba laikrodį nors jie turėjo laikrodį ji matė jį ant židinio atbrailos 
baltą su paauksinimais ir kanarėle kuri iššokdavo iš mažo namelio pra- 
nešti kelinta valanda tądien kai užsuko nuėjo ten pasiklausti apie gėles 
keturiasdešimties valandų adoracijai nes buvo sunku nuspręsti ką dova- 
noti gal albumą su spalvotais Dublino vaizdais o gal kitų vietų. 

Tie pasidygėtini vaikiščiai dvyniai vėl ėmė peštis, Džekis metė ka- 
muolį jūros pusėn, ir abu nulėkė paskui jį. Beždžioniukai, įkyrėjo kaip 
musės. Kas nors turėtų gerai iškaršti jiems kailį, kad žinotų, kur jų 

vieta, abu. Sis: ir Edi riktelėjo jiems įdurmais, kad grįžtų, - pabūgo, 
kad plūstelės potvynis ir jie prigers: 

— Džeki! Tomi! 

O jiems nė motais! Tiek daug išmano! Ir Sisi pasakė, kad tai pasku- 
tinis kartas, kai išsivedė juos laukan. Ji pašoko, šūktelėjo jiems ir nu- 
bėgo pro jį šlaitu žemyn, atmetinėdama atgal plaukus - jie būtų visai 
neblogos spalvos, jei būtų kiek ilgesni, bet kad ir kokiais, kaipg; jie 
vadinami, trinalais juos trynė, neaugo ilgesni, ir tiek, mat nebuvo duota, 
taigi jai liko tik numoti ranka. Ji lėkė ilgais it stručio žingsniais, net 
keista, kad aukščiausiose vietose nesuplyšo sijonas, nes Sisi Kefri daug 
kuo panėšėjo į berniūkštį ir mėgo vaidinti geriausią, kai tik jai pasiro- 
dydavo, kad atsirado puiki proga pasireikšti, o kadangi bėgikė ji buvo 
kaip reikiant, lėkė taip, kad jis matytų visą jos apatinio sijono kraštą ir 
liesas blauzdas kuo aukščiau. Išties jai būtų buvusi gera pamoka, jei 
būtų už ko užkliuvusi netyčiom, tyčia, lėkdama ant aukštų ir lenktų 
kaip kablys prancūziškų kulnų, kad atrodytų aukštesnė, ir virtusi kū- 
lio, Tableau!“ Labai mielas vaizdelis, vyrui yra į ką pažiūrėti. 

Karaliene angelų, Karaliene patriarchų, Karaliene pranašų, Visų 
šventųjų, jie meldėsi, Karaliene švenčiausiojo rožinio, ir tėvas Konro- 
jus padavė kanauninkui O'Henlonui smilkytuvą, o šis įbėrė į jį smil- 
kalų ir pasmilkė Švenčiausiąjį Sakramentą, o Sisi Kefri pagavo dvy- 
nius, jai net rankos panižo pliaukštelėti jiems skambių ausų, bet to 
nepadarė mat pamanė dar jis pamatys ir apsiriko kaip niekad gyveni- 
me nes Gerti net nežiūrėdama matė kad jis nė akimirkai neatitraukia 
nuojos akių ir kanauninkas O'Henlonas grąžino smilkytuvą tėvui Kon- 
rojui ir priklaupė žvelgdamas viršun į Švenčiausiąjį Sakramentą o choras 
pradėjo giedoti Tantum ergo bet ji tik supo koją aukštyn žemyn į taktą 
melodijai kylant ir leidžiantis pagal Tantumer gosa cramen tum“. Tris 
vienuolika ji sumokėjo už tas kojines Sperou krautuvėj Džordžo gat- 
vėje antradienį, ne, pirmadienį prieš Velykas, nė akutė dar nenubėgu- 
si, ir jis kaip tik žiūrėjo į jas, permatomas, o ne į anos, niekuo neypa- 
tingas, nei linijos nei formos (na ir įžūlybė!), jis juk ne aklas, kad 
nepamatytų skirtumo. 

Sis: kilo paplūdimiu su dvyniais ir kamuoliu, skrybėlė kažin kaip 
persikreipusi į šoną nuo lakstymo, kaip tikra baidyklė, tempiasi tuo- 
du vaikiščius, plona palaidinukė, kurią nusipirko vos prieš porą savai- 

čių, nukarusi it maišas ant nugaros, apatinuko kraštas išlindęs, kabo 
kaip kokioj karikatūroj. Gerti ką tik trumpam nusiėmė skrybėlaitę, 
norėdama pasitaisyti plaukus, - niekuomet ant merginos pečių nesi- 
puikavo gražesnė, dailesnė galvutė su riešuto rudumo garbanomis, - 
maža spindulinga vizija, tiesiog varanti iš proto savo švelnumu. Daug 
ilgų mylių reikėtų nukeliauti, kol rastum galvutę, gaubiamą plaukų, 
panašių į šiuos. Ji kone įžvelgė jo akyse skubrų atsiliepiantį susižavėji- 
mo tvyksnį, nuo jo sudilgčiojo visi jos nervai. Ji vėl užsidėjo skrybėlai- 
tę, taip, kad viską matytų iš po jos bryliaus, ir jos batelis su sagtimi 
ėmė sūpuotis greičiau, mat jai nudilgė širdį, kai jo akyse dilgtelėjo ta 
išraiška. Jis žvelgė į ją taip, kaip smauglys žvelgia į savo auką. Jos 
moteriškas instinktas kuždėjo, kad ji pažadino jame velnią, ir vos tik 
pagalvojus apie tai, deginantis raudonis plūstelėjo nuo kaklo iki pat 
kaktos, kol gražutis jos veidas tapo nuostabia rože. 

Edi Bordmen tai irgi matė, nes žvairavo į Gerti pro akinius su šyp- 
senėle kaip sena pana, apsimetusi, kad čiūčiuoja vaiką. Ji buvo įkyri 
kaip uodas, ir visada tokia bus, todėl niekas negalėjo susidraugauti su 
ja, kišančia nosį į ne savo reikalus. Ji tarė Gerti: 

- Ir apie ką gi taip susimąstei? 

— Ką? - atsiliepė Gerti su šypsena, paryškinta dantų baltumo. - Aš 
tik svarsčiau, ar jau vėlu. 

Mat ji meldė Dievą, kad tie snarglianosiai dvyniai ir šitas kūdikis 
nešdintųsi iš čia greičiau namo, todėl mandagiai užsiminė apie vėlyvą 
metą. Bet kai Sisi sugrįžo, Edi jos paklausė, kiek valandų, o panelė 
Sis1, žodžio kišenėje neieškanti, jai atsakė, kad pusvalandis po bučinio 
— metas vėl bučiuotis. Tačiau Edi norėjo žinoti tiksliai, nes joms buvo 
liepta grįžti anksti. 

— Luktelk, - tarė Sisi, - paklausiu savo dėdę Piterį, ana va, kiek jo 
minklė rodo. 

Ir ji nuėjo, o jis, pamatęs ją besiartinant, pastebėjo Gerti, ištraukė 
iš kišenės ranką pradėdamas nervintis ir ėmė žaisti laikrodžio gran- 
dinėle žvelgdamas į bažnyčią. Nors ir karštos prigimties, suprato 
Gerti, bet pavydėtinai moka valdytis. Ką tik buvo pavergtas jos gro- 
žio, akių negalėdamas atplėšti, o kitą akimirką —- štai jums ramus 
rimtaveidis džentelmenas, kiekviena jo solidžios figūros linija byloja 
apie savitvardą. 

Sisi tarė atsiprašau, ar negalėtumėt pasakyti, kiek dabar tiksliai va- 
landų, ir Gerti pamatė, kaip jis išsiėmė laikrodį, pasiklausė jo, pakėlė 
akis ir krenkštelėjęs pasakė, labai gaila, bet laikrodis sustojęs, bet jis 
manąs, kad turbūt po aštuonių, nes saulė jau nusileidusi. Jo balsas 
skambėjo kultūringai, ir, nors jis kalbėjo ritminga intonacija, švelniuose 
tonuose buvo girdėti lyg 1r koks virpesys. Sisi padėkojo, iškišusi liežu- 
vį grįžo atgal ir pasakė, jog dėdės vandens įrenginys" liovėsi teškenęs. 

Ir jie užgiedojo antrąją Tantum ergo strofą, kanauninkas O'Henlo- 
nas vėl atsistojo ir pasmilkė Švenčiausiąjį Sakramentą, atsiklaupė ir 
pasakė tėvui Konrojui, kad nuo vienos žvakės tuoj užsidegs gėlės, tė- 
vas Konrojus atsistojo ir pastatė ją tiesiai, ir ji matė, kaip džentelme- 
nas prisuka laikrodį, pasiklauso, ar tiksi, ir ji pasiūbavo koją smar- 
kiau, pirmyn ir atgal į muzikos taktą. Temo, bet jis galėjo įžiūrėti ir 
žiūrėjo visą laiką, kol suko laikrodį ar ką kita su juo darė, paskui 
įsidėjo jį atgal ir vėl susikišo rankas į kišenes. Ji pajuto visą kūną už- 
plūstantį tam tikrą pojūtį, ir iš to, kad sudilgčiojo galvos od4 ir ėmė 
dirginti korsetas, suprato, jog tai prasideda, nes paskutinįsyk irgi taip 
buvo, kai ji per jaunatį nusikirpo plaukus. Jo tamsios akys vėl susmigo 
į ją, siurbdamosi kiekvieną jos apybrėžą, galima sakyti, garbindamos 
ją kaip relikviją. Jei apskritai kada aistringam vyro žvilgsny gali išvysti 
atvirą susižavėjimą, tai jis, lengvai įžiūrimas, buvo matyti šio vyro vei- 
de. Jis skirtas tau, Gertrūda Makdaue!l, ir tu tai Žinai. 

Edi ėmė ruoštis namo jai jau tikrai buvo metas ir Gerti pastebėjo 
kad ta trumpa jos užuomina padarė norimą poveikį nes reikėjo tolo- 
kai paėjėti iki tos vietos kur galėjai užstumti viršun vežimėlį Sisi 
nuėmė dvyniams kepuraites sutvarkė jiems plaukučius kad pasiro- 
dytų patraukli ir kanauninkas O'Henlonas atsistojo su užsirietusiu 
ant sprando arnotu o tėvas Konrojus padavė jam lapelį su tekstu kad 
iš jo paskaitytų ir jis perskaitė Panem de coelo praestitisti eis'* o Edi 
su Sisi visą laiką šnekėjo apie laiką ir klausinėjo ją bet Gerti sugebėjo 
atsilyginti joms tuo pačiu ir atsakinėjo mandagiai ir kandžiai kai Edi 
paklausė ar ji taip sielvartauja dėl to kad ją palikęs mylimas bernelis 
Gerti staiga susigūžė. Jos akys trumpai šaltai sužaibavo išsakydamos 
didžiulę neišmatuojamą panieką. Tai žeidė, o taip, įsirėžė giliai, nes 
Edi mokėjo savaip - ramiai - pasakyti tokius dalykus, ji žinojo, kad 
tai sužeis, šita bjauri katytė. Gerti lūpos skubiai prasivėrė, kad išrėž- 

tų tinkamą žodį, bet ji užgniaužė raudą, kylančią gerklėj, tokioj lai- 
boj, tokioj tobuloj, taip nuostabiai nulietoj, kad, rodės, apie tokias 
ir svajoja menininkas. Mylėjo jį labiau, negu jis galėjo įsivaizduoti. 
Lengvabūdis apgavikas ir nepatikimas, kaip ir visa jo lytis, jis nie- 
kuomet nesupras, ką jai reiškė, ir jos mėlynas akis vienu mirksniu 
ėmė graužti ašaros. Jų akys ją negailestingai gręžė, bet didžiomis 
pastangomis ji sugebėjo atliepdama švelniai pažvelgti į savo naująjį 
gerbėją - tegu jos pamato. 

— O, - atsakė Gerti, greita it žaibas, juokdamasi ir atlošdama išdi- 
džią galvelę, - galiu išsirinkti ką tik noriu, - juk šie metai keliamieji. 

Jos žodžiai buvo aiškūs kaip krištolas, melodingesni už laukinio 
karvelio burkavimą, bet perskrodė tylą lyg ledas. Jaunas balsas nuskam- 
bėjo taip, kad tapo aišku — iš jos lengvai nepasišaipysi. O pasipūtėlį 
misterį Regį su jo kukliu kapitalu ji galėjo paprasčiausiai švystelėti lyg 
kokią šiukšlę šalin, ir niekuomet daugiau nė neprisimins jo, ir kvailą 
jo atviruką suplėšys į smulkius skutelius. Ir jei jis dar kada nors išdrįs- 
tų, perlietų jį tokiu šaltu žvilgsniu, kad susiriestų vietoje. Jos menky- 
bės panelės Edi fizionomija ganėtinai paniuro, galima sakyti, pasidarė 
juoda kaip audros debesis, ir Gerti suprato, jog ją apėmė tiesiog nesu- 
valdomas įniršis, nors ji tai ir slėpė, ta maža kalė, nes strėlė, paleista į 
niekingą jos pavydą, pasiekė tikslą, ir jos abi suvokė, kad Gerti - tai 
ne jiedvi, ji laikosi nuošaliai ir yra iš kitos sferos ir kad be jos dar 
kažkas tai supranta ir mato, taigi jos gali susigrūst savo pavydą gerk- 
lėn ir paspringt juo. 

Ruošdamasi eiti Edi patogiau paguldė kūdikį Bordmeną, o Sisi įdėjo 
vežimėlin kamuolį, kastuvėlius bei kibirėlius, pačiu laiku, nes dėdė 
Miegas jau artinosi prie ponaičio Bordmeno jaunesniojo. Ir Sisi jam 
pasakė, kad atskrenda paukštelis sapnelis ir kad vaikeliui metas čiūčia 
liūlia, bet vaikelis dar vis buvo guvus, juokėsi džiūgaujančiomis aku- 
tėmis, ir Sisi iš to džiugesio žnybtelėjo mielą putlų jo pilvuką, o vai- 
kas, nė neatsiklausęs, ar galima, tuojau pat pasiuntė visiems geriau- 
sius linkėjimus tiesiai ant naujutėlaičio seilinuko. 

- Ak, tu! Štai tau! - pasipiktino Sisi. - Sutepė seilinuką. 

Tas nedidelis contretemps' trumpam atkreipė jos dėmesį, bet ji 
akimirksniu išsprendė šią nedidelę problemą. 

Gerti sulaikė tylų šūksnį ir nervingai kostelėjo Edi paklausė kas ir 


2) 


NAUSIKAJA 


ji jau buvo beatsakanti nekarksėk sūrį išmesi tačiau ji visuomet elgda- 
vosi kaip dera damai taigi su rafinuotu taktu praleido tai negirdom ir 
pasakė jog tai palaiminimas mat kaip tik tuomet varpinės bokšte ant 
ramaus jūros kranto suskambo varpas nes kanauninkas O'Henlonas 
pakilo prie altoriaus su skraiste kuria tėvas Konrojus apsiautė jo pe- 
čius ir iškėlęs Svenčiausiąjį Sakramentą palaimino. 

Koks jaudinantis vaizdas leidžiantis sutemoms, paskutinis Erino 
žvilgsnis, graudus vakarinių varpų aidas, ir kaip tik tuo metu iš ievo- 
mis apaugusios varpinės išlėkė šikšnosparnis, purpčiojo prieblandoje 
šen ir ten, gailiai ciepsėdamas. O tolumoj ji regėjo švyturių šviesas 
tokias gyvas kad mielai būtų jas nutapiusi nes tai paprasčiau negu 
nupiešti žmogų netrukus žibintininkas pradės sukti ratą pro presbite- 
rijonų bažnyčios sodus šešėliuota Traitonvilio aveniu ten vaikštinėja 
porelės ir užžiebs žibintą šalia jos lango kur Regis Vailis apgręždavo 
dviratį visai kaip ji buvo skaičiusi toje knygoje „Žibintininkas“ ponios 
Kamins „Meibl Voen“ ir kitų istorijų autorės. Mat apie kai kurias 
svajones Gerti niekam nepasakodavo. Ji mėgo poeziją, o kai dovanų 
iš Bertos Sapl gavo mielą albumą rožinių koralų spalvos viršeliais, kad 
galėtų užsirašinėti mintis, paslėpė jį savo tualetinio stalelio stalčiųj, 
stalelio, kuris nors ir netviskėjo prabanga, bet buvo pavyzdingai šva- 
rus ir tvarkingas. Čia ji laikė savo mergišką lobį: vėžlio kiauto šukas, 
Marijos kūdikėlio medalikėlį, baltosios rožės kvepalus, antakių da- 
žus, gipsinę kvapniųjų tepalų dėžutę ir kaspinus — juos keisdavo ant 
baltinių, kai šiuos grąžindavo iš skalbyklos, čia buvo ir kelios nuosta- 
bios mintys, užrašytos violetiniu rašalu, kurio ji nusipirko Hylio krau- 
tuvėj Deimo gatvėj, mat jautė, kad irgi sugebėtų rašyti eiles, jei tik 
mokėtų pasakyti taip, kaip kalbama tame eilėraštyje — jis jai šitaip 
patiko, kad nusirašė jį vieną vakarą iš laikraščio, į kurį buvo suvynio- 
tos prieskoninės daržovės. „Ar tu tikras, mano ideale?“ - vadinosi jis, 
autorius Lui Dž. Volšas iš Makerjefelto, be to, ten dar buvo kažkas 
apie sutemas, ar tu kada nors?, ir dažnai nuo poezijos grožio, tokio 
liūdno ir trapaus jos akys apsitraukdavo nebylių ašarų migla, nes ji 
jautė, kad metai veja vieni kitus, ir jeigu ne tas vienintelis trūkumas, 
žinojo ji, nė viena jai neprilygtų, viskas dėl to nelaimingo atsitikimo 
leidžiantis nuo Dolkio kalvos ir visada stengėsi tai nuslėpti. Bet ji jau- 
tė, kad toliau taip tęstis nebegali. Jeigu ji išvystų jo akyse magiškąją 

vilionę, niekas jos nesulaikytų. Meilei užraktai - ne kliūtis'š. Ji ryžtųsi 
didelei aukai. Visomis pastangomis mėgintų perprasti jo mintis. Bran- 
gesnė už visą pasaulį jam būtų, laime nušviestų jo dienas. Bet liko 
svarbiausias klausimas, ir ji tiesiog mirė iš smalsumo, kaip norėjo su- 
žinoti, ar jis vedęs, ar žmonos netekęs našlys, ar jį ištiko kokia nors 
tragedija, kaip tą kilmingą vyrą svetimos šalies pavarde iš dainų kraš- 
to, turėjusį ją uždaryti pamišėlių namuose, žiaurus, bet tik todėl, kad 
būtų geras. O jeigu net... kas tuomet? Ar būtų labai didelis skirtumas? 
Subtili jos prigimtis instinktyviai atmesdavo nors ir mažiausią netak- 
tiškumą. Ji bjaurėjosi tokiais padarais, tomis puolusiomis moterimis, 
apvaikštinėjančiomis savo teritoriją palei Doderį, jos eidavo su karei- 
viais ir netašytais vyrais, visai negerbdamos merginos garbės, žemin- 
damos savo lytį, ir pakliūdavo į policijos nuovadą. Ne, ne - tik ne tai. 
Jiedu būtų išties geri draugai, kaip vyresnysis brolis su sesute, ir nieko 
daugiau, nepaisant Visuomenės didžiąja raide normų. O gal tai - sena 
aistra, ir dėl jos jis gedi nuo neatmenamų laikų. Ji tarėsi tai supran- 
tanti. Ji pasistengs jį suprasti, nes vyrai taip skiriasi nuo moterų. 
Sena meilė laukė, laukė ištiesusi smulkias baltas rankas, žvelgdama 
mėlynomis meldžiančiomis akimis. O, mano širdie! Ji seks paskui 
savo meilės svają, taip liepia jai širdis, tarusi, kad jis yra jai viskas, 
vienintelis vyras visame pasauly - jai, nes meilė geriausias vedlys. 
Daugiau niekas nesvarbu. Kad ir kas atsitiktų, ji bus pašėlusi, ne- 
sutramdoma, laisva. 

Kanauninkas O'Henlonas pastatė Švenčiausiąjį Sakramentą atgal į 
tabernakulį, choras baigė giedoti Laudate Dominum omnes gentes", 
tada jis užrakino tabernakulio dureles, nes pakylėjimas baigėsi, ir tė- 
vas Konrojus padavė jam skrybėlę, o toji katė draskūnė Edi paklausė, 
ar ji dar neketinanti eiti, bet Džekis Kefris sušuko: 

— O, pažiūrėk, Sisi! 

Ir jie vis sužiuro: gal tai amalas, bet Tomis irgi pamatė - virš me- 
džių prie bažnyčios, mėlyną, paskui žalią ir purpurinę. 

— Tai fejerverkas, - pasakė Sisi Kefri. 

Ir jie visi nubėgo paplūdimiu, ir išvydo virš namų bei bažnyčios, 
pakrikai, Edi su kūdikiu Bordmenu vežimėlyje, o Sisi pastvėrusi Tomį 
1r Džekį už rankų, kad tie lėkdami nepargriūtų. 

— Ei, Gerti, - pašaukė Sisi. - Tai raketos iš mugės. 

Bet Gerti buvo nepalaužiama. Ji neturėjo jokio noro vos joms pa- 
mojus pulti iš paskos. Tegu sau lekia kaip akis išdegusios, o ji gali ir 
pasėdėti, taigi pasakė, kad mato ir iš čia. Nuo įsisegusio į ją žvilgsnio 
spurdėjo širdis. Akimirksnį pažvelgė į jį, jų akys susitiko, ir staiga ją 
užliejo šviesa. Tam veide buvo matyti įkaitusi iki baltumo aistra, aistra 
tyli kaip kapas, - dėl jos ji tapo jo. Pagaliau jie liko dviese, ir niekas 
dabar nestebės paslapčiomis ir nelaidys replikų; ji žinojo, kad gali juo 
pasitikėti iki pat mirties, nepalaužiamu patikimu vyru, vyru nesulau- 
žomos garbės iki kaulų smegenų. Jo rankos ir veidas rodė jį nerimau- 
jant, ir ją apėmė drebulys. Ji smarkiai atsilošė, norėdama pažvelgti 
aukštyn į fejerverką, ir apkabino delnais kelį, kad žiūrėdama į viršų 
nenuvirstų atgal, ir niekas nematė - tik jis ir ji - kai jinai atidengė savo 
gracingas, nuostabios formos kojas, štai tokias, elastingas, minkštas ir 
dailiai apvalias, ir jai atrodė, kad girdi, kaip daužos jo širdis, kaip jis 
kimiai alsuoja, nes žinojo apie tokių vyrų aistringumą, karštakraujų, 
mat Berta Sapl sykį jai kaip didžiausią paslaptį papasakojo, ir liepė 
prisiekti, kad niekam niekada, apie jų nuomininką iš Pertankiai apgy- 
ventų rajonų skyriaus, jis turėjo prisikarpęs iš žurnalų tų trumpasijo- 
nių, kojas aukštai iškėlusių šokėjų nuotraukų, ir ji pasakė, kad jis kar- 
tais darydavo kai ką nelabai gražaus, pati gali atspėti ką, lovoje. Bet 
tai visai nebuvo panašu į tokį dalyką nes buvo visai kitaip nes ji beveik 
pajuto kaip jis prisitraukia jos veidą prie savojo ir pirmąkart greitai 
karštai prisiliečia savo gražiomis lūpomis. Be to, galima gauti nuodė- 
mių atleidimą, jeigu nedarei ano dalyko iki vestuvių, ir turėtų būti 
moterų kunigių, kurios be žodžių suprastų, Sisi Kefri akyse kartais 
sužibdavo tas svajingai svajingas žvilgsnis, taigi ji irgi, mano brangioji, 
ir Vini Ripingen, taip pamišusi dėl aktorių nuotraukų, be to - tai ir 
dėl to, kas dabar prasideda, kaip ir aną sykį prasidėjo. 

Ir Džekis Kefris riktelėjo žiūrėk - pasirodė dar viena, ir ji atsilošė 
ją matė ir šaukė žiūrėk, žiūrėk, štai ji, ir ji lošėsi dar labiau, kad maty- 
tų fejerverką, ir ore blaškėsi kažkoks keistas, tylus padarėlis, pirmyn 
ir atgal, tamsus. Ir ji išvydo ilgą romėnišką žvakę, kylančią aukštyn 
virš medžių, aukštyn, aukštyn; įtampos kupinoje tyloje visi iš susijau- 
dinimo sulaikė kvapą, o raketa kilo vis aukščiau, ir ji turėjo atsilošti 
vis daugiau, kad galėtų ją sekti, aukštai, aukštai, jau beveik pranyko iš 

akių, nuo tokios pozos jos veidą užliejo dieviškas, kerintis raudonis, ir 
jis išvydo ir anuos jos dalykėlius, nansuko kelnaites - medžiaga, gla- 
monėjanti kūną - geresnės negu tos anos, susiaurintos, žalios už ketu- 
ris vienuolika, mat buvo baltos, ir ji leido jam, ir matė, kad jis mato, o 
tuomet raketa pakilo taip aukštai kad akimirkai dingo iš akių ir jos 
galūnės virpėjo šitaip atsilošus kad jis viską matė aukštai virš jos kelių 
ko niekas niekad net ant sūpuoklių ar kai braidydavo ir jai nebuvo 
gėda jam irgi nebuvo žiūrėti taip nekukliai mat negalėjo atsispirti tam 
nuostabiam atskleidimui pasiūlytam lyg tų trumpasijonių šokėjų taip 
begėdiškai besielgiančių priešais spoksančius vyrus, ir jis vis žiūrėjo, 
žiūrėjo. Ji norėjo jam tyliai šūktelėt dusliu balsu, ištiesti į jį savo laibas 
baltas lyg sniegas rankas, kad prieitų, norėjo pajusti jo lūpas, priglu- 
dusias prie savo baltos kaktos - jaunos merginos meilės šauksmas, 
tylus prislopintas šauksmas, skambąs per amžius. Ir tuomet raketa 
šoktelėjo viršun ir bum pokštelėjo akinamai baltai, ir o! romėniškoji 
žvakė pažiro, ir tai buvo lyg atodūsis O! ir visi sušuko o! o! sužavėti, ir 
iš jos ištryško aukso lietaus garbanų srovė, ir jos išsisklaidė, ir ak! 
visos pavirto žalsvomis rasotomis žvaigždėmis, su auksu, o kaip pui- 
ku! o kaip švelniai, saldžiai, švelniai! 

Paskui viskas ištirpo lyg rasos lašeliai oro pilkumoj - viskas nuti- 
lo. Ak! Ji žvilgtelėjo į jį, staigiai pasilenkdama pirmyn, trumpas pa- 
tetiškas graudaus protesto žvilgsnis, drovaus priekaišto, kurį pajutęs 
jis paraudo kaip mergaitė. Nugara buvo atsišliejęs į uolą. Leopoldas 
Blumas (nes tai jis) stovi tylėdamas, nuleidęs galvą prieš tas jaunas 
nekaltas akis. Koks gi jis gyvulys! Ir vėl tas pat? Jo šaukėsi dora 
nesutepta siela, ir kuo jis, toks niekšas, jai atsakė? Elgėsi kaip pasku- 
tinis chamas. Ne kas kitas, o jis! Bet tose akyse švietė begalinė malo- 
nė, ir jam jos buvo linkusios atleisti, net jeigu jis 1r neteisus, nusidėjo 
ir paklydo. Argi panelė turėtų pasipasakot? Ne, tūkstantį kartų ne. 
Tai buvo jų paslaptis, vien jų, vienų slepiančioj prietemoj, ir nebuvo 
nieko, kas žinotų ir galėtų prasitarti, išskyrus mažą šikšnosparnį, 
kuris taip tyliai sklandė šen ir ten vakaro migloje, bet maži šikšno- 
sparniai nepasakys. 

Sisi Kefri sušvilpė mėgdžiodama vaikėzus futbolo aikštėj, kad pa- 
rodytų, kokia ji svarbi asmenybė, paskui sušuko: 

— Gerti! Gerti! Mes jau einam. Ateik! Galėsim pažiūrėti iš aukščiau. 

Gerti dingtelėjo mintis, viena iš mažyčių meilės gudrybių. Ji kyšte- 
lėjo į kišenėlę ranką, išėmė vatos gumulėlį ir atsakydama pamojavo, 
žinoma, nepamesdamas jo iš akių, paskui įsikišo atgal. Įdomu, ar jis 
ne per toli, kad. Ji pakilo. Vadinasi, tai atsisveikinimas? Ne. Jai reikė- 
jo eiti, bet jie vėl susitiks, ten, o iki tol, iki rytojaus, ji sapnuos savo 
praėjusio vakaro svają. Ji išsitiesė visu ūgiu. Jų sielos susitiko paskuti- 
niam ilgesingam žvilgsny, ir akys, kurios pasiekė jos širdį, kupinos 
keisto spindesio, apžavėtos sustingo ant saldaus, į gėlę panašaus vei- 
do. Ji blausiai jam nusišypsojo, saldžia atlaidžia šypsena, tuoj pat ga- 
linčia virsti ašaromis, ir jiedu išsiskyrė. 

Lėtai, neatsigręždama ji nuėjo nelygiu paplūdimiu pas Sisi, pas Edi, 
pas Džekį ir Tomį Kefrius, pas kūdikėlį Bordmeną. Dabar buvo dar 
tamsiau, paplūdimy šen ir ten gulėjo akmenys, medžių nuolaužos bei 
slidžios jūržolės. Ji žengė kažkaip ramiai ir oriai, kaip jai buvo būdin- 
ga, bet atsargiai ir labai lėtai, mat... mat Gerti Makdauel buvo... 

Ankšti bateliai? Ne. Ji raiša. Ak! 

Ponas Blumas stebėjo, kaip ji tolsta šlubuodama. Vargšė mergaitė! 
Štai kodėl liko sėdėti, kai kiti nukūrė. Iš jos išvaizdos suvokiau, kad 
kažkas negerai. Apgaulingas grožis. Moteriai negalia dešimtį sykių 
blogiau. Užtat būna mandagios. Gerai, kad nežinojau to, kai buvo 
surengusi parodą. Vis dėlto karšta velniūkštė. Neatsisakyčiau. Iš smal- 
sumo - kaip su vienuole ar negre, arba su akiniuota panele. Toji žvai- 
rė delikati. Prasideda mėnesinės, manyčiau, visos pasidaro jautresnės. 
Šiandien man taip skauda galvą. Kur įkišau tą laišką? Štai, viskas ge- 
rai. Visokiausi beprotiški įgeidžiai. Laižo pensus. Viena mergina iš 
Trankvilio vienuolyno, kaip pasakojo toji vienuolė, mėgo uostyti naf- 
tą. Nekaltoms, spėju, galiausiai pasimaišo protas. Sesuo, kaip ją? O 
kiek Dubline moterų, kurioms šiandien? Marta, ji. Kažin kas ore. Mė- 
nulis veikia. Bet tada, kodėl vienu metu nesuserga visos, turiu omeny 
tą pačią mėnulio fazę? Gal priklauso nuo to, kada gimė. Arba visos 
pradeda drauge, paskui ritmas išsiderina. Kartais Moli ir Mili tuo pat 
metu. Kad ir kaip būtų, kuo puikiausiai pasinaudojau proga. Velniš- 
kai džiaugiuosi, kad nepadariau to šįryt vonioje per kvailą jos aš tave 
nubausiu laišką. Kompensacija už tąjį tramvajaus vairuotojo šįryt. Ši- 
tas sukčius Makkojus prikibo, kad pripliaukštų niekų. Ir jo žmonos 
angažementas provincijoj lagaminas, balsas - lyg kirtikliu kirstų. Dė- 

koju už paslaugėlę. Ir pigu. Tik paprašyk, ir tavo. Mat pačios nori. 
Prigimtinis troškimas. Virtinėm kasvakar paplūsta iš kontorų. Verčiau 
susilaikykim. Kad ir nenori - pačios tau puola į glėbį. Ei, čiupkit, kol 
spurda??. Gaila, kad nemato savęs iš šalies. Svajonė apie gražiai ap- 
temptas kojines. Kur tai buvo? Ak, taip. Matoskopo?! paveikslėliai 
Keiplo gatvėj — tik vyrams. Smalsuolis. Vilio skrybėlė ir kaip su ja 
pasismagino panelės. Ar tas paneles tikrai fotografuoja tokias, ar visa 
tai koks triukas? Tai - dėl /imgerie??. Užčiuopė iškilumus po jos desba- 
billė*. Jaudina ir jas, kai jos. Aš visa švarutė, ateik ir sutepk mane. 
Mėgsta puošti viena kitą prieš didžiąją auką. Mili sužavėjo nauja Mol: 
palaidinukė. Viską apsirengia, kad paskui viską nusirengtų. Moli. Ko- 
dėl nupirkau jai tuos violetinius keliaraiščius. O ir mes: kokį kakla- 
raištį jis pasirišo, jo kojinės gražios ir kelnės su atlankais. Jis buvo su 
getrais tą vakarą, kai pirmąsyk susitikom. Jo puikūs marškiniai po 
kuo? Juodais kaip anglis. Sakoma, kad moteris netenka žavesio sulig 
kiekvienu išsiimtu segtuku. Susegiotos. O, Meri pametė segtuką... Iš- 
sičiustijusi dėl kažkurio. Mada - jų žavesio dalis. Pasikeičia vos imi 
perprasti jos paslaptį. Tik ne Rytuose - Marija, Morta - dabar kaip ir 
tada. Neatmes jokio rimto pasiūlymo. Ji irgi nėmaž neskubėjo. Visad 
atsakys vyrukui, kai jos. Niekuomet nepamiršta paskirto pasimaty- 
mo. Matyt, mėgina laimę. Tiki atsitiktinumu, mat joms prigimta. O 
toms kitoms vis knietėjo ją pašiepti. Mokinės draugės, rankom apsivi- 
jusios viena kitos kaklą arba sunėrusios dešimt pirštų, bučiuojasi ir 
šnabžda paslaptis apie nieką moterų vienuolyno sode. Vienuolės išba- 
lintais veidais, vėsūs kykai ir rožiniai, judantys aukštyn ir žemyn, irgi 
kerštaujančios, už tai, kas joms uždrausta. Spygliuota viela. Dabar ne- 
abejok ir parašyk man. O aš parašysiu tau. Tik ar rašysi? Mol: ir Džosi 
Pauel. Kol atsiranda misteris Tikrasis, o tuomet jau susitinka labai 
retai. Tableau! O, pažiūrėk, kas ateina, dėl Dievo meilės! Kaip tu ap- 
skritai gyveni? Kas pas jus naujo? Bučiuoju, aš taip džiaugiuosi, bu- 
čiuoju, kad tave sutikau. Ieško viena kitos išvaizdos trūkumų. Atrodai 
nuostabiai. Seseriškos sielos. Rodančios viena kitai dantis. Kiek tau jų 
dar liko? Nepaskolintų viena kitai nė druskos žiupsnelio. 

Et! 

Tiesiog raganos, kai užeina tai. Niūrios raganiškos išvaizdos. Moli 
man dažnai prisipažindavo - atrodo, lyg viduriai sveria visą toną. Pa- 

kasyk man pėdą. O, šitaip! O, kaip gerai! Ir man taip būna. Kartais 
net nebloga atvanga. Įdomu, ar gerai tuomet turėti su jomis reikalų? 
Vienu atžvilgiu - saugu. Pienas surūgsta, smuikų stygos trūkinėja. Kažką 
skaičiau ir apie vystančius augalus sode. Be to, sako, jei gėlė, kurią ji 
įsisegusi, vysta, žinok - tai koketė. Visos jos. Turbūt ji pajuto, kad aš. 
Kai apie tai galvoji, dažnai taip ir nutinka. Patikau jai, ar ką? Nužiūri- 
nėja, kaip apsirengęs. Tuoj atpažins, kad vyrukas mėrgina - apykak- 
lės, rankogaliai. Ką gi, tą patį daro gaidžiai ir liūtai, ir elniai. Kitą 
kartą užsimanys, kad kaklaraištis būtų atlaisvintas ar dar ko nors. Kel- 
nės? O jeigu aš, kai man? Ne. Reikia švelniai. Nemėgsta, kai šiurkščiai 
užgriūna. Bučiuoji tamsoje ir nieko nekalbi. Ką nors manyje įžvelgė. 
Įdomu ką? Geriau jau pasirinks mane, koks esu, negu kokį poetėlį, 
išsitepusį plaukus lokio taukais, neklusni plaukų sruoga virš dešinio 
veizolo. Kad padėtų džentelmenui dirbti literatūrinį. Turiu pasirūpin- 
ti išvaizda, mano amžius. Nepasigręžiau į ją profiliu. Nors niekada 
nežinai. Susituokia dailios merginos ir bjaurūs vyrai. Gražuolė ir pa- 
baisa. Be to, aš nebe toks, juk Moli. Nusiėmė skrybėlaitę, kad parody- 
tų plaukus. Platūs kraštai, nusipirko, kad paslėptų veidą, jei sutinka 
pažįstamą, nulenkia galvą arba nešiojasi puokštelę gėlių pauostyti. Plau- 
kai aitriai per rują. Už iššukuotus Moli plaukus gavau dešimt šilingų, 
kai buvom visai išsileidę, Holis gatvėj. Tarkime, jis davė jai pinigų. 
Kodėl ne? Viskas - išankstinis nusistatymas. Ji verta dešimt, penkioli- 
kos, daugiau svarų. Ką? Aš taip manau. Visa tai - už dyką. Įžūlus 
braižas: ponia Merion. Ar nepamiršau užrašyti ant laiško adreso, kaip 
kad ant atviruko, kurį pasiunčiau Flinui? O toji diena, kai nuėjau pas 
Drimį be kaklaraiščio. Ginčas su Moli išmušė mane iš vėžių. Ne, aš 
prisimenu. Ričis Guldingas. Jis ne toks. Viską pasveria protu. Keista, 
mano laikrodis sustojo pusė penkių. Dulkės. Valo su ryklio kepenų 
aliejumi. Galėčiau ir pats padaryti. Sutaupyt. Galbūt kaip tik tuomet, 
kai jis, ji? 

O taip, jis padarė. Į ją. Ji padarė. Padaryta. 

Et! 

Misteris Blumas rūpestingai pasitaisė sudrėkusius marškinius. O 
Dieve, ta luoša velniūkštė. Darosi vėsu ir drėgna. Padariniai nemalo- 
nūs. Vis dėlto kažkaip privalu to atsikratyti. Joms nesvarbu. Gal net 
patenkintos. Paskui namo - bandelė, pienelis ir vakarinė maldelė su 

vaikeliais. Na, argi jos ne tokios? Pamatysi ją tokią, kokia išties yra — 
viskas sugadinta. Reikia dekoracijų, raudonų dažų ant skruostų, kos- 
tiumų, pozų, muzikos. Ir vardo. Artisčių amūrai. Nelė Gvin, misis 
Breisgerdl, Modė Brenskoum. Uždanga pakyla. Mėnuo švyti sidabru. 
Išnyra mergelė svajinga krūtine. Mažoji širdele, ateik ir pabučiuok 
mane. Vis dar jaučiu. Tai suteikia vyrui jėgų. Šit kur visa paslaptis. 
Gerai, kad ten už namo nupyliau, išėjęs iš Digmeno. Tai - sidras. Ant- 
raip nieko nebūtų išėję. Taip paveikia, kad norisi uždainuot. Lacaus 
esant““ taratara. Tarkim, būčiau su ja šnektelėjęs. Apie ką? Nekas, jei 
pradėjęs nežinai, kaip užbaigti pokalbį. Paklausi jų ko nors - jos pa- 
klausia tave kitko. Gera išeitis, jei įklimpai. Aišku, nuostabu, jei sakai: 
„Labas vakaras“, ir matai, kad ir ji ten link: „Labas vakaras“. Och, bet 
vieną tamsų vakarą Apijaus kelyje vos neužkalbinau ponios Klinė, pa- 
manęs, kad ji. Uch! O panelė Myto gatvėj tąnakt. Ir nešvankybės, 
kurias priverčiau ją šnekėti, viską, aišku, iškraipydavo. Mano užpa- 
kalnutė, pavadino savo. Retai sutiksi tokią, kuri. Cha! Kol pripranta, 
matyt, baisu joms, kai prikimba gatvėj, o tu neatsakai. Ir pabučiavo 
man ranką, kai daviau jai dar du šilingus. Papūgos. Paspausk mygtu- 
ką, ir paukštukas sucypsės. Nenorėjau, kad mane vadintų seru. O jos 
lūpos tamsoj! Ir jūs, vedęs vyras, su netekėjusia panele! Štai kas joms 
patinka. Atimti vyrą iš kitos moters. Bent jau išgirsti apie tai. Man — 
kitaip. Džiaugiuosi nusisukęs nuo svetimos žmonos. Išėdos iš jo lėkš- 
tės. Kaip anas vyrukas šiandien pas Bartoną išspjovė apkramtytą lip- 
nią kremzlę. O prancūziškas laiškas?? vis dar mano užrašų knygelėj. 
Pusės nemalonumų priežastis. Bet kada nors galėtų ir nutikti, ką jau ir 
sakyti. Užeikite. Viskas paruošta. Aš numigau. Ką? Sunkiausia pradė- 
ti. Kaip greit jos pakeičia temą, kai joms kas nepatinka. Klausia, ar 
mėgsti grybus, mat kadaise pažinojo džentelmeną, kuris. Arba klau- 
sia, ką gi tas ar anas norėjo pasakyti, bet persigalvojo ir nutilo. O jei 
jau ryžaisi eit iki galo, sakyk: noriu ar ką nors panašaus. Nes nuspren- 
džiau. Ji taip pat. Įžeisk ją. Paskui atsiprašyk. Apsimesk, jog kažko 
baisiausiai nori, paskui atsisakyk — dėl jos pačios. Joms tai patinka. 
Turbūt ji visą tą laiką galvojo apie ką nors kitą? Na ir kas čia blogo? 
Turbūt nuo tada, kai pradėjo protauti — apie tą, kitą ar aną. Viską 
nulemia pirmasis bučinys. Palankus momentas. Kažkokia spyruoklė 
jų viduje atsileidžia. Suminkštėja visa, iš akių matyti, nors slepia. Pir- 

mos mintys geriausios. Prisimena iki pat mirties. Moli - leitenantą 
Malvį, kuris pabučiavo ją prie Maurų sienos šalia sodų. Penkiolika, 
sakė ji man. Bet krūtys jau buvo susiformavusios. Paskui užmigo. Po 
pietų Glenkryje, kai važiavom namo pro Feterbedo kalną. Griežė dan- 
timis per miegus. Lordas meras irgi buvo ją nusižiūrėjęs. Velas Dile- 
nas. Epileptikas. 

Štai ji su jais ten, apačioje, stebi fejerverką. Ir mano fejerverkas. 
Aukštyn kaip raketa, žemyn kaip stagaras*“. O vaikai, jie turbūt dvy- 
nukai, laukia, kol kas atsitiks. Nori būti suaugusios. Rengiasi motinų 
rūbais. Laiko užtektinai, pažins visus šio pasaulio kelius. O ta juodukė 
kuokštuota galva ir negrės lūpomis. Taip ir maniau, kad ji moka švilp- 
ti. Lūpos lyg tam ir sukurtos. Kaip Moli. Kodėl toji aukštos klasės 
prostitutė Džameto užeigoj buvo su šydu tik iki nosies? Atsiprašau, gal 
pasakysite, kiek dabar valandų? Pasakysiu tau, kiek dabar valandų tam- 
siam skersgatvy. Tark prunes ir prisms keturiasdešimt kartų kasryt - 
vaistas pernelyg storoms lūpoms. Ir čiūčiavo liūliavo tą vaikelį. Iš pa- 
šalies visos gudrybės matyti. Žinoma, jos supranta paukščius, gyvu- 
lius, kūdikius. Tai jų sritis. 

Neatsigręžė eidama paplūdimiu. Nesuteikė šito malonumo. Tos 
mergytės, tos mergytės, mielos pamario mergytės. Gražios jos akys, 
aiškios. Baltymai jas paryškina, lėliukės - ne taip svarbu. Ar ji žinojo, 
kad aš? Be abejo. Kaip katė, tupinti, kur šuo jos nepasieks. Moterys 
vengia tokių kaip mūsų Vilkinsas iš mokyklos, piešia Veneros paveikslą, 
o kelnėse - gūbrys. Gal tai ir yra nekaltybė? Vargšas idiotas! Jo žmo- 
nai - rankdarbis, jai sukirptas. Jos niekuomet neatsisės ant suolo su 
užrašu „Dažyta“. Akys - iš visų pusių. Žvilgteli po lova, ieškodamos, 
ko ten nėra. Trokšta, kad jas mirtinai išgąsdintų. Jų žvilgsnio aštru- 
mas - kaip adatos. Kai pasakiau Moli, kad tas vyras prie Kafo gatvės 
kampo gerai atrodo, iškart pastebėjo, kad jo ranka dirbtinė. Taip ir 
buvo. Kas joms visa tai suteikia? Mašininkė Rodžerio Gryno konto- 
roj, užbėganti laiptais aukštyn, išsyk per du, kad parodytų savo raš- 
tus. Perduota tėvo, tai yra motinos - dukrai. Tai - kraujyje. Tarkime, 
Mili džiovina nosinaites ant veidrodžio, kad nereikėtų lyginti. Ge- 
riausia vieta skelbimui, kad patrauktų moters akį - ant veidrodžio. O 
kai pasiunčiau ją pas Preskotą, kad nupirktų Moli škotišką šalį, beje, 
turiu tą skelbimą, grąžą į namus parnešė kojinėj. Protinga žebenkštė- 

lė! Niekad jai to nesakiau. Jeigu ką nors neša, vis grakščiai, lengvai. 
Tokios smulkmenos traukia vyrus. Rankoms paraudus, pakelia, pa- 
krato, kad kraujas atslūgtų. Kas tave šito išmokė? Niekas. Kai ko ma- 
ne išmokė auklė. O jų nė mokyti nereikia. Trejų metų buvo, kai atsisė- 
do prie Moli tualetinio stalelio, prieš pat mums išsikraustant iš Lom- 
bardo gatvės. As gazi! Malingeras. Kas žino? Taip jau sutvarkytas 
pasaulis. Jaunas studentas. Šiaip ar taip, ant savo šakaliukų stovi tvir- 
tai - ne taip, kaip ana. Dieve, kaip šlapia. Tai velniūkštė. Blauzdos 
apvalios. Permatomos kojinės, aptemptos taip, kad vos neplyšta. Ne 
taip, kaip tos senamadės šiandien. A. E. Apsmukusios kojinės. Arba 
toji Graftono gatvėj. Baltomis. Oho! Storakulkšnė telyčaitė. 

Sprogo raketa, sutraškėjo, pažiro žiežirbom. Tvykst blykst, tvykst 
blykst! Ir Sisi su Tomiu nubėgo pažiūrėt, ir Edi įkandin su vežimėliu, 
o iš paskos Gerti, už uolų lanko. Ar ji? Žiūrėk! Žiūrėk! Štai! Atsigrę- 
žė. Pauostė - nors draudė. Brangioji, aš mačiau tavo. Aš viską mačiau. 

Dieve! 

Bet vis tiek mane gerai paveikė. Nes po Kirneno, Dignemo buvau 
visai be dvasios. Labai dėkoju aš už tą malonę. Tai iš „Hamleto“. Die- 
ve! Viskas susidėjo į viena. Susijaudinau. Kai ji atsilošė, net liežuvio 
galiuką sumaudė. Tau apsisuks galvelė. Jis teisus. Bet galėjau ir labiau 
apsikvailinti. Užuot malęs niekus. Tuomet aš tau viską pasakysiu. Vis 
dėlto mes kalbėjomės tam tikra kalba. O ar negalėjo taip būti? Ne, jos 
šaukė ją Gerti. Bet vardas gali būti ir netikras, kaip 17 mano, o tas 
adresas - Dolfia Barn - akių dūmimas. 


Mergystėje vadino ją Džemina Braun 
Su motina gyveno Airištaun. 


Tokių minčių man, ko gero, sukėlė ši vieta. Visos nukrėstos iš to 
paties molio. Valosi į kojines plunksnakočius. O sviedinys nuriedėjo 
žemyn prie jos, lyg būtų supratęs. Kas skirta - tas skirta. Mokykloje 
irgi nemokėjau tiesiai mesti. Vis suktai lyg avino ragu. O liūdna, nes 
tai trunka tik keletą metų, paskui nurimsta ir ima trypinėti apie puo- 
dus, ir tėvo kelnės greitai bus kaip tik Viliui, ir molio milteliai maža- 
jam, kai pakelia padaryti a a. Nelengvas rūpestis. Tai - išsigelbėjimas. 
Nenueina šunkeliais. Prigimtis. Maudo vaikus, apmazgoja lavonus. 
Dignemas. Visą laiką jas apkabinusios vaikiškos rankos. Galvutės — 

kokoso riešuto didumo, momenėliai dar nesukietėję, beždžioniukės, 
ir tiek, vystykluose — sugižęs pienas ir sugedusi varškė. Nereikėjo duoti 
vaikui tuščio žinduko. Tik oro prisitraukia. Ponios Biufoi:, Pjurfoi. 
Reikėtų užeit į ligoninę. Įdomu, ar sesutė Keilan vis ten pat. Ateidavo 
prižiūrėti vakarais, kai Moli dainuodavo „Kavos rūmuose“. O tas jau- 
nas daktariukas O'Heiras, sykį mačiau, kaip ji valė jo švarką. Kažkada 
ponia Bryn ir ponia Dignem irgi buvo panašios į jas, būsimąsias nuo- 
takas. Blogiausia naktį, pasakė man ponia Dagen „Miesto herbe“. Įvirs- 
ta girtas vyras, nuo jo trenkia karčema kaip nuo šeško. Ir uostyk tą 
smarvę tamsoj, pašvinkusį pagirių dvoką. Paskui rytą klausia - ką, ar 
vakar buvau girtas? Bet vis dėlto neteisinga visą kaltę versti vyrui. 
Nekask duobės kitam, pats įkrisi. Atitiko kirvis kotą. O gal ir moters 
kaltė. Štai dėl ko Moli visuomet jas teisina. Pietietiškas kraujas. Mau- 
riškas. Kaip ir linijos, figūra. Rankos užčiuopė apvalumus. Negali nė 
lyginti su kitų. Žmona, užrakinta namie, - kaip skeletas spintoj. Leis- 
kite jus supažindinti su savo. Ir ištipena priešais tave nenusakoma bū- 
tybė, net nežinai, kaip ją pavadinti. Visuomet pagal žmoną pasakysi, 
kur vyručio silpna vieta. Vis dėlto - čia ir likimas, tasai įsimylėjimas. 
Turi bendrų paslapčių. Vyručiai, kurie nueitų šunims šėko pjaut, jei 
kokia moteris nesuimtų į rankas. O tos moterytės pupytės, ūgis - kaip 
šilingo, sudėto variokais, su savo vyreliais. Dievas juos sukūrė, Jis ir 
suvedė. Bet vaikai kartais užauga visai normalūs. Dukart nulis - lygu 
vienas. Arba turtingas septyniasdešimtmetis senis ir raustanti jaunoji. 
Veda gegužę, o atgailauja gruodį. Labai nemaloni drėgmė. Limpa. Ge- 
rai, kad viršutinė odelė neatsismaukė. Geriau atplėšti. 

O! 

Kita vertus, koks šešiapėdis su žmonike sulig jo laikrodžio kišenėle. 
Ilgas ir trumpas variantas. Didelis ir maža. Labai keistas dalykas su ma- 
no laikrodžiu. Rankiniai laikrodžiai visada prastai eina. Galbūt egzis- 
tuoja kokia nors magnetinė jėga tarp žmonių, nes tai įvyko kaip tik tuo 
metu, kai jis. Manau, kad taip - iškart. Katinas iš namų - pelės iš kam- 
pų. Pamenu, kaip užsukau į Pilo skersgatvį. O ir dabar magnetizmas. 
Visa ko pagrindas - magnetizmas. Žemė, tarkime, viską traukia ir pati 
yra traukiama. Tai sukelia judėjimą. O laikas? Na, laikas yra tai, kiek 
užtrunka judėjimas. Ir jeigu koks daiktas sustotų, tai ir visas gbesabo*' 
pamažu sustos. Nes taip sutvarkyta. Magnetinė rodyklė pasako, kas 

vyksta Saulėje, žvaigždėse. Mažas grūdinto plieno gabalėlis. Kai prikiši 
magnetą. Kilst. Kilst. Pakšt. Tai vyras ir moteris. Magnetas ir plienas. 
Moli, jis. Išsipuošia ir žiūri, ir siūlo, ir rodo tau, ir rodo daugiau, ir meta 
iššūkį — žiūrėk, jei esi vyras, ir - kaip artėjantis čiaudulys - kojos — 
žiūrėk - žiūrėk, ir jei turi kiek nors smarvės. Trykšt. Negali laikyt. 

Įdomu, ką ji toj vietoj jaučia. Gėda - jeigu tik kas pašalinis. Ją 
labiau sujaudintų skylė kojinėj. Moli smakras pakeltas, galva atlošta, 
dėl fermerio pentinuotais batais arklių parodoj. O kai Lombardo gat- 
vėj gyveno dailininkai. Gerą balsą turėjo tas vyrukas. Taip Džiuljinis 
pradėjo?“. Kvapas to, ką sukūriau, kaip gėlės. Ir išties. Žibutės. Tik- 
riausiai dėl terpentino dažuose. Iš visko pasidaro naudos. O tai dary- 
dama, šiureno šlepete į grindis, kad jie neišgirstų. Bet mano nuomo- 
ne, daugelis jų iš viso nebaigia. Tęsia valandomis. Toks lyg ir po visą 
kūną ir truputėlį žemiau juosmens. 

Luktelk. Hm. Hm. Taip. Tai jos kvepalai. Dėl to ir pamojavo ran- 
ka. Palieku tai jums, kad galvotumėt apie mane, kai priglusiu toli prie 
pagalvės. Kas tai? Heliotropas? Ne. Hiacintas. Hm. Atrodo, rožė. Jai 
patiktų toks kvapas. Saldus ir pigus - netrukus apkarsta. Štai kodėl 
Moli patinka apoponaksas. Tinka jai, sumaišytas su trupučiu jazminų. 
Jos aukštos natos ir jos žemos natos. Sutiko jį šokių vakare, valandų 
šokyje. Karštis juos dar sustiprino. Ji vilkėjo juodą, dar buvo likę jos 
kvepalų aromato nuo ano karto. Geras laidininkas, ar ne? Ar blogas? 
Šviesa taip pat. Sakykime, yra kažkoks ryšys. Pavyzdžiui, įeini į tamsią 
celę. Irgi paslaptingas dalykas. Kodėl juos užuodžiau tik dabar? Praė- 
jo šiek tiek laiko, kol, kaip 1r ji, lėtai, bet tvirtai. Tarkime, tai milijonai 
smulkių kruopelyčių, atpūstų iš ten. Taip ir yra. Nes prieskonių salos, 
singalai šįryt, jas užuodi už kelių mylių. Pasakysiu jums, kas tai. Tary- 
tum prie jų odos būtų prigludęs koks plonytis šydas ar voratinklis, 
plonytis kaip, na tasai, gazas, ir visą laiką nesiliauja mezgusios jį, plo- 
ną kaip niekas kitas, vaivorykštės spalvų, pačios to nežinodamos. Lie- 
ka ant visko, ką tik nusirengia. Jos kojinių kulnai. Šiltas batelis. Kor- 
setas. Kelnaitės: tūpteli jas nusimaudama. Pasimatysim - iki kito kar- 
to. Ir katė mėgsta uostinėti jos baltinius ant lovos. Atpažinčiau jos 
kvapą iš tūkstančio kitų. Ir vonios vandenį. Primena braškes su grieti- 
nėle. Įdomu, iš kur tai sklinda. Iš ten ar iš pažastų, ar žemiau kaklo. 
Mat junti plūstant į tave iš visų skylučių ir kertelių. Hiacintų kvepalai, 

pagaminti iš aliejaus ar eterio, ar dar ko nors. Ondatra. Maišelis po 
uodega, vienas granas neišsivadėja daugelį metų. Šunys vienas kitą iš 
užpakalio. Labas vakaras. Labas. Kaip jums uodžiasi? Hm. Hm. Pui- 
kiai, dėkoju. Gyvūnai tuo ir vadovaujasi. Taip, o dabar pažvelkime į tai 
šitaip. Mes — tokie patys. Tarkime, kai kurios moterys nubaido, kai 
serga. Prieini arčiau. Toks, kad gali kirvį kabint. Ką primena? Pašvinku- 
sio marinuotos silkės užpilo arba. Brrr! Prašom nemindžioti žolynų. 

Tikriausiai ir jos užuodžia vyrišką kvapą. Tačiau kokį? Cigaru pra- 
kvipusių pirštinių, kurias Ilgšis Džonas buvo pasidėjęs ant stalo aną? 
Iškvėpto oro? Nelygu, ką suvalgai ar išgeri. Ne. Turiu omeny vyro 
kvapą. Matyt, su tuo susijęs, nes kunigų, kurie, kaip manoma, ne toks. 
Moterys zuja aplink kaip musės apie sirupą. Atitvertos nuo alto- 
riaus, pasirengusios bet kokia kaina prasiveržti. Uždrausto kunigo 
medis. O tėve, ar tu ne? Lai aš būsiu pirma. Pasklinda po visą kūną, 
įsismelkia. Gyvybės syvai. O koks keistas jų kvapas! Tartum salierų 
padažo. Pauostyk. 

Misteris Blumas įkišo nosį. Hm. Į. Hm. Savo liemenės prakirpimą. 
Migdolų arba. Ne. Citrinos. Ak, ne, tai muilas. 

Beje, tas losjonas. Jaučiau, kad kažkas kirba galvoje. Negrįžau, ir 
už muilą nesumokėta. Nemėgstu nešiotis butelių, kaip ta ragana šįryt. 
Hainsas jau galėtų man ir atiduoti tuos tris šilingus. Galėjau įterpt ką 
nors apie Majerį, kad priminčiau. Vis dėlto, jeigu jis prakiš tą skelbi- 
mą. Du ir devyni. Nekaip apie mane pagalvotų. Užeisiu rytoj. Kiek aš 
jums skolingas? Tris ir devynis? Du ir devynis, pone. Ak, taip. Kitąsyk 
gali nebeduoti skolon. Šitaip ir prarandami klientai. Smuklės praran- 
da. Vyrukai užsiaugina lentelėje sąskaitą, paskui aplinkinėm gatvelėm 
sliūkina kur nors kitur. 

Štai tas garbus ponas, kurį anksčiau aplenkiau. Atpūstas iš ano užutė- 
kio. Tik paėjo - ir atgal. Vakarienės metu visuomet namie. Atrodo 
persikreipęs: gerai prisikimšo. Dabar gėrisi gamta. Malda po valgio. 
Po vakarienės nužingsniuok mylią. Tikrai turi gražią sumelę kuriame 
nors banke, valdiška tarnyba. Paėjėti dabar jam iš paskos ir pasišaipy- 
ti, kaip tie berniūkščiai iš manęs šiandien. Vis dėlto ko nors išmoksti. 
Matyti save tokį, kokį tave mato kiti. Kad tik moterys nekrizentų - o 
šiaip koks skirtumas? Galima ir taip manyti. „Paslaptingas vyras pa- 
plūdimy“, premijos vertas pikantiškas misterio Leopoldo Blumo ap- 

sakymas. Honoraras pagal įkainį, ginėja už skiltį. O tasai tipas šian- 
dien prie karsto su rudu makintošu. Nors jo lemtis jau prisitrynė 
nuospaudų. Sveikiems berods jos pačios išnyksta. Sakoma, švilpimas 
prišaukia lietų. Gal kur nors ir lyja. „Ormonde“ druska drėgna. Kū- 
nas jaučia oro pokyčius. Senajai Beti suka sąnarius. Motulės Šipton?? 
pranašystės, apie laivus - mirkt, ir aplėks aplink. Ne. Tai lietaus ženk- 
lai. Karališkoji chrestomatija. O tolimi kalnai tartum priartėję. 

Houtas. Beilio švyturys. Du, keturi, šeši, aštuoni, devyni. Žiūrėk. 
Turi mirksėti, nes pamanys, jog tai - namas. Sudužusių laivų plėšikai. 
Greisė Darling??. Žmonės bijo tamsos. Ir jonvabaliai, dviratininkai: metas 
užsižiebti šviesas. Šviesa kažkaip ramina. Niekas nesiruošia tavęs skriausti. 
Žinoma, nūnai geriau nei senų senovėj. Kaimų keliai. Dėl niekų tau 
paleis žarnas. Būna du tipai, su kuriais tenka susidurti. Paniuręs arba 
besišypsantis. Atsiprašau. Prašom prašom. Geriausias laikas laistyt au- 
galus šešėly, saulei nusileidus. Dar truputį šviesu. Raudoni spinduliai 
ilgiausi. Rogžmiv mus mokė Veinsas: raudoni, oranžiniai, geltoni, žali, 
mėlyni, indigo, violetiniai. Žvaigždę matau. Venera? Dar negaliu pasa- 
kyti. Dvi, o kai trys, tuomet naktis. Ar tie naktiniai debesys buvo visą 
laiką? Panašūs į laivą vaiduoklį. Ne. Luktelk. Ten medžiai. Optinė ap- 
gaulė. Miražas. Čia besileidžiančios saulės kraštas. Savivaldos saulė, be- 
sileidžianti pietryčiuose. Mano gimtoji šalele, labanakt. 

Rasa krinta. Nesveika tau, mieloji, sėdėt ant akmens. Atsiranda 
baltųjų išskyrų. Niekuomet neturėsi vaikelio, nebent jis bus toks stip- 
rus, kad pats prasiskirs kelią. Galiu ir pats nuo to gauti hemorojų. 
Limpa - kaip vasaros sloga ar lūpų bėrimas. O blogiausia - įsipjauti 
žole arba popieriumi. Sėdynės šluostymas pritūpus. Norėčiau būti ta 
uola, ant kurios ji sėdėjo. O mylima mažyte, nežinai, kaip gražiai at- 
rodei. Jau pradeda man patikti, tokio amžiaus. Žali obuoliukai. Čiumpa 
viską, kas tik joms pasiūloma. Manau, jog tai vienintelis metas, kai 
kryžiuoja kojas sėdėdamos. Kad ir bibliotekoj šiandien - tos panelės 
abiturientės. Laimingos kėdės po jomis. Bet tai vakaro įtaka. Jos visa 
tai jaučia. Atsiveria tarsi gėlės, žino savo valandas, saulėgrąžos, Jeru- 
zalės artišokai, pokylių salėse, sietynai, alėjos po žibintais. Naktinu- 
kės Meto Dileno sode, kur pabučiavau ją į petį. Norėčiau turėti alie- 
jinį natūralaus dydžio jos portretą, kokia buvo tuomet. Irgi buvo bir- 
želis, kai aplink ją sukausi. Metai grįžta. Istorija kartojasi. O, kalnai ir 

viršūnės, aš vėlei su jumis?!. Gyvenimas, meilė, kelionė aplink savo 
pasaulėlį. O dabar? Žinoma, liūdna, kad ji raiša, bet negali pernelyg 
gailėti. Jos tuo naudojasi. 

Dabar viskas nutilę ant Houto. Lyg tolimieji kalnai. Kur mes. Tie 
rododendrai. Matyt, aš kvailas. Jam slyvos, man kauliukai. Mano lem- 
tis. Senasis kalnas visko prisižiūrėjo. Vardai keičiasi — tik tiek. Meilu- 
žiai - mmm... 

Jaučiuosi pavargęs. Ar atsikelsiu? O, luktelk. Išsunkė visą mano vy- 
riškumą, maža šelmė. Ji pabučiavo mane. Mano jaunystę. Niekad dau- 
giau. Tik vienąsyk tai ateina. Ir jos. Nuvykti ten rytoj traukiniu. Ne. 
Sugrįžti — jau kas kita. Kaip vaikams aplankyti namus, kur gyveno maži. 
Naujos man reikia. Nieko naujo po saule. Perduoti - iki pareikalavimo 
„Delfino klėtis“. Tai tu nesi laimingas savo? Mielas neklaužada. „Delfi- 
no klėtyje“ šarados pas Luką Doilį. Metas Dilenas ir jo dukterų pulke- 
lis: Taini, Eti, Flui, Meimi, Lui, Heti. Ir Moli. Tai buvo aštuoniasdešimt 
septintaisiais. Metai prieš mums. Ir senasis majoras, ištroškęs svaigalų 
gurkšnelio. Įdomu, ji vienturtė - aš vienturtis. Taigi kartojasi. Tariesi 
pabėgęs, o atsimuši į save patį. Didžiausia apylanka — trumpiausias ke- 
lias į namus. Ir kaip tik tada, kai jis ir ji. Cirko arklys arenoje ratu. 
Žaidėme Ripą van Vinklį. Rip - Henės Doil švarkelis iš ripso. Van: 
vanduo kūdroj prie namo. Vinkl: vinklus kaip voverė. Paskui vaizda- 
vau Ripą van Vinklį, grįžtantį namo. Ji stebėjo, atsirėmusi į komodą. 
Mauriškos akys. Pramiegojęs dvidešimt metų Sapnų klony. Viskas pasi- 
keitė. Pamiršta. Jaunieji paseno. Jo šautuvas surūdijęs nuo drėgmės. 

O! Kas čia skraido aplink? Kregždė? Tikriausiai šikšnosparnis. Ma- 
no, kad aš medis, žlibis. Ar paukščiai neturi uoslės? Metempsichozė. 
Jie tikėjo, kad iš širdgėlos galima pavirsti medžiu. Raudantis gluosnis. 
Šikšnos. Vėl praskrido. Juokingas jauniklis. Įdomu, kur jis gyvena. 
Ten, varpinėj. Visai galimas daiktas. Pakibęs žemyn galva alsuoja šven- 
tumo kvapu. Matyt, varpas išgąsdino. Atrodo, mišios jau baigėsi. Gir- 
dėjau, kaip jie meldžiasi. Melskis už mus. Ir melskis už mus. Ir melskis 
už mus. Gera mintis - tasai kartojimas. Kaip ir skelbimai. Pirkite pas 
mus. Ir pirkite pas mus. Taip, kunigo namuose dega šviesa. Kukli jų 
vakarienė. Pamenu, kaip supainiojau kainą, kai dirbau pas Tomą. Dvi- 
dešimt aštuoni buvo. Jie turi dvejus namus. Gabrielio Konrojaus bro- 
lis - vikaras. Šikšnos. Vėl. Įdomu, kodėl jie pasirodo naktį kaip pelės. 


-— 

Mišrūnai. Paukščiai, panašūs į šmirinėjančias peles. Kas juos gąsdina, 
šviesa ar triukšmas? Verčiau pasėdėsiu ramiai. Vien instinktas, kaip to 
paukščio, kuris per sausrą pasiekė vandenį ant ąsočio dugno primėtęs 
akmenukų. Apsiaustu apsigobęs mažas žmogutis, smulkiom rankelėm. 
Plonyčiai kauliukai. Beveik matyti, kaip blyksi, tokie melsvokai balti. 
Spalvos priklauso nuo šviesos. Tarkime, įsižiūrėk kaip erelis į saulę, 
paskui pažvelk į batą - išvysi gelsvą apskritą dėmę. Nori viską pažy- 
mėti savo ženklu. Kaip katinas, sakykime, šįryt ant laiptų. Rudų dur- 
pių spalvos. Sako, trispalvių katinų nebūna. Netiesa. „Miesto her- 
be“ buvo pusiau rainas, pusiau baltas katinas, o ant kaktos raidė m. 
Kūnas - penkiasdešimties skirtingų spalvų, Houtas prieš valandėlę — 
ametistinis. Stiklas blyksi. Štai kaip tasai išminčius, kaip jį vadina, su 
padegamuoju stiklu. Būna, viržiai užsidega. Bet ne todėl, kad koks 
turistas numetė degtuką. O dėl ko? Galbūt sausi stiebeliai trinasi vie- 
nas į kitą, dar vėjelis, ir suliepsnoja. Arba sudužę buteliai dygiakrūmy - 
saulėje veikia kaip padegamasis stiklas. Archimedas. Eureka! Mano 
atmintis ne tokia jau prasta. 

Šikšnos. Kažin ko jie taip skraido visą laiką. Gaudo vabzdžius? 
Praėjusią savaitę įskriejo į kambarį bitė ir žaidė su savo šešėliu ant 
lubų. Gal ir ta, kur man įgėlė, sugrįžo aplankyt. Paukščiai taip pat. 
Niekuomet nesuprasi, ką sako. Kaip 17 mūsų kalbos apie nieką. Ji 
sako, jis sako. Bet ir turėk tiek ištvermės - perskrist vandenyną ir 
atgal. Turbūt daug žūva - audros, telegrafo laidai. Jūreivių gyvenimas 
irgi baisus. Okeaniniai garlaiviai, gremėzdai, sunkiai besiiriantys per 
tamsą, mykiantys lyg jūrų karvės. Faugb a ballagb*?. Šalin, kad tave 
velniai. Kiti laiveliuose, burė - kaip nosinė, audringų vėjų blaškomi 
kaip skiedrelė kilvatery. Ir vedusius. Kartais metų metus, kur nors 
pasaulio kraštuose. Iš tikrųjų ne kraštuose, nes ji apvali. Sako, žmona — 
kiekviename uoste. Ji turi gerą tarnybą, jei tik pavyks ją išsaugot, kol 
Džonis paržygiuos namo. Jeigu apskritai paržygiuos. Pradvisęs visais 
uostų užkampiais. Kaip jiems gali patikti jūra? Vis dėlto patinka. In- 
karas pakeltas. Ir išplaukia su škaplierium ar medalikėliu ant kaklo — 
dėl laimės. Ir ką? Ir tefilimas**, ne, kaip vadinama tai, ką vargšo tėtės 
tėvas buvo pakabinęs prie namų durų, kad visi galėtų paliesti. Išėjom 
iš Egipto žemės ir į vergijos namus. Kažko esama tuose prietaruose, 
nes išvykdamas niekuomet nežinai, kokie pavojai laukia. Įsikibęs len- 

tos arba apžergęs siją, laikosi savo nykaus gyvenimo, apie juosmenį — 
gelbėjimosi ratas, ryja sūrų vandenį, ir tai - paskutinė malonė, kol 
nesudraskė rykliai. Ar žuvys kada serga jūros liga? 

Paskui - nuostabi tyla, danguje nė debesėlio, nurimusi jūra, įgula ir 
į šipulius subyrėjęs krovinys - jūros dugno kapuose. Mėnuo žvelgia. 
Ne mano kaltė, senas pasipūtėli. 

Ilga pasiklydusi žvakė klajoklė pakilo į dangų iš Mairaso mugės, 
ieškodama rėmėjų Merserio ligoninei krisdama žemyn sprogo ir pa- 
sėjo violetinių - tarp jų viena balta - žvaigždžių spiečių. Jos plaukė, 
krito - jos geso. Piemenėlio valanda - apsikabinimo valanda - susiti- 
kimų valanda. Nuo namo prie namo visiems maloniai dukart bilstelė- 
damas žingsniavo devintos valandos laiškanešys, jonvabalio žibintu- 
vėlis prie jo diržo švysčiojo pro laurų gyvatvores. Ir tarp penkių jaunų 
medžių iškelta dagtis uždegė žibintą Lyhi terasoje. Pro šviečiančių langų 
širmas, pro nesiskiriančius vienas nuo kito sodus skriejo rėksmingas 
balsas skelbdamas: „Evening Telegraph“ - speciali laida! Aukso tau- 
rės lenktynių rezultatai! - ir pro Dignemo namo duris išlėkė berniu- 
kas ir šūktelėjo. Ciepsintis šikšnosparnis blaškėsi šen ir ten. Tolumoje 
per smėlį ritosi kylantis potvynis, pilkas. Houtas įsitaisė pasnausti, 
išvargintas ilgų dienų, mmmm rododendrų (jis buvo senas), ir su pasi- 
tenkinimu pajuto pakilus; vakarį brizą, kedenantį paparčių gaurus. Jis 
atgulė, bet pramerkė raudoną budinčią akį, giliai ir lėtai alsuodamas, 
apsnūdęs, bet budrus. O toli, ant Kišo seklumos, žybčiojo plūduriuo- 
jantis švyturys, mirkčiojo misteriui Blumui. 

Bet ir gyvenimas jų, lyg įklimpus — vis toj pačioj vietoj. Airijos 
švyturių valdyba. Atgailauja už savo nuodėmes. Ir pakrantės sargyba. 
Raketos, gelbėjimosi plūdurai, gelbėjimo valtis. Tądien, kai „Erino 
karaliumi“ plaukėm į ekskursiją, švystelėjom jiems maišą senų laik- 
raščių. Kaip meškoms zoologijos sode. Bjauri kelionė. Girtuokliai, 
išlindę pakratyt kepenų. Vemia persisvėrę per bortą, maitindami si|- 
kes. Jūros liga. Ir moterys - persigandusios lyg per Paskutinį teismą. 
Mili - baimės nė ženklo. Jos žydras šalis palaidas, kvatoja. Tokio am- 
žiaus nežino, kas yra mirtis. Be to, ir skrandžiai dar sveiki. Bet palikti 
vieni išsigąsta. Kai pasislėpėm už medžio Kramline. Aš nenorėjau. Ma- 
ma! Mama! Vaikai miške. Juos gąsdina ir kaukėmis. Arba išmeta aukš- 
tyn ir pagauna. Aš tave paleisiu. Kas čia juokingo? Arba vaikai, žai- 

džiantys karą. Taip nuoširdžiai. Kaip žmogus gali nukreipti ginklą į 
kitą? Pasitaiko pats iššauna. Vargšai vaikai! Vieni rūpesčiai - raudo- 
nukė ir dilgėlinė. Parnešiau jai laisvinamųjų, kalomelio. Kai pasijuto 
geriau, užmigo su Moli. Jos dantys tokie pat. Ką jos myli? Panašius į 
save. Bet tąryt gainiojosi ją su skėčiu. Turbūt tik šiaip, nenorėdama 
užgauti. Užčiuopiau jos pulsą. Tvinkčiojo. Buvo maža rankutė - da- 
bar didelė. Brangiausias tėteliuk. Viską pasako ranka, kai ją palieti. 
Mėgdavo skaičiuoti mano liemenės sagas. Pamenu jos pirmą korsetu- 
ką. Prajuokino, kai pamačiau. Maži speniukai, tik pradėję kilti. Atro- 
do, kairysis jautresnis. Mano taip pat. Arčiau širdies. Prisikemša va- 
tos, jei madingi dideli. Brendimo skausmai naktį, šaukė, pabudino 
mane. Išsigando, kai pirmąsyk prabilo prigimtis. Vargšas vaikas! Mo- 
tinai irgi nepaprasta akimirka. Primena jos mergystę. Gibraltaras. Vaiz- 
das nuo Buenos Vistos. O'Haros bokštas. Klykčiojantys jūros paukš- 
čiai. Senojo Barberio beždžionė, surijusi visą savo šeimyną. Saulėly- 
dis, patrankos šūvis - signalas, kad galima kirsti sieną. Man pasakė 
žiūrėdama į jūrą. Vakaras — kaip šis, tik giedras, be debesėlio. Visuo- 
met svajojau ištekėti už lordo ar džentelmeno su jachta. Buenas no- 
chbes, senorita. El hombre ama la muchbacba bermosa**. Tuomet kodėl 
aš? Nes buvai toks nepanašus į kitus. 

Geriau netūnosiu čia visą vakarą kaip moliuskas geldelėj. Toks oras 
bukina. Sprendžiant pagal šviesą, jau beveik devynios. Žingsniuok na- 
mo. Per vėlu į „Lėją“. „Lili iš Kilarnio“. Ne. Galbūt dar neatsigulusi. 
Užsuksiu į ligoninę aplankyti. Tikiuosi, jau pagimdė. Ilga dienelė bu- 
vo. Marta, pirtis, laidotuvės, Raiktų namai, muziejus ir deivės, Deda- 
lo daina. Paskui tas rėksnys pas Barnį Kirneną. Bet ten nepasidaviau. 
Girti tauškaliai. Kai pasakiau apie jo Dievą - kad susiraukė. Duoti 
grąžos - neteisinga. Arba? Ne. Verčiau grįžtų namo ir ten pasijuoktų 
iš savęs. Bet nori prisilakt tik kompanijoj. Bijo likti vienas, kaip dvi- 
metis vaikas. Tarkim, būtų vožęs. Pažvelkime jo akimis. Tuomet ne 
taip blogai. Galbūt neketino manęs įskaudinti. Triskart valio Izraeliui. 
Triskart valio svainei, kurią visaip liaupsino, su trimis iltimis burnoje. 
Tas pat grožio tipas. Kuo mieliausias senų draugų susiėjimas išgert 
arbatos. Laukinio iš Borneo žmonos sesuo ką tik atvyko į miestą“. 
Įsivaizduok tai ankstyvą rytą pašonėj. Dėl skonio nesiginčijama, kaip 
pasakė Morisas, bučiuodamas karvę. Bet Dignemų namai paliko pėd- 

saką. Gedintys namai taip slegia, nes niekad nežinai. Kad ir kaip būtų, 
jai reikalingi pinigai. Reikia užsukti į „Škotų našles“*“, juk žadėjau. 
Keistas pavadinimas. Juo tvirtinama, kad mes pakratysim kojas pirmi. 
Kažkokia našlė — ar tai buvo pirmadienį? - greta Kramerio užeigos 
taip pažvelgė į mane. Palaidojo vargšą vyrą, bet visai sėkmingai ver- 
čiasi iš pašalpos. Jos našliškas skatikas. Na ir kas? O ką, tavo many- 
mu, ji turi daryti? Kažin kaip turi įsiteikti likimui ir gyventi toliau. Bet 
į našlius negaliu žiūrėti. Atrodo tokie vieniši. Vargšelio O'Konoro žmo- 
na ir penki vaikai čia apsinuodijo moliuskais. Nutekamasis vanduo. 
Beviltiška. Kad kokia gera skrybėliuota matrona juo pasirūpintų. 
Priimtų ant savo skreito, veidas kaip lėkštė ir plačiausia prijuostė. 
Moteriškos plačkelnės iš pilkos flanelės, trys šilingai už porą, nejti- 
kėtinas sandoris. Paprasta ir mylima, mylima per amžius, kaip sako- 
ma. Negraži - nė viena moteris nemano esanti. Mylėkim, meluokim 
ir būkime gražios, mat rytoj numirsim. Retsykiais jį sutinku, vis vaikš- 
tinėja, mėgindamas išsiaiškinti, kas jam iškrėtė tą pokštą. T. G. Tau - 
galas. Likimas. Jam nutiko, ne man. Ir kalbant apie krautuves, taip 
pasitaiko. Lyg koks nelabasis būtų prikibęs. Ar praėjusią naktį sapna- 
vau? Luktelk. Kažkokia painiava. Ji su raudonomis šlepetėmis. "Tur- 
kiškom. Mūvėjo vyriškas kelnes. O jei pamėgintų? Ar ji man patiktų 
su pižama? Velniškai sunku atsakyti. Nanetis išvyko. Pašto garlaiviu. 
Dabar jau netoli Holihedo. Būtinai reikia prastumti Raikto skelbimą. 
Reikia paveikti Hainsą ir Krofordą. Apatinukai Moli. Turi ką į juos 
įvilkti. Kas čia? Gal pinigas. 

Misteris Blumas pasilenkė ir apvertė popiergalį ant smėlio. Pakėlė 
jį prie akių ir įsižiūrėjo. Laiškas? Ne. Neįskaitau. Verčiau eisiu. Ver- 
čiau. Tik pavargau, nepajudu. Lapelis iš seno sąsiuvinio. Tie urveliai 
ir akmenėliai. Kas juos suskaičiuos? Niekada nežinai, ką rasi. Išmestą 
iš skęstančio laivo butelį su rašteliu apie paslėptą lobį. Siuntinių sky- 
rius. Vaikams visad patinka ką nors mėtyt į jūrą. Pasitikėjimas? Duo- 
na, numesta ant vandens*'. O kas čia? Pagalys. 

Och! Išsunkė mane ta moteriškė. Jau nebe jaunas. Ar ji ateis čia 
rytoj? Lauk jos kur nors per amžius. Turbūt sugrįš. Žmogžudžiai grįž- 
ta. O aš? 

Misteris Blumas pagaliu atsargiai pabaksnojo klampų smėlį prie 
kojų. Parašyk jai laišką. Gal išliks. Ką? 

AS. 

Koks plokščiapadis sumindys ryte. Beprasmiška. Nuplaus. Vanduo 
pakyla iki čia. Prie jos kojų buvo balutė. Pasilenk, išvysi ten savo vei- 
dą, tamsiam veidrody, kvėptelk į jį - suraibuliuos. Aplink uolos su 
piešiniais, įbrėžimais, raidėmis. Ak, tos permatomos! Be to, jos neži- 
no. Nes man visai nepatinka ta mirtis. Pavadinau tave neklaužada 
berniūkščiu, nes man visai nepatinka. 

ESU. A. 

Nėra vietos. Tiek to. 

Misteris Blumas batu lėtai nutrynė raides. Smėlis - beviltiškas da- 
lykas. Niekas jame neauga. Viskas žūva. Nėr ko baimintis, kad čia 
atplauks dideli laivai. Nebent „Gineso“ baržos. Aplink Kišą per aš- 
tuoniasdešimt dienų. Lyg tyčia taip. 

Jis nusviedė savo medinę plunksną šalin. Lazdelė nukrito į dumb- 
liną smėlį, įsmigo. Mėgink nors ištisą savaitę - taip neįsmigs. Atsitik- 
tinumas. Daugiau niekada nesusitiksim. Bet buvo nuostabu. Sudie, 
brangioji. Dėkoju. Tavo dėka pasijutau toks jaunas. 

Dabar mielai valandžiukę nusnausčiau. Matyt, apie devynias. Laivas 
į Liverpulį seniai pranyko. Nė dūmų nematyt. O ji irgi tegu. Beje, jau. 
O Belfastas. Aš nevyksiu. Skubėk tenai, skubėk atgal į Enį. Tegu jis sau. 
Tik trumpam užsnūsiu. Bet nemiegosiu. Pusiau sapnas. Jie niekuomet 
nesikartoja. Vėl šikšnosparnis. Visai nekenksmingas. Tik truputį. 

O mieloji aš mačiau visą tavo mergaitišką baltumą iki pat viršaus 
kekšė breisgedl privertė mane mylėti limpa mes dviese neklaužada 
Greise darling jinai ir jis pusvalandis po lovoje metam psichozes pa- 
raukimai dėl Raulio kvepalais tavo žmona juodi plaukai kilnojimasis 
po senjoritos pilnuma jaunos akys putlios Malvis metai sapnai grįžti 
eitynių pabaiga Agendath alpulinga mieloji man parodė savo kitais 
metais apatinėse kelnaitėse grįžti kitas į jos kitas jos kitas. 

Praskriejo šikšnosparnis. Šen. Ten. Šen. Toli pilkšvumoje suskam- 
bo varpas. Misteris Blumas praverta burna, jo kairysis batas pasuktas 
šonu, aplipęs smėliu, atsirėmęs, alsavo. Tiktai truputį. 


Ku kū. 
Ku kū. 
Ku kū. 

Užkukavo laikrodis ant židinio atbrailos kunigo namuose, kur ka- 
nauninkas O'Henlonas, tėvas Konrojus, ir didžiai gerbiamas Džonas 
Hjuzas, S. J., gurkšnojo arbatą, valgė sausainius su sviestu, keptus avie- 
nos muštinius su grybų padažu ir šnekučiavosi apie 


Kų ka. 
Ku kū. 
Ku kū. 


Mat iš savo namelio paskelbti valandų vis iššokdavo maža kanarė- 
lė, čia lankydamasi ją buvo pastebėjusi Gerti Makdaue!, nes apie to- 
kius dalykus nutuokė geriau už visus kitus, tokia buvo ta Gerti Mak- 
dauel, ji išsyk sumojo, kad tasai svetimšalis džentelmenas, sėdintis ant 
uolos ir žiūrintis, yra 

Ku kū. 
Ku ka. 
Ku kū? 


ka 


Das HOLLES EAMUS. Deshil Hol- 
les Eamus. Deshil Holles Eamus!. 

Atsiųski mums, skaistusis, šviesusis Horhornail, spartį ir įsčių vaisių. 
Atsiųski mums, skaistusis, šviesusis Horhornai, spartį ir įsčių vaisių. At- 
siųski mums, skaistusis, šviesusis Horhornai, spartį ir įsčių vaisių. 

Opapa, berniukasaiberniukas, opapa! Opapa, sūnusaisūnus, apa- 
pa! Opapa, sūnusaisūnus, opapa!* 

Visuotinai* to žmogaus sumanumas laikomas labai neskvarbiu vi- 
suose dalykuose kurie vertinami kaip labiausiai naudingi studijuoti 
paprastų mirtingųjų išmintimi apdovanotų kuris yra neįsisąmoninęs 
to ką labiausiai doktriną išmanantys ir neabejotinai dėl tos priežasties 
apdovanoti dideliu protu nuolatos garbės nusipelnančiu kai pagal bend- 
rą sutarimą teigia, kad esant kitoms aplinkybėms lygiavertėms jokia 
išorine puikybe tautos suklestėjimas efektyviau neišreiškiamas kaip 
sprendimu kaip toli nužengė jos rūpinimosi duoklė giminės pratęsi- 
mu kuris pirmas iš visų blogybių jei yra netekęs kai palankiai pateik- 

tas neabejotinu ženklu visagalės gamtos nesugadintos mielaširdystės 
būna. Nes kas yra tenai kas apie kokią nors reikšmę ką nors suvokė 
bet yra įsisąmoninęs jog tai išorinė puikybė gali būti giliai nusileidu- 
sios neaiškios tikrovės apvalkalas arba priešingai ar yra kas nors toks 
tamsus kad nepajustų jog jeigu nė viena iš gamtos dosnybių negali 
varžytis su dauginimosi dovana taigi pritinka kad kiekvienas tikras 
pilietis taptų ragintoju ir savo artimųjų įtikinėtoju ir rūpintųsi kad 
nebūtų kas praeityje tautos puikiai pradėta ateityje mažiau kruopščiai 
vykdoma jeigu dėl priešingo polinkio pamažu bus paniekinti kilnūs 
protėvių perduoti papročiai iki šitokio nuosmukio kad ypač ryžtingas 
bus tasai žmogus kuris turės drąsumo pakilti pareikšdamas jog nėra 
labiau neapkenčiamo nusižengimo negu užmaršus nepaisymas per- 
duoti tą evangeliją tuo pat metu prisakymą ir pažadą kuris visiems 
mirtingiesiems gausą pranašauja arba grasina sumažėjimu galios kuri 
kilo iš nepertraukiamos dauginimosi pareigos amžiams neatšaukia- 
mai įsakytos? 

Idant štai dėl ko? nenuostabu mums, kad kaip pasakoja geriausi 
metraštininkai tarp keltų, kurie niekuo, kas savo prigimtimi nebuvo 
žavėjimosi vertas, nesižavėjo, medicinos menas buvo taip stipriai ger- 
biamas. Neminint prieglaudų, raupsuotųjų namų, garinių pirčių, ma- 
ro duobių, žinomiausi jų daktarai, kilę iš O'Šylų, O'Hikių, O'Ly gimi- 
nių kruopščiai apsakė įvairius būdus, kuriais ligoti arba atkritę sveika- 
tą atgaudavo, nesvarbu, ar negalė būtų buvusi pražūtingas drebulys ar 
berniukiškas koneliškas šlapimo nelaikymas. Tikrų tikriausiai kiek- 
viename visuomenės darbe, nors kuo svarbiame, deramą dėmesį pri- 
valu skirti pasiruošimui, todėl ir ketinimas jų buvo sutartas“ (ar maty- 
tas iš anksto, ar iš patyrimo išaugęs sunku paskyti, o priešingos vėles- 
nių tyrintojų nuomonės iki šių dienų nėra taipgi suderintos, kad aiškiai 
perteiktume), kad motinystė tikrai būtų nuo visų galimų atsitiktinu- 
mų išvaduota, nepaisant kokios priežiūros gimdyvė toje visų sunkiau- 
sioje moterų valandoje ypačiai reikalavo ir ne vien tik tai, kuri turi 
gausius turtus, bet taipgi ir tai, kuri piniginga užtektinai nebūdama 
vargiai, o sykiais ir dar sunkiau negu vargiai garbi gyvena, nes menku 
atlygiu yra aprūpinta. 

Nuo šiolei ir ateityje niekas negalėjo kaip nors ją skriausti, kadangi 
aiškiausiai jautė visi piliečiai, kad nebus nieku gyvu gerovės, jei jos 

nėra vaisingoms motinoms, idant dievų mirtingųjų veislė gavo amži- 
nybę, jiems pritinka ja rūpintis, kuomet toji valanda taip prisiartina 
gimdyvę su ratais tenai nugabendavo ir su troškimu didžiausiu vienas 
per kitą skatino, kad ji būtų priimta tuose namuose. O reikale išmin- 
tingas tautos, ne tik matomas, bet taipgi ir atpasakojamas, vertas gar- 
binimo, kad jie iš anksto joje motiną pamatė, kad jinai staiga jų taip 
saugosima pradėjo jaustis! 

Lyg užgimdamas"? džiugesį kūdikis pažino. Gimdos dar neapleidęs 
pagarbinimą pelnė. Kad ir kas tame dalyke buvo padaryta, deramai 
buvo padaryta. Patalas apstotas pribuvėjų su naudingu valgiu ir šva- 
riausiom palom, lyg jau būtų gimdymas nutikęs viskas taip su išminti- 
mi įžvalgiai sutvarkyta, betgi be to tie visokie vaistai reikalingi 1r gy- 
dymo rykai, kokie tą sykį pareina, įskaitant tam skirtus guodžiuojan- 
čius mūsų žemės rutulio margų platumų paveikslėlius, drauge su 
atvaizdais, dievų ir žmonių, mintijimas, apie kuriuos atitvertoms mo- 
terims prielankus dėlei pabrinkimo ir palengvina išdavimą tuose aukš- 
tuose saulėtuose puikiai suręstuose labuose motinų namuose, kai dings- 
timi ilgo kęsmo ir vislingumo čia atgulusi ji savo lauko sulaukia. 

Kažin koks vyras*, kur kelionėj buvo, sustojo prie pastogės durų 
nakčiai artinantis. Buvo tasai vyras iš Izraelio tautos, kuri po žemę 
klajodama toli nukeliavo. Peršus gailesys vyro siuntė jį ir vienišą atve- 
dė iki tos pastogės. 

Tojo namo A. Hornas šeimininkas. Septyniasdešimt lovų laiko jis 
ten, kad jos kaip pritinka gulėtų ir sopuly pagimdytų vaikį drūtą kaip 
Viešpaties angelas apreiškė Marijai. Slaugės vaikšto tenai, baltos se- 
sės? budėdamos miego nežino. Dygulius jos maldo, blogumą mažina 
per dvylika mėnesių triskart po šimtą sykių. Pačios tikriausios lovų 
tanės, jų dvejetas yra, Horno vardu budriai globoja. 

Globojanti budriai sergėtoja girdi ateinant tą vyrą romiaširdį, kyla 
tuožyg muturiuota jo linkui, savo vartus plačiai atvėrus. Žiū, žiebas 
šokęs blykst akimoju Airijos vakariniam skliaute! Visa ji subūgo, jogei 
Dievas Rūstingasis ant žmonijos vandenis užleis už nuodėmes piktas. 
Kristaus kryžiaus ženklą ji ant krūtinės padarė ir pavadino jį kad jis 
galįs atlankyti pastogę josios. Tas vyras jos valią patyręs didžvertę Įėjo 
į Horno namus. 

Nenūsdamas varginti Horno priebuty skrybėlę laikydamas tas ieš- 

konis sustojo. Jos kaimynystėje jis andai gyveno su brangia žmona ir 
meilinga dukra, tas, kursai paskum devynis metus po žemes ir jūras 
gelmingas klajojo. Kartą miesto uoste sutikęs, į jos linktelėjimą jis skry- 
bėlės nenukėlė. Kad jam atleistų dabar jis troško dėlei tos dingsties, 
kad tiktai trumpam jam šmėstelėjęs veidas jos toks jaunas tuomet pa- 
sirodė. Šviesiai ūmios jos akys sužibo, raudonis sužydo - jo žodis le- 
miamas. 

Ir jos akis tuomet patraukė jo gedulo rūbas dumsus, užtat pabūgo, 
kad jam sielvartas. Patenkinta paskum ji buvo, kaip susibaiminus pir- 
miau. Jos jis paklausė, ar daktaras O'Heiras iš tolimo kranto siunčia 
žinias, ir jinai su niauriu atdūsiu atsakė jam, kad daktaras O'Heiras 
jau danguje. Nusiminė vyras tą žodį išgirdęs, kad nuo atjautos jam 
viduriai apsunko. Visa ką ji tuomet apsakė jam, prapuolinga mirtis 
bendrui tokiam jaunam, norsgi susikrimtus Dievo teisingam išmintin- 
gumui nelinkus priešgyniauti. Ji pasakė, kad galas jo buvo gražus ir 
lengvas dėlei Dievo malonės ir Jo širdies gerumo, kunigas mišių 1š- 
klausė išpažintį, davė šventą komuniją ir paskutinį patepimą. Tuomet 
vyras tas teisingas nuoširdus tosios vienuolės paklausė, nuo kokio pa- 
liegio tas negyvėlis numirė, ir vienuolė atsakė jam ir tarė, kad numirė 
jis Monos saloje nuo pilvo vėžio, trys metai bus ant švento Čildemo ir 
jinai meldžia Dievą gailestingiausią, kad sielą didžiavertę jo per am- 
žius laikytų savo globoje. Jis klausė jos liūdnų žodžių, į rankose turi- 
mą skrybėlę liūdnai dyrėdamas. Tai taip stovėjo jiedu ten kurį metą 
nuovyly graudendamiesi vienas su kitu. 

Todrin paprastas žmogau!“ pažvelk į baigtį, kuri yra tavo mirtis, ir 
į dulkes, kurios apeis ikvieną žmogų, kurs užgimęs iš moteriškės, nes 
kaip grynas išlindo iš motinos įsčių, taipgi grynas iškeliaus galų paga- 
lėj, kad išeitų, koks atėjo. 

Žmogus, kursai į namą tą atėjo, tuosyk prabilo į slaugančią mote- 
riškę ir klausinėjo jos, kaip einasi tai moteriai, kur čia gimdyvės patale 
guli. Slaugė atsakė jam tardama, kad toji moteriškė skausmuose buvo 
visas tris dienas ir gimdymas bus nelengvas ištverti, bet dabar jau ne- 
bedaug likę. Ir dar pridūrė, kad regėjo gimdant daug moterų, bet nie- 
kad nė vieno nebuvę tokio vargingo kaip tos moteriškės. Paskum jinai 
išaiškino jam, nes pažinojo tą vyrą, kurs buvo metas gyveno netoli tos 
pastogės. Vyras klausė jos žodžių, nes apstulbęs juto vargą moterų 

toje papjovoje, kurią josios dėl motinystės apturi, irgi su nustebimu 
veizėjo į jos veidą, kurs dailus vyrui kiekvienam jį reginčiam rodės, o 
visgi po tiekos metų tarnaite ji liko. Devyniskart dvylika kraujo nute- 
kėjimų vainoja ją bevaikę. 

Ir kolei šnekėjo"! pilies durys atsivėrė ir atplaukė artyn didis erzelis 
lyg nuo daugio žmonių, kurie ten sėdėjo prie valgio. Ir šičia prisiarti- 
no prie tos vietos, kur jie stovėjo, jaunas mokytas riteris Diksonu va- 
dinamas. O tasai keliauninkas Leopoldas jau iš anksčiau jį pažino, 
matgi taip atsitiko, jog jiedu turėjo kvaršatį vienas su kitu mielaširdys- 
tės ruime!?, kur šisai mokytas riteris padėdavo prireikus o keliaunin- 
kas Leopoldas atėjo čia sveikatos ieškodamas, nes buvo jisai krūtinėn 
sužeistas su ietimi toks bjaurus didžiai bauginantis drakonas jam įgy- 
lė, dėlei to anas pagamino tepalo iš lakios druskos ir patepė tiekos, 
kiek jajam ir užteko. Ir dabar jisai tarė turįs eiti į pilį, kad pasilinks- 
mintų su jais, kurie jau ten yra. Ir keliauninkas Leopoldas tarė turįs eit 
dar ir dėl ko kitko matai jis buvo vyras apdairumo taipgi gudrumo. 
Taipgi ir ponia toji buvo pritarėja jo ir ji prikišo riteriui tam moky- 
tam, nors ji ir tarė, jog tasai keliauninkas pasakė dalyką netikrą dėlei 
savo švelnumo. Betgi riteris mokytasis nė girdėti negeidavo nei pa- 
klusti jai nei priimti priešingo norui savo, ir jis tarė kokia tai nuostabi 
pilis esanti. Ir tasai keliauninkas Leopoldas žengė į pilį pailsėti mažu- 
mą, mat kojas jam gėlė po daugel žygių aplinkui po kraštus visokius ir 
sykiais pageidos pilnus. 

Ir pilyje toje stalas stovėjo iš beržo suomių padirbdintas ir laikė jį 
keturi nykštukai iš to krašto, bet jie nėmaž nedrįso pajudėt, nes buvo 
užkerėti. Ir ant stalo to gulėjo baisingi kardai ir peiliai triūslių demo- 
nų didžiulėj oloj padaryti iš baltųjų liepsnų įtvirtinti elnių ir buivolų 
raguose, kurių ten nuostabi gausybė. Ir ten stovėjo indai iš Mahaun- 
do!* apžavų padaryti žiniūnas savo kvaptim išpučia juos lygiai burbu- 
lus. Ir gausu gražu linksma ir raiba buvo ant stalo, kad joks žmogus 
neišgalvotų nei gausiau neigi raibiau. Ir ten stovėjo sidabro statinaitė, 
kurią vien gudrumu galėjai atidaryti, o joje gulėjo keistos žuvys jau be 
galvų, nors netikėliai netiki, kad toks yra įmanomas dalykas, kol patys 
pamato taip esant. Ir šitos žuvys guli aliejuotame vandeny gabentame 
čia iš portugalų žemės dėlei riebumo, tas panašu į syvus iš alyvų trėkš- 
tus. Irgi nuostaba buvo toj pily regėti, kaip jie apžavų galia daro pūdi- 

nį iš vaisingų Kaldėjos kviečių grūdų ir tasai su talka tam tikrų piktų 
dvasių, kurios į jį įsiskverbia padidėja nuostabiai iškildamas kaip di- 
džiulis kalnas. Ir dar jie išmokino ten gyvates, kad josios išlindusios iš 
dirvos užsivyniotų aukštyn ant ilgų karčių, o iš tų gyvačių žvynų jie 
gamina gėralą panašų į midų. 

Ir tas mokytas riteris'* pripylė taurę garbiam jaunikaičiui Leopol- 
dui ir paragino tuoj pat tuos, kur čia buvo, kad visi lig vieno išgertų. 
Ir garbus jaunikaitis Leopoldas pakėlė savo šalmo antveidį, kad pa- 
malonintų tą, ir prielankumą rodydamas krislą pagėrė, nors jis nieka- 
da nieku gyvu negerdavo midaus, paskum pastatė šalimais ir bemat 
slapčiaus ištuštino didelę dalį į savo kaimyno stiklą ir kaimynas jo 
neparegėjo šios suktybės. Ir jis atsisėdo toje pilyje su jais, kad pats 
pailsėtų valandėlę. Padėkokime Visagaliui Dievui. 

Tuo laiku ta sesė geroji prie durų stovėjo ir maldavo garbindama 
Jėzų mūsų visų aukščiausią poną Dievą, kad jie paliautų ūžavę, nesgi 
čia be jų dar buvo viena greit vaikelį turėsianti ponia kilminga, kurios 
metas bus greitai. Ponas Leopoldas išgirdo viršuje riksmą garsų ir no- 
rėjo žinoti, kieno tas riksmas, ar vaiko ar moters, ir aš stebiuosi sakė 
jis, kad galo tam neregėti ir nėra. Rods man tai trunka per ilgai. Ir jisai 
tuoj tapo budrus, nesgi išvydo anapus tokį prankliną!?, kuris vardu 
buvo Lenehenas, ir vyresnis buvo už bet kurį iš tų likusių ir dėlei to, 
kad abu buvo riteriai dorybingi tam pačiam polėky, o veikiau dėlei 
priežasties tos, kad anas vyriausias buvo, jisai prakalbo į jį labai man- 
dagiai. Betgi, pasakė jis, neilgai truks ir dievaž ji pagimdys Jo dovaną 
ir džiaugsmo prisipildys, kad jau turi vaikį, nes laukėsi stulbingai i!- 
gai. O tas pranklinas išlenkęs užu tai tarė, tikiuosi bet kurią akimirką 
ją ištiks. Taipg; jisai paėmė tą taurę, kur stovėjo prieš pat jį, nes niekad 
niekam nereikėjo prašyti jo nei skatinti, kad išgertų, ir išgerk dabar 
pasakė jis toks patenkintas visas ir kiek pajėgė, vienu ypu išmaukė į jų 
abiejų sveikatą, nesgi buvo žmogus pagal savo jėgas nepaprastai drū- 
tas. O ponas Leopoldas, kurs buvo dideliausias svečias koks kada nors 
žmonių mokytų salėj sėdėjo, taipgi romiausias žmogus ir mieliausias 
koks kada kaip namų šeimininkas ranką po višta pakišo ir kursai buvo 
pats teisingiausias riteris pasaulio šito, vyras visada numylėtai damai 
patarnavęs, mandagiai karaliaus dvaro papročiu išlenkė taurę su juo. 
Vargą moters su nuostaba apgalvodamas. 

Dabar pakalbėkime apie tą draugiją, kur čia susirinko su noru pa- 
lėbauti ligi valiai. Abipus stalo čia buvo tokių mokytų vyrų, tai yra 
Diksonas vardu jaunesnysis iš šventos Marijos Gailestingosios, su ki- 
tais savo bendrais Linču 17 Medenu mokslinčiais gydymo meno, ir 
tasai pranklinas, kurį šaukia Lenehenu, ir dar iš Alba Longos!“ toks 
Krotersas, taipgi jaunuolis Stivenas išrodąs kaip vienuolis, tasai gale 
stalo sėdėjo, ir Kostelo, žmonių nuo seno vadinamas Kumščiu Koste- 
lo dėl savo valdingo būdo prieš valandėlę parodyto (o tarp jų išsiskyrė 
jaunuolis Stivenas, mat buvo jis labiausiai nukaušęs ir vis reikalavo 
dar daugiau midaus), ir be to romus ponas Leopoldas. Bet jie dar 
lūkėjo jaunuolio Malakio dėlei to, kad jis baudėsi ateiti, ir tie nieko 
gero nelinkintys kalbėjo, kaip jis sulaužė savo žadinį. Ir ponas Leo- 
poldas atsisėdo su jais, nes jautė prielankumą ponui Simonui ir šitam 
jo sūnui jaunuoliui Stivenui, taip pat dėl savo išglebimo suturėjusio jį 
čia po ilgiausių klajonių, juo labiau kad jie priėmė jį šį kartą kaip svetį 
pačiu garbingiausiu būdu. Gailesys jį laikė, meilė vedė su valia keliau- 
ti, nelinkęs buvo išeiti. 

Nesgi jie buvo teisingi ir protingi mokslinčiai. Ir jis girdėjo, kaip jie 
vienas priešais kitą mintijo apie gimdymą ir teisingumą, jaunuolis Me- 
denas tvirtino, kad tokį atvejį imant negalima leisti, kad motina mir- 
tų!? (kaip tai nutikę prieš kažin kiek metų tokiai moteriai iš Eblanos 
Horno namuose, kur jau iškeliavus iš pasaulio buvo, o pačią naktį 
prieš jai numirštant visi dėlių dėjikai ir gyduolininkai dėl jos buvo 
susirinkę tartis. Ir jie pasakė dar, ji turi gyventi, nes pačioj pradžioj, jie 
pasakė, tarta, kad moteris privalo toliau skausmuos gimdyti, ir dėlei 
to tie, kas taip įsivaizdavo, patvirtino, kadgi jaunuolis Medenas teisy- 
bę sakęs, kadangi pagal sąžinę savo nenorėjo leisti, kad ji mirtų. Ir ne 
vienas ir tarp jų buvo jaunuolis Linčas abejojo, ar pasaulį dabar ne 
blogis valdąs, nors tasai jokiu laiku nebuvęs kitoniškas, kad ir kaip tie 
paprasti žmonės tikėjo buvus antraip, nors teisingumas nei teisėjai 
nedavė jokio gydalo. Atlygį te Dievas siunčia už skriaudas. Tokia striuka 
buvo byla, bet visi draugėj suriko garsiai, ne, prisiekiam Nekalta Mer- 
gele Motina, žmona turi gyventi, o vaikis dausosna eit. Ir šitaip jie 
įkaito ginče dėlei to klausimo ir dar dėlei gėrimo, betgi tasai prankli- 
nas Lenehenas dar kusino visus alų dalydamas, kad bent tokiu būdu 
linksmumas neišgaruotų. Paskum jaunuolis Medenas apsakė jiems tą 

visą reikalą, ir kuomet jisai tarė esą ji jau mirusi buvo ir kaip dėl tikė- 
jimo švento pagal piligrimo ir prieglaudos gyventojo patarimą ir dėlei 
tokios priesaikos, kurią davęs šventam Ultanui!'š iš Arbrekeno, josios 
šeimos galva sutuoktinis nepaliko jos mirti, visi buvo įstabiai sielvarto 
apimti. Į ką tokie jaunuolio Stiveno žodžiai pasigirdo, skundimasis, 
ponai, yra taip pat dažnas tarp pasaulietinių žmonių. Abu, kūdikis ir 
gimdytoja, dabar šlovina savo kūrėją, vienas pragaro prieangy niū- 
riam, kita skaistyklos ugny. Betgi pasigailėk mūsų, ką pasakyt apie tas 
galimybę iš Dievo turinčias sielas, kurioms mes kasnakt padarom gi- 
mimą neįmanomą!?, tai yra nuodėmė prieš Šventą Dvasią, Patį Dievą, 
Viešpatį ir Gyvybės Davėją? Nesgi, ponai, jis pasakė, geismas mūsų 
trumpas. Esame įnagis toms mažoms esybėms mumyse, bet gamta paiso 
kitokių daiktų nei mes. Tarė tuomet Diksonas jaunesnysis į Kumštį 
Kostelo, ar žinąs jis, kokių daiktų. Bet anas buvo per daug nukaušęs ir 
geriausia ištarmė, kurią išgalėjo duoti, buvo kad jis visada atimtų gar- 
bę moteriai, kad ir kas ji besanti, ar žmona, ar mergina, ar meilužė, jei 
taip būtų lemta jam išsivaduoti nuo niūrios nuotaikos, davęs valią 
geismui. Paskum Krotersas iš Alba Longos paskelbė jaunuolio Mala- 
kio sudėtą garbinimą tokio žvėries vienaragio, kaip vienąkart per mi- 
lenijų ateina, savo ragu visokias bjaurastis išdarinėja, o visi anie tuo 
metu vis ragino savo juokais jį taip pikta jam darydami, minėdami 
visus ir kiekvieną švento Potino?? vardu jo padargus ir kad jis padaryt 
visokių dalykų, kokių tik skirta žmogui padaryt. Dėlei to visi jie labai 
smagiai klegėjo, tik ne jaunuolis Stivenas ir ponas Leopoldas, šisai 
niekaip nedrįso per daug atvirai juoktis dėl tokio keisto nusiteikimo, 
kurio nežadėjo atskleisti, ir dar todėl, kad jisai gailestavo dėl josios, 
kuri vaisių davė, kad ir kas ar kur ji būtų. Tuomet prabilo jaunuolis 
Stivenas išdidus apie motiną Bažnyčią, kuri atstums aną nuo savo krū- 
tinės, apie teisę kanonų, apie Lilitą, persileidimų patronę, apie išsipū- 
timą, pasidarantį dėl išminties sėklų dvelksmo arba dėl vampyrų lū- 
pos prie lūpų galios arba, kaip Virgilijus sakė, dėl vakarų šalių povei- 
kio, arba dėl ipomėjos tvaiko, ar jei buvo šalia moters, kuri su savo 
vyru neseniai gulėjo, effectu secuto, arba per atsitiktinumą maudy- 
mosi kubile, pagal Averojaus ir Mozės Maimonido manymą. Jis pasa- 
kė taipgi, kaip antro mėnesio pabaigoje žmogiška siela įpučiama ir 
kaip savyje mūs Motina Švenčiausia dėl Dievo didesnės garbės kiek- 

vieną sielą laiko, tuo metu, kai ta žemiškoji motina, kuri buvo tiktai 
kaip motininė patelė, kad pagimdytų gyvuliškai, pagal kanoną turi 
mirti, nes taip sako jis, kuris laiko žvejo antspaudą, net palaimintas 
Petras, uola, ant kurios šventa bažnyčia amžiams pastatyta. Visi jie 
viengungiai būdami tuomet pono Leopoldo paklausė, ar jis panašiu 
atveju taip pavojų keltų jos asmeniui, kad gyvybe rizikuotų dėl gyvy- 
bės išgelbėjimo. Su atsargumu proto jisai atsakė taip, kad įtiktų vi- 
siems, ir parėmęs delnu smarką jisai paporino tyčia nutylėdamas, toks 
buvo jo įprotis, tai, kas žinoma buvo jam, kuris visuomet gydymo 
meną mėgo kaip tik gali pasaulietis, o ir jo patyrimas sako jam, kad 
Motina Bažnyčia galbūt vienu užsimojimu ima gimimo ir mirties gra- 
šį?!, ir tokiu kalbėjimu išvengė jų klausimų. Tai teisybė, pardi?2, tarė 
Diksonas, ir taipgi, jei aš neklystu, vaisingas žodis. Tai girdėdamas 
jaunuolis Stivenas buvo didžiai patenkintas žmogus ir jisai skubėjo 
patvirtinti, kad tasai, kuris vagia iš vargšo, skolina Dievui, nesgi jis 
įsišėldavo įkaušęs, o kad buvo dabar tokios būklės veikiai pasimatė. 

Betgi ponas Leopoldas rimtas praleido piktavališkus jo žodžius dė- 
lei to, kad jam vis dar buvo gaila dėl siaubingų veriančių nėščių mote- 
rų klyksmų, kadangi šitai jam primindavo jo gerąją ponią Merion, 
kuri jam pagimdė vienintelį berniuką, o tasai savo gyvenimo dieną 
vienuoliktą pasimirė ir anei vienas to amato žmogus išgelbėti jo neva- 
liojo, tokia tamsi yra lemtis. Ir taip jos didžiai palaužta buvo širdis po 
tos rykštės ir jo pakasynoms padarė jam gražias įkapes iš ėriuko vil- 
nos, žiedo kaimenės, kad nekentėtų neapsakomai tenai gulėdamas šalty 
(kadangi visa tai nutiko apie vidurį žiemos), ir dabar ponas Leopol- 
das, iš savo kūno berniuko įpėdinio neturintis, pažiūrėjo į jį, savo 
draugo sūnų?*, ir užsivėrė gailesy savo dėl anksčiau praėjusios laimės 
ir taip liūdėjo jis, kad jam neliko sūnaus tokios kilnios dvasios (kadan- 
gi visi sutarė, kad jisai turi tikrų gabumų), taipgi jisai sielojosi ne ma- 
žiau dėlei jaunuolio Stiveno, užtat kad tas gyvena palaidai su netikė- 
liais ir naikina savo gabumus su pasileidėlėmis. 

Kaip tiktai šiuo metu“* jaunuolis Stivenas pripildė visas taures, ku- 
rios tuščios stovėjo taip, kad maža ir būtų likę, jeigu apdairesni nebū- 
tų pasergėję, kai prie jų priėjo, nuo jo, kuris visa dar labai įnikęs siūlė, 
melsdamasis už aukščiausio Romos popiežiaus tikslus, iškilmingai ra- 
gino išgerti į sveikatą vikaro Kristaus, kuris taip pat, kaip jis tarė, yra 


31 


| 


vikaras Brėjaus??. Dabar išgerkim mes, bylojo jis, iš šito medkaušio, ir 
išmaukit jūs tą midų, kuris iš tikrųjų nėra mano kūno dalykas, bet 
mano sielos kūniškumas. Palikit jūs trupinį duonos tiems, kurie viena 
tik duona gyvena. Nei būgštaukit dėl to, ko norit, nes tai nuramdys 
labiau, nekaip anas nuliūdins. Pažiūrėkit jūs čia. Ir jis parodė jiems 
blizgančias duoklės monetas ir auksakalių ženklus, vertės dviejų svarų 
ir devyniolikos šilingų, tiek jis gavo, tarė jisai, už giesmę, kurią sudė- 
jo. Jie visi žavėjosi matydami paminėtus turtus tokiam pinigų trūku- 
me, kaip buvę anksčiau. Jo žodžiai paskui štai tokie pasigirdo. Žinoki- 
te, žmonės visi, jis pasakė, iš laiko griuvėsių pastatyti amžinybės rū- 
mai. Apie ką byloja tai? Troškimo vėjas lanksto augalą dygų, bet paskui 
atsimaino jis iš gervuogės krūmo į rožę ant laiko kryžiaus. Klausykitės 
manęs dabar. Moters gimdoj žodis tampa kūnu, bet kūrėjo dvasioje 
visa, kas gyva, kas praeina, tampa žodžiu, kuris niekada neišnyks. Tai 
yra postkūra. Omnis caro ad te veniet?“. Be jokio abejo, dauggalis yra 
vardas jos, kuri išnešiojo didžvertį kūną mūsų Atpirkėjo Guodėjo ir 
Ganytojo, mūsų galingosios motinos ir motinos visų Švenčiausios, ir 
Bernardas pritikliai tarė, kad turi omnipotentiam deiparae supplicem??, 
kas turi būti perprasta kaip prašymo visagališkumas, kadangi ji yra 
antroji Ieva ir ji laimėjo mus?š, taip ir Augustinas taria, o toji kita, 
mūsų promočia, su kuria mes esame sujungti einančių viena paskui 
kitą bambagyslių anastomoze??, pardavė visus mus, sėklą, rūšį ir gimi- 
nę už grašio vertės pepinuką. Bet štai koks reikalas dabar. Arba ji 
pažinojo jį, aš kalbu apie tą antrą, ir visgi buvo kūrinys savo kūrinio, 
vergine madre figlia di tuo figlio*?, arba jo nepažinojo ir tuomet atsi- 
randa ji tame pačiame savo paneigime ar atmetime šalia Petro Žvejo, 
gyvenančio tuose namuose, kuriuos Džekas pastatė, arba šalia Juoza- 
po Staliaus, laimingo visų nelaimingų santuokų galo globėjo parce 
gue M. Lėo Taxil nous dit gue gui Vavait mise dans cette fichue posi- 
tion c'ėtait le sacrė pigeon, ventre de Dieu!*! Entweder transsubstan- 
cialumas oder*? konsubstancialumas, bet nieku gyvu ne subsubstan- 
cialumas. Ir visi suriko, kad tai esanti labai niekšinga byla. Nėštumas 
be džiaugsmo, tarė jis, gimimas be surėmimų, kūnas be trūkumų, pil- 
vas be išsipūtimo. Tegul geidulingieji su tikėjimu ir atsidavimu garbi- 
na. Nestigdami noro nuveiksim, nugalėsim. 

Ir čia Kumštis Kostelo mušė ranka per stalą ir ėmė traukti nepraus- 

taburnišką dainušką Staboo Stabella** apie tarnaitę, kuriai vienas sma- 
gus pasiutvaikis Almanijoj išpūtė pilvą, taip tiesiai dabar ir varė: Pir- 
mus tris mėnesius nesveikavo, Staboo, kuomet čia slaugytoja Kvigli 
nuo durų rūstingai paliepė jiems liautis, ar drovio neturit, nei šičia 
tinka, kaip ji priminė jiems, jos priederme esant tvarką visaip saugoti, 
kolei lordas Endrius ateis, nesgi ji rūpestingai sergėjo, kad jokis erze- 
lys baugingas nemestų negarbės budėjimui josios. Tai buvo metinga ir 
niauri matrona romaus žvilgsnio ir dievobaimingos eigasties, drabu- 
žio tamsaus, derančio su jos sielvarto ištiktim bei raukšlingu veidu, ir 
dėl josios raginančios valios tokis buvo padarinys, kad tuojgį Kumštis 
Kostelo visų buvo iškoneveiktas, irgi jie taisė jį storžievį su mandagiu 
smarkumu vieni ir grasingu prikalbinėjimu kiti, kol visi įniko ūdyti, 
snukio ir nagų liga tegul čiumpa tąjį begalvį, ką velniai dervuoti jis čia 
išdarinėja, tu storžievi neūžauga tu kaliause, tau žirniai galvoj, tu pa- 
dare niekingas, tu kiauliagrobi, tu išpera maištadario, prie tvoros tu 
pamestas, nelaikši tu, kad tas užčiauptų savo girtą srėbiamąją, kaip 
beždžionė Dievo prakeiksmo, o gerasis ponas Leopoldas, kuris ženk- 
le savo turėjo gėlę ramybės, saulutę švelnią, pridūrė, kad metas tasai 
yra švenčiausias ir labiausiai vertas švenčiausiuoju vadintis. Horno 
namuose ramybė turėtų viešpatauti. 

Trumpai kalbant“*, vos baigėsi šitas nutikimas, kai magistras Dik- 
sonas iš Marijos Eklz, gerų norų šypsulį nutaisęs, klausė jaunuolio 
Stiveno, kokia buvo dingstis, kad jis neėmė vienuoliškų įžadų, ir tasai 
atsakė jam, nuolankumas įsčiose, skaistumas kape ir neturtystė per 
nenorą visą gyvenimą. Magistras Lenehenas į tai atitarė, kad jis girdė- 
jo apie tuos nusidėjėliškus darbus ir kaip girdėjęs apie šitai apsakinė- 
jant, jisai dergęs vienos patiklios mergelės lelijišką skaistybę, kas esąs 
jaunųjų iš kelio vedimas, ir jie visi į tą kalbą leidosi, palinksmėdami ir 
gėriodami už teisybę jo. Bet jis patikino labai tikrai, kad yra visiškai 
priešingai jų numanymui, kadangi jis yra amžinas sūnus ir per amžius 
skaistus. Šioj vietoj jų linksmybė padidėjo dar smarkiau ir jie atkarto- 
jo jam jo apsakytas įmantrias tuoktuvių apeigas, kai išrengiami su- 
tuoktiniai ir nekaltybę iš jų atima, kaip papratę tie kunigai Madagas- 
karo saloje, ji turi būti apdaru baltu su saprano, josios jaunikis baltu 
su sarlako, aplinkui guolį tuoktuvių rūksta smilkalai ir dega aukštos 
žvakės, tuo metu tarnai gieda kyries ir pašlovinimą Ut novetur sexus 

omnis corporis mysterium*?, kolei jinai ten nustos mergystės. Tuomet 
jis davė jiems labai magią tuoktuvių giesmelę, tų dainių gražbylių su- 
dėtą meistro Džono Flečerio 1r meistro Frensio Bomonto, tai yra iš jų 
Mergelės Tragedijos, kuri parašyta buvo kaip dėlei sujungimo myli- 
mųjų: Į guolį, į guolį, sakė priegiesmis jos su sutartiniu pritarimu vir- 
ginalės*“. Tokia delikati ypatiška epitalama labiausiai guodžiančio įti- 
kinamumo, skirta jaunuomenei mylinčiai, kurią gardžiakvapiai lieps- 
nojantys paranympų*? deglai atlydėjo prie jaunuomenės kvadrokojo 
konubialinio?* komunijos proskeniumo*?. Gerai jie tinkami, tarė ma- 
gistras Diksonas, nudžiugintas, bet paklausyki, jaunasis pone, geriau 
būtų, kad jie vadintųsi Bomauntu ir Lečeriu“", kadangi tikrai iš tokio 
susimaišymo daug kas galėtų išeiti. Jaunuolis Stivenas tarė, tikrai tei- 
sybė, kiek jis geriausiai atmena, jie turėjo tik vieną skersmergę tarp jų, 
jinai iš namų ištvirkimo, kad šiaip taip verstųsi tokiais amūriškais 
džiaugsmais, nes gyvenimas anuo metu labai audrotas buvo ir papro- 
čiai krašto nestojo tam skersai. Didesnės meilės už tą, jis pasakė, joks 
vyras nepažino, kai vyras paguldo savo žmoną draugui savo. Eik da- 
bar tu ir taip pat daryk. Tokius arba panašius žodžius kalbėjo Zara- 
tustra, andai karališkas prancūziškų laiškų propesorius Oksperdo“! 
universitete, ir niekad tenai negyvavo toks žmogus, kuriam žmonija 
būtų labiau dėkinga. Įleiski svetimą į bokštą savo, eisis tau sunkiai, 
bet tu antrą pagal gerumą lovą turėsi. Orate, fratres, pro memetip- 
so*2. Ir visi žmonės pasakys Amen. Atminki, Erinai, savo kartais ir 
savo dienas senovės, kaip tu menkai tik paisei manęs ir žodžių mano 
ir įleidai svetimą pro vartus mano, kad paleistuvystes darytų mano 
akyse ir riebėdamas augtų, ir spardytųsi kaip Ješurumas**. Taigi tu 
nusidėjai šviesai mano ir padarei mane, viešpatį savo, kad būčiau ver- 
gas tarnų. Sugrįžk, sugrįžk, Clan Milly“*, nepamirškit manęs, o mile- 
ziečiai. Kodėl gi padarei šitą papiktinimą prieš mane, kad tu atstūmei 
mane dėl dželapos ir neprileidai manęs prie nesuprantamos kalbos 
romėnų irgi indų, su kuriais tavo dukros suguldavo didžiai pasimė- 
gaudamos? Žvelki toliau dabar, tauta mano, į tą priesako žemę, netgi 
nuo Horebo ir nuo Nebo, ir nuo Pisgos, ir nuo tų Hateno Ragų į 
Žemę pienu patvinusią irgi pinigais. Bet tu prižindei mane pienu kar- 
čiu, mano mėnesį ir saulę, mane amžiams tu užblėsinai. Ir palikai tu 
mane vienulį amžiams mano kartybės niauriose kūlgrindose ir buči- 

niu pelenų mano burną pabučiavai. Štai gūduma vidinė, tęsė jis bylą 
savo, netapo apšviesta septuagintos protu, nėgi buvo apie ją minėta, 
nes Rytai iš aukštybių, kurie sudaužė vartus pragaro, atsimušė į tam- 
sybę, jau anksčiau užleistą. Papratimas mažina žiaurumus (kaip sako 
Tulijus apie savo numylėtus stoikus), ir Hamletui jo tėvas neparodo 
princui jokios nudegimo pūslelės. Neperregimumas gyvenimo vidu- 
ryje yra Egipto maras, kuris naktimis prieš gimimą ir po mirties yra jų 
tikriausias ubi ir guomodo**. Ir kaip visų daiktų pabaigos bei galuti- 
nės skirtys tam tikru būdu ir mastu sutinka su jų pradžiomis irgi pir- 
mavaizdžiais, tas pas sudėtingas atitikimas, kuris nuo atsiradimo veda 
augimą pirmyn, retrogresyviškos metamorpozės dėlei gale įvykdo tą 
sumažėjimą ir pašalinimą, kuris yra mielai priimtinas natūrai, tas pat 
nutinka ir mūsų žemiškajame buvime. Senosios seserys““ įima mus 
buviman, kliegiame, tunkame, dūkstame, pliaukšime, imame, atsiski- 
riame, nykstame, nusibaigiame, viršum mūsų miruolių josios palinks- 
ta. Iš pat pradžių išgelbėtas iš senojo Nilo vandenų, tarp liūnsargių 
nendrių, ilgalapės akacijos vygė: galų gale - ta kalno ertmė, slapta 
laidojimo niša, o aplinkui kalnų katinų ir erelių žuvininkų raudos 
šūkesiai. Ir kad jau nė vienas žmogus nežino savo vietos pilkapio, 
nei kokia eiga dėlei šito mes būsim nulydėti, nei ar į Tofetą ar Eden- 
vilį*", taipgi panašiai viskas bus paslėpta, kai turėsime noro atsigręžę 
pažiūrėti, iš kokių atokių vietovių mūsų kasiškumo savybingumas 
atsinešė savo iškurumą. 

Į tai Kumštis Kostelo užžiobė Etienne chanson**, bet jis garsiai meldė 
jų, Žiūrėkit, išmonė čia namus pasistatė, šitą didingą skliautą ilgaamžį, 
krištolinį Kūrėjo rūmą“", visą labai sutvarkytą, grašis tam, kas suras 
nors žirnį ne vietoj. 


Pažvelki, koks tas meistro Džeko rūrnas, 
O jau miežinio - statinaičių krūvos, 
Tarp jų ir išdidus pats kūmas.““ 


Piktas traškesys gatvėj, čia, aiman, plyšavimas, vėl. Garsiai kairėj 
pusėj Toras sugriaudė pykty baisiam, tas kūjasvaidis. Užėjo dabar audra, 
kur pakurstė jo širdį. Ir magistras Linčas dar melst jo pradėjo, kad 
būtų atsargus su pašaipom ir sąmojais lengvabūdingais, nesgi patį die- 
vulį supykdė su savo pragariškais tauškalais beigi pagoniškumu. Ir 

tasai, kuris andai drįso būti tokis smarkuolis, prablyško tarytumei vaš- 
kas, kaip jie visi galėjo regėti, ir susigūžė ir jo balso aukštumas, kuris 
prieš tai toks didis buvo, dabar staiga nurimo ir nuslopo, ir jo širdis 
sudrebėjo narve krūtinės, kai patyrė jis gandą tos audros. Tuo metu 
keli pajuokė ir keli pasityčiojo, ir Kumštis Kostelo vėl atsidėjęs palin- 
ko prie savo alaus, dėl kurio magistras Lenehenas dievagojosi, kad 
imsis iš paskos, ir jisai iš tikrųjų siurbė, nes buvo tam pasiryžęs dėl 
dingsties menkiausios. Betgi tasai pasipūtęs gyrpelnis suriko, kad jam 
nėmaž nesvarbu, ar senas Niekatėvelis dabar įkaušęs, ir jisai nesileis 
pralenkiamas. Bet taip padarė, kad tik nuslėptų savo neviltingą tūž- 
mastį, nes baugino jisai susigūžęs, kad nepatirtų Horno menėj niukso. 
Jis tikrai iškliokė vienu mauku, kad įsidrąsintų nuo tos malonės, nesgi 
per visą dangų nugriaudėjo taip ilgai ir dundingai, kad magistras Me- 
denas sykiais būdamas tikrai dievobaimingas pliekė jam tvieksnį į šon- 
kaulius dėl to pražūtingo poškėjimo, o magistras Blumas, sėdintis prie 
pagyrūno šono, prakalbo į jį raminančiais žodžiais, kad nuimtų jo 
baimę didelę, skelbdamas, kad tai, ką girdi, yra ne kas kitas, tik kaip 
klegesingas triukšmas, iššovimas drėgmės iš juodo debesies audros, 
pažvelkit jūs, kur dabar užėjęs, ir viskas vyksta tvarkingai, pagal natū- 
ros penomeno dėsnį. 

Bet ar jaunuolio Gyrūno?! baimę išsklaidė Ramdytojo žodžiai? Ne, 
nes buvo širdyje jo dyglys, vardu Kartėlis, kurio ištraukti žodžiai ne- 
gali. O ar nebuvo jis tad anei ramus kaip tas, nei dievobaimingas kaip 
anas? Jis nebuvo nei toks, nei anoks, nors labai būtų geidęs būti pana- 
šus į abu. Bet ar galėjo jisai stangauti ir atrasti vėl, kaip savo jaunatvėje, 
tą Šventumo ropinę, su kuria gyveno tuolaik? Iš teisybės ne, mat ne- 
nusileido ant jo Malonė, kad surastų tą ropinę. Ar tada išgirdo tame 
poškesy balsą dievo Gyvybę Teikiančio ar, kaip Ramdytojas tarė, kle- 
gesį Penomeno? Išgirdo? Nagi jis negalėjo neišgirsti, nebent užsikim- 
šo Supratimo vamzdį (to jisai nepadarė). Nes per vamzdį tą jisai pare- 
gėjo, kad esąs Penomeno krašte, kur jis tikriausiai turįs vieną dieną 
galo sulaukti, nes buvo kaip ir visi kiti praeinantis vaizdas. O ar jisai 
nebandė sugyventi su tuo, kad galo sulauks lygiai kaip kiti ir išnyks? 
Jokiu būdu, kad ir turėjo, ir negeidė daugiau daryti tokių vaizdų, kaip 
vyrai žmonoms, kokiu Penomenas ir prisakė jiems daryti pagal Įstaty- 
mo knygą. Bet tokiu būdu ar nieko jis nežinojo apie tą kitą šalį, vadi- 

namą Tikėk Manim, tai yra pažado žemė, kuri pritinka karaliui Malo- 
numui, ir pritiks per amžius, kur nėra mirčių ir gimimų, nei į žmonas 
ėmimo, nei Motinomis tapsmo, O į ją įeis visi, tiek, kiek tiki ja? Taip, 
Dievobaimingas jam papasakojo apie tą šalį, o Skaistus nurodė jam 
kelią, bet paaiškinimas buvo toks, kad kely jam pasitaikė kažin kokia 
šavalka, patrauklios akiai povyzos, josios vardas, ji tarė, buvo Žvirblis 
Rankoj, ir jinai suvedžiojo jį, nukreipė į klaidingą pusę iš teisybės 
tako savo įsigerinimais, jam išsakytais, kaip Ei, tu gražus vyre, pasuk 
čionai į šalį, ir aš parodysiu tau puikią vietą, ir jinai ėmės jo taip mei- 
likaudama, kad apturėjo jį savo grotoj, kuri praminta Dviese Krū- 
muose, arba labiau mokytų, Kūniškas Geidulys. 

Šitas dalykas buvo kaip tik tai, ko ta draugija, sėdinti ten paprastai 
Motinų Name, labiausiai geidė, ir jeigu jie būtų sutikę tą šavalką Žvirb- 
lis Rankoj (kuri slėpė savo viduje visokius bjaurius apmaudus, išsigi- 
mimus ir velnią nuodėmingą, būtų sudėję visas įstangas, kad tik galė- 
tų prieiti prie jos ir pažint ją. Nes dėl Tikėk Manim jie pasakė, kad tai 
nesąs niekas kitas tik išmonė ir nė minties tam neskyrė, pirma, Dviese 
Krūmuose, kur ji viliojo juos, buvo pati gražiausia grota, ir joje gulėjo 
keturios pagalvės, o ant jų keturi bilietėliai su šitokiais žodžiais, išra- 
šytais juose, Kaip Jojikas ir Aukštyn Kojom, ir Paslėpk Veidą, ir Skruos- 
tas prie Žando, o antra, jei kalbėsime apie tą bjaurią rykštę Sipylį ir 
išsigimimus, jie sau nekvaršė galvos, kadangi Sargis teikė jiems stiprią 
apsargą iš jaučio žarnos padarytas, ir, trečia, kad jie negalėjo patirti 
jokių nuostolių iš Palikuonio, kuris buvo toks piktas šėtonas, tos pat 
apsargos, vadinamos Vaikažudžiu, dėka. Taigi buvo jie visi pasidavę 
savo aklai užgaidai, misteris Priekaba ir misteris Kartais Pamaldus, 
misteris Beždžionė Alugurkis, misteris Netikras Pranklinas, misteris 
Dailus Diksonas, misteris Jaunuolis Gyrūnas ir misteris Apdairus Ram- 
dytojas. Štai kur, o apgailėtina draugija, jus visus suklaidino, nes tai 
buvo balsas dievo, apimto tokios sielvartingos piktybės, kad nūnai 
kels jisai ranką ir papils jųjų sielas už jų piktažodžiavimus ir jų papyli- 
mus žemėn, nes darė jie antraip, negu liepė jo žodis, kuris toliau dau- 
gintis karštai prisakė. 

Taigi ketvirtadienį, birželio šešioliktą*?, Patk. Dignemą paguldė į 
molį nusibaigusį nuo paralyžiaus, ir po didelės sausros, iš Dievo ma- 
lonės, nulijo, baržininkas, keliavęs vandeniu penkiasdešimt mylių ar 

maždaug tiek su durpėmis, pasakė, kad grūdai neišdygsta, laukai iš- 
troškę, labai prastų spalvų jie ir dvokia stipriai, balos 1r sodybos taip 
pačiai. Sunku alsuoti, o visos jaunos gyvatvorės visai nunyko, be laše- 
lio tokį ilgą laiką, kad nė vienas žmogus prisimint neišgali. Rožių spro- 
gėlės visos nurudavo ir pūslėm apėjo, o ant kalvų nieko, tik išdžiūvę 
vilkdalgiai ir žaibai, kurie ugnį pagaus nuo pirmos žiežirbos. Visas 
pasaulis kalba, kaip sklinda žinios, didis viesulas praėjusių metų mė- 
nesį vasario, kur taip be gailesčio jokio nudriokė kraštą, buvo tik men- 
kas daiktas, palyginus su šiuo nualinimu. Bet netrukus, kaip jau pasa- 
kyta, tą vakarą saulei nutekėjus, kai vėjas papūtė iš vakarų, didžiuliai 
išsipūtę debesys pasirodė nakčiai užėjus, ir orą numanantys rodė į 
juos, ir iš pradžių keli amalai, o paskum po dešimtos valandos vienas 
ilgas griausmas, ir tučtuojau šuoliais padrikai visi dėl atgrasios liūties 
vidun, vyrai padarę pastoges savo šiaudinėms skrybėlėms iš medžia- 
gos kampo ar skepetos, moteriškės tik luoksėjo tolyn, užgriebusios 
viršun sijonų pakraščius, kai pilti pradėjo. Yli aikšte, Begot, gatve, 
Djuk veja, o iš ten per Merjen Gryn iki Holis gatvės smarki vandens 
srovė plaukė per tas vietas, kurios buvo prieš tai sausutėlės, ir aplink 
nebuvo regėti nė vieno dviračio vežimo ar karietos, ar fiakro, tik dau- 
giau jokio perkūno dundesio po ano pirmo. Priešais didž. gerb. teisė- 
jo misterio Ficgibono (kuris kartu su misteriu Gyliu, advokatu, posė- 
džiaus dėl koledžo žemės) duris Mal. Maligenas, tauriausias iš tau- 
riausių, kuris kaip tik išėjo iš rašytojo misterio Muro (kuris buvo 
papistas??, o dabar, žmonės šneka, yra geras viljamitas) netikėtai atsi- 
dūrė į Aleką Benoną trumpais kaip vaiko plaukais (kurie dabar ma- 
doj, ir iš žalio Kendlo tvido apsiaustu), kuris neseniai grįžo į miestą 
pašto karieta iš Malingaro, kur jo pusbrolis ir Malo M. brolis pasiliks 
dar mėnesį, iki Švento Sviteno, ir klausia, ką po galais tu čia veiki, jis 
grįžta į namus, o jisai - į Endriaus Horno, kur jo laukia, kad išbubintų 
taurę vyno, taip jis pasakė ir jam apsakė apie žaismingą telyčaitę, įbren- 
dusią pagal savo metus ir gerai išsiganiusią, o visą laiką kliaukė lietus, 
todėl abu pasuko pas Horną. Tenai Leop. Blumas iš Kroufordo laik- 
raščio sėdėjo pasislėpęs su vyrukų išdaigininkų būriu, daug žadančiais 
ginčininkais jaunuoliais, Diksonu jaun., Motinos Gailestingosios 
studentu, Vin. Linču, škotų vaikiu, Vil. Medenu, T. Lenehenu, didžiai 
nuliūdusiu dėl arklių lenktynių, jam tikusio, ir Stivenu D. Leop. Blu- 

mas ten atsirado dėl išglebimo, jį apėmusio, bet dabar jam buvo ge- 
riau, šiąnakt jis sapnavo tokį keistą reginį apie savo ponią Mol, ji 
raudonomis šlerpėmis, su turkiškom kelnėm, ką tie, kurie išmano, 
laiko ženklu permainos, o ponia Pjurfoi tenai atsidūrė skųsdamasi 
pilvu ir dabar guli sąrėmių guoly, vargšė moteriškė, dvi dienos jau po 
laiko, tos pribuvėjos jautrios mėgina ir negali priimti naujagimio, ją 
verčia vemt suvalgius dubenėlį skystų ryžių, kurie yra pikti vidurių 
džiovintojai, ir jos kvėpavimas labai sunkus, daugiau nei smarkus, o 
turėtų būti toks vaikis kaip bulius dėl to, kaip spardos:, jie sako, tik 
Dieve duok jai greitą baigtį. Tai devintas josios vaikytis pasaulin atei- 
nantis, girdėjau, o Švenčiausios Mergelės dieną nukarpė nages savo 
paskutiniam mažiui, kuris anuo metu turėjo dvylika mėnesių ir su 
kitais trim visais papu išmaitintais, numirė įrašytas dora ranka į Kara- 
liaus bibliją?*. Jos vyrutis jau per penktą dešimtį turi, ir jis metodistas, 
bet ima Komuniją??, ir galima jį pamatyti alei vieną mielą šabo dieną su 
pora sūnų šalimais Baloko uosto, kaip sąsiauryje judinant jauką gaudo 
žuvį su sunkia rite ar iš plokščiadugnės laivės skina kelią prie plekšnių ir 
saidų ir sugauna gerą ryšulį jų, kaip girdėjau. Bendrai sudėjus, didi liū- 
tis, ir visa atgaivinta, ir derlius bus daugsyk riebesnis, nors tie, kas žino, 
sako, kad po vėjo ir vandens ugnis ateisianti, pagal Malakijo rinkinio?“ 
pranašavimą (o aš gaunu žinių, kad misteris Raselas išvertė tokio pat 
turinio pranašo burtus iš indų kalbos*? savo ūkininkų laikraščiui), tie 
trys dalykai drauge laikosi, bet tai aiškus juokas, be tikro pamato, seny- 
vo amžiaus šeimininkėms ir vaikiams, bet sykiais tie jų keistabūdžiai 
spėjimai pasirodo teisingi, tik nėra žinios kodėl. 

Čia Lenehenas prisiartino'š prie stalo kojų, norėdamas apsakyti, 
kas per laiškas tam vakariniam laikrašty buvęs, ir dėjosi ieškąs jo (nes 
skelbė iškilmingai prisiekdamas, jog labiausiai nusiminęs dėl to), bet 
Stiveno įtikintas paliovė naršęs ir buvo paprašytas atsisėsti šalia, tai jis 
baisiai greitai 1: įvykdė. Jis buvo guvus džentelmenas, vaizdavo tokį 
pokštkrėtį ar tikrą išdykėlį ir apie viską, kas dėl moterų, arklių ar 
šviežių skandalų, išmanė. Tiesą sakant, turtų nebuvo užgyvenęs ir dau- 
giausia geidė būti kavinėse ar pigiose užeigose su jūrininkų verbuoto- 
jais, užvažiuojamų kiemų arklininkais, bukmekeriais, Pauliaus liaudi- 
mi??, kurjeriais, plokščiakepuriais, šliundromis, pirčių kekšėmis ir ki- 
tokių užmačių valkatomis arba su atsitiktinai pasitaikiusiu teismo 

antstoliu, ar kokiu pareigūnu su lazda, dažnai per visą naktį ligi pat 
dienos šviesos, ir vis užgerdamas karštu vynu iš jų išgaudavo daugel 
sklandančių paskalų. Valgydavo savo maistą kasdieninį pas kokį virė- 
ją kamputy ir kad ir gaudavo kokio srėbalo iš maisto atliekų ar įsimes- 
davo į medžio dubenį žarnokų, turėdamas vos šešiapensį kapše, visa- 
da jam pagelbėdavo liežuvis, ir nuo kokio riebaus sąmojo, jo nugirsto 
iš kokio nors netikšos ar perėjūno, visiems ligi vieno šonai plyšdavo. 
O kitas, Kostelo, tą kalbą išgirdęs paklausė, ar tai poezija, ar pasaka 
esanti. Prisiekiu, ne, anas taria, Frenkai (toks buvo jo vardas), tai apie 
Kerio karves, kurias reikia išskersti dėl maro. Dėl manęs jie gali ir 
pasikarti, sako jis mirktelėdamas, su ta raguota jautiena, kad ją rau- 
pai. Jau tokia gera žuvis toj skardinėj, kokia tik kada nors iš jos yra 
išlindusi, ir jis labai draugiškai pasiūlė paimti truputį sūdytų kilkių, 
padėtų netoliese, į kurias anas jau kuris laikas godžiai žvilgčiojo ir 
pasiekė, ko norėjęs, o tai iš tiesų buvo svarbiausias jo užmačios siekis, 
mat jis buvo labai išalkęs. Mort aux vaches““, tada taria prancūziškai 
Frenkas, mat jis buvo dirbęs mokiniu pas vieną gėrimų pirklį, turėjusį 
vyno sandėlį Bordo, ir kalbėjo prancūziškai kaip džentelmenas. Nuo 
vaikystės šitas Frenkas buvo dykinėtojas, ir jo tėvas, miesto prievaiz- 
das, sunkiai galėjęs jį išlaikyti mokykloj, kad tasai raides išmoktų ir 
kaip gaubliu naudotis, užrašė į universitetą mechanikos studijuoti, bet 
anas nesidavė suvaldomas tartumei koks laukinis kumeliukas ir buvo 
labiau pažįstamas su teismo valdininkais bei parapijos seniūnu nei su 
savo knygomis. Vieną sykį jis norėjo būti vaidinimų aktorium, kitą — 
maisto tiekėju kariuomenei arba lažybų sukčiu, paskui niekas jo nega- 
lėjo atitraukti nuo meškaduobės“! ar gaidžių peštynių, vėliau užsima- 
nydavo jūrų vandenynų arba kulniuoti vieškeliais su čigonais, pagrobti 
kokio skvairo palikuonį blausioj mėnesienoj, nušvilpt tarnaičių balti- 
nius ar už tvoros viščiukui sprandą nusukt. Jis buvo prašapęs tokią 
daugybę kartų, kiek žoliastiebių yra šieno kupetoj, ir parsigaudavo 
atgal tuščiomis kišenėmis pas savo tėtušį, miesto prievaizdą, ir tas iš- 
liedavo visą pintą ašarų kassyk, kai tik jį regėdavo. Ką, taria perkry- 
žiavęs rankas misteris Leopoldas, karštai norįs sužinoti, kur kalbėto- 
jai suka, nejau jie visus paskers? Aš prieštarauju, mačiau juos dar šį 
rytą, varomus į Liverpulio laivus, sako. Ir sunkiai galiu patikėti, kad 
taip blogai yra, sako. O jis iš patyrimo nutuokė apie panašius veisli- 

nius gyvulius ir apie veršingas karves, riebius metinius buliukus ir 
kastruotus vilnanešius avinus, dirbo anksčiau keletą metų registruo- 
toju pas misterį Džozefą Kafą, garbingą prekiją, kuris pardavinėjo 
gyvulius ir dalyvavo varžytinėse pievose, šalimais misterio Geivino 
Lou miško medžiagų sandėlio Praša gatvėje. Aš čia nesutinku su ju- 
mis, sako jis. Panašiau, kad tai kokia bronchų negalia arba liežuvio 
sumedėjimas. Misteris Stivenas, mažumą užgautas, bet labai manda- 
giai, tarė jam, kad visai ne taip ir jis yra gavęs pranešimą iš pagrindi- 
nio imperatoriaus uodegasukio, dėkojančio jam už svetingumą, kad 
čionai išsiunčia daktarą Galvijamarį, garsiausią karviagaudį visoje Mas- 
kovijoje, su didždėže ar dviem vaistų, kad sučiuptų bulių už ragų. Na, 
na, prataria misteris Vincentas, kalbantis visai atvirai. Atsidurs jisai 
ant dilemos ragų, jeigu kiš nosį į tąją bulę airių, tęsia jis. Airių pagal 
vardą ir airių pagal prigimtį, sako misteris Stivenas ir išverčia savo 
alų, tas žliaukia aplink. Airių bulius anglų porceliano krautuvėj. Aš 
tave suprantu“?, sako misteris Diksonas. Tai tas pats bulius, kurį at- 
siuntė į mūsų salą ūkininkas Nikolas“*, narsiausias galvijų augintojas 
Iš jų visų, su smaragdo žiedu nosyje. Tiesą sakai, taria misteris Vincen- 
tas anapus stalo, buliai raguoti, sako jis, stambesnis ir kūningesnis 
bulius niekad nėra šikęs ant trilapio dobilo. Jis turėjo išvaizdžius ra- 
gus, auksingą kailį, o iš jo šnervių sklido toks saldus padūmavęs kvė- 
pesys, kad moterys mūsų salos, palikusios gniužulus žalios tešlos ir 
kočėlus, nusekė paskui jį, nukabinėdamas jo bulišką galybę saulučių 
girliandomis. Sykį apie tai kalbam, sako misteris Diksonas, tai prieš jo 
atvykimą ūkininkas Nikolas, pats buvęs eunuchas, paliepė visai kole- 
gijai daktarų, kurie buvo ne geresni už jį patį, tinkamai jį iškastruoti. 
Taigi dabar eik, taria jis, ir daryk viską, ką mano vokietis pusbrolis 
viešpats Haris tau įsakys, 1r priimk ūkininko palaiminimą, ir labai 
skambiai pliaukštelėjo jam per užpakalį. Ir tasai palaiminimas ir pliaukš- 
telėjimas gerai jam patarnavo, sako misteris Vincentas, nesgi, kad pa- 
dengtų trūkumą išmokė jį gudrybės, vertos kitų prarastų, mat mergi- 
na, žmona, abatė ir našlė lig šiolei tvirtina, kad jos veikiau kiekvieną 
mėnesio dieną šnabždės jam į ausį karvidės tamsumoj arba leis jo 1- 
gam šventam liežuviu: palaižyt sprandą negu suguls su puikiausiu ža- 
liūku prievartautoju kuriame nors iš keturių visos Airijos laukų. Dar 
vienas tuomet įterpė savo žodį: Ir jos aprengė jį, sako jis. Taškuota 

palaidinuke ir apatiniu sijonu - kailiu apjuostas šalikas ir juosta, ir 
raukinukai ant riešų - 1r pakirpo jam garbaną ant kaktos, ištrynė jį 
visą spermacetiniu aliejumi ir prirentė jam tvartų prie visų kelio vin- 
gių, ir kiekviename jų stovėjo aukso ėdžios, pilnos geriausio šieno, 
kokio tik turguj gali gauti, taigi jis galėjo sau snaust ir mėšlu tręšt kiek 
tik širdis geidžia. Tuo metu tasai tikinčiųjų tėvas“? (nes taip jie pavadi- 
no jį) pasidarė toks sunkus, kad vargiai galėjo nueiti į ganyklą. Norė- 
damos padėti mūsų suktosios moterys ir merginos nešdavo jam paša- 
ro prijuosčių sterblėse, o kai tik jo pilvas prisipildydavo, jis atsistoda- 
vo ant užpakalinių kojų ir parodydavo kilnybėms paslaptį, mykdavo 
ir bliaudavo savo buliška kalba, o jos visos pritarė jam. Taigi, sako 
kitas, ir taip jį išpaikino, jog anas nepakentė, kad kas nors kitas augtų 
visame krašte, tik žalia žolė jam (mat tai buvo vienintelė spalva, kuri 
jam tiko), taigi ant vienos kalvos salos vidury pastatė lentą su spaus- 
dintu pranešimu, skelbiančiu: valdovo Hario vardu“?, žalia lai būna 
žolė, ant žemės želianti. Ir, taria misteris Diksonas, jei tik jis kada 
užuosdavo gyvulių vagį Roskomone ar Konemaros tyruose, arba pa- 
jusdavo Slaigou žemdirbį norint pasėti gal vos saujelę garstyčių ar 
maišelį rapso, tuojau siuto apimtas perlėkdavo pusę krašto versdamas 
ragais iš žemės viską, kas tik pasėta, ir visa tai valdovo Hario valia. Iš 
pradžių jie nesutarė, sako misteris Vincentas, ir viešpats Haris pasiun- 
tė ūkininką Nikolą““ pas visus pasaulio velnius, išvadino kekšyno šei- 
mininku, laikančiu savo namuose septynias kekšes, ir aš dar pagadin- 
siu jo reikalus, sako jis. Parodysiu aš tam gyvuliui, kaip pragaras išro- 
do, sako jis, paėmęs tą gerą galą, kur man tėvas paliko. Bet vieną 
vakarą, tęsia misteris Diksonas, kai viešpats Haris grandėsi savo kara- 
lišką kailį ruošdamasis eiti vakarienės po laimėtų valčių lenktynių (jis 
pats yrėsi kastuvais, todėl, aišku, pirmoji taisyklė buvo, kad kiti irkluotų 
šakutėmis), jis įžvelgė stulbinantį savo panašumą į bulių, o atvertęs 
pigų, nutepliotą juodais nykščių atspaudais padavimų leidinį, kurį lai- 
kė podėly, tarė esant visai įmanoma, kad jis yra nesantuokinis pali- 
kuonis garsaus romėnų pirmarūšio buliaus Bos Bovum“", kas miela 
darkyta lotynų kalba reiškia viso reginio bosas. Paskui, sako misteris 
Vincentas, viešpats Haris regint visiems dvariškiams panardino galvą 
į karvių lovį su gėralu ir ištraukęs ją paskelbė visiems savo naująjį 
vardą. Tuomet, dar vandeniui nuo jo tekant, įlindo į seną moterišką 

palaidinę bei sijoną, priklausiusį jo močiutei, ir nusipirko bulių kalbos 
gramatiką, norėdamas jos mokytis, bet niekad neįstengė išmokti anei 
žodžio, išskyrus pirmąjį asmeninį įvardį, kurį nurašė didžiąja raide ir 
išmoko atmintinai, ir jei kada eidavo pasivaikščioti, prisigrūsdavo ki- 
šenes kreidos, kad galėtų jį užrašinėti ant visko, kas būdavo jam mie- 
la, ant uolos šono, ant stalo arbatinėj, ant medvilnės ryšulio arba ant 
meškerės plūdės. Trumpai tariant, jisai ir tas Airijos bulius neilgai tru- 
kus susidraugavo“* kaip subinė su baltiniais. Taigi, sako misteris Stive- 
nas, ir galų gale salos vyrai, nesulaukdami iš niekur pagalbos, kadangi 
nedėkingos moterys galvojo visos kaip viena, pagamino plaustą su 
irklais, susikrovė savo mantą ir patys sulipo ant tos laivės denio, ištie- 
sino visus stiebus, susodino ant rėjų komandą, iškėlė priekinę škatori- 
ną, pradėjo dreifuoti, išskleidė vėjy tris bures, laivo pirmgalį pakreipė 
taip, kad lengviausiai judėtų priekin, pakėlė inkarą, pasuko vairą kai- 
rėn, iškėlė piratų vėliavą, triskart suriko po tris valio, paleido dirbti 
pompą, atstūmė savo plokščiadugnę valtį nuo kranto ir leidosi į jūrą, 
kad susigrąžintų svarbiausią Amerikos dalį“?. Ir ta proga, sako miste- 
ris Vincentas, bocmanas sudėjo tokią padūkėlišką dainušką: 


Popiežius Petras myža į lovą. 
Vyras prieš vyrą stoja į kovą.“ 


Studentams kaip tik baigiant?! savo apologą tarpdury išdygo mūsų 
garbus pažįstamas misteris Malachis Maligenas, lydimas draugo, kurį 
jis buvo ką tik atsitiktinai sutikęs, jauno džentelmeno, vardu Alekas 
Benonas, jis neseniai atvyko į miestą, ketindamas nusipirkti karininko 
laipsnį arba stoti vėliavnešiu į kavalerijos pulkus ir užsirašyti į karą. 
Misteris Maligenas buvo pakankamai madangus, kad išreikštų tam 
pritarimą, juoba kad šitai atitiko jo paties projektą išnaikinti tą blogį, 
apie kurį buvo kalbama. Tuomet jis išdalijo visai draugijai pluoštą kar- 
toninių kortelių, kurias tą dieną buvo užsakęs išspausdinti pas misterį 
Kvinelį, su užrašu gražiu kursyvu: Misteris Malacbis Maligenas, Ap- 
vaisintojas ir Inkubatorius, Lembi sala. Jo projektas, kaip jis atkakliai 
toliau aiškino, buvo pasitraukti iš tuščių malonumų rato, tokių, kokie 
yra pagrindinis sero Puošio Gražeivos ir sero Ištižėlio Liežuvininko“ 
užsiėmimas mieste, ir atsidėti kilniausiai pareigai, kuriai mūsų kūniš- 
kas organizmas buvo pritaikytas. Ką gi, paklausykim apie tai, gerasis 

mano drauge, sako misteris Diksonas. Nė kiek neabejoju, kad čia kve- 
pia mergiotėm. Ateikit, atsisėskit abu. Sėdi ar stovi - kainuos tiek pat. 
Misteris Maligenas priėmė kvietimą ir smulkiai nusakydamas savo 
sumanymą papasakojo klausytojams, kad šitoji jo mintis gimusi iš svars- 
tymų apie nevaisingumo priežastis, abejas, slopinančias ir draudžia- 
mąsias, nepaisant to, ar slopinimas savo ruožtu radosi dėl vedybinių 
suerzinimų ar dėl balanso šykštumo, taip pat ar draudimas kilo dėl 
įgimtų trūkumų, ar dėl įgytų polinkių. Jį didelis sielvartas apėmęs, 
pasakė jis, regint vedybinį guolį, iš kurio išplėštos brangiausios prie- 
dermės, ir mąstant apie šitokią daugybę mielų moterų su gausiais naš- 
lystės turtais, niekingiausių bonzų grobį, jos nepelnytai slepia savo 
ugnį nedraugingame vienuolyne arba netenka moteriško žydėjimo ko- 
kio neatsakingo lėkšto kompaniono glėbyje, aukodamos neįkainoja- 
mą brangakmenį savo lyties, kai galėtų padidinti savo laimės šaltinių 
skaičių, nes šimtas gražių jaunikaičių tuoj pat pasirengę paglamonėti, 
ir šitai, patikino jis, verčia jo širdį raudoti. Kad atitolintų šį nepatogu- 
mą (kuris, jis nusprendė, kilo dėl slapto karščio slopinimo), pasitaręs 
su kai kuriais garbingais patarėjais ir išnagrinėjęs tą reikalą, jis nutarė 
įsigyti visą ir visam laikui Lembi salos dvarą iš jo savininko lordo 
Talboto de Melahaido, išauklėto ir doro konservatoriaus, labai mėgs- 
tamo mūsų valdančiosios partijos. Jis pasiūlė ten įkurti nacionalinį 
apvaisinimo ūkį, pavadinti jį Omphalos, jame egiptiečių papročiu iš- 
skaptuoti ir pastatyti obeliską ir teikti savo, kaip pareigingo jomeno, 
paslaugas - jis pasirengęs apvaisinti bet kurią moterį, kad ir kokią 
padėtį visuomenėje ji užimtų, jei tik kreipsis į Jį, trokšdama atlikti 
savo gamtines funkcijas. Ne pinigai - tikslas, paskelbė jis, neimsiąs nė 
penso už savo pastangas. Skurdžiausia virtuvės tarnaitė, lygiai kaip ir 
turtinga aukštuomenės dama, jei tik jų samprotavimai ir nusiteikimas 
nuoširdžiai bylos apie ketinimus, atras jame savo vyrą. Dėl mitybos, 
jis nurodė, kaip mis, išimtinai laikydamasis dietos, kvapiais šakniavai- 
siais ir žuvimi, ir triušiais, nes šių vislių graužikų mėsa labai rekomen- 
duojama, turint omenyje jo tikslą, ne tik kepta ant ugnies, bet ir troš- 
kinta su muskato lapu ir ankštimi ar dviem pipirų. Po šios pratarmės, 
kurią paskelbė su didžiausiu iškilmingu įkarščiu, misteris Maligenas 
beregint nusiėmė nuo skrybėlės nosinę, kuria buvo ją pridengęs. Abu 
jie, kaip atrodė, buvo netikėtai užklupti lietaus, bet, kad ir kaip spar- 

tino žingsnį, vis tiek peršlapo, tai buvo galima pastebėti iš misterio 
Maligeno aptemptų pilkų vilnonio audinio kelnių, kurios dabar išro- 
dė kažkokios keršos. Tuo metu jo projektas buvo labai palankiai priim- 
tas klausytojų ir užsitarnavo kiekvieno jų širdingų panegirikų, nors 
misteris Diksonas iš Marijos paprieštaravo su pabrėžtiniu rūpesčiui 
paklausdamas, ar jis taip pat ketinąs vežioti malkas į mišką"?. Tačiau 
misteris Maligenas nusilenkė moksliškumui, pacituodamas atitinka- 
mą klasikų mintį, kuri, išsilaikiusi jo atminty, rodėsi jam pagrįsta ir 
skoninga jo tvirtinimo paspara. Talis ac tanta depravatio hujus seculi, 
O guirites, ut matres familiarum nostrae lascivas cujuslibet semiviri 
libici titillationes testibus ponderosis atgue excelsis erectionibus cen- 
turionum Romanorum magnopere anteponunt““, o siekdamas įtikinti 
tuos, kurie buvo paprastesnio proto, jis pateikė kaip įrodymą jiems 
priimtinesnį palyginimą iš gyvūnų karalystės, tarkime, elnių patinas ir 
patelė proskynoje, sodybos kiemo antinas ir antis. 

Nėmaž nenuvertindamas savo elegancijos ir būdamas išties savo 
asmens vertas vyras, iškalbingasis dabar atsidėjo savo drabužiams, su 
trupučiu įkarščio priešiškai pasisakydamas apie staigias atmosferos 
užgaidas, o visa kompanija tuo metu dosniai bėrė pagyrimus jo pa- 
teiktam projektui. Jaunasis džentelmenas, jo draugas, netveriąs džiaugs- 
miu dėl to, ką jam tenka patirti, nesusilaikė nepaminėjęs to savo arti- 
miausiam kaimynui. O misteris Maligenas, dabar perpratęs stalo vaiz- 
dą, paklausė, dėl ko čia šitie duonos kepalai bei žuvys, ir išvydęs 
nepažįstamąjį mandagiai jam nusilenkė ir tarė: Prašom atleisti, pone, 
ar jums reikalinga kokia nors profesionali mūsų pagalba? Tasai išgir- 
dęs jo pasiūlymą, padėkojo jam labai nuoširdžiai, nors ir išlaikė tinka- 
mą atstumą, ir atsakė čia atvykęs dėl vienos moters, kuri dabar Horno 
namų viešnia, nes yra nėščia, vargšė moteris, dėl to moteriško vargo 
(1r jis giliai atsiduso), norėdamas sužinoti, ar ją jau aplankiusi laimė. 
Misteris Diksonas, keisdamas temą, ėmė klausinėti patį misterį Mali- 
geną, ar jo prasidedanti ventripotencija, dėl kurios jis pašiepęs jį, yra 
ženklas ovoblastinės gestacijos, vykstančios prostatinės liaukos mai- 
šelyje, arba vyriškoje gimdoje, ar, kaip nutikę žinomam daktarui, mis- 
teriui Ostinui Meldonui, byloja apie jo pilve tūnantį vilką. Atsakyda- 
mas misteris Maligenas, aidint juokui dėl jo apremptų kelnių, narsiai 
smogė sau žemiau diafragmos ir sušuko su žavia linksma Motušės 

Grogen (visų puikiausio jos lyties padaro, nors gaila, kad ji nevala) 
išraiška: Štai pilvas, kuris niekad nepagimdė pavainikio. Tai buvo toks 
vykęs pastebėjimas, kad vėl sukilo linksmybės audra ir visą kambarį 
apėmė baisiausia pasitenkinimo erzelynė. Garsingas lalesys skambėjo 
ta pačia pamėgdžiojimo gaida, bet prieškambary įvyko kažkoks su- 
krutimas. 

Čia klausytojas, kuris buvo"? ne kas kitas, o škotų studentas, tru- 
putį nervingas jaunuolis šviesiais kaip pakulos plaukais, pasisveikino 
gyviausiu būdu su jaunu džentelmenu ir, pertraukdamas pasakojimą 
įsimintinoj vietoj, su mandagu linktelėjimu panūdo, kad jo visavis““ 
būtų toks mielas ir pastumtų jam butelaitį širdies lašų, tuo pat metu 
klausiamai palenkęs galvą (visą šimtmetį mokomas mandagumo ne- 
įvaldytum tokio puikaus mosto), kas buvo susieta su lygiaverčiu, bet 
priešingu atsveriamuoju judesiu butelio link, paklausė pasakotojo taip 
paprastai, kaip kada nors tai buvo išsakyta žodžiais, ar jis gali jį pavai- 
šinti puodžiuku iš jo. Mais bien sūr, kilmingas nepažįstamasai, guviai 
tarė anas, et mille compliments'". Tai jūs galit, 1r labai savo laiku. Tik 
šio puodžiuko ir trūko, kad būtų apvainikuotas mano džiugesys. Bet, 
maloningasis dangau, jei palikčiau tik su sausa duonos rieke kelion- 
maišy ir puodeliu šaltinio vandens, mano Dieve, priimčiau juos ir iš 
visos širdies atsiklaupęs ant žemės padėkočiau toms jėgoms viršuje už 
laimę, kurią man suteikė gerųjų daiktų Davėjas. Sulig tais žodžiais jis 
pakėlė taurę prie lūpų, išgėrė maloningą gurkšnį širdies lašų, pasiglostė 
plaukus ir praskyręs krūtinės atvartus staiga ištraukė medalioną, pa- 
kabintą ant šilkinio kaspino, tą patį paveikslėlį, kurį visuomet saugojo 
nuo tos dienos, kai jos ranka paliko ten įrašą. Įdėmiai žvelgdamas į 
tuos veido bruožus su dideliausiu švelnumu, ak, Monsinjore, tarė jis, 
jei tik būtumėt regėjęs ją, kaip aš ją regėjau štai šiomis akimis tą jaudi- 
nančią akimirką, su dailia mezginių apykakle ir nauja koketiška kepu- 
raite (jos gimimo dienos dovana, kaip ji man žaviai prisipažins, tokią 
atlapaširdiškai netvarkingą, tokią kupiną tirpdančio švelnumo, pri- 
siekiu savo sąžine, netgi jūs, Monsinjore, dėl kilnios prigimties būtu- 
mėt paakintas visiškai atsiduoti į tokio priešo rankas arba visiems lai- 
kams apleisti mūšio lauką. Aš prisiekiu, kad niekad gyvenime nebu- 
vau taip sujaudintas. Dieve, aš dėkoju tau, kaip Autoriui mano dienų! 
Triskart laimingas bus tasai, kurį tokia miela būtybė palaimins savo 

malone. Meilės atodūsis suteikė šiems žodžiams išraiškingumo, ir jis 
vėl pakabinęs medalioną ant krūtinės nusišluostė akis ir darsyk atsi- 
duso. Mielaširdingas palaimos sėklos Barstytojau visiems savo pada- 
rams, kokia didi ir visokeriopa turi būti saldžiausioji iš Tavo tironijų, 
galinti įkalinti pakerėjusi ir laisvus, ir vergus, ir paprastą kaimo ber- 
nelį, ir išsidailinusį dabitą, ir meilužį pačiame beprotiškos aistros žy- 
dėjime, ir vyrą brandos metų. Bet iš tiesų, sere, aš nukrypau nuo te- 
mos. Kokie sumišę ir netobuli yra visi mūsų žemiški džiaugsmai! Pra- 
keikimas! Ak, dėl Dievo, kadgi nuojauta man būtų pakuždėjusi pasiimti 
apsiaustą! Galėčiau apsipilt ašaromis, pagalvojęs apie tai. Tada kad ir 
septynios liūtys pliauptų, nė vienam iš mūsų nebūtų bent kiek blo- 
giau. Bet kad aš prasmegčiau, suriko jis, pliaukštelėdamas delnu sau 
per kaktą, ryt išauš nauja diena ir, tūkstantis perkūnų, aš pažįstu mar- 
chand de capotes'š, monsinjorą, iš kurio už livre galiu gauti tokį pato- 
gų prancūziško kirpimo apsiaustą, koks kada yra saugojęs leidi, kad 
nepermirktų. Na, na! Šaukia Le Fėcondateur“, įsiterpdamas, mano 
draugas mesjė Muras, tasai labiausiai patyręs keliauninkas (ką tik per- 
laužiau avec luiš? pusbutelį didžiausių mūsų miesto protų rate), ir ma- 
no autoritetas tvirtina, kad Horno rage, kur ventre bicheš!, būna tok- 
sai lietus, kuris prasisunkia pro bet kokį, kad ir patį patvariausią, ap- 
siaustą. Dėl tokio smarkumo peršlapimo, porina jis man, sans blague**, 
ne vienas nelaimėlis jaunuolis nedelsdamas kaip geras atsidūrė kitame 
pasauly. Fui! A livre! šaukia mesjė Linčas. Tie netikę daiktai neverti nė 
vieno sū. Vienas skėtis, kad ir ne didesnis už pasakų grybą, vertas 
dešimt tokių laikinų priemonių. Nė viena moteris, turinti nors trupu- 
tį proto, nedėvėtų jo. Mano brangioji Kiti šiandien man pasakė, kad ji 
verčiau vartytųsi tvano bangose nei kęstų alkį tokioje išsigelbėjimo 
arkoje, nes, kaip man priminė (pikantiškai parausdama ir šnabždėda- 
ma į ausį, nors arti nebuvo nieko, kas nugirstų jos žodžius, tik lengva- 
būdės peteliškės), ponia Gamta dieviško palaiminimo dėka įskiepijo 
tai į mūsų širdis, ir šitai tapo kasdieniu posakiu, kad 1! y a deux cho- 
sesš*, kuriems mūsų pradinio drabužio nekaltybė, nors kitomis aplin- 
kybėmis ji būtų padorumo sulaužymas, yra pats tinkamiausias, ne, 
vienintelis apdaras. Pirmas, pasakė ji (ir čia mieloji filosofė, mano 
sodinama į dviratę karietą, švelniai liežuviuku liestelėjo, kad atkreiptų 
dėmesį, mano ausies kaušelį), pirmas yra maudynės... bet šią akimirką 

nuskardėjęs prieškambaryje skambutis nutraukė pasakojimą, kuris taip 
tvirtai žadėjo praturtinsiąs mūsų žinių bagažą. 

Visuotinio, nerūpestingo draugijos linksmumo įkarštyš* nuaidėjo 
skambutis, ir kol visi spėliojo, kokia to priežastis, įėjo mis Kalen ir 
tyliai tarusi kelis žodžius jaunuoliui misteriui Diksonui pasišalino že- 
mai visiems nusilenkdama. Nors ir trumpai toje ištvirkėlių kompani- 
joje pasirodžiusi moteris, apdovanota visomis kuklumo savybėmis ir 
tokia pat griežta kaip ir graži, nutildė net ir didžiausių pasileidėlių 
linksmas pastabas, bet sulig jos išėjimu vėl pratrūko blevyzgos. Kad 
mane žaibas, paikšį, sumurma Kostelo, šiurkštus vaikinas, jau apsiblau- 
sęs. Velniškai geras telyčios bryzas! Prisiekiu - ji paskyrė tau randevu. 
Ką, tu šunie? Ar bent moki su jom apsieit? Dieva spurge, dar ir kaip, 
atsiliepė Linčas. Jos jau toj Materio prieglaudoj išmano lovinį elgesį. 
Temanskradž, argi daktaras O'Garglis nekutena ten vienuolėms pa- 
smakrikių? Kad išganymo nesulaukčiau, sužinojau tai iš savo Kiti, ji 
ten pati slauge jau septyni mėnesiai. Dievepasg, daktare, sušuko jau- 
niklis dabita raktažoline liemene, mėgdžiodamas drovų moterišką šyps- 
nį ir nepadoriai rangydamasis visu kūnu, kaip jūs piktinat žmogų! 
Kad tu prasmegtum! Dievaži, aš visa virpu tirtu. Taigi jūs neką geres- 
nis už mielą tėtuką Katekiskismą - toksai jūs! Kad aš paspringčiau 
šituo ketverto puodu, suriko Kostelo, jeigu jos padėtis ne šeimyninė. 
Pažįstu damą, kurią man pakanka tik akimis paplekšnoti, ir ji jau išsi- 
pūtusi. Bet jaunasis chirurgas pakilo 1r paprašė kompanijos atleisti, 
kad pasišalins, nes slaugė jam ką tik pranešusi, kad jis reikalingas pa- 
latoj. Gailestingoji apvaizda malonėjo nutraukti kančias tos moters, 
kuri būdama enceinte*? ištvėrė viską su verta pagyrimo tvirtybe ir pa- 
gimdė rubuilį sūnų. Man trūksta kantrybės, tarė jis, su tais, kurie ne- 
turėdami proto, kad duotų gyvybę, arba žinių, kad mokytų, užgaulio- 
ja kilnų amatą — šisai, neskaitant pagarbos Dievybei, yra didžiausia 
galia, atnešanti laimę žemėje. Esu tikras, kad, jeigu prireiks, galėčiau 
pasitelkti visą spiečių liudytojų jos kilnios tarnystės puikumo, kuris 
nieku gyvu neturėtų būti blogas pavyzdys, bet veikiau didingas paska- 
tinimas Žmonių širdims. Negaliu sutikti su jumis. Ką? Apkalbėti tokią 
moterį, maloniąją mis Kalen, kuri yra savo lyties pažiba ir nuostaba 
mūsų. Ir dar reikšmingiausiu akimirksniu, koks gali ištikti vaikelį, iš 
dulkės atsiradusį? Neturėk nė tokios minties! Mane šiurpas nukrečia, 

pagalvojus apie ateitį rasės, kurioje buvo paskleistos tokio pykčio sėk- 
los ir kurioje nerodoma tinkama pagarba motinai ir merginai Horno 
namuose. Taip iškilmingai papriekaištavęs jis atsisveikino su esančiai- 
siais ir pajudėjo durų link. Visi pritariamai sumurmėjo, o kiti siūlė tą 
bjaurų girtuoklį išmesti be tolesnių kalbų, ir taip galėjo atsitikti, jis 
būtų gavęs pagal savo grynus nuopelnus, jei nebūtų sumažinęs savo 
nusidėjimo ir patikinęs su baisingu keiksmu (jis keikėsi kaip pasamdy- 
tas), kad geresnio sūnaus už jį nerasi dievo avidėje. Kad aš nusibaigčiau, 
išpylė jis, tokie visada buvo dorojo Frenko Kostelo jausmai, ir aš buvau 
ypač išauklėtas gerbti tavo tėvą ir motiną, kuri geriausiai iš visų mokėjo 
užmaišyti pudingą su uogiene, ją visuomet prisimenu su meile. 

Jei grįžtume prie misterio Blumo““ tai jis po savo pirmo pasisaky- 
mo nugirdo keletą begėdiškų pašaipų, bet į jas žvelgė kaip į vaisius to 
amžiaus, kuris paprastai kaltinamas gailesio nepažinimu. Jaunieji 
linksmuoliai, tas teisybė, buvo kupini išmonių kaip peraugę vaikai: jų 
nedrausmingų ginčų žodžiai buvo sunkiai suprantami ir retai kada 
derami; jų ūmumas ir įžeidžiantys mots*? buvo tokie, kad jo protas 
baisėjosi; jie anaiptol rūpestingai nesilaikė elgesio normų, nors neiš- 
senkančios jų gyvuliško žvalumo atsargos ir bylojo jų naudai. Tačiau 
misterio Kostelo žodžiai buvo jam nemiela kalba, nes jisai šlykštėjosi 
tuo niekšu, kuris buvo panašus į padarą apkarpytom ausimis, iškreip- 
ta nugara, gimęs ne santuokoje ir kaip kuprius su jau prasikalusiais 
dantimis, išlindęs pasaulin kojomis į priekį, ir tikrumo tam teikė chi- 
rurginių replių žymė ant jo kaukolės, taigi jam kilo mintis apie trūks- 
tamą jungtįšš kūrimo grandinėje, kurios pasigesdavo neseniai miręs 
sumanusis misteris Darvinas. Nugyvenęs jis jau buvo per sprindį dau- 
giau nei pusę iš mums skirtų metų*?, per kuriuos patyrė tūkstantį gy- 
venimo staigmenų, ir būdamas iš apdairiųjų giminės, taip pat retos 
įžvalgos vyras, jis liepė savo širdžiai užgniaužti visas kylančio pykčio 
paskatas ir su gyviausiu atsargumu sulaikydamas jas puoselėjo krūti- 
nėje tą pilnatvę, kurią niekingi protai išjuokia, per staigūs teisėjai nie- 
kina, o visi laiko pakenčiama, bet tiktai pakenčiama. Tuos, kurie susi- 
kuria sąmojus moterų delikatumo sąskaita (tokiai galvosenai jis nie- 
kad nepritarė), tuos jis manė nei turint tinkamą vardą, nei paveldėjus 
gero auklėjimo tradiciją, o tiems, kurie praradę bet kokią savitvardą, 
daugiau nieko negali prarasti, turėjo dygų patyrimo priešnuodį, pri- 

verčiantį jų įžūlumą labai skubotai ir negarbingai atsitraukti. Negali- 
ma sakyti, kad jis nejuto palankumo karštam jaunimui, kuris nekreip- 
damas nė kiek dėmesio į suvaikėjusių senių grimasas arba į. rūsčiųjų 
murmesį, visada pritaria (kaip tai apsako tyri Švento Rašytojo vaiz- 
dai) vaisių nuo uždrausto medžio valgymui, bet ne tiek, kad bet ko- 
kiomis sąlygomis nepaisytų žmoniškumo kalbant apie kilnią damą, 
vykdančią savo teisėtą pareigą. Taigi apibendrinant, nors iš sesers žo- 
džių jis sprendė apie greitą gimdymą, tačiau, reikia pripažinti, jam 
gerokai palengvėjo, išgirdus, jog viskas taip palankiai susiklostė po 
tokio sunkaus išmėginimo, ir tai dar kartą paliudijo apie Aukščiausios 
Būtybės malonę ir dosnumą. 

Todėl jis atvirai išsakė savo mintį kaimynui"? teigdamas, toks buvo 
jo požiūris į šį dalyką, kad, jo nuomone (kurios galbūt jam nevertėtų 
reikšti), tik to, kuris yra šaltos prigimties ir abejingo būdo, gali ne- 
džiuginti ši šviežiausia naujiena apie vaisingą gimdymo baigtį, nes ji 
iškentė tokius skausmus be menkiausios savo kaltės. Puošnus jaunas 
vaikinas pareiškė, kad jos vyras privertė ją lauktis arba bent jau turėjo 
taip padaryti, nebent ji yra dar viena Efeso matrona?'. Aš turiu jums 
pranešti, pasakė misteris Krotersas, pliaukšėdamas per stalą, kad skam- 
biai paryškintų savo pastabą, senas Glori Aleliujeras vėl šiandien čia 
lankėsi, pagyvenęs vyras su bakenbardais, ir nosiniu balsu pareiškė 
norą tarti žodį Vilhelminai, savo gyvenimui, kaip ją vadina. Aš papra- 
šiau jo būti visiškai pasirengus, kadangi tas įvykis gali tuojau pat nu- 
tikti. Štai tokie dalykai, būsiu atviras su jumis. Aš galiu tik išliaupsinti 
to seno patino vyrišką pajėgumą, juk jis vis dėlto įstengė iš jos iškraty- 
ti dar vieną vaiką. Visi puolė tai girti, kiekvienas savaip, nors jaunasis 
vaikinas laikėsi savo ankstesnio požiūrio, kad kažkas kitas, o ne jos 
sutuoktinis, nusipelnė šios garbės - dvasininkas, žibintininkas (doras) 
arba apvažiuojantis apylinkę būtinų kiekvienam namų ūky prekių par- 
davėjas. Ypatinga, bendravo svečias pats su savimi, ta nuostabiai ne- 
vienoda jų metempsichozės galia, kad pogimdyminis bendrabutis ir 
skrodimo amfiteatras taptų tokio lengvabūdiškumo mokykla, kad pa- 
prasčiausiai pakanka įsigyti akademinį titulą ir per minutėlę pakeisti 
tuos lengvabūdiškumo gerbėjus į pavyzdinius specialistus tokio me- 
no, kurį dauguma įžymių žmonių kaip nors pagerbė kaip kilniausią. 
Tačiau, jis dar pridūrė, galbūt tai padeda jiems išlaisvinti užgniaužtus 

jausmus, kurie juos slegia, nes aš jau ne sykį esu pastebėjęs, kad visi 
paukščiai plunksnuoti - juokai jų vienodi. 

Bet dėl kokių ypatybių??, lai bus paklausta kilniadvasiško lordo, jo 
globėjo, šitas svetimšalis, kuriam dėl maloningo valdovo nuolaidumo 
buvo suteiktos pilietinės teisės, pasiskyrė aukščiausiu mūsų vidaus po- 
litikos teisėju? Kur dabar tasai dėkingumas, kuriam jį turėjo įkvėpti 
lojalumas? Per paskutinį karą, kai tik priešas įgydavo laikiną persvarą 
savo granatomis, ar šis savo giminės išdavikas neišnaudodavo tos aki- 
mirkos, kad nukreiptų savo patranką prieš imperiją, kurioje jis tėra 
nuomininkas, nesudaręs sutarties su valdytoju, nors ir dreba dėl savo 
keturių procentų?* saugumo? Ar jis pamiršo tai, kaip pamiršo apie 
visas gautas beneficijas? O gal apgaudinėdamas kitus, jis pagaliau ta- 
po savo paties apgaulės auka, nes, jei gandai nemeluoja, yra savo pa- 
ties vienintelis tenkintojas? Tai nė nepanašu į sąžiningumą - išniekinti 
garbingos damos miegamąjį, narsaus majoro dukters, arba mesti kad 
ir menkiausią šešėlį ant jos skaistybės, bet jeigu jis pats šiuo atveju 
patraukė kitų dėmesį (nors iš tiesų jam labiausiai turėjo rūpėti, kad 
taip neatsitiktų), tegu taip ir bus. Nelaiminga moteris, pernelyg ilgai 
ir pernelyg atkakliai buvo neigiama jos teisėta prerogatyva klausyti jo 
priekaištų su kokiu nors kitu jausmu, išskyrus beviltišką pajuoką. Jis 
sako tai, tas dorovės cenzorius, tikras savo pamaldumo pelikanas““, 
kuris nesudvejojo pamiršęs gamtos saitus, siekdamas uždraustų santy- 
kių su namų tarnaite, kilusia iš žemiausio visuomenės sluoksnio. Ne, 
jei tos įžūlios mergiotės šepetys nebūtų tapęs jos angelu sargu, jai būtų 
pasibaigę kaip Hagarai??, tai egiptiete! 

O kalbant apie ganyklas, jo aikštingas užsispyrimas yra liūdnai pa- 
garsėjęs, misteriui Kafui regint, vienas pasipiktinęs ūkininkas jam kaip 
reikiant atsikirto, pasitelkęs tiek pat tiesius, kiek kaimiškus posakius. 
Nedera jam skelbti tos evangelijos. Ar jis neturi arčiau namų tinka- 
mesnės sėklai dirvos, kuri pūdymuoja, nes jos nepaliečia noragas? Peik- 
tinas lytinio brendimo metu įprotis yra antroji prigimtis ir gėda gyve- 
nimo vidury. Jeigu jau nori naudoti Giledo balzamą šundaktariškam 
vaistui nuo visų ligų ir abejotino skonio apoftegmoms, kad išgydytų 
neapsiplunksnavusių pasileidėlių kartą, tegu geriau jo darbai dera su 
tomis doktrinomis, į kurias jis dabar įsigilinęs. Jo santuokinė širdis 
yra saugykla paslapčių, kurių nelinkęs viešinti padorumas. Geidulingi 

kokios nuvytusios gražuolės pasiūlymai gali jį paguosti vietoj sutuok- 
tinės, apleistos 1r pasileidusios, tačiau šis naujas dorovės aiškintojas 
bei piktybių gydytojas geriausiu atveju yra egzotiškas medis, kuris, 
įleidęs šaknis savo gimtuose Rytuose, vešėtų, žydėtų ir duotų apsčiai 
balzamo, bet persodinto į vidutinio klimato zoną jo šaknys neteko 
ankstesnės galios, o medžiaga, iš jo tekanti, sudviso, surūgo ir prara- 
do poveikio jėgą. 

Su apdairumu““, primenančiu Didingosios Portos?" papročius, ži- 
nia buvo perduota antrosios moteriškės slaugės jaunesniajam budin- 
čiam gydytojui, kuris savo ruožtu paskelbė delegacijai įpėdinio gimi- 
mą. Kai jis nuvyko į moterų kambarį, kad padėtų atlikti deramą pla- 
centos atskyrimo ceremoniją, dalyvaujant valstybės vidaus reikalų 
sekretoriui ir slaptos tarybos nariams, tylintiems vieningame nuovar- 
gy bei pritarime, tie delegatai, papiktinti savo budėjimo trukmės bei 
rimtumo ir vildamiesi, kad šis džiugus įvykis padidins laisvę, kurią 
darė įmanomą patarnautojos ir pareigūno nebuvimas, tuojau pratrū- 
ko liežuvių kivirču. Tuščiai ten skambėjo misterio Agento Blumo bal- 
sas, primygtinai kviečiantis nusiraminti, susivaldyti. Momentas buvo 
per daug palankus reikštis toms padrikoms kalboms, kurios atrodė 
esančios vienintelis tokių skirtingų charakterių sąjungos ryšys. Kiek- 
vienas temos etapas buvo iš eilės išdorotas: priešgimdyminė embrio- 
ninių brolių antipatija, Cezario pjūvis, gimimas po mirties, kai miršta 
tėvas, ir ta retesnė forma, kai miršta motina, Čaildso brolžudystės 
atvejis, įgijęs nemirtingumą dėl aistringos misterio advokato Bušo gi- 
namosios kalbos, kuri padėjo išteisinti neteisingai apkaltintąjį, pirma- 
gimystės teisės ir karaliaus premija, kai gimsta dvynukai bei trynukai, 
persileidimai ir vaikžudystės, imituojamos ir slaptos, akardinis foetus 
in foetu?š, aprosopija?? dėl kraujo stazės, kai kurių besmakrių kinų 
(minėtų misterio Kandidato Maligeno) agnatija!9“, kilusi dėl netaisyk- 
lingo viršutinio žandikaulio atsikišimų suaugimo išilgai vidurio lini- 
jos, o tokiu atveju (kaip jis pasakė) viena ausis gali girdėti, ką šneka 
kita, anestezijos arba sąmonės aptemdymo nauda, sąrėmių skatinimas 
užspaudžiant veną sudėtingesnio nėštumo atveju, priešlaikinis vaisiaus 
vandenų nutekėjimas (kaip nutiko ir šiuo konkrečiu atveju) ir po jo 
atsirandanti įsčių sepsio grėsmė, dirbtinis apvaisinimas panaudojant 
švirkštus, gimdos susisukimas dėl menopauzės, giminės pratęsimo 

problema, kai moteris apvaisinama išprievartavus, alinantis gimdymo 
būdas, brandenburgiečių vadinamas Sturzgeburt!?!, žinomi atvejai, kai 
gimė dvilyčiai ir daugiadvyniai siaubūnai pastojus mėnesinių periodo 
metu arba dėl tėvų kraujomaišos - žodžiu, visi žmogaus gimimo atve- 
jai, kuriuos Aristotelis suklasifikavo savo šedevre su chromolitografi- 
nėmis iliustracijomis. Svarbiausios akušerijos ir teismo medicinos pro- 
blemos buvo aptartos su tokiu pat gyvumu kaip ir labiausiai paplitu- 
sios nuomonės apie nėštumo būklę, kaip antai: draudimas nėščiai 
moteriai perlipti kopyne per kaimo tvorą, kad šitaip judant bamba- 
gyslė neužsmaugtų jos vaisiaus, ir nurodymas jai, kad tuo atveju, jei 
labai stipriai užsigeis, bet bus neįmanoma to sėkmingai atlikti, tegu 
prispaudžia ranką prie tos kūno dalies, kuri senovės papročiu yra kū- 
niškos bausmės vieta. Tokie nenormalumai kaip zuikio lūpa, krūties 
intapas, papildomi pirštai, negro įspaudas, žemuogės ženklas ir port- 
veino dėmė buvo vieno asmens paminėti kaip primafacie!?? ir natūra- 
lus hipotetiškas paaiškinimas to, kad retkarčiais gimsta kiauliagalviai 
(buvo prisimintas ir madam Grizel Styvens atvejis!93) ar kūdikiai šu- 
nio kailiu. Hipotezė apie plazminę atmintų!““, iškelta Kaledonijos pa- 
siuntinio ir verta metafizinių tradicijų šalies, kuriai jis atstovavo, to- 
kiais atvejais kalba apie embriono raidos sustojimą vienoje iš prieš- 
žmogiškų stadijų. Svetimos šalies delegatas pasisakydamas prieš abi 
šias nuomones, su beveik įtikinančiu įkarščiu įrodinėjo moterų ir gy- 
vulių patinų kopuliacijos teoriją, jis savo autoritetingą požiūrį gynė 
pasitelkęs mitus, kaip antai pasakojimą apie Minotaurą, mums pa- 
teiktą elegantiškojo lotynų poeto „Metamortfozių“ puslapiuose. Jo žo- 
džių padarytas įspūdis buvo žaibiškas, bet trumpalaikis. Jis buvo už- 
mirštas taip pat lengvai, kaip ir sukeltas iškilmingo misterio Kandida- 
to Maligeno kalbos, kuri buvo paskelbta su tokiu linksmumu, kad 
niekas kitas nebūtų geriau už jį taip sujaudinęs, kai skelbė aukščiausiu 
troškimo objektu esant malonų švarų senelį!9*. Vienu laiku tarp mis- 
terio Delegato Medeno ir misterio Kandidato Linčo kilo karštas gin- 
čas dėl juridinės bei teologinės dilemos, atsirandančios tuo atveju, kai 
vienas iš Siamo dvynių miršta anksčiau už kitą, ir šis keblus klausimas 
abipusiu sutikimu buvo perduotas misteriui Agentui Blumui, kad šis 
nedelsiant pateiktų jį svarstyti misteriui Diakono Padėjėjui Dedalui. 
Iki šiolei tylus, ar dėl to, kad antgamtiniu rimtumu geriau parodytų tą 

neįprastą rūbo, kuriuo buvo apsigobęs, taurumą, ar paklusdamas vi- 
diniam balsui, jis trumpai ir, kaip kai kurie pamanė, atsainiai priminė 
bažnytinį įsaką, draudžiantį žmogui išskirti tai, ką Dievas sujungė. 

Tačiau nuo Malachio pasakojimo!““ jie ėmė stingti iš siaubo. Jis 
prieš jų akis atvėrė reginį. Slapta plokštė šalia židinio pasislinko, 1r 
kiaurymėje pasirodė... Heinsas! Kas iš mūsų nepajustų, kaip kūnas 
pagaugais eina? Vienoje rankoje jis laikė pilną keltų literatūros aplan- 
ką, kitoje - buteliuką su užrašu „Nuodai“. Nuostaba, siaubas, pasibjau- 
rėjimas atsispindėjo visų jų veiduose, kai jis žvelgė į juos su vaiduok- 
lišku šypsuliu. Nujaučiau panašų sutikimą, tarė jis šmėkliškai nusikva- 
todamas, dėl kurio, matyt, reikia kaltint istoriją. Taip, tai teisybė. Aš 
Samiuelio Čaildso žudikas. Ir kaip esu nubaustas! Pragaras man neke- 
lia baimės. Štai jums išvaizda — regit mane!??. Piktžaizdės per amžius, 
kaip man atgauti ramybę, neaiškiai suvebleno jis, aš neseniai vilkausi 
per Dubliną su savo dalia dainų, o man iš paskos ir jis, kaip koks soult 
arba bullawurrus'9*? Pragaras mano - ir Airijos - šiame gyvenime. O 
kaip aš stengiausi išdildyti iš atminties savo nusikaltimą. Pasilinksmi- 
nimai, varnų šaudymas, toji Erse kalba!'?? (jis pacitavo truputį), opi- 
jaus tinktūra (jis pakėlė flakonėlį prie lūpų), stovyklavimas gryname 
ore. Veltui! Jo šmėkla vogčiomis sėlina įkandin manęs. Kvaišalas — 
vienintelė mano viltis... Ak! Pražūtis! Juodoji pantera! Ir staiga suri- 
kęs jis pradingo, o plokštė pasislinko atgal. Bet po akimirksnio jo 
galva pasirodė tarpdury priešais ir tarė: Laukite manęs Vestland Rou 
stotyje po vienuolikos dešimt. Jis dingo! Ašaros paplūdo iš pasileidė- 
lių būrio akių. Aiškiaregys pakėlė į dangų ranką murmėdamas: Mana- 
nano vendeta! Išminčius pakartojo: Lex talionis!'?. Sentimentalus yra 
tas, kuris norėtų džiaugtis, neužsitraukdamas didžiulės skolos už pa- 
darytą darbą. Malachis susijaudinęs nutilo. Paslaptis buvo atskleista. 
Trečiasis brolis buvo Heinsas. Jo tikroji pavardė — Čaildsas. Juodoji 
pantera - jis pats, savo tėvo vaiduoklis. Kvaišalus gėrė, kad išdildytų 
iš atminties. Labai dėkoju už šią paguodą. Vienišas namas šalia kapi- 
nių!''- negyvenamas. Jokia gyva dvasia tenai negyvens. Voras audžia 
savo tinklą vienumoj. Naktinė žiurkė įsižiūri iš savo urvo. Prakeiks- 
mas krinta. Čia vaidenasi. Tai - žmogžudžio žemė. 

Koks yra žmogaus sielos amžius?!!? Kadangi ji turi chameleono 
dovaną keisti savo spalvą sulig kiekvienu aplinkybių pasikeitimu, būti 

linksma su besidžiaugiančiais ir liūdėti su prislėgtais, sykium ir jos 
amžius kinta - kaip ir nuotaika. Ir Leopoldas, kuris sėdi čia susimąs- 
tęs, vis atrydamas tuos pat prisiminimus, jau nebe tas nuosaikus rek- 
lamos agentas ir kuklios nuosavybės vertybiniais popieriais valdyto- 
jas. Tai - jaunas Leopoldas. Štai tarytum viską išdėliojus atgaline seka, 
tarsi veidrodis veidrody būtų, jis regi save. Mato anų dienų jauną figū- 
rą, ne pagal metus vyriška, žingsniuoja speiguotą rytą iš senojo namo 
Klenbrasi!l gatvėje į vidurinę mokyklą, knygų krepšys - kaip šovininė, 
o jame didelė riekė kvietinės duonos, motinos rūpestis. O štai ta pati 
figūra po metų kitų su savo pirmuoju katiliuku (o kokia buvo diena!), 
jau stojęs tarnybon apsiplunksnavęs šeimyninės firmos komivojažie- 
rius, apsirūpinęs užsakymų knyga, iškvepinta nosine (ne tik parody- 
ti), sakvojažu su blizgančiais papuošalais (deja, tai nebemadinga jau!) 
ir pilna strėline nuolaidžių šypsenų šitai ar anai pusiau įtikintai namų 
šeimininkei, skaičiuojančiai pirštais arba besiskleidžiančiai pumpuru 
skaisčiai mergelei, su drovia padėka priimančiai (o širdis? paklausy- 
kit!) jo išmoktas pagyras. Malonus kvapas, šypsena. O dar labiau — 
tamsios akys ir saldi kalba, parnešdavo namo leidžiantis sutemoms 
daug užsakymų firmos galvai, įsitaisiusiai po panašių darbų su Džei- 
kobo pypke jaukiame teisiškame kampely prie židinio (valgis iš maka- 
ronų, būk tikras, jau šyla) ir per apvalius raginius akinius skaitančiai 
kokį nors laikraštį iš Europos, mėnesio senumo. Tik štai kvėptelėjo į 
veidrodį, ir jaunasis keliauninkas tolsta, traukiasi į mažą dėmelę vidur 
miglos. Dabar jis pats jau tėvas, o sėdintys aplinkui galėtų būti jo sū- 
nūs. Kas pasakys? Protingas tėvas, kuris pažįsta savo vaiką. Jis galvoja 
apie naktį dulkiant lietučiui Heč gatvėje, netoli muitinės sandėlių, ta 
pirmoji. Drauge (ji vargšė beglobė, gėdos vaikas, tavo ir mano, ir visų — 
už menką šilingą su pensu jos laimei), drauge jie girdi sunkiai žings- 
niuojant nakties sargybą, du šešėliai su gobtuvais praeina pro naująjį 
karališką universitetą. Braidi! Braidi Keli! Jis niekad nepamirš to var- 
do, visad atmins tą naktį, pirmąją naktį, nuotakos naktį'“. Jie susipy- 
nę gilioj kaip žemė tamsoj, trokštantis su geidžiamąja, ir po akimirkos 
(fiat!!'*) šviesa užlies pasaulį. Ar tai širdis suplakė prie širdies? Ne, 
malonus skaitytojau. Vienu atsikvėpimu viskas buvo baigta, bet sto- 
kit! Atgal! Nereikia! Apimta siaubo, vargšė mergaitė lekia per tamsą. 
Ji nuotaka tamsos, dukra nakties. Nedrįsta išnešioti sauliaauksio kū- 

dikio dienos. Ne, Leopoldai! Vardas ir prisiminimas nebeguos tavęs. 
Ši jaunatviška tavo galios iliuzija atimta iš tavęs, bergždžia ji. Nėra čia 
greta sūnaus, užgimusio iš tavęs. Nėra kam Leopoldui būti tuo, kuo 
Leopoldas buvo Rudolfui. 

Balsai susilieja!" ir nyksta debesingoj tyloj, tyloj, kuri yra erdvės 
begalybė, ir greitai, tyliai siela skrieja virš nesuskaičiuojamų gyvenu- 
sių kartų kraštų. Kraštas, kur be perstogės leidžiasi pilkas rūkas, bet 
niekada neiškrinta ant plačių pilkšvai žalių ganyklų, tik skleisdamas 
savo prieblandą, sėja amžiną žvaigždžių rasą. Ji seka paskui savo moti- 
ną nemitriai žengdama, kumelė, vedanti savo kumelaitkumeliuką. Jos - 
prieblandos vaiduokliai, bet figūros nulietos su pranašiška gracija, lai- 
bos puikios šlaunys, lankstus gyslotas kaklas, romios nuovokios gal- 
vos kontūrai. Blėsta jos, liūdni vaiduokliai - visa pranyko. Agendath — 
žemė dyka, klykiančių pelėdų ir apyaklio grifo namai. Netaimo, auk- 
singojo, nebėra. Ir greituoju debesų keliu artėja jos, dundanti maišto 
perkūnija, šmėklos žvėrių. Uūū! Rrr! Uūū! Paralaksas išdidžiai lydi ir 
bakština jas, o varstantys žaibai iš jo kaktos - tai skorpionai. Briedis ir 
jakas, buliai Bašano ir Babilono, mamutas ir mastodontas ateina bū- 
riu prie nusėdusios jūros, Lacus Mortis!'!“. Nelaimę pranašaujanti, kerš- 
tinga Zodiako kariuomenė! Jie dejuoja, praeidami virš debesų, dvira- 
giai ir ožiaragiai. Su straubliais ir su iltimis, liūtakarčiai, milžiniara- 
giai, šniprausis ir roplys, graužikas, atrajojantis ir storaodis, jų visa 
judanti 1r aimanuojanti gausybė, saulės žudikai. 

Vis pirmyn prie negyvosios jūros jie sunkiai slenka atsigerti, nenu- 
maldydami troškulio baisingais gurkšniais gurkia sūrius, mieguistus, 
neišsenkančius vandenis. Ir arklio ženklas!" vėlei kyla, auga apleisto- 
se daubose, kone pačiam dangui prilygdamas dydžiu, ir dunkso beri- 
bis virš Mergelės rūmo. Ir štai! Metempsichozės stebuklas, tai ji, am- 
žinoji nuotaka, pranašautoja dienos žvaigždės, toji nuotaka, mergelė 
amžinoji. Tai ji, Marta, prarastoji, Milisenta, jaunoji, brangioji, spin- 
dulingoji. Kaip romiai dabar ji teka, karalienė tarp Sietyno žvaigž- 
džių, priešpaskutinę priešaušrio valandą, su sandalais iš šviesaus auk- 
so, prisidengusi vualiu iš, kaipgi jį vadina, gazo! Jis plaukia, jis plūko 
apie jos žvaigždišką kūną, lengvai plevena, smaragdo, safyro, rausvo 
violeto ir heliotropo spalvos, laikomas šalto tarpžvaigždinio vėjo sro- 
vių, sukasi, raitosi, tiesiog verpetuoja, išrangydamas padangėse paslap- 

tingą užrašą, o po miriadų simbolio metamorfozių — suspindi ji, Al- 
fa''š, rubininis trikampis ženklas ant Tauro kaktos. 

Frensis priminė Stivenui!'? prabėgusius metus, kai jie kartu mokėsi 
mokykloje Konmio laikais. Jis klausinėjo apie Glaukoną, Alkibijadą, 
Pizistratą. Kurgi jie dabar? Nė vienas nežinojo. Tu kalbėjai apie praei- 
tį ir jos vaiduoklius, pasakė Stivenas. Kam apie juos galvot? Jei pa- 
šauksiu juos atgal gyveniman iš ano Letos vandenų kranto, ar tie bė- 
džiai vaiduokliai nesusirinks čia visu būriu, atsiliepdami į mano šauks- 
mą? Kas taria taip esant? Aš, Bous Stephanoumenos, jaučiadraugis 
bardas, esu jų gyvenimo viešpats ir davėjas. Jis apjuosė savo išsidrai- 
kiusius plaukus vynmedžio lapų vainiku, šypsodamasis Vincentui. Ta- 
sai atsakymas ir šitie lapai, tarė jam Vincentas, papuoš tave labiau už 
bet ką kitą ir daug labiau nei pilna kepurė lengvasvorių odžių, drįs- 
tančių vadinti tavo genijų savo tėvu. Visi, kas linki tau gero, viliasi, 
jog taip ir bus. Visi trokšta išvysti tave pagimdant pasauliui kūrinį, 
apie kurį mąstai. Nuoširdžiai linkiu tau neapvilti jų. O ne, Vincentai, 
tarė Lenehenas, dėdamas ranką ant kaimyno peties, nesibaimink. Jis 
nepaliks savo motinos našlaite!??. Jaunuolio veidas patamsėjo. Visi 
matė, koks sunkus jam buvo priminimas apie jo pažadą ir neseną ne- 
tektį. Jis būtų pasitraukęs iš puotos, jei balsų klegesys nebūtų maldęs 
kančios. Medenas neteko penkių drachmų pastatęs už Karūną - už- 
gaida dėl jojiko vardo, o Lenehenas dukart tiek. Jis papasakojo jiems 
apie lenktynes. Vėliava plast žemyn, ir uch šuoliais pirmyn kumelė 
žvaliai iššoko su O. Medenu balne. Jinai išsiveržė priekin - visų širdys 
sudunksėjo. Net Filis negalėjo susilaikyti. Ji mojavo šaliu ir šaukė: Va- 
liooo! Karūna laimi! Bet finišo tiesiojoj, visai prieš pat galą, kai visi 
šuoliavo glaudžiai susibūrę, tasai nežinomas arklys Reklama pasivijo, 
susilygino ir pralenkė ją. Viskas buvo prarasta. Filis nutilo - jos akys 
buvo lyg dvi liūdnos plukės. Junona, sušuko ji, aš pražuvau. Bet jos 
mylimasis paguodė ją ir atnešė blizgančią aukso dėžutę, į kurią buvo 
įdėta cukrumi apibarstytų slyvų, ir ji jų paragavo. Nuriedėjo ašara — 
tik viena. Šauniai pliekia botagu, tarė Lenehenas, tas V. Leinas. Keturi 
laimėtojai vakar ir trys šiandien. Koks dar jojikas jam prilygs? Paso- 
dink jį ant kupranugario ar padūkusio buivolo - vis viena laimės, va- 
rydamas ristele. Bet pakelkim nesėkmes, kaip mokėjo daryti mūsų 
senoliai. Užjauskim tuos, kuriems nepasisekė! Vargšelė Karūna - tarė 

jis lengvai atsidusdamas. Jau nebe ta kumelaitė, kokia buvo kadais. 
Niekuomet, duodu ranką nukirsti, nebebus kitos tokios. Dievaži, se- 
re, ji tarp jų — karalienė. Ar pameni ją, Vincentai? Ak, kad būtumei 
matęs mano karalienę šiandien, atsakė Vincentas. Kokia jauna buvo, 
kokia spindinti (net Lalaga nublanktų greta jos), su geltonais bateliais 
ir muslino suknele, nežinau, kaip tiksliai tas sukirpimas vadinamas. 
Kaštonai, po kuriais radom šešėlį, žydėjo, oras - pritvinkęs galvą svai- 
ginančio kvapo, o aplink plaukė žiedadulkės. Saulės lopuose ant ak- 
mens galėjai lengvai išsikept krūvą saldžių vaisiais įdarytų Korinto 
bandelių, kokias Periplepomenas!?! parduoda savo būdelėje netoli til- 
to. Bet ji neturėjo ką sukąsti dantukais, išskyrus ranką, kuria ją lai- 
kiau, ir kąsčiodavo padūkėliškai, kai suspausdavau, pritraukęs per ar- 
ti. Prieš savaitę sirgo, keturias dienas pragulėjo lovoj, bet šiandien 
buvo laisva, nerūpestinga šaipėsi iš visokių pavojų. Tuomet ji dar 
patrauklesnė. O jos puokštės! Siautė kaip pašėlus, priskynė, kiek no- 
rėjo, kai kartu prisėdom atsilošę. O tau šnipštelėsiu, mano drauge, nė 
neįsivaizduoji, ką sutikom grįždami iš lauko. Patį Konmį! Jis ėjo palei 
gyvatvorę, skaitydamas, kaip manau, brevijorių su įdėtu, neabejoju, 
sąmojingu laišku nuo Glikeros ar Chlojės - vietoje skirtuko. Mano 
mielas padarėlis taip sutriko 1r paraudo iki pat ausų, nudavė, kad tai- 
sosi suknelę - gal šapelis atžalyne prikibo, mat netgi medžiai ją garbi- 
no. Konmiui praėjus, ji žvilgtelėjo į savo žavingą atspindį veidrodėly- 
je, kurį visuomet nešiojasi. Bet jis buvo maloningas. Praeidamas palai- 
mino mus. Ir dievai visad maloning;, tarė Lenehenas. Jeigu man šitaip 
nepasisekė su Baso!? kumelaite, tai, galimas daiktas, tas jo gurkšnis 
man tinkamiau pasitarnaus. Ir jis uždėjo ranką ant vyno ąsočio; Mala- 
chis tai pastebėjo ir suturėjo jį, parodydamas į nepažįstamąjį ir į skais- 
čiai raudoną etiketę. Atsargiai, sušnabždėjo Malachis, tylėk kaip drui- 
das. Jo siela - toli. Būti pabudintam iš regėjimo galbūt taip pat skaus- 
minga kaip ir gimti. Bet kuris daiktas, įdėmiai įsižiūrėjus, gali būti vartai 
į nepaperkamą dievų eoną. Ar taip nemanai, Stivenai? Man taip sakė 
Teosofas, atsiliepė Stivenas, ankstesniame gyvenime Egipto kunigai jį 
buvo supažindinę su karmos dėsnio paslaptimis. Mėnulio valdovai, sa- 
kė man Teosofas, atvykę oranžinės liepsnos laivu iš Alfos planetos, 
priklausančios Mėnulio grandinei, neprisileido eterinių antrininkų, ir 
dėl to šie buvo įkūnyti rubino spalvos ego iš antrojo žvaigždyno. 

Vis dėlto, tiesą sakant!*', tas absurdiškas spėjimas, kad jis buvo, 
pagal kai kuriuos aprašymus, prislėgtas blogos nuotaikos ar panašiai, 
arba užhipnotizuotas, ką reikia besąlygiškai priskirti neteisingam pa- 
viršutiniškiausio pobūdžio supratimui, iš viso nebuvo vertas nagrinė- 
jimo. Tas individas, kurio regos organai, vykstant anksčiau išdėsty- 
tiems dalykams, susidariusiomis aplinkybėmis pradėjo rodyti pagyvė- 
jimo požymius, buvo ne mažiau nuovokus, jeigu ne daugiau už bet 
kurį iš gyvųjų, 1r bet kas, manąs priešingai, labai greitai įsitikintų nuėjęs 
ne tuo adresu. Per praėjusias keturias minutes ar maždaug tiek jisai su 
smalsumu atsidėjęs žiūrėjo į tam tikrą kiekį „Baso numeris vienas“ 
alaus, išpilstyto į butelius „Ponų Basų ir Ko“ Bartone prie Trento, ir 
taip atsitiko, kad tas butelis buvo pastatytas tarp daugelio kitų tiesiai 
priešais tą vietą, kur jis sėdėjo, ir jo išvaizda neabejotinai buvo suma- 
nyta tokia, kad patrauktų kiekvieno dėmesį, dėl ryškiai raudonos eti- 
ketės. Jis paprasčiausiai išskirtinai, kaip tai vėliau paaiškėjo, dėl prie- 
žasčių, geriausiai žinomų jam pačiam, kurios leido ant tiek pilnai pa- 
matyti tai, kas vyksta, tučtuojau po tos akimirkos prieš pastabas apie 
vaikystės dienas ir hipodromą, prisiminė du ar tris savo asmeninius 
sandėrius, apie kuriuos tie kiti du savitarpy taip nenutuokė kaip dar 
negimęs kūdikis. Nežiūrint to, galų gale abiejų akys susitiko, ir kai tik 
jam apsišvietė, kad tas kitas siekia dasipilt to dalyko, jisai nevalingai 
nusprendė pats jam padėti, taigi atitinkamai jis suėmė vidutinio dy- 
džio stiklinę talpą, užpildytą ieškomu skysčiu, ir gana patuštino ją, 
nemažai išpildamas iš jos, tačiau tuo pat metu skyrė didelį dėmesį tuo 
tikslu, kad nė kiek alaus, esančio jame, neišsipiltų ant žemės. 

Tolesnė diskusija!** savo užmoju ir temų plėtote buvo visos gyve- 
nimo eigos santrauka. Nei vieta, nei taryba nestokojo garbingumo. 
Diskusijos dalyviai buvo įžvalgiausi tame krašte, tema, į kurią jie gili- 
nosi, - svarbiausia ir esmingiausia. Aukštoji Horno rūmų salė dar nie- 
kad nebuvo regėjusi tokio pavyzdinio ir tokio margo sambūrio, ir tos 
įstaigos senosios gegnės niekad nebuvo girdėjusios tokios mokslingos 
kalbos. Tai iš tiesų buvo didingas vaizdas. Krotersas sėdėjo stalugaly 
su savo įspūdingu Škotijos kalnėno apdaru, jo veidas buvo nugairin- 
tas sūrių Golvėjaus iškyšulio vėjelių. Taip pat ten, priešais jį, sėdėjo 
Linčas, kurio veide jau buvo matyti ankstyvo ištvirkimo bei pirmalai- 
kės išminties stigmos. Šalia škoto vietą buvo užėmęs Kostelo, tasai 

ekscentrikas, o jo pašonėje buvo įsitaisęs skendys bejausmėje ramybė- 
je kresnas Medeno pavidalas. Namų gyventojo!*? kėdė išties stovėjo 
tuščia prieš židinį, bet abipus jos smarkiai skyrėsi viena nuo kitos dvi 
figūros: Benono, apsirengusio kaip tyrinėtojas — tvido šortai ir sūdy- 
tos jaučio odos batai, ir Malachio Rolando Sent Džono Maligeno - 
raktažolinė elegancija ir miestietiškos manieros. Pagaliau garbingiau- 
siame stalo gale sėdėjo jaunas poetas, kuris nuotaikingos sokratiškos 
diskusijos aplinkoje atrado prieglobstį, pasislėpęs nuo savo pedagogi- 
kos ir metafizinės inkvizicijos darbų, o jam iš dešinės ir kairės buvo 
įsitaisę lengvabūdiškas ką tik iš hipodromo atkakęs spėjikas ir budru- 
sis klajūnas, aplipęs kelionių bei mūšių dulkėmis ir suteptas nenuplau- 
namos gėdos purvu - bet iš jo tvirtos ir ištikimos širdies jokia vilionė 
ar grėsmė, joks pavojus ar pažeminimas niekad nepajėgs išdildyti at- 
vaizdo tokio goslaus žavesio, kokiu įkvėptasis Lafajeto pieštukas pa- 
dabino dar neišaušusiems amžiams. 

Geriau čia, pačioje pradžioje, pažymėkime!*“, kad iškreiptas trans- 
cendentalizmas, į kurį misteris S. Dedalas (Div. Scep.), kaip, atrodo, 
patvirtina jo teiginiai, buvo gana stipriai linkęs, plėtojasi visiškai prie- 
šinga kryptimi negu tradiciniai moksliniai metodai. Mokslas, tai būti- 
na nuolat kartoti, nagrinėja apčiuopiamus reiškinius. Mokslo žmo- 
gui, kaip ir žmogui iš gatvės, tenka susidurti su aiškiais faktais, kurių 
negalima ignoruoti, ir kaip įmanu geriau juos paaiškinti. Gali kilti, 
to negalima paneigti, tam tikrų klausimų, į kuriuos mokslas negali 
atsakyti - kaip, tarkime, pirmoji problema, pateikta svarstyti misterio 
L. Blumo (Skelb. Ag.), — išankstinio lyties nustatymo klausimas. Ar 
mes turime pritarti Empedoklo iš Trinakrijos požiūriui, jog vyriškos 
lyties gimimą lemia dešinioji kiaušidė (pomenstruaciniu periodu, kitų 
tyrinėtojų tvirtinimu) ar atrankos faktoriai šiuo atveju yra iki galo 
neįvertinti spermatozoidai arba nemaspermai, o gal, kaip linkę many- 
ti daugelis embriologų, tarkime, Culpepper, Spallanzani, Blumenba- 
ch, Lusk, Hertwig, Leopold ir Valenti, tai sąlygoja abu veiksniai. Šitai 
būtų tolygu bendradarbiavimui nemaspermo nisus formativus?? ir sėk- 
mingai parinktos pasyvaus elemento pozicijos, succubitus felix'?8 są- 
veikai (vienas iš gamtos labiausiai mėgstamų mechanizmų). Kita pro- 
blema, iškelta to paties tyrinėtojo, yra ne mažiau svarbi: kūdikių mir- 
tingumas. Ji mus domina todėl, kad, kaip jis tinkamai pastebi, mes 

visi esame pagimdyti tuo pačiu būdu, bet mirštame skirtingais būdais. 
Misteris M. Maligenas (Hyg. et Eug. Doc.) kaltina sanitarines sąly- 
gas, kurioms esant piliečiai užterštais plaučiais gauna adenoidus, su- 
serga plaučių ligomis ir panašiai, įkvėpdami dulkėse slypinčias bakte- 
rijas. Tie faktoriai, jo teigimu, ir pasibjaurėtinas mūsų gatvių vaizdas — 
šlykštūs reklaminiai plakatai, religiniai visų tikėjimų tarnai, suluošinti 
kareiviai ir jūreiviai, save demonstruojantys skorbutininkai vežikai, 
kybanti negyvų gyvulių skerdiena, paranojiški viengungiai bei neap- 
vaisintos duenjos - štai kur, jo žodžiais tariant, visokio rasės išsigimi- 
mo priežastis. Jis pranašauja, kad kalipedija'?? greitai bus visuotinai 
priimta, ir visos geriausios gyvenimo ypatybės, išties vertinga muzika, 
tinkama literatūra, lengvoji filosofija, pamokantys paveikslai, gipsi- 
nės klasikinių statulų, kaip antai Veneros ir Apolono, reprodukcijos, 
meniškos spalvotos rubuilių kūdikių fotografijos, visi šie smulkūs dė- 
mesio įrodymai įgalins moteris, kurios yra ypatingoj padėty, praleisti 
tuos tarpinius mėnesius kuo maloniau. Misteris Dž. Krotersas (Disc. 
Bacc.) kai kurias iš tokių mirčių priskiria anomalioms traumoms, kai 
moterys priverstos dirbti sunkius darbus cechuose, ir santuokinei rykš- 
tei namuose, bet daug daugiau aukų randasi dėl saugumo, privataus 
arba viešo, nepaisymo, kurio kulminacija - neseniai gimusių kūdikių 
pametimas, kriminaliniai abortai arba žiaurus vaikžudystės nusikalti- 
mas. Nors pastarosios priežasties (kalbame apie nepaisymą) jokiu bū- 
du negalima paneigti, bet jo minėtas atvejis, kai medicinos seserys 
pamiršo suskaičiuoti kempines pilvaplėvės ertmėje, yra pernelyg re- 
tas, kad būtų norma. Iš tiesų pradėjus nagrinėti šį klausimą, kyla nuosta- 
ba, kad šitokia daugybė nėštumų ir gimdymų vis dėlto gerai praeina ir 
baigiasi, turint omeny visas aplinkybes ir nepaisant mūsų žmogiškų ydų, 
kurios taip dažnai kliudo gamtai įvykdyti savo tikslą. Misteris V. Linčas 
(Bacc. Arith.) išsakė įžvalgią mintį, kad abu veiksniai, gimimų skaičius 
ir mirtingumas, taip pat kaip ir kiti evoliucijos reiškiniai, potvynio ar 
atoslūgio dinamika, mėnulio fazės, kraujo temperatūra, ligos apskri- 
tai, pagaliau viskas beribėje gamtos dirbtuvėje, nuo vienos iš tolimųjų 
saulių užgesimo iki vienos iš nesuskaičiuojamų gėlių, puošiančių mū- 
sų visuomeninus parkus pražydimo, yra pajungta skaitmeniniam lig 
šiolei neišaiškintam dėsniui. Vis dėlto šis paprastas tiesus klausimas, 
kodėl normalus sveikų tėvų vaikas, iš pažiūros sveikas ir tinkamai 

prižiūrimas, vėliau dėl nesuprantamos priežasties miršta ankstyvoje 
vaikystėje (nors kiti vaikai iš tos pačios santuokos lieka gyvi), išties, 
poeto žodžiais tariant, glumina mus. Gamta, galime būti tikri, turi 
savo pagrįstas ir nenuginčijamas priežastis viskam, ką daro, ir, labai 
galimas dalykas, tokias mirtis lemia tam tikras išankstinis dėsnis, ku- 
riuo remiantis organizmai, pažeisti ligą sukeliančių bakterijų (šiuolai- 
kinis mokslas galutinai įrodė, kad tiktai plazminė substancija gali būti 
pavadinta nemirtinga), turi polinkį išnykti kuo ankstesnėje stadijoje; 
tokia tvarka, nors ir užgaunanti kai kuriuos mūsų jausmus (ypačiai 
motiniškus), vis dėlto yra, kaip kai kurie tyrinėtojai mano, mūsų ra- 
sei, kaip visumai, palanki, nes šitaip laiduojama, kad išliks geriausiai 
prisitaikiusieji. Misterio S. Dedalo (Div. Scep.) pastaba (o gal tai rei- 
kėtų vadinti įsikišimu?), kad visaėdės būtybės, galinčios kramtyti, pra- 
ryti, virškinti ir su idealiai plutokratišku šaltakraujiškumu išleisti per 
savo įprastą kanalą tokius įvairius maisto produktus, kaip antai vėžiu 
sergančios moterys, išvargintos gimdymo, nutukę laisvų profesijų džen- 
telmenai, jau nekalbant apie sergančius geltlige politikus ir mažakrau- 
jystės kamuojamas vienuoles, galbūt palengvintų virškinimą, vartoda- 
mos nekaltą patiekalą iš svyrinėjančios uodegytės, užvis geriau atsklei- 
džia, ir tai labai nemalonia dvasia, tendenciją, apie kurią buvo užsiminta 
anksčiau. Žiniai tų, kurie nėra taip artimai susipažinę su municipali- 
nės skerdyklos smulkmenomis kaip šis liguisto proto estetas ir emb- 
riono stadijos filosofas, kuris, nežiūrint išdidaus mokslinio pasipūti- 
mo, vargu ar atskiria rūgštį nuo šarmo, turėtų būti pranešta, jog 
mūsų žemesnės klasės licencijuotų smuklininkų beverte šnekta svy- 
rinėjanti uodegytė reiškia neseniai iš savo motinos užgimusio ver- 
šiuko valgomą mėsą, iš kurios paruoštas maistas. Paskutiniame vie- 
šame ginče su misteriu L. Blumu (Skelb. Ag.), įvykusiame Naciona- 
linių gimdymo namų 29, 30 ir 31 Holis gatvė, susirinkimų salėje — 
kaip visuotinai Žinoma, šios įstaigos įžvalgus ir protingas vadovas 
yra dr. A. Hornas (Ak. Lic. KKGKAN*“9) - pastarasis, liudytojų tei- 
gimu, konstatavo, kad, jeigu moteris vieną kartą įsileido katiną į 
maišą (estetinė aliuzija, kaip galima spėti į vieną iš labiausiai komp- 
likuotų ir nuostabiausių gamtos procesų, seksualinės sueities aktą), 
ji turi jį ir išleisti, suteikti jam gyvenimą, jo žodžiais tariant, kad 
išgelbėtų savąjį. Rizikuodama savuoju, pasigirdo įstabus jo pašneko- 

vo atkirtis, nė kiek ne mažiau efektyvus dėl nuosaikaus ir pamatuo- 
to tono, kuriuo tai buvo ištarta. 

Tuo metu gydytojo meistriškumo!*! ir kantrybės dėka accouche- 
ment!?2 pavyko sėkmingai. Tai buvo sunkios, labai sunkios akimirkos 
jiems abiem, ir pacientei, ir daktarui. Visa, ką geba chirurgijos menas, 
buvo padaryta, o narsioji moteris jiems vyriškai padėjo. Ji nugalėjo. Ji 
atliko didį žygį, 17 dabar buvo labai labai laiminga. Tos, kurios mirė, 
kurios išėjo anksčiau, taip pat džiaugiasi, kai žvelgia iš aukštybių ir 
šypsosi, regėdamos šį jaudinantį vaizdą. Pagarbiai pažvelkit į ją, sė- 
dinčią pusiau gulomis, akyse - motiniška šviesa, tas ilgesingas troški- 
mas paliest kūdikio pirštelius (kaip miela tai regėti), pražydusi anks- 
tyvu naujosios motinystės žydėjimu, ji iškvepia begarsę padėkos mal- 
dą. Tam, kurs viršuje, Visuotiniam Sutuoktiniui. O mylinčioms akims 
išvydus savo vaikelį, ji tegeidžia dar vienos palaimos - kad jos brangu- 
sis Dodis būtų šalia ir pasidalytų džiaugsmu, ir ji paduotų jam į rankas 
šią Dievo molio kruopelę, jų teisėtų glamonių vaisių. Jis dabar jau 
senstelėjęs (mes galim tai šnibžtelėti vieni kitiems) ir šiek tiek gunkte- 
lėjęs, bet sukantis metų karuselei šis doras Alsterio banko Gryno Ko- 
ledžo filialo buhalterio pavaduotojas įgijo didaus kilnumo. O Dodi, 
numylėtini senų dienų ir ištikimas gyvenimo drauge dabar, jau nie- 
kuomet nesugrįš tas tolimas metas, paskendęs rožių žieduos! Linguo- 
dama senu įpročiu gražią galvelę, ji prisimena tąsias dienas. Dieve, 
koks jis gražus dabar, žvelgiant pro metų rūką. Ir jai prieš akis išnyra 
jų vaikai, susibūrę prie lovos kraštų, jos ir jo: Čarlis, Marija, Alisa, 
Frederikas Albertas (jei būtų gyvas), Meimi, Badži (Viktorija Frensis), 
Tomas, Violeta Konstansa Luiza, mielas mažasis Bobsis (pavadintas 
taip mūsų garsiojo Pietų Afrikos karo herojaus, lordo Bobsio!*? iš Vo- 
terfordo ir Kandaharo garbei), o dabar - ir šisai paskutinis jų sąjungos 
laidas, gryniausias Pjurfoi, koks tik yra buvęs, su tikra Pjurfoi nosimi. 
Jaunasis turtas bus pakrikštytas Mortimeriu Edvardu, įtakingojo tre- 
čio misterio Pjurfoi pusbrolio, dirbančio Valstybės iždo mokesčių kon- 
toroje Dublino pilyje, garbei. Štai šitaip ir eina laikas - bet tėvas Kro- 
nas šįkart buvo maloningas. Ne, lai joks atodūsis nedrasko tosios krū- 
tinės, brangioji švelnioji Maina. O Dodi, kai vakaro varpai tau 
suskambės (teatsitolina toji diena!), iškratyki pelenus iš savo pypkės, 
tos visko regėjusios pvpkės iš šilojaus šaknies, tavo tebemėgstamos, ir 

užpūski lempą, prie kurios skaitai Šventąją Knygą, nes alyva irgi jau 
nusekus, tad ramia širdimi gulki lovon, pailsėk. Jis žino ir pašauks, 
kai ateis Jo paskirtas laikas. Tu taip pat atlikai didį žygį ir šauniai 
įvykdei vyro pareigą. Leiskit paspausti jums ranką, pone! Puiku, do- 
rasis, ištikimasis tarne! 

Esama nuodėmių““* arba (vadinkime jas taip, kaip vadina pasaulis) 
blogų prisiminimų, kuriuos žmogus slepia tarmsiausiose širdies kertė- 
se, tačiau jie ten tarpsta ir laukia. Žmogus kentėdamas gali stengtis, 
kad prisiminimai apie juos išblėstų, nuduoti, kad to nėra, ir beveik 
įtikinti save, kad šito nebuvo arba bent jau - kad viskas buvo kitaip. 
Tačiau atsitiktinis žodis netikėtai vėl juos grąžins, ir rasis jie, kad stotų 
akistaton su juo - visokiausiomis aplinkybėmis, regėjime ar sapne, ar 
tuo metu, kai būgnelis ir arfa guodžia jo jausmus, arba šaltoje sidabri- 
nėje vakaro ramybėje, ar šventėje vidurnaktį, kai jis jau bus prisiraga- 
vęs vyno. Ne tam, kad užgautų, tasai regėjimas apgaubs, tartum žmo- 
gų, į kurį nukreiptas šio įniršis, ne dėl keršto, kad išplėštų jį iš gyveni- 
mo, ne, - tik, apsisiautęs apgailėtinais praeities rūbais, nebylus, tolimas, 
priekaištingas. 

Nepažįstamasis vis dar stebėjo!3*, kaip veide priešais jį pamažu nyks- 
ta dirbtinė ramybė, primesta, kaip atrodė, įpročio arba kelių apgalvo- 
tų trinkų, išgirdus tokius karčius žodžius, kad juos ištarusį buvo gali- 
ma apkaltinti liguistu potraukiu a flair!?“ prie gyvenimo šiurkštybių. 
Stebėtojo atmintyje atgyja vaizdas, sužadintas, kaip galėtų pasirodyti 
tokio natūralaus ir paprasto žodžio, tarytum tos dienos iš tiesų ten 
buvo (kaip kai kurie mano), su visais atitinkamais malonumais. Pa- 
kirptos vejos plotas vieną švelnų gegužės vakarą, atmintin gerai įsirė- 
žusi alyvų giraitė Raundtaune, raudonai violetinių ir baltų, kvapnios 
negausios to žaidimo žiūrovės, išties labai dėmesingai stebinčios rutu- 
lius - kaip jie palengva rieda veja tolyn arba susiduria ir sustoja, vie- 
nas prie kito, staiga gyvai krūptelėję. O štai tenai, netoli anos pilkos 
urnos, kur kartkartėm plūsteli vanduo ir mąsliai drėkina žemę, ar esi 
matęs kitą kvapnią seseriją - Flui, Eti, Taini, ir jų kiek tamsesnę drau- 
gę'*', nė pats nežinau, kas taip patraukė regint jos povyzą tuomet — 
Madona su vyšniomis - ausyse nuostabi jų pora, pabrėžianti kitatau- 
tišką odos šilumą, taip žaviai kontrastuojančią su vėsiomis žėrinčio- 
mis uogomis. Ketverių ar penkerių berniūkštis'?š pusvilnoniais balti- 

niais (vaismedžių žydėjimo metas, bet tuojau pat ir draugų džiaugsmo 
šūksniai prie mielo namų židinio, kai rutuliai bus surinkti ir sukrauti į 
dėžę) stovi ant urnos, supamas rūpestingų mergaitiškų rankų ratelio. 
Jis mažumą suraukia antakius, visai kaip tas jaunuolis dabar, gal net 
per daug džiuginamas nujaučiamo pavojaus, bet protarpiais būtinai 
žvilgteli ten, kur motina stebi jį džiugiu žvilgsniu su vos juntamu prie- 
kaišto ir nutolimo šešėliu (alles Vergangliche"??) iš piazzetta!“? greta 
aptverto gėlyno. 

Pasižymėk tai ateičiai!*! ir atmink. Galas ateina netikėtai. Ženk į šį 
gimimo priebutį, kur susirinkę atsidėjusieji studijoms, ir įsidėmėk jų 
veidus. Jokio, kaip atrodo, čia nėra skubotumo ir ūmumo. Veikiau 
globėjiška tyla, atitinkanti jų poziciją šiame name, budrus piemenų ir 
angelų budėjimas prie ėdžių Judėjos Betliejuje senais laikais. Bet kaip 
prieš plykstelint žaibui susikaupę audros debesys, apsunkę nuo vyrau- 
jančios drėgmės pertekliaus, išbrinkusiais tumulais išsipūtę, surakina 
žemę ir dangų viename beribiame snauduly, kabėdami virš perdžiūvu- 
sių laukų, mieguistų jaučių ir amaruotų krūmų bei žolynų, kol aki- 
mirksniu žybsnis perskels juos pusiau ir kartu su griaustinio dundesiu 
prapliups staigi liūtis — taip 1r ne kitaip įvyko permaina, smarki ir 
ūmi, vos buvo tartas Žodis. 

Pas Berką'*?! - pašoka milordas Stivenas surikdamas, ir visa banda — 
nuo galvos iki uodegos - peštukas, dabita, sukčius, šundaktaris, punk- 
tualusis Blumas - jam įkandin visi griebdami - kas galvos apdangalą, 
kas uosinę lazdelę, kas ispanišką durklą, kas Panamos skrybėlę ir kar- 
do makštis, kas Zermanto alpenštoką - ir taip toliau. Smarkios jau- 
nuomenės grietinėlė - čia kilmingas kiekvienas studentas. Slaugė Ka- 
len, staiga užklupta prieškambary, negali jų sulaikyt - nei besišypsan- 
tis chirurgas, kuris leidžiasi laiptais žemyn su žinia, kad placenta 
atskirta, visas svaras, nebent miligramo trūksta. Sek, sukomanduoja- 
ma jam. Durys! Atidarytos? Cha! Visi triukšmingai išvirsta, opa - lenk- 
čių minutėlei, visi žvaliai žengia. Berko užeiga - Denzil 19 Holis gatvių 
kampas - jų galutinis tikslas. Diksonas nuseka svaidydamasis aštriais 
žodžiais, bet išdundena keiksmą - ir jis - ir eina pirmyn. Blumas lieka 
su slauge, sumanęs perduoti gerą žodį motinai ir kūdikiui ten, viršuje. 
Geras maistas ir ramybė - geriausi daktarai. Ar ji nelabai pasikeitusi? 
Rūpestingas budėjimas Horno namuose čia įrašęs savo istoriją blukiu 

blyškumu. Visi jau išėję. Pasitelkęs įgimtų sąmojį, jis šnabžteli į ausį 
išeidamas: Madam, o kada jus gandras aplankys? 

Oras lauke prisodrintas lietaus drėgmės, dangiškosios gyvenimo 
esencijos, spindinčios ant Dublino grindinio po ryškiažvaigždžiu coe- 
lum'“*. Dieviškas oras, Visų Tėvo oras, mirgantis, visa persmelkęs, 
minkštas oras. Įkvėpk jį giliai. Dievas regi, Teodorai Pjurfoi, didį dar- 
bą atlikai, nieko nepagadinęs! Prisiekiu, esi įstabiausias gimdytojas, 
be jokių išimčių, visoje šitoje besilygstančioje, visa apimančioje, kuo 
margiausioje kronikoje. Nuostabu! Joje glūdėjo Dievo parengta ir Die- 
vo įgyvendinta galimybė, kurią tu apvaisinai kukliu vyrišku darbu. 
Būk jai ištikimas! Tarnauk! Triūski toliau, darbuokis kaip ištikimiau- 
sias šuo, ir velniop išsimokslinimą su visais maltusiečiais“““. Esi visų jų 
tėveliai, Teodorai. Ar linksti po savo našta, spaudžiamas mėsininko 
sąskaitų namuose ir aukso liejinių (ne tavo!) banko buhalterijoj? Aukš- 
tyn galvą! Kiekvienam naujai gimusiam nupjausi savo homerį!'*? bran- 
džių kviečių. Žiūrėk, tavo garbanos permirkusios!*. Ar nepavydi Der- 
biui Dalmenui ir jo Džoanai?!“? Veidmainis paukštelis tauškalius ir 
kiemo šuva traiškanotom akim - štai visi jų palikuonys. Fe, sakau tau! 
Jis mulas, padvėsęs pilvakojis moliuskas, jėgos išsekusios, be ištver- 
mės, nevertas nė sulūžusio kroicerio. Kopuliacija be populiacijos! Ne, 
sakau aš! Teisingiau šitai'“* vadinti Erodo kūdikių žudynėm. Daržo- 
vės iš tiesų, ir bergždžias bendras gyvenimas! Maitink ją bifšteksais, 
raudonais, žaliais, kraujingais! Ji lyg visų negandų pandemonijus iš 
senovės, padidėjusių glandų, kiaulytės, anginos, nuospaudų ant kojų 
pirštų, šienligės, pragulų, kerpligės, išsipūtusių kepenų, gūžio, karpų, 
irzlumo priepuolių, tulžies akmenų, kojų šalimo, išsiplėtusių venų šal- 
tinis. Galas laidotuvių giesmėms ir elegijoms, jeremiadoms ir visokiai 
įsisenėjusiai gedulingai muzikai. Tų dvidešimties metų, negailėk jų. 
Nepatyrei to, ką patiria daugelis kitų, kurie nori, trokšta, laukia ir 
niekad nepadaro. Tu juk išvydai savo Ameriką!“?, savo gyvenimo tiks- 
lą, 1r puolęs užgulei kaip užjūrio bizonas. Kaip kalba Zaratustra? Dei- 
ne Kub Trūbsal melkest Du. Nun Trinkst Du die sisse Milch des Eu- 
ters!?0. Matai! Štai jis liejasi tau per kraštus. Gerk, žmogau, - pilnas 
tešmuo! Motinos pienas, Pjurfoi, pienas žmonių giminės!?!, ir pienas 
žvaigždžių, besiskleidžiančių pumpurų viršum galvos, žėrinčių aukso 
šviesa lengvoje lietaus migloje, pieno punšas, kokį tie lėbautojai mauks 

girdykloj, beprotystės pienas, medaus pienas iš Kanaano žemės. Tavo 
karvės spenys buvo stangrus ar ne? Taip, bet jos pienas - šiltas, saldus 
ir tukinantis. Ne kokios nevalos, bet tirštas riebus bonnyclader!?2. Pas 
ją, senas patriarche! Imk spenį! Per deam Partulam et Pertundam nunc 
est bibendum!*3 

Visi išgertuvėsna op“*, stipriaparankiai, rėkaliodami leidžiasi gat- 
ve žemyn. Bonatides“*. Kur mgojui praita nak? Timotį Apdaužytą 
Kaušą'?“. Kaip sens prietelius. Gal kas čia skėtį ar guminius turi? Kur 
tas Henrio Njuvilo kaulų pjūklas ir skudurinis? Atsipšau, škur ma žnot. 
Valio, Diksai! Trauk prie kaspinų. O kur Kumštus? Viskas tvarkoj. Jėz, 
pažiūrėk į tą užsipylusį dvasniką, traukia iš gimimo namų. Benedicat 
vos omnipotens Deus, Pater et Filius'?". Ketvertuką, misteri. Denzil 
gatvės vyrukai"?3. Velnias, katu nusprogtum. Bėk iš čia. Jo tikrai, Izaok, 
grūsk juos nuo tos suknistos scenos. Jūsumum, mielas pone? Nesiki- 
šam ne į savo reikalą. O Lū - gauna krūvą pliusų - ot vyras. Visi toki 
štoj kompanioj. En avant mes enfants!"?? Mitriai - numeris vienas - 
už ginklų! Berko! Ir jie nuėjo penkis parasangus'““?. Sleiterio raitieji 
pėstininkai — kur tas sumautas autrius? Pastoriau Styvai, atskalūnų 
credo! Ne, ne. Maligenai! Tenai laivagaly! Stumkis pirmyn. Stebėkit 
laikrodį. Išgrūdimo metas. Mali! Kas tau užė? Ma mėre m'a mariėe!*!. 
Britų palaimos!!'*? Ratamplan!** Digidi Boum Boum. Tegul Eisas pai- 
ma. Kad būtų išspausdinta ir įrišta Druiddrumo leidykloj!“* dviejų gud- 
rių moteriškių. Veršiuko odos viršeliai, myžaladono žalios spalvos. 
Paskutinė meninių atspalvių mada. Gražiausia iš knygų, kurios pasi- 
rodė Airijoje mano laikais. Silentium!!'“* Spurtas. Emesio. Tikslas — 
artimiausia girdykla ir jos gėrimų sandėlio aneksija. Marš! Tram, tram, 
tram - vyrukams (lygiuot!) džiūsta gerklės. Butelis, bitšteksas, biznis, 
biblija, buldogai, burlaiviai, bordelis, bažnyčia!“*. Arba aukštai ant eša- 
foto'“'. Butelis ir bifšteksas pamina bibliją. Jei dėl Airijosavo bran- 
gios. Paminsim tuos paminėjus. Kadjuos griausmas! Žengte marš tos 
trenktos karvuomenės žingsniu. Mes krentam. Bažnyčiai bosą, o ne 
butelį. Stok! Dreifuok. Ragis'*š. Grumtynės. Nespirk į autą. Au, ma- 
no tapsės! Tau trauma? Bais apstulbęs atsiprašau! 

Klausimas toks. Kas čia statys? Išdidus prakeikto nieko savininkas. 
Skelbiu bankrot. Išsileidęs lig sagos. Mani nėri soldi'*?. Nenukrito nė 
raudonuko šią savaitę. Ką tau? Tam Ubermenschui - mūsų tėvų mi- 

daus. To pties. Penkis numerio vienas. Imbierinio kordialo. Mirsiu 
negaliu - tuo vežikai gydosi. Stimuliuoja - kalorijos. Prisuka savo tik- 
sių. Staiga sustojo!?? - visiems laikams, kai senis. Man - absento, šku? 
Caramba! Paimk egnogo su prerijų austre'''. Rodo?!'? Mano laikro- 
dis užstatytas. Be dešimt. Baisiai skolingas. Nėr už ką. Turėjo krūtinės 
traumą, ką, Diksai? Supranmas daiktas. Kamani įgylia ka buv įstais 
nusnaust sav kampuke soda. Pakasė netoli Materio. Užvožė. Žinai jo 
doną? Tep, be jokių, a žinau. Vos pro dures. Pamatytum ją su dizabilji. 
Nusiima - garbė. Meilutėžavutė. Ne tos jūsų kaulėtos karvės. Nuleisk 
žaliuzi, mylimasis. Du „Ordilono“. Ir čia. Žiū, slidoka. Jeigu parvirsi, 
nesitikėk, kad atsikelsi. Penki, septyni, devyni. Fain! Pora juodų kaip 
anglis pakučių — priima, be bajerio. Vedasi mane prie sofos, o ten dar 
ankeris romo. Nepamatęs nepatikėsi. Tavo alkanos akys ir alebleistri- 
nis''* kaklas - pavergei mano širdį, o lipnuma kokia. Sere? Ar bulvė 
pdeda nuo reumato? Grynas išmislas, jau tleiskit už pasakymą. Tik 
hoi polloi''*. Pijau, katu visiškas palvonas. Na kaip, dak? Grįžote iš 
Sterbliandijos? Jūsų kūniškumas išminčiuoja okei? Kaiplaikos skvo ir 
jų bambyzai? Kokia moteriškė dar apsivaikavo? Rankas aukštyn! Slap- 
tažodis. O, čia plaukas. Mūsų — blyškioji mirtis ir rausvas giminas. 
Svei! Įsispjauk į akį, bose. Artisto pranešimas"'?. Nukrebždinta nuo 
Meredito. Jėzusinis uždegiminis poliblusis jėzuitas. Mano tetulė rašo 
Tė Kinčui!“. Blogiablogis Stivenas išvedė iš kelio geragerį Malachį. 

Volio! Gaudyk kamuolį, jaunikli. Siųsk ratu. Štai, Džokai šaunus 
Hailentmenai!'', tavo miežinis su kiaušiniu. Tegu tavo kaminas ilgai 
rūksta ir kopūstpuodis verda! Aš statau. Merci. Už mūsų sveikatą. 
Kaip tai? Nuošalė. Nesutepk mano naujutėlaičių sėdimųjų. O tu tenai 
pamėtėk mums pipirų. Čiupk. Kmynų, kad neneštų vynu!?š. Kerti? Ty- 
los kvyksniai. Kiekvienas vyrukas pas savo mortą. Venus Pandemos!'??. 
Les petites fammes!'*“. Drąsi begėdė iš Malingero. Pasakyk jai - aš klau- 
sinėjau apie ją. Apkabino švelniai Sarą'*'. Kelyje į Malehaidą. Aš? Jei- 
gu ta, kuri suvedžiojo mane, būtų pasakius nors vardą'*?. Ko nori už 
devynpensį? Machree, Macruiskeen'**. Nepadori Mol šoka džigą ant 
čiužinio. Ir visi išvien. Ex!!š* 

Lauki, šeimnyke? Kuo aiškiausiai. Galvą guldau. Panašu - suglumęs, 
matydamas, kad jokių blizgančių nenubyrėjo. Gaudai mintį? Jis turi 
skambančių ad lib'**. Katik patsai žiū pasy gal kokie trys i sakė viskas 


NS 


SAULĖS JAUČIAI 


jon. Ėjom tiesiai čia, nes pakvietei, supranti? Iš tavęs priklauso, bičiuk. 
Trauk turtą. Du šilingus 1r puspensį. Išmokai išsisukinėt iš tų tenai — 
francų sukčių? Čia neiškiši už gryną pinigą - nykaip. Sita vaiks bais 
liūdna. Tas gudriausias negras meškis mūsų krašte. Dėsma - tisybi, Juj- 
gi. Mes esam nė gyrti. Mes nasam toki gyrti. O rezervuar, musjū. Ašjū. 

Taip, tkrai. Ką pasakyt? Toj spykyzi!*“. Užsipylęs. A šuphantu ju, 
šere. Bentamas - dvi dienas blaiblai. Nesiurb nieko tik bordo vyną. 
Eik sau! Užmesk akį - nu. Velnią, kad mane perkūnas. Ir buvo pas 
kirpėją!š", tikrai. Per daug apsinešęs, kad kalbėtų. Su kažkokiu gelžke- 
lio tipu. Ko tau taip trenkia? Opera, kuri jam patiktų? „Kastilijos ro- 
žė“. Tokia liga. Policija! Biškį H,O nualpusiam ponui. Pažiūrėk į Ben- 
tamo gėles. Dangau, jis tuoj užbaubs! Ta mergaitė šviesiaplaukė, ma- 
no mergaitė šviesiaplaukė. O, liaukis! Užvožkit jam per murziną 
kakarinę. Statė už nugalėtoją, kol nurodžiau jam garantuotą. Velnias 
tik capt už guogės Stivenui Hendui - kad patarė man tą nuvarytą 
arklėką. Uždrožė varlei telegramvaikiui - dėl žinios — didelis basas 
Basas viso sandėlio. Kyštelėk jam keturpensį ir kaip Grehemas!'*š. Ku- 
melė geros formos - karšta, tvarkelė. Ginėja - nelabajam. Pasakyk - 
priskiedė tas. Tiesa kaip evangelijoj. Krypsta į kriminalą? Manau, kad 
taip? Aiškus daiktas. Atsidurs cypiacypėj, jei tiktai pareigūnsnapis 
suuos. Medenas stato už Mediną, tikras medinas!š?. O, geisme, mūsų 
paguoda ir mūsų stiprybe. Nusiplaunu. Ar reikia eit? Pas mamytę. 
Palauk. Pridenkit mano gėdos dėmes kas nors. Viskas pražuvę, jei jis 
mane pamatys. Keliaukinamolio, mūsų Bentamai. Orivar, mon vjo!??, 
Tinne pamiršk raktažolių pačiai. Psipažink. Nu kas tau žrodė tą kum- 
liuką? Bičas bičui. Nuo dūšios. Ir Senio Pimpalo, jos vyro. Atvirai, 
Leo seni. Pdėk man, ant garbės žodžio. Raguotasis griebtų, jeigu aš 
ne. Ot didelis baisiai šventas vienuolis. Dėko tu man ne sakai? Niu 
ašskau, jeigu tai nie joškių išmyslas dėl jų vaikų pasiekimų, niu, tai 
mnęs laukia mišia mišina!?!. Ir vardan pimpio, mūsų viešpaties, Amen. 

Tu siūlai? Styvi, vaiki, nu čia tu tikras lobis. Ar yra dar to suknisto 
svaigalo? Ar neleis didžiai šauniausias statytojas tokiam vienam pa- 
vaišintam, kuris gyvena aukščiausio laipsnio neturte ir jaučia tokį di- 
deliausiai grandiozišką troškulį, pabaigti šitą tokią didelių išlaidų pa- 
reikalavusią puotą? Duok atsikvėpt. Šeimininke, šeimininke, ar dar 
turi gero vyno smuklėj? Uhū, žmogau, mažytėlį lašą paskonėt. Papils- 

tyk ir sugrįžk. Gerai, Bonifacai! Absento visiems. Nos omnes biberi- 
mus viridum toxicum diabolus capiat posteriora nostra'?*. Metas už- 
daryti, ponai. Ką? Vynbrozijos frantu: Blumui. Matau žinai, ką kalbi? 
Blu? Kuris reklamą kiša? Fotopanelės tėtytis, ot puikumėlis! Lošk iš 
mažų sumų, pardneri. Čiuožk. Bonsoir la compagnie"?*. Ir nuo priešo 
sifilio žabangų. O kur tas patinas su kinkadrebiu? Nusiplovė? Davė į 
kojas. I grei tegu tik ein sav keliais. Šachas ir matas. O karalius prieš 
bokštą. Gerieji krikščionys, patėkit srast kur šiąnakt priglaust savo ka- 
rūnuotą galvą jaunuoliui, kurio pokšto raktą pamė 2 raugas. Kriki, aš, 
rodos, prisisiurbiau. Kad pragaro šunys mane surytų, jeigu tai nebuvo 
geriausias ir smūgiausias longbrekas"*. Hem, padėjėjau, porą sausainių 
šitam vaikui. Ir saltainiukų su prendžiu - ką nėra! Ir nė ksnelio šiūrio? 
Trenk sifilį pragaran, o su juo ir tuos kitus licencijuotus šnapsus. Laikas. 
Kurie klajoja po pasaulį. Visų sveikatą. A la vėtre!!'** 

Tievuliau, kas porkūnais ans bičas su makintošu? Dastis Roudzas!““. 
Užmesk akį - bent apsirėdęs. Jau labai! Ką jis ten turi? Jubiliejinį avi- 
nėlį'??. Bovrilą!?š, o Jėz. Nu ir nusirito. A matot - kojnės skylėtos? 
Apskuręs paliegėlis iš Ričmondo?“* Žalia! Pamanė, kad turi švino 
peny. Apsimestinė liga. Bartlis Duonos Kąsnis, vadinom jį. Anas, sere, 
kažkada buvo pasiturintis pilietis. Vyras žlugęs ir pražuvęs, mergą ne- 
tikšą suradęs. Užmetė kilpą, tikrai. Štai tau beviltiška meilė. Kulniuoja 
Makintošas iš nuošalaus kanjono. Maktelėk ir duok kitam. Žiūrėk į 
laiką. Zeks - farai. Pardon? Ar matei jį šiandien dailotuvėse? Užvertė 
kanopas tavo draugužis? Viešpasigailė! Vagšai picanninies!??? Nekal- 
bėk man to, Poldi, baik! Balą kruvinašarom prikriuok, kai mūs draug 
Padnį išnešė jodam maiše? Iš fisų jotaočių mana Patas bufo pats ge- 
riausias. Niekad nesutikau tokio, kiek gyvas. Tiens, tiens??!, bet liūd- 
na, jo, garbės žodis, taip. Ai baik, apsukom į kalną vienas prie devy- 
nių. Su varomomis ašimis yra padidinto galingumo. Statykit du prie 
vieno Jenacis??? duos jam į kaulus - be prošvaisč. Japoškės? Stačiu 
kampu - kaip ugnis, inyah!20* Paskandino, rodė specialiai. Tuo blo- 
giau jam, jis sako, o ne kokiem ruskiam. Laikas baigėsi. Jau visos vie- 
nuolika. Dingstam iš čia. Pirmyn, prisisiurbę klišiai. Banakt. Banakt. 
Te Alachas, Vienintelis Didysis, tavo sielą šią naktį stipriausiai saugo. 

Dėmesio! Mes nasam taip gyrti. Sakyk: šešios žąsys su šešiais žą- 
syčiais. Žežiais šašyčiais. Atsargiai, ereliai, čia bičas vemia. Blogai 

skrandinėj srity. Uūk. Banakt. Mona, mano ištikima meile. Uūk. Mo- 
na, meile mana. Ūk. 

Klausykit! Užčiaupkit savo karakines. Flaap! Flaap! Švyti. Štai jisai 
kyla. Brigada! Akeist kursą. Kryptis - Maunt gatvė. Nurėšim! Pflaap! 
Paimk! Tu neini? Bėgt, klupt, lenktyniaut. Pflaaap! 

Linčai! Ei? Švartukis pas mane. Į Denzil skersgatvį - pro čia! Ten 
persėskit į Viešnamio. Mes dviese, tarė ji?“*, bordelių susirasim, kur 
abejotinoji Meri. Žinoma, aš bet kada. Laeta buntur in cubilibus suis?5. 
Ar tu tuoj? Šnibžtelk man - kas pošimts visų suodinų velnių, tas tipas 
juodais skarmalais?29 Tš! Nusidėjo šviesai, ir kaip tik dabar ši diena 
priartėjo, kuomet jis ateis ugnimi teisti pasaulio. Dundun! Ut impleren- 
tur scriptuarae““". Užtraukim baladę. Ir tarė daktaras Dikas savo drau- 
gui daktarui Deiviui. Kristikliau??*, kas tas geltonas kaip tryda evange- 
listas Merjen hole? Elijas ateina, apiplautas Avinėlio krauju. Eime visi 
vynasiurbiai, džinaspirgiai, godžiasrėbtuviai padarai! Eime visi šunke- 
liais nuėję buliasprandžiai, vabalakakčiai, kiauliažandžiai, žirniasmege- 
niai, žebenkščiaakiai įraudę sukčiai, aliarmininkai ir kraštutinumų ba- 
gažai!?? Eime tu, trigubas niekšiškumo ekstrakte! Tai aš, Aleksandras 
Dž. Kristus Daujis, kuris ištraukė į šlovės šviesą didesnę pusę šitos pla- 
netos, nuo Frisko Byčo iki Vladivostoko. Dievas - tai jums ne subinių 
rodymas už grašgalį. Skelbiu jums, kad jis sąžiningas ir nuostabus biz- 
nio pasiūlymas. Jis dargi didžiausias daiktas, ir nepamirškit to. Šaukit, 
išgelbėjimas - karalius Jėzus. Tau teks labai anksti keltis, nusidėjėli tu, 
jei nori apmaut Visagalį Dievą. Pliaukšt! Kur ten. Užpakalinėj kišenėj jis 
turi mikstūros nuo kosulio?!? su punšu tau, drauguži. Tik pabandyk jos. 


ka 


( ĖJIMAS Iš MEBOT GATVĖS į naktinį 
miestą, prieš kurį ant neišgrįstos žemės tįso tramvajų atšakų tinklas su 
bėgių skeletu, raudonomis bei žaliomis klaidžiojančiomis ugnelėmis! 
ir Davojaus signalais. Eilės suodinų namų su prasižiojusiomis durimis. 
Retos lempos su blankiomis vaivorykštinėmis šviesų vėduoklėmis. Su- 
stoję aplink stovinčią Rabajačio ledo gondolą, kivirčijasi sunykę vyrai 
ir moterys. Jie čiumpa vaflius, tarp kurių įsprausti raudono ir vario spal- 


9 | 


I 


vos sniego gabalėliai. Čiulpdami pamažu išsisklaido. Vaikai. Gondolos 
skiauterė lyg gulbės, aukštai pakelta, skrodžia tamsą, švytėdama baltai 
ir mėlynai švyturio papėdėje. Švilptelėjimai kviečia ir atsako.) 

KVIETIMAI: Palauk, pupuliuk, pabūsim kartu. 

ATSAKYMAI: Už arklidės. 

(Kurčnebylys idiotas išsprogusiomis akimis, smėlėta beforme bur- 
na, praeina mėšlungiškai krūpčiodamas, kratomas švento Vito šokio. 
Jį įkalina vaikiškų rankų grandinė.) 

VAIKAI: Kairiaranki!* Saliut. 

IDIOTAS: (Pakelia paralyžiuotą kairę ranką ir marmaliuoja.) Ghahiut! 

VAIKAI: Kur didžioji lempa? 

IDIOTAS: (Spjaudydamasis.) Ghaghagauštai. 

(Jie paleidžia jį. Jis mėšlungiškai krūpčiodamas nueina. Liliputė mo- 
teris supasi ant pakabintos tarp turėklų virvės skaičiuodama. Kažko- 
kia figūra, sudribusi priešais šiukšlių dėžę, prisidengusi ranka bei skry- 
bėle, sujuda, sunkiai atsidūsta, suniurna grikščiodama dantimis ir vėl 
užknarkia. Neūžauga ant laiptelio, pasirausęs tarp visokio šlamšto, 
pritūpia, dėdamasis ant peties maišą su skudurais ir kaulais. Senė, sto- 
vinti šalia su rūkstančia žibaline lempa grūda paskutinį butelį į jo maišo 
ryklę. Jis pakelia savo grobį, kreivai užsismaukia kepurę su snapeliu ir 
tylėdamas iššlubuoja. Senė, siūbuodama lempą, grįžta atgal į savo mi- 
gį. Kreivakojis vaikas, pritūpęs su popieriniu kamuoliuku ant virvutės, 
staigiai trūkčiodamas šliaužia paskui ją, sugriebia už sijono, kariasi 
aukštyn. Girtas juodadarbis smarkiai ssiūbuodamas abiem rankomis 
sugriebia rūsio aikštelės turėklą. Prie kampo šmėkšo du aukšti nakti- 
niai patruliai su gobtuvuotais apsiaustais, rankos ant lazdadėklių. Dūžta 
lėkštė, klykia moteris, rauda vaikas. Vyro keiksmai sugriaudžia, nu- 
dunda, nutyla. Klaidžioja siluetai, tykina, landžioja iš tirštai gyvena- 
mų būstų. Kambaryje, apšviestame įstatytos į butelį žvakės, šliundra 
šukuoja pleiskanas iš skrofulioze sergančio vaiko plaukų. Sisi Kefri bal- 
sas, vis dar jaunas, spigiai uždainuoja iš skersgatvio.) 

SISI KEFRI: 

Daviau aš ją Moli, 
Nes ji gi linksmuolė, 
Tą anties koją, 

Tą anties koją. 

(Eilinis Karas ir eilinis Komptonas, pasipūtę, tvirtai suspaudę po 
pažastimis lazdeles, žygiuoja netvirtu žingsniu, staigiai pasisuka 17 drau- 
ge skambiai superdžia lūbomis. Iš skersgatvio pasigirsta vyrų juokas. 
Jiems piktai atsikerta užkimusi barninga boba.) 

BARNINGA BOBA: Kad jus giltinė, subinės plaukuoti. Sveikatos 
tai mergai iš Kaveno. 

SISI KEFRI: Man - daugiau sėkmės. Kavenas, Kathilas ir Beltar- 
betas?. (Ji dainuoja.) 

Daviau aš Nelei 
Susikišt į pilvelį 
Tą anties koją, 
Tą anties koją. 

(Eilinis Karas su eiliniu Komptonu atsisuka ir atsikirtinėja - jų ki- 
teliai lempos šviesoj ryškūs kaip kraujas, juodose kepurių įdubose - 
šviesios vario spalvos trumpai nukirptos makaulės. Stivenas Dedalas 
ir Linčas pereina per minią netoli raudonmundurių.) 

EILINIS KOMPTONAS: (Iššauna priekin pirštą.) Kelią klebonui. 

EILINIS KARAS: (Pasisuka 17 šaukia.) Ejei, klebone! 

SISI KEFRL: (Jos balsas staiga suskamba aštriau.) 

Jis - jos dabar! 
Ir tekiša kur nori — 
Tą anties koją. 

(Stivenas, mosikuodamas uosine lazdele kairėje rankoje, su džiaugsmu 
gieda introit“ iš velykinių giesmių. Linčas su žokėjaus kepure, užsmaukta 
ant kaktos, seka iš paskos, jo veidą iškreipęs nepritarimo vypsnis.) 

STIVENAS: Vidi aguam egredientem de templo a leteno dextro. 
Alleluia?. 

(Iš tarpdurio išlenda senyvos sąvadautojos aplaužytos alkanos iltys.) 

SĄVADAUTOJA: (Jos balsas kimiai šnabžda.) Pss! Ateik čia - ką 
tau pasakysiu. Viduj turiu dar nepradurtą. Pss! 

STIVENAS: (Altius aliguantulum.) Et omnes ad guos pervenit agua 
ista.“ 

SĄVADAUTOJA: (Paleidžia čiurkšlę nuodų jiems įkandin.) Trejy- 
bės gydpalaikiai. Falopijaus vamzdis?. Kelnėse tik pimpis - ir nė penso. 

(Edi Bordmen, šnarpštelėdama, susikūprinusi šalia Bertos Sapl, per- 
stbraukta šaliu nosį.) 

EDI BORDMEN: (Bardamasi.) Ir jį sako: aš tave mačiau Feitful 
aikštėj su tavo garbintoju, tuo geležinkelio tepėju, o jau skrybėlės fa- 
sonas — „šok pas mane į lovą!“ Nejaugi, klausiu. Kam kalbėt, o kam 
tylėt, sakau. Niekad nesi mačiusi manęs susidėjusios su vedusiu škotu, 
sakau. Šitaip aš jai. Ir dar šnipinėja. Užsispyrusi kaip asilas. O pati 
vaikšto iš karto su dviem - su Kilbraidu, tuo mašinistu, ir su Olifentu, 
grandiniu. 

STIVENAS: (Iriumpbaliter.) Salvi facti i suntė. 

(Jis mosikuoja uosialazde, perskeldamas lempos atvaizdą, išblašky- 
damas šviesą po visą pasaulį. Rausvo plauko su baltais lopais spanielis 
vogčiomis sėlina paskui jį urgzdamas. Linčas spyriu nuveja jį šalin.) 

LINČAS: Ir ką? 

STIVENAS: (Atsisuka.) O tai, kad gestas - ne muzika, ne kvapas - 
būtų universali kalba, kalbų dovana, daranti regimą ne pasaulietinę 
prasmę, bet pirmąją entelechiją, struktūrinį ritmą. 

LINČAS: Pornosofinė filoteologija. Metafizika Meklenburgo gatvėj! 

STIVENAS: Turime užsispyrėlės jodomą Šekspyrą ir žmonos uja- 
mą Sokratą. Net ir visų protingiausią stagirietį sutramdė, pažabojo ir 
išjodinėjo kokotė. 

LINČAS: Tai va! 

STIVENAS: Šiaip ar taip, kas nori pamatyti du gestus, vaizduo- 
jančius kepalą ir ąsotį? Šitas judesys vaizduoja kepalą duonos ir vyno 
ąsotį Omaro kūryboj. Palaikyk lazdelę. 

LINČAS: Velniai rautų tavo geltoną lazdą. Kur mes einam? 

STIVENAS: Ištvirkęs linkse?, pas la belle dame sans merci!?, Džor- 
džiną Džonson, ad deam gui la etificat juventutam meam!!, 

(Stivenas įbruka uosinę lazdelę ir lėtai kelia rankas prieš save, at- 
lošdamas galvą atgal, kol abi rankos išsitiesia visu ilgiu, delnais že- 
myn, viena po kita, pirštai truputį praskėsti, kairioji aukščiau.) 

LINČAS: Tai kuri tas duonos asotis? Nors ko čia klaust. Ar taip, 
ar va - kaip muitinė. Parodyk. Še, imk savo ramentą ir eime. 

(Jie eina toliau. Tomis Kefris priropoja prie dujinio žibinto, apkabi- 
na jį, trūkčiodamas sliuogia aukštyn. Nuo viršutinės atšakos nuslysta 
žemyn. Stulpą apkabina Džekis Kefris, irgi norėdamas sliuogti. Į žibin- 
tą atsiremia Juodadarbis. Dvyniai spbrunka tamson. Juodadarbis siū- 
buodamas prispaudžia rodomąjį pirštą prie vienos šnervės, o iš kitos 

paleidžia ilgą skystą snarglių čiurkšlę. Užsidėjęs ant peties žibintą, jis 
nusvirduliuoja per minią tolyn su savo švysčiojančiu fakelu. 

Pamažu nuo upės slenka miglos gyvatės. Iš kanalizacijos vamnz- 
džių, plyšių, pamazgų duobių, atmatų krūvų aplinkui kyla pradvisę 
garai. Pietuose plyksteli gaisas, už jūron atsuktų upės žiočių. Juoda- 
darbis svirduliuodamas perskrodžia minią ir pasuka tramvajaus at- 
šakos link. Kitoje pusėje, po geležinkelio tiltu, pasirodo Blumas, įrau- 
dęs, uždusęs, grūdąs į šoninę kišenę duoną ir šokoladą. Gileno kir- 
pyklos lange priešais jį išdygsta mozaikinis narsiojo Melsono atvaizdas. 
Įgaubtas veidrodis šone parodo jam meilėspaliktą laimėsapleistą liūd- 
nianiūrį Bulubumą. Orus Gledstounas ramiai žiūri į jį - į Blumą 
tokį, koks jis yra. Jis eina tolyn, sukrėstas rūstaus Velingtono žvilgs- 
nio, bet išgaubtame veidrodyje vaiposi nesukrėstos geraširdiškos par- 
šiuko akys tr riebiaglotniai Linksmapoldžio, riksidiksi doldžio, skruos- 
tažandžiai. 

Prie Antonijo Rabajočio durų Blumas stabteli, suplukęs po ryškiu 
išriestu žibintu. Dingsta. Po minutėlės vėl pasirodo ir nuskuba toliau.) 

BLUMAS: Žuvis su bulvėmis. Netiks. Ak! 

(Jis pranyksta bo Olbauzeno, prekiautojo kiauliena, nuleidžiama 
durų užuolaida. Po kelių minutėlių iš po jos išnyra pūškuojantis Pol- 
dis, alsuojantis Blukumas. Abiejose rankose laiko nešulį, vienoje - dar 
šilta kiaulės koja, kitoje - šalta avies risnė, apibarstyta grūstais pipi- 
rais. Stovi gaudydamas orą. Paskui palinksta į šoną, prispaudžia nešulį 
prie šonkaulių 17 sudejuoja.) 

BLUMAS: Diegia šoną. Ko taip bėgau? 

(Jis atsargiai įkvepia 17 iš lėto nueina žibintais nusėtos atšakos link. 
Vel tvyksteli gaisas.) 

BLUMAS: Kas tai? Švyturio signalas? Prožektorius. 

(Stovi prie Kormako užeigos stebėdamas.) 

BLUMAS: Aurora borealis'? ar plieno liejykla? A, gaisrininkai, 
žinoma. Pietinėj pusėj, šiaip ar taip. Didelė liepsna. O gal jo namas. 
Begars Buš. Mes saugūs. (Džiaugsmingai niūniuoja.) Londonas de- 
ga, Londonas dega! Visas ugny, ugny! (Pastebi juodadarbį, svirdu- 
liuojantį per minią anoje Tolbeto gatvės pusėje.) Prasilenksiu su juo. 
Bėgte. Greitai. Geriau kirsiu čia. (Šoka per gatvę. Benamiai berniūkš- 
čiai šaukia.) 

BENAMIAI BERNIŪKŠČIAI: Atsargiai, misteri! (Du dviratinin- 
kai su siūbuojančiais uždegtais popieriniais žibintais plaukia pro Jį, 
užkliudo, džeržga skambučiai.) 

SKAMBUČIAI: Nelėknelėknelėk. 

BLUMAS: (Sustoja įsitempęs, nudiegtas skausmo.) Oi. (Apsidairo, 
staiga metasi pirmyn. Pro tirštėjantį rūką į jį sunkiai rieda drakoniškas 
smėlio barstytuvas, važiuoja vis perspėdamas, didžiulis raudonas prie- 
kinis žibintas mirkčioja, ant laido šnypščia kontaktinis ritinėlis. Maši- 
nistas koja spaudžia gongą.) 

GONGAS: Bong Bong Bliam Bėk Dėk Buka Blu. 

(Kaip pašėlę cypia stabdžiai. Blumas, pakėlęs ranką su balta bolici- 
ninko pirštine, sustingusiomis kojomis klupinėdamas neria nuo bėgių. 
Mašinistas, užsigulęs, priplotanosis, ant vairo, burnoja riedėdamas pro 
šalį, apsuptas grandinių ir svirčių.) 

MAŠINISTAS: Ei, prišiktkelni, kokius čia triukus!“ išdarinėji? 

(Blumas įmantriai šokteli prie šaligatvio krašto ir vėl sustoja. Nešu- 
lį laikančia ranka nusibraukia nuo skruosto smulkų gabalėlį purvo.) 

BLUMAS: Niekaip nepraeisi. Vos nesutraiškė - bet dieglys praėjo. 
Reikia vėl imtis Sendou pratimų. Atsispaudimų. Ir apsidraust nuo nelai- 
mingo atsitikimo gatvėj. Toje Apvaizdos. (Apsičiupinėja kelnių kišenę.) 
Vargšės mamos panacėja. Kulnas gali lengvai įstrigti tarp bėgių, o batraiš- 
tis — įsipainioti tarp krumplių. Sykį juodosios Marės!“ ratas nulupo man 
batą ties Lenardo kampu. Trečias kartas nemeluoja. Triukas su batu. Įžū- 
lus vairuotojas. Reikėjo jį apskųsti. Nuo įtampos pasidaro nervingi. Gal- 
būt čia tas pats, kuris man užstojo tą amazonę šįryt. Tas pats grožio tipas. 
Bet vis tiek - jis greitas. Sustingo kojos. Juokais ištarta tiesa. Tasai bjau- 
rus spazmas Ledo skersgatvy. Suvalgiau ką nors nuodingo. Laimės sim- 
bolis. Kodėl? Tikriausiai sugedusi mėsa. Žvėries pėdsakas"?. (Užmerkia 
sekundėlei akis.) Truputį sukas galva. Mėnesinis priepuolis ar kas kita 
paveikė. Proto užtemimas. Koks nuovargis. Man jau per daug. Oi! (Grės- 
minga figūra stovi sukryžiavusi kojas ir atsirėmus į O'Berno krautuvės 
sieną, veidas nepažįstamas, paženklintas tamsaus gyvsidabrio“. Iš bo 
plačiakraščio sombrero figūra įdėmiai stebi jį piktu žvilgsniu.) 

BLUMAS: Buenas noches, senjorita Blanca, gue calle es esta?!? 

FIGŪRA: (Abejingai kilsteli rodančią ranką.) Slaptažodis. Sraid 
Mabbot!š. 

BLUMAS: Chacha. Merci. Esperanto. Slan leath"?. (Murma.) Gė- 
lų lygos šnipas, atsiųstas ano ugnies rijiko?“. 

(Jis žingsniuoja toliau. Skudurininkas su maišu ant pečių užtveria 
jam kelią. Jis žengia kairėn - ir skudurininkas kairėn.) 

BLUMAS: Atleiskit. (Jis pasisuka, praeina šonu, žengia į šalį, praslys- 
ta pro skudurininką ir eina toliau.) 

BLUMAS: Laikykis dešinės, dešinės, dešinės. Stepsaide Turizmo 
klubas pastatė kelrodį, o kas gi parūpino tą visuomeninį patogumą? 
Aš, kuris išklydau iš kelio ir parašiau į „Irish Cyclist“ straipsnelį „Step- 
saido glūdumoj“. Laikykis, laikykis, laikykis dešinės. Skudurai ir kau- 
lai pusiaunaktį. Tikriausiai skylė, kur superka vogtus. Kur pirmiausia 
eina žmogžudžiai. Nusiplaut šio pasaulio nuodėmės. 

(Džekas Kefris, vejamas Tomio Kefrio, visu smarkumu trenkiasi į 
Blumą.) 

BLUMAS: O! 

(Sukrėstas, tirtančiomis šlaunimis sustoja. Tomis su Džekiu pra- 
nyksta - štai, štai. Blumas apčiupinėja nešuliuotomis rankomis laikro- 
dį, kišenėlę laikrodžiui, piniginę, nuodėmės saldybes, bulvęmuilą.) 

BLUMAS: Saugokis kišenvagių. Sena vagių gudrybė. Susiduria. Ir 
grybšt už piniginės. 

(Uostinėdamas prisiartina medžioklinis šuo, nosis įbesta į žemę. 
Sudribęs siluetas nusičiaudo. Pasirodo bakumpęs barzdotas žmogus, 
apsirengęs ilgu Siono vyresniųjų kaftanu ir užsidėjęs dulsvą jermulką 
su purpuriniais kutais. Akiniai raginiais rėmais laikosi ant nosies galo. 
Išdžiūvusiame veide matyti geltoni nuodų palikti dryželiai.) 

RUDOLFAS: Ir vėl šiandien iššvaisčiau puskronę. Aš tau sakiau — 
niekad neprasidėk su girtu gojum2!. Taigi. Taip nepririnksi pinigų. 

BLUMAS (Slepia kiaulės koją tr avies risnę už nugaros ir nusiminęs 
pajunta prisiliečiant šiltos ir šaltos kojikės mėsą.) Ja, ich weiss, papachi““. 

RUDOLFEAS: Ką darai tokioj vietoj? Ar neturi sielos? (Si/pnais 
grobuonies nagais liečia tylų Blumo veidą.) Ar tu ne mano sūnus 
Leopoldas, anūkas Leopoldo? Ar tu ne mano brangus sūnus Leopol- 
das, kuris paliko savo tėvo namus, savo protėvių Abraomo ir Jokū- 
bo dievą? 

BLUMAS: (Atsargiai.) Manau, kad taip, tėve. Mozentalis. Viskas, 
kas iš jo liko. 

RUDOLFAS: (Griežtai.) Sykį tave parnešė namo girtą kaip pėdą — 
o tu išleidęs nemažus pinigus. Kaip vadini tuos bėgiojančius vaikinus? 

BLUMAS: (Siaurapetis, apsivilkęs dailų jaunuolišką mėlynos spal- 
vos kostiumą ir liemenę baltais atlapais, ruda Alpių skrybėlė, gryno 
sidabro Voterbario laikrodis su dviguba „Alberto“ grandinėle ir priseg- 
tu fabriko ženklu; viena pusė padengta džiūstančiu purvu.) Krosinin- 
kas, tėve. Tik tą vieną kartą. 

RUDOLFAS: Kartą! Purvas - nuo galvos iki kojų. Įsipjovęs ranką. 
Stabligė. Jie padarys tau kaput, Leopoldleben. Saugokis tų vyrukų. 

BLUMAS: (Netvirtai.) Jie įkalbėjo mane bėgti trumpą nuotolį. Buvo 
purvas. Aš paslydau. 

RUDOLFAS: (Su panieka.) Goim nachez?*. Puikus reginys tavo 
vargšei motinai. 

BLUMAS: Mama! 

ELEN BLUM: (Paraukta su užrištais kaspinėliais naminė kepu- 
raitė lyg pantomimos artistės, krinolinas ir turniūras, tarsi našlės Tven- 
ki, palaidinukė pūstomis rankovėmis susegama nugaroje, pilkos kumš- 
tinės pirštinės ir sagė su kamėja, plaukai supinti ir uždengti blizgančiu 
tinkliuku; ji pasirodo virš laiptų aikštelės turėklų, rankoje laiko nuo- 
žulniai pakreiptą žvakidę ir išsigandusi veriamai surinka.) O šventas 
Atpirkėjau, ką jie padarė su juo! Mano uostomoji druska! (Krlsteli 
aukštyn sijono kraštą ir iškrato savo nublukusio dryžuoto apatinio 
sijonėlio kišenę. Iškrinta buteliukas, Agnus Dei medalikėlis, sudžiūvu- 
si bulvė ir celiulioidinė lėlė.) Švenčiausia Marijos širdie, kur tu iš viso 
buvai, iš viso? 

(Blumas, neaiškiai murmėdamas, akis nuleidęs žemyn, pradeda kai- 
šioti paketus į savo prigrūstas kišenes, bet greitai liaujasi 17 kažką su- 
veblena.) 

BALSAS: (Aštriai.) Poldi! 

BLUMAS: Kas? (Irūkteli galvą ir nevikriai prisidengia saugodama- 
sis smūgio.) Tavo paslaugoms. 

(Jis pažvelgia aukštyn. Datulių palmių miražo fone priešais jį stovi 
graži moteris turkiškais drabužiais. Iškilios formos užpildžiusios jos ryš- 
kiai raudonos spalvos kelnes ir auksu išsiuvinėtą žaketą. Moteris susijuo- 
susi plačiu geltonu kamarabandu. Balta čadra violetu naktį dengia jos 

BLUMAS: Moli! 

MERION: Kali? Nuo šios dienos — ponia Merion, mano brangu- 
sis, kai su manim kalbi. (Kandžiai.) Ar vargšas vyriukas sušalo kojytes 
taip ilgai laukdamas? 

BLUMAS: (Perkelia svorį nuo vienos kojos ant kitos.) Ne, ne, visai 
ne, nė kiek. 

(Jis kvėpuoja giliai, susijaudinęs, gaudydamas orą, klausia, vilias, 
štai kiaulės kojos jos vakarienei, dalykai jai pasakyti, pasiteisinimai, 
troškimai - apžavėtas. Ant jos kaktos blizga moneta. Ant kojų pirštų - 
brangakmeniais papuošti žiedai. Kulkšnis jungia plonytė grandinėlė. 
Šalia jos - kupranugaris, ant galvos puikuojasi aukštas turbanas, lau- 
kia. Šilkinės kopėčios su nesuskaičiuojamais skersiniais kyla iki besisu- 
pančio ant kupros balno. Jis trypčioja greta, pasturgalis trūkčioja. Ji 
smarkiai pliaukšteli jam per šlaunį, jos auksariešės byniapyrankės tūž- 
mažvangsi, kolioja jį mauriškai.) 

MERION: Nebrakada! Femininum! 

(Kupranugaris, pakėlęs priekinę koją, nuskina nuo medžio didelį 
mango vaisių ir pasiūlo jį savo šeimininkei, mirkčiodamas, laikyda- 
mas jį skeltoje kanopoje, paskui nulenkia galvą ir krenkšdamas, aukš- 
tyn išrietęs kaklą, klaupiasi ant kelių. Blumas susikūprina, atsiremia 
delnais į kelius - lyg žaisdamas „varlę“.) 

BLUMAS: Galėčiau duoti jums... noriu pasakyti, kaip jūsų vady- 
bininkas... ponia Merion... jeigu jūs... 

MERION: Taigi pastebėjai permainą? (Jos rankos lėtai nuslenka 
žemyn papuoštu dailiais mažmožėliais siaurėjančiu korsažu. Akyse — 
rami draugiška pajuoka.) O Poldi, Poldi, tu kaip sena lazda, įsmigusi į 
purvą. Tau reikia pamatyti gyvenimo. Pasidairyk po platų pasaulį. 

BLUMAS: Kaip tik ruošiuosi grįžti to losjono iš balto vaško, 
apelsinžiedžių vandens. Krautuvę ketvirtadieniais uždaro anksti. Bet 
rytą - pirmiausia (Jis plekšnoja sau per kišenes.) Tas klajojantis inks- 
tas. O! 

(Jis parodo į pietus, paskui į rytus. Pakyla šviežio švaraus citrininio 
muilo gabaliukas, skleisdamas šviesą ir kvapą.) 

MUILAS: 

Bičiuliai mes su Blumu - du šaunuoliai. 
Jis žemę blizgina, šveičiu aš dangų uoliai. 

(Muiliasaulės diske pasirodo strazdanotas vaistininko Svynio veidas.) 

SVYNIS: Prašom, trys ir pensas. 

BLUMAS: Taip. Mano žmonai poniai Merion. Specialus receptas. 

MERION: (Atlaidžiai.) Poldi! 

BLUMAS: Taip, ponia? 

MERION: Ti trema un poco il cuore?** 

(Žiūrėdama iš aukšto ji pamažu nueina šalin, abkūni kaip permai- 
tintas didžiagurklis karvelis, niūniuodama duetą iš „Don Žuano“) 

BLUMAS: Ar tu tikra dėl Voglio? Kalbu apie tari... 

(Jis seka iš paskos, sekamas uodžiančio terjero. Pagyvenusi sąva- 
dautoja griebia jam už rankovės, blyksi ant smakro jos abgamo šeriai.) 

SĄVADAUTOJA: Nepradurta - dešimt šilingų. Šviežumėlis, dar 
nečiupinėta. Penkiolika. Nieko ten nėra - tiktai jos senas tėvas, mirti- 
nai girtas. 

(Ji rodo. Savo tamsios slaptos lindynės angoje stovi lietaus aptašky- 
ta Braidi Keli.) 

BRAIDI: Heč gatvė. Ar turi noro? 

(Cyptelėdama ji suplasnoja savo šikšnosparnišku šaliu ir pradeda 
bėgti. Tvirtas stačiokas ją vejasi sunkiabačiais šuoliais. Jis suklumpa 
ant laiptų, atgauna pusiausvyrą, neria į tamsumą. Girdėti tylus juokas 
su cypčiojimais, tilsta.) 

SĄVADAUTOJA: (Jos vilkiškos akys blizga.) Šitas jau gavo savo. 
"Tuose prašmatniuose namuose negausi nekaltos. Dešimt šilingų. Tik 
nesilaužyk visą vakarą, kol koks tipas civiliniais drabužiais mus suuos. 
O ta iš šešiasdešimt septinto - kalė. 

(Geidulingai šnairuodama atšlubčioja Gerti Makdauel. Koketiškai 
žvilgčiodama ištraukia iš už nugaros ir droviai rodo savo sukruvintą 
drabužėlį.) 

GERTI: Aš tau viską, ką geriausio pasauly, - o tu. (Murma.) Tu tai 
padarei. Nekenčiu tavęs. 

BLUMAS: Aš? Kada? Tu sapnuoji. Pirmąkart tave matau. 

SĄVADAUTOJA: Palik tą džentelmeną ramybėj, apgavike. Rašei 
džentelmenui apgaulingus laiškus. Valkiojais po gatves ir užkabinėjai. 
Geriau tave motina būtų pririšus prie lovos virbų, išvanojus kaip rei- 
kiant diržu, tokią ištvirkėlę. 

GERTI: (Blumui.) Kai pamatei visas mano apatinio stalčiaus paslap- 

tis. (Grabinėja jo rankovę šliurpčiodama.) Šlykštus vedęs vyras! Myliu 
tave už tai, kad man taip padarei. 

(Susikūprinusi nuslenka šalin. Ant grindinio stovi misis Bryn, ap- 
sirengusi vyrišku bebriuko paltu su apdribusiomis didelėmis kišenė- 
mis, jos suktos akys plačiai atmerktos, ji iššiepusi savo žolėdiškus 
triušiškus dantis.) 

MISIS BRYN: Misteris... 

BLUMAS: (Oriai kosteli.) Madam, kai mes paskutinį kartą turėjom 
garbę laišku, datuotu šešiolikta šio mė... 

MISIS BRYN: Misteri Blumai! Jūs čia, šitame nuodėmių lizde! 
Štai jus ir pagavau! Nenaudėlis! 

BLUMAS: (Paskubomis.) Nereikia taip garsiai mano pavardės. Ką 
jūs pagalvojot? Neišduokit manęs. Sienos turi ausis. Kaip gyvuojate? 
Šimtas metų. Puikiai atrodot. Absoliučiai nepriekaištingai. Oras — kaip 
tik pagal metų laiką. Juoda laužia šilumą. Pro čia man tiesiau į namus. 
Įdomus kvartalas. Gelbstim puolusias moteris, Magdalenos prieglau- 
da. Aš esu sekretorius... 

MISIS BRYN: (Pakelia aukštyn pirštą.) Nereikia man tokių pra- 
manų! Pažįstu kai ką, kam tai nepatiks. O, tik palauk, sutiksiu aš Mo- 
li! (Klastingai.) Daryk išvadas tuoj pat, o jei ne - vargas tau! 

BLUMAS: (Žvalgosi atgal.) Ji dažnai sakydavo, kad norėtų aplan- 
kyti. Apeiti landynes. Matote, egzotika. Jei turėtų pinigų, laikytų tar- 
nus negrus su livrėjomis. Otelo - juodasis gyvulys. Judžinas Streto- 
nas. Net tarškučiai ir komikas per „Livermoro krikščionis“??. Broliai 
Bouhiai. Verčia iš koto. 

(Iššoka Tomas ir Semas Boubiai, spalvoti juočkiai, baltais šiurkščios 
burinės medžiagos kostiumais, ryškiai raudonomis kojinėmis, iškrakmo- 
lytomis ankštomis standžiomis sambo stiliaus apykaklėmis ir dideliais skais- 
čiai raudonais astrais butonjerėse. Abu pasikabinę po bandžą. Blyškesnės 
smulkesnės jų negroidiškos rankos žvangina džingtdžangt stygas. Blyk- 
čiodami baltomis kafriškomis akimis tr iltimis, jie taukši pridusę sunkio- 
mis klumpėmis, džingina, dainuoja - surėmę nugaras, bato nosis - kul- 
nas, kulnas - bato nosis - riebiai čepsičepsėdami negriškomis lūpomis.) 

TOMAS IR SEMAS: 

Kažkas yra name su Dina 
Kažkas yra name - žinau, 

Kažkas yra name su Dina, 
Ir ima seną bandžą jau. 

(Jie nusiplėšia juodas kaukes nuo savo naivių kūdikiškų veidų; paskui 
prunkšdami, kikendami, trimituodami, džangindami jie sliūku sliaku 
tekšt paplekšt keikvoko žingsniu iššoka už kulisų.) 

BLUMAS: (Su rūgščia meilinga šypsena.) Gal kiek laisviau galėtu- 
me, jei jūs linkusi? Ar nenorėtumėt, kad jus apkabinčiau - gal tik se- 
kundės dalį? 

MISIS BRYN: (Džiaugsmingai.) O, kokie niekai! Pažiūrėtum į save! 

BLUMAS: Dėl senos draugystės. Aš tik turėjau omeny dorai 
keturiese, tokį vedusiųjų suėjimą, su mūsų sutuoktiniais. Žinote - vi- 
sada jaučiau jums prielankumą. (Nusiminęs.) Tai aš tau pasiunčiau 
laiškelį Valentino dieną, brangiajai gazelei. 

MISIS BRYN: Alisa pagarbinta, na bet ir atrodai - kaip cirke! 
Numirt galima. (Smalsiai tiesia ranką.) Ką ten slepi už nugaros? Pasa- 
kyk, būk geras. 

BLUMAS: (Sugriebia laisva ranka jai už riešo.) Tai buvo Džosi Pauel, 
gražiausia Dublino debiutantė. Kaip bėga laikas! O ar jūs grįždama 
praeitin, retrospektyviai žvelgiant, prisimenat aną tolimą Kalėdų naktį, 
Džordžinos Simpson įkurtuves ir kaip žaidėm Irvingą Bišopą?“ - ieš- 
kojome užrištomis akimis segtuko ir skaitėm mintis? Atspėkite - kas 
šioj tabakinėj? 

MISIS BRYN: Buvai tikras to vakaro liūtas, deklamavai su tokiu 
komišku rimtumu. Puikiai susidorojai su vaidmeniu. Visuomet buvai 
mėgstamas moterų. 

BLUMAS: (Damų gerbėjas, apsirengęs smokingu su blizgančiais 
šilkiniais atlapais, įsisegęs į butonjerę melsvą masonų ženklelį; juoda 
peteliškė ir perlamutrinės rankogalių sąsagos, rankoje - pakreiptas briau- 
notas šampano stiklas.) Ponios ir ponai, siūlau tostą už Airiją, tėvynę 
ir grožį. 

MISIS BRYN: Mielos negrįžtamai praėjusios dienos. Meilės sena 
saldi daina. 

BLUMAS: (Reikšmingai pritildydamas balsą.) prisipažįstu - aš ar- 
batinukas iš smalsumo, taip noriu sužinoti, ar vieno žmogaus vienas 
daiktas dabar - arbatinukas. 

MISIS BRYN: (Energingai.) Baisiausiai arbatinukas! Londonas — 

tai arbatinukas, ir aš tiesiog arbatinukas —- visa. (Trinasi klubais į jį.) 
Paskui dar buvo žaidimai — spėjimai salone ir biskvitai nuo eglutės, 
mes atsisėdome ant otomanės prie laiptų. Po laumės šluota. Du - jau 
kompanija. 

BLUMAS: (Užsidėjęs purpurinę Napoleono kepurę su gintariniu pus- 
mėnuliu, jo pirštai drauge su nykščiu lėtai slysta žemyn į jos minkštą 
drėgną mėsingą delną, ji švelniai jį atgniaužia.) Dabar naktinių burtų 
valanda. Aš ištraukiau rakštį iš šito delno, pamažu, atsargiai. (Švel- 
niai, maudamas jai ant piršto žiedą su rubinu.) La ci darem la mano*". 

MISIS BRYN: (Su vakarine vientisa suknele - melsvos mėnesie- 
nos spalvos, ant kaktos - papuošta blizgučiais silfidės diadema, jos 
šokių kortelė nukritusi šalia atlasinio mėnesienos mėlio batelio, ji švel- 
niai sulenkia delną greitai kvėbuodama.) Voglio e non. Bet tu ir karš- 
tas! Tiesiog plikina! Kairė ranka, arčiausiai prie širdies. 

BLUMAS: Kai pasirinkai tą, su kuriuo dabar esi, visi sakė —- gra- 
žuolė ir pabaisa. Niekad negalėsiu tau už tai atleisti. (Prispaudžia prie 
kaktos sugniaužtą kumštį.) Tik pagalvok, ką tai reiškia. Man tuomet 
buvai viskas. (Kimiai.) Moterie, tai mane žudo. 

(Denis Brynas su baltu cilindru, nešinas Vizdemo Hylio reklami- 
nėmis lentomis, kažką murmėdamas į dešinę ir į kairę, prašliurina 
pro juos, įsispyręs į kambarines šlepetes, išblukusią barzdą atkišęs į 
priekį. Mažasis Alfis Bergenas su vynų tūzo apdaru persekioja jį, 
seka jam iš paskos, pasiduodamas tai kairėn, tai dešinėn, dvilinkas 
iš juoko.) 

ALFIS BERGENAS: (Rodo tyčiodamasis į reklamines lentas.) T. g. - 
tau galas. 

MISIS BRYN: (Blumui.) O apačioj triukšmingai linksminosi. (Vy- 
lingai žvilgteli į jį.) Kodėl nepabučiavai tos vietos - kad greičiau pa- 
sveiktų. Juk norėjai. 

BLUMAS: (Sukrėstas.) Geriausia Moli draugė? Kaip tu gali? 

MISIS BRYN: (Iškišusi minkštą liežuvį tarp lūpų siunčia jam mei- 
lų bučinį.) Neišdegs. O ten - man dovanėlė? 

BLUMAS: (Atsainiai.) Košeris. Užkanda vakarienei. Namai be kon- 
servuotos mėsos — tušti. Aš buvau „Lėjoj“. Misis Bendmen Palmer. 
Talentinga Šekspyro atlikėja. Deja, išmečiau programą. Gerą vietą Čia 
žinau, kur galima nusipirkt kiaulės koją. Pačiupinėk. 

(Pasirodo Ričis Guldingas, ant galvos segtukais prisegtos trys mo- 
teriškos skrybėlaitės, jis pasviręs į vieną pusę nuo juodo Koliso ir Vor- 
do teisininko portfelio svorio, ant jo baltomis kalkėmis nupiešta kaukolė 
ir sukryžiuoti kaulai. Atidaro jį ir rodo - portfelis pilnas dešrelių, rū- 
kytų silkių, Findono pikšų ir žirnelių dėžučių.) 

RIČIS: Geriausia kokybė Dub. 

(Plikis Patas, susirūpinęs vabaliukas, stovi ant šaligatvio krašto, 
lankstydamas servetėlę, pasirengęs patarnauti.) 

PATAS: (Prieina laikydamas pakreiptą lėkštę su lašančiu padažu.) 
Bifšteksas ir kepenėlės. Butelis šviesaus. Chi chi chi. Laukiu, kol būsiu 
laukiamas. 

RIČIS: Gerdieve. Ašnieka daneval giaupervisą... 

(Panarinęs galvą atkakliai žygiuoja tolyn. Juodadarbis svirduliuo- 
damas pro šalį, duria jam žėrinčiu šakių virbu.) 

RIČIS: (Surinka iš skausmo, ranka dengdamasis nugarą.) Oi! Ke- 
penys! Dega! 

BLUMAS: (Rodo į juodadarbį.) Šnipas. Nekreipkit dėmesio. Ne- 
kenčiu kvailos minios. Aš čia ne linksmintis. Užgriuvę rimti nemalo- 
numai. 

MISIS BRYN: Kaip visada suka man galvą savo skiedalais. 

BLUMAS: Noriu tau atskleist nedidelę paslaptį - kaip atsitiko, 
kad aš čia. Bet niekam nepasakok. Net Moli. Turiu kuo asmeniškiau- 
sią priežastį. 

MISIS BRYN: (Degdama iš nekantros.) O, nė už ką pasauly. 

BLUMAS: Gal pasivaikščiokim. Neprieštarausi? 

MISIS BRYN: Ne. 

(Sąvadautoja duoda niekieno nepastebėtą ženklą. Blumas su misis 
Bryn eina tolyn. Terjeras seka iš paskos, gailiai inkšdamas, vizginda- 
mas uodegą.) 

SĄVADAUTOJA: Žydo pašluostė! 

BLUMAS: (Sportiniu avižinių dribsnių spalvos kostiumu, atlape - 
vijoklinio sausmedžio šakelė, prašmatnūs tamsiai geltoni marškiniai, 
švento Andriaus kryžių vaizduojanti kaklajuostė iš vilnonio audinio, 
išmarginto smulkiais juodais ir baltais langeliais, balti getrai, ant pe- 
ties - gelsvai rudas apsiaustas, rusvai raudoni batai, ant krūtinės — 
lauko žiūronai dėkle ir pilkas katiliukas.) Ar pameni, labai seniai, prieš 

daugel metų, tuoj po to, kai Milė - tuomet ją vadinom Merionete - 
buvo atjunkyta, mes visi nuvažiavome į Fejerihauso lenktynes? 

MISIS BRYN: (Su puošniu tamsiai mėlynu griežto kirpimo kos- 
tiumėliu, balta veliūrine skrybėlaite ir voro tinklo rašto vualiu.) Le- 
pardstauno. 

BLUMAS: Taip, taip - Lepardstauno. Ir Moli laimėjo septynis ši- 
lingus — statė už trimetę, ją vadino Paslaptimi, 0 grįžom namo pro 
Foksroką penkiaviečiu sukiužusiu vežimu, tada tiesiog žydėjai ir ne- 
šiojai baltą veliūrinę skrybėlaitę, apjuostą kurmio kailiuku, misis Heiz 
ją tau patarė nusipirkti, nes kaina buvo nuleista iki devyniolikos vie- 
nuolika, gabalėlis vielos ir senas velveto skudurėlis, galiu su tavim 
lažintis iš ko tik nori — ji tai padarė tyčia... 

MISIS BRYN: Aišku, tyčia, ta katė klastūnė! Nėr ką ir kalbėt! 
Puiki patarėja! 

BLUMAS: Nes ji nė ketvirtadaliu neprilygo tai gražutei škotiškai 
skrybėlaitei be atbrailų su rojaus paukštelio sparneliu, aš ja taip Žavė- 
davausi, kai ją užsidėdavai, tu su ja, atvirai pasakysiu, atrodei net per 
daug žavingai, nors ir buvo gaila, kad jį užmušė, tu žiaurus padare, 
tokį mažutėlį, su taško knygoje dydžio širdele. 

MISIS BRYN: (Spaudžia jam ranką, maivosi.) Tokia išdykusi žiauri 
buvau. 

BLUMAS: (Tyliai, paslaptingai, greitindamas tempą.) O Moli val- 
gė sumuštinį su jautiena, prieskoniais apibarstytą, iš misis Džou Gala- 
her pietų krepšio. Tiesą sakant, nors ji ir turėjo daug patarėjų bei 
gerbėjų, man niekad pernelyg nerūpėjo jos stilius. Ji buvo ... 

MISIS BRYN: Per daug... 

BLUMAS: Taip. Ir Moli juokėsi, nes mums važiuojant pro vieną 
kaimo sodybą Rodžersas ir Meget O'Reiliai ėmė mėgdžioti gaidį, o 
pro mus atviram dviračiam vežime pravažiavo Markas Tercijus Mozė, 
prekiautojas arbata, su savo dukra, ją vadino Šokėja Moze, ant jos 
kelių tupėjo pudelis su antsnukiu, ir tu paklausei manęs, gal aš kada 
esu girdėjęs, skaitęs ar susidūręs... 

MISI BRYN: (Nekantriai.) Taip, taip, taip, taip, taip, taip, taip. 

(Ištirpsta prie jo šono. Sekamas inkščiančio šuns, jis eina toliau, 
pragaro vartų“ link. Perėjoje po arka stovi palinkusi į priekį mote- 
ris ir pražergusi kojas myža kaip karvė. Šalia užeigos uždarinėtomis 

langinėmis šlaistūnų gauja klausosi pasakėlės, kurią paįvairindama 
gargždžiais juokeliais porina jų kežanosis vadeiva. Pora berankių, 
plumpsi imdamiesi, niurnėdami, galynėjasi luošių atbukėlių juokų 
kovoje.) 

VADĖIVA: (Susirietęs, balsas nosinis, iškreiptas.) O kai Kernsas 
nulipo nuo tų pastolių Byverio gatvėj, kaip manot, į ką jisai nupylė — 
ogi į tą porterio statinaitę, stovinčią ant drožlių ir laukiančią Derveno 
tinkuotojų. 

ŠLAISTŪNAI: (Žvengia įplyšusiais gomuriais.) O Jazau! 

(Jų dažais aptaškytos skrybėlės siūbuoja. Apsidrabstę klijais ir savo 
lūšnų kalkėmis, jie striksi, begalūniai, apie jį.) 

BLUMAS: Irgi sutapimas. Jų manymu, tai juokinga. Bet kas, tik ne 
tai. Vidury baltos dienos. Mėgino prieiti. Laimė, nebuvo moterų. 

ŠLAISTŪNAI: Jazau, čia geras. Glauberio druskos. O Jazau, į tų 
žmonių porterį. 

(Blumas praeina. Pigios kekšės, po vieną, poromis, apsisukusios ša- 
liais, susitaršiusios, šūkauja iš skersgatvių, tarpdurių, kampų.) 

KEKŠĖS: 

Ar toli eini, keistuoli? 

Kaip tavo vidurinė koja? 

Ar turi degtukų? 

Ei, suk čionai, padarysiu tau kietą. 

(Jis iriasi per šią kloaką apšviestos gatvės tolumoje link. Tarp išsi- 
pūtusių lango užuolaidų gramofonas laiko iškėlęs savo apdaužytą va- 
rinį straublį. Šešėlyje nelegalios užeigos šeimininkas ginčijasi su juoda- 
darbiu ir dviem raudonmunduriais.) 

JUODADARBIS: (Raugėdamas.) Kur tas prakeiktas namas? 

NELEGALIOS UŽEIGOS ŠEIMININKAS: Perdono gatvėj. Por- 
terio butelis — šilingas. Patikima moteriškė. 

JUODADARBIS: (Įsitvėręs į du raudonmundurius nusvirduliuoja 
su jais toliau.) Pirmyn, Britų armija! 

EILINIS KARAS: (Jam už nugaros.) Jis jau visai nusilesęs. 

EILINIS KOMPTONAS: (Juokiasi.) Ką ir sakyti! 

EILINIS KARAS: (Juodadarbiui.) Portobelo barakų valgykloj. Pa- 
klausi Karo. Tiesiog Karo. 

JUODADARBIS: (Šaukia.) Mes esam Veksfordo. Vyrukai. 

EILINIS KOMPTONAS: Klausyk! O kaip tau viršila? 

EILINIS KARAS: Benetas? Jis mano draugas. Aš myliu senį Benetą. 

JUODADARBIS: (Šaukia.) Bjaurias grandines. 

Ir išvaduosim savo gimtą žemę. 

(Jis nusvirduliuoja tolyn, nusitempdamas juos. Blumas suklaidin- 
tas sustoja. Prisiartina šuo, iškišęs liežuvį lekuoja.) 

BLUMAS: Dabar gaudyk kaip laukines žąsis??. Ištvirkėlių namai. 
Vienas Dievas žino, kur jie pradingo. Girti vaikšto dvigubai greičiau. 
Tikra painiava. Toji scena Vestland gatvėj. Paskui įšokau į pirmą klasę 
su trečios bilietu. Ir nuvažiavau per toli. Traukinys su garvežiu gale. 
Galėjo mane nuvežti į Malehaidą arba į atsarginį kelią nakčiai, arba - 
susidurti. Dėl to, kad antrąkart išgėriau. Vienas - tai saikas. Kodėl aš 
jį seku? Vis dėlto jis padoriausias iš tos šutvės. Jeigu nebūčiau išgirdęs 
apie ponią Bjufoi Pjurfoi, nebūčiau nuėjęs ir sutikęs. Likimas. Praras 
tuos pinigus. Čia ne labdaros įstaiga. Geras bizniukas prekių nešioto- 
jams, tiems su rylomis. Ko jums trūksta? Lengvai gavai - lengvai ne- 
teksi. Galėjau ir galvą prarasti, tas gongratbėgiatrolėjažybsisdžager- 
notas, jeigu ne proto aiškumas. Nors ne visada gelbsti. Jeigu tądien 
būčiau ėjęs pro Truloko langą dviem minutėm vėliau, mane būtų nu- 
šovę. Kūno nebuvimas. Net jeigu kulka pramuštų tik paltą, gaučiau 
draudimą už patirtą šoką, penkis šimtus svarų. Kas jis buvo? Puošeiva 
iš Kilder gatvės klubo. Dievas saugo savo žvėrelių saugotoją. (Įsmei- 
gęs žvilgsnį jis įdėmiai skaito pakeverzotą ant sienos užrašą „Drėgna 
svajonė“, prie jo nupieštas falas.) 

Keista! Moli štai nupiešė ant užšalusio vagono lango Kingstaune. 
Oįką tai panašu? (Neskoningai pasipuošusios moterys lėlės stovi atsi- 
rėmusios apšviestuose tarpduriuose, žvelgia iš langų angų ir rūko rak- 
tažolių cigaretes. Gaižiasaldis žolės aromatas plaukia jo link tingiais 
apskritais apvalainais vainikais.) 

VAINIKAI: Saldžios saldybės. Nuodėmės saldybės. 

BLUMAS: Šiek tiek įskaudo stuburą. Eiti toliau ar grįžti? O mais- 
tas? Suvalgysiu — pats sukiaulėsiu. Padariau nesąmonę. Išmečiau pini- 
gus balon. Vienu ir aštuoniais pensais per daug. (Retriveris prikiša 
šaltą seilėtą snukį prie jo delno ir vizgina uodegą.) Keista, kaip juos 
traukia prie manęs. Net ir tas bestija šiandien. Geriau pirma užšne- 
kinti. Jie kaip moterys - mėgsta recontres*?. Dvokia kaip šeškas. Cha- 

cun son gout*!. Gal jis pasiutęs. Fido??. Neryžtingi judesiai. Geras šu- 
nelis! Gariouvenai! (Vilkšunis apsiverčia ant nugaros, nepadoriai ran- 
gosi, tiesdamas prašančias letenas, iškišęs ilgą tamsų liežuvį.) Jo aplin- 
kos įtaka. Paduok, ir baigtas reikalas. Kad tik niekas. (Iardamas pa- 
drąsinančius žodžius lyg brakonierius nerangiai nusėlina į tamsų 
pridususį kampą - seteris seka jam iš paskos. Blumas išvynioja vieną 
nešulį ir ketina mesti žemyn kiaulės koją, bet susilaiko ir paliečia avies 
risnę.) Kaip už tris pensus, didelė. Kita vertus, laikau ją kairėj rankoj. 
Reikalauja daugiau pastangų. Kodėl? Mažesnė, nes rečiau naudoja- 
ma. Ak, mesk jau. Du ir šeši. 

(Su gailesčiu paleidžia iš rankų išvyniotą kiaulės koją ir avies risnę. 

Mastifas negrabiai išdrasko paketą ir ryja, urgzdamas iš gobšumo, 
traškindamas kaulus. Prieina du gobtuvuoti patruliui - naktinė sargy- 
ba - tylūs, budrūs. Tyliai kalbasi.) 

NAKTINĖ SARGYBA: Blumas. Blumo. Blumui. Blumą. (Kiek- 
vienas uždeda ranką ant Blumo pečių.) 

PIRMAS PATRULIS: Sugavom nusikaltimo vietoj. Viešosios tvar- 
kos pažeidimas. 

BLUMAS: (Mikčiodamas.) Aš darau gera kitiems. 

(Nuo dumblinos Lifi pakyla pulkas žuvėdrų ir audrapaukščių su 
Banberio pyragaičiais snapuose.) 

ŽUVĖDROS: Kis kavė kankerio kyrakaitį. 

BLUMAS: Žmogaus draugas. Prijaukintas gerumu. (Jis rodo pirš- 
tu. Bobas Dorenas, pasviręs ant aukštos baro kėdės, ima linguoti virš 
ryjančio spantelio.) 

BOBAS DORENAS: Kudlius. Duok leteną dėdei. Duok leteną. 

(Buldogas suurzgia, šeriai ant sprando pasišiaušia, tarp krūminių 
matyti kiaulės kojos gabalas, pro kuriuos drimba pasiutseilės. Bobas 
Dorenas be garso griūva į aptvertą aikštelę prieš pusrūsį.) 

ANTRAS PATRULIS: Žiauraus elgesio su gyvuliais prevencija. 

BLUMAS: (Entuziastingai.) Garbingas darbas! Ant Harolds Kros 
tilto iškoneveikiau tramvajaus vežiką, kuris blogai elgėsi su vargšu 
arkliu, apšašusiu nuo pakinktų. Už savo rūpestį sulaukiau prancūziš- 
kų keiksmų. Aišku, buvo šalta ir paskutinis tramvajus. Visi pasakoji- 
mai apie cirko gyvenimą yra didžiai demoralizuojantys. 

(Senjoras Mafėjus, išblyškęs iš įsiūčio, liūtų tramdytojo kostiumu 

su deimantinėmis segėmis ant krakmolytų marškinių, žengia pirmyn, 
laikydamas popierinį cirko lanką, susivijusį botagą ir revolverį - juo 
taiko į godžiai ryjantį dogą.) 

SENJORAS MAFĖJUS: (Su grėsminga šypsena.) Ponios ir ponai, 
štai mano dresuotas kurtas. Tai aš sutramdžiau pasiutusį laukinį mus- 
tangą Ajaksą, naudodamas savo užpatentuotą prismaigstytą vinių bal- 
ną mėsėdžiams. Rimbo kirtis po pilvu mazguotu botagu. Skrysčiai ir 
smaugianti virvė privers jūsų liūtą paklusti, kad ir koks jis būtų užsi- 
spyręs, net ir šį Leo ferox“*, Libijos žmogėdrą. Įkaitinta iki raudonu- 
mo dalba ir truputis specialaus tepalo, įtrinto į nudegintas vietas, su- 
kūrė Fricą iš Amsterdamo, mąstančią hieną. (Jis žiūri veriančiu žvilgs- 
niu.) Aš moku vieną indišką užkeikimą. Darau tai savo akių spindesiu 
tr šiais briliantais ant krūtinės. (Su kerinčia šypsena.) Pristatau jums 
madmuazelę Rubi, arenos pasididžiavimą. 

PIRMAS PATRULIS: Pradedam. Pavardė ir adresas. 

BLUMAS: Nepamenu dabar. A, taip! (Nusii/ma savo aukštos koky- 
bės skrybėlę, pasveikina juos.) Daktaras Blumas, Leopoldas, dantų chi- 
rurgas. Be abejo, girdėjote apie pašą fon Blumą. Nesuskaičiuojami 
milijonai. Donnerwetter!** Valdo pusę Austrijos. Egipto. Pusbrolis. 

PIRMAS PATRULIS: Įrodymai. 

(Iš už odinės Blumo skrybėlės juostelės iškrinta kortelė.) 

BLUMAS: (Raudonu fesu ir kadžio apsiaustu su plačia žalia juos- 
ta, prisisegęs netikrą Garbės Legiono ženklą, skubiai pakelia kortelę ir 
ištiesia jiems.) Leiskite prisistatyti. Esu Jaunesniųjų armijos ir laivyno 
karininkų klubo narys. Mano patikėtiniai - ponai Džonas 1r Henris 
Mentonai, Bečelor alėja 27. 

PIRMAS PATRULIS: (Skaito.) Henris Flaueris. Be nuolatinės gy- 
venamosios vietos. Slapčiomis stebi ir užkabinėja. 

ANTRAS PATRULIS: Alibi. Įspėju jus. 

BLUMAS: (Ištrauka iš savo kišenėlės ant krūtinės suglamžytą gel- 
toną gėlę.) Štai toji gėlė. Ją man padovanojo žmogus, kurio vardo 
nežinau. (Įtikinėdamas.) Juk žinote tą seną juoką apie Kastilijos rožę. 
Blumas. Pakeičiau pavardę. Viragas. (Konfidencialiai pritildęs balsą.) 
Suprantate, seržante, mes susižadėję. Čia įpainiota viena ponia. Mei- 
lės pinklės. (Lengvai stumteli petim antrą patrulį.) Po šimts pypkių! 
Taip jau mums, kavalieriams, būna laivyne. Uniforma čia kalta. (Jis 

oriai pasisuka į pirmą patrulį.) Aišku, vis dėlto kartais sulauki savo 
Vaterlo. Užbėkit kokį vakarą - išgersim po stiklą seno burgundiškojo. 
(Antram patruliui, linksmai.) Pristatysiu jus, inspektoriau. Ji visada 
pasiruošus. Kaip avytė uodegyte vikst — ir viskas padaryta. 

(Pasirodo tamsus, pažymėtas gyvsidabrio veidas, lydimas prisiden- 
gusios šydu figūros.) 

TAMSUS GYVSIDABRIS: Joieško Pily. Jis buvo išvytas iš armijos. 

MARTA: (Tankus šydas, ant kaklo ryški raudona juosta, rankoje 
„Irish Times“? numeris, priekaištingu tonu, rodydama į Blumą.) Henri! 
Leopoldai! Leopoldai! Lajoneli, prarastasai! Grąžink man gerą vardą. 

PIRMAS PATRULIS: (Rūsčiai.) Einam į nuovadą. 

BLUMAS: (Išsigandęs užsideda skrybėlę, žengia atatupstas, paskui 
įsidrąsinęs ir pakėlęs sulenktą stačiu kampu dešinę ranką rodo turintį 
apsaugoti masonų ženklą.) Ne, ne, gerbiamas mokytojau, tai kokotė. 
Klaidingai nustatyta tapatybė. Lijono paštas**. Lesiurkas ir Diubos- 
kas. Pamenat Čaildso brolžudystės bylą. Mes medikai. Mirtinas smū- 
gis kirviu. Aš neteisingai apkaltintas. Geriau tegu vienas kaltas išven- 
gia mirties, negu devyniasdešimt devyni būna neteisingai nuteisti. 

MARTA: (Kaūkčiodama, iš po vualio.) Sulaužytas pažadas. Mano 
tikrasis vardas ir pavardė - Pegi Grifin. Jis rašė man, kad yra nelai- 
mingas. Pasiskųsiu savo broliui, jis gynėjas „Bective“ regbio koman- 
doj, tu beširdis flirtuotojau. 

BLUMAS: (Prisidengęs delnu burną.) Ji girta. Ta moteris - apsvai- 
gusi. (Jis sumurma efraimiečių slaptažodį.) Šitbrolet“". 

ANTRAS PATRULIS: (Su ašaromis akyse, Blumui.) Jums turbūt 
labai gėda dėl savęs. 

BLUMAS: Ponai prisiekusieji, leiskite man paaiškinti. Grynas pra- 
manas. Mane neteisingai suprato. Iš manęs daromas atpirkimo ožys. 
Aš padorus vedęs vyras, kuo geriausios reputacijos. Gyvenu Eklz gat- 
vėj. Mano žmona, nusipelniusio vado duktė, narsaus garbingo džen- 
telmeno, kaip jo pavardė, generolo majoro Brajeno Tvydžio, vieno iš 
Britanijos kovotojų, kurie padėjo mums laimėt daugel mūšių. Majoro 
laipsnį gavo už herojišką Rorks Drift gynimą. 

PIRMAS PATRULIS: Pulkas. 

BLUMAS: (Pasisuka į galeriją.) Karališkieji Dublino šauliai, vyru- 
kai, žemės druska, žinomi visam pasauly. Atrodo, matau tarp jūsų ke- 

letą senų ginklo draugų. K. D. Š. Drauge su mūsų sostinės policija, 
mūsų namų saugotoja, jie — narsiausi ir tvirčiausio kūno vyrukai, tar- 
naujantys mūsų valdovui. 

BALSAS: Išverstaskūris! Tegyvuoja būrai! Kas nušvilpė Džo Cem- 
berleną? 

BLUMAS: (Deda ranką pirmam patruliui ant peties.) Mano sena- 
sis tėtis irgi buvo Taikos teisėjas. Esu toks pat lojalus britas kaip ir jūs, 
sere. Aš kovojau po mūsų vėliavomis už karalių ir šalį tame vėjavaikiš- 
kame kare, vadovaujamas generolo Gogo, kur stovi parke, ir buvau 
sužeistas prie Spajon Kopo ir Blomfonteino, esu paminėtas oficialiuo- 
se pranešimuose. Aš padariau viską, ką geba baltas žmogus. (Su tyliu 
jauduliu.) Džimis Bladsou. Prie kranto laivelį laikyk?š. 

PIRMAS PATRULIS: Profesija arba amatas. 

BLUMAS: Na, aš užsiimu literatūra. Autorius ir žurnalistas. Beje, 
dabar kaip tik leidžiame premijuotų apsakymų rinktinę - aš jos suda- 
rytojas — kai ką, visiškai nauja. Bendradarbiauju britų ir airių spaudo- 
je. Jei paskambintumėt... (Kretėdamas įžirglioja Mailsas Kroufordas, 
dantyse — plunksna. Supamas šiaudinės skrybėlės aureolės spindi jo 
ryškiai raudonas snapas. Jis viena ranka siūbuoja ispaniškų svogūnų 
pynę, kita sbaudžia prie ausies telefono tūtą.) 

MAILSAS KROUFORDAS: (Jo gaidiškas pagurklis dreba.) Alio, 
septyniasdešimt septyni aštuoni keturi. Alio. Čia „Freeman's Urinal“ 
ir „Weekly Arsewiper“. Paralyžiuosime Europą. Jūs ką? Tvarkos sar- 
gai? Kas rašo? Ar Blumas? 

(Misteris Filipas Bjufoi, blyškiaveidis, stovi liudytojų suole, tvar- 
kingas frakas, kišenėlėje ant krūtinės puikuojasi nosinės kampelis, 
išlygintos levandos žiedų spalvos kelnės ir lakuoti batai. Rankoje lai- 
ko didelį aplanką, ant kurio užklijuota etiketė „Meistriški Mečemo 
kirčiai“) 

BJUFOI: (Nutęesdama žodžius.) Ne, nesate. Toli gražu, kiek man 
žinoma. Net nepanašu į tai - ir tiek. Nė vienas gimęs džentelmenu, nė 
vienas, turįs nors ir menkiausių džentelmeno požymių nenusiristų iki 
tokio ypač pasibjaurėtino elgesio. Jis - vienas iš tų, milorde. Plagiato- 
rius. Niekšiškas pataikūnas, apsimetęs literatu. Visiškai aišku, kad su 
būdingiausiu jam niekingumu jis nusirašė mano bestselerius, tikrai pui- 
kias knygas, tobulus brangakmenius, meilės fragmentus, kurie nie- 

kam nekelia jokių įtarimų. Bjufoi knygos apie meilę ir dideles aistras, 
su kuriomis jūsų šviesybė, be abejonės, esate susipažinęs, dažnai mini- 
mos kiekvienoj visos karalystės šeimoj. 

BLUMAS: (Murma susigėdęs, nusiminęs, nuolankiai.) Dėl tos pa- 
straipėlės apie besijuokiančią raganą, kur susikibę rankomis, aš prieš- 
tarauju, jeigu galėčiau... 

BJUFOI: (Pašaipiai pakėlęs lūpą išdidžiai šypsosi teismui.) Jūs, asile 
juokingas, jūs! Jūs toks baisiai nepaprastai bjaurus, kad neįmanoma 
išsakyti žodžiais! Nemanau, kad jums dėl to reikėtų taip save apsun- 
kinti. Čia yra mano literatūrinis agentas misteris Dž. B. Pinkeris. Ti- 
kiuosi, milorde, kad mes abu gausime įprastą liudytojų užmokestį, ar 
ne? Mus gerokai nuskurdino šitas prakeiktas žurnalistpalaikis, ta ple- 
pi kuosa iš Reimso, kuri net nesimokė universitete. 

BLUMAS: (Neaiškiai.) Gyvenimo universitete. Sugedęs menas. 

BJUFOI: (Šaukia.) Tai šlykštus niekšiškas melas, rodantis, kad šis 
žmogus morališkai supuvęs! (Jis atverčia savo aplanką.) Mes čia turi- 
me nenuginčijamą įkaltį, corpus delicti??, milorde, vieną iš mano bran- 
desnių kūrinių, subjaurotą gyvulio ženklu. 

BALSAS IŠ GALERIJOS: 

Žydų karalius Mozė, Mozė 
Su „Daily News“ šikinę nusišluostė. 

BLUMAS: (Narsiai.) Perdėta. 

BJUFOI: Šlykštus chame! Reikėtų tave paniurkyti į tvarto mėšlą, 
nenaudėli! (Teismui) O pažvelkime į to žmogaus asmeninį gyvenimą! 
Keturlypis veidas! Mieste jis angelas - velnias namuose. Damoms gir- 
dint net nedera minėti jo vardo. Amžiaus arkisąmokslininkas. 

BLUMAS: (Teismui.) O jis, viengungis, kokiu būdu... 

PIRMAS PATRULIS: Karalius prieš Blumą. Pašaukti moterį Driskol. 

ŠAUKLYS: Meri Driskol, indų plovėja! 

(Ateina Meri Driskol, apsiavusi nunešiotomis šlebetėmis tarnaitė. 
Ant peties - lazda lenktu galu su užkabintu kibiru, rankoje laiko švei- 
timo šepetį.) 

ANTRAS PATRULIS: Dar viena! Ar jūs irgi iš tos nelaimingos 
klasės? 

MERI DRISKOL: (Pasipiktinusi.) Aš nesu sugedėlė. Mane laiko pa- 
doria, paskutinėj vietoj išdirbau keturis mėnesius. Turėjau geras sąly- 

gas, per metus šeši svarai ir smulki grąža, penktadieniais išeiginė, bet 
reikėjo išeiti — dėl jo lengvabūdiško elgesio. 

PIRMAS PATRULIS: Kuo jį kaltinat? 

MERI DRISKOL: Jis kai ką pasiūlė, bet aš vertinu save labiau, 
nors ir esu neturtinga. 

BLUMAS: (Su naminiu raibuliuojančios medžiagos švarku, flane- 
linėmis kelnėmis, bekulnėmis šlebetėmis, nesiskutęs, plaukai truputį 
susivėlę.) Aš laikiau tave doru žmogumi. Atnešdavau tau dovanėlių, 
dovanojau puošnius smaragdo spalvos keliaraiščius, prašmatnesnius 
nei tavo padėties merginai dera. Nepagalvojęs užstojau tave, kai bu- 
vai apkaltinta vagiliavimu. Reikia visur jausti saiką. Elkis garbingai. 

MERI DRISKOL: (Susijaudinusi.) Kaip Dievas mane regi - nė pirštu 
nepaliečiau tų austrių! 

PIRMAS PATRULIS: Kuo skundžiatės? Ar buvo kas nors padaryta? 

MERI DRISKOL: Jis netikėtai užklupo mane už namo, jūsų pra- 
kilnybe, kai vieną rytą šeimininkė buvo išėjusi apsipirkti - prašė smeig- 
tuko. Sugriebė mane, ir man keturiose vietose atsirado mėlynės. Ir 
dukart mėgino pakelti sijoną! 

BLUMAS: Ji pati atsakė tuo pačiu. 

MERI DRISKOL: (Su panieka.) Pagailėjau aš savo šveitimo šepe- 
čio, štai kaip. Aš ginčijausi su juo, jūsų prakilnybe, o jis sakė: tik nie- 
kam nė žodžio! (Vis: juokiasi.) 

DŽORDŽAS FOTRELIS: (Karališkojo ir taikos teismų tarnauto- 
jas, skambiai.) Tvarkos teisme! Dabar kaltinamasis paskelbs fiktyvų 
pareiškimą. 

(Blumas neprisipažįsta esąs kaltas ir laikydamas rankoje visiškai 
išsiskleidusią vandens leliją pradeda ilgą nesuprantamą kalbą. Paskui 
bus išklausyta, ką pasakys advokatas jaudinamai kreipdamasis į di- 
džiąją žiuri. Jis žlugęs žmogus, bet nors ir paženklintas kaip pasiklydu- 
si avis, jei galima taip pasakyti, trokšta pasitaisyti, tyru seserišku gyve- 
nimu ištrinti praeities prisiminimus ir sugrįžti į gamtos prieglobstį kaip 
nekaltas naminis gyvulys. Gimęs septynių mėnesių, buvo rūpestingai 
išmaitintas ir išauklėtas pagyvenusio, ligos prirakinto prie lovos tėvo. 
Galimas daiktas, ir jam pasitaikė nusidėjėlio tėvo klaidų, bet jis norė- 
tų atversti naują puslapį ir dabar, kai pagaliau išvydo gėdos stulpą, 
sulaukęs savo dienų vakaro džiaugtis paprastu namų gyvenimu, kupi- 

nu švelnios liūliuojančios šeimos prieglobsčio šilumos. Būdamas natū- 
ralizuotas britas, tą vasaros vakarą nuo Žiedinės linijos geležinkelių 
kompanijos garvežio mašinisto aikštelės jis, lietui susikaupus, bet taip 
ir nepratrūkus blykčiojančiais lašais, tarytum žvelgė pro langus į pil- 
nus meilės Dublino namus ir tikra kaimiška laime alsuojančius ge- 
riausios šalies priemiestinių rajonų vaizdus - Donkrelio tapetai po ši- 
lingą devynis bensus už tuziną, nekalti gimę britų vaikai, švepluojan- 
tys poterėlius Šventajam Kūdikėliui, jaunyste trykštantys moksleiviai, 
besigrumiantys su savo namų darbais, pavyzdingos jaunos leidi, skam- 
binančios fortepijonais arba greitai su užsidegimu beriančios šeimyni- 
nį rožinį prie spragsinčios didelės bliauskos, deginamos Kalėdų vaka- 
rą, o po krūmynus ir lankas žaliosios mergelės su berniokais vaikštinė- 
jo, pagal melodiją vargonatonio akordeono „Britanija“: metaliniai 
apkaustai, keturi registrai, dvylikaklostės dumplės - tiesiog už dyką, 
geriausias sandėris, koks kada nors... 

Vėl pasigirsta juokas. Jis padrikai kažką žlebena. Reporteriai skun- 
džiasi, jog nieko negali išgirsti.) 

PROTOKOLININKĖ IR STENOGRAFININKĖ: (Neatitraukda- 
mos akių nuo savo užrašų.) Atriškit jam burną. 

PROFESORIUS MAKHJU: (Nuo spaudos atstovų stale- 
lio kosti ir šaukia.) Iškosėk, žmogau. Išspjauk po gabaliuką. 

(Ioliau vyksta kryžminė apklausa - dėl Blumo ir kibiro. Didelis 
kibiras. Pats Blumas. Vidurių veiklos sutrikimas. Byverio gatvėje. Dieg- 
liai, taip. Gana smarkūs. Tinkuotojo kibiras. Ejo pro šalį, sustingusio- 
mis kojomis. Kentė neapsakomą bėdą. Mirtina agonija. Apie pusiau- 
dienį. Meilė arba burgundiškas. Taip, truputis šbinatų. Kritiškas mo- 
mentas. Jis nepažiūrėjo į kibirą. Nė gyvos dvasios. Gana nemaloni 
padėtis. Nevisiškai. Senas. „Pikantiškų žinių numeris“. 

Juoko protrūkis ir švilpimas. Blumas, suplėšytu, baltomis kalkėmis 
išteptu surdutu, supurvintu cilindru, pakrypusiu į šoną ant galvos, sker- 
sai nostes - pleistro juostelė, negirdimai kalba.) 

DŽ. DŽ. O'MOLOJUS: (Su žilu advokato peruku, teisėjo manti- 
ja, kalba kartaus protesto tonu.) Čia ne vieta nederamam lengvabū- 
diškumui, tyčiojantis iš klystančio mirtingojo, padauginusio alkoho- 
lio. Mes nesame nei meškų pjudymo aptvare, nei tarp šėlstančių Oks- 
fordo studentų, ir tai nėra teisingumo parodija. Mano ginamasis — 

kūdikis, vargšas imigrantas, iš pradžių neturėjęs nė už ką nusipirkti gar- 
laivio bilieto, o dabar mėginantis sąžiningai užsidirbti pensą. Prasižen- 
gimas, apie kurį čia taip trimituojama, buvo įvykdytas dėl momentinio 
nukrypimo nuo įgimtų normų, sukelto haliucinacijos, nors tokie fami- 
liarumai kaip šis nepagrįstai brukamas prasikaltimas, yra toleruojami 
mano kliento gimtajame krašte, faraonų žemėje. Pirma facie“?, aš tei- 
giu, kad nebuvo jokio bandymo pažinti kūniškai. Suartėjimas neįvyko, 
ir ta skriauda, dėl kurios skundžiasi Driskol - kad jos garbė buvusi už- 
gauta - nepasikartojo. Šiuo atveju ypač pabrėžčiau atavizmo aspektą. 
Mano kliento giminėje buvo pasitaikę vilčių žlugimo ir somnambuliz- 
mo atvejų. Jei kaltinamasis galėtų kalbėti, jis papasakotų tikrą istoriją — 
vieną iš keisčiausių, kokios kada nors buvo paskelbtos knygų pusla- 
piuose. Jis pats, milorde, fizinis griuvėsis dėl prastuomenės ligos — 
silpnų plaučių. Jis nuolankiai prisipažino, kad yra mongoliškos kil- 
mės ir neatsako už savo veiksmus. Faktiškai jam trūksta vieno šulo. 

BLUMAS: (Basas, „karvelio krūtine“*!, indų jūrininko liemene bei 
kelnėmis, atsiprašančiojo maniera pakreipęs kojų pirštus vidun, at- 
merkia savo mažytes kurmiškas akis ir apstulbęs žvalgosi aplinkui, lė- 
tai perbraukia delnu kaktą. Paskui jūreiviška maniera trukteli diržą tr 
rytietiškai nuolankiai gūžtelėdamas pečiais sveikina teismą, nukreipęs 
vieną nykštį į dangų.) Jis padali liabi daugi puiki naktį. (Pradeda links- 
mai paprastai dainuoti.) 


Ma ma varksi mazi vaiki. 
Nesy tamsi nakti kiaulia koją. 
Mokė duu šylingi... 


(Jis nutildomas riksmu.) 

DŽ. DŽ. O'MOLOJUS: (Karštai į publiką.) Tai vienišiaus kova prieš 
visus. Prisiekiu Hadu - neleisiu, kad kurį nors iš mano ginamųjų šitaip 
tildytų ir kankintų kažkokia suveltakailių prasišiepusių hienų gauja. Mo- 
zės įsakai aukščiau už džiunglių įstatymą. Aš sakau ir sakau tai pabrėžda- 
mas, nenorėdamas nė akimirką suabejoti teisingumu —- kaltinamasis ne- 
įsivėlė į nusikaltimą prieš įstatymą, o kaltintoja nepatyrė prievartos. Atsa- 
kovas elgėsi su šia jauna moterim kaip su tikra dukterim. (Blumas paima 
Dž. Dž. O'Molojaus ranką ir pakelia ją prie lūpų.) Aš pateiksiu paneigian- 
čius įrodymus, kad patvirtinčiau, jog čia vėl įsikišta nematomos rankos. 

Nežinote, ką įtarti - persekiokite Blumą. Mano ginamasis, iš prigimties 
kuklus žmogus, mažiau už bet kurį kitą pasauly sugebėtų pasielgti kaip 
nors nedžentelmeniškai, kam galėtų prieštarauti įžeistas kuklumas, ar- 
ba galėtų mesti akmenį į merginą, kuri išklydo iš doros kelio, kokiam 
nors niekšui, atsakingam už jos padėtį, patenkinus savo troškimą su ja. 
Jis nori elgtis sąžiningai. Aš laikau jį padoriausiu žmogumi iš visų, ku- 
riuos pažįstu. Pastaruoju metu nuo jo nusisuko laimė - dėl to, kad įkei- 
tė savo Agendath Netaim valdas tolimoje Mažojoje Azijoje - jų skaidrės 
tuoj pat bus parodytos. (Blumui.) Siūlau jums būti dosniems. 

BLUMAS: Po pensą nuo kiekvieno svaro*?. 

(Ant sienos rodomas Kinereto ežero miražas su neryškiais galvijais, 
rupšnojančiais sidabrinėje migloje. Mozė Dlugačas, šeškaakis albino- 
sas mėlynomis darbinėmis kelnėmis, atsistoja galerijoje, laikydamas 
abiejose rankose po oranžinį citroną ir kiaulės inkstą.) 

DLUGAČAS: (Kimiai.) Bleibtreustrasse, Berlin, W. 13. 

(Dž. Dž. O'Molojus žengia ant nedidelės pakylos ir oriai suima sa- 
vo mantijos atlapus. Jo veidas ištįsta, išblykšta ir apželia barzda, akys 
įdumba, džiovininkiški Džono F. Teiloro skruostikauliai dega, išmušti 
dėmių. Jis priglaudžia prie burnos nosinę, paskui įdėmiai nužvelgia 
staigiai ją nudažiusį rožinį kraują.) 

DŽ. DŽ. O'MOLOJUS: (Vos girdimai.) Atleiskite, esu rimtai per- 
šalęs, atvykau tiesiai iš ligos patalo. Keli gerai parinkti žodžiai. (Įgyja 
paukščio galvą, lapės ūsus ir ištįsusianosę Seimūro Bušo iškalbą.) Kai 
angelo knyga bus atversta, jei pasirodys, jog tai, ką ši svajinga krūtinė 
pradėjo iš dvasią pakeitusio ar dvasią keičiančio, nusipelno gyventi, 
sakau aš, vieningai skirkite teisiamajam švenčiausią abejonės benefici- 
ją. (Teismui įteikiamas popierius, ant kurio kažkas parašyta.) 

BLUMAS: (Karaliaus dvaro drabužiais.) Galiu pateikti geriausias 
rekomendacijas. Misteriai Kelenas, Kolmenas. Misteris Vizdemas Hy- 
lis, taikos teisėjas. Mano ankstesnis viršininkas Džo Kafas. Misteris 
V. B. Dilenas, buvęs Dublino lordas meras. Man teko laimė būti ke- 
rinčiam rate geriausių... Dublino bendruomenės karalienių. (Nerū- 
pestingai.) Kaip tik šią popietę šnekučiavausi vicekaraliaus rezidenci- 
jOj su savo senais bičiuliais: seru Robertu, karališkuoju astronomu, ir 
jo Žmona, ponia Bol. Sere Bobai, sakau... 

MISIS JELVERTON BARI*:(Opalo spalvos vakarine suknele su 

gilia iškirpte, dramblio kaulo spalvos pirštinėmis iki alkūnių, sabalo 
kailiu apsiūtu plytų rašto dygsniuotu apsiaustu siauromis rankovė- 
mis, plaukuose - šukos su briliantais ir erelio žuvininko plunksnų pliu- 
mažas.) Suimkit jį, konstebli. Jis parašė man anoniminį laišką neįgu- 
dusia ranka, kai mano vyras važinėjo po Mansterio rajoną ir buvo 
Tiperario šiaurės apskrityje. Pasirašė Džeimsu Meiliarykščiu. Tvirti- 
no, kad jis iš publikos matė mano neprilygstančius ovalumus, kai sė- 
dėjau Karališkojo teatro ložėje per karaliaus įsakymu rodomą „La Ci- 
gare“ spektaklį. Tvirtino, kad labai jį sujaudinau. Jis pasiūlė man ne- 
padorų dalyką - sulaužyti santuokinę ištikimybę kitą ketvirtadienį, 
pusė penkių po pietų Dansinko laiku. Pasišovė pasiųsti man paštu 
mesjė Polio de Koko beletristikos kūrinį „Panelė su trimis korsetais“. 

MISIS BELINGEM: (Šu kepure ir imituojančia ruonį dažyto triu- 
šio kailio mantija, įsisupa į ją iki nosies, išlipa iš dvivietės karietos ir 
atidžiai įsižiūri per vėžlio kiaute įtaisytą monoklį - jį išsiima iš milži- 
niškos oposumo movos.) Man irgi. Taip, aš manau, tai tas pats nepa- 
geidaujamas asmuo. Nes jis uždarė man karietos duris prie sero Torn- 
lio Stoukerio namų vieną darganotą dieną per tą staigų oro atšalimą 
devyniasdešimt trečių metų vasarį, kai užšalo nutekamojo vamzdžio 
grotelės ir rutulinis vožtuvas mano vonios rezervuare. Paskui atsiuntė 
edelveiso žiedą, nuskintą, kaip rašė, aukštybėse, mano garbei. Aš pa- 
prašiau botanikos eksperto jį ištirti ir gavau informaciją, jog tai — na- 
muose išaugintos bulvės žiedas, pavogtas iš pavyzdinio ūkio šiltnamio. 

MISIS JELVERTON BARI: Gėda jam! 

(Pirmyn plūsteli apsileidėlių ir skarmalių minia.) 

APSILEIDĖLĖS IR SKARMALIAI: (Klykdami.) Laikyk vagį! Va- 
liooo, Mėlynbarzdi! Triskart valio Icikui Mo! 

ANTRAS PATRULIS: (Ištraukia antrankius.) Štai tau apyrankės. 

MISIS BELINGEM: Jis kreipėsi į mane kelis kartus, vis keisda- 
mas rašyseną, su perdėtais komplimentais, tarkime, vadino Venera 
kailiuose ir nepagrįstai teigė jaučiąs didelį gailestį mano sušalusiam į 
ragą vežėjui Palmeriui, nors tuo pačiu atsikvėpimu prisipažino, kad 
pavydi jo ausinės kepurės, švelnių avikailių ir palaimingo artumo su 
manim, kai stovi už mano kėdės, užsidėjęs mano livrėją su Belingemų 
herbo skydu papuoštu sabalo kailiu ir elnio galva, iškalta iš aukso. Jis 
kone ekstravagantiškai gyrė apatines mano kūno dalis, apvalias blauz- 


117 


II 


das su aptemptomis beveik iki trūkimo ribos šilkinėmis kojinėmis ir 
apipylė karštomis pagyromis kitus neprilygstamus nėriniuose paslėp- 
tus mano lobius, kuriuos sakė, galįs įsivaizduoti. Jis ragino mane (tvir- 
tindamas, kad raginti mane jo gyvenimo misija) išniekinti vedybinį 
guolį ir atlikti svetimavimo aktą pasitaikius artimiausiai progai. 

GERBIAMOJI MISIS MERVIN TOLBOIS: (Amazonės kostiu- 
mu, su vyrišku katiliuku, pentinuotais auliniais batais, skaisčiai rau- 
dona liemene, gelsvai rudomis kumštinėmis muškietininkų pirštinė- 
mis su juostele apsiūtomis sagomis, ilgas šleifas pakeltas, o rankoje - 
medžioklės botagas, kuriuo ji be perstojo daužo per bato aulą.) Ir ma- 
ne. Nes pamatė mane polo aikštelėje Fenikso parke vykstant mačui. 
Visa Airija prieš Likusią Airiją. Mano akys, žinau, dieviškai švietė man 
stebint, kaip dragūnų kapitonas Slogeris Denihai iš Eniso laimi finali- 
nį kėlinį su savo numylėtiniu žirgeliu Kentauru. O tas plebėjų Don 
Žuanas stebėjo mane iš už samdomosios karietos ir dvigubame voke 
atsiuntė man nepadorią fotografiją, tokios sutemus pardavinėjamos 
Paryžiaus bulvaruose ir įžeidžia bet kurią leidi. Vis dar turiu ją. Joje 
vaizduojama pusnuogė senjorita, gležna ir graži (jis rimtai tikino ma- 
ne, kad tai jo žmona, nufotografuota iš natūros), neteisėtoj sueity su 
raumeningu toreadoru - aiškiai niekšu. Jis ragino ir mane daryti taip 
pat, blogai elgtis, nusidėti su garnizono karininkais. Maldavo mane, 
kad sutepčiau jo laišką visiškai neminėtinu būdu, kad išplakčiau jį — 
ko jis tikrai nusipelnė, kad atsisėsčiau raita ir jodinėčiau juo, nirtulin- 
giausiai nučaižyčiau botagu. 

MISIS BELINGEM: Mane irgi. 

MISIS JELVERTON BARLI: Mane irgi. 

(Keletas didžiai gerbiamų Dublino damų pakelia aukštyn nepado- 
rius laiškus, gautus iš Blumo.) 

GERBIAMOJI MISIS MERVIN TOLBOIS: (Trypia žemę skamb- 
čiojant pentinams apimta ūmaus įtūžio priepuolio.) Taip ir padarysiu, 
prisiekiu Dievu aukštybėse. Čaižysiu tą mulkį nepraustburnį, kol pa- 
kaks jėgų. Nulupsiu jam gyvam kailį. 

BLUMAS: (Laukdamas krūpteli, jo akys merkiasi.) Čia? (Jis gūžia- 
si.) Vėl! (Muistosi dūsuodamas.) Man patinka pavojai. 

GERBIAMOJI MISIS MERVIN TOLBOIS: Kaip tik taip! Jau 
aš tave pakaitinsiu! Šoksi man kaip Džekas Latenas““. 

MISIS BELINGEM: Gerai išperkite jam kailį, tam išsišokėliui! 
Nusėkite užpakalį žvaigždėm ir juostom! 

MISIS JELVERTON BARI: Gėda! Nedovanotina. Vedęs vyras! 

BLUMAS: Visi prieš mane. Aš turėjau omeny tik lengvą pėrimą. 
Tik dilgčiojantis paraudimas, be kraujo. Rafinuotas papliaukšėjimas 
rykšte, kad pagerintų apykaitą. 

GERBIAMOJI MISIS MERVIN TOLBOIS: (Pašaipiai juokia- 
si.) Tu šitaip manei, mano mielas jaunuoli? Ką gi, Dievas regi, dabar 
patirsi didžiausią gyvenimo netikėtumą, patikėk manim, būsi išpertas 
taip negailestingai, kaip dar niekas nėra prisiprašęs. Pažadinai many 
snaudusią nuožmią tigrę. 

MISIS BELINGEM: (Kerštingai krato savo movą ir monoklį.) 
Paspirgink jį, Hana brangioji. Duok jam imbiero. Kulk tą šunį, kad 
vos gyvas būtų. Devyngysliu bizūnu. Iškastruok jį. Padaryk jam vivi- 
sekciją. 

BLUMAS: (Krūpčiodamas, gūždamasis su kalta mina suneria ran- 
kas.) O, šalta! O, aš drebu! Vis per tą jūsų ambrozišką grožį. Pamirš- 
kit, atleiskit. Likimas. Pasigailėkit šitą vienintelį kartą. (Jis - atsuka 
kitą žandą). 

MISIS JELVERTON BARI: Tik nedarykite to jokiu būdu, misis 
Tolbois! Jį reikia griežtai nubausti! 

GERBIAMOJI MISIS MERVIN TOLBOIS: (Įnirtusi atsagsty- 
dama savo kumštinę pirštinę.) Nedarysiu to. Kiaulė šuo, ir visada toks 
buvo - net ir mažas šunytis! Išdrįso į mane kreiptis. Persiu jį, kol pa- 
juoduos ir pamėlynuos - gatvėse viešai. Suvarysiu pentinus į jį lig pat 
ratukų. Jis raguotas, visi tai žino. (Ji nx0žmiai šmaukši ore medžiokli- 
niu botagu.) Tuoj pat numaukit jam kelnes, negaiškite laiko. Ateik čia, 
sere! Greitai! Pasiruošęs? 

BLUMAS: (Virpėdamas pradeda paklusti įsakymams.) Oras buvo 
toks šiltas. 

(Pro šalį praeina garbanotas Deivis Stivensas su basakojų laikraš- 
čius nešiojančių vaikėzų pulku.) 

DEIVIS STIVENSAS: „Švenčiausios širdies kurjeris“ ir „Vakari- 
nis telegrafas“ su Švento Patriko dienos priedu. Jame - nauji visų Dub- 
lino raguotųjų adresai. 

(Didžiai gerbiamas kanauninkas O'Henlonas pakyla, užsidėjęs auksi- 

nio brokato arnotą, ir demonstruoja marmurinį laikrodį. Priešais jį 
žemai nusilenkia tėvas Konrojus ir gerbiamasis Džonas Hjuzas, S. J. 
LAIKRODIS: (Prasiverdamas.) 
Ku kū 
Ku kū 
Ku kū. 

(Girdėti skambčiojantys variniai lovos žiedai.) 

ŽIEDAI: Džigdžiag, Džigadžiga, Džigdžiag. 

(Miglos uždanga ūmai ištirpsta, greitai atidengdama veidus prisie- 
kusiųjų suole - Martino Kaningemo, pirmininko su cilindru, Džeko 
Pauerio, Saimono Dedalo, Iomo Kerneno, Nedo Lamberto, Džono 
Henrio Mentono, Mailzo Kroufordo, Lenebeno, Padžio Lenardo, Ilga- 
nosio Flino, Makkojaus - ir neišraiškingą veidą Tokio Bevardžio.) 

TOKS BEVARDIS: Jodinėjimas nepabalnotu arkliu. Svoris pagal 
amžių. Velnias, jis patvarkė ją. 

PRISIEKUSIEJI: (Visų galvos pasuktos į jo balsą.) Iš tiesų? 

TOKS BEVARDIS: (Šiurkščiai.) Subinė ant špilio. Šimtas šilingų 
prieš penkis. 

PRISIEKUSIEJI: (Visų galvos, reiškiant sutikimą, nulenktos.) Dau- 
guma iš mūsų taip mano. 

PIRMAS PATRULIS: Jis žmogus paženklintas. Dar vienai panelei nu- 
kirpo kasą. Paskelbta paieška - Džekas Skerdikas. Premija - tūkstantis 
svarų. 

ANTRAS PATRULIS: (Su pagarbia baime šnabžda.) Ir juodai ap- 
sirengęs. Mormonas. Anarchistas. 

ŠAUKLYS: (Garsiai.) Kadangi Leopoldas Blumas, neturintis nusta- 
tytos gyvenamosios vietos, yra plačiai žinomas sprogdintojas, klasto- 
tojas, gyvenantis su dviem žmonomis, sąvadautojas, raguotasis ir so- 
cialiai kenksmingas Dublino piliečiams ir kadangi šioje teisminio nagri- 
nėjimo komisijoje didžiai gerbiamas... 

(Jo prakilnybė, seras Frederikas Folkineris, vyriausiasis Dublino tei- 
sėjas, pilko akmens spalvos teismo apdaru, pakyla iš suolo, akmen- 
barzdis. Jis laiko rankose skėtį-skeptrą. Iš jo kaktos išauga ir sustingsta 
dideli moziški ragai.) 

VYRIAUSIASIS TEISĖJAS: Aš padarysiu galą prekybai baltosio- 
mis vergėmis ir išvaduosiu Dubliną nuo šito šlykštaus maro. Skanda- 

las! (Jis užsideda juodą kepurę“*) Išveskite jį, misteri šerifo padėjėjau, 
iš teisiamųjų suolo ir pasirūpinkite, kad jis būtų uždarytas Mauntdžo: 
kalėjime tiek, kiek Jo Didenybė pageidaus, o paskui tegul pakaria jį ir 
taip laiko, kol numirs, ir jūs atsakote, kad nebūtų kitaip, arba tegul 
Dievas pasigaili jūsų sielos. 

(Ant jo galvos nusileidžia juoda šlikė. Pasirodo šerifo padėjėjas Ilg- 
šis Džonas Faningas, rūkydamas aitrų „Henry Clay“ cigarą.) 

ILGŠIS DŽONAS FANINGAS: (Rūsčiai pažvelgia ir šaukia sod- 
riu aidinčiu balsu.) Kas pakars tą Judą Iskariotą? 

(H. Rumboltas, kirpėjas, su trumpa kraujaspalve odinuke ir kailia- 
dirbio prijuoste, nešinas ant peties suvyniota į ritinį virve, užkopia ant 
pakylos. Už diržo turi užsikišęs sunkią lazdą švininiu galu tr vinių pri- 
kalinėtą vėzdą. Jis nuožmiai trina savo imtynininko rankas su užmau- 
tais gumbuotais kastetais.) 

RUMBOLTAS: (Vyriausiajam teisėjui su grėsmingu familiarumu.) 
Haris Korikas, Jūsų Didenybe, Mersio siaubas““. Penkios ginėjos nuo 
kaklo. Galva yra, virvę rasim. 

(Iš lėto muša Jurgio bažnyčios varpai, niūriai skamba plienas.) 

VARPAI: Dinu danu! Dinu danu! 

BLUMAS: (Beviltiškai.) Palaukit. Sustokit. Žuvėdros. Gera širdis. 
Aš mačiau. Nekaltybė. Mergaitė prie beždžionių narvo. Zoologijos 
sodas. Gašlios šimpanzės. (Gaudydamas orą.) Dubuo. Jos nuoširdus 
raudonis atėmė mano vyriškas jėgas. (Jausmingai.) Aš palikau tą vietą. 
(Jis pasisuka į vieną figūrą minioje prašydamas.) Hainsai, ar galiu su 
tavim pakalbėt? Tu mane pažįsti. Tuos tris šilingus gali pasilaikyti sau. 
Jeigu nori dar truputėlio... 

HAINSAS: (Šaltai.) Aš jūsų visai nepažįstu. 

ANTRAS PATRULIS: (Rodo į kampą.) Čia bomba. 

PIRMAS PATRULIS: Pragaro mašina su laikrodiniu mechanizmu. 

BLUMAS: Ne, ne. Kiaulės koja. Aš buvau laidotuvėse. 

PIRMAS PATRULIS: (Išsitraukia lazdą.) Melagis! 

(Skalikas pakelia nosį, rodydamas pilką skorbutininkišką Fadžio Dig- 
nemo veidą. Jis jau viską surijo. Iškvepia sušvinkusį maitėdos dvoką. 
Įgauna žmogaus dydį ir formą. Takso kailis virsta rudomis įkapėmis. 
Žybčioja pasruvusios krauju pilkos akys. Pusė vienos ausies, visa nosis 
17 abu nykščiai suryti vampyro.) 

PADIS DIGNEMAS: (Gūdžiu balsu.) Teisybė. Tai buvo mano lai- 
dotuvės. Daktaras Finukeinas paliudijo mirtį, kai mane įveikė liga, 
kilusi dėl natūralių priežasčių. 

(Jis pakelia savo sužalotą pelenų spalvos veidą į mėnulį ir liūdnai 
suloja.) 

BLUMAS: (Iriumfuodamas.) Girdite? 

PADIS DIGNEMAS: Blumai, aš esu Padžio Dignemo dvasia. Klau- 
syk, klausyk! O klausyk! 

BLUMAS: Tas balsas - tai balsas Ezavo. 

ANTRAS PATRULIS: (Persižegnoja.) Kaip šitai įmanoma? 

PIRMAS PATRULIS: Apie tai nerašoma populiariajame katekizme. 

PADIS DIGNEMAS: Metempsichozės pagalba. Dvasios. 

BALSAS: Nesąmonė. 

PADIS DIGNEMAS: (Nuoširdžiai.) Kadaise aš dirbau pas misterį 
Dž. H. Mentoną, advokatą, priesaikų ir prisipažinimų patikėtinį, iš 
Bečelor alėjos 27. Dabar esu miręs - trūko širdies pertvara. Žiauri 
dalia. Vargšė žmona buvo baisiai sukrėsta. Kaip ji tai pakelia? Neleis- 
kit jos artyn prie šerio butelio. (Apsižvalgo aplink.) Žibintą. Noriu 
patenkint gyvulišką poreikį. Tos pasukos man netiko. 

(Pakyla stuomeninga Džono O'Konelio, kapinių prižiūrėtojo, figūra, 
laikanti raktų ryšelį, perrištą krepu. Šalia jo stovi tėvas Kofis, kapelionas, 
rupūžiapilvis, berkreiptakaklis, apsirengęs kamža, užsidėjęs naktinę kepu- 
raitę iš skarelių medžiagos, mieguistai laiko susipynusių aguonų lazdą.) 

TĖVAS KOFIS: (Žiovauja, paskui gargždžiai krankia.) Namine. 
Džeikob vobiskvit. Amen. 

DŽONAS O'KONELIS: (Kaukia ber savo megafoną kaip rūko 
sirena.) Dignemas, Patrikas T., velionis. 

PADIS DIGNEMAS: (Pastatęs ausis, prisimerkęs.) Obertonai. 
(Rangydamasis žengia pirmyn, priglaudžia ausį prie žemės.) Mano šei- 
mininko balsas!*' 

DŽONAS O'KONELIS: Laidojimo rejestro įrašas numeris T. G. 
aštuoniasdešimt penki tūkstančiai. Sekcija septyniolikta. Raiktų na- 
mai. Sklypas - šimtas pirmas. 

(Padis Dignemas klauso su akivaizdžiomis pastangomis, mąstyda- 
mas, stačia sustingusia uodega, pastatytom ausimis.) 

PADIS DIGNEMAS: Melskitės už jo sielos ramybę. 

(Kaip kirminas šliaužia žemyn pro angą angliai sumesti, jo rudas 
drabužis velkasi per tarškančius akmenėlius. Už jo strapalioja nutukęs 
žiurkių senelis, vėžliškos grybų kotų formos kojos padengtos pilku kiau- 
tu. Iš po žemės girdimas prislopintas Dignemo balsas: Dignemas miręs 
ir giliai bo žeme. Tomas Ročfordas, raudonakrūtinis kaip liepsnelė, su 
kepuraite ir kelnėmis, atšoka nuo savo dviejų stulpelių mašinos.) 

TOMAS ROČFORDAS: (Priglaudęs delną prie krūtinės lenkiasi.) 
Rubinas Dž. Lažinamės iš florino, kad jį surasiu. (Ryžtingu žvilgsniu 
pasirenka kanalizacijos liuką.) Dabar mano eilė. Sekite paskui mane 
iki Karlou*š. | 

(Jis atlieka ore nutrūktgalviškai drąsų lašišos šuolį“?, ir jį praryja 
anga angliai sumesti. Du diskai ant stulpelių išverčia nulių akis. Viskas 
nutolsta. Blumas vėl sunkiai ir lėtai iriasi pirmyn. Klausydamasis su- 
stoja priešais apšviestą namą. Bučiniai, išblasnoję iš savo lizdelių, skrai- 
do aplink jį čiulbėdami, čiauškėdami, burkuodami.) 

BUČINIAI: (Čiauška.) Leo! (Čiulba.) Mazi skubi miki smiki Leo. 
(Burkuoja.) Kū burkū! Mmm mmm. Pakšt pakšt! (Čiauška.) Čia ateik! 
Piruetas! Leopopoldai! (Čiulba.) Leoly! (Čiauška.) O Leo! 

(Jie šlama, plasnoja virš jo drabužių, linksmos ryškios lengvabūdiš- 
kos dėmelės, sidabriniai cechbinai“?.) 

BLUMAS: Vyriškas stilius. Liūdna muzika. Bažnytinė muzika. Gal- 
būt čia. 

(Zoja Higins, jauna kekšė su safyro spalvos liemenėle, susegta tri- 
mis bronzinėmis sagtimis, ant kaklo ryšinti ploną juodo aksomo juos- 
telę, linkteli, striksėdama nubėga laiptais žemyn ir užkalbina jį.) 

ZOJA: Ar ko nors ieškot? Jis viduje su savo draugu. 

BLUMAS: Ar tai misis Mak užeiga? 

ZOJA: Ne, čia numeris aštuoniasdešimt pirmas. Misis Koen. Bū- 
na, kad eidamas toliau randi tik blogiau. Motušė Šliapucapu. (Fami- 
liariai.) Ji pati šįvakar dirba, su veterinaru, jis nurodo jai visus išlošu- 
sius pinigų ir apmoka už sūnaus mokslą Oksforde. Dirba viršvalan- 
džius, bet laimė šiandien nuo jos nusisuko. (Įtariai.) Jūs juk nesat jo 
tėvas, ar ne? 

BLUMAS: Nieko panašaus! 

ZOJA: Jūs abu juodai apsirengę. Ar peliukui dar niekas šįvakar 
nedarė kutikuti? 

(Pajautrėjusia oda jis pajunta artėjant jos pirštų galiukus. Ranka 
nuslysta per kairę jo šlaunį.) 

ZOJA: O kaip riešutukai? 

BLUMAS: Pasidavę į šoną. Keista - abu dešinėj pusėj. Turbūt vie- 
nas sunkesnis. Vienas atvejis iš milijono, sako mano siuvėjas Mizijas. 

ZOJA: (Staiga sunerimusi.) Kietasis šankeris. 

BLUMAS: Nepanašu. 

ZOJA: Aš jaučiu. 

(Jos ranka įslysta į kairę jo kelnių kišenę ir ištraukia juodą susi- 
raukšlėjusią bulvę. Ji įdėmiai nužvelgia ją ir Blumą be žado pravėrusi 
drėgnas lūpas.) 

BLUMAS: Talismanas. Palikimas. 

ZOJA: Jis - Zojai? Ir visam? Už tai, kad ji tokia meilutė, a? 

(Ji godžiai įsikiša bulvę į kišenę, paskui paima jį už rankos, prisi- 
glausdama su meilikaujančia šiluma. Jis nesmagiai šypsosi. Lėtai, na- 
ta po natos skamba rytietiška muzika. Jis įdėmiai žiūri į jos rusvas, skaid- 
rias kaip krištolas akis, abvestas juodais dažais. Jo šypsena sušvelnėja.) 

ZOJA: Kitą kartą jau pažinsi mane. 

BLUMAS: (Nelaimingas.) Aš niekuomet nemylėjau brangiosios ga- 
zelės, bet buvo aišku, kad... 

(Kalnuose šokinėja, ganosi gazelės. Netoliese ežerai. Jų krantus nu- 
gulę juodi šešėliai, metami kedrų giraičių. Kyla aromatas, aitrus vy- 
niojasi sakų garbanomis. Dega Rytai, safyrinis dangus, perskeltas bron- 
zinio erelių skrydžio. Po juo plyti moterų miestas, nuogas, baltas, ra- 
mus, vėsus, skendįs prabangoje. Tarb Damasko rožių murma fontanas. 
Milžiniškos rožės murma apie skaisčiai raudonas vynuoges. Vynas ne- 
garbės, geidulio, kraujas sunkiasi, paslaptingai murmėdamas.) 

ZOJA: (Dainingai šnabžda pagal muziką, jos odaliskiškos lūpos 
saldžiai nuteptos balzamu iš kiaulės taukų ir rožių vandens.) Schorach 
ani wenowach, benoith Hierushaloim?!. 

BLUMAS: (Susižavėjęs.) Išgirdęs tavo tartį išsyk pagalvojau, kad 
esi Iš geros šeimos. 

ZOJA: O tu žinai, kad galvoti kenksminga. 

(Ji švelniai kandžioja j0 ausį mažais auksaplombiais dantukais, pa- 
skleisdama jam šleikštų sudvisusio česnako kvapą. Rožės prasiskiria, 
atidengia karalių laidojimo rūsio auksą ir jų yrančius kaulus.) 

BLUMAS: (Traukiasi atgal, mechaniškai atžagaria ranka glostyda- 
mas jos dešinę krūtį.) Ar tu dublinietė? 

ZOJA: (Vikriai pagauna išslydusią sruogą ir įsuka ją atgal į viją.) 
Nė velnio! Aš anglė. Gal turi kokios žolės užtraukt? 

BLUMAS: (Kaip ir anksčiau.) Retai kada parūkau, mieloji. Cigarą 
retkarčiais. Vaikiškas dalykas. (Geidulingai.) Burnai galima rasti 1r kai 
ką geriau nei dvokiančios žolės ritinėlis. 

ZOJA: Nagi, tęsk. Rėžk kalbą, pasilypėjęs ant kokio kelmo. 

BLUMAS: (Su brezentiniu darbininko kombinezonu, juoda palai- 
dine su raudonu besiplaikstančiu kaklaryšiu ir Paryžiaus chuliganų ke- 
pure.) Žmonija nepataisoma. Seras Volteris Reilis atvežė iš Naujojo 
Pasaulio mums bulves ir žoles, pirmosios absorbuodamos įveikia ma- 
rą, antrosios —- nuodija: ausis, akis, širdį, atmintį, valią, nuovoką - 
viską. Tai reiškia, kad jis atvežė nuodą šimtu metų anksčiau negu tas 
kitas, pamiršau jo pavardę, atgabeno mums maistą. Savižudybė. Me- 
las. Visi mūsų įpročiai. O pažvelkite į mūsų visuomeninį gyvenimą! 

(Vidurnakčio varpai tolimuose bokštuose.) 

VARPAI: Sugrįžki vėl, Leopoldai! Dublino lorde mere! 

BLUMAS: (Su oldermano mantija ir grandine.) Arano ir Ins kran- 
tinės, Rotundos, Mauntdžoi ir Šiaurinio doko rinkėjai, geriau nuties- 
kime tramvajaus liniją nuo galvijų turgaus iki upės. Tai - ateities mu- 
zika. Tai - mano programa. Cui bono??? Bet mūsų plėšikaujantis Skra- 
jojantis olandas su savo vaiduoklišku finansų laivu... 

RINKĖJAS: Triskart po tris valio mūsų būsimai aukščiausiai valdžiai! 

(Nuo procesijos su deglais nušvinta šiaurės pašvaistė.) 

DEGLANEŠIAI: Valiooo! 

(Keletas garsių miestiečių, magnatų ir miesto gatvės piliečių iš eilės 
spaudžia Blumui ranką ir sveikina jį. Timotis Haringtonas, triskart 
buvęs Dublino lordas meras, imponuodamas savo ryškiai raudonu mero 
apdaru, auksine grandine ir baltu šilkiniu šaliu, aptarinėja kažką su 
tarybos nariu Lorkenu Šerloku, locum tenens“s. Jie energingai linkčio- 
ja, reikšdami pritarimą.) 

BUVEĖS LORDAS MERAS HARINGTONAS (Su ryškiai raudo- 
na mantija, auksine mero grandine, ilgu baltu šilkiniu šaliu, rankose - 
lazda.) Oldermano sero Leo Blumo kalbą išspausdinti mokesčių mo- 
kėtojų sąskaita. Namą, kuriame jis gimė, papuošti atmintine lenta ir 

pagrindinę gatvę, ligi šiol žinomą kaip Karvės Svetainė greta Korko 
gatvės, pavadinti Blumo bulvaru. 

TARYBOS NARYS LORKENAS ŠERLOKAS: Priimta vienbalsiai. 

BLUMAS: (Aistringai.) Tie skrajojantys, arba tiksliau, meluojantys 
olandai, susėdę savo gerai įrengtame jute ir žaidžiantys kauliukais, 
kas jiems rūpi? Jų šūkis - mašinos, jų chimera, jų panacėja. Taupantys 
darbą aparatai, baidyklės, serijinės gamybos monstrai tarpusavio žu- 
dynėms, bjaurūs vaiduokliai, pagaminti kapitalistinių goduolių ordos 
mūsų pasidavėlių rankomis. Vargšas žmogus badauja, 0 jie gano savo 
karališkus kalnų elnius arba šaudo valstiečius ir kurapkas, surengę 
trumparegę turtų ir galybės puotą. Bet jų viešpatavimas - tai plėšika- 
vimas, baigtas samžiams samžiams amž... 

(Ilgi plojimai. Iškyla Venecijos stiebai, apipinti gėlėmis stulpai ir 
šventinės arkos. Virš gatvės išskleidžiamas transbarantas su užrašais 
Cead Mille Failte?* ir Mab Ttob Melek Israel““. Prie langų susigrūdę 
žiūrovai, daugiausia damos. Išilgai gatvės išrikiuoti Karališkųjų Dub- 
lino šaulių, Jo Didenybės škotų pasieniečių, Kamerono kalniečių ir 
Velso šaulių pulkai, išsitempę po komandos „ramiai“, sulaiko minią. 
Vidurinės mokyklos moksleiviai, įsitaisę ant žibintų ir telegrafo stul- 
pų, palangių, karnizų, nutekamųjų latakų, kaminų gaubtų, stogo tu- 
rėklų, lietvamzdžių, švilpia ir džiaugsmingai sveikina. Pasirodo debe- 
sies stulpas. Tolumoje pasigirsta dūdelių ir būgnų orkestras, grojantis 
Kol Nidre“. Priartėja medžioklės varovai su iškeltais imperiškais ere- 
liais, siūbuodami vėliavas ir mojuodami rytietiškomis palmių šakelė- 
mis. Aukštai pakyla aukso ir dramblio kaulo spalvos popiežiaus vėlia- 
va, apsupta miesto vėliavėlių. Pasirodo procesijos avangardas, pirma- 
sis - Džonas Hovardas Parnelas, miesto ceremonmeisteris, apsigobęs 
šachmatiniu karališkojo šauklio apsiaustu, Etlono beraldmeisteris ir 
Alsterio beraldinės komisijos pirmininkas. Už jų seka peras Džozefas 
Hačinsonas, Dublino lordas meras, Korko lordas meras, jų šviesybės 
Limeriko, Golvėjaus, Slaigou ir Voterfordo merai, dvidešimt aštuoni 
Airijos atstovai perai, sirdarai, grandai ir mabaradžos, nešantys sosto 
baldakimą, Dublino metropolijos priešgaisrinė brigada, kapitula finansų 
šventųjų pagal plutokratinę viršenybių eilę - Dauno ir Konoro vysku- 
pas, Jo Eminencija Maiklas kardinolas Logas, Armos arkivyskupas, vi- 
sos Airijos primas, Jo Malonybė didžiai gerbiamas daktaras Viljamas 

Aleksanderis, Armos arkivyskupas, visos Airijos primas, vyriausias ra- 
binas, presbiterijonų moderatorius, baptistų, anabaptistų, metodistų 
bei moravų maldos namų vadovai ir Bičiulių draugijos garbės sekreto- 
rius. Po jų žygiuoja gildijos, profsąjungos ir miesto savigynos būriai su 
plevėsuojančiomis vėliavomis: kubiliai, paukščių žinovai, malūnų 
meistrai, laikraščių agentai, teismo raštininkai, masažistai, vyno pirk- 
liai, vyturų darytojai, kaminkrėčiai, kiaulės taukų lydytojai, tobinito 
tr boplino audėjai, arklių kaustytojai, italų prekiautojai didmenomis, 
bažnyčių dekoruotojai, suolelių batams nusiauti gamintojai, laidotu- 
vių biurų savininkai, šilko pirkliai, brangakmenių šlifuotojai, komi- 
sionieriai, kamštininkai, gaisro nuostolių vertintojai, dažytojai ir va- 
lytojai, išbilstytų buteliuose spiritinių gėrimų eksportuotojai, Drekiau- 
tojai gyvulių kailiais, etikečių užrašinėtojai, berbinių antspaudų 
graviruotojai, arklidžių darbininkai, aukso ir sidabro lydinių broke- 
riai, kriketo ir šaudymo iš lanko reikmenų tiekėjai, rėčių meistrauto- 
jai, kiaušinių ir bulvių prekybos tarpininkai, prekiautojai trikotažu ir 
pirštininkai, vandentiekio rangovai. Už jų žygiuoja džentelmenai iš 
pagrindinių rūmų, Juodasis Virbas, Keliaraiščio ordino atstovas, Auk- 
sinė Lazdelė, štalmeisteris, lordas didysis kamerberas, erlas ceremon- 
meisteris, vyriausiasis konsteblis, nešinas karalystės kardu, geležine šven- 
to Stepono karūna, taure ir biblija. Keturi pėsti trimitininkai skelbia 
ceremonialo pradžią. Dvaro rūmų sargybiniai atsako, pūsdami pasvei- 
kinimo ragus. Po triumfo arkos skliautu pasirodo Blumas, vienplaukis, 
su tamsiai raudona aksomine mantija, apsiūta šermuonėlių kailiais, 
laikydamas švento Edvardo lazdą, rutulį ir skeptrą su balandžiu, gai- 
lestingumo kardą. Jis įsitaisęs ant pieno baltumo arklio su ilga ban- 
guojančia tamsiai raudona uodega, arklys uždengtas prabangia gūnia, 
su auksiniu brizgilu. Nežabotas susižavėjimas. Damos iš balkonų barsto 
rožių žiedlapius. Oras prikvepintas esencijomis. Vyrai džiaugsmingai 
sveikina. Blumo pažai laksto tarp žiūrovų su gudobelių ir traškučio 
krūmo?" šakelėmis.) 
BLUMO PAŽAI: 

Traškutis, traškutis, 

Visų paukščių karalius, 

Švento Stepono dieną, 

Buvo pagautas dygiakrūmy. 

KALVIS: (Murma.) Pagarbintas Dieve! Ir čia - Blumas? Atrodo 
vos trisdešimt vienerių. 

GATVIŲ GRINDĖJAS IR ŠALIGATVIO PLYTELIŲ KLOJĖJAS: 
Štai garsusis Blumas, didžiausias pasaulio reformatorius. Kepures! 

(Visi nusiima kepures. Moterys nekantriai šnabždasi.) 

MILIJONIERĖ: (Auksaburnė.) Ar jis ne nuostabus? 

KILMINGOJLI: (Kilmingai.) Kiek visko matė tas vyras! 

FEMINISTĖ: (Vyriškai.) Ir padarė! 

VARPŲ KABINTOJAS: Klasikinis veidas! Jo kakta - kaip mąsty- 
tojo. 

(Oras - kaip Blumas. Šiaurės vakaruose iš po debesies švysteli skais- 
tūs saulės spinduliai.) 

DAUNO IR KONORO VYSKUPAS: Pristatau jūsų teisėtą 1mpe- 
ratorių prezidentą ir karalių premjerą**, patį šviesiausią ir stipriausią, 
didžiai galingą šios karalystės valdovą. Dieve, saugok Leopoldą Pir- 
mąjį! 

VISI: Dieve, saugok Leopoldą Pirmąjį! 

BLUMAS: (Su dalmatika ir purpurine mantija; Dauno ir Konoro 
vyskupui, kilniai.) Dėkoju, jūsų kažkokiasybe sere. 

VILJAMAS, ARMOS ARKIVYSKUPAS: (Su plačiabryle skrybė- 
le, apsijuosęs plačia purpurine juosta.) Ar viešpataudamas paisysi, kad 
įstatymas ir gailestingumas užimtų deramą vietą visuose tavo sprendi- 
muose Airijoje ir jai priklausančiose teritorijose? 

BLUMAS: (Uždėjęs dešinį delną ant savo sėklidžių"?, prisiekia.) Tegu 
man padeda Dievas. Pasižadu paisyti. 

MAIKLAS, ARMOS ARKIVYSKUPAS: (Išlieja ant Blumo gal- 
vos ąsotį plaukų aliejaus.) Gaudium magnum annuntio vobis. Habe- 
mus carneficem“?. Leopoldai, Patrikai, Andriau, Dovydai, Jurgi, priimki 
patepimą! 

(Blumas gauna auksinio brokato mantiją ir užsimauna žiedą su ru- 
binu. Jis užkopia laipteliais 17 atsistoja ant Likimo Akmens“. Atstovai 
perai vienu metu užsideda dvidešimt aštuonias karūnas. Džiugesio var- 
pai suskamba Kristaus, švento Patriko, Jurgio ir linksmojoje Malebai- 
do bažnyčiose. Iš visų pusių pakyla Mairaso mugės raketos, sudaryda- 
mos simbolines falopirotechnines kompozicijas. Perai prisiekia, priei- 
dami vienas po kito ir atsiklaupdami.) 

PERAI: Aš tampu tavo vasalu, kad visa savo esybe ir kūno dalimis 
garbinčiau tave šioje žemėje. 

(Blumas pakelia aukštyn dešinę ranką, ant kurios žaižaruoja Kob-1- 
Noor briliantas“?. Jo jojamasis žirgas žvengia. Staiga viskas nutyla. 
Tarbkontinentiniai ir tarpplanetiniai radijo siųstuvai nustatomi taip, 
kad priimtų žinią.) 

BLUMAS: Mano pavaldiniai! Šiuo mes skiriame pagal paveldėji- 
mo teisę savo atsidavusį kovos žirgą Copula Felix“* Didžiuoju Viziriu- 
mi ir skelbiame, kad šią dieną mes išsiskyrėme su savo ankstesne su- 
tuoktine ir dovanojome savo karališką ranką princesei Selenai, pra- 
bangai nakties. 

(Buvusi morganatinė Blumo sutuoktinė paskubomis išvežama Juo- 
dąja Mare. Princesė Selena su plačiais mėnesienos mėlio drabužiais ir 
besipuikuojančiu ant galvos sidabriniu pusmėnuliu išlipa iš palanki- 
no, laikomo dviejų milžinų. Pritarimo šūksnių protrūkis.) 

DŽONAS HOVARDAS PARNELAS: (Iškelia karališkąją vėlia- 
vą.) Įžymusis Blumai! Mano garsaus brolio įpėdini! 

BLUMAS: (Apkabina Džoną Hovardą Parnelą.) Dėkojame iš visos 
širdies, Džonai, už šį tikrai karališką priėmimą žaliajame Erine, mūsų 
bendrų protėvių pažadėtoje žemėje. 

(Jam perduodamos chartijoje surašytos miesto privilegijos. Įteikia- 
mi Dublino raktai, sukryžiuoti ant tamsiai raudonos pagalvėlės. Jis 
visiems rodo, jog dėvi žalias kojines.) 

TOMAS KERNENAS: Jūs to nusipelnėte, jūsų prakilnybe! 

BLUMAS: Šią dieną prieš dvidešimt metų prie Leidismito mes nu- 
galėjome amžinąjį priešą. Mūsų haubicos ir įtaisytos ant kupranuga- 
rių sukiojamos patrankos akivaizdžiausiai sudrebino jo gretas. Pusę 
lygos pirmyn! Jie atakuoja! Dabar viskas prarasta! Ar mes traukia- 
mės? Ne! Išmušim juos - nusuksim sprandus! Štai! Mes puolam! Pul- 
dami iš kairės mūsų lengvieji raitininkai perskrido per Plevnos viršū- 
nes ir rėkdami savo kovos šūkį - Bonafide Sabaoth“* - iškapojo sara- 
cėnų artileristus, visus iki vieno. 

„FREEMAN“ RAIDŽIŲ RINKĖJŲ KAPELA: Klausykit! Klausykit! 

DŽONAS VAIZAS NOULENAS: Tai žmogus, kuris padėjo pa- 
bėgti Džeimsui Stivensui. 

MĖLYNŠVARKIS MOKINYS: Bravo! 

SENAS NUOLATINIS GYVENTOJAS: Jūs mūsų šalies garbė, 
sere, štai ką jums pasakysiu. 

OBUOLIŲ PARDAVĖJA: Štai tokio vyro ir reikia Airijai. 

BLUMAS: Mano mylimi pavaldiniai, tuoj išauš nauja era. Aš, Blu- 
mas, iš tiesų sakau jums - jau galime pasiekti ją ranka. Duodu jums 
Blumo žodį - netrukus įžengsite į aukso miestą, kuriam skirta būti 
naująja Blumuzale ateities Naujoje Hibernijoje. 

(Irisdešimt du“? darbininkai, pasipuošę visų Airijos grafysčių spal- 
vų rozetėmis, vadovaujami statytojo Derveno, steigia naująją Blumu- 
zalę. Tai kolosalus pastatas krištoliniu stogu, milžiniško kiaulės inksto 
formos, jame - keturiasdešimt tūkstančių kambarių. Plėtros procese 
nuverčiami keli pastatai ir paminklai. Valstybinės įstaigos laikinai per- 
keliamos į geležinkelio depus. Daugelis namų sulyginami su žeme. Gy- 
ventojai įkurdinami statinėse bei dėžėse, visos pažymėtos raudonomis 
raidėmis: L. B. Keletas elgetų nukrinta nuo kopėčių. Dalis Dublino 
sienų, ant kurių susibūrę ištikimi įžymybių apžiūrinėtojai, sugriūva.) 

ĮŽYMYBIŲ APŽIŪRINĖTOJAI: (Mirdami.) Morituri te salu- 
tant““. (Mriršta). 

(Liuko angoje išdygsta vyras su rudu makintošu. Jis rodo ilgu pirštu 
į Blumą.) 

VYRAS SU MAKINTOŠU: Netikėkit nė vienu jo žodžiu. Tas vy- 
ras - Leopoldas Makintošas, liūdnai pagarsėjęs padegėjas. Jo tikroji 
pavardė - Higinsas. 

BLUMAS: Nušaukit jį! Krikščionių šuo! Ir baigta su Makintošu! 

(Pabūklo šūvis. Vyras su makintošu išnyksta. Blumas su savo skept- 
ru kerta aguonas. Pranešama apie staigias galingų priešų, gyvulių au- 
gintojų, parlamento narių, nuolatinių komitetų narių mirtis. Blumo 
asmens sargyba dalija Didžiojo Ketvirtadienio išmaldą, atminimo me- 
dalius, duonos kepalus ir žuvis, blaivybės ženklus, brangius „Henry 
Clay“ cigarus, palaidus karvių kaulus sriubai, guminius prezervaty- 
vus, - užantsbauduotuose vokuose, perrištuose auksiniu siūlu, - irisi- 
nius saldainius, ananasinius ledinukus, billets doux“", sulankstytus kaip 
trikampė skrybėlė, gatavus kostiumus, dubenėlius su tešloje užkepto- 
mis dešrelėmis, butelius Džeiso skysčio, fabrikinius pirkinių ženklus, 
40 dienų indulgencijas, netikras monetas, pienu penėtų paršelių dešri- 
kes, teatro leidimus, sezoninius bilietus visoms tramvajaus linijoms, 

karališkosios tr privilegijuotos Vengrijos loterijos kuponus, talonus pie- 
tums už pensą, pigius Dvylikos blogiausių pasaulio knygų leidimus: 
„Varlininkas ir Frizas“ (politinė), „Vaiko priežiūra“ (infantili), „50 Patie- 
kalų už septynis šešiasdešimt“ (kulinarinė), „Ar Jėzus buvo Saulės mi- 
tas“ (istorinė), „Nugalėk skausmą“ (medicininė), „Visatos vadovas vai- 
kams“ (kosminė), „Pakikenkime visi“ (linksmumo), „Skelbimų agento 
Vade Mecum“ (žurnalistinė), „Motinėlės padėjėjos meilės laiškai“ (ero- 
tinė), „Kas yra kas erdvėje“ (žvaigždinė), „Dainos, pasiekusios mūsų 
širdį“ (melodinė), „Taupiausias būdas susikrauti turtą“ (ekonomišku- 
mo). Visuotinis sujudimas ir peštynės. Moterys spraudžiasi pirmyn, no- 
rėdamos paliesti Blumo mantijos apsiuvą. Leidi Gvendolen Diubeda 
prasiveržia pro spūstį, užšoka ant jo arklio ir skambant visuotiniams 
sveikinimo šūksniams bučiuoja Blumą į abu skruostus. Blyksint mag- 
niui fotografuojama. Vaikeliai ir žindomi kūdikiai iškeliami aukštyn.) 

MOTERYS: Tėveli! Tėveli! 

VAIKELIAI IR ŽINDOMI KŪDIKIAI: 

Plok rankytėm, Poldis grįžta į namus, 
Neša Leo sau kišenėj riestainius gardžius. 

(Blumas pasilenkęs švelniai kumšteli vaikeliui Bordmenui į pilvuką.) 

VAIKELIS BORDMENAS: (Žagteli, iš burnos pasipila sutrauktas 
pienas.) Hajajaja. 

BLUMAS: (Spaudžia ranką aklam paaugliui.) Mano daugiau negu 
Broli! (Išskėstom rankom apkabina per pečius senyvą porą.) Brangūs 
seni draugai! (Žaidžia keturis kampus su apiplyšusiais berniukais ir 
mergaitėmis.) Strykt! Pastrykt! (Veža dvynius vaikiškame vežimėlyje.) 
Tiktaktuka galapsiautumtubatuką? (Rodo triukus - ištraukia raudo- 
ną, oranžinę, geltoną, žalią, melsvą, indigo 17 violetinę nosinaites sau 
iš burnos.) Rogžmiv. 32 pėdos per sekundę. (Guodžia našlę.) Išsisky- 
rimas atjaunina širdį. (Šoka škotų kalniečių flingą, išdarinėdamas gro- 
teskiškas figūras.) Pajudėkit, jūs velniai! (Bučiuoja suparalyžiuoto ve- 
terano pragulas.) Garbingos žaizdos! (Pakiša koją storam policinin- 
kui.) T. G.: tau galas. T. G.: tau galas. (Kažką šnabžda raustančiai padavėjai 
į ausį tr švelniai juokiasi.) Oi, išdykėlė, išdykėlė! (Valgo žalią ropę, kurią 
jam pasiūlė Morisas Baterlis, fermeris.) Puiki! Nuostabu! (Atsisako priimti 
tris šilingus, kuriuos jam siūlo Džozefas Hainsas, žurnalistas.) Mano 
brangus kolega, niekuomet! (Atiduoda savo švarką elgetai.) Prašom - 

paimkite. (Dalyvauja šliaužimo lenktynėse su vyriškos ir moteriškos ly- 
ties invalidais.) Pirmyn, berniukai! Rangykitės, mergaitės! 

PILIETIS: (Dusdamas nuo emocijų, smaragdo spalvos šaliku nu- 
sibraukia ašarą.) Tegul gerasis Dievas laimina jį! 

(Suskamba avinų ragai ragindami nutilti. Pakeliama Siono vėliava.) 

BLUMAS: (Didingai nusimeta apsiaustą, parodydamas savo apkū- 
numą, išvynioja popierių ir iškilmingai skaito.) Aleph Beth Ghimel 
Daleth Hagadah Tephilim Kosher Yom Kippur Hanukah Roschascha- 
na Beni Brith Bar Mitzvah Mazzoth Askenazim Meshuggah Talith. 

(Oficialų vertimą perskaito Džimis Henris, miesto raštininko padė- 
jėjas.) 

DŽIMIS HENRIS: Dabar pradedamas Sąžinės Teismas. Jo Kata- 
likiškiausia Didenybė vykdys teisingumą po atviru dangumi. Nemo- 
kami medicininiai bei teisiniai patarimai, rebusų išsprendimas ir kitos 
problemos. Visi širdingai kviečiami. Paskelbta mūsų ištikimame Dub- 
lino mieste, pirmaisiais Rojaus eros metais. 

PADIS LENARDAS: Ką man daryti su savo vietiniais ir valstybi- 
niais mokesčiais? 

BLUMAS: Mokėk juos, mano drauge. 

PADIS LENARDAS: Ačiū. 

ILGANOSIS FLINAS: Ar aš galiu užstatyti savo draudimą nuo 
gaisro? 

BLUMAS: (Kietaširdiškai.) Ponai, turėkite omeny, kad pagal civi- 
linės teisės pažeidimų įstatymą jūs esate įsipareigoję per šešis mėne- 
sius įmokėti penkis svarus. 

DŽ. DŽ. O'MOLOJUS: Tikras Danielius“*, ką ir sakyti? Ne! Pats 
Piteris O'Brajenas!*? 

ILGANOSIS FLINAS: Iš kur aš ištrauksiu tuos penkis svarus? 

MIŽNIUS BERKAS: Ojei pūslė nesveikuoja? 

BLUMAS: 

Acid. nit. hydrochlor dil., 20 minims 
Tinct. mix. vom., 4 minims. 

Extr. taraxel. lig., 30 minims. 

Ag. dis. ter in die. 

KRISAS KALINENAS: Koks yra subsoliarinės Aldebarano eklip- 
tikos paralaksas? 

BLUMAS: Malonu tave girdėti, Krisai. K. 11. 

DŽO HAINSAS: Kodėl jūs be uniformos? 

BLUMAS: Kai mano šviesios atminties pirmtakas vilkėjo Austrijos 
despoto uniformą drėgnam kalėjime, kur buvo tavoji? 

BENAS DOLERDAS: Našlaitės? 

BLUMAS: Pagražina (puošia) priemiesčio sodus. 

BENAS DOLERDAS: Kada gimsta dvynukai? 

BLUMAS: Tėvas (pater, tėtis) susimąsto. 

LARIS O'RURKAS: Aštuonių dienų licencija mano naujai užei- 
gai. Pamenat mane, sere Leo, kai gyvenote septintam numery. Siunčiu 
tuziną porterio jūsų šeimininkei. 

BLUMAS: (Šaltai.) Jūs naudojatės manimi. Leidi Blum nepriima 
dovanų. 

KROFTONAS: Tai tikra šventė. 

BLUMAS: (Ištikimai.) Jūs vadinate tai švente. Aš vadinu tai sakra- 
mentu. 

ALEKSANDRAS RAIKTAS: Kada mes turėsime savo raktų namus? 

BLUMAS: Aš - už visuomeninių elgesio normų reformą ir įpras- 
tus dešimt įsakymų. Naujas pasaulis keičia seną. Visų sąjunga - žydų, 
musulmonų ir pagonių. Trys akrai ir karvė kiekvienam gamtos vaikui. 
Motorizuoti dengti katafalkai. Priverstinis fizinis darbas visiems. Visi 
parkai atviri žmonėms dieną ir naktį. Elektriniai indų plovikliai. Tu- 
berkuliozei, pamišimui, karui ir elgetavimui reikia tuoj pat padėti taš- 
ką. Visuotinė amnestija, kassavaitiniai karnavalai, leidžiant kaukėtie- 
siems nukrypti nuo normos, premijos visiems, esperanto — pasaulinė 
brolybė. Užteks prasigėrėlių ir vandelingės išpūstų apgavikų patrio- 
tuzmo. Laisvi pinigai, laisva meilė ir laisva pasaulietinė bažnyčia lais- 
voje pasaulietinėje valstybėje. 

O'MEDENAS BERKAS: Laisva lapė laisvoje vištidėje. 

BLUMAS: Mišrios rasės ir mišrios santuokos. 

LENEHENAS: O kaip dėl mišraus maudymosi vonioje? 

(Blumas aiškina tiems, kurie arti jo, savo visuomenės dvasinio atgi- 
mimo planus. Visi sutinka su juo. Pasirodo Kildeir gatvės muziejaus 
valdytojas tempdamas platformą, ant kurios stovi linguojančios kelių 
nuogų deivių statulos - Venera Kallibyge, Venera Pandemos, Venera 

Metempsichozė — ir gipsinės figūros, taip pat nuogos, vaizduojančios 
devynias naująsias mūzas: Komerciją, Operos Muziką, Meilę, Rekla- 
mą, Gamybą, Žodžio Laisvę, Visuotinį Balsavimą, Gastronomiją, 
Asmens Higieną, Pajūrio Koncertines Pramogas, Beskausmę Akušeriją 
ir Astronomiją Liaudžiai.) 

TĖVAS FARLIS: Jis - episkopalinės bažnyčios narys, agnostikas, 
viskatikis, siekiantis pakirsti šventą mūsų tikėjimą. 

MISIS RIORDAN: (Sudrasko savo testamentą.) Aš nusivyliau ju- 
mis! Jūs blogas žmogus! 

MOTUŠĖ GROGEN: (Nusiauna batą, ketindama mesti jį į Blumą.) 
Jūs gyvulys! Jūs šlykštus žmogus! 

ILGANOSIS FLINAS: Duok toną, Blumai. Kurią nors iš tų senų sal- 
džių dainų. 

BLUMAS: (Išdykėliškai nusiteikęs.) 

Prisiekiau amžiams mylėti aš ją, 
Išdavė ji, beširdė, mane. 
Ir mano tralialia tralialia tralialia... 

ŠLUBIS HOLOHENAS: Geras senis Blumas! Galų gale - pana- 
šaus į jį nebėra. 

PADIS LENARDAS: Atiris iš operetės! 

BLUMAS: Kokia infekcinė opera siejama su rože Pirėnuose? „Li- 
ga Kastilijoj“. (Juokas.) 

LENEHENAS: Plagiatorius! Šalin Blumą! 

SIBILĖ SU VUALIU: (Entuziastingai.) Aš esu blumitė ir didžiuo- 
juosi tuo. Aš tikiu juo — nepaisant nieko. Atiduočiau savo gyvybę už jį, 
linksmiausią žmogų žemėje. 

BLUMAS: (Mzrkteli stovintiems šalia.) Kertu lažybų - ji graži mergytė. 

TEODORAS PJURFOI: (Su žvejo kepure ir neperšlampama striu- 
ke.) Jis naudojasi mechaninėmis priemonėmis, kad sutrikdytų šventus 
gamtos dėsnius. 

SIBILĖ SU VUALIU: (Smeigia pati sau durklu.) Mano deiviškas 
didvyri! (Ji miršta.) 

(Daug patraukliausių ir entuziastingų moterų taip pat nusižudo — 
nusiduria, pasiskandina, išgeria prūsiškos rūgšties, kurpelės, aršeniko, 
persipjauna venas, atsisako maisto, metasi bo gariniais volais, šoka 
nuo Nelsono kolonos viršūnės arba į didelį „Gineso“ alaus daryklos 

kubilą, užsidusina, įkišusios galvas į dujines orkaites, pasikaria ant 
madingų kojinių keliaraiščių, iššoka pro įvairių aukštų langus.) 

ALEKSANDRAS DŽ. DAUJIS: (Ugningai.) Bičiuliai krikščionys 
ir antiblumitai, tasai vyras vadinamas Blumu, yra atsiradęs iš pačių 
pragaro šaknų - tokia negarbė kiekvienam krikščioniui. Šitas šėtono 
apsėstas laisvamanis, tasai dvokiantis Mendeso ožys"? nuo pat jaunų 
dienų buvo linkęs į vaikišką ištvirkimą, koks buvo paplitęs lygumos 
miestuose, susidėjęs su kažkokia pasileidusia senele. Šitas šlykštus veid- 
mainys, lyg bronza nubarstytas nešlove, yra baltasis bulius, minimas 
Apokalipsėje. Skaisčiai raudonos tarnaitės"! garbintojas, iš pačių jo 
šnervių trenkia intriga. Jį tik - prie gėdos stulpo, paskrudint ant laužo 
ir į verdančios alyvos katilą. Kalibanas! 

MINIA: Nulinčiuot jį! Iškept gyvą! Toks pat netikėlis kaip Parne- 
las. Misteris Foksas! 

(Motušė Grogen meta į Blumą savo batą. Keli krautuvių savininkai 
iš viršutinės ir žemutinės Dorseto gatvės dalies mėto mažos komerci- 
nės vertės arba visai bevertes prekes - kumpių kaulus, kondensuoto 
pieno skardines, pagedusius kopūstus, sužiedėjusią duoną, avių uode- 
gas, lašinių nuopjovų gabaliukus.) 

BLUMAS: (Susijaudinęs.) Tai vasarvidžio beprotybė, dar vienas šlykš- 
tus pokštas. Prisiekiu dangumi — aš nekaltas kaip saulės dar nepa- 
liestas sniegas! Tai buvo mano brolis Henris. Jis mano antrininkas. 
Jisai gyvena antrame „Delfino klėties“ numeryje. Liežuvautojas, gy- 
vatė, neteisingai apkaltino mane. Tautiečiai, sgeul inn ban bata cois- 
de gan capall'*. Kviečiu pasisakyti seną savo draugą daktarą Mala- 
chį Maligeną, lytinių ligų specialistą, ir pateikti mano naudai medi- 
cininę išvadą. 

DR. MALIGENAS: (Su motociklininko striuke ir žaliais apsaugi- 
niais akiniais ant kaktos.) Daktaras Blumas yra nenormalus biseksua- 
liniu požiūriu. Jis neseniai pabėgo iš privačios daktaro Justeso psi- 
chiškai nesveikų ponų prieglaudos. Gimė ne santuokoje ir serga pa- 
veldėta epilepsija - tai nesuvaldomo geidulio padarinys. Ankstesnėse 
kartose aptikta dramblialigės požymių. Aiškūs chroniško ekshibicio- 
nizmo simptomai. Taip pat latentinė abirankystė. Nuo savęs niekini- 
mo be laiko prapliko ir dėl to tapo perversiniu idealistu, persiauklėju- 
siu ištvirkėliu, be to, turi metalinius dantis. Dėl šeimyninio komplek- 

so padarinių laikinai prarado atmintį, ir aš manau, kad jam yra dau- 
giau nusikaltę, negu jis kitiems. Atlikęs vidinę vaginalinę apžiūrą ir 
rūgštinį analinį, pažasčių, krūtinės ir gaktos plaukelių testą 5427 — 
konstatuoju, kad jis yra virgo intacta'“. 

(Blumas savo aukštos kokybės skrybėle prisidengia genitalijas.) 

DR. MEDENAS: Taip pat pastebima hipsospadija"*. Būsimųjų kar- 
tų labui siūlau pažeistas dalis užkonservuoti vyno spirite ir laikyti na- 
cionaliniame teratologijos muziejuje. 

DR. KROTERSAS: Aš ištyriau paciento šlapimą. Jame yra baltymi- 
nių medžiagų. Seilėtaka nepakankama, antkelio refleksas protarpinis. 

DR. KUMŠTIS KOSTELO: Ypač aštrus fetor judaicus"". 

DR. DIKSONAS: (Skaito medicininę išvadą.) Profesorius Blumas 
yra užbaigtas naujo moteriško vyro pavyzdys. Jo moralinis būdas pa- 
prastas ir patrauklus. Daugelis laiko jį brangiu žmogumi, brangiu as- 
meniu. Apskritai jis gana įdomus žmogus, nedrąsus, bet nėra menko 
intelekto medicininiu požiūriu. Parašė Atsivertusių kunigų globos drau- 
gijai tikrai gražų laišką, tiesiog poemą, kurioje viską išaiškino. Iš es- 
mės jis — visiškas abstinentas, galiu laiduoti, kad miega ant šiaudinių 
pakratų ir valgo tikrą spartietišką maistą - šaltus džiovintus žirnius. 
Žiemą vasarą nešioja ašutinę ir plakasi kiekvieną šeštadienį. Vienu 
metu buvo, kiek man žinoma, geriausias nusižengėlis Glenkrio maža- 
mečių pataisos namuose. Kitame pranešime tvirtinama, jog jis gimė 
po tėvo mirties. Aš apeliuoju į jūsų atlaidumą vardu švenčiausio žo- 
džio, kokį kada nors buvo skirta ištarti mūsų kalbos organams. Ne- 
trukus jis turi pagimdyti kūdikį. 

(Bendras sujudimas ir atjauta. Moterys alpsta. Turtingas amerikie- 
tis organizuoja gatvės rinkliavą Blumui. Auksinės ir sidabrinės mone- 
tos, banko čekiai, banknotai, brangenybės, iždo obligacijos, mokėjimo 
vekseliai, skolų rašteliai, vestuviniai žiedai, laikrodžių grandinėlės, me- 
dalionai, perlų vėriniai ir apyrankės - visa tai sparčiai surenkama.) 

BLUMAS: O, aš taip noriu tapti motina. 

MISIS TORNTON: (Su slaugės cbalatu.) Apkabink mane stipriai, 
mieloji. Netrukus viskas bus baigta. Stipriai, mieloji. 

(Blumas stipriai ją apkabina ir pagimdo aštuonis vyriškos lyties gel- 
tonus tr baltus kūdikius. Jie pasirodo ant užtiestų raudonu kilimu laip- 
tų, papuoštų brangiais augalais. Visi aštuoni gražūs, vertingų metalų 


136 


KIRKĖ 


veidais, gerai sudėti, deramai aprengti ir gražiai išauklėti, laisvai kalba 
penkiomis šiuolaikinėmis kalbomis ir domisi įvairiais menais bei moks- 
lais. Visų vardai išspausdinti aiškiomis raidėmis ant marškinių priekio: 
Nasodoro, Goldfinger, Chrysostomos, Maindorėe, Silversmile, Silber- 
selber, Vifargent, Panargyvos““. Jie tuoj pat paskiriami į atsakingus vi- 
suomeninius postus keliuose skirtinguose kraštuose - tampa vyriausiai- 
siais banko valdytojais, geležinkelių eismo prižiūrėtojais, ribotos atsa- 
komybės kompanijų pirmininkais, viešbučių sindikatų prezidentais.) 

BALSAS: Blumai, ar tu esi Mesijas ben Juozapas ar ben Dovydas? 

BLUMAS: (Neaiškiai.) Tu pasakei tai. 

BROLELIS VARPELIS: Tada padaryk stebuklą. 

BENTAMAS LAJENSAS: Išpranašauk, kas laimės Sent Ledžero 
varžybas. 

(Blumas vaikšto tinklu, uždengia savo kairę akį kairiąja ausimi, 
pereina kiaurai per kelias sienas, užlipa į Nelsono koloną ir pakimba 
ant jos viršutinės atbrailos, laikydamasis blakstienomis, suvalgo dvy- 
lika tuzinų austrių (kartu su kiaukutais), išgydo kelis ligonius nuo skro- 
fuliozės, sutraukęs veidą tampa panašus į daugelį istorinių asmenybių, 
tai - lordas Bikonsfildas, lordas Baironas, Vatas Taileris, Egipto Mozė, 
Mozė Maimonidas, Mozė Mendelsonas, Henris Irvingas, Ripas van Vink- 
lis, Košutas, Žanas Žakas Ruso, baronas Leopoldas Ročildas, Robin- 
zonas Kruzas, Šerlokas Holmsas, Pasteras, paskui vienu metu suka abi 
pėdas į skirtingas puses, įsako potvyniui grįžti atgal, užtemdo saulę 
ištiesęs mažylį pirštą.) 

BRINIS, POPIEŽIAUS NUNCIJUS: (Su popiežiaus zuavo unti- 
forma - plieniniai šarvai ant krūtinės, rankų, šlaunų, blauzdų, ilgi pa- 
saulietiški ūsai ir ruda popierinė mitra.) Leopoldi autem generatio““. 
Mozei gimė Nojus, o Nojui gimė Eunuchas, Eunuchui gimė O'Halora- 
nas, O'Haloranui gimė Gugenheimas, Gugenheimui gimė Agendatas, 
Agendatui gimė Netaimas, Netaimui gimė Le Hiršas, Le Hiršui gimė 
Jesurumas, Jesurumui gimė Makkėjus, Makkėjui gimė Ostropolskis, 
Ostropolskiui gimė Smerdozas, Smerdozui gimė Veisas, Veisui gimė Švar- 
cas, Švarcui gimė Adrianopolis, Adrianopoliui gimė Aranchuezas, Aran- 
chuezui gimė Lui Lousonas, Lui Lousonui gimė Ichabudonosoras, Icha- 
budonosorui gimė O'Donelis Magnusas, O'Doneliui Magnusui gimė 
Christbaumas, Christbaumui gimė Ben Maimunas, Ben Maimunui gi- 

mė Dulkinas Roudsas, Dulkinam Roudsui gimė Benamoras, Benamo- 
rui gimė Džonsas-Smitas, Džonsui-Smitui gimė Savorganovičius, Sa- 
vorganovičiui gimė Džasperstounas, Džasperstounui gimė Ventetjune- 
mas, Ventetjunemui gimė Sombatėjus, Sombatėjui gimė Viragas, Vira- 
gui gimė Blumas et vocabitur nomen eius Emmanuel". 

NEGYVA RANKA: (Rašo ant sienos.) Blumas yra sukčius. 

TOKS NIURZGA: (Apsirengęs kaip krūmynų plėšikas.) Ką tu vei- 
kei prie gyvulių aptvaro tarpuvartėj, už Kilbereko? 

MOTERIŠKOS LYTIES KŪDIKIS: (Krato tarškutį.) O po Beli- 
bau tiltu? 

BUGIENIO KRŪMAS: O velnio slėny? 

BLUMAS: (Įsiutęs visas parausta nuo kaktos iki sėdmenų, iš kairės 
akies nurieda trys ašaros.) Pasigailėkit mano praeities. 

IŠKELDINTIEJI AIRIŲ NUOMININKAI: (Apsisiautę gūniomis, 
užsitempęs siauras kelnes, susegamas prie kelių, rankose ąžuolinės kuo- 
kos iš Donibruko mugės.) Išplakti jį botagu! 

(Blumas su asilo ausimis atsisėda prie gėdos stulpo sukryžiavęs 
rankas, atkišęs kojas. Jis švilpauja „Don Giovanni, a cenar teco“. Artei- 
no našlaičiai, susiėmę už rankų, šokinėja aplink jį. Merginos iš Kalėjimo 
vartų misijos, sustėmusios už rankų, šokinėja priešinga kryptimi.) 

ARTEINO NAŠLAIČIAI: 

Tu meiteli, bjaurus šunie! 

Tikies, kad damų mylimas esi! 
KALĖJIMO VARTŲ MERGINOS: 

Kai sutiksi Kei 

Švilptelėk jam - ei! 

Kviesk jį arbatėlės 

Pas mus valandėlei. 

HORNBLAUERIS: (Su efodu ir medžiotojo kepure, skelbia.) Ir jis 
nuneš šias nuodėmes tautos Azazeliui, dvasiai, kuri gyvena tyrlauky, 
ir Lilitai, raganai nakties. Ir jie užmėtys jį akmenimis, ir išniekins jį, 
taipgi visi iš Agendat Netaim ir Micraimo, Hamo žemės. 

(Visi žmonės mėto į Blumą minkštus teatrinius akmenis. Daug bo- 
na fide keliauninkų ir benamių šunų prieina prie jo ir niekina jį. Priar- 
tėja Mastianskis su Sitronu, apsisiautę gabardino apsiaustais, užsidėję 
perukus su ilgais peisais ant ausų. Jie graso barzdomis Blumui.) 

MASTIANSKIS IR SITRONAS: Belialas! Lamlinas iš Istrijos! Ap- 
simetėlis Mesijas! Abulafija! 

(Pasirodo Džordžas S. Mizijas, Blumo siuvėjas, nešinas po pažastim 
siuvėjiška laidyne, ir pateikia sąskaitą.) 

MIZIJAS: Už kelnių persiuvimą - vienuolika šilingų. 

BLUMAS: (Džiaugsmingai trina rankas.) Visai kaip senais gerais 
laikais. Vargšas Blumas! 

(Rubinas Dž. Dodas, juodabarzdis Iskariotas, piktasis ganytojas, 
prieina prie gėdos stulpo, nešdamas ant pečių savo paskendusio sū- 
naus lavoną.) 

RUBINAS DŽ.: (Kimiai šnabžda.) Viskas išplepėta. Tasai ilgalie- 
žuvis - pas farus. Šok į pirmą vežimpalaikį. 

PRIEŠGAISRINĖ BRIGADA: Pflaap! 

BROLELIS VARPELIS: (Aprengia Blumą geltonu abitu su išsiu- 
vinėtomis sbalvingomis liepsnomis ir uždeda aukštą smailą skrybėlę. 
Kabina jam ant kaklo maišą su paraku ir atiduoda civilinei valdžiai 
tardamas.) Atleiski jam jo nuodėmes. 

(Leitenantas Majeris iš Dublino priešgaisrinės brigados visiems rei- 
kalaujant padega Blumą. Raudos.) 

PILIETIS: Dėkoju tau, o dangau! 

BLUMAS: (Aprengtas maišo formos besiūliu apdaru, su raidėmis 
I. H. S., stovi išsitiesęs visu ūgiu tarp feniksiškų liepsnų.) Neraudokit 
manęs, o Erino dukterys. 

(Jis demonstruoja Dublino reporteriams nudegimų žymes. Erino 
dukterys juodais rūbais, su didelėmis maldaknygėmis ir ilgomis žvakė- 
mis rankose klaupiasi ir meldžiasi.) 

ERINO DUKTERYS: 

Blumo Inkste, melskis už mus. 
Vonios Gėle, melskis už mus. 
Mentono Mentoriau, melskis už mus. 
„Freemano“ Reklamos Agente, melskis už mus. 
Mielaširdingas Masone, melskis už mus. 
Klajojantis Muile, melskis už mus. 
Nuodėmės Saldybės, melskitės už mus. 
Muzika Be Žodžių, melskis už mus. 
(Šešių šimtų balsų choras, diriguojamas misterio Vincento O'Braje- 

no“?, gieda „Aleliuja“ chorus, vargonais akompanuoja Džozefas Gli- 
nas. Blumas netenka balso, raukšlėjasi, anglėja.) 

ZOJA: Kalbėk, kalbėk, kol veidas nepajuodavo. 

BLUMAS: (Su kepaliušu - už juostelės užkišta molinė pypkė, avi dul- 
kinus šiurkščios odos pusbačius, rankoje laiko raudoną emigranto ryšulė- 
lį, vedasi pririštą prie šiaudinės virvės juodą kaip pelkinis ąžuolas kiaulę, 
akys šypsosi.) Na jau eisiu dabar, šeimininkėle, nes prisiekiu visais ožiais 
Konemaroj, kad man tuoj kailį išvelės - tėvą motiną šauksiu. (S4 ašara 
aky.) Viskas - beprotybė. Patriotizmas mirusiųjų gedėjimas, muzika, ra- 
sės ateitis. Būti ar nebūti. Gyvenimo sapnas baigiasi. Tepasibaigia taikiai. 
O kiti lai gyvena toliau (Liūdnai įsižiūri į tolį.) Aš žlugęs. Kelios kurpe- 
lės piliulės. Užuolaidos užtrauktos. Laiškas. Tuomet atgulsiu poilsio. 
(Iykiai atsidūsta.) Niekad daugiau. Aš savo nugyvenau. Vykstu. Sudie. 

ZOJA: (Šaltai, užkišusi pirštą už juostelės ant kaklo.) Nuoširdžiai? 
Iki kito karto. (Pajuokia.) Tikriausiai išlipai iš lovos ne ta koja arba 
per greitai baigei su savo išrinktąja. Ak, aš skaitau tavo mintis. 

BLUMAS: (Karčiai.) Vyras ir moteris, meilė, kas tai? Kamštis ir 
butelis. 

ZOJA: (Staiga paniurusi.) Nekenčiu veidmainių pašlemėkų. Duok 
šansą prakeiktai kekšei. 

BLUMAS: (Apgailestaudamas.) Aš labai bjauraus būdo. O tu - neiš- 
vengiamas blogis. Iš kur esi? Iš Londono? 

ZOJA: (Sklandžiai.) Iš meitelių Nortono, kur kiaulės groja vargo- 
nais. Aš kilusi iš Jorkšyro. (Sulaiko jo ranką, ieškančią jos spenelio.) 
Klausyk, Tomuk Peliuk. Baik šitai ir 1mkis ko nors blogesnio. Ar turi 
grynų smulkioms išlaidoms? Dešimt šilingų? 

BLUMAS: (Šypsosi, lėtai linguoja galvą.) Dar, hurija, dar. 

ZOJA: Kuo daugiau, tuo stipriau? (Atsainiai paglosto jį aksominė- 
mis letenomis.) Ar eini į muzikos saloną pažiūrėt mūsų naujos piano- 
los? Eime - ir aš nusilupsiu, ką turiu. 

BLUMAS: (Dvejodamas pasičiupinėja pakaušį su beprecedenčiu su- 
trukdyto paštininko sumišimu, žavėdamasis jos nuluptų kriaušių si- 
metrija.) Kai kas baisiai pavydėtų, jei sužinotų. Žaliaakis baisūnas*“, 
(Nuoširdžiai.) Tu žinai, kaip tai sunku. Tau nereikia aiškint. 

ZOJA: (Pamaloninta.) Akys nemato, širdies neskauda. (Kepšteli 
jį.) Eime. 

BLUMAS: Besijuokianti ragana! Ranka, kuri supa lopšį. 

ZOJA: Vaikeli! 

BLUMAS: (Kūdikiški baltinukai ir apsiaustėlis, didgalvis, maža tam- 
saus plauko tinkline kepurėlė, įbedžia dideles akis į jos slidų apatinuką 
Ir putniu pirštu skaičiuoja bronzines sagteles, iškišęs drėgną liežuviuką 
lakstantį tarp lūpų, švebeldžiuoja.) Viens, du, tlys, tlys, du, viens. 

SAGTELĖS: Myli. Nemyli. Myli. 

ZOJA: Tylėjimas reiškia sutikimą. (Mažais praskėstais paukštiškais 
nagais sugriebia jo ranką, rodomuoju pirštu brūkšteli ant jo delno su- 
tartinį slapto patarėjo ženklą, raginantį pasiduoti lemčiai.) Karštos 
rankos - gerklytė sušalus. 

(Jis abejoja, supamas kvapų, muzikos, gundymų. Ji veda jį laiptelių 
link, viliodama savo pažastų aromatu, dažytų akių ydingumnu, šiugž- 
dėjimu apatinuko, kurio nuodėmingose klostėse tyko visų ją turėjusių 
patinų liūtiškas tvaikas.) 

PATINAI: (Skleisdami rujos ir mėšlo sierą, stojasi ant užpakalinių 
kojų, negarsiai riaumoja garduose, jų apsvaigusios galvos linguoja pir- 
myn ir atgal.) Gerraa! 

(Zoja ir Blumas prieina tarbdurį, kur sėdi įsitaisiusios dvi sesės kek- 
šės. Jos smalsiai nužvelgia jį iš po savo pieštukais nupaišytų antakių ir 
šypsosi atsakydamos į skubų jo nusilenkimą. Jis nerangiai suklumpa.) 

ZOJA: (Jos laiminga ranka akimirksniu jį išgelbsti.) Opapaa! Ne- 
parkrisk laiptų viršuje. 

BLUMAS: Teisuolis nupuola septynis sykius. (Prie slenksčio ženg- 
teli į šoną.) Kaip priimta - po jūsų. 

ZOJA: Damos pirmos, džentelmenai iš paskos. 

(Ji peržengia slenkstį. Jis dvejoja. Ji pasisuka ir ištiesusi rankas trukte- 
li jį į save. Jis peršoka slenkstį. Ant elnio ragų kabyklos koridoriuje kabo 
vyriška skrybėlė ir neperšlampamas apsiaustas. Blumas nusiima skrybė- 
lę, bet pamatęs tai susiraukia, paskui nusišypso susimąstęs. Durys priesta- 
to laiptų aikštelėje staiga atveriamos. Vyras purpuriniais marškiniais ir 
pilkomis kelnėmis, rudomis kojinėmis nukrypuoja lyg beždžionė pro 
šalį, užvertęs pliką galvą ir ožio barzdelę, neša apglėbęs pilną vandens 
puodyniaąsotį, juodos dviuodegės petnešos kadaruota prie kulnų. Pa- 
skubom nuo jo nusisukęs Blumas palinksta virš koridoriaus stalelio ir 
tyrinėja pataikūniškas bėgančios lapės akis, paskui, pakėlęs galvą tr uosda- 

mas orą, nuseka paskui Zoją į muzikos saloną. Šviestuvo šviesa pri- 
temdyta rausvai violetiniu rūkomojo popieriaus gaubtu. Aplinkui ra- 
tus suka naktinis drugys, atsimušdamas, aplenkdamas. Grindis dengia 
linoleumas, išmargintas nefrito, laurito ir cinoberio spalvos rombų raš- 
tu. Batų pėdsakai atsispaudę jame visokiausiom formom: kulnas prie 
kulno, kulnas prie pėdos vidurio, pirštai prie pirštų, suglaustos pėdos — 
mauriškas šiūruojančių kojų, vaiduoklių be kūno šokis chaotiškoje 
grumtyje. Ant sienų - tapetai su kukmedžio lapais ir šviesiomis lauky- 
mėmis. Židinio angoje - išskleista povo plunksnų širma. Ant veltinio 
kilimėlio prie židinio sukryžiavęs kojas sėdi Linčas, kepurė apsukta 
priekiu į užpakalį. Jis lazdele lėtai muša taktą. Kiti Rikets, kaulėta 
mirtinai išblyškusi kekšė su Jūreivišku kostiumu ir triušio odos piršti- 
nėmis, atlenktomis, kad būtų matyti koralų apyrankė ant riešo, sėdi 
ant stalo krašto, laikydama rankoje iš grandinėlės nupintą piniginę, 
siūbuoja koją ir žvilgčioja į save paauksuotam veidrody virš židinio 
atbrailos. Iš bo žaketo kabo išlindęs korseto raištelio galas. Linčas pa- 
šaipiai rodo į porą prie pianino.) 

KITI: (Kosti užsidengusi burną.) Ji šiek tiek kuoktelėjusi. (Pasu- 
kioja prie smilkinio smilių.) Pleple. (Linčas pakelia su lazdele jos sijo- 
ną tr baltą apatinuką. Ji pbaskubom susitvarko drabužius.) Elkitės pa- 
doriai. (Ji žagteli, paskui skubiai palenkia savo jūreivišką skrybėlę, po 
kuria švyti raudonai chna nudažyti plaukai.) O, atsiprašau! 

ZOJA: Daugiau rampos šviesos, Čarli. (Ji nueina prie šviestuvo ir 
iki galo atsuka dujų čiaupą.) 

KITI: (Spokso į lempos dujų degiklį.) Kas jai šįvakar yra? 

LINČAS: (Dusliu balsu.) Įeina šmėkla ir piktosios dvasios. 

ZOJA: Paplokit Zojai per petį. 

(Lazdelė Linčo rankoj žybčioja: žalvarinis žarsteklis. Stivenas stovi 
prie pianolos, ant šios atsainiai numesta jo skrybėlė ir uosinė lazdelė. 
Dviem pirštais jis darsyk pakartoja grynųjų kvintų serijas. Flori Tol- 
bet, šviesiaplaukė, paliegusi, riebi kaip žąsis kekšė nudriskusiu supeli- 
jusių braškių spalvos chbalatu, sėdi atsilošusi, išsikėtojusi ant sofos kam- 
po - nevaldoma ranka nukarusi per porankį - ir klausosi. Sunkus mie- 
žis nusviręs ant mieguisto jos akies voko.) 

KITI: (Sužagsi vėl ir spirteli ore koja, uždėta ant kitos kojos.) O, 
atsiprašau! 

ZOJA: (Nedelsiant.) Tavo vaikinas tave mini. Užsirišk mazgelį ant 
marškinių. 

(Kiti Rikets palenkia galvą. Jos boa atsivynioja, slysta, slenka - per 
petį, nugarą, ranką, kėdę - iki grindų. Linčas lazdele pakelia susirai- 
čiusį vikšrą. Ji apsuka boa gyvate savo kaklą, patogiai įsitaisydama. 
Stivenas žvilgteli atgal į britūpusią figūrą su apsukta kepure.) 

STIVENAS: Tiesą sakant, visai nesvarbu - ar Benedeto Marčelo*! 
tai rado gatavą, ar pats sukūrė. Ritualas - poeto atgaiva. Tai galėtų būti 
senas himnas Demetros garbei ir drauge akompanimentas „Coela enar- 
rant gloriam Domini“š2. Jis paklūsta tokioms skirtingoms tonacijoms 
kaip hiperfriginė ir miksolidinėš*, ir tekstams, tokiems skirtingiems, kaip 
kunigų rėkaliojimai prie Dovydo, tai yra Kirkės, ką aš sakau — prie 
Cereros altorių ir Dovydo užuomina savo vyriausiam fagotininkui apie 
savo visagališkumą. Mais nom de nomš“, tai jam kelnių pora. Jetez la 
gourme. Faut gue jeunesse se passe??. (Jis nutyla, rodo į Linčo kepurę, 
šypsosi, juokiasi.) Kurioj pusėj yra tavo žinių gumbas? 

KEPURĖ: (Su niūriu apmaudu.) Fe! Taip yra todėl, kad taip yra. 
Moteriškas argumentas. Žydagraikis yra graikažydis“. Priešingybės 
traukia. Mirtis — tai aukščiausia gyvybės forma. Fe! 

STIVENAS: Tu puikiausiai atsimeniš? visas mano klaidas, pasigy- 
rimus, riktus. Kiek ilgai dar nematysiu išdavystės? Pustyklė! 

KEPURĖ: Fe! 

STIVENAS: Ir štai tau dar. (Suraukia antakius.) Priežastis ta, kad 
principą ir dominantę skiria didžiausias įmanomas intervalas, kuris... 

KEPURĖ: Kuris? Pabaik. Nesugebi. 

STIVENAS: (Stengdamasis.) Intervalas, kuris. Yra ilgiausia gali- 
ma elipsė. Sutampanti su. Galiniu sugrįžimu. Ta oktava. Kuri. 

KEPURĖ: Kuri? 

(Lauke gramofonas ima kaukti „Šventą miestą“.) 

STIVENAS: (Šiurkščiai.) Kokia nusitiesė tolyn į pasaulio kraštus, 
kad neperkirstų savęs pačios. Dievas, saulė, Šekspyras, komivojažie- 
rius, kirtęs save pačioj realybėj, tampa tuo savimi. Luktelk minutėlę. 
Sekundę. Tas vaikinas velniškai triukšmauja gatvėj. Savimi, kuriuo jam 
neišvengiamai buvo lemta tapti. Ecco! 

LINCAS: (Pašaipiai prunkšdamas rodo dantis Blumui ir Zojai Hi- 
ginsams.) Kokia mokslinga kalba, ką? 

ZOJA: (Gyvai.) Tegul Dievas pasigaili tavo galvelės, jis žino dau- 
giau negu tu pamiršai. 

(Flori Tolbet su tukliu bukagalviškumu spokso į Stiveną.) 

FLORI: Sako, kad pasaulio pabaiga ateis šią vasarą. 

KITI: Ne! 

ZOJA: (Pratraksta juoku.) Didysis neteisingasis Dieve! 

FLORI: (Įžeista.) Taigi rašė laikraščiuose, apie Antikristą. O, man 
koja nutirpo! 

(Pro šalį šaukdami nutapsi skarmaluoti basakojai berniūkščiai — 
laikraščių pardavėjai.) 

BERNIŪKŠČIAI LAIKRAŠČIŲ PARDAVĖJAI: Specialus prie- 
das. Supamųjų arkliukų lenktynių rezultatai. Jūros žaltys karališka- 
jam kanale. Laimingai atvyko Antikristas. 

(Stivenas pasisuka ir pamato Blumą.) 

STIVENAS: Laikas, du laikai ir pusė laiko*s. 

(Rubinas Dž. Antikristas, amžinas žydas, ant nugaros išskėtęs gro- 
buonišką ranką, šlubuoja pirmyn. Prie strėnų kabo piligrimo kelion- 
maišis, iš kurio kyšo vekseliai ir neapmokėtos sąskaitos. Ant peties jis 
nešasi yrimosi kartį - ant jos kablio kadaruoja bermirkusi beformė jo 
vienintelio sūnaus, išgelbėto iš Lifi vandenų, masė. Per tirštėjančias 
sutemas kūliais verčiasi į Kumštį Kostelo įsikūnijęs velniūkštis. Kreiva- 
kojis, iškreiptanugaris, galvos smegenų vandenės išpūsta galva, išsiki- 
šusiais žandikauliais, atlašia kakta ir Elio Sloperio nosimi.) 

VISI: Kas? 

VELNIŪKŠTIS: (Barškančiais žandikauliais šokinėja šen ir ten, 
varto akis, cypčioja, liuoksi kaip kengūra, ištiesęs pirmyn grobuoniš- 
kas rankas, paskui nelauktai praspraudžia belūpį veidą sau pro šaku- 
mą.) Il vient! C'est moi! Lhomme gui it! Lhomme primigėne! (Su- 
kasi ratu stūgčiodamas kaip dervišas.) Sieurs et dames, faites vos jeux! 
(Jis priglunda prie grindų rodydamas fokusus. Iš jo rankų išlekia ma- 
žos ruletės planetos.) Les jeux sont faits! (Planetos susispiečia trakšė- 
damos, pokšėdamos.) Rien n'va plus*?. (Planetos, plūduriuojantys ba- 
lionai, išsipūtusios nuplaukia aukštyn ir dingsta. Jis šoka į tuštumą.) 

FLORI: (Grimzdama į apatiją, slapta bersižegnoja.) Pasaulio pa- 
baiga! 

(Nuo jos kyla apyšiltis moteriškas tvaikas. Erdvę pripildo debesuo- 

ta migla. Kylančiam ūke staugia gramofonas, perrėkdamas kosčioji- 
mus Ir šiurenančias kojas.) 

GRAMOFONAS: 

Jeruzale! 
Atverk savo vartus ir giedok 
Hosana... 

(Aukštyn į dangų kyla raketa ir sprogsta. Iš jos iškrinta balta žvaigž- 
dė, skelbianti apie visų daiktų sunaikinimą ir antrąjį Elijo atėjimą. 
Begaliniu nematomu lynu, nutiestu nuo zenito iki nadyro, sukdamasi 
vilkeliu, kūliavirsčia per tamsą leidžiasi Pasaulio Pabaiga - dvigalvis 
aštuonkojis su škotų vado tarno kiltais, busaro kailine kepure ir lan- 
guotos vilnonės medžiagos sijonu — Meno Trikojo"? formos.) 

PASAULIO PABAIGA: (Su škotišku akcentu.) Kas pašoks mums 
škotų šokį rylą? 

(Nustelbdamas riedantį gaudesį ir slobinamus įkvėpimo kosulius 
visus iš aukštybių sukrečia aštrus kaip griežlės Elijo balsas. Prakaituo- 
jantį po dukslia batisto kamža su piltuvėlio formos rankovėmis regime 
Jį, zakristijonaveidį, virš tribūnos apgaubtos senosios šlovės vėliava"?!. 
Jis trenkia kumščiu į parapetą.) 

ELIJAS: Malonėkite neviauksėti šitoj būdoj. Džekai Kreinai, Kreole 
Sjū?2, Deividai Kempbelai, Eibe Kiršner, kosėkit užčiauptomis burno- 
mis. Tai štai, aš aptarnauju visą šitą liniją. Vyručiai, dabar pats metas. 
Dievo laikas - 12.25. Pasakykit mamai, kad būsit ten?*. Greitai užsa- 
kot, ir tūzas jūsų. Užsirašot tuoj pat! Perkat visam keliui amžinybės 
stotį ekspresu. Tik dar žodelį. Ar jūs dievai, ar prakeikti žemės grums- 
tai? Jei antras adventas įvyks Koni Ailende, ar būsim pasiruošę? Flori 
Kristau, Stivenai Kristau, Zoja Kristau, Blumai Kristau, Kiti Kristau, 
Linčai Kristau, visi turite pajusti šią kosminę jėgą. Ar mus gąsdina 
kosmosas? Ne! Stokit angelų pusėn. Būkit prizmė?“. Jūs turit tą kažką 
viduj — aukščiausią aš. Jūs galite bendraut su Jėzumi, Gautama, Inger- 
soliu??. Ar visus jus veikia ši vibracija? Aš sakau — veikia! Broliai, kai 
tik perkąsit, toliau viskas bus kaip sviestu patepta - tiesiai dangun. 
Aiški mintis? Tai gyvenimo švyturys, sakau. Šauniausias daiktas iš vi- 
sų. Spurga, įdaryta džemu. Tiesiog pati gudriausia ir lengviausia išei- 
tis. Tai puiku, tai superprabangu. Tai atgaivina. Tai vibruoja. Aš Žinau, 
nes ir pats esu šioks toks vibratorius. Juokus į šalį - grįžkim prie es- 

mės, A. Dž. Kristus Daujis ir harmoninga filosofija, ar jums aišku? 
Okei. Septyniasdešimt septinta, vakarinė šešiasdešimt devinta gatvė. 
Ar supratot mane? Tvarka. Skambinkit man sauliafonu - kada tik 
panorėsit. Pasigėrę dykūnai, taupykit pašto ženklus. (Šaukia.) O da- 
bar - mūsų šlovės giesmę! Visi kartu nuoširdžiai dainuoja. Dar kartą! 
(Dainuoja.) Jeru... 

GRAMOFONAS: (Perrėkdamas jo balsą.) Kekšuzalatavo-aukštuo- 
sehohhhh... (Adata raižiai džeržgia ant plokštelės.) 

TRYS KEKŠĖS: (Užsikimšusios ausis sbiegia.) Ahhkkk! 

ELIJAS: (Pasiraitojęs marškinių rankoves, pajuodusiu veidu šau- 
kia visu balsu, pakėlęs aukštyn rankas.) Didysis Broli aukštybėse, mis- 
teri Prezidente, tu girdėjai, ką tau ką tik pasakiau. Aš, taip sakant, iš 
tikrųjų stipriai tikiu tavimi, misteri Prezidente. Ir iš tikrųjų dabar aš 
manau, kad Higins ir mis Rikets atvėrė tikėjimui kelią į savo sielas. Iš 
tikrųjų man atrodo, kad aš niekada neregėjau labiau išgąsdintos mo- 
ters negu tu, mis Flori, kai ką tik mačiau tave. Misteri Prezidente, 
ateik ir padėk man išgelbėt mūsų brangias seses. (Merkta akį auditori- 
jai.) Tas mūsų misteris Prezidentas, jis viską mato, bet nieko nesako. 

KITI-KEIT: Aš užsimiršau. Silpnumo valandėlę suklydau ir pada- 
riau tai, ką padariau, ant Konstitucijos kalvos. Mane konfirmavo vys- 
kupas. Mano motinos sesuo ištekėjo už Monmaransio. Mane pražu- 
dė vandentiekio darbininkas - iki tol buvau nekalta. 

ZOJA-FANI: Aš leidau jam įgrūsti į save, įdomu buvo. 

FLORI-TEREZA: Taip išėjo dėl to, kad maišiau portveiną su trijų 
žvaigždučių „Hennesy“, aš nusidėjau su Vilenu, kai jis įlindo į lovą. 

STIVENAS: Pradžioje buvo žodis, pabaigoj - pasaulis be pabai- 
gos. Tebus palaimintos aštuonios palaimos. 

(Palaimos, Diksonas, Medenas, Krotersas, Kostelo, Lenebenas, Be- 
nonas, Maligenas ir Linčas - su baltais studentų chirurgų chalatais, po 
keturis eilėje, žąsies žingsniu triukšmingai pratapena pro šalį.) 

PALAIMOS: (Nerišliai.) Butelis befstrogenas batalšunis buliapir- 
kis buzinum barnum““ bordelis bažnyčia. 

LISTERIS: (Su siauromis, pilkomis kaip kvakerio, susegamomis 
prie kelių kelnėmis ir blačiakrašte skrybėle, atsargiai sako.) Jis mūsų 
draugas. Nėra reikalo minėti pavardžių. Siekite šviesos. 

(Jis nukurantina prošal. Įeina Geriausias, apsirengęs kaip kirpėjas, 

viskas išlyginta — net blizga, plaukų sruogos susuktos suktukais. Jis 
lydi Džoną Eglintoną - šis vilki gelsvą nankino mandarino kimono, 
išsiuvinėtą raidžių driežiukais, užsidėjęs aukštą pagodos formos skry- 
bėlę.) 

GERIAUSIAS: (Šypsodamasis pakelia skrybėlę ir parodo nuskustą 
makaulę, ant kurios styro dirbtinė kaselė, perrišta oranžiniu kaspinu.) 
Ką tik išgrąžinau, suprantat. Tai, kas iš grožio?", žinot. Kaip sako Jeit- 
sas, tai yra noriu pasakyt - Kytsas. 

DŽONAS EGLINTONAS: (Išsitraukia tamsų blausų žibintą ža- 
liu dangteliu ir pašviečia juo į kampą; priekabiu tonu.) Estetika ir 
kosmetika — tik buduarui. Aš ieškau tiesos. Paprastos tiesos papras- 
tam Žmogui. Tanderadžis?* nori faktų ir tikisi jų gaut. 

(Žibintuvėlio šviesos pluošte už kibiro su anglimi - olavas, šven- 
taakis, barzdotas Mananaanas Makliras*? mąsto, smakras padėtas ant 
kelių. Jis lėtai pakyla. Iš jo druidiško apsiausto papučia šaltas jūrų 
vėjas. Apie galvą rangosi unguriai ir unguriukai. Jis visas aplipęs jūržo- 
lėmis ir kriauklėmis. Dešinėj rankoj laiko dviračio bompą. Kaire už 
abiejų žnyplių sugriebia milžinišką upių vėžį.) 

MANANAANAS MAKLIRAS: (Gausdamas kaip bangos.) Om! 
Hek! Vol! Ak! Liub! Mor! Ma!!?? Baltas Dievų jogas Okultinis Her- 
mio Trismegisto paimandras. (Švilpia jūrų vėjo balsu.) Punardžanam 
patsipandžaub! Nesileisiu apmulkinamas. Vienas toks pasakė: saugo- 
kitės kairiosios pusės, Šakti kulto. (Klykdamas kaip audrapaukščiai.) 
Šakti, Šiva! Tamsumoj pasislėpęs Tėve! (Smogia dviračio pompa per 
vėžlį, kurį laiko kairėje. Ant jo paslaugaus ciferblato žiba dvylika Zo- 
diako ženklų. Jis kaukia su vandenyno galia.) Om! Bom! Pidžom! Aš 
sodybos šviesa, aš pieninės grietinės sviestas. (Skeleto judiška ranka 
užgniaužia šviesą. Žalia šviesa silpsta ir tampa rausvai violetinė. Dujų 
degiklis švilpbdamas aimanuoja.) 

(Zoja pribėga prie šviestuvo ir sulenkusi koją pataiso gaubtą.) 

ZOJA: Ei, kas man duos dūmo, jei aš jau čia? 

LINČAS: (Mesdamas ant stalo cigaretę.) Še! 

ZOJA: (Galva pakreipta į šoną, vaizduoja išdidžią.) Argi dama ši- 
taip vaišinama žole? (Ji pasistiebia, kad prisidegtų nuo lempos, lėtai su- 
kioja cigaretę, rodydama rudus kuokštus pažastyse. Linčas žarstekliu 


147 


II 


įžūliai pakelia jos suknelės kraštą. Virš keliaraiščių nuogas jos kūnas, 
gaubiamas safyro spalvos medžiagos atrodo žalias kaip undinės. Ji ra- 
miai užsitraukia cigaretę.) Ar matai apgamėlį ant mano užpakalio? 

LINČAS: Aš nežiūriu. 

ZOJA: (Nutaiso avelės žvilgsnį.) Ne? Juk nė už ką taip nepasielg- 
tum. Gal geriau pačiulptum citrinos? 

(Nuduodama susigėdusią, ji įkypom akim reikšmingai dirsteli į Blu- 
mą, paskui staigiai pasisuka į jį truktelėdama apatinuką - jau laisva. 
Mėlynas fluidas vėl užlieja jos kūną. Blumas stovi geidulingai šypso- 
damasis, sukdamas nykščius vieną aplink kitą. Kiti Rikets paseilėja 
didįjį pirštą ir žiūrėdama į veidrodį palygina abu antakius. Lipotis Vi- 
ragas'?!, bazilikogramatas!*?, greitai nuslysta kamino vamzdžiu žemyn 
ir išdidžiai žengia du žingsnius kairėn ant griozdiškų rožinių kojūkų. 
Jis susisupęs į keletą apsiaustų, vilki rudą makintošą, bo kuriuo laiko 
pergamento ritinėlį. Jo kairėj aky blyksi Kašelo Boilio O'Konoro Fic- 
moriso Tisdalo Farelo monoklis. Ant galvos patupdyta egiptietiška dvi- 
guba karūna. Už abiejų ausų - po žąsies plunksną.) 

VIRAGAS: (Kulnai suglausti, lenkiasi.) Aš esu Viragas Lipotus iš 
Sombatelio. (Mąsliai nusikosti, sausai.) Čia aplinkui akis bado nedo- 
rovinga nuogybė, ką? Jos vaizdas iš užpakalio netyčiomis atskleidė 
faktą, kad ji nevilki tų ganėtinai intymių apdarų, kuriuos ypač garbi- 
ni. Tikiuosi, pastebėjai injekcijos žymę ant šlaunies? Gerai. 

BLUMAS: Granpapachi!“?. Bet... 

VIRAGAS: Kita vertus, numeris du, toji, vyšnios spalvos veidais ir 
balta kepuraite, jos plaukai nemažai skolingi mūsų gentiniam gofe- 
ro medžio!** eliksyrui, ji vilki pasivaikščiojimui skirtą drabužį ir stan- 
džiai suvarstytą korsetą, sprendžiant iš sėdėsenos. Per pilvą gali nu- 
garą pasikasyt, taip sakant. Pataisyk mane, jei klystu, bet visada ma- 
niau, kad tasai lengvabūdžių žmonių gestas, švystelint apatiniais, 
traukia tave ekshibicionistiškumu. Trumpai tariant. Hipogrifas!0, 
Ar aš teisus? 

BLUMAS: Ji ganėtinai liekna. 

VIRAGAS: (Ne be pasitenkinimo.) Be jokių abejonių! Gerai paste- 
bėta, o tas nežymiai į apačią siaurėjantis sijonas ir parauktos kišenės 
turi sukelti mintis apie klubų apvalumą. Naujas pirkinys iš kokio di- 
džiulio išpardavimo - dėl kurio dar ir kokį mulkį apipešiojo. Taria- 

mas puošnumas, kad apdumtų akis. Žiūrėk, kiek dėmesio detalėms - 
iki menkiausios kruopelės. Niekada neatidėk rytdienai to, ką gali ap- 
sirengti šiandien. Paralaksas! (Nervingai truktelėdamas galvą.) Ar gir- 
dėjai, kaip man trakštelėjo smegenyse?!9“ Polisilabaksas! 

BLUMAS: (Alkūnė atremta į delną, rodomasis pirštas - prie skruos- 
t0.) Ji atrodo liūdna. 

VIRAGAS: (Prašiepęs geltonus kaip žebenkšties dantis ciniškai pirštu 
trukteli kairį apatinį voką žemyn ir kimiai suloja.) Apgaulė! Saugokis 
jaunų patauškų ir netikro gedulo. Plėnio lelija. Visos jos turi viengun- 
gio mygtuką, atrastą Rualdo Kolombo!*?. Parversk ją. Kolombink ją. 
Chameleonas. (Švelniau.) Ką gi, leisk atkreipti tavo dėmesį į numerį 
trys. Plika akimi matai jos didžią galybę. Pažvelk į prisodrintą deguo- 
nies augalinę masę ant jos kaukolės. Cha, cha, ji bumbsės! Bjaurusis 
kompanijos ančiukas - ištįsusi ir kilis taip žemai. 

BLUMAS: (Apgailestaudamas.) Kai išeini nepasiėmęs šautuvo... 

VIRAGAS: Mes galim tau pateikt visų rūšių - minkštos, viduti- 
nės, kietos. Tik klok pinigus ir rinkis. Koks laimingas gali būt su bet 
kuria... 

BLUMAS: Su?.. 

VIRAGAS: (Kyštelėjęs pro lūpas užriestą liežuvį.) Liaum! Pažvelk. 
Jos subinė plati. Ją dengia įspūdingas riebalų sluoksnis. Be abejonės — 
sprendžiu pagal krūtinės apimtį, kaip matai, priekyje solidžių matme- 
nų apvalumai per pietus grėsmingai pasvyrantys virš sriubos lėkštės, o 
priešingoj pusėj apačioj kybo du papildomi gumburai, bylojantys apie 
galingą išeinamąją angą, išsipūtę taip, kad paranku pačiupinėti, ir tai 
skatina trokšti tik vieno dalyko - kompaktiškumo. Tokios mėsingos 
dalys yra rūpestingo maitinimosi padarinys. Kai jas šeria, laikydami 
narveliuose, jų kepenys pasidaro lyg dramblių. Šviežios duonos gu- 
mulėliai su vaistine ožrage ir benzojine derva, ryjami drauge su žalio- 
sios arbatos dozėmis per trumpą jų gyvenimą aprūpina jas natūralio- 
mis gana kolosalaus apvalainumo pagalvėlėmis. Atitinka tavo skonį, 
ką? Karšti geidžiami Egipto mėsos puodai. Voliokis juose. Pataisos. 
(Jo kaklas trukteli.) Capulapu! Štai, vėl prasideda. 

BLUMAS: Man nepatinka tas miežis. 

VIRAGAS: (Išlenkia antakius.) Sako, reikia pridėti auksinį žiedą. 
Argumentum ad feminam!“š, kaip mes sakydavom senovės Romoje ir 

antikinėje Graikijoje, kai konsulų pareigas ėjo Diplodokas ir Ichtio- 
zauras. O dėl viso kito - neprilygstamas Ievos vaistas. Neparduoda- 
mas. Tik išnuomojamas. Hugenotas. (Jis krūpčioja.) Keistas garsas. 
(Padrąsinamai kosteli.) Bet gal čia tiktai karpa. Tikiuosi, atsiminsi, ko 
tave pamokysiu šiuo klausimu? Kviečių miltai su medumi ir muskatu. 

BLUMAS: (Mąsliai.) Kviečių miltai su pataisu 1r silabaksu. Sunkus 
išmėginimas. Buvo nepaprastai varginanti diena, nesusipratimų virti- 
nė. Palauk. Juk karpos kraujas platina karpas, sakei... 

VIRAGAS: (Nosis dar pakumsta, žvaira akis mirksi, rūsčiai.) Liau- 
kis sukęs tuos nykščius 1r gerai pamintyk. Matai, pamiršai. Pasinau- 
dok savo mnemotechnika. La causa ė santa. Tara. Tara. (Į šoną.) Jis 
tikrai prisimins. 

BLUMAS: Rozmariną irgi, rodos, minėjai, arba valios jėgą, naiki- 
nant parazitinius audinius. Arba ne, ne tai, imu atsiminti. Lavono ran- 
kos palietimas gydo. Mnemo? 

VIRAGAS: (Susijaudinęs.) Aš ir sakau. Aš ir sakau. Kaip tik taip. 
Technika. (Energingai tapšnoja per savo pergamento ritinėlį.) Ši kny- 
ga patars tau, kaip elgtis, visos smulkmenos aprašytos. Paieškok turi- 
ny, nuo liguistos baimės — akonitas, nuo melancholijos - hidrochlori- 
do rūgštis, priapiškiems!'“? reikalams — šilagėlės ekstraktas. Viragas 
ketina pakalbėti apie amputaciją. Mūsų senas draugas kaustikas. Jas 
reikia numarinti badu. Nupjaut ašutu, prie pat pagrindo. Bet pakeis- 
kim temą ir pakalbėkim apie bulgarus ir baskus — ar jau esi nuspren- 
dęs, ar moterys vyriškais drabužiais tau patinka, ar nepatinka? (Sau- 
sai kikendamas.) Ketinai ištisus metus nagrinėti religines problemas, 
ir per 1882 metų vasaros mėnesius apskaičiuoti skritulio plotą - ir 
laimėt tą milijoną! Granatas! Nuo didingumo iki juokingumo - tik 
vienas žingsnis. Tarkime, pižamos? Arba, sakykime, kelnaitės su įsiu- 
vu? Arba, imkime kaip pavyzdį, tie komplikuoti apatinukai, liemenė- 
lė ir kelnaitės kartu. (Pašaipiai užgieda.) Kakariekūū! 

(Blumas abejodamas apžiūrinėja tris kekšes, paskui įsižiūri į prislopin- 
tą rausvai violetinę šviesą, klausydamas tebeplakančio sparnais drugio.) 

BLUMAS: Tuomet norėjau, kad dabar jau būčiau padaręs išvadą. 
Naktiniai marškiniai — niekad nebuvo. Iš čia šitas. Bet rytoj yra nauja 
diena bus. Praeitis buvo yra šiandien. Kas dabar yra bus tada ryt, kaip 
dabar buvo būti praėjo vakar. 

VIRAGAS: (Sufleruoja jam į ausį, kiauliškai kriukčiodamas.) 
Vienadieniai vabzdžiai praleidžia savo trumpą gyvenimą daugsyk san- 
tykiaudami, pavilioti kvapo ne tokių išgražintų patelių, kurių lyties 
organų nervai išplitę nugaros srityje. Gražutė Pol! (Jo geltonas pa- 
pūgasnapis kvarksi pro nosį.) Maždaug penki tūkstančiai penki šimtai 
penkiasdešimtaisiais!'? mūsų eros metais Karpatuose buvo paplitusi 
viena patarlė. Šaukštas medaus trauks bičiulį Rudį labiau nei pustuzi- 
nis statinių rinktinio salyklinio acto. Lokio bimbimas baugina bites. 
Bet liaukimės apie tai. Kitąsyk pratęsim. Mes buvome labai patenkin- 
ti, mes kiti. (Nusikosti, palenkia galvą ir susimąstęs patrina nosį su- 
lenktu delnu.) Pamatysi, kad tie naktiniai vabzdžiai lekia į šviesą. Tai 
iliuzija, jei atminsime, kad jie turi sudėtingos sandaros negalinčias pri- 
sitaikyti akis. Apie visus tuos keblius dalykus skaityk mano „Seksolo- 
gijos pagrindų arba meilės aistros“ septynioliktoje knygoje, kuri, kaip 
sako daktaras L. B., yra metų sensacija. O dar, pavyzdžiui, yra tokių, 
kurie juda automatiškai. Perprask. Jam tai - atitinkama jo saulė. Nak- 
tipaukštis, naktisaulė, naktimiestis. Vykis mane, Čarli! Žžž! 

BLUMAS: Aną dieną bitė ar mėsinė musė atsimušė į šešėlį ant 
sienos, apsvaigo, paskui apsvaigus ropojo marškiniais žemyn, gerai, 
kad aš... 

VIRAGAS: (Veidas bejausmis, nusijuokia skambiai kaip moteris.) 
Nuostabu! Ispaninis vabalas ant jo klyno arba garstyčių trauklapis ant 
jo kuoliuko. (Susijaudinęs balbatuoja drebindamas kalakuto bakarūk- 
lus.) Blbla! Blbla! Kur mes esam? Sezamai, atsiverk! Išeik laukan! (Jis 
paskubom išvynioja savo pergamentą ir skaito, žibantis kaip jonvaba- 
lis nosies galas skrieja virš raidžių iš dešinės į kairę, lydimas nago.) 
Palauk, gerasis drauge. Aš pateiksiu tau atsakymą. Ant mūsų tuoj pasi- 
pils Raudonosios bankos austrės. Aš geriausias virėjas. Šitie sultingi dvi- 
geldžiai moliuskai mums bus naudingi, kaip ir trumai iš Perigordo — 
šakniagumbiai, iškelti paviršiun misterio visaėdžio meitėlio, kurie bū- 
davo nepamainomi nervinio nusilpimo arba moters barningumo at- 
vejais. Nors kvapas bjaurus, bet padaro kietus. (Linguoja galvą, ki- 
kendamas erzina.) Juokelis. Mano okuliaro rėmely. 

BLUMAS: (Išsiblaškęs.) Okuliariai moters dvigeldiškumo atvejis 
blogesnis. Visuomet atvertas sezamas. Perskeltoji lytis. Štai kodėl jos 
bijo kirminų, šliaužiojančių padarų. Bet Ieva ir žaltys tam prieštarau- 

ja. Nors faktas - ne istorinis. Aiški analogija su mano idėja. Ir žalčiai 
prie moters pieno - kaip besočiai. Rangosi ištisas mylias per visačdį 
mišką, kad iščiulptų jos krūtį iki paskutinio lašo. Kaip tos burbuliaku- 
liariškos Romos matronos, apie kurias rašo Elifantuliazė!!!. 

VIRAGAS: (Atkišęs giliomis raukšlėmis susimetusias lūpas, užmer- 
kes suakmenėjusias nelaimėlio akis, monotoniškai gieda svetimos tau- 
tos gaida.) Kad karvės su pritvinkusiais tešmenimis, apie kurias buvo 
kalbama, kad... 

BLUMAS: Aš tuoj imsiu rėkt. Atleisk man. Ką? Taigi. (Atpasakoja 
iš atminties.) Jos nevalingai susiieškodavo roplio guolį, kad patikėtų 
savo spenius jo godžiam liežuviui. Skruzdėlė melžia amarą. (Gilia- 
mintiškai.) Pasaulį valdo instinktas. Gyvenime. Mirty. 

VIRAGAS: (Pakreipęs galvą, išlenkia nugarą ir nukarusius sbarna- 
pečius, blausiomis išsbrogusiomis akimis įsižiūri į drugį, rodo suragė- 
jusiu piršto nagu ir šaukia.) Kas yra Džer Džer? Kas yra brangusis 
Džeraldas? O, aš labai baiminuosi, kad jis bus kuo baisiausiai apdegęs. 
Ar kokia mahoni ahmenybė nesutrukdys dabar tokiai katastrofikai, 
pamojavusi mit pirmaklase stalo servetėle? (Jis miauksi.) Miau miau 
miau miau! (Jis atsidūsta, atsitraukia atgal ir šnairai spokso žemėn, 
atvėpinęs apatinį žandikaulį.) Gerai, gerai. Tuojaus atilsį gaus. 

DRUGYS: 

Aš mažas padarėlis, 
Lakstau kur panorėjęs, 
Skaistus pavasarėli. 
Buvau aš karalėlis, 
Dabar lyg paukštužėlis 
Mojuoju sparnužėliais 
Tėkšt! 

(Jis trenkiasi į rausvai violetinį gaubtą, triukšmingai plasnoja.) Gra- 
žūs gražūs gražūs gražūs gražūs gražūs apatinukai. 

(Iš tarpdurio kairėje viršuje čiuoždamas dviem žingsniais į kairės 
dalies vidurį iščiuožia Henris Flaueris. Jis vilki tamsią mantiją, užsidė- 
jęs nuleistą ant akių plunksnom bapuoštą sombrero. Laiko sidabrasty - 
gius inkrustuotus cimbolus ir ilgakamienę bambukinę Džeikobo pyp- 
kę, jos molinis kaušelis - moters galvos formos. Užsitempęs tamsias 
aksomines glaudžiai prigludusias kelnes, avi lakuotus batus su sidabri- 

nėmis sagtimis. Romantiško išlaisvintojo veido su laisvai krintančio- 
mis garbanomis, reta barzda ir ūsiukais. Jo laibos kaip turėklų stat- 
ramsčiai kojos ir plokščios žvirblio pėdutės priklauso tenorui Mario, 
Kandijos princui. Pasitaiso rauktinę apykaklę ir sudrėkina lūpas, 
perbraukdamas jas įsimylėjėlio liežuviu.) 

HENRIS: (Žemu maloniu balsu, užgaudamas savo gitaros stygas.) 
Auga gėlelė, žiedais apsipylusi. 

(Viragas - paniuręs, žandikauliai sukąsti - stebeilija į lempą. Blu- 
mas susikaupęs žiūri į Zojos kaklą. Galantiškas Henris su nukarusiu 
pagurkliu pasisuka į pianiną.) 

STIVENAS: (Bats sau.) Skambink užmerktomis akimis. Imituok 
tėtį. Prisikimšau pilvą ankščių jovalo, kurį ėdė kiaulės!!2. Šito per daug. 
Atsikelsiu ir nueisiu pas savo. Tikiuosi, šitas!" yra. Styvi, tu esmi pa- 
vojingam kely. Reikia aplankyt senąjį Dyz; arba telegrafuot. Mūsų 
pokalbis šįryt paliko man didelį įspūdį. Nors mūsų amžius. Ryt para- 
šysiu viską. Beje, aš apgirtęs. (Jis vėl užgauna klavišus.) Dabar skam- 
bės minorinis akordas. Taip. Bet nelabai. 

(Almidano Artifonis ištiesia jam suvyniotas į ritinėlį gaidas ener- 
gingai kraipydamas ūsus.) 

ARTIEONIS: Ci rifletta. Lei rovino tutto!!“. 

FLORI: Padainuok mums ką nors. Seną saldžią meilės dainą. 

STIVENAS: Neturiu balso. Esu baisiausiai išsisėmęs menininkas. 
Linčai, ar aš tau rodžiau tą laišką apie liutnią? 

FLORI: (Šaipydamasi.) Paukštį, kuris gali giedot, bet negieda!". 

(Lange pasirodo Siamo dvyniai, Pilypas Girtasis ir Pilypas Blaivu- 
sis'“, du Oksfordo dėstytojai su žoliabjovėm. Abu prisidengę Metju 
Arnoldo veidu.) 

PILYPAS BLAIVUSIS: Paklausyk kvailio patarimo. Viskas yra ne- 
gerai. Paskaičiuok pieštuko bukagaliu, kaip koks idiotas jaunuolis. Ga- 
vai tris svarus dvylika - du banknotus, vieną sovereną, dvi kronas, jei 
tik jaunystė žinotų. Munio en ville, Munio sur mer, „Moira“, Larče- 
to, Holis gatvės ligoninė, pas Berką. A? Aš seku tave. 

PILYPAS GIRTASIS: (Nekantriai.) Ak, niekai, žmogau. Eik vel- 
niop! Aš niekam neskolingas. Jei tik galėčiau suprast apie oktavas. 
Asmenybės susidvejinimas. Kas pasakė man jo vardą? (Jo žoliapjovė 
pradeda burgzti.) Aha, taip. Zoe mou sas agapo!!'. Jaučiu, kad čia jau 

buvau anksčiau. Kada - ar tik ne su Atkinsonu, kažkur turiu jo viziti- 
nę. Mak kaip ten jį. Anmekas - prisiminiau. Jis papasakojo man apie, 
palauk, apie Svinberną, ar taip, ne? 

FLORI: O daina? 

STIVENAS: Dvasia pasiruošus, bet kūnas silpnas. 

FLORI: Gal baigei Meinuto? Primeni man vieną pažįstamą. 

STIVENAS: Esu jau baigęs. (Sau.) Kaip protinga. 

PILYPAS GIRTASIS IR PILYPAS BLAIVUSIS: (Jų žoliapjovės 
burzgia, žolių stiebeliai šoka rigaduną.) Kaip protinga išmintinga. Jau 
baigęs. Jau baigęs. Beje, ar turi tą knygą, tą daiktą, uosinę lazdelę? 
Taip, ji tenai, taip. Protingaiišmintingai - jaubaigęsdabar. Būk geros 
formos. Daryk kaip mes. 

ZOJA: Šičia užvakar naktį buvo toks kunigas - atlikti savo mažo 
reikaliuko - apsiaustą užsisagstęs iki pat viršutinės sagos. Ko slepies? — 
klausiu jo. Ir taip žinau, kad nešioji kunigo apykaklę. 

VIRAGAS: Visiškai logiška žvelgiant iš jo požiūrio taško. Žmo- 
gaus nuopuolis. (Kimiai, jo vyzdžiai plečiasi.) Velniop tą popiežių! 
Nieko naujo po saule. Aš esu Viragas, kuris atskleidė vienuolių ir mer- 
gelių seksualines paslaptis. Kodėl aš nutraukiau ryšius su Romos Baž- 
nyčia. Perskaityk „Kunigas, moteris ir klausykla“. Penrouzas. Fliper- 
tis Džipertis?!!š (Jis kruta.) Moteris, nusijuosdama vikšrio juostą, sal- 
džiai susigėdusi siūlo savo sudrėkusią yoni vyro lingamui!!?. Netrukus 
po to vyras apdovanoja moterį džiunglių mėsa. Moteris rodo džiaugs- 
mą ir pasipuošia spalvotomis plunksnomis. Vyras stipriai myli jos yo- 
ni dideliu lingamu, kietu. (Jis rėkia.) Coactus volui. Paskui apsvaigusi 
moteris 1ms blaškytis. Stiprus vyras suspaudžia moters riešą. Moteris 
cypia, kandžiojasi, spjaudosi. Vyras, dabar labai įniršęs, muša riebų 
moters yadganą'??. (Jis gaudo savo uodegą.) Pifpaf! Puchpuch! (Su- 
stoja, čiaudo.) Pčy! (Irinasi nosies galiuką.) Prrrrrt! 

LINČAS: Tikiuosi, skyrei gerajam tėvui bausmę už nuodėmes. De- 
vynios glorijos už nušautą vyskupą!?!. 

ZOJA: (Lyg jūros vėplio ūsai iš šnervių nutįsta dūmai.) Jam nie- 
kaip nepavyko prisijungt. Tik pojūtis, supranti. Sausas reikalas. 

BLUMAS: Vargšas žmogus! 

ZOJA: (Nerūpestingai.) Pats kaltas. 

BLUMAS: Kodėl? 

VIRAGAS: (Jo veidą iškreipia velniška, juodai spindinti grimasa, 
jis ištempia kaip gervė liesą savo kaklą. Pakelia išsigimėlišką snukį 
ir staugia.) Verfluchte Goim!'?2 Jisai turėjo tėvą - keturiasdešimt 
tėvų. Jis niekada neegzistavo. Kiaulių Dievas! Jis turėjo dvi kaires 
kojas!?*. Jis buvo Judas Jakchas, Libijos eunuchas, popiežiaus išpe- 
ra'?*. (Jis remiasi išsukiotomis priekinėmis letenomis - alkūnės su- 
stingusios sulenktos, akys plokščioje, su kaklu suaugusioje kauko- 
lėje dega agonija - ir viauksi ant nebylaus pasaulio.) Šliundros sū- 
nus. Apokalipsė. 

KITI: O Meri Šortol pateko po užraktu, nes užsikrėtė sifonu nuo 
Džimio Pidženo iš mėlynkepurių, turėjo nuo jo vaiką, o tas negalėjo 
nuryti ir užduso konvulsijose ant matraco, visos metėmės pagrabui. 

PILYPAS GIRTASIS: (Oriai.) Oui vous a mis dans cette fichue 
position, Philippe? 

FILIPAS BLAIVUSIS: (Linksmai.) C'ėtait le sacre pigeon, Philippe. 

(Kiti nusiima skrybėlaitę ir ramiai atideda ją į šalį, bapurendama 
savo gelsvai raudonus plaukus. Niekas niekuomet ant kekšės pečių 
nėra regėjęs patrauklesnės galvutės su žaviomis garbanomis. Linčas 
užsideda jos skrybėlaitę. Ji staiga nutraukia ją.) 

LINČAS: (Juokiasi.) Ir tą malonumą Mečnikovas įskiepijo žmog- 
beždžionėms. 

FLORI: (Linkteli galvą.) Lokomotorinė ataksija!??. 

ZOJA: (Linksmai.) O, mano žodynėli. 

LINČAS: Trys išmintingos mergelės. 

VIRAGAS: (Krečiamas drugio, gausybė geltonų ikrų putoja virš jo 
plonų epileptiko lūpų.) Ji pardavinėjo meilės žoles, baltą vašką, apel- 
sinų žiedus. Panteras!/*“, Romos centurionas, sutepė ją savo genitori- 
jais. (Iškiša virpčiojantį fosforescuojantį skorpiono liežuvį, ranka ant 
šakumo.) Mesijas! Sudraskė jos ausies būgnelį'?. (Neaiškiai šūkčioda- 
mas lyg babuinas trūkčioja klubus, vaizduodamas begėdiškus spaz- 
nus.) Hik! Hek! Hak! Hok! Huk! Kok! Kuk! 

(Žingsnį priekin žengia Benas Kerėpla Dolerdas, raudonveidis, rau- 
meningas, Dlaukuotašnervis, didžiabarzdis, kopūstaausis, gauruotakrū- 
tinis, sutaršytagauris, riebiaspenis, jo strėnos ir genitalijos glaudžiai 
aptemptos juodomis maudymosi plačkelnėmis.) 

BENAS DOLERDAS: (Kratydamas kastanjetes primenančius savo 

didžiulių letenų kaulus, linksmai tiroliuoja bosiniu barotonu.) Kai meilė 
užvaldo aistringą mano sielą. 

(Mergelės, slaugė Kalen ir slaugė Kvigli, prasiveržia pro saugančius 
ringą tvarkdarius bei virves ir išskėtusios rankas puola prie jo.) 

MERGELĖS: (Jausmingai.) Didysis Benas! Benas Makkry!!2š 

BALSAS: Laikykit tą vyruką blogai pasiūtomis kelnėmis. 

BENAS DOLERDAS: (Skambiai juokdamasis bliaukšteli sau per 
šlaunį.) Laikykit jį tuoj pat. 

HENRIS: (Spausdamas prie krūtinės nukirstą moters galvą, mur- 
ma.) Tavo širdis, mano meile. (Užgauna liutnios stygas.) Kai pirmą- 
kart išvydau... 

VIRAGAS: (Išsineria iš odos, jo gausingos plunksnos šeriasi.) Žiur- 
kės! (Jis žiovauja, rodydamas anglies juodumo ryklę, ir sučiaupia 
žandikaulius stumtelėdamas apatinį viršun pergamento ritinėliu.) 
Pasakęs, ką girdėjot, susiruošiau išvykti. Viso geriausio. Viso ko ge- 
riausio. Dreck!!2? 

(Henris Flaueris paskubom pasišukuoja ūsus ir barzdą kišeninėmis 
šukomis ir lyžtelėjęs lyg karvė delną sulygina plaukus. Vairuojamas 
savo rapyros, jis slenka prie durų, jo laukinė arfa nukarusi už nugaros. 
Viragas pasiekia duris dviem nerangiais kojūkų šuoliais, jo uodega pa- 
kelta, vikriai priploja prie sienos geltoną lyg pūliai skrajutę, prisbaus- 
damas ją galva.) 

SKRAJUTĖ: K. 11. Skelbimų neklijuoti. Visiškai slaptai. Daktaras 
Hai Frenksas. 

HENRIS: Viskas prarasta. 

(Viragas akimirksniu atsuka savo galvą ir suspaudžia ją Do pažastimi.) 

VIRAGO GALVA: Kvak! 

(Išeina atskirai.) 

STIVENAS: (Per petį Zojai.) Matyt, būtum mieliau pasirinkusi 
kovingą pastorių, kuris pagrindė protestantų ereziją. Bet saugokis An- 
tisteno, to šuniško išminčiaus, ir erezijarcho Arijaus baigties. Agonija 
klozete. 

LINČAS: Visi jai - vienas ir tas pats Dievas. 

STIVENAS: (Ramaldžiai.) Ir Visagalis vienatinis Dievas. 

FLORI: (Stivenui.) Esu tikra — tu sugadintas kunigas. Arba vienuolis. 

LINČAS: Taip ir yra. Kardinolo sūnus. 

STIVENAS: Kardinalinė nuodėmė. Sraigto vienuoliai!*". 

(Jo Eminencija, Saimonas Stivenas Kardinolas Dedalas, visos Atri- 
jos arkivyskupas, pasirodo tarpduryje su raudona sutana, sandalais ir 
kojinėmis. Septyni neūžaugos beždžioniškos išvaizdos patarnautojai, 
kardinalinės nuodėmės - irgi raudonais drabužiais, laiko pakėlę jo šleifą, 
slapčiomis žvilgčiodami po juo. Kardinolas užsidėjęs suglamžytą ci- 
lindrą, pakreiptą ant šono. Pirštai praskėsti, nykščiai sukišti po pažas- 
timis. Ant kaklo kabo iš kamščių suvertas rožinis, sujungtas su kryžiu- 
mi ant krūtinės kamščiatraukiu. Ištraukęs nykščius, plačiais bangiš- 
kais judesiais prašo malonės iš aukštybių ir su dirbtine pompastika 
paskelbia.) 

KARDINOLAS: 

Konservijo sučiuptas guli. 

Jis - požemy giliausiam 

Su antrankiais, ant kojų - grandinės, 
Sveriančios daugiau nei tris tonas!*“, 

(Jis minutėlę žiūri į visus, dešinė akis stipriai užmerkta, kairys žan- 
das išpūstas. Vėliau, negalėdamas suvaldyti džiugesio, pradeda linguo- 
ti pirmyn ir atgal, įrėmęs į šonus rankas dainuoja su atviru išdykėlišku 
linksmumnu.) 

To vyruko mažučiuko 

Geltonų kojelių būta. 

Buvo jis riebus putlutis ir judrus kaip gyvačiukas, 
Bet kažin koks bernužėlis 

Jo surijo kopūstėlius 

Nudobė jis Nelės antiną, numylėtinį ančiukių. 

(Daugybė mašalų knibžda ant jo apdaro. Jis kasosi sukryžiuotomis 
rankomis šonkaulius, išdarinėja grimasas ir šaukia.) 

Aš kenčiu pasmerktojo agoniją. Prisiekiu sukčiausia apgaule - 
reikia dėkoti Jėzui, kad tie maži juokingi vyručiai nėra vienmin- 
čiai. Jei būtų — neperspėję, nuspirtų mane nuo šio suknisto rutulio 
paviršiaus. 

(Jo galva bakreipta skersai, atžagariai persižegnoja didžiuoju ir ro- 
domuoju pirštu, suteikia Velykinį palaiminimą ir komiškai iššliurina, 
susilenkęs pusiau, mosuodamas į šonus skrybėle, greitai susitraukda- 
mas iki savo pažų dydžio. Neūžaugos patarnautojai kiksendami, slap- 

čiomis žvilgčiodami, stumdydamiesi, koketiškai šaudydami akimis, ve- 
lykiškai laimindami zigzagina už jo. Iš toli girdimas sodrus jo balsas, 
gailestingas, vyriškas, melodingas.) 

Nuneš mano širdį pas tave, 

Nuneš mano širdį pas tave, 

Ir tas dvelksmas balzaminės nakties 

Nuneš mano širdį pas tave. 

(Apvali durų rankena pasisuka.) 

DURŲ RANKENA: Taveeee. 

ZOJA: Į tas duris velnias įlindęs. 

(Vyriška figūra nulipa girgždančiais laiptais žemyn, girdėti, kaip ima 
nuo kabyklos neperšlampamą apsiaustą bei skrybėlę. Blumas nevalin- 
gai žengteli pirmyn, praeidamas pro duris priveria jas, išsiima iš kiše- 
nės šokolado plytelę ir nervingai pasiūlo ją Zojai.) 

ZOJA: (Greitai pauosto jo plaukus.) Hmm. Padėkok už mane mo- 
tušei. Aš labai mėgstu tai, kas man patinka. 

BLUMAS: (Išgirdęs vyrišką balsą, kalbantį prie slenksčio su kekšė- 
mis, įtempia ausis.) O gal tai jis? Po to? O gal dėl to, kad ne? Arba 
nutarė dukart? 

ZOJA: (Plėšydama sidabrinę foliją.) Pirštai buvo sukurti prieš ša- 
kutes. (Atlaužia gabalėlį ir graužia, duoda gabalėlį Kiti Rikets, paskui 
kaip katė pasisuka į Linčą.) Gal ir tu neatsisakytum prancūziškų pasti- 
lių? (Jis linksi galvą. Ji erzina jį.) Paimsi dabar ar palauksi, kol tau į 
burną įdės? (Jis prasižioja, kaip gaidys atkragina galvą. Ji suka masalą 
puslankiu į kairę. Jo galva seka iš paskos. Ji suka masalą į dešinę. Jis 
žvilgsniu seka ją.) Pagauk. (Meta jam gabalėlį. Linčas kaukšt dantimis — 
pagauna jį ir su traškesiu perkanda.) 

KITI: (Kramtydama.) Tas inžinierius, su kuriuo buvau mugėj, turi 
nuostabių šokoladų. Viduje - geriausi likeriai. Ir vicekaralius ten bu- 
vo su savo žmona. O kaip davėm garo, supdamiesi ant arkliukų Tofto 
karusele. Dar ir dabar man sukas galva. 

BLUMAS: (Su kailiniu Svengalio?? apsiaustu, rankos sudėtos ant 
krūtinės, Nepoleono garbana, suraukia antakius pilvakalbio egzor- 
cisto maniera ir veriančiu erelišku žvilgsniu bažvelgia durų link. Paskui 
nejudėdamas, iškišęs pirmyn kairę pėdą, greitai mosteli ranka vyda- 
mas šalin pirštais ir nuleisdamas dešinę ranką nuo kairio peties, duo- 

da masonišką meistro ženklą.) Dink, dink, dink, užkeikiu, kad ir kas 
būtum. 

(Girdėti vyro kosulys ir tolstančių per miglą žingsnių aidas lauke. 
Blumo veido bruožai atsipalaiduoja. Stovėdamas ramiai, įsikiša ranką 
po liemene. Zoja pasiūlo jam šokolado.) 

BLUMAS: (Oriai.) Ačiū. 

ZOJA: Daryk, ką tau liepia. Imk. 

(Ant laiptų girdėti aštrių kulniukų kaukšėjimas.) 

BLUMAS: (Ima šokoladą.) Stimuliuojantis? Taip ir maniau. Vanilė 
ramina ar? Mnemo. Sumaišyta šviesa sumaišo atmintį. Raudona pa- 
deda išgydyti vilkligę. Spalvos veikia moterų charakterius, jei jos to- 
kius turi. Ši juoduma mane liūdina. Valgyk ir būk linksmas, nes rytoj. 
(Jis valgo.) Taip pat turi įtakos skoniui, rausvai violetinė. Bet daug 
laiko prabėgo nuo tada, kai aš. Atrodo nežinomas. Afro. Tas kunigas. 
Turi ateiti. Geriau vėliau negu niekad. Pabandyk trumų pas Endriusą. 

(Atsiveria durys. Įeina Bela Koen, masyvi bordelio šeimininkė. Ji 
apsirengusi trijų ketvirčių dramblio kaulo spalvos chalatą, apačia ap- 
siūta kutuota juostele, flirtuodama vėduojasi juoda ragine vėduokle, 
kaip Mini Hok'3 „Karmen“. Ant kairės rankos sutuoktuvių ir sukak- 
tuvių žiedai. Akys stipriai pajuodintos anglimi. Jai želia ūsai. Gelsvai 
žalias veidas niūrus, truputį suprakaitavęs, šnervės padažytos oranži- 
ne spalva. Ausyse dideli berilo auskarai.) 

BELA: Prisiekiu! Aš visa purvina ir prakaituota. 

(Ji apžvelgia poras. Ir jos žvilgsnis sustoja ties Blumu, tvirtas bei 
atkaklus. Jos didelė vėduoklė varo oro srovę ant įkaitusio veido, kaklo 
ir tarp pilnų krūtų. Vanagiškos akys žybčioja.) 

VĖDUOKLĖ: (Koketiškai modama greitai, baskui lėtai.) Vedęs, 
kaip matau. 

BLUMAS: Taip... Iš dalies, kažkur padėjau... 

VĖDUOKLĖ: (Pusiau išsiskleidžia, paskui susiglaudžia.) Ir ponia 
yra šeimininkas. Po moters padu. 

BLUMAS: (Žiūri žemyn su apykvailiu šypsniu.) Taip ir yra. 

VĖDUOKLĖ: (Susiglaudusi atsiremia į j0s auskarą.) Ar jau pamir- 
šai mane? 

BLUMAS: Taip. Ne. 

VĖDUOKLĖ: (Suglausta ir įremta jai į liemenį.) Ar aš toji, apie 

kurią tu anksčiau svajojai? Ar tada ji jį jus mus nuo to laiko pažįsta? Ar 
esu Visai jie ir tuo pačiu aš? 

(Bela prisiartina, švelniai pbabaksnoja Blumą vėduokle.) 

BLUMAS: (Krūptelėdamas.) Galinga būtybė'**. Įskaitė mano aky- 
se snaudulį, kuris patinka moterims. 

VĖDUOKLĖ: (Baksnodama.) Mes susitikom. Tu mano. Tai likimas. 

BLUMAS: (Įbaugintas.) Energinga moteris. Nepaprastai trokštu 
tavo valdžios. Aš išsekęs, pamestas - nebejaunas. Stoviu, taip sakant, 
su neišsiųstu laišku, apmokestintu papildomu nustatytu mokesčiu, prie- 
šais pagrindinės žmogiško gyvenimo pašto kontoros dėžutę, o ant jos - 
užrašas „Per vėlu“. Durys ir langai atidaryti stačiu kampu, ir tai — 
remiantis krintančių kūnų dėsniu - trisdešimt dviejų pėdų per sekun- 
dę skersvėjo priežastis. Šią akimirką aš pajutau išijo dieglį savo kai- 
riam sėdynės raumeny. Mūsų šeimos liga. Vargšas brangus tėtė, naš- 
lys, dėl to buvo tikras barometras. Jis tikėjo gyvulio šiluma. Jo žiemi- 
nė liemenė buvo pamušta rainos katės kailiu. Prieš mirtį, prisimindamas 
karalių Dovydą ir šunamietę, jis dalijosi guoliu su Atu, ištikimu ir po 
mirties. Šuns seilės, kaip jūs tikriausiai... (Jisai susigūžia.) Ach! 

RIČIS GULDINGAS: (Nešinas lagaminu, žengia pro duris.) Pa- 
juoka - tai gudrybė. Geriausias Dub. Vertas princo kepenų ir inksto. 

VĖDUOKLĖ: (Baksnodama.) Viskam ateina galas. Būk mano. 
Dabar. 

BLUMAS: (Neryžtingai.) Viską dabar? Nereikėjo man skirtis su 
savo talismanu. Lietus, neapsisaugojau nuo rasos ant pajūrio uolų - 
tai jau paikiojimas sulaukus mano metų. Kiekvienas fenomenas turi 
natūralią priežastį. 

VĖDUOKLĖ: (Lėtai nukrypsta žemyn.) Tu gali. 

BLUMAS: (Pažvelgia žemyn 17 pastebi jos atsilaisvinusį batraištį.) 
Į mus žiūri. 

VĖDUOKLĖ: (Staigiai nukrypsta žemyn.) Tu privalai. 

BLUMAS: (Geisdamas, priešindamasis.) Galiu surišti tikrą plokš- 
čią mazgą. Išmokau atlikdamas praktiką Kileto siuntinių pakavimo 
skyriuj. Patyrusi ranka. Kiekvienas mazgelis pasako kiek ir knygelė. 
Leisk. Iš mandagumo. Šiandien jau kartą klūpojau. Ak! 

(Bela truputį trukteli savo drabužį aukštyn ir norėdama išlaikyti 
pusiausvyrą užkelia ant kėdės krašto stambią koturnuotą kanopą su 

masyvia čiurna, apmauta šilkine kojine. Blumas, sustingusiomis kojo- 
mis, senstantis, palinksta virš jos kanopos ir švelniais pirštais pervars- 
to jai raištelius.) 

BLUMAS: (Meiliai murma.) Dirbti batų matuotoju pas Menstildą 
buvo mano jaunystės meilės svajonė, didžiausia palaima saldžiai se- 
giojant kabliukus užvarstyti aukštyn kryžmai iki pat kelių prabangius 
ožkos odos atlasu išklotus batelius, tokius neįtikėtinai mažus, Klaid 
Roud gatvės panelių. Net jų vaškinį „Raymonde“ modelį lankydavau 
kasdien, kad galėčiau pasižavėti jos voratinklinėmis kojinėmis ir raus- 
vu kaip rabarbaro stiebelis kojos pirštu - kaip nešioja Paryžiuj. 

KANOPA: Uostyk mano karštą ožkos odą. Pajusk mano karališką 
sVOF]. 

BLUMAS: (Varstydamas kryžmai.) Nespaudžia? 

KANOPA: Jei pripainiosi, Hendi Endi"??, nuspirsiu tau kamuoliukus. 

BLUMAS: Kad tik neįverčiau ne į tą skylutę, kaip man atsitiko aną 
vakarą per labdaros mugės šokius. Blogas ženklas. Kabliukas ne toj 
vietoj jos... asmenybės, kurią minėjai. Tą vakarą ji sutiko... Jau! 

(Jis suriša raištelius. Bela pastato koją ant grindų. Blumas pakelia 
galvą. Jos niūrus veidas, jos žvilgsnis smogia jam tarp antakių. Jo akys 
blausiasi, tamsėja, po jomis atsiranda maišai, nosis storėja.) 

BLUMAS: (Vapalioja.) Laukdami jūsų tolesnių nurodymų, ponai, 
turime garbės... 

BELO: (Ryžtingai įsistebeilija, kaip basiliskas, baritonu.) Begėdi 
šunie! 

BLUMAS: (Sužavėtas.) Imperatorė! 

BELO: (Jo sunkūs skruostižandžiai nukara.) Svetimautojų pastur- 
galio vergas! 

BLUMAS: (Gailiai.) Didybe! 

BELO: Mėšlo rijike! 

BLUMAS: (Pusiau suglebusiais kojų raumenimis.) Pukybe! 

BELO: Gulk! (Taukšteli jai per petį savo vėduokle.) Lenk kojas! Ati- 
trauk kairę koją vieną žingsnį atgal. Ir parvirsi. Jau virsti. Ant rankų! 

BLUM ***: (Jos akys, reiškiant susižavėjimą, pakeltos aukštyn, beuž- 
simerkiančios.) Trumų! 

(Veriamai suklikusi lyg epileptikė ji krinta ant visų keturių, kriuksi, 
uostinėja, knisa prie jo kojų, paskui guli nuduodama negyvą — akys 

stipriai užmerktos, blakstienos virpčioja - išsitiesusi ant žemės tobu- 
liausio meistro poza.!“') 

BELO: (Trumpai pakirpti plaukai, violetinis pagurklis, platūs ūsų 
žiedai apie nuskustą burną, kalniečių antblauzdžiai, žalias apsiaustas 
su sidabrinėmis sagomis, sportiniai marškiniai ir Alpių kepurė su ško- 
tiško tetervino plunksna, rankos sukištos giliai į kelnių kišenes, stato 
kulną ant jos kaklo ir spaudžia.) Pajusk visą mano svorį. Lenkis, ver- 
ge, prieš savo despoto didingų kulnų sostą, šitaip spindinti išdidžiam 
teisume.) 

BLUM: (Pavergta mykia.) Prisiekiu amžinai klausyt tavęs. 

BELO: (Garsiai juokiasi.) Po galais! Kiek nedaug težinai, kas tavęs 
laukia. Aš tasai totorius, kuris nulems niekingą tavo likimą ir sutram- 
dys tave! Lažinuosi iš Kentukio kokteilio visiems čia esantiems - viską 
iš tavęs iškratysiu, sūneli mano. Na pamėgink, paerzink mane. Jei 
ryšies, drebėk laukdama kūno bausmės, kurią patirsi aprengta gimna- 
zistės uniforma. 

(Blum pašliaužia po sofa ir žvilgčioja iš ten pro kutus.) 

ZOJA: (Išskleisdama savo apatinį sijoną, kad užstotų ją.) Jos čia 
nėra. 

BLUM: (Užsimerkdama.) Jos čia nėra. 

FLORLI: (Slėpdama ją savo drabužiu.) Ji nenorėjo, misteri Belo. Ji 
bus gera, sere. 

KITI: Nebūkit jai per griežtas, misteri Belo. Juk nebūsit, madam- 
sere? 

BELO: (Meiliai įkalbinėdamas.) Išlįsk, mano mieloji. Noriu tau 
žodelį tarti, brangioji, mes tik paskirsim bausmę. Tik trumpai nuošir- 
džiai šnektelsim, mano meilute. (Blum baikščiai iškiša galvą.) Tai gera 
mergytė. (Belo staigiai sugriebia ją už plaukų ir ištraukia iš pasofio.) 
Tik dėl tavo pačios labo noriu tave nubausti, per gerą minkštą vietą. 
Kaip laikos šitas švelnus užpakaliukas? O taip, atsargiai, lepūnėle. Pra- 
dėk ruoštis. 

BLUM: (Alpdama.) Tik nesudraskyk mano... 

BELO: (Negailestingai.) Žiedas į nosį, replės, lazdų kirčiai per pa- 
dus, kabinimas ant kablio, rimbas, kurį tave priversiu bučiuoti, kai 
užgros fleitos - kaip tuos senovės nubijiečių belaisvius. Šįsyk pakliu- 
vai. Pasistengsiu, kad mane prisimintum visą likusį savo gyvenimą. 


162 


KIRKĖ 


(Jam išsipučia gyslos ant kaktos, į veidą plūsteli kraujas.) Kiekvieną 
rytą pasibalnojęs tave sėdėsiu ant tavo nugaros kaip ant sofos, sukir- 
tęs gerus pusryčius - riebaus Matersono kumpio griežinėliai ir butelis 
„Gineso“ porterio. (Jis raugėja.) Ir trauksiu savo didžiulį kvapnų „Stock 
Exchange“ cigarą, skaitydamas „Licensed Victualler's Gazette“. La- 
bai galimas dalykas - liepsiu tave paskersti ir užmauti ant iešmo mano 
arklidėse ir mėgausiuos ragaudamas tave po gabalėlį tiesiai iš kepa- 
mosios skardos, su paskrudinta odele, palaistytą riebalais, iškeptą kaip 
paršelis, su ryžiais ir citrina arba serbentų padaže. Na ir skaudės tau. 

(Jis pradeda sukti jai ranką. Blum kvykia, apvirtus kaip vėžlys ant 
nugaros.) 

BLUM: Nebūk tokia žiauri, auklyte! Nebūk! 

BELO: (Sukdamas.) Dar kartą! 

BLUM: (Klykia.) O, tikras pragaras! Kiekvienas nervas mano kū- 
ne dega kaip pasiutęs! 

BELO: (Šaukia.) Puiku, prisiekiu jojančio generolo subine! Tai ge- 
riausia iš naujienų, kurias išgirdau per šias šešias savaites. Čionai, ne- 
versk manęs laukti, velniai tave griebtų. (Pliaukšteli jai per veidą.) 

BLUM: (Verkšlena.) Tu mušei mane. Aš pasakysiu... 

BELO: Prilaikykit jį, mergaitės, kol užsėsiu ant jo. 

ZOJA: Taip. Mindyk jį! Aš noriu. 

FLORLI: Ir aš noriu. Nebūkit tokia godi. 

KITI: Ne - aš. Duokit jį man. 

(Bordelio virėja, susiraukšlėjus:, žilabarzdė, pasirišusi taukuotą pri- 
juostę, su vyriškomis pilkai ir žaliai išmargintomis kojinėmis ir batais, 
išsitepusi miltais, plikoj raudonoj rankoj - kočėlas, aplipęs žalia tešla.) 

MISIS KEO: (Tūžmingai.) Ar galiu padėt? (Jos sučiumpa Blum ir 
suriša jai rankas.) 

BELO: (Užsėda krenkšdamas ant apversto aukštyn Blum veido, 
pučia cigaro dūmus, glostydamas savo riebią koją.) Matau, Kitingas 
Klėjus išrinktas Ričmondo pamišėlių namų priežiūros tarybos pirmi- 
ninku, be to, „Gineso“ privilegijuotųjų akcijų kursas - šešiolika ir trys 
ketvirčiai. Buvau paskutinis paikšis, kad nepirkau to paketo, apie kurį 
man sakė Kreigas ir Gardneris. Man pragariškai nesiseka, po velnių. 
O ta Prakeikta autsaiderė Reklama - dvidešimt ir vienas. (Piktai užge- 
sina cigarą į Blum ausį.) Kur ta Prakeikta bjauri peleninė? 

BLUM: (Bakštinama, prispausta užpakalio.) O! O! Monstrai! Kan- 
kintojas! 

BELO: Prašyk kas dešimt minučių. Melskis, maldauk to - kaip 
niekad nesi maldavusi. (Pakiša Blum po nosim šbygą ir smilkstantį 
cigarą.) Te, bučiuok. Abu. Bučiuok. (Permetęs koją užsėda raitas ir, 
suspaudęs kaip kavaleristas kelius, sušunka griežtu balsu.) Noo, paju- 
dėk! Su mediniu arkliuku ant lazdos mes prie Banberio kalvos. Aš 
josiu juo varžytis dėl Iklipso prizo. (Jis palinksta į šoną ir negailestin- 
gai suspaudžia savo jojamo arklio sėklides šaukdamas.) Pykšt! Ir nėr! 
Ištreniruosiu tave kaip reikiant. (Prajodinėja savo medinį arkliuką ant 
lazdos šokinėdamas balne.) Leidi joja žingsniu žingsniu, vežėjas joja 
žingine žingine, o džentelmenas joja šuoliais šuoliais šuoliais šuoliais. 

FLORL1: (Stumia Belo.) Leiskit dabar mane. Jums gana. Aš pirma 
paprašiau. 

ZOJA: (Stumdama Flori.) Mane. Mane. Ar vis dar nebaigei su 
juo, siurbėle tu? 

BLUM: (Dusdama.) Negaliu. 

BELO: Najau ne. Palaukit. (Sulaiko kvapą.) Prakeikimas. Tiek to. 
Tas kamštis tuoj iššaus. (Atkemša savo užpakalį, tada išsiviepęs garsiai 
nusiperdžia.) Gaudyk! (Vėl užsikemša.) Taip, po velnių, šešiolika ir 
trys ketvirčiai. 

BLUM: (Visa suplukus:.) Ne vyras. (Uodžia.) Moteris. 

BELO: (Atsistoja.) Daugiau jokių abejonių. Ko taip ilgėjaisi, atėjo, 
kad praeitų. Nuo tol esi jau tikrai ne vyras, tik pavergtas padaras. 
Dabar — apie tavo bausmės apdarus. Atsisveikinsi su savo vyriškais 
drabužiais, supranti, Rubi Koen? Ir užsivilksi šilkus, prabangius šiugž- 
dančius, kai rengiesi per galvą ir pečius. Ir kuo greičiau. 

BLUM: (Susigūžia.) Šilkus, ponia pasakė! O, klostuotus! Čežan- 
čius. Ar privalėsiu juos liesti pirštų galiukais! 

BELO: (Rodo į savo kekšes.) Kokios jos yra dabar, tokia būsi ir tu - 
prakaituota, išpešiota, išsikvėpusi, ryžiais išsipudravusi, švariai išskus- 
tomis pažastimis. Būsi išmatuota - palei pat skūrą. Suvarstysim taip, 
kad akys iššoks, įsprausime į minkšto melsvo multino korsetą su ban- 
ginio ūsų plokštele iki pat briliantais papuošto dubens, - paskutinės 
išorinės ribos, — o tavo figūra, dar putlesnė nei tada, kai gyvenai lais- 
vėje, bus suvaržyta aptemptomis tinklinėmis suknelėmis, puikiais dviejų 

uncijų apatiniais bei klostėmis ir kitais dalykais, pažymėtais, žinoma, 
mano namų herbu, - gražučiai apatiniai Alisai, skaniai iškvepinti Ali- 
sai. Alisa jausis tarytum supančiota. Mortai ir Marijai iš pradžių bus 
truputį šalta su tokiomis plonomis šlauniamovėmis, bet gofruotų ap- 
vadų lengvumas prie tavo nuogų kelių primins tau... 

BLUM: (Žavinga subretė nuterliotais skruostais, garstyčių spalvos 
plaukai, didelės vyriškos plaštakos bei nosis, geidulinga burna.) Mata- 
vausi jos drabužius tiktai vieną sykį - nedidelis pokštas Holis gatvėj. 
Kai buvome visai išsileidę pinigus, skalbiau juos, kad nereikėtų mokėti. 
Savo paties marškinius išversdavau. Tai buvo gryniausias taupumas. 

BELO: (Pašiepia.) Maži darbeliai, kurie taip džiugina mamelę, a? 
Paskui koketiškai staipėsi su savo domino prie veidrodžio už kruopš- 
čiai užtrauktų užuolaidų - tavo sijono nedengiamos šlaunys ir ožiškas 
tešmuo įvairiomis pozomis, lyg atsiduotum, a? Cho! Cho! Man juokin- 
ga! Tie dėvėti juodi operiniai tinkliniai baltinukai ir trumpos plonos 
kelnikės, perplėštos per visą siūlių ilgį, kai ją paskutinį kartą išprievar- 
tavo - jas misis Miriama Dandreid pardavė Šelburno viešbuty, a? 

BLUM: Miriama. Juodi. Iš demimondo moterų aplinkos. 

BELO: (Šiurkščiai nusikvatoja.) Kristau Visagalis, tai per daug juo- 
kinga! Buvai žavi Miriama, kai nusikirpai plaukus prie užpakalinių 
vartų ir kritai alpdama skersai lovos, apsivilkusi tą daiktą - kaip misis 
Dandreid prieš išprievartaujama leitenanto Smaito-Smaito, misterio 
Filipo Augusto Blokvelo, parlamento nario sinjoro Lači Daremo, smar- 
kiojo tenoro, mėlynakio Berto, berniuko liftininko, Anri Flerio, iš- 
garsėjusio kaip Gordonas Benetas, Šeridano, to kvarterono Krezo, 
aštunto irkluotojų komandos numerio iš senosios Trejybės, Ponto, jos 
nuostabaus niufaundlendo, 17 Bobs, Menorhamiltono našlės herco- 
gienės. (Vėl šiurkščiai nusikvatoja.) Kristau, net Siamo katinui tai, ma- 
tyt, būtų juokinga? 

BLUM: (Jos rankos ir veidas virpa.) Tai dėl Džeraldo šitaip pami- 
lau korsetus, dar mokykloj vaidinau moterišką vaidmenį pjesėje „Vice 
Versa“ "š. Tai buvo brangus Džeraldas. Dabar brangiausias Džeraldas 
naudoja rausvą grimą ir auksinasi savo blakstienas. Grožio kultas. 

BELO: (Su piktdžiuga.) Grožio! Duok atsikvėpt! Kai su moterišku 
apdairumu sėdaisi ant nuzulinto sosto, pasikeldama banguojančius 
raukinius. 

BLUM: Dėl mokslo. Kad palyginčiau įvairius malonumus, kurie 
mus kiekvieną džiugina. (Karštai) Ir išties - ji geresnė, toji poza... nes 
dažnai, kai šlapindavausi... 

BELO: (Rūsčiai.) Tik jokio nepaklusnumo. Štai ten kampe tavęs lau- 
kia pjuvenos. Juk daviau tau griežtus nurodymus, ar ne? Daryk tai sto- 
vėdamas, sere! Aš išmokysiu tave elgtis kaip džinklemeną! Jei rasiu nors 
žymelę ant tavo vystyklų. Aha! Prisiekiu Doreno asilu, įsitikinsi mano 
griežtumu. Prieš tave kyla tavo praeities nuodėmės. Daug. Šimtai. 

PRAEITIES NUODĖMĖS: (Sumišę balsai.) Mažiausiai su viena 
moterim jis dalyvavo slaptų vedybų apeigose Juodosios Bažnyčios !?? 
prieblandoj. Mintyse skambino telefonu poniai Dan iš d'Olier gatvės 
ir kalbėjo jai neįmanomus dalykus, nederamai elgdamasis priešais apa- 
ratą telefono būdelėje. Žodžiu ir veiksmu atvirai ragino vieną naktinę 
pasileidėlę dėti išmatas ir kitus dalykus antisanitarinių sąlygų išvietėj 
prie negyvenamo pastato. Penkiuose viešuose tualetuose pieštuku pri- 
rašė skelbimų siūlydamas savo vedybinę partnerę visiems didelį pasi- 
didžiavimą turintiems patinams. Ar neleido jis iš eilės naktų šalia bjau- 
riai dvokiančio vitriolio fabriko greta besimylinčių besiperšančių po- 
rų stebėdamas, ar ir ką, ir kiek gali įžiūrėti? Ar negulėjo lovoj, šitas 
šlykštus paršas, rydamas akimis pasibjaurėtiną nuoplaišą gerai panau- 
doto tualetinio popieriaus, kurį jam padovanojo kokti ištvirkėlė, pa- 
akstinta imbieriniu meduoliu ir pašto perlaida? 

BELO: (Garsiai sušvilpia.) Sakyk! Kokia buvo kokčiausia nešvan- 
kybė per visą tavo nusikaltėlišką karjerą? Klok mums visą mėšlyną. 
Išvemk lauk. Nors sykį būk atvira. 

(Nebylūs nežmogiški veidai susispiečia prieky, klastingai žiūri, dings- 
ta murmėdami: Bulubumas, Poldis Kokas, batraiščiai už pensą, Kesi- 
džio ragana, aklas paauglys, Laris Raganosis, ta panelė, ta moteris, ta 
kekšė, toji kita, ta...) 

BLUM: Neklausk manęs. Mūsų bendras tikėjimas. Pleznts gatvė. 
Nė pusės to negalvojau... Prisiekiu viskuo, kas man šventa... 

BELO: (Įsakmiai.) Atsakyk. Bjauri menkysta! Reikalauju pasakyti. 
Papasakok man ką nors, kas pralinksmintų mane - nešvankybę ar 
kokią sumautą istoriją apie vaiduoklius, arba padeklamuok poezijos 
eilutę — greitai, greitai, greitai! Kur? Kaip? Kelintą? Su keliom? Duo- 
du tau tris sekundes. Vienas! Du! Tr...! 

BLUM: (Paklusniai, gargaliuodama.) Aš kiškiškišau nosį į bjaubjau- 
bjaurią.... 

BELO: (Despotiškai.) Nešdinkis, smirdžiau. Laikyk liežuvį už dantų. 
Kalbėk tik tada, kai į tave kreipiasi. 

BLUM: (Nusilenkia.) Pone! Ponia! Vyrų tramdytoja! (Jis pakelia 
rankas. Jo antrankių apyrankės krinta.) 

BELO: (Kandžiai.) Dieną mirkysi 1r skalbsi mūsų dvokiančius apa- 
tinius, ir tada, kai mes, moterys, sergame, šiūruosi, pasikėlusi suknią, 
mūsų išvietes — su pririšta prie uodegos mazgote. Argi bus ne šaunu? 
(Jis užmauna žiedą su rubinu ant jos piršto.) Štai prašom! Su šiuo 
žiedu tampi mano. Sakyk - ačiū jums, šeimininke. 

BLUM: Ačiū jums, šeimininke. 

BELO: Klosi lovas, paruoši man vonią, išpylinėsi visų kambarių 
myžpuodžius, įskaitant ir smėliną - senosios ponios Keo, virėjos. Taip, 
ir atmink, visus septynis švariai išskalausi arba išlaksi kaip šampaną. 
Gerk mano karštą ašarodama. Opa! Tu patarnausi man ant pirštų ga- 
lų, arba aš tau paskaitysiu paskaitą apie tavo piktadarybes, mis Rubi, 
ir gerai išvelėsiu tavo nuogą subinę, mis, šepečiu plaukams. Būsi pa- 
mokyta už savo nuodėmingus įpročius. Vakare tavo gerai išteptos kre- 
mu apyrankiuotos rankos bus apmaunamos keturiasdešimt trim sago- 
mis susegamomis pirštinėmis, šviežiai pabarstytomis talku, švelniai 
pakvepintais pirštų galiukais. Už tokias malones senovės riteriai pa- 
dėdavo savo galvas. (Tyliai sukikena.) Mano berniukai bus be galo 
sužavėti, matydami tave tokią, o labiausiai - pulkininkas. Kai atvyks 
čia praleisti paskutinės priešvestuvinės nakties ir paglamonėt mano 
naujos vilioklės paauksuotais užkulniais. Pirmiausia — aš pats tave iš- 
bandysiu. Vienas mano pažįstamas iš hipodromo - Čarlzas Alberta 
Maršas (neseniai gulėjau su juo lovoj ir dar vienu džentelmenu iš Kan- 
celiarijos mokesčių skyriaus) ieško paklusnios tarnaitės visokiems dar- 
bams. Išpūsk biustą. Nusišypsok. Nuleisk pečius. Jūsų pasiūlymai? (Ro- 
do į Blum.) Štai už šį padarą, ištreniruotą savininko saugoti ir nešti 
krepšį dantyse. (Jis atsiraitoja rankovę ir sukiša ranką iki alkūnės į Blum 
makštį.) O kokia giluma! Ar ne, berniukai? Jums dar nestovi? (Jis paki- 
ša ranką siūlytojui po nosim.) Štai - visi ant denio ir pradedam! 

SIŪLYTOJAS: Florinas! 

(Dileno liokajus skambina rankiniu varpeliu.) 

BALSAS: Vienu ir aštuoniais per daug. 

LIOKAJUS: Dzin dzin! 

ČARLZAS ALBERTA MARŠAS: Turbūt nekalta. Malonus kva- 
pas. Švari. 

BELO: (Bilsteli aukcionininko plaktuku.) Du šilingai. Pigiau ne- 
būna - kaina visai maža. Ūgis - keturiolika plaštakų. Palieskit, apžiū- 
rėkit jį. Apčiupinėkit jį. Kokia šilkinė oda, kokie minkšti raumenys, 
koks švelnus kūnas. Ak, jei turėčiau čia savo auksinį kaltelį! Ir visai 
lengva melžti. Trys galonai šviežio per dieną. Grynaveislis eržilas, ban- 
dos reproduktorius, paprastai apvaisina per valandą. Jos pirmtako 
pieno rekordas buvo tūkstantis galonų nenugriebto pieno per ketu- 
riasdešimt savaičių. Tpruu, mano brangenybe! Tarnauk! Tpruu! (Iš- 
degina savo inicialą C ant Blumo pasturgalio.) Štai Koen su garantija! 
Du šilingai, džentelmenai, kas daugiau? 

TAMSIAVEIDIS VYRAS: (Slėpdamas akcentą.) Žimtas zvarų ster- 
linkų. 

BALSAI: (Prislopinti.) Kalifui: Harunui Al Rašidui. 

BELO: (Linksmai.) Teisingai. Tegul visi prieina. Siauras, drąsiai pa- 
trumpintas sijonas, pakeltas net virš kelių, kad švystelėtų baltų panta- 
lonėlių kraštelis, tai galingas ginklas, o permatomos kojinės su sma- 
ragdiniais keliaraiščiais 1r ilga tiesia siūlė, besitęsiančia aukštyn virš 
kelių, pažadins geriausius pramogaujančio mieste blasė!“? vyro ins- 
tinktus. Išmok vaikščioti lygiais mažais žingsneliais ant keturių colių 
Liudviko XV stiliaus užkulnių ir graikiškai nusilenkti provokuodama 
pasturgaliu - šlaunys elegantiškai suglaustos, kukliai bučiuojasi keliai. 
Sutelk visą savo žavesio jėgą - kad nukreiptum į juos. Pataikauk jų 
gomoriškoms ydoms. 

BLUM: (Palenkia raustantį veidą prie pažasties ir kvailai išsišiepia 
sukišusi rodomąjį pirštą burnon.) O, aš žinau, apie ką tu. 

BELO: Kam gi daugiau esi tinkamas, toks bejėgis padaras? (Pasi- 
lenkia ir stebeilydamasis šiurkščiai duria vėduokle po storomis Blumo 
papilvės taukų klostėmis.) Pasitempk! Pasitempk! Beuodegis katine! 
Ką mes čia turim? Kurgi tavo garbanotas arbatinukas, o gal kas nors 
tau jį nukirpo, gaiduk? Pagiedok, paukšteli, pagiedok. Gležnas kaip 
šešiamečio vaiko, darančio balutę už vežimo. Nusipirk kibirą arba 
parduok savo pompą. (Garsiai.) Ar gali atlikt savo vyrišką priedermę? 

BLUM: Eklz gatvėje... 

BELO: (Sarkastiškai.) Nė už ką pasauly tavęs neįskaudinčiau, bet 
ten šiuo metu karaliauja raumeningas vyras. Laikai pasikeitė, mano 
linksmas berneli! Jis - kaip reikiant įmitęs energingas vyras. Džiaug- 
tumeis, nevėkšla, jei turėtum tokį ginklą, visą mazguotą gumbuotą, su 
karpomis. Įgrūdo savo varžtą iki galo - prisiekiu! Pėdos prie pėdų, 
keliai prie kelių, pilvas prie pilvo, papai prie krūtinės! Jis ne eunu- 
chas. Rausvų plaukų kuokštas styro užpakaly kaip dygiakrūmis! Luk- 
telk devynis mėnesius, mano berneli! O dangau - jis jau spurda ir 
kosti jos pilve! Tave varo į pasiutimą, ar ne? Tiesiai į jautrią vietą? 
(Paniekinamai nusispjauna.) Mazgotė! 

BLUM: Su manim buvo nederamai pasielgta, aš... pranešiu polici- 
jai. Šimtas svarų. Tai negirdėta. Aš... 

BELO: Taigi, bet kinkos per silpnos, nevykėli. Mums reikia kriok- 
lio, o ne tavo dulksnojimo. 

BLUMAS: Galima išprotėti! Moli! Aš pamiršau! Atleisk! Moli!.. 
Mes... Vis dar... 

BELO: (Kietaširdiškai.) Ne, Leopoldai Blumai, viskas pasikeitė mo- 
ters valia, kol snaudei išsidrėbęs Miego slėny. Tavo naktis tęsėsi dvi- 
dešimt metų, grįžk ir pažiūrėk. 

(Virš dykvietės šūkteli senasis Miego slėnis.) 

MIEGO SLĖNIS: Ripas Van Vinklis! Ripas Van Vinklis! 

BLUMAS: (Apsiavęs nudriskusius mokasinus, su aprūdijusiu šrati- 
niu šautuvu sėlina žengdamas ant pirštų galų, apčiuopomis, jo iškan- 
kintas kaulėtas barzda apžėlęs veidas dirsteli pro rombinius langelius, 
jis sušunka.) Aš matau ją! Tai ji! Pirmasis vakaras pas Metą Dileną! 
Bet šita suknelė - žalia! Ir jos plaukai nudažyti auksine spalva, ir jis... 

BELO: (Juokiasi tyčiodamasis.) Tai tavo duktė, pusgalvi, su stu- 
dentu iš Malingero. 

(Mili Blum, šviesiaplaukė, žalia berankove suknia, lengvomis basu- 
tėmis, žydram šaliui besisukant jūros vėjy ištrūksta iš savo meilužio 
glėbio ir sušunka iš nuostabos plačiai atmerkusi akis.) 

MILI: Ojei! Tai tėteliukas! Bet, o tėteliuk, kaip tu pasenai! 

BELO: Pasikeitęs, a? Mūsų lentyna niekniekiams, mūsų rašomasis 
stalas, prie kurio niekuomet nerašėme, tetos Hegarti krėslas, mūsų se- 
nųjų meistrų kopijos. Vyras su savo draugais vyrais ten vartosi kaip 

inkstai taukuose. Raguotųjų Poilsio Vieta! Kodėl gi ne? Kiek moterų esi 
turėjęs —- atsakyk! Sekiodavai paskui jas tamsiomis gatvėmis, plokščia- 
padi, bandydamas sujaudint savo slopiais krenkščiojimais, ar ne, vyriš- 
ka kekše? Nepriekaištingos doros damos su ryšulėliais iš bakalėjos krau- 
tuvės. Dabar - viskas priešingai. Kaip šaukei, taip atsiliepė, taigi. 

BLUMAS: Jie... Aš... 

BELO: (Kandžiai.) Jie pripėduos Briuselio kilimą, kurį nusipirkai 
Vreno aukcione. Žvengdami kaip arkliai su išdykėle Mol, gaudydami 
blusiną jos kelnėse, jie nudauš galvą mažajai statulėlei, kurią parsine- 
šei per lietų į namus kaip meną menui. Jie išniekins tavo apatinio 
stalčiaus paslaptis. Išplėšys lapus iš tavo astronomijos žinyno ir prisi- 
degs jais pypkes. Jie spjaudys ant tavo dešimt šilingų kainavusių bron- 
zinių židinio grotelių, pirktų iš Hemptono Lydomo. 

BLUMAS: Dešimt šilingų ir šešis. Žemas niekingas elgesys. Leisk 
man eiti. Aš grįšiu. Aš įrodysiu... 

BALSAS: Prisiek! 

(Blumas suspaudžia kumščius ir rėplioja pirmyn, tarp dantų - ilgas 
medžioklinis peilis.) 

BELO: Kaip susimokantis svečias ar išlaikomas vyras? Per vėlu. 
Jau paklojai savo antrą pagal gerumą lovą - ir kiti gulės joje. Tavo 
epitafija jau parašyta. Esi nupuolęs, išmestas iš žaidimo, ir nepamiršk 
to, drauguži. 

BLUMAS: Teisingumo! Visa Airija prieš vieną! Ar niekas..? 

(Jis įsikanda nykštį.) 

BELO: Mirk ir būk prakeiktas - jei dar turi nors kiek padorumo ir 
savigarbos. Galiu tau duot gurkšnelį reto seno vyno, nuo kurio nulėk- 
si pragaran ir sugrįši atgal. Parašyk testamentą ir palik mums viską iki 
paskutinio varioko. Jei nieko neturi, gauk iš kur nori, pavok ar apiplėšk 
ką nors! Mes palaidosim tave mūsų krūmais apžėlusioj tupykloj, ten 
1lsėsies ramybėj srutinas greta senojo Kuko Koeno, mano įvaikinto 
sūnėno, už kurio ištekėjau, šalia to prakeikto podagriko patikėtinio ir 
kreivakaklio pederasto, šalia kitų mano dešimties ar vienuolikos vy- 
rų, nepamenu, kaipgi tuos iškrypėlius vadino, uždusintų vienoj pa- 
mazgų duobėj. (Jis pratrūksta garsiu gergždžiančiu juoku.) Mes patrę- 
šim tave mėšlu, misteri Flaueri! (Jis pajuokiamai švilpteli.) Ate, Poldi! 
Ate, tėteliuk! 

BLUMAS: (Griebiasi už galvos.) Mano valios jėga! Atmintis! Aš 
nusidėjau! Aš ken... 

(Jis rauda be ašarų.) 

BELO: (Pašiepia.) Verksnys! Krokodilo ašaros! 

(Blumas, palūžęs, įsuptas į tankią aukojimo maršką kūkčioja, pri- 
glaudęs veidą prie žemės. Skamba gedulo varpai. Prie raudų sienos stovi 
susivyniojusios į tamsius šalius apipjaustytųjų figūros, užsidėjusios at- 
gailos maišus ir pasibarsčiusios galvas pelenais. M. Šulomovičius, Džo- 
zefas Goldvoteris, Mozė Hercogas, Haris Rozenbergas, M. Moiselis, 
Dž. Sitronas, Mini Vočmen, O. Mastianskis, didžiai gerbiamas Leopol- 
das Abramovičius, jų kantorius. Linguodami pečiais jie tęsiamai ap- 
rauda atskalūną Blumą.) 

APIPJAUSTYTIEJI: (Niūriai giedodami gomuriniais balsais mėto 
ant jo negyvosios jūros vaisius - gėlių nėra.) Shema Israel Adonai Elo- 
henu Adonai Echad'!*!. 

BALSAI: (Dūsaudami.) Taigi jo nebėra. Ak, taip. Taip, iš tiesų. 
Blumas. Niekad negirdėjau apie jį. Ne? Toks keistas tipas. Štai ten 
našlė. Tikrai? Ak, taip. 

(Nuo laužo našlei susideginti su vyro lavonu kyla dervingo kampa- 
ro medžio liebsna. Smilkalų dūmų skraistė uždengia vaizdą ir išsisklai- 
do. Iš savo grotos ąžuoliniuose rėmuose nužengia nimfa palaidais plau- 
kais, lengvu meniškų arbatžolių rudumo tonų apdaru, ir praėjusi pro 
susipynusius kukmedžius, sustoja prie Blumo.) 

KUKMEDŽIAI: (Šnabžda jų lapai.) Sesė. Mūsų sesė. Šš. 

NIMFA: (Švelniai.) Mirtingasai! (Meiliai.) O, neraudoki! 

BLUMAS: (Lyg drebučių masė nušliaužia bo šakomis išmargintas 
saulės šviesos dryžių, oriai.) Tokioje padėty. Manau, iš manęs buvo 
tikimasi. Įpročio jėga. 

NIMFA: Mirtingasai! Tu sutiksi mane blogoj draugijoj - tarp kojų 
kilnotojų, gatvės prekijų, kumštininkų, populiarių generolų, pasilei- 
dusių pantomimos berniukų su kūno spalvos triko ir stileiviškų šimio 
šokėjų, La Aurora ir Karini, muzikinis spektaklis, šimtmečio sensaci- 
ja. Aš buvau paslėpta pigiame rausvame popieriuje, kuris dvokė nafta. 
Mane supo sudvisusios nešvankių klubo narių kalbos, istorijos, turin- 
čios sujaudinti nepatyrusius jauniklius, skelbimai apie permatomus 
paveikslus, geriausius žaidimų kauliukus ir biustų įklotus, specialias 

patentuotas prekes ir apie tai, kodėl reikia nešioti vyturą, su reko- 
mendaciniu gavusio trūkį džentelmeno laišku. Naudingi patarimai ve- 
dusiems. 

BLUMAS: (Kelia prie jos kelių vėžlišką galvą.) Mes buvome susiti- 
kę anksčiau. Kitoj planetoj. 

NIMFA: (Liūdnas.) Gumos prekės. Niekada neplyšta. Rūšis, tie- 
kiama aristokratams. Korsetai vyrams. Išgydau konvulsijas arba grą- 
žinu pinigus. Neprašyti liudijimai apie stebuklingą profesoriaus Vald- 
mano krūtinės didinimo priemonę. Mano biustas per tris savaites pa- 
didėjo keturiais coliais, teigia ponia Gas Rublin ir prideda nuotrauką. 

BLUMAS: Kalbi apie „Foto paveikslėlius“? 

NIMFA: Taip. Tu išnešei mane iš ten, įtaisei apklijuotuose folija 
ąžuoliniuose rėmuose, pakabinai virš savo vedybinio guolio. Kai nie- 
kas nematė, vieną vasaros vakarą pabučiavai mane į keturias vietas. 
Meiliai pieštuku patamsinai akis, krūtinę ir mano gėdą. 

BLUMAS: (Nuolankiai bučiuoja ilgus jos plaukus.) Tavo klasiki- 
nės formos, nemirtingas grožis. Buvau laimingas, galėdamas žiūrėti į 
tave, girti tave, grožio įsikūnijimą, beveik melstis tau. 

NIMFA: Tamsiomis naktimis girdėdavau tavo pagyras. 

BLUMAS: (Paskubom.) Taip, taip. Turi omeny, kad aš... Miegas 
atskleidžia tai, kas blogiausia žmoguje, išskyrus turbūt tik vaikus. Ži- 
nau, iškritau iš lovos, tiksliau, buvau išstumtas. Sako, kad vynas, jei 
jame pamirkai kokį nors plieninį daiktą, išgydo knarkimą. O nuo viso 
kito — tasai angliškas išradimas, apie kurį prieš kelias dienas gavau 
reklamą, per klaidą. Tvirtinama, neva jis padedąs išleisti dujas be gar- 
so ir be kvapo. (Jis atsidūsta.) Visuomet taip buvo. Silpnybe, tavo 
vardas vedybos. 

NIMFA: (Užsikimšusi pirštais ausis.) Ir žodžiai. Jų nėra mano žo- 
dyne. 

BLUMAS: Bet tu juos supratai? 

KUKMEDŽIAI: Šš. 

NIMFA: (Užsidengia ranka veidą.) Ko tik nesu regėjusi tame kam- 
bary! Ką mano akims teko matyti. 

BLUMAS: (Atsiprašydamas.) Žinau. Sutepti apatiniai baltiniai, rū- 
pestingai išversti į išvirkščiąją pusę. Lovos žiedai atsilaisvino. Iš Gib- 
raltaro, ilga kelionė jūra, labai seniai. 

NIMFA: (Nuleidžia galvą.) Blogiau! Blogiau! 

BLUMAS: (Atsargiai prisimindamas.) Toji ssnamadiška komoda. Tai 
ne dėl jos svorio. Ji svėrė tik vienuolika stonų ir devynis svarus. Atjun- 
kius vaiką priaugo devynis svarus. Tiesiog įskilo, trūko klijų. Ką? Ir tas 
nelemtas oranžinis rakteliais išmargintas indas tik su viena ausele. 

(Pasigirsta gaudesys krioklio, krintančio linksmomis kaskadomis.) 

KRIOKLYS: 

Pulafuka Pulafuka 
Pulafuka Pulafuka!*?. 

KUKMEDŽIAI: (Susipindami viršūnėmis.) Klausykim. Šnabždė- 
kim. Ji teisi, mūsų sesė. Mes užaugome prie Pulafuko krioklio. Slo- 
giomis vasaros dienomis teikėme paunksnę. 

DŽONAS VAIZAS NOLENAS: (Antrame plane, su Airijos na- 
cionalinės miškų tarnybos uniforma, nusiima plunksna puoštą skry- 
bėlę.) Klestėkit! Teikit šešėlį slogiomis dienomis, Airijos medžiai! 

KUKMEDŽIAI: (Šnarėdami.) Kas atvažiavo prie Pulafuko su vi- 
durinės mokyklos ekskursija? Kas paliko savo riešutaujančius klasės 
draugus, ieškodamas mūsų paunksnės? 

BLUMAS: (Iš šonų suspausta, į priekį išsikišusia krūtine, vatos pri- 
kimštais pečiais, nenusakomo kirpimo jaunatvišku pilkais ir juodais 
dryžiais išmargintu Der mažu kostiumu, baltais teniso bateliais, at- 
lenktomis kojinėmis su juostele ir raudona mokykline kepure su ženk- 
liuku.) Buvau tik paauglys, bręstantis berniukas. Nedaug tuomet ir 
reikėdavo - besikratantis automobilis, sumišę moterų tualeto kvapai, 
minia, susigrūdusi ant senojo „Royal“ laiptų (nes jiems patinka spūs- 
tis, - bandos instinktas, - o tamsus, prakvipęs seksu teatras duoda 
valią ydoms). Net jų trikotažo kainoraštis. Ir dar tasai karštis. Tą va- 
sarą pasirodė saulės dėmės. Mokslo metų pabaiga. Ir biskvitai, pamir- 
kyti vyne. Laimingos dienos. 

(Laimingos Dienos, moksleiviai berniukai mėlynais sportiniais marš- 
kinėliais su baltomis juostomis ir šortais, ponaitis Donaldas Ternbu- 
lis, ponaitis Abraomas Čertonas, ponaitis Ouvenas Goldbergas, po- 
naitis Džekas Mereditas, ponaitis Persis Epdžonas stovi proskynoje ir 
šaukia ponaitį Leopoldą Blumą.) 

LAIMINGOS DIENOS: Skumbre! Grįžk pas mus. Valioo! 

(Sveikinimo šūksniai.) 

BLUMAS: (Nerangus paauglys su šiltomis pirštinėmis, mamytės 
apmuturiuotas šaliku, apmėtytas sniego gniūžtėm mėgina atsikelti.) 
Vėl! Jaučiuosi šešiolikos! Kas per išdaiga! Lai suskamba visi Monte- 
riu gatvės varpeliai. (Su džiugesiu tyliai šūkteli.) Valio vidurinei mo- 
kyklai! 

AIDAS: Kvailyklai! 

KUKMEDŽIAI: (Šlamėdami.) Ji teisi, mūsų sesė. Šnabždėkim. 
(Šnabždesiai ir bučiniai girdėti visame miške. Driadžių veidai kyščioja 
iš kamienų tarp lapų ir plyšta, išsiskleisdami žiedais.) Kas išniekino 
mūsų tylią paunksnę? 

NIMFA: (Droviai, pro besiskečiančius pirštus.) Tenai? Atvirame 
ore? 

KUKMEDŽIAI: (Žemai nusilenkdami.) O taip, sese. Ir ant mūsų 
nekalto žolyno. 

KRIOKLYS: 

Pulafuka Pulafuka 
Fukafuka Fukafuka. 

NIMFEA: (Plačiai praskėtusi pirštus.) O! Gėdingas elgesys! 

BLUMAS: Buvau ne pagal metus subrendęs. Jaunystė. Fauna. Pa- 
aukojau auką miško dievui. Pavasarį gėlės pražysta. Buvo poravimosi 
metas. Kapiliarinė trauka —- tai natūralus fenomenas. Loti Klark, li- 
naplaukė, stebėjau ją nusirengiant vakare pro netvarkingai užtrauktas 
užuolaidas su vargšo tėtės operiniais žiūronais. Ta išdykėlė kramtyda- 
vo žoleles - kaip kokia laukinukė. Ji nusirito kalva žemyn prie Rial- 
tou tilto, gundydama mane savo laukinės dvasios antplūdžiu. Ten au- 
ga kreivas medis, ji juo užlipo, ir aš... Šventasis nebūtų tam atsispyręs. 
Mane demonas užvaldė. Be to - kas matė? 

(Kerėpla Bobas, baltakaktis veršelis, iškiša pro lapiją savo gromu- 
liuojančią drėgnašnervę galvą.) 

KERĖPLA BOBAS: Aš. Aš matė. 

BLUMAS: Paprasčiausiai patenkinau poreikį. (Su liūdesiu.) Nė vie- 
na panelė nenorėjo, kai mėgindavau merginti. Per daug negražus. Ne- 
panoro gaišti laiko... * 

(Aukštai ant Ben Houto per rododendrus skinasi kelią apvalateš- 
menė, trumpauodegė ožka barstydama serbentus.) 

OŽKA: (Bliauna.) Ašbebebbebbe! Ašožožka! 

BLUMAS: (Be skrybėlės, paraudęs, aplipęs usnių pūkeliais ir pro- 
žirniais.) Oficialiai susižadėję. Aplinkybės keičia reikalą. (Susikaupęs 
įsižiūri žemyn į vandenį.) Trisdešimt du kūliavirsčiai žemyn per se- 
kundę. Spaudos košmaras. Apsvaigęs Elijas. Nukrito nuo pajūrio uo- 
los. Liūdnas valstybinės spaustuvės tarnautojo galas. 

(Per sidabratylį vasaros orą nuo Lajens Hed uolos į purpurinius 
laukiančius vandenis vartydamasi ritasi susupta lyg mumija Blumo 
iškamša.) 

IŠKAMŠA-MUMIJA: Bbbbblllblblbulkšb!! 

(Ioli užutėkyje, tarp Beilio ir Kišo žiburių, plaukia „Erino Kara- 
lius“, leisdamas iš kamino sausumos pusėn besiplečiantį anglies dūmų 
kamuolį.) 

PATARĖJAS NANETIS: (Vienas denyje, su tamsiu alpakos vilnos 
apsiautu, geltono grobuoniško veido, ranka - liemenės iškirptėj, kalba 
su patosu.) Kai mano kraštas užims savo vietą tarp pasaulio tautų, 
tada, bet ne anksčiau, tegu bus parašyta mano epitafija. Atli... 

BLUMAS: Kau. Prff. 

NIMFA: (Išdidžiai.) Mes, nemirtingosios, kaip šiandien regėjai, 
neturim nei tokios vietos, nei plaukų tenai. Esame abejingos kaip ak- 
muo ir grynos. Mes mintame elektros šviesa. (Geidulingai išriečia kū- 
ną įsikišusi burnon smilių.) Kalbėjai su manim. Girdėjau tave už nu- 
garos. Kaipgi galėjai?.. 

BLUMAS: (Nusižeminęs mindžikuoja ant viržių.) O, aš buvau tik- 
ras paršas. Ir klizmas statydavau. Trečdalis pintos musmedžio ir val- 
gomasis šaukštas akmens druskos. Kaip galima giliau. Su Hamiltono 
Longo švirkštu, damų draugu. 

NIMFA: Mano akivaizdoj. Pudrinukas. (Ji nurausta ir priklaupia.) 
Ir visa kita. 

BLUMAS: (Prislėgtas.) Taip. Peccavi!!“? Išreiškiau pagarbą ant to 
gyvo altoriaus, kur nugara jau nebesivadina taip. (Šu staigiu įkarščiu.) 
Nes kodėl gi turėtų daili, iškvepinta, papuošta brangenybėm ranka, 
ranka, kuri valdo... 

(Tarp medžių kamienų burkuodamos vorele rangosi figūros, suda- 
rydamos neskubrų miškovaizdžio raštą.) 

KITI BALSAS: (Tankmėje.) Parodyk mums vieną iš tų pagalvėlių. 

FLORI BALSAS: Še! Žiūrėk! 

(Per atžalyną sunkiai nuplasnoja tetervinas.) 

LINČO BALSAS: (Tankmėje.) Fu! Baisiai karšta! 

ZOJOS BALSAS: (Iš tankmės.) Atvyko iš karštų kraštų. 

VIRAGO BALSAS: (Paukščių vadas, mėlynadryžis, apsikaišęs 
plunksnomis, su karo šarvais ir Afrikos genčių ietimi, žirglioja Der traš- 
kančių nendrių tankumyną, mindydamas bukų kankorėžius ir ąžuolų 
giles.) Karštų! Karštų! Saugokitės Sėdinčio Buliaus!!“* 

BLUMAS: Tai užvaldo mane. Šiltas jos šiltos figūros įspaudas. Net 
ir sėdėti ten, kur sėdėjo moteris, ypač praskėtusi šlaunis, lyg teikdama 
aukščiausią malonę, o jau visiškai ypatinga, jei iš anksto pasikėlė bal- 
tus satininius palaidinės skvernus. Tokia kupina moteriškumo. Tai už- 
valdo ir pripildo mane. 

KRIOKLYS: 

Pilapilna Pulafuka 
Pulafuka Pulafuka 

KUKMEDŽIAI: Šš! Sese, kalbėk! 

NIMFA: (Beakė, baltu vienuolės drabužiu, su kepuraite 17 didžiu- 
liu sbarnuotu gobtuvu, švelniai, tuščiu žvilgsniu.) Trankvilos vienuo- 
lynas. Sesuo Agota. Karmelio kalnas, Noko ir Lurdo apreiškimai. Dau- 
giau jokių troškimų. (Ji palenkia galvą dūsaudama.) Tik eteriškumas. 
Kur žuvėdra svajinga sapnų plasnoja virš liūdnų vandenų. 

(Blumas pusiau atsistoja. Trumpai pokštelėjusi ištrūksta užpakali- 
nė jo kelnių saga.) 

SAGA: Pokšt! 

(Dvi mergšės iš „Slėnio“ šokdamos lietuje praeina prošal, apsigau- 
busios šaliais, kimiai klykčiodamos.) 

MERGŠĖS: 

O, Leopoldas pametė segtuką pantalonų 
Ir nebežino, ką daryt, 

Kaip prilaikyt. 

Kaip prilaikyt. 

BLUMAS: (Šaltai.) Tu išsklaidei kerus. Paskutinis kantrybės lašas. 
Jei egzistuotų tik tai, kas eteriška, kur jūs visos būtumėt, postulantės 
ir noviciatės? Ir drovisi, ir drovisi - kaip myžantis asilas. 

KUKMEDŽIAI: (Jų sidabrinis labų ornamentas pabyra ant žemės, 
lresos rankos sensta ir supuojasi.) Lapkritys! 

NIMFA: Šventvagystė! Kėsintis į mano dorą! (Ant jos rūbo pasiro- 
do didelė drėgna dėmė.) Sutepti mano nekaltybę! Nesi vertas nė pri- 
siliesti tyros moteriškės apdaro. (Kažką suspaudžia savo drabužio 
klostėse.) Palauk, šėtone. Daugiau nedainuosi meilės dainų. Amen. 
Amen. Amen. Amen. (Ji išsitraukia durklą ir apsivilkusi išrinktojo iš 
devynių riterio šarviniais marškiniais smogia taikydama jam į juos- 
menį.) Nekum!!“5 

BLUMAS: (Pašoka, sugriebia jos ranką.) Ei! Nebrakada! Gyvybin- 
ga kaip katė! Žaiskime pagal taisykles, madam. Be genėjimo peilio. 
Lapė ir vynuogės, ar ne? Ar jums maža spygliuotos vielos? Krucifiksas 
nepakankamai storas? (Čiumpa už jos vualio.) Nori švento abato ar 
Brofio, to raišo sodininko, o gal besrovės vandens vežėjo statulos ar 
gerosios motušės Alfonso!'““, ką Reinardai!*?? 

NIMFA: (Šaukdama sprunka nuo jo be vualio, jos gipsinis atliejas 
skilinėja, iš plyšių veržiasi smarvės debesis.) Poli!.. 

BLUMAS: (Šaukia jai pavymui.) Lyg pačios nebūtumėt patyrusios 
dviveidystės. Jokių trūkčiojimų, ir tu visa padengta gleivėmis. Aš iš- 
bandžiau tai. Tavo stiprybė - mūsų silpnumas. Koks mokestis mūsų 
žirgynui? Kiek paklosi iš karto? Tu moki vyrams šokėjams Rivjeroj, 
skaičiau. (Sprunkanti nimfa ima rypuoti.) Ei! Aš kaip vergas esu išdir- 
bęs šešiolika juodo darbo metų. O kokie prisiekusieji man skirtų rytoj 
nors penkių šilingų rentą, ką? Vedžiok už nosies kitus - ne mane. (Jis 
uodžia.) Bet. Svogūnai. Sužiedėję. Siera. Taukai. 

(Prieš jį stovi Belos Koen figūra.) 

BELA: Kitąkart jau pažinsi mane. 

BLUMAS: (Nusiraminęs įdėmiai žiūri į ją.) Passėe. Avinas, persi- 
rengęs ėriuku. Per dideli dantys ir pernelyg gausūs plaukai. Žalias 
svogūnas prieš pat miegą teigiamai paveiktų tavo odos spalvą. Ir 
dvigubo pagurklio masažas. Akys - tuščios kaip tos stiklinės, tavo 
lapės iškamšos. Ką gi, bet tai dera su likusiais bruožais. Aš trisparnis 
sraigtas. 

BELA: (Paniekinamai.) Iš tavęs jokios naudos, tiesą sakant. (Jos 
paršavediška pizė suloja““?.) Fohracht! 

BLUMAS: (Paniekinamai.) Pirmiausia išsivalyk tą savo benagį vi- 
durinį pirštą — nuo tavo skiauterytės varva atšalus sutenerio drąsa. 
Paimk saują šieno ir išsišluostyk. 

BELA: Aš tave pažįstu, skelbimų kaulytojau! Pasmirdus menkė! 

BLUMAS: Mačiau tą nakvynės namų šeimininką! Sifilio ir tripe- 
rio tiekėjas! 

BELA: (Pasisuka į pianiną.) Kuris iš jūsų čia grojo laidotuvių mar- 
šą 1š „Sauliaus“. 

ZOJA: Aš. Saugokit savo rugiagėles. (Ji puola prie pianino ir su- 
kryžiuotomis rankomis išbeldžia akordus.) Katino pasivaikščiojimas 
ant stogo. (Žvilgteli atgal.) Ką? Kas mylisi su mano saldučiais? (Pxola 
atgal prie stalo.) Kas tavo, tas ir mano, kas mano - tiktai man. 

(Kiti sutrikusi apsilipina dantis sidabriniu bopierėliu. Blumas pri- 
startina prie Žojos.) 

BLUMAS: (Švelniai.) Atiduok man bulvę, gerai? 

ZOJA: Fantai - geras dalykas, labai geras dalykas. 

BLUMAS: (Jausmingai.) Ji neturi jokios vertės, tai — tik vargšės 
mamos palikimas. 

ZOJA: 

Man šis daiktas reikalingas, 
Dievas klausia, kur jis dingo, 
Atsakysi - nežinau, 

Velnio katilas jau verda tau. 

BLUMAS: Su ja susijęs vienas prisiminimas. Norėčiau ją atgauti. 

STIVENAS: Turėti ar neturėti - štai klausimas. 

ZOJA: Prašom. (Kilsteli aukštyn savo apatinio kraštą, parodyda- 
ma nuogą šlaunį, ir iš viršutinio kojinės krašto išvynioja bulvę.) Tie, 
kurie slepia, žino, kur rasti. 

BELA: (Suraukia antakius.) Prašom. Tai tau ne varjetė. Ir nesu- 
daužyk pianino. Kas čia moka? 

(Ji eina prie -pianolos. Stivenas basirausia kišenėje ir ištraukęs už 
kampo banknotą paduoda jai.) 

STIVENAS: (Su perdėtu mandagumu.) Šitą šilkinę piniginę pa- 
sidariau iš paršavediškos publikos ausies. Madam, atsiprašau. Jeigu 
leisit man. (Jis neapibrėžtai rodo į Linčą ir Blumą.) Visi mes statome 
viename totalizatoriuje, Kinčas ir Linčas. Dans ce bordel ou tenons 
nostre ėtat!?“, 

LINČAS: (Šaukia nuo židinio.) Dedalai! Perduok jai mano palai- 
minimą. 

STIVENAS: (Paduoda Belai monetą.) Auksas. Ji paėmė ją. 

BELA: (Pažiūri į pinigus, paskui į Zoją, Flori ir Kiti.) Ar tau reikia 
trijų mergaičių? Čia - po dešimt šilingų. 

STIVENAS: (Nudžiugęs.) Šimtą tūkstančių kartų atsiprašau. (Vėl 
pagrabinėja, išsitraukia ir paduoda dvi kronas.) Jums leidus, brevi ma- 
nu"!, kažkas negerai mano regėjimui. 

(Bela eina prie stalo skaičiuoti pinigų, tuo metu Stivenas kalba vien- 
skiemeniais žodžiais pats su savim. Zoja palinksta prie stalo, Kiti pasi- 
lenkia virš Zojos sprando. Linčas pakyla, basitaiso kepurę ir sugriebęs 
Kiti per juosmenį prideda prie šios grupės savo galvą.) 

FLORLI: (Sunkiai bando pakilti.) Och! Man koja nutirpo. (Ji nušlu- 
buoja prie stalo. Prisiartina Blumas.) 

BELA, ZOJA, KITI, LINČAS, BLUMAS: (Tauškia ir kivirčijasi.) 
Tas džentelmenas... dešimt šilingų... moka už tris... leiskit man minu- 
tėlę... šis džentelmenas moka atskirai... kas juos ima... och!.. žiūrėk, 
ką Žnaibai... ar pasiliekat visai nakčiai, ar trumpam? ...kas buvo? ...at- 
leiskite, bet jūs meluojat... tas džentelmenas užmokėjo kaip džentel- 
menas... išgert... jau seniai po vienuoliktos. 

STIVENAS: (Prie pianolos, rodydamas pasibjaurėjimo gestą.) Jo- 
kių butelių! Ką, vienuolikta? Mįslė. 

ZOJA: (Pasikelia aukštyn apatinį drabužį ir įvynioja pusę sovereno 
į kojinės atraitą.) Sunkiai uždirbau - ant savo kupros. 

LINČAS: (Keldamas Kiti nuo stalo.) Eime! 

KITI: Palauk. (J: sugriebia dvi kronas.) 

FLOR1: O man? 

LINČAS: Opapa! (Jis pakelia ją, paneša ir su dusliu garsu meta 
ant sofos.) 

STIVENAS: 

Lapė giedojo, gaidžiai skrajojo, 
Varpai danguje 

Vienuoliktą mušė. 

Pats metas jos vargšei sielai 
Nešdintis iš dangaus. 

BLUMAS: (Ramiai padeda pusę sovereno ant stalo tarp Belos ir 
Flori.) Taigi. Leiskite man. (Pakelia svaro banknotą.) Triskart dešimt. 
Esame kvit. 

BELA: (Susižavėjusi.) Tu toks šelmis, senas gaiduk. Galėčiau tave 
išbučiuot. 

ZOJA: (Rodo.) Jis be muilo pasiruošęs įlįsti. (Linčas prispaudžia 
Kiti prie sofos atlošo ir ją bučiuoja. Blumas su svaro banknotu eina 
prie Stiveno.) 

BLUMAS: Tai jūsų. 

STIVENAS: Kaip tai? Le distrait, arba išsiblaškęs elgeta. (Jis vėl 
pagrabinėja kišenėje tr ištraukia saują monetų. Nukrinta kažkoks daik- 
tas.) Nukrito. 

BLUMAS: (Pasilenkia, pakelia ir paduoda jam dėžutę degtukų.) Šrai. 

STIVENAS: Liuciferis“2. Dėkoju. 

BLUMAS: (Ramiai.) Geriau duokit savo grynus man, aš palaiky- 
siu. Kam permokėt? 

STIVENAS: (Paduoda jam visas savo monetas.) Būk teisingas prieš 
tapdamas dosnus. 

BLUMAS: Būsiu, bet ar tai protinga? (Jis skaičiuoja.) Vienas, sep- 
tyni, vienuolika, dar penki. Šeši. Vienuolika. Neatsakau už tai, ką gal- 
būt pametėt. 

STIVENAS: Kodėl išmušė vienuoliktą? Proparoksitonas'?*. Aki- 
mirka prieš kitą, sako Lesingas. Ištroškęs lapinas. (Jis garsiai nusijuo- 
kia.) Laidoja savo močiutę. Tikriausiai užmušė ją. 

BLUMAS: Čia vienas svaras šeši šilingai vienuolika pensų. Saky- 
kim, vienas svaras septyni. 

STIVENAS: Visai nesvarbu —- man nusišvilpt. 

BLUMAS: Taip, tačiau... 

STIVENAS: (Prieina prie stalo.) Paprašyčiau cigaretės. (Linčas meta 
cigaretę - nuo sofos ant stalo.) Taigi - Džordžina Džonson yra mirusi 
ir ištekėjusi!?*. (Ant stalo atsiranda cigaretė. Stivenas žiūri į ją.) Ste- 
buklas. Saloninė magija. Ištekėjusi. Hm. (Jis brūkšteli degtuką ir su 
mįslinga melancholija prikiša prie liepsnos cigaretę.) 

LINČAS: (Stebėdamas jį.) Turėtum daugiau šansų uždegti, jei lai- 
kytum degtuką arčiau. 

STIVENAS: (Pakelia degtuką arčiau prie akių.) Lūšies akis. Reikia 
įsigyt akinius. Vakar sudaužiau. Prieš šešiolika metų"??. Atstumas. Akiai 
viskas atrodo plokščia. (Atitraukia degtuką į šalį. Šis gęsta.) Smegenys 
galvoja. Arti - toli. Neišvengiamas regimybės modalumas. (Jis paslap- 

tingai suraukia antakius.) Hm. Sfinksas. Žvėris, kuris pusiaunaktį turi 
dvi kupras. Ištekėjusi. 

ZOJA: Ją vedė vienas komivojažierius ir išsivežė. 

FLORI: (Linksi.) Misteris Avelis iš Londono. 

STIVENAS: Londono Avinėli, kurs naikini pasaulio nuodėmes. 

LINČAS: (Apkabinęs Kiti ant sofos, monotoniškai gieda sodriu bal- 
su.) Dona nobis pacem"“, 

(Cigaretė išslysta Stivenui iš pirštų. Blumas pakelia ją ir įmeta į 
židinį.) 

BLUMAS: Nerūkykit. Jums reikia pavalgyti. Jeigu ne tas prakeik- 
tas šuo. (Kreipiasi į Zoją.) Jūs nieko neturit? 

ZOJA: Ar jis alkanas? 

STIVENAS: (Šypsodamasis tiesia į ją ranką ir gieda pagal kraujo 
priesaikos iš „Dievų sutemų“? melodiją.) 

Hangende Hunger, 
Fragende Frau, 
Macht uns alle kaput"!?š. 

ZOJA: (Iragišku balsu.) Hamlete, aš tavo tėvo uoslė! (Paima jo 
ranką.) Mėlynaki gražuoli, pabursiu tau iš rankos. (Parodo į jo kaktą.) 
Nėra proto - nėra raukšlių. (Skaičiuoja.) Dvi, trys, Marsas - tai drąsa. 
(Stivenas purto galvą.) Rimtai. 

LINČAS: Drąsa - kaip vilko tarp avių. Berniukas, kuris nemokėjo 
bijoti. (Zojai.) Kas tave išmokė burti? 

ZOJA: (Pasisuka.) Paklausk mano kiaušų, kurių neturiu. (Stivenus.) Ma- 
tau iš tavo veido. Akys - va tokios. (Palenkusi galvą suraukia antakius.) 

LINČAS: (Juokdamasis dukart pliaukšteli Kiti per užpakalį.) Va 
tokios. Liniuotė mušti per delnus. 

(Dukart garsiau supliaukši delnų liniuotė, staiga atsidaro pianolos 
karsto dangtis ir lyg spyruoklinis velniukas iš dėžutės iššoka plika ma- 
ža apvali tėvo Douleno galva.) 

TĖVAS DOULENAS: Kas čia nori gauti pylos? Sulaužei savo aki- 
nius? Tingus apsnūdęs mažas intrigantas. Matau iš tavo akių. 

(Iš pianolos karsto iškyla švelni, geraširdė, briekaištaujanti, rekto- 
riška dono Džono Konmio galva.) 

DONAS DŽONAS KONMIS: Palaukst, tėve Doulenai! Palaukit. 
Aš esu tikras, kad Stivenas yra labai geras mažas berniukas. 

ZOJA: (Iyrinėdama Stiveno delną.) Moters ranka. 

STIVENAS: (Murma.) Tęsk. Meluok. Suturėk mane. Glostyk. Nie- 
kada nesugebėjau perskaityti Jo rašysenos, išskyrus Jo kriminalinį nykš- 
čio atspaudą ant pikšos?*. 

ZOJA: Kokią dieną gimei? 

STIVENAS: Ketvirtadienį. Šiandien. 

ZOJA: Ketvirtadienį gimęs vaikas toli eis. (Vedžioja pirštu jo delno 
linijomis.) Likimo linija. Įtakingi draugai. 

FLORI: (Rodydama pirštu.) Vaizduotė. 

ZOJA: Mėnulio kalnas. Tu susitiksi su... (Staigiai vogčiomis žvilg- 
teli į jo rankas.) Nesakysiu, kas tau bus blogai. O gal nori sužinot? 

BLUMAS: (Atitraukia jos pirštus ir pasiūlo savo delną.) Daugiau 
žalos negu naudos. Prašom. Paburk iš manojo. 

BELA: Parodyk. (Ji apverčia Blumo delną.) Taip ir maniau. Gum- 
buoti sąnariai - traukia prie moterų. 

ZOJA: (Įsižiūrėdama į Blumo delną.) Tinklas. Kelionė už jūros ir 
vedybos su turtinga moterimi. 

BLUMAS: Netinka. 

ZOJA: (Greitai.) O, matau. Trumpas mažylis. Vyras po žmonos 
padu. Vėl netinka? (Juodoji Liza, milžiniška perekšlė, tupinti kreida 
apibrėžtame rate, pakyla, išskečia sbarnus ir sukudakuoja.) 

JUODOJI LIZA: Koko. Kud kudakšt. 

(Ji šonu pasitraukia nuo šviežiai badėto kiaušinio ir nukrypuoja 
šalin.) 

BLUMAS: (Rodo į savo ranką.) Šitas randas - po nelaimingo atsi- 
tikimo. Pargriuvau ir persipjoviau ranką, prieš dvidešimt dvejus me- 
tus. Tuomet man buvo šešiolika. 

ZOJA: Matau, pasakė aklas. Papasakok ką nors naujesnio. 

STIVENAS: Matai? Juda į vieną didelį tikslą. Man irgi dvidešimt 
dveji. Prieš šešiolika metų aš, būdamas dvidešimt dvejų, parpuoliau, 
prieš dvidešimt dvejus metus jis, šešiolikmetis, nukrito nuo savo su- 
pamo arkliuko. (Susigūžia.) Kažkur susižeidžiau ranką. Reikia nueiti 
pas dantistą. 

(Zoja kažką šnibžda Flori. Jos kikena. Blumas išlaisvina savo ranką 
ir tingiai kažką rašo ant stalo pasvirusiais rašmenimis lėtai vedžioda- 
mas kreives.) 


152 


KIRKĖ 


FLORI: Ką? 

(Žingine pro šalį prarisnoja kumelaitė galantiškais sėdmenimis, 
traukdama samdomą karietą, numeris trys šimtai dvidešimt keturi, 
važnyčiojama Džeimso Bertono iš Harmonijos aveniu, Donibrukas. 
Pasiutėlis Boilenas ir Lenebenas siūbuoja išsidrėbę ant šoninių sėdy- 
nių. „Ormondo“ patarnautojas tupi gale ant ašies. Pro užuolaidėlę 
liūdnai žvelgia Lidija Dius ir Maina Kenedi.) 

PATARNAUTOJAS: (Pasišokinėdamas erzina juos įrėmęs nykštį į 
nosį tr krutindamas pirštus kaip kirminas.) Cho, cho - ar tu ragą turi? 

(Bronza šalia aukso šnabždasi.) 

ZOJA: (Flori.) Pašnibždom. 

(Jos vėl šnabždas:. 

Pasiutėlis Boilenas persilenkia per karietos kraštą, jo plokščia šiau- 
dinė skrybėlė bakreipta ant šono, lūpose - raudona gėlė. Lenebenas, 
jachtininko kepure ir baltais batais, paslaugiai nuima nuo Pasiutėlio 
Boileno peties ilgą plauką.) 

LENEHENAS: Cho! Ką aš čia matau? Ar nubraukei voratinklius 
nuo kelių pučių? 

BOILENAS: (Patogiai įsitaisęs šypsosi.) Pešiau kalakutę. 

LENEHENAS: Geras naktinis darbas. 

BOILENAS: (Keldamas aukštyn keturis bukakanopius pirštus mer- 
kia akį.) Pasiutėlė Keit! Kaip pavyzdy arba grąžina pinigus. (Pakiša 
rodomąjį pirštą.) Pauostyk. 

LENEHENAS: (Džiūgaudamas uosto.) Och! Omaras su majone- 
zu, Och! 

ZOJA IR FLORL: (Juokiasi kartu.) Cha cha cha cha. 

BOILENAS: (Su pasitikėjimu šoka iš vežimo ir garsiai sušunka, 
kad visi girdėtų.) Sveikas, Blumai! Misis Blum jau atsikėlus? 

BLUMAS: (Su pliušiniu tamsiai violetinės spalvos liokajaus apda- 
ru ir siauromis susegamomis prie kelių kelnėmis, buivolo odos spalvos 
kojinėmis ir išbudruotu peruku.) Bijau, sere, kad ne, paskutinės tuale- 
to smulkmenos... 

BOILENAS: (Numeta jam šešiapensį.) Štai, nusipirk džino ir užsi- 
gerti. (Jis vikriai pakabina savo skrybėlę ant vieno raguotos Blumo 
galvos rago.) Vesk mane vidun. Turiu sutvarkyt nedidelį privatų reika- 
liuką su tavo žmona. Supranti? 

BLUMAS: Dėkoju, sere. Taip, sere, madam Tvydi savo vonioje, sere. 

MERION: Jis turėtų jaustis labai pagerbtas. (Pliuškendamasi išny- 
ra iš vandens.) Rauli, mielasis, ateik ir nušluostyk mane. Aš Ievos kos- 
tiumu. Tik su savo nauja skrybėlaite ir kelionine kempine. 

BOILENAS: (Jo akys linksmai žiba.) Aukščiausias lygis! 

BELA: Ką? Kas čia vyksta? 

(Zoja jai šnabžda.) 

MERION: Tegu jis žiūri, tas raganius! Sąvadautojas! Tegu pasi- 
kankina! Parašysiu kokiai įtakingai prostitutei arba Bartolomonai, tai 
barzdotai moteriškei, tegul iškaršia jam kailį, kad iššoktų colio storumo 
rimbai, ir liepia grįžt pas mane su antspauduotu ir pasirašytu kvitu. 

BELA: (Juokiasi.) Cho cho cho cho. 

BOILENAS: (Plekšnodamas Blumui per petį.) Gali pridėti akį prie 
rakto skylutės ir pasižaist su savim, kol aš paimsiu ją keletą kartų. 

BLUMAS: Dėkoju, sere, taip ir padarysiu, sere. Ar galiu pasišaukti 
du savo bičiulius, kad paliudytų šį veiksmą ir padarytų momentinę 
nuotrauką? (Jis laiko tepalo indelį.) Vazelino, sere? Apelsinžiedžių?.. 
Drungno vandenėlio?.. 

KITI: (Nuo sofos.) Pasakyk mums, Flori. Pasakyk mums. Ką... (Flo- 
ri šnabžda jai. Šnabždamų meiliažodžių murmesys, plepuplepu gar- 
siai, šnekuplakšt saldžiučepsiu.) 

MAINA KENEDI: (Pakėlusi akis aukštyn.) O, tas kvapas primena 
geranijas ir puikiuosius persikus! O, jis tiesiog garbina kiekvieną jos 
dalelę! Susijungę! Nusėta bučiniais! 

LIDIJA DIUS: (Pusiau pravėrus burną.) Mmm. O, jis ją nešioja 
po kambarį - darydamas tai! Joja ant arkliuko lazdos. Juos gali iš- 
girst Paryžiuj ir Niujorke. Lyg būtų pilnos burnos žemuogių su grie- 
tinėle. 

KITI: (Juokiasi.) Chi chi chi. 

BOILENO BALSAS: (Saldus, kimus, skamba iš jo pilvo ertmės.) 
Ak! Grapsiutgrūkbrakarškrašt! 

MERION BALSAS: (Kimus, saldus, gerklinis.) O! Nuokama- 
kašbčiuoteništtenchak! 

BLUMAS: (Kaip pašėlęs išplėtęs akis apkabina pats save.) Paro- 
dyk! Lenda! Parodyk! Varyk ją! Giliau! Grūsk! 

BELA, ZOJA, FLORI, KITI: Cho cho! Cha cha! Chi chi! 

LINČAS: (Rodo.) Veidrodis prieš gamtą!“?. (Juokiasi.) Chu chu 
chu chu chu. 

(Stivenas ir Blumas įdėmiai žiūri į veidrodį. Jame pasirodo Viljamo 
Šekspyro veidas - bebarzdis, sustingdytas veido paralyžiaus, su prieš- 
kambaryje įtaisytų šiaurinio elnio ragų - pakabos skrybėlei - atspin- 
džio karūna.) 

ŠEKSPYRAS: (Oriai kalba kaip pilviakalbis.) Tas garsus juokas by- 
loja apie tuščią protą'*'. (Blumui.) Tujen mintijai tarytum neregimas 
būtumei. Žiūrėk atidžiai. (Užgieda iškastruoto gaidžio juoku.) Jogo- 
go! Kaip mano Oldfelou uždusino savo Tjuzdimoną!**. Jogogo! 

BLUMAS: (Tūžmingai nusišypso prostitutėms.) Kada aš išgirsiu tą 
pokštą? 

ZOJA: Dar nebūsi dukart vedęs ir vieną kartą našlys. 

BLUMAS: Netgi didysis Napoleonas, kai po mirties buvo ties oda 
matuojamas...!63 

(Pro šalį skuba misis Dignem su gedulo drabužiais, našlaujanti mo- 
teris - riesta nosis ir skruostai užraudę nuo kalbų apie mirtį, ašarų ir 
gelsvai rudo Tunio chereso, jos skrybėlaitė pakrypus į šoną, ji rausvi- 
nasi ir pudruojasi skruostus, lūpas bei nosį - gulbė, genanti savo jau- 
niklių būrį. Po sijonu matyti jos velionio vyro kasdieninės kelnės ir 
užraitoti didžiuliai auliniai keturiasdešimt penkto numerio batai. Ji 
laiko „Škotų našlių“ draudimo polisą ir didelį kaip palapinė skėtį, po 
kuriuo iš paskos bėga jos jaunikliai, Patsis šokčioja ant vienos trumpos 
kojos, jo apykaklė prasegta, siūbuoja paruošti kepimui ir suverti ant 
siūlo jautienos žlėgtainiai, Fredis žliumbia, Sjuzi verkia pravėrusi men- 
kės burną, Alisa grumiasi su mažyliu. Ji niuksi juos, viršuj plevėsuoja 
ilgi siauri gedulingi kaspinai.) 

FREDIS: Ai, ma, tu mane velki! 

SJUZ1: Mama, sultinys bėga! 

ŠEKSPYRAS: (Su paralitiko įniršiu.) Ištekėa antą katražmušėa 
parmą!““. 

(Bebarzdį Šekspyro veidą pakeičia barzdotas Martino Kaningemo 
veidas. Didelis kaip palapinė skėtis susvyruoja lyg būtų girtas - vaikai 
išsibėgioja į šalis. Po skėčiu pasirodo misis Kaningem su linksmosios 
našlės skrybėlaite ir kimono. Ji grakščiai čiuoždama eina šonu ir su- 
kiodamasi linkčioja japoniška maniera.) 


185 


II 


MISIS KANINGEM: (Dainuoja.) 

Ir jie mane vadina Azijos perlu. 

MARTINAS KANINGENAS: (Abejingai žiūri į ją.) Didinga! Di- 
džiausia begėdė iš visų sumautų pasileidėlių! 

STIVENAS: Et exaltabuntur cornua iusti!'“?. Karalienės miegoda- 
vo su rinktiniais buliais. Prisiminkime Pasifają, kurios geismą tenkin- 
damas mano senasenovisprosenis pagamino pirmąją klausyklą'*“. Ne- 
pamirškime ir madam Grizel Stivens nei kiauliškų Lambertų giminės 
palikuonių. O Nojus pasigėrė nuo vyno. Ir jo arka buvo atvira. 

BELA: Nieko čia tokio nėra. Atėjai ne į tą įstaigą. 

LINČAS: Palik jį ramybėj. Jis grįžo iš Paryžiaus. 

ZOJA: (Pribėga prie Stiveno ir paima jį už rankos.) O, papasakok! 
Pasakyk mums truputį parlevu. 

(Stivenas ploja sau per skrybėlę ant galvos ir šoka prie židinio, ten 
stovi sutraukęs pečius, išskėtęs rankas kaip pelekus, veide - apsimesti- 
nė šypsena.) 

LINČAS: (Trankydamas kumščiais į sofą.) Rmm Rmm Rmm 
Rrrrrrmmmmm. 

STIVENAS: (Kalba padrikai, trūkčiodamas kaip marionetė.) 
Tūkstančiai vietų kur galima pramogauti vakarais su puikiomis da- 
momis pardavinėjančiomis pirštines ir kitus dalykus galbūt savo šir- 
dį žlėgtainis prie alaus nepriekaištingas diduomenės rūmas labai keis- 
tas kur daugybė gražiai apsirengusių kokočių beveik tokios kaip prin- 
cesės šoka kankaną ir vaikštinėja ten paryžietiškos klounados be to 
išprotėjusios dėl viengungių užsieniečių nesvarbu jei prastai kalbėti 
angliškai kokios gudruolės jos meilės reikaluose ir geidulingi pojū- 
čiai. Misteriai būti labai išrankūs nes malonumas būtina aplankyti 
dangaus ir pragaro šou su laidojimo žvakėmis ir jie sidabrinėm aša- 
rom kaip pasitaiko kiekvieną vakarą. Absoliučiai šokiruojanti žiauri 
religinių dalykų pajuoka aptinkama visuotiniam pasauly. Visos išsi- 
čiustijusios moterys kur atvyksta kupinos kuklumo paskui nusiren- 
gia ir garsiai cypia žiūrėdamos kaip vyras suvilioja vienuolę visai 
jauną šviežią su dessous troublants!““. (Jis garsiai pliaukši liežuviu.) 
Ho, la la! Ce pif gu'il a!!'6š 

LINČAS: Vive le vampire! 

KEKŠĖS: Bravo! Parlevu! 

STIVENAS: (Atlošęs galvą garsiai juokiasi ir vaipydamasis ploja 
sau.) Didi juoko sėkmė. Angelai, labai primenantys kekšes ir šventieji 
apaštalai, didžiuliai sumauti chuliganai. Demimondaines!“? mielos ža- 
vios, deimantais spindinčios, labai skoningai pasipuošusios. O gal jums 
daugiau patikti tie kas būti šiuolaikiniai malonumai, senų vyrų begė- 
diškumas? (Kažką vaizduoja groteskiškais gestais, į juos atsiliepia Lin- 
čas ir kekšės.) Kaučiukinė moters figūra su abiem pusėmis arba pro 
skylutę stebėti natūralaus dydžio mergelių nuogybes labai lesbiška, 
tas bučinys penkis dešimt kartų. Įeikit, džentelmenai, pažiūrėti veid- 
rody visokios pozicijas kaip ant trapecijos visą tą mechaniką ir taip 
pat jei ponas norėti ypatingo numerio baisiai sugyvulėjęs mėsininko 
padėjėjas išniekina šiltas veršiuko kepenis arba omletas ant pilvo piė- 
ce de Shakespeare!'“, 

BELA: (Plekšnodama sau per pilvą garsiai nusijuokia ir atsilošia 
sofoje.) Omletas ant... Cho! Cho! Cho! Cho!.. Omletas ant pil... 

STIVENAS: (Manieringai.) Aš myliu jus, brangusis sere. Šnekėti 
jūsų inglišmenų kalba dėl double entente cordiale!''. O taip, mon 
loup''*. Kiek tas kainuoti? Voterlo Voterklozetas. (Jis staiga nutyla ir 
pakelia aukštyn smilių.) 

BELA: (Kvatodama.) Omletas. 

KEKŠĖS: (Kvatodamos.) Dar! Bis! 

STIVENAS: Įsidėmėkit, ką sakau. Aš sapnavau arbūzą. 

ZOJA: Važiuok į užsienį ir įsimylėk svetimšalę damą. 

LINČAS: Aplink pasaulį ieškant žmonos. 

FLORI: Sapnai visada išsipildo priešingai. 

STIVENAS: (Išskėsdamas rankas.) Tai buvo čia. Ištvirkėlių gatvė. 
Belzebubas man ją parodė Serpentaino aveniu, žemaūgę našlę. Kur 
buvo patiestas tas raudonas kilimas? 

BLUMAS: (Eidamas prie Stiveno.) Klausykit... 

STIVENAS: Ne, aš skridau. Mano priešai buvo apačioj. Ir visada 
bus. Pasaulis be pabaigos. (Jis šaukia.) Pater! Laisvas! 

BLUMAS: Sakau, paklausykit... 

STIVENAS: Jis palauš mano dvasią, ar ne? O merde alors'**! (Jis 
šaukia, jo vanagiški nagai užaštrinti.) Hola! Hilihou! (Saimono Deda- 
lo balsas atsiliepia bilibou atsakydamas, truputį mieguistas, bet ryž- 
tingas.) 


II 


SAIMONAS: Viskas gerai. (Jis nepasitikėdamas savimi leidžiasi 
oru ant stiprių gremėzdiškų suopio sbarnų sukiodamasis, šūkaudamas 
padrąsinančius šūksnius.) Ei, vaike! Ar ketini nugalėt? Opapa! Fet! 
Vienoje arklidėje su tais maišytarasiais. Neprisileisčiau jų net per asilo 
bliovimo atstumą. Aukštyn galvą! Laikyk mūsų vėliavą - kad plevė- 
suotų! Sidabro fone skrendantis raudonas erelis'“*. Alsterio herold- 
meisteris! Ei! Hei! Loja kaip skalikas, iškišęs liežuvį. Vauvau! Urvauv- 
burvauvb! Ei, vaike! (Tapetų paparčių lapai ir brošvaistės greitomis 
nubėga per kraštovaizdį. Išbaidytas iš slėptuvės riebus lapinas stačia 
uodega, palaidojęs savo bobutę, lekia į atvirą vietą, blizgančiomis 
akimis ieško po lapais barsuko olos. Jį seka skalikų gauja, nosis nu- 
leidę prie žemės, jie uodžia savo persekiojamą auką, amsi, burblapu- 
todamiesi, pajutę kraują. Vordo Unijos medžiotojai ir medžiotojos 
šuoliuoja kartu su jais, įkaitinti žudymo geismo. Nuo Šešių Mylių 
Rago, Fletbauso, Devynių Mylių Akmens traukia pėstieji su šakoto- 
mis lazdomis ir žeberklais lašišoms, lasais, bandų kerdžiai su bota- 
gais, lokių pjudytojai su tamtamais, toreadorai su jaučietimis, praži- 
lę negrai, mosuojantys deglais. Staugia minia - žaidėjai kauliukais, 
monetų kratytojai, žirnio po antpirščiu ritinėtojai, sukčiautojai. Kur- 
tinamai rėkia vagys ir spekuliantai, užkimę bukmekeriai aukštomis 
kaip fokusininkų skrybėlėmis.) 

MINIA: 

Lenktynių programa. Jojimo programa! 

Dešimt ir vienas! 

Statykite čia! Statykite! 

Dešimt prie vieno be vieno. Dešimt prie vieno be vieno. 
Bandyk laimę su „verpimo mašina“! 

Dešimt prie vieno be vieno! 

Iki penkių šimtų vietoj, vyrai! Išmoku iki penkių šimtų! 
Statau dešimt prie vieno! 

Dešimt prie vieno be vieno! 

(Nežinomas arklys be raitelio pralekia kaip fantomas pro finišo stul- 
pą, jo karčiai putoja mėnesienoj, akių obuoliai - žvaigždės. Varžovai 
seka jam iš paskos, tuntas besispyriojančių jojamųjų arklių. Arkliai — 
skeletai: Karūna, Maksimumas Antrasis, Zinfandelis, Vestminsterio 
princo Šotouveris, Ripalsas, Boforto princo Ceilonas, prix de Paris. 

Jais joja neūžaugos aprūdijusiais šarvais, šokčiodami, šakčiodami sa- 
vo, šokčiodami savo balnuose. Paskutinis lietaus dulksnoje ant nujo- 
dyto pilkšvai geltonos spalvos arkliūkščio, Šiaurės Gaidžio"“, favori- 
to, užsidėjęs medaus spalvos kepurę, apsivilkęs žalią švarką su oranži- 
nėmis rankovėmis, joja Garetas Dyzis - sugriebęs pavadžius, laiko 
iškėlęs paruoštą smūgiui ledo ritulio lazdą. Jo kuinas, klupinėdamas 
ant baltagetrių kojų, risnoja uolingu keliu.) 

ORANŽISTŲ LOŽĖ: (Pašaipiai.) Nulipk ir pastumk jį, misteri. 
Paskutinis ratas! Sutemus būsi namuose! 

GARETAS DYZIS: (Tiesus kaip kartis, nagais sudraskytas veidas 
nuklijuotas pašto ženklais, mojuoja ledo ritulio lazda, mėlynos akys 
žybsi sietyno prizmėje, jo arklėkui kumbrinant dresuojamo gyvulio 
žingine pro šalį.) Per vias rectas!!?* 

(Ant jo ir piestu stojančio kuino išbilami užkabinti ant naščių kibi- 
rai, srautas avienos sriubos su šokčiojančiomis morkų griežinėlių mo- 
netomis, miežiais, svogūnais, ropėmis, bulvėmis.) 

ŽALIŲJŲ LOŽĖ: Šilta dienelė, sere Džonai! Šilta dienelė, jūsų 
prakilnybe! 

(Eilinis Karas, eilinis Komptonas ir Sisi Kefri praeina po palangė- 
mis nedarniai traukdami dainą.) 

STIVENAS: Paklausykit! Mūsų draugas, triukšmas gatvėje! 

ZOJA: (Pakelia ranką.) Liaukis! 

EILINIS KARAS, EILINIS KOMPTONAS IR SISI KEFRI: 

Prie jorkširietės aš linkstu, 
Prie jos... 

ZOJA: Tai apie mane. (Ji supliaukši rankomis.) Šokim! Šokim! (Pri- 
bėga prie pianolos.) Kas turi dvipensį? 

BLUMAS: Kas... 

LINČAS: (Paduodamas jai monetą.) Imk. 

STIVENAS: (Nekantriai traškindamas pirštus.) Kur mano augūro 
lazda?!'? (Jis nubėga prie pianino ir pasiima savo uosinę lazdelę, tris- 
kart iškilmingai sumušdamas koja.) 

ZOJA: (Suka būgno rankeną.) Jau. 

(Ji įmeta į plyšį du pensus. Sužybsi auksinės, ryškiai raudonos ir vio- 
letinės šviesos. Būgnas sukasi neryžtingai murkdamas lėtą valsą. Profe- 
sorius Gudvinas, su peruku, supintu į kaspinu perrištą kasą nugaroj, 

karaliaus dvaro rūbais, užsivilkęs dėmėtą berankovį apsiaustą su gobtu- 
vu, dvilinkas nuo neįtikėtino amžiaus svyrinėja skersai kambarį plasno- 
damas rankomis. Toks smulkutis sėdasi ant pianino kėdutės, pakelia 
beplaštakius rankų šakalius ir pradeda daužyti jais per klaviatūrą, link- 
čiodamas su paneliška gracija, kaspinu perrišta kaselė linguoja į šonus.) 

ZOJA: (Kaukšėdama kulniukais apsisuka.) Šokim. Yra čia kas tin- 
kamas? Kas šoks? 

(Pianola mirgėdama šviesomis valso tempu groja dainos „Mano pa- 
nelė - Jorkšyro mergaitė“ preliudą. Stivenas meta uosinę lazdelę ant 
stalo, sugriebia per liemenį Zoją, Flori ir Bela pastumia stalą prie židi- 
nio... Stivenas, abglėbęs Zoją su perdėta gracija, pradeda ją šokdinti 
po kambarį. Blumas stovi nuošaly. Jos rankovė, nuslinkusi nuo gracin- 
go peties, atskleidžia baltą mėsingą skiepo gėlę. Profesorius Madžinis 
prakiša tarp užuolaidų koją - ant pirštų galų sukasi cilindras. Mitriai 
spirteli jį spiraline trajektorija ant savo makaulės ir šauniaskrybėliuo- 
tas įčiuožia į sceną. Jis vilki pilkai melsvos spalvos fraką su šilkiniais 
raudonojo vyno spalvos atlapais, kreminio tiulio goržetė, žalia giliai 
iškirpta liemenė, stati apykaklė su balta skepetėle, aptemptos levan- 
dos žiedų spalvos kelnės, lakiniai batai ir geltonos pirštinės. Sagos kil- 
pelėje kyšo jurginas. Vis pakeisdamas kryptį jis sukioja lazdelę, paskui 
pasikiša stipriai suspausdamas po pažastimi. Švelniai priglaudžia ran- 
ką prie krūtinės, nusilenkia ir paglosto savo gėlę bei sagas.) 

MADŽINIS: Judesių poezija, ritminės gimnastikos menas. Nieko 
bendra nei su madam Leget Bern, nei su Levinstounu''**. Organizuo- 
jami egzotiški kaukių baliai. Laikysenos pamokos. Keti Lener!''? žings- 
nis. Taigi. Stebėkit mane! Mano terpsichoriniai gabumai. (Žengia pir- 
myn tris menueto žingsnius ant greitų bitės bėdučių.) Tout le monde 
en avant! Rėvėrence! Tout le monde en place!!š0 

(Preliudas nutyla. Profesorius Gudvinas mušdamas sunkiai įžiūri- 
momis rankomis raukšlėjasi, traukiasi, ryški jo pelerina krinta, už- 
dengdama baro kėdutę. Valso melodija skamba ryžtingiau. Stivenas su 
Zoja lengvai sukasi ratu. Šviesos kaitaliojasi - švysteli, blėsta - auksi- 
nė, rožinė, violetinė.) 

PIANOLA: 

Du berneliai apie mergeles kalbėjo, 
Apie mylimąsias, likusias toli... 


190 


KIRKĖ 


(Iš kampo išbėga ryto valandos, auksaplaukės, grakščios, vilkin- 
čios mergaitiško mėlio drabužius, liemenys - kaip vapsvučių, nekal- 
tos rankos. Mitriai šoka, sukdamos šokdynes. Joms įkandin seka vi- 
dudienio valandos, vilkinčios gintaro aukso spalvos apdarus. Jos gaudo 
saulę išdykėliškuose veidrodėliuose, iškėlusios aukštyn rankas, juok- 
damosi, susikabinusios už rankų, blykčiojant aukštoms plaukų šu- 
koms.) 

MADŽINIS: (Pliaukšpapliaukšėdamas pirštiniuotaduslėmis ran- 
komis.) Carrė! Avant deux! Kvėpuokit lygiai! Balance!!*! 

(Ryto 17 vidudienio valandos šoka valsą savo vietose, sukdamosi, 
priartėdamos vienos prie kitų, išryškindamos savo formas, lenkdamo- 
si savo vis d vis. Už jų kavalieriai išlenkia ir laiko kaip arką rankas, 
nuleidžia delnus prie jų pečių, paliečia ir vėl pakelia.) 

VALANDOS: Jūs galite paliesti mano... 

KAVALIERIAI: Ar galiu paliesti jūsų? 

VALANDOS: O, tik švelniai! 

KAVALIERIAI: O, taip švelniai! 

PIANOLA: 

Koks liemuo manos drovios mergelės! 

(Zoja su Stivenu drąsiai sukasi, siūbuodami laisviau. Iš ilgų kraš- 
tovaizdžio šešėlių išžengia prieblandos valandos, išsisklaidžiusios, lė- 
tapėdės, ilgesingaakės, jų skruostai švelniai badažyti chna ir blyškiu 
dirbtiniu raudoniu. Jos vilki pilko gazo sukneles su tamsiomis šikš- 
nosparnio sparnus primenančiomis rankovėmis, kurios plevena švel- 
niam vėjely.) 

MADŽINIS: Avant! Huit! Traversė! Salut! Cours de mains! Croisė!š? 

(Paskiausiai vogčiomis įsėlina nakties valandos. Ryto, vidudienio ir 
prieblandos valandos pasitraukia užleisdamos joms vietą. Jos kaukė- 
tos, plaukuose prismaigstyta durklų, ant rankų - duslių varpelių apy- 
rankės. Jos nuvargusios šnabždušnabžda po vualiais.) 

APYRANKĖS: Dzinu! Dzanu! 

ZOJA: (Sukdamasi prideda ranką prie kaktos.) Och! 

MADŽINIS: Les tiroirs! Chaine de dames! La corbeille! Dos 4 dos!!š3 

(Nuilsusios jos audžia ant grindų arabeskos raštą, bindamos, ardy- 
damos, darydamos reveransą, sukdamosi, tiesiog sukdamos galvas.) 

ZOJA: Man sukas galva. 

(Ji išsilaisvina 17 krinta ant kėdės. Stivenas pačiumpa Flori ir sukasi 
drauge su ja.) 

MADŽINIS: Boulangėre! Les ronds! Les ponts! Chevaux de bois! 
Escargots!!*“ 

(Susiporuodamos, atsitraukdamos, sukeisdamos rankas nakties va- 
landos sudaro judančią mozaiką arkos forma išlenktomis rankomis. 
Stivenas nevėkšliškai sukasi su Flori.) 

MADŽINIS: Dansezaaves vos dames! Changez de dames! Donnez 
le petit bouguet 4 votre dame! Remerciez!!š? 


PIANOLA: 
Mano panelė - Jorkšyro mergaitė. 
ZOJA: 
Jorkšyro nuo galvos iki kojų. 
Šokam visi! 


(Ji bačiumpa Flori ir valsuoja su ja.) 

STIVENAS: Pas seul!!š“ 

(Jis įsuka Kiti į Linčo glėbį, capteli nuo stalo savo uosinę lazdelę ir 
atsistoja kambario vidury. Visi sukasi ratais, skrieja, valsuoja, svaigs- 
ta. Blumbela, Kitilinčas, Florizoja, kerinčios moterys. Stivenas su skry- 
bėlėta uosine lazdele kaip varlė šokčioja vidury, aukštai kelia kojas 
siekdamas dangų, burna sučiaupta, ranka susiėmęs po šlaunim. TIrink- 
sint brinksint bumbuduksint ei bei rugpjūty mėlyni, žali, geltoni blyks- 
niai, „Tofto“ gremėzdas sukasi su raiteliais ant medinių arkliukų, ant 
paauksuotų gyvačių kyburiuojančių, viduriai fandangą šoka, pėda atstu- 
mia žemę ir krinta vėl.) 

PIANOLA: 

Nors ji tik fabriko mergaitė, 
Ne šilko rūbais puošias. 

(Glaudžiasusisbpaudę greitai greičiau su sbindžiašvysčiatviskiu sku- 
besiu jie dumiagrobiašauna bildėdami pro šalį. Barabum!) 

TUTTI!š': Pakartot! Bis! Bravo! Dar! 

SAIMONAS: Pagalvok apie savo motinos giminę! 

STIVENAS: Mirties šokis!!ėš 

(Dzin gaivus liokajaus varpelio dzin dzilin, arklys, kuinas, jautu- 
kas, paršeliai, Konmis ant Kristasilio, luošio ramentas ir koja, jūrei- 
vis laivo valtyje, sukryžiavęs rankas, staigiai virvę trūkt traukia try- 

pia jūrininkų šokį, dar ir dar. Barabum! Ant kuinų, paršų, arklių su 
dzinguliukais, Gadaros kiaulių, Kornis karste. Plieno ryklys akmeni- 
nis vienarankis Nelsonas, dvi gudruolės Frauenzimmer išsitepusios 
slyvomis iš vaikiško vežimėlio krinta rėkia. Vaje, jis - tai meistras. 
Pamėlęs kaip degiklis peras iš statinės'8? didž. gerb. mišparai Lavas 
samdomoj karietoj Pasiutėlis aklas dvilinki kaip menkės dviratinin- 
kai Dili su sniego pyragaičiu ne šilko rūbais. Tada paskutiniame stai- 
giame posūky, bildėdama aukštyn ir žemyn, trinksi misabačkėj kaip 
vicekaralius su karaliene mėgaujasi kaip dardabačkėj bumšyro rožė. 
Barabum! 

Poros išsisklaido į šonus. Stivenas apsvaigęs sukasi. Kambarys su- 
kasi į kitą pusę. Užmerktomis akimis Stivenas suklumpa. Į erdvę nu- 
sidriekia raudoni bėgiai. Žvaigždės apie besisukančias saules sukasi ra- 
tu. Ant sienos šoka spindintys mašalai. Jis sustoja kaip įbestas.) 

STIVENAS: Ei! 

(Stiveno motina, išsekusi, sustingusi, pakyla iš apačios tiesiog pro 
grindis su pilku raupsuotosios drabužiu, išblukusiu apelsinų žiedų vai- 
niku ir suplėšytu tuoktuvių šydu, veidas - sunykęs, benosis, žalias nuo 
kapų pelėsio. Plaukai reti ir lygūs. Ji įsmeigia į Stiveną tuščias mėly- 
nais ratilais apjuostas akiduobes ir praveria bedantę burną, tardama 
nebylų žodį. Mergelių ir nuodėmklausių choras be garso gieda.) 

CHORAS: 

Liliata rutilantium te confessorum.... 
Iubilantium te virginum... 

(Ant bokšto viršaus sboksodamas į ją stovi Bakas Maligenas su juok- 
darišku drabužiu, išmargintu rausvai ir geltonai, užsidėjęs klouno ke- 
purę su nukarusiu varpeliu, rankoje - rūkstantis suteptas sviestu suski- 
lęs paplotėlis.) 

BAKAS MALIGENAS: Ji bjauriai numirė. Kaip gaila. Maligenas 
sutinka sielvartaujančią motiną *?, (Jis pakelia aukštyn akis.) Veiklusis 
Malachis. 

MOTINA: (Su vos pastebima mirties beprotybės šypsena.) Kadai- 
se aš buvau gražioji Mei Gulding. Numiriau. 

STIVENAS: (Apimtas siaubo.) Lemūre!?!, kas esi? Kas per vai- 
duokliškas pokštas? 

BAKAS MALIGENAS: (Purto nukarusį kepurės varpelį.) Juokai — 

ir tiek! Kinčas šuniakūnis nužudė jos kaliakūnį. Ji pakratė kojas. (Ant 
paplotėlio iš jo akių byra lydyto sviesto ašaros.) Mūsų didžioji švel- 
nioji motina. Epi oinopa ponton. 

MOTINA: (Prieina arčiau, švelniai kvėbdama į jį drėgnų pelenų 
kvapą.) Visi privalo tai patirti, Stivenai. Pasauly daugiau moterų nei 
vyrų. Tu irgi. Ateis laikas. 

STIVENAS: (Springdamas nuo išgąsčio, sąžinės graužaties ir siau- 
bo.) Sako, aš nužudžiau tave, mama. Jis įžeidė tavo atminimą. Tai 
padarė vėžys, ne aš. Likimas. 

MOTINA: (Žalia tulžies sulčių srovelė sruvena iš vieno jo lūpų 
kampo.) Tu dainavai man tą dainą. „Karčioji meilės paslaptis.“ 

STIVENAS: (Karštai.) Pasakyk man tą žodį, mama, jei Žinai jį da- 
bar. Žodį, žinomą visiems žmonėms. 

MOTINA: Kasišgelbėjo tave tąnakt, kai su Padžiu Ly įšokai į trau- 
kinį Dolkyje? Kas gailėjo tavęs, kai liūdėjai tarp svetimų? Malda - 
visagalė. Malda už kenčiančias sielas uršuliečių vadovėlyje ir keturias- 
dešimties dienų indulgencija. Atgailauk, Stivenai. 

STIVENAS: Vampyras! Hiena! 

MOTINA: Meldžiuosi už tave savo kitame pasaulyje. Liepk Dili, 
kad paruoštų tau virtų ryžių, kiekvieną vakarą po protinio darbo. Metų 
metus aš mylėjau tave, o mano sūnau, mano pirmagimi, kurį išnešio- 
jau savo įsčiose. 

ZOJA: (Vėduodamasi židinio grotelių vėduokle.) Aš tirpstu! 

FLORI: (Rodo į Stiveną.) Žiūrėk! Jis išbalęs. 

BLUMAS: (Eina prie lango tr jį labiau praveria.) Apsvaigo galva. 

MOTINA: (Smilkstančiomis akimis.) Atgailauk! O pragaro ugnie! 

STIVENAS: (Sunkiai dūsuodamas.) Lavonų ėdike! Kaukolė su 
dviem sukryžiuotais kaulais! 

MOTINA: (Jos veidas vis labiau artėdamas prie jo, skleidžia pele- 
nų kvapą.) Saugokis! (Ji lėtai kelia savo pajuodusią išdžiūvusią dešinę 
ranką išskėstais pirštais prie Stiveno krūtinės.) Saugokis! Dievo ranka! 
(Žalias krabas pilnomis pagiežos raudonomis akimis smeigia giliai į 
Stiveno širdį išsiviepusias žnyples.) 

STIVENAS: (Dusdamas nuo įniršio.) Šūdas! (Jo veido bruožai iš- 
sikreipia, pilkėja ir sensta.) 

BLUMAS: (Prie lango.) Ką? 

STIVENAS: Ah non, par example!"?? Intelektinė vaizduotė! Man - 
viskas arba nieko. Non serviam!!?* 

FLORI: Duokit jam šalto vandens. Palaukit. (Išpuola lauk.) 

MOTINA: (Lėtai grąžo rankas, beviltiškai murmėdama.) O Šven- 
čiausia Jėzaus Širdie, pasigailėk jo! Išgelbėk jį nuo pragaro. O dieviš- 
koji Švenčiausia Širdie! 

STIVENAS: Ne! Ne! Ne! Palaužkit mano dvasią, visi jūs, jei pa- 
jėgsit! Priversiu jus visus paklusti! 

MOTINA: (Kriokdama priešmirtinėj agonijoj.) Pasigailėk Stive- 
no, Dieve, dėl manęs! Neapsakomas buvo sielvartas mano, kai miriau 
su meile, širdgėla ir kančiomis ant Kalvarijos kalno. 

STIVENAS: Nothung!"“* 

(Jis abiem rankomis pakelia uosinę lazdelę ir trenkia per šviestuvą. 
Šoka aukštyn paskutinė melsvai pilkšva laiko liepsna, ir stojusioje ty- 
loje - byra erdvė, dūžta stiklas, virsta mūrai.) 

DUJŲ DEGIKLIS: Pfang! 

BLUMAS: Stok! 

LINČAS: (Šoka pirmyn ir sugriebia Stiveną už rankos.) Klausyk! 
Valdykis! Nesiautėk! 

BELA: Policija! 

(Stivenas, numetęs uosinę lazdelę, ryžtingai atlošęs galvą ir pečius, try- 
pia kojomis žemę, paskui pro kekšes prie durų šauna lauk iš kambario.) 

BELA: (Surinka.) Paskui jį! 

(Dvi kekšės puola prie laukujų durų. Linčas su Kiti ir Zoja paniškai 
išlekia 1š kambario. Jie susijaudinę kalba. Blumas nuseka įkandin, su- 
grįžta.) 

KEKŠĖS: (Susigrūdusios tarpdury rodo.) Štai ten. 

ZOJA: (Rodydama.) Tenai. Ten kažkas yra. 

BELA: Kas užmokės už lempą? (Sučiumpa Blumą už skverno.) Aha! 
Buvai kartu su juo. Lempa sudaužyta. 

BLUMAS: (Puola į prieškambarį, puola atgal.) Kokia lempa, moterie? 

KĖKŠĖ: Jis persiplėšė švarką. 

BELA: (Akys dega pykčiu ir goduliu, rodo.) Kas už tai sumokės? 
Dešimt šilingų. Tu liudytojas. 

BLUMAS: (Čiumpa Stiveno uosinę lazdelę.) Aš? Dešimt šilingų? 
Ar maža to, ką nuo jo nuplėšei? Ar jis ne...? 

BELA: (Šaižiai.) Tik be skambių kalbų. Čia tau ne bordelis. Čia 
kaina - dešimt šilingų. 

BLUMAS: (Pakišęs galvą po šviestuvu trukteli už grandinės. Duji- 
nis degiklis apšviečia suglamžytą rausvai violetinį gaubtą. Jis pakelia 
uosinę lazdelę.) Tik lempos stiklas įtrūkęs. Tai viskas, ką jis... 

BELA: (Atšoka atgal ir surinka.) O Jėzau! Nereikia! 

BLUMAS: (Nukreipdamas smūgį į šoną.) Aš tik rodau, kaip jis 
sudavė per popierių. Čia nepadaryta žalos nė už šešis pensus. Dešimt 
šilingų! 

FLORI: (Įeina su stikline vandens.) Kur jis? 

BELA: Norite, kad iškviesčiau policiją? 

BLUMAS: A, suprantu. Buldogas saugo namus. Bet jis Trejybės 
studentas. Nuolatiniai jūsų įstaigos lankytojai. Džentelmenai, kurie 
moka nuomą. (Parodo masonišką ženklą.) Žinai, ką turiu omeny? Vi- 
cekanclerio seserėnas. Juk nenori skandalo. 

BELA: (Piktai.) Trejybės! Atsivelka čia pasiaust po valčių lenkty- 
nių ir nieko nemoka. Tu man čia dar komanduosi?! Kur jis? Paskųsiu 
jį. Padarysiu jam gėdą - pažadu. (Ji šaukia.) Zoja! Zoja! 

BLUMAS: (Atkakliai.) O jeigu tai būtų tavo pačios sūnus Oksfor- 
de? (Persbėdamas.) Aš žinau. 

BELA: (Kone netekusi žado.) Kas tu esi inkog"?*? 

ZOJA: (Iarpdury.) Ten kažkas kivirčijasi. 

BLUMAS: Ką? Kur? (Jis meta ant stalo šilingą ir surinka.) Čia už 
gaubtą. Kur? Man reikia kalnų oro. 

(Jis išskuba per prieškambarį lauk. Kekšės rodo. Flori seka iš paskos, 
laistydama vandenį iš pasvirusio bokalo. Ant prieangio laiptelio su- 
sigrūdusios kekšės kalba neužsičiaupdamos, rodydamos į dešinę, kur 
migla jau prasisklaidė. Iš kairės atvažiuoja žvangčiojanti samdoma 
karieta. Priešais namą sulėtina greitį. Blumas, stovėdamas prieškam- 
bario tarbdury, pastebi Kornį Keleberį - šis ruošiasi lipti iš karietos 
su dviem nebyliais mergišiais. Blumas nusuka veidą į šoną. Bela iš 
prieškambario savo kekšes paragina grįžti. Jos siunčia oru saldžialai- 
žialipnius mmm bučinius. Kornis Keleberis atsako gašlia šmėkliška 
šypsena. Nebylieji mergišiai pasisukę užmoka vežėjui. Zoja su Kiti 
vis teberodo į dešinę. Blumas greitomis praskiria jas, užsitraukia ka- 
lifišką gobtuvą, susiaučia pončo ir nulekia laiptais žemyn pasukęs 

šonan veidą. Kaip inkog Harunas al Rašidas jis purpteli už nebyliųjų 
mergišių nugarų ir nuskuba palei turėklus eikliu leopardo žingsniu, 
palikdamas paskui save žvėries pėdsaką - suplėšytus vokus, kiaurai 
permerktus anyžiaus sėklų užpilo. Uosinė lazdelė matuoja jo platų 
žingsnį. Pėdsekių šunų gauja, vedama mojuojančio botago Hornb- 
lauerio iš Trejybės su medžiotojiška kepure ir senomis pilkomis kel- 
nėmis, seka jam įkandin, uosdami pėdsakus, priartėdami, lodami, 
šnopuodami, pamesdami pėdsaką, išsisklaidydami; jų liežuviai nu- 
karę, jie kandžioja jam kulnus, vis užšoka ant uodegos. Jis eina, bė- 
ga, daro zigzagus, šuoliuoja, suskliaudęs ausis. Jį abmėto žvyru, ko- 
pūstkočiais, dėžėmis nuo biskvitų, kiaušiniais, bulvėmis, negyvomis 
menkėmis, moteriškomis šlepetpliauškėm. Paskui jį, ką tik užuostą, 
zigzagais šuoliuoja šaukdami „gaudyk! laikyk!“, karštai persekioda- 
mi - neatsilik nė Der žingsnį - naktiniai patruliai 65C ir 66C, Džo- 
nas Henris Mentonas, Vizdemas Hylis, V. B. Dilenas, patarėjas Na- 
netis, Aleksandras Raiktas, Laris O'Rurkas, Džo Kafas, misis O'Doud, 
Mižnius Berkas, Bevardis, misis Riordan, Pilietis, Geriouvenas, Kaip- 
tenjįvadina, Nepažįstamaveidis, Jaunuoliskurispanašus, Kažkurma- 
tytasanksčiau, Vyrukaskurbuvosu, Krisas Kalinenas, seras Čarlzas Ka- 
meronas, Benjaminas Dolerdas, Lenebenas, Bartelis d'Arsi, Džo Hain- 
sas, rudis Maris, leidėjas Breidenas, T. M. Hylis, misteris teisėjas 
Ficgibonas, Džonas Hovardas Parnelas, didžiai gerbiamas Konservuo- 
tas O'Lašiša, profesorius Džolis, misis Bryn, Denis Brynas, Teodoras 
Pjurfo:i, Maina Pjurfoi, Vestland Rou pašto tarnautoja, Č. P Makko- 
jus, Lajenso draugas, Šlubis Holobenas, vyrasišgatvės, kitasvyrasiš- 
gatvės, Futbolobucai, riestanosis vairuotojas, turtinga dama protes- 
tantė, Deivis Bernas, misis Elen Makgines, misis Džo Galaber, Džor- 
džas Lidvelas, Džimis Henris su nuospaudomis, policijos inspektorius 
Leiresis, tėvas Kaulis, Kroftonas iš Centrinio mokesčių skyriaus, De- 
nas Dosenas, dantų chirurgas Blumas su replėmis, misis Bob Doren, 
misis Kenefik, misis Vaiz Noulen, Džonas Vaizas Noulenas, grąžiište- 
kėjusimoterisįkuriosplatyužpakalįtrynėsiKlonskiotramvajuje, knygos 
„Nuodėmės saldybės“ pardavėjas, misis Diuprešairtieduprašapt, Dže- 
raldo ir Stanislauso Morenų iš Reubako žmonos, vyriausias klerkas iš 
Drimio, pulkininkas Heizas, Mastianskis, Citronas, Penrouzas, Aro- 
nas Figatneris, Mozė Hercogas, Maiklas E. Džereitis, inspektorius Tro- 

jus, misis Golbrait, konsteblis nuo Eklz gatvės kampo, senasis dakta- 
ras Breidis su stetoskopu, paslaptingas vyras paplūdimy, medžiokli- 
nis šuo, misis Miriam Dendreid ir visi jos meilužiai.) 

ŠAUKSMAI „LAIKYK!“: (Maišalmakalmišamakalynė.) Jis - Blu- 
mas! Laikykit Blumą! Laikykblumą! Laikykvagį! Ei! Ei! Laikykit jį 
prie kampo! 

(Ant Biver gatvės kampo Blumas dūsuodamas stabteli po pastoliais 
prie triukšmingos besikivirčijančios žmonių grupelės, nė kiek nežino- 
damas visai kas čia per ei! ei! koks ginčas ir barnis, kasdėlko riejasivi- 
sikartu.) 

STIVENAS: (Įmantriai mosikuodamas rankomis, giliai ir lėtai kvė- 
puodamas.) Jūs esate mano svečiai. Nekviesti. Penktojo iš Jurgių ir 
septintojo iš Edvardų““ valia. Reikia kaltint istoriją. Pramanyta at- 
minties motinų. 

EILINIS KARAS: (Sisi Kefri.) Ar jis tave įžeidė? 

STIVENAS: Kreipiausi į ją moteriškos giminės šauksmininku. O 
gal bevardės. Neturinčios kilmininko. 

BALSAI: Ne, jis nieko nepadarė. Ta merga meluoja. Jis buvo pas 
misis Koen. Kas čia darosi? Kareivis su civiliu susipešė. 

SISI KEFRI: Aš vaikštinėjau su tais kareiviais, ir jie paėjo į šalį, 
nes užsimanė... žinot ko, o tas jaunuolis prikibo prie manęs. Bet aš 
ištikima tam vyrui, kuris mane vaišina, nors ir esu tik mergšė už 
šilingą. 

STIVENAS: (Pastebi Kiti ir Linčo galvas.) Sveikas, Sizife. (Rodo į 
save, paskui į kitus.) Poetiška. Uropoetiška. 

BALSAI: Ji ištikimavyrui. 

SISI KEFRI: Taip, kad eičiau su juo. O aš - jau su savo draugu 
kareiviu. 

EILINIS KOMPTONAS: Jis prašosi gero antausio, šitas bjaury- 
bė. Užtvok jam, Hari. 

EILINIS KARAS: (Sisi.) Ar jis įžeidė tave, kai mudu myžom? 

LORDAS TENISONAS: (Su Didžiosios Britanijos vėliavos spal- 
vų striuke ir flanelinėmis kriketo kelnėmis, vienplaukis, besidraikan- 
čia barzda.) Ne jiems svarstyt kodėl'??. 

EILINIS KOMPTONAS: Vožk jam, Hari. 

STIVENAS: (Eiliniui Komptonu:.) Nežinau kuo tu vardu, bet esi 

visiškai teisus. Kaip sako daktaras Sviftas - vienas šarvuotas vyras nu- 
galės dešimt marškiniuotų'?*. Marškiniai - tai sinekdocha. Dalis vie- 
toj visumos. 

SISI KEFRI: (Miniai.) Ne, aš buvau su tuo eiliniu. 

STIVENAS: (Draugiškai.) Kodėl ne? Drąsus vyrukas kareivis. Ma- 
no nuomone, kiekviena dama, pavyzdžiui... 

EILINIS KARAS: (Kepurė pakreipta ant šono, artindamasis prie 
Stiveno.) Sakyk, kaip būtų, viršininke, jeigu trinktelėčiau tau į žiauną? 

STIVENAS: (Žiūri aukštyn į dangų.) Kaip? Labai nemalonu. 
Garbingas apsimetimo menas'??. Asmeniškai, aš nepakenčiu mušty- 
nių. (Pajudina ranką.) Man šiek tiek skauda ranką. Enfin, ce sont 
vos oignons?“, (Sisi Kefri.) Čia kažkoks nesusipratimas. Kas gi iš 
tikrųjų nutiko? 

DOLI GREI?“!: (Pamojuoja nosinaite iš balkono, duodama Jeri- 
cho berojės ženklą.) Rachaba*“?. Sudie, virėjos sūnau. Laimingai grįžk 
namo pas Doli. Svajok apie mergaitę, kurią palikai, ir ji apie tave 
svajos. 

(Kareiviai nusuka pavandenijusias akis.) 

BLUMAS: (Prasiskyręs alkūnėmis kelią per minią, ryžtingai sugrie- 
bia Stiveną už rankovės.) Eime, profesoriau, vežikas laukia. 

STIVENAS: (Atsisuka į jį.) Ką? (Išsilaisvina.) Kodėl negaliu pasi- 
kalbėt su juo arba su kokia nors kita žmogiška būtybe, kuri vaikšto 
stačia ant šio paplokščio apelsino? (Rodo pirštu.) Nebijau to, su ku- 
riuo kalbu, jeigu matau jo akis. Išlaikančio vertikalumą. 

(Svirdinėdamas žengia žingsnį atgal.) 

BLUMAS: (Prilaikydamas jį.) Išlaikykite pats. 

STIVENAS: (Iuščiai nusijuokia.) Mano svorio centras — pasislin- 
kęs. Pamiršau tą triuką. Sėskime kur nors ir apsvarstykim. Kova už 
būvį - tai gyvenimo dėsnis, bet šiuolaikiniai filirenistai“??, ypač caras 
ir Anglijos karalius, išgalvojo arbitražą. (Pliaukšteli sau per kaktą.) 
Bet būtent todėl aš turiu užmušti kunigą ir karalių?“. 

PAUKŠTYTĖ GONORĖJA: Ar girdėjai, ką pasakė profesorius? 
Jis - profesorius iš koledžo. 

PIZUTĖ KEIT: Taip. Aš tai girdėjau. 

PAUKŠTYTĖ GONORĖJA: Jis kalba vartodamas įsimintiną rafi- 
nuotą frazeologiją. 


199 


I! 


PIZUTĖ KEIT: Taip, iš tikrųjų. Ir tuo pat metu pasitelkia tokį 
deramą kandumą. 

EILINIS KARAS: (Pastūmęs susirinkusiuosius išeina priekin.) Ką 
čia pasakei apie mano karalių? 

(Po arka pasirodo Edvardas Septintasis. Jis vilki baltą nertinį, ant 
kurio išsiuvinėtas Šventosios Širdies atvaizdas, su Keliaraiščio ir Dagio, 
Aukso Vilnos, Danijos Dramblio ordinais, Skinerio ir Probino kavaleri- 
jos emblemomis, Linkolno korporacijos teismo ir garbingojo Masačiū- 
setso artilerijos pulko ženkleliais. Čiulpia raudoną želatininį saldainį. 
Apsisiautęs didžiojo, išrinktojo, tobulo ir tauraus masono drabužiu, su 
mūrininko mentele ir prijuoste, pažymėta užrašu „Made in Germany“. 
Kairėje rankoje laiko tinkuotojo kibirėlį, ant kurio spausdintinėmis rai- 
dėmis parašyta „Dėfence d'uriner“*“. Jį visi pasveikina staugdami.) 

EDVARDAS SĖPTINTASIS: (Iš lėto, iškilmingai, bet neaiškiai.) 
Taika, tobula taika. Kad atpažintumėt - mano rankoje kibiras. Svei- 
kučiai, vyrukai. (Pasisuka į savo pavaldinius.) Mes atvykome čia, kad 
paliudytume garbingą kovą, ir nuoširdžiai linkim abiem vyrams ge- 
riausios kloties. Mahak makar a back?“*, 

(Jis paspaudžia ranką eiliniui Karui, eiliniui Komptonui, Stivenui, 
Blumui 17 Linčui. Visi ploja. Edvardas Septintasis dėkodamas grakščiai 
pakelia kibirėlį.) 

EILINIS KARAS: (Stivenui.) Pakartok tai. 

STIVENAS: (Nervingai, bet draugiškai; stengiasi susikaupti.) Man 
suprantamas jūsų požiūris, nors pats šiuo metu neturiu jokio kara- 
liaus. Tai patentuotų vaistų epocha. Čia sunku diskutuoti. Bet štai kur 
esmė. Tarkime, jūs mirštate už savo šalį. (Deda ranką ant eilinio Karo 
rankovės.) Nepagalvokit, kad jums to linkiu. Bet sakau: Tegul mano 
šalis miršta už mane?“". Iki šiolei ji taip ir darė. Aš nenoriu, kad ji 
mirtų. Prakeikta mirtis. Tegyvuoja gyvenimas! 

EDVARDAS SEPTINTASIS: (Kybo ore virš nužudytųjų kūnų, su 
tautiniu kostiumu gaubiamas Juokaujančio Jėzaus aureolės, fosfores- 
cuojančio veido fone - baltas želatininis saldainis.) 

Mano būdas naujas. Aš juo nuostabą keliu. 
Ir akliems - kad praregėtų - dulkes į akis žeriu. 

STIVENAS: Karaliai ir vienaragiai!??š (Atatupstas žengia žingsnį 
atgal.) Užeikim kur nors, ir mes... Ką ta panelė pasakė?.. 

EILINIS KOMPTONAS: Ei, Hari, spirk jam į kiaušus. Parodyk, 
su kuo vaikus daro. 

BLUMAS: (Eiliniams.) Jis pats nežino, ką kalba. Šiek tiek padau- 
gino. Absento, žaliaakio monstro. Aš jį pažįstu. Jis - džentelmenas, 
poetas. Viskas gerai. 

STIVENAS: (Linkčioja šypsodamasis ir juokdamasis.) Džentelme- 
nas, patriotas, mokslininkas ir apsišaukėlių teisėjas. 

EILINIS KARAS: Man nusišikt, kas jis toks. 

EILINIS KOMPTONAS: Mums nusišikt - kas jis toks! 

STIVENAS: Man atrodo, aš juos erzinu. Kaip žalias skuduras 
buliui. 

(Kevinas Eganas Paryžietis su juodais ispaniškais kutuotais marški- 
niais ir kareivos iš protestantų sektos kepure duoda Stivenui ženklą.) 

KEVINAS EGANAS: Lab. Bonjour! Ta vieille ogresse su dents 
jaunes???. 

(Patrisas Eganas kyšteli nosį jam iš už nugaros, triušišku snukučiu 
kramsnoja svarainio lapą.) 

PATRISAS: Socialiste! 

DONAS EMILIS PATRICIJAS FRANCAS RUPERTAS 
POUPAS HENESIS?!?: (Su ilgais viduramžiškais šarviniais marški- 
niais, ant šalmo - dvi skrendančios laukinės žąsys, tauriai pasipiktinęs 
geležine pirštine rodo į kareivius.) Werf tuos niekšus footboden, aukš- 
tas riebias buliadžonių porcos, aplietas todos padažu*!!! 

BLUMAS: (Stivenui.) Eime namo. Turėsite nemalonumų. 

STIVENAS: (Svyruodamas.) Aš to nevengiu. Jis žadina mano protą. 

PAUKŠTYTĖ GONORĖJA: Kiekvienas iškart pastebės - jis kilęs 
Iš patricijų. 

RĖKSNĖ BOBA: Jis sako žalia - virš raudonos*!?. Vulfas Tounas. 

SĄVADAUTOJA: Raudona ne blogesnė už žalią, dar geresnė. Te- 
gyvuoja kareiviai! Tegyvuoja karalius Edvardas! 

STORŽIEVIS (Žvengia.) Teip! Keliam rankas už De Vetą! 

PILIETIS: (Su didžiuliu smaragdo spalvos šaliku, laiko ąžuolinę 
kuoką ir šaukia.) 

Lai Dievas Visagalis 
Mums atsiunčia karvelį — 
Aštriais kaip skustuvai dantim, 

Kad perrėžtų gerkles 
Tiems anglų šunims, 
Kurie pakorė mūsų airių vadus. 

TRUMPAPLAUKIS VAIKINAS: (Ant kaklo - virvės kilpa, abiem 
rankomis spaudžia vidun savo beišvirstančius vidurius.) 

Gimtinė man brangesnė už karalių, 
Nors nenuskriausčiau aš nei paukščio, nei žvėrelio. 

RUMBOLTAS, DEMONAS KIRPĖJAS: (Lydimas dviejų juo- 
dakaukių padėjėjų prieina su odiniu sakvojažu ir jį atidaro.) Ponios 
ir ponai, štai kirvis mėsai kapoti, kurį nupirko misis Pyrsi, kad 
užmuštų Mog. Peilis, kuriuo Vuazenas supjaustė vieno savo tėvy- 
nainio žmoną ir susukęs į paklodę paslėpė palaikus rūsy, tos nelai- 
mingos moteriškės galva buvo perrėžta nuo ausies iki ausies. Fla- 
konėlis su aršeniku, rastu mis Berou kūne - tai dėl jo Sedonas atsi- 
dūrė kartuvėse. 

(Staiga jis trukteli virvę, padėjėjai šoka ant aukos kojų ir tempia ją 
niurnėdami žemyn: trumpaplaukio vaikino liežuvis nukara.) 

TRUMPAPLAUKIS VAIKINAS: 

Hamirhau huhabėt mahdą uh hotinos hamybę. 

(Jis išleidžia dvasią. Pakartajam atsiranda netramdoma erekcija — 
spermos lašai, čiurkšle prasimušę pro mirtininko drabužius, krinta ant 
grindinio akmenų. Misis Belingem, misis Jelverton Bari ir didžiai ger- 
biama misis Mervin Tolboiz puola sudrėkinti savo nosinaičių.) 

RUMBOLTAS: Aš pats jau arti to. (Numa kilpą.) Virvė, kuria 
buvo pakartas baisusis maištininkas. Gabalas —- dešimt šilingų, kaip 
suderinta su Jo Karališkąja Didenybe. (Jis įkiša galvą į žiojėjantį pa- 
kartojo pilvą tr tuoj pat ištraukia ją, aplipusią susirangiusiais, garuo- 
jančiais viduriais.) Mano skausminga pareiga dabar jau atlikta. Dieve, 
saugok karalių! 

EDVARDAS SEPTINTASIS: (Lėtai, iškilmingai šoka barškinda- 
mas kibirėlį ir dainuoja su romiu pasitenkinimu.) 

Kai karūnuos jį, karūnuos karalių. 

O, kaip maloniai laiką leisim, 

Viskį, alų, vyną gersim! 
EILINIS KARAS: Klausyk! Ką ten pasakei apie mano karalių? 
STIVENAS: (Pakelia rankas.) O, tai per daug nuobodu. Nieko. Jis 

nori mano pinigų Ir mano gyvenimo, nors kiekvienam norui yra ri- 
bos, dėl kažkokios savo brutiškos imperijos. Pinigų aš neturiu. (Iš- 
siblaškęs naršo bo kišenes.) Kažkam atidaviau. 

EILINIS KARAS: Kam reikia tavo suknistų pinigų? 

STIVENAS: (Bando pasitraukti šalin.) Ar man kas nors pasakys, 
kur mažiausiai tikėtina sutikti tas neišvengiamas blogybes? Ca se voit 
aussi 3 Paris2"3. Ne tai, kad aš... Bet prisiekiu Šventu Patriku!..2!“ 

(Moterų galvos susilieja į vieną daiktą. Pasirodo sėdinti ant šungry- 
bio Bedantė senė su „cukraus galva“ vadinama kepuraite, ant krūtinės — 
mirties gėlė - amarų užpulti bulvių žiedai.) 

STIVENAS: Aha! Aš tave pažįstu, tetule! Hamletai, keršto! Sena 
kiaulė, ėdanti savo paršiukus!25 

BEDANTĖ SENĖ: (Linguodama pirmyn ir atgal.) Numylėtinė Ai- 
rijos, Ispanijos karaliaus duktė, alanna*!“. Svetimi mano namuose, ne- 
sulauks šilto priėmimo! (Ji užrauda kaip šmėkla, mirties pranašė.) 
Ochone! Ochone!?'" Karvių šilkas! (Dejuoja.) Susitikai seną vargšę 
Airiją - ir kaipgi ji iškenčia? 

STIVENAS: Kaip aš tave pakenčiu? Trečias kartas nemeluos! Kur 
trečiasis Šventosios Trejybės asmuo? Soggarth Aroon??!'š Didžiai ger- 
biamas Maita Kranklys. 

SISI KEFRI: (Spiegia.) Išskirkit juos. 

STORŽIEVIS: Mūsiškiai traukiasi. 

EILINIS KARAS: (Trūkčiodamas savo diržą.) Nusuksiu sprandą 
kiekvienam pidarui, kuris pasakys nors žodį prieš mano supistą karalių. 

BLUMAS: (Išsigandęs.) Jis nieko nesakė. Nė žodžio. Tai grynas 
nesusipratimas. 

PILIETIS: Erin go bragh!?!? 

(Majoras Tvydis ir Pilietis rodo vienas kitam medalius, pasižymėji- 
mo ženklus, karo trofėjus, žaizdas. Abu atiduoda pagarbą su karštu 
priešiškumu.) 

EILINIS KOMPTONAS: Varyk, Hari. Duok jam į akį. Jis - už 
būrus. 

STIVENAS: Nuo kada? 

BLUMAS: (Raudonmunduriams.) Mes už jus kariavom Pietų Afri- 
koj, airių pėstininkų būrys. Ar tai — ne istorija? Karališkieji Dublino 
šauliai. Juos pagerbė mūsų valdovas. 

JUODADARBIS: (Svirduliuodamas pro šalį.) O, taip. O, Dieve, 
taip! O, akraskeljėm krarabūne! O! Bum! 

(Šalmuoti alebardininkai su šarvais atkiša žarnomis apkibusias ie- 
tis. Majoras Tvydis su Baisiojo Turko ūsais, meškos kailio kepure, pa- 
puošta gaidžio plunksna, ir ekipuote - epoletai, paauksuoti ševronai, 
lenkto kavaleristo kardo dėklas, ant krūtinės blizga medaliai - stoja 
rikiuotėn. Duoda tamplierių riterių ženklą.) 

MAJORAS TVYDIS: (Sugergždžia.) Rorko Derivacija! Kilk, gvar- 
dija, pulk juos! Maher šalal haš baz!?2?, 

EILINIS KARAS: Aš sutvarkysiu jį. 

EILINIS KOMPTONAS: (Stumia minią atgal.) Žaisim pagal tai- 
sykles! Padarysim iš to pidaro muštinį su krauju. 

(Jungtiniai orkestrai garsiai užgroja „Gariouveną“ ir „Dieve, sau- 
gok karalių“.) 

SISI KEFRI: Jie tuoj mušis. Dėl manęs! 

PIZUTĖ KEIT: Narsuoliai ir gražuolės. 

PAUKŠTYTĖ GONORĖJA: Aš linkusi manyti, kad juodasis rite- 
ris nugalės turnyre. 

PIZUTĖ KEIT: (Smarkiai nurausdama.) Ne, madam. Raudonas 
dupletas ir linksmasis Šventas Jurgis - aš už juos! 

STIVENAS: 

Ištvirkėlės šauksmas iš gatvės į gatvę, 
Įkapes senajai Airijai audžia. 

EILINIS KARAS: (Šaukia nusijuosdamas diržą.) Nusuksiu spran- 
dą kiekvienam supistam išperai, kuris pasakys nors žodį prieš mano 
prakeiktą supistą karalių. 

BLUMAS: (Purto Sisi Kefri už bečių.) Pasakyk ką nors! Ar liežuvį 
prarijai? Tu esi tautų ir kartų saitas. Tark žodį, moterie, šventa gyvy- 
bės davėja. 

SISI KEFRL: (Sunerimusi griebia eiliniam Karui už rankovės.) Ar 
aš ne su tavim? Ar aš ne tavo panelė? Sisi - tavo panelė. (Šaukia.) 
Policija! 

STIVENAS: (Pagautas ekstazės, kreipdamasis į Sisi Kefri.) 

Baltos capkės, laižės - ugnys, 
Abi pusės - obuoliukas. 
BALSAI: Policija! 


204 


KIRKĖ 


TOLIMI BALSAI: Dublinas dega! Dublinas dega! Liepsnoja, lieps- 
noja! 

(Šauna aukštyn sieros ugnys. Pro šalį ritasi tamsūs debesys. Kale- 
na sunkieji Getlingo kulkosvaidžiai. Pandemoniumas. Išsiskleidžia 
kariuomenė. Trinksi kanopos. Artilerija. Kimios komandos. Skamba 
varpai. Šaukia lenktynių sirgaliai. Plyšauja girtuokliai. Klykia kek- 
šės. Kaukia rūko sirenos. Didvyrių šūksniai. Mirštančiųjų riksmai. Į 
krūtinės šarvus atsitrenkia ietys. Vagys apiplėšinėja užmuštuosius. 
Plėšrūs paukščiai plasnoja nuo jūros, kyla iš paribio smėlynų, krinta 
iš lizdų žemyn, plevena klykdami - jūrinės žąsys, kormoranai, grifai, 
vištvanagiai, slankos, sakalai keleiviai, startsakaliai, tetervinai, jūrų 
ereliai, žuvėdros, albatrosai, baltaskruostės berniklės. Pusiaunakčio 
saulė aptemsta. Dreba žemė. Prisikelia ir daugeliui apsireiškia Dubli- 
no mirusieji iš Prospekto ir Džeromo kalno, apsigaubę baltais avies 
odos apsiaustais ir juodomis ožio kailio mantijomis. Begarsis žiovu- 
lys atveria gilų plyšį. Tomas Ročfordas, nugalėtojas, su sbortiniais 
vilnoniais marškinėliais ir kelnėmis, bėga pirmas nacionalinėse ban- 
dikapo lenktynėse su kliūtimis ir šoka į prarają. Paskui jį seka grupė 
bėgikų. Pamišėliškomis pozomis jie metasi nuo prarajos krašto. Jų 
kūnai krinta. Fabriko mergaitės šilko rūbais mėto įkaitusias iki rau- 
donumo Jorkšyro baraabombas. Visuomenės damos užsiverčia sijo- 
nus ant galvų, kad apsisaugotų. Kvatojančios raganos trumpais rau- 
donais marškinėliais apsižergusios šluotkočius lekia oru. Kvakerlis- 
terio pleistrai gydo pūsles. Lyja drakono dantimis. Iš vagų iššoka 
apsiginklavę herojai. Jie draugiškai pasisako raudonojo kryžiaus rite- 
rių slaptažodį ir kaunasi dvikovose lenktais kavalerijos kardais: Vul- 
fas Tounas prieš Henrį Grataną, Smitas O Brajenas prieš Danielių 
O'Konelį, Maiklas Devitas prieš Izaoką Butą, Džastinas Makkartis 
prieš Parnelą, Artūras Grifitas prieš Džoną Redmondą, Džonas O'Lyris 
prieš Lyrį O'Džoną, lordas Edvardas Ficdžeraldas prieš lordą Džeral- 
dą Ficedvardą, O'Donogai: iš Siaurų Slėnių prieš Siaurus Slėnius iš 
O'Donogų. Ant paaukštinimo žemės centre iškyla Šventosios Barba- 
ros lauko altorius. Iš jo evangelinio ir apaštalų laiškų ragų išauga 
juodos žvakės. Iš aukštų bokšto gynybinių langų ant dūmais lyg skrais- 
te apgaubto altoriaus akmens krinta du šviesos pluoštai. Ant alto- 
riaus akmens misis Maina Pjurfoi, neišminties deivė, guli nuoga, su- 

pančiota, išsipūtusį pilvą slegia taurė. Tėvas Malacbis O'Flynas, su 
ilgu apatiniu moterišku sijonu ir persuktu nugara į priekį arnotu, dvi 
kairės kojos - pirštais atgal, laiko stovyklos mišias. Didžiai gerbia- 
mas misteris Hiujis Č. Heinsas Lavas??', laisvųjų menų magistras, - 
apsirengęs paprasta sutana, su plokščia kvadratine kepure - galva ir 
apykaklė užpakaliu į priekį - laiko virš mišių aukotojo galvos išskleistą 
skėtį.) 

TĖVAS MALACHIS O'FLYNAS: Introibo ad altare diaboli2?. 

DIDŽIAI GERBIAMAS MISTERIS HEINSAS LAVAS: Ant vel- 
nio, kurs suteikė laimės jaunystei mano. 

TĖVAS MALACHIS O'FLYNAS: (Išima iš taurės ir pakelia aukš- 
tyn kraujuotą ostiją.) Corpus Meum??s, 

DIDŽIAI GERBIAMAS MISTERIS HEINSAS LAVAS: (Iš už- 
pakalio aukštai pakelia mišių aukotojo apatinius sijonus, parodyda- 
mas jo pilkus nuogus plaukuotus sėdmenis, į kuriuos įkišta morka.) 
Mano kūnas. 

VISŲ PASMERKTŲJŲ BALSAI: Iuičapšiev Iuilagasiv Iuveid Iu- 
nop Ajuilela! 

(Iš aukštybių šaukia Adonai balsas.) 

ADONAI: Saaaaaaaaaaaveid! 

VISŲ PALAIMINTŲJŲ BALSAS: Aleliuja Ponui Dievui Visaga- 
liui Viešpačiui! 

(Iš aukštybių šaukia Adonai balsas.) 

ADONAI: Dieeeeeeeeeeevas! 

(Valstiečiai ir miestiečiai iš Oranžinės bei Žaliosios frakcijų šai- 
žiai, nedarniai gieda „Spirk popiežiui“ ir „Kasdien, kasdien giedok 
Marijai.) 

EILINIS KARAS: (Nuožmiai tardamas žodžius.) Aš jį sutvarky- 
siu, padėk man, supistas Kristau! Nusuksiu tam pisuokliui išperai utė- 
lėtą prakeiktą supistą sprandą! 

BEDANTĖ SENĖ: (Įbrukdama Stivenui į ranką durklą.) Pašalink 
jį, acushla?"“. 8.35 ryto tu pateksi į dangų, ir Airija bus laisva. (Ji mel- 
džiasi.) O, Dieve gerasis, priimki jį! 

BLUMAS: (Pribėga prie Linčo.) Ar galite jį nusivesti? 

LINČAS: Jis mėgsta dialektiką, universalią kalbą. Kiti! (Blumui.) 
Pats jį nusivesk. Manęs jis neklausys. (Jis nusitempia Kiti į šalį.) 

STIVENAS: (Rodo į jį.) Exit Judas. Et lagueo se suspendit?2>. 

BLUMAS: (Pribėga prie Stiveno.) Eime su manimi - kol nesulau- 
kėm didesnių nemalonumų. Štai jūsų lazdelė. 

STIVENAS: Lazdelė, ne. Protas. Tai grynojo proto puota. 

SISI KEFRI: (Iempdama eilinį Karą.) Eime - tu girtas. Jis mane 
įžeidė, bet aš jam atleidžiu. (Šaukia jam į ausį.) Aš jam atleidžiu — už 
tai, kad mane įžeidė. 

BLUMAS: (Per Stiveno petį.) Taip, eikit. Matot, jam protas aptemęs. 

EILINIS KARAS: (Išsiveržia.) Aš tuoj jį įžeisiu! 

(Pribėga prie Stiveno atstatęs kumščius ir vožia jam į veidą. Stive- 
nas susvyruoja, susmunka, bargriūva priblokštas. Guli išsitiesęs, veidą 
nukreipęs į dangų, jo skrybėlė nusirita sienos link. Blumas ją pasiveja 
ir pakelia.) 

MAJORAS TVYDIS: (Garsiai.) Karabinus ant pečių! Nutraukt 
ugnį! Ginklu gerbk! 

MEDŽIOKLINIS ŠUO: (Skalija kaip pašėlęs.) Erbk erbk erbk erbk. 

MINIA: Pakelkit jį! Nemuškit gulinčio! Oro! Kas? Tas kareivis 
sudavė. Jis - profesorius. Ar jis sužeistas? Nekilnokit jo! Jis be są- 
monės! 

(Medžioklinis šuo sukinėdamasis palei minią, uostinėja ir garsiai 
loja.) 

KAŽKOKIA RAGANA: Kokią teisę turėjo tas raudonšvarkis su- 
duoti džentelmenui - ir dar girtam? Tegu su būrais mušasi! 

SĄVADAUTOJA: Tik paklausykit, ką ji kalba! Argi kareivis nebe- 
gali pasivaikščioti su savo mergina? Štai ir užvožė tam bailiui. 

(Jos kimba viena kitai į plaukus, suleidžia viena į kitą nagus ir ap- 
sisDjaudo.) 

MEDŽIOKLINIS ŠUO: (Loja.) Vau vau vau. 

BLUMAS: (Atstumdamas jas, garsiai.) Šalin, pasitraukit! 

EILINIS KOMPTONAS: (Iempdamas savo draugą.) Ei, nešam 
kudašių, Hari. Farai ateina! 

(Du aukšti, gobtuvuoti naktiniai patruliai įžengia į minią.) 

PIRMAS PATRULIS: Kas atsitiko? 

EILINIS KOMPTONAS: Mes ėjome su šita dama, 0 jis mus įžei- 
dė ir užpuolė mano bičiulį. (Suloja medžioklinis šuo.) Kieno tas kud- 
lius, kad jį kruvinoji? 

SISI KEERI: (Susidomėjusi.) Ar kraujuoja? 

VYRAS: (Priklaupęs, keldamasis.) Ne. Tik be sąmonės. Jis atsi- 
gaus, viskas bus gerai. 

BLUMAS: (Veriamai nužvelgia tą vyrą.) Palikite jį man. Man visai 
nesunku... 

ANTRAS PATRULIS: O kas jūs esat? Ar jį pažįstat? 

EILINIS KARAS: (Svyrinėdamas prieina prie patrulio.) Jis įžeidė 
mano pažįstamą damą. 

BLUMAS: (Piktai.) Jūs jam sudavėt be jokios priežasties. Aš galiu 
paliudyti. Konstebli, užsirašykite jo pulko numerį. 

ANTRAS PATRULIS: Prašom nemokyti manęs, kaip man atlikti 
savo pareigas. 

EILINIS KOMPTONAS: (Iempdamas savo draugą.) Dingstam, 
Hari. Antraip Benetas patupdys tave į karcerį. 

EILINIS KARAS: (Iempiamas svyruoja.) Velniop tą Benetą. Pi- 
daras balta subine. Man nusišikt ant jo. 

PIRMAS PATRULIS: (Išsitmdamas užrašų knygutę.) Kokia jo pa- 
vardė? 

BLUMAS: (Žvilgtelėdamas virš minios.) Kaip tik tenai matau ka- 
rietą. Jeigu jūs man truputėlį padėtumėt, seržante... 

PIRMAS PATRULIS: Pavardė ir adresas. 

(Tarp stebėtojų pasirodo Kornis Keleberis, ant skrybėlės - gedulo 
raištis, rankoje - laidotuvių vainikas.) 

BLUMAS: (Greitomis.) O, kaip laiku! (Šmabžda.) Saimono Dedalo 
sūnus. Šiek tiek padauginęs. Liepkit policininkams nuvyt tuos dyki- 
nėtojus. 

ANTRAS PATRULIS: Pagarba, misteri Keleheri. 

KORNIS KELEHERIS: (Patruliui, reikšmingai į jį pažvelgdamas.) 
Viskas gerai. Aš jį pažįstu. Šiek tiek išlošė lenktynėse. Aukso taurė. Rek- 
lama. (Nusijuokia.) Dvidešimt prie vieno. Ar suprantate, apie ką aš? 

PIRMAS PATRULIS: (Pasisuka į minią.) Nagi į ką čia visi spok- 
sot? Išsiskirstykit. 

(Minia iš lėto skirstosi, murmėdama pajuda gatve žemyn.) 

KORNIS KELEHERIS: Palikite tai man, seržante. Viskas bus ge- 
rai. (Nusijuokia, purtydamas galvą.) Ir mums panašių dalykų nutik- 
davo, taigi, o gal net ir blogiau būdavo. A? Kaip manot? 

PIRMAS PATRULIS: (Juokiasi.) Turbūt kad taip. 

KORNIS KELEHERIS: (Stumteli alkūne antrą patrulį.) Ir užbai- 
kime šitą reikalą visam. (Jis dainuoja linguodamas galvą.) Ir mano 
tralialia tralialia tralialia tralialia. Na, ar aiškiai kalbu? 

ANTRAS PATRULIS: (Nuoširdžiai.) A, žinoma, ir mums taip bū- 
davo. 

KORNIS KELEHERIS: (Ramerkdamas akį.) Vyrai lieka vyrai. Ma- 
nęs čia už kampo laukia karieta. 

ANTRAS PATRULIS: Gerai, misteri Keleheri. Labos nakties. 

KORNIS KELEHERIS: Viskuo pasirūpinsiu. 

BLUMAS: (Išeilės paspaudžia abiem patruliams ranką.) Ačiū jams 
labai, džentelmenai, ačiū jums. (Slapčiomis kužda.) Mes nenorime jo- 
kių skandalų, suprantat. Tėvas - žinomas, gerbiamas pilietis. Tai tik 
nedidelis jaunystės paklydimas, suprantat. 

PIRMAS PATRULIS: O, suprantu, sere. 

ANTRAS PATRULIS: Tik tuo atveju, jei būtų kūno sužalojimų, 
privalėčiau pranešti nuovadai. 

BLUMAS: (Paskubom linkteli.) Žinoma. Visiškai teisingai. Tai jū- 
sų pareiga. 

ANTRAS PATRULIS: Tai mūsų pareiga. 

KORNIS KELEHERIS: Labanakt, vyrai. 

NAKTIES SARGYBA: (Kartu atiduodami pagarbą.) Labanakt, 
džentelmenai. (Jie nueina šalin lėtu sunkiu žingsniu.) 

BLUMAS: (Atsipūsdamas.) Jūs lyg apvaizdos čia siųstas. Ar jūs su 
karieta?.. 

KORNIS KELEHERIS: (Juokiasi, rodydamas per savo dešinį petį 
nykščiu į karietą, stovinčią prie pastolių.) Du komersantai visus vaiši- 
no šampanu pas Džametą. Kaip princai, prisiekiu. Vienas iš jų prašvil- 
pė du gabaliukus lenktynėse. Skandino liūdesį, paskui užsimanė pas 
linksmas mergytes. Taigi įsodinau juos į Beheno karietą ir tiesiai į 
linksmąjį kvartalą. 

BLUMAS: O aš ėjau namo Gardiner gatve ir visai atsitiktinai... 

KORNIS KELEHERIS: (Nusijuokia.) Aišku, jie norėjo, kad ir aš 
eičiau pas mergas. Ne, dėl Dievo, atsikalbinėju. Ne tokiems veteranams 
kaip aš ir jūs. (Jis vėl nusijuokia ir pašnairuoja blausia akim.) Ačiū Die- 
vui, turim to gero ir namuose, a, ar aiškiai kalbu? Cha cha cha! 

BLUMAS: (Mėgina juoktis.) Che, che, che! Taip. Teisybę sakant, 
aš tik aplankiau savo seną draugą, Viragą, jūs jo nepažįstat (vargšelis 
guli ligos patale jau visą savaitę), ir mes išgėrėm, paskui patraukiau į 
namus... 

(Žvengia arklys.) 

ARKLYS: Nanananananan! Nanananamus! 

KORNIS KELEHERIS: Taip, kaip tik Behenas, mūsų vežikas, man 
ir pasakė, kai palikom tuos du komersantus pas misis Koen, aš liepiau 
jam sustot ir išlipau pažiūrėt. (Nusijuokia.) Blaivūs katafalkų vairuo- 
tojai - mano specialybė. Gal man jį pavežti namo? Kur jo buveinė? 
Kur nors Kabroj22“, a? 

BLUMAS: Ne, Sendikouve, man rodos, kažką panašaus jam iš- 
sprūdo. 

(Stivenas išsitiesęs alsuoja į žvaigždes. Kornis Keleberis šnairomis 
nužiūrinėja arklį. Blumas blausus blėsuoja.) 

KORNIS KELEHERIS: (Pasikaso sprandą.) Sendikouve! (Pasilen- 
kia ir sušunka Stivenui.) Ei! (Sušunka darsyk.) Ei! Šiaip ar taip, jis 
apklotas pjuvenom. Tik kad kas nors neapvogtų. 

BLUMAS: Ne, ne, ne. Aš turiu jo piniginę ir skrybėlę, ir lazdelę. 

KORNIS KELEHERIS: A, tai viskas jam bus gerai. Kaulai nelūžę. 
Na, aš traukiu toliau. (Nusijuokia.) Man rytą randevu. Mirusius lai- 
dosiu. Laimingai pasiekt namus! 

ARKLYS: (Žvengia.) Nananananamus! 

BLUMAS: Labos nakties. Luktelėsiu ir nusivesiu jį už kelių... 

(Kornis Keleberis grįžta prie karietos ir įlipa į ją. Sužvanga arklio 
pakinktai.) 

KORNIS KELEHERIS: (Iš karietos, stovėdamas.) Viso. 

BLUMAS: Viso. 

(Vežikas timpteli vadeles ir pakelia botagą. Arklys stumia karietą 
atgal, lėtai, nerangiai, pasisuka. Kornis Keleberis, sėdėdamas ant šoni- 
nės sėdynės, balinguoja galvą, nudžiugintas Blumo įsipareigojimo. Ve- 
žikas prisideda prie nebylios linksmybės pantomimos, linkčiodamas 
ant gretimos sėdynės. Blumas bapurto galvą džiaugsmingai be garso 
atsakydamas. Nykščiu ir delnu Kornis Keleberis laiduoja, kad tie du 
bobiai nesutrukdys miego, jiems nėra, ką čia veikti. Lėtai linktelėda- 
mas galvą Blumas parodo savo dėkingumą, nes miegas - kaip tik tai, 

ko reikia Stivenui. Karieta sužvanga tralialia už tralialia skersgatvio 
kampo. Kornis Keleberis dar kartą ranka laiduolialia. Blumas patiki- 
nalialia Kornį Keleberį, kad jis tikrailialiaramus. Pasagos dzingesys ir 
pakinktų žvangesys silpsta drauge su jų trumpa tralialialiadainele. Blu- 
mas, laikydamas rankoje papuoštą pjuvenų girliandomis Stiveno skry- 
bėlę ir uosinę lazdelę, neryžtingai stovi. Paskui pasilenkia prie jo ir 
papurto už peties.) 

BLUMAS: Ei! Hei! (Jokio atsako; jis vėl pasilenkia.) Misteri De- 
dalai! (Jokio atsako.) Jeigu vardu pašauksi. Kaip lunatiką. (Jis vėl pasi- 
lenkia dvejodamas prikiša lūpas prie tysančios figūros veido.) Stive- 
nai! (Jokio atsako. Jis darsyk surinka.) Stuvenai! 

STIVENAS: (Sudejuoja.) Kas čia? Juoda pantera. Vampyras. 

(Jis atsidūsta ir pasirąžo, paskui sumurma prislopintu balsu, nutęs- 
damas balses.) 

Kas... važiuoja... su Fergu dabar 
Ir perveria... miško nuaustą šešėlį?.. 

(Jis dūsaudamas basisuka ant kairio šono. Susilenkia dvilinkas.) 

BLUMAS: Poezija. Išsimokslinęs. Gaila. (Jis vėl pasilenkia ir atse- 
gioja Stiveno liemenės sagas.) Lengviau kvėpuoti. (Atsargiai delnais ir 
pirštais nubraukia medžio pjuvenas nuo Stiveno drabužių.) Vienas sva- 
ras septyni. Bent jau nesužeistas. (Klauso.) Ką? 

STIVENAS: (Murma.) 

... šešėliai ... miškų. 
... balta krūtinė ... jūra blausi. 

(Jis ištiesia rankas, vėl atsidūsta ir susiriečia. Blumas, laikydamas 
jo uosinę lazdelę ir skrybėlę, stovi tiesus. Tolumoje loja šuo. Blumas 
stipriai suspaudžia uosinę lazdelę, paskui atleidžia. Žvelgia žemyn į 
Stiveno veidą ir figūrą.) 

BLUMAS: (Kalbėdamas su naktimi.) Veidas man primena jo varg- 
šę motiną. Miškų šešėly. Didelė balta krūtinė. Ferguson, atrodo, prisi- 
miniau. Mergaitė. Kokia nors mergaitė. Jam tai būtų geriausia... (Mur- 
ma.) ...prisiekiu, kad visuomet gerbsiu, visuomet laikysiu paslapty, 
niekados neatskleisiu, jokios dalies ar dalių, meno ar menų??'... (Mur- 
ma.) ...rupiuose jūros smėlynuose... per kabeltovo atstumą nuo kran- 
to... kur potvynis kyla... ir senka... 

(Tylus, susimąstęs, budrus jis stovi sargyboje, pirštus priglaudęs 

prie lūpų, sustingęs paslaptingo mokytojo poza. Tamsios sienos fone 
pamažu išryškėja figūra, vienuolikos metų pasakų berniukas, sukeis- 
tas vaikas, pagrobtas, aprengtas Itono auklėtinio kostiumu, apautas 
stikliniais batukais, su mažučiu bronziniu šalmu, rankoje laiko kny- 
g4. Negirdimai skaito iš dešinės į kairę, šypsodamasis, bučiuodamas 
puslapį.) 

BLUMAS: (Apstulbęs iš nuostabos, negirdimai šaukia.) Radi! 

RADIS: (Įdėmiai žiūri Blumui į akis nematydamas jų ir atkakliai 
skaito toliau, bučiuodamas, šypsodamasis. Jo veidas švelnus, rausvai 
violetinės spalvos. Ant kostiumo - deimantinės ir rubininės sagos. Lais- 
voje kairėje rankoje laiko ploną dramblio kaulo lazdelę su užrišta viole- 
tine kokarda. Iš liemenės kišenėlės paslapčiomis žvelgia baltas ėriukas.) 


1- 
m— 
1- 


III 


| T IMDAMASIS ko nors kitko, mis- 
teris Blumas nubraukė didžiąją dalį drožlių, padavė Stivenui skrybėlę 
bei uosinę lazdelę ir apskritai jį padrąsino kaip senas samarietis, ko 
šiam labiausiai reikėjo. Jo (Stiveno) protas nebuvo, kaip galėtume pa- 
sakyti, paklydęs, bet silpnokas, tad išgirdęs jo troškimą atsigerti kokio 
nors gėrimo misteris Blumas atsižvelgė į tai, kuri dabar valanda ir kad 
šalia nėra Vartri vandens siurblių, tinkamų jiems apsiplauti, jau nekal- 
bant apie galimybę atsigerti, ir rado išeitį iš karto pasiūlęs vežiko pa- 
stogę, kaip ji buvo vadinama, vos per tiek nuo čia, kad metęs akmenį! 
pasiektum, netoli Buto tilto, kur jie galbūt užtiks ką nors geriamo, 
pavyzdžiui, pieno su soda arba mineralinio vandens. Bet klausimas — 
kaip tenai nusigauti. Kurį laiką jis jautėsi sutrikęs, bet kadangi pareiga 
imtis kokių nors priemonių šiuo atveju tiesiog atiteko jam, apgalvojo 
tinkamus kelius bei būdus, o tuo metu Stivenas be perstogės žiovavo. 
Kiek jis galėjo įžiūrėti, ano veidas buvo pablyškęs, taigi jam dingtelėjo 
mintis, kad labai patartina gauti kokios nors rūšies transporto prie- 
monę, kuri atitiktų jų tuometinę būklę — abu jie buvo išsek., ypač 
Stivenas, nes nė kiek neabejojo, jog tokį daiktą galima rasti. Todėl 
atlikę kelis parengiamuosius veiksmus, kaip antai apsivalę, nors jis ir 
pamiršo pakelti savo muilu kvepiančią nosinę po to, kai šioji ištikimai 
pagelbėjo nubraukiant drožles - jie abu nuėjo Biverio gatve arba, tik- 
riau sakant, skersgatviu iki kalvės ir aitriai dvokiančio vežikų kiemo 
ties Montgomerio gatvės kampu, čia pasuko į kairę, o iš ten, aplenkę 
Deno Bergino smuklę, pateko į Eimjens gatvę. Tačiau, kaip jis iš anks- 
to buvo įsitikinęs, aplinkui neišvydo nė vieno kliento laukiančio Je- 
huvo*, tik priešais „Šiaurės žvaigždės“ viešbutį stovėjo keturratis, tik- 
riausiai pasamdytas kokių nors viduje uliojančių vyrukų, ir visai neat- 
rodė, kad tas būtų pajudėjęs bent per ketvirtį colio, kai misteris Blumas, 

niekuo nepanašus į profesionalų švilpiką, pamėgino atkreipti dėmesį 
ir sudėjęs virš galvos išlenktas arkos forma rankas dukart išleido švil- 
pesį primenantį garsą. 

Padėtis buvo kebli, tačiau pasitelkus sveiką protą paaiškėjo, kad 
neliko nieko kito, kaip tik nutaisyti gerą miną tokiomis aplinkybėmis 
ir eiti pėsčiomis; tai jie atitinkamai ir padarė. Taigi nurėžę kampą ties 
Malitu ir Signal Haus, kurį netrukus pasiekė, jie norom nenorom nu- 
žingsniavo toliau, Eimjens gatvės galinės tramvajaus stotelės krypti- 
mi; misteris Blumas buvo apsunkintas tos aplinkybės, kad viena iš 
užpakalinių jo kelnių sagų nuėjo, perfrazuojant žinomą nuo seno po- 
sakį, visų kitų sagų keliu, nors, jeigu gerai įsigilinsim į reikalo esmę, 
jis didvyriškai stengėsi nepaisyti šios nesėkmės. O kadangi, kaip pa- 
aiškėjo, nė vienas iš jų labai neskubėjo ir oras, po paskutinio Jupiterio 
Pluvijaus* apsilankymo prasigiedrijęs, buvo gaivus, jie iš lėto patraukė 
pro tą vietą, kur laukė tuščias vežimas, be keleivio ir vežiko. Taip pasi- 
taikė, kad prošal atsitiktinai grįžo Jungtinės Dublino tramvajų kompa- 
nijos smėlio barstytuvas, ir vyresnysis vyras smulkiai nupasakojo savo 
kompanionui a propos* atsitikimą, kaip jis pats visai neseniai išties ste- 
buklingu būdu išsigelbėjęs. Jie paėjo pro pagrindinį Didžiosios šiauri- 
nės geležinkelio stoties, pradinio kelionės į Belfastą taško, įėjimą, kur 
visas eismas, savaime suprantama, tokią vėlyvą valandą buvo sustab- 
dytas, ir, pražingsniavę pro lavoninės (nelabai viliojančios vietos, jei 
nesakytume - ganėtinai atgrasios, ypač naktį) užpakalines duris, pa- 
galiau pasiekė Dokų taverną ir ten, kaip dera, įsuko į Stor gatvę, žino- 
mą dėl C skyriaus policijos nuovados. Tarp šio taško ir aukštų, tuo 
metu neapšviestų Beresfordo aikštės sandėlių, Stivenas nutarė pamąs- 
tyti apie Ibseną, mintyse susiejęs jį su Bejerdo, akmenraižio, dirbtu- 
vėm Tolbeto aikštėje, - pirmas posūkis į dešinę, - o jo bendrakelionis, 
tarnaująs jam kaip fidus Acbates, su vidiniu pasitenkinimu traukė 
Džeimso Rurko miesto kepyklos, stovinčios visiškai arti tos vietos, 
kur jie buvo, kvapą, išties gardų aromatą mūsų kasdieninės duonos, 
tarp visų tautų plačiai vartojamų prekių - pirmos ir pačios būtiniau- 
sios. Duona, gyvenimo pagrindas, užsidirbk duonai, o pasakyk man, 
kur ta pasakiška duona'? Tik pas Rurką, kepėją, kaip visi sako. 

En Route“, kreipdamasis į savo tylų ir, kalbant šiuo klausimu atvi- 
rai, dar ne visiškai išsiblaiviusį bendrakelionį, misteris Blumas, kad ir 

kaip būtų, visiškai valdąs save ir iš tiesų net pasibjaurėtinai blaivus, 
tarė perspėjimo žodį apie prastos reputacijos moteris ir dabitiškus ban- 
ditus - pavojus naktinio miesto, kur galima užeiti nebent retsykiais, 
bet tiktai ne nuolatos, juk tai — tiesiog mirtini spąstai tokio amžiaus 
jaunuoliams, ypač jeigu jie papratę gerti ir yra paveikti alkoholio, ne- 
bent kiekvienu nenumatytu atveju mokėtų šiek tiek pasinaudoti 
džiudžitsu, netgi paguldytas ant menčių vyrukas mokėtų gerokai įs- 
pirti, jeigu tik nepasisaugosi. Tikra Dievo dovana buvo Kornis Kele- 
heris, pasirodęs, kai Stivenas palaimingai neteko sąmonės, ir jeigu ne 
tasai reikiamas žmogus reikiamoj vietoj, atsiradęs priešpaskutinę aki- 
mirką, viskas galėjo baigtis ir kitaip - jis būtų tapęs kandidatu į greito- 
sios pagalbos klientus, o gal net ir Braidvelo, ir kitą rytą teisme būtų 
stojęs prieš misterį Tobijasą arba, mat šis esąs advokatas, veikiau prieš 
senąjį Volą, jį turėjęs omeny, ar Meilinį, o toks dalykas vaikinui pa- 
prasčiausiai reikštų žlugimą, jeigu apie šitai pasklistų gandai. Priežas- 
tis, dėl kurios paminėjo šį faktą, buvo ta, kad daugybė policininkų, 
kurių jis iš širdies nekentė, tarnaudami Karūnai elgėsi be sąžinės skru- 
pulų, ir, kaip pasakė misteris Blumas, prisimindamas atvejį ar du A 
skyriuje Klenbrasil gatvėje, apgaulingai prisiekti jiems taip pat lengva 
kaip vandeniui ištekėti iš kiauro puodo. Kai reikia, jų niekada nėra 
poste, bet ramioje miesto dalyje, tarkime, Pembrouko kelyje, šiuos 
įstatymo sergėtojus visuomet išvysi, nes, aiškus dalykas, jiems moka, 
kad saugotų aukštuomenę. Kitas dalykas, apie kurį pareiškė nuomo- 
nę, buvo tas, kad kareivių aprūpinimas šaunamaisiais ar bet kokių 
tipų šaltaisiais ginklais, kuriuos galima bet kuriuo momentu panau- 
doti, prilygsta kurstymui prieš civilius gyventojus, jeigu dėl kokių nors 
priežasčių šios abi pusės susipyktų. Jūs tuščiai eikvojote laiką, jis labai 
supratingai aiškino, ir sveikatą, ir gadinate reputaciją, be to, tai — tik- 
ras švaistūniškumas, lengvabūdiškos moterys iš demimonde tik ir tai- 
kos: išpešti jūsų svarų, jau nekalbant apie šilingus ir pensus, bet di- 
džiausias pavojus kyla tada, kai nežiūri, su kuo geri, nors, turint gal- 
voje daug ginčų keliantį svaigalų klausimą, jis tinkamu metu ir pats 
gardžiuojasi senu rinktiniu vynu, nes žino, kad šis maitina bei skatina 
kraujo gamybą ir turi vidurius laisvinamojo vaisto savybių (ypač geras 
burgundiškasis, kuriuo jis tvirtai tiki), bet niekada neperžengia tam 
tikros ribos, kurią yra užsibrėžęs, antraip viskas baigtųsi visokiausiais 


> 
PA! 


III 


nemalonumais, o ką jau sakyti apie tai, kad iš esmės esi visiškai palik- 
tas trapiai kitų malonei. Tačiau griežčiausio pasmerkimo sulaukė Sti- 
veną palikę nuolatiniai aludžių lankytojai confrėres", išskyrus vieną, ir 
tai, kalbant apie jo brolius medikus, buvo, įvertinus visas aplinkybes, 
akivaizdžiausia išdavystė. 

— Ir tasai vienas buvo Judas, - pratarė Stivenas, kuris iki to laiko 
nebuvo taręs nė žodelyčio. 

Aptardami šias ir panašias temas, jie nužingsniavo tiesiausiu keliu 
pro muitinės pastato galą, praėjo po Lup Lain tiltu, kur priešais sargy- 
binio būdelę ar kažkokį panašų daiktą jų ganėtinai nedarnius žings- 
nius patraukė bronzinis katilas su degančiomis anglimis. Stivenas sa- 
vo valia, be jokios ypatingos priežasties stabtelėjo pažiūrėti į krūvą 
paprasčiausių grindinio akmenų ir šviesoje, sklindančioje iš varinio 
katilo, būdelės tamsumoje sugebėjo įžvelgti tik dar tamsesnę korpora- 
cijos sargo figūrą. Jis pradėjo prisiminti, kad tai jau buvo įvykę ar 
buvo paminėta kaip anksčiau įvykęs dalykas, bet jam reikėjo labai 
pasistengti, kol atsiminė, jog sarginėje atpažino buvusį savo tėvo draugą 
Gamlį. Norėdamas išvengti susitikimo, jis patraukė prie geležinkelio 
tilto turėklų. 

— Kažkas jus pasveikino, - pasakė misteris Blumas. 

Vidutinio ūgio figūra, aiškiai besislepianti po tilto arkomis, vėl pa- 
sisveikino sušukusi: Gerąnakt! Stivenas, suprantama, krūptelėjo ga- 
nėtinai apsvaigęs ir sustojo atsakyti į pasveikinimą*. Misteris Blumas, 
skatinamas įgimto subtilumo, - nes visada laikėsi nuomonės, kad ne- 
reikia kištis į svetimus reikalus, — paėjo į šalį, nors pasiliko gui vive?, 
tik truputį sunerimęs, bet nė kiek neišsigandęs. Tai retai nutikdavo 
Dublino rajone, bet jis žinojo, jog nėra visiškai negirdėtas dalykas, 
kad koks galvažudys, beveik neturintis iš ko gyventi, tykotų taikių 
praeivių ir, prikišęs kokioj nuošalioj vietoj už miesto jiems prie galvos 
pistoletą, juos terorizuotų, ten gali šlaistytis ir Temzės krantinės išba- 
dėjusių slampinėtojų likimo broliai arba paprasčiausi plėšikai, pasi- 
ruošę akimirksniu pasprukti su grobiu, kurį jiems pavyko netikėtai 
prišokus nutverti, pinigai arba gyvybė, palieka jus daryti išvadų už- 
kimšta gerkle ir prismaugtą. 

Stivenas, kai pasveikinusi jį figūra priėjo visiškai arti, nors pats ir 
nebuvo per daug blaivus, atpažino Korlio kvapą, bylojantį apie perrū- 

gusią ruginukę. Lordas Džonas Korlis, kaip kai kurie jį vadino, turėjo 
štai tokį genealoginį medį. Jis buvo vyriausias sūnus neseniai mirusio 
inspektoriaus Korlio iš C skyriaus - šis buvo vedęs kažkokią Kateriną 
Bropi, Luto fermerio dukterį. Jo senelis, Patrikas Maiklas Korlis iš 
Naujojo Roso, buvo vedęs vieno smuklininko našlę, mergautine pa- 
varde Katerina (irgi) Tolbet. Sklandė gandai, nors ir nepatvirtinti, kad 
ji kilusi iš lordų Tolbetų de Malehaidų, kurių didžiuliame name - tai 
iš tikrųjų, be jokių abejonių, puiki rezidencija, savitas dalykas, vertas 
apžiūrėti —- jo motina ar teta, ar kokia kita giminaitė turėjo ypatingos 
garbės dirbti indų plovėja virtuvėje. Taigi todėl šis dar palyginti jau- 
nas, bet pasileidęs vyras, kuris ką tik kreipėsi į Stivenas, linkusių į 
sąmojingumą žmonių buvo vadinamas Lordu Džimiu Korliu. 

Pasivedęs Stiveną į šalį, jis paporino savo įprastą graudžią pasakė- 
lę. Nė fartingo, nėra kuo užsimokėti už nakvynę. Visi draugai jį aplei- 
do. Be to, susikivirčijo su Lenehenu ir ta proga pavadino jį Stivenui 
girdint niekingu sumautu mulkiu, dar pagardindamas kitokiais netin- 
kamais posakiais. Darbo jis neturėjo ir maldavo Stiveną, kad šis patar- 
tų, kur, dėl Dievo meilės, jam ką nors surasti, bet kokį darbelį. Ne, tai 
anos motinos, indų plovėjos, duktė buvo giminės paveldėtojo įdukte- 
rė ar panašiai, jie buvo kažkaip susigiminiavę per motiną, o gal abu 
įvykiai nutiko vienu metu, jeigu tik visa ši istorija nuo pradžios iki 
galo nebuvo grynas pramanas. Šiaip ar taip, jis - visai sužlugdytas. 

— Aš tavęs neprašyčiau, tiktai, - toliau gvildeno temą, - nors akme- 
nim mane užmėtykit, Dievas regi, man visiškai striuka. 

— Bus vieta rytoj ar poryt, - tarė jam Stivenas, - berniukų mokyklai 
Dolkyje reikia jaunesniojo mokytojo. Misteris Garetas Dyzis. Paban- 
dyk. Gali pasakyt - nuo manęs. 

— O Dieve, - atsakė Korlis, - tikrai negalėčiau mokyt mokykloje, 
žmogau. Niekad nebuvau iš gabiųjų, - pusiau juokdamasis pridūrė. — 
Dukart neišlaikiau pradinės egzaminų pas Krikščionių brolelius. 

— Aš pats neturiu kur miegot, - pranešė jam Stivenas. 

Pirmą akimirką Korlis buvo linkęs įtarti, jog Stiveną, matyt, bus 
išmetę iš jo skylės dėl to, kad atsitempė kokią sumautą kekšę iš gatvės. 
Malboro gatvėj buvo nakvynės namai, ponios Meiloni, bet ten tik 
šešiapensį ištrauks, ir pilna nepageidaujamų tipų, bet Makkonachis 
jam sakė, kad už šilingą galima gauti padorią vietą „Varinėj galvoj“ 

Vaintavern gatvėj (šitai asmeniui, į kurį buvo kreipiamasi, truputį pri- 
minė brolelį Bekoną)!?. Jis taip pat badavo, nors nė žodžiu neprasita- 
rė apie tai. 

Panašūs dalykai nutikdavo kone kas antrą naktį, bet vis tiek šitai 
pažadino Stiveno jausmus, nors jis ir žinojo, kad naujausia Korlio pa- 
sakaitė, kaip ir visos ankstesnės, vargu ar nusipelno didesnio pasitikė- 
jimo. Tačiau baud ignarus malorum miseris succurrere disco'! ir taip 
toliau, kaip teigia lotynų poetas, juolab kad likimo valia jis gaudavo 
algą tik įpusėjus mėnesiui, šešioliktą dieną, o dabar kaip tik ir buvo 
toji mėnesio diena, nors, tiesą sakant, didelė šių pinigų dalis jau buvo 
išleista. Bet juokingiausia tai, jog niekas negalėjo išmušti Korliui iš 
galvos, kad Stivenas visko pertekęs ir neturi daugiau ką veikti, tik 
dalyti žvangančius, nors iš tiesų. Kad ir kaip būtų, jis įkišo ranką į kiše- 
nę, ne, žinoma, nesitikėdamas ten rasti kokio maisto, bet manydamas, 
kad galėtų jam paskolinti, iki šilingo ar panašiai, kad anas galėtų bet 
kokiu atveju pasistengti ir turėtų užtektinai pavalgyti. Tačiau rezulta- 
tas pasirodė esąs neigiamas, nes savo nusivylimui jis suprato, jog pini- 
gai dingę. Visas jo ieškojimo rezultatas buvo keli sulaužyti sausainiai. 
Minutėlę bandė kuo atkakliausiai prisiminti, ar juos pametė, kaip leng- 
vai galėjo atsitikti, ar paliko kur - mat šiuo nenumatytu atveju tai 
nebuvo maloni perspektyva, iš tikrųjų, visiškai priešingai. Apskritai 
buvo per daug pavargęs, kad pradėtų nuodugniai ieškoti, nors ir mė- 
gino sutelkti dėmesį į sausainius, kuriuos prisiminė kaip per rūką. Kas 
būtent juos davė ir kur, o gal juos pirko? Tačiau kitoje kišenėje atsitikti- 
nai rado tai, ką tamsoje manė esant pensus, bet, kaip pasirodė, klydo. 

— Tai puskronės, žmogau, - pataisė Korlis. 

Ir išties pasirodė, kad taip yra. Stivenas jam vieną paskolino. 

— Dėkoju, - atsakė Korlis. - Tu tikras džentelmenas. Atiduosiu ka- 
da nors. O kas čia su tavimi? Kelis kartus esu jį matęs „Kruvinam 
arkly“ Kemdeno gatvėje su Boilenu, tuo afišų klijuotoju. Galėtum tar- 
ti už mane kokį žodelį, kad ten įsisukčiau. Nešiočiau ir reklamos len- 
tas, tik panelė kontoroj pasakė, kad vietų nėra trys savaitės į priekį, 
žmogau, galima pagalvot, kad kreipies pas Karlą Rozą'?. Šiaip ar taip, 
man nusispjaut - kad tik gaučiau kokį darbą, nors gatves šluot! 

Paskui, gavęs tuos du ir šešis ir pasidaręs kalbesnis, paporino Stive- 
nu! apie tokį vyruką, pravarde Maišius Komiskis, kurį, jo tvirtinimu, 

Stivenas gerai pažįsta, dirba pas Fulemą, laivų tiekėją, buhalteriu ir 
dažnai lankosi pas Neiglą su O'Mara ir tokiu mikniuku, pavarde Tai- 
gas. Šiaip ar taip, sučiupo jį užpraėjusią naktį ir nubaudė dešimčia 
šilingų — kad buvo girtas, triukšmavo ir atsisakė eiti su konstebliu. 

Tuo metu misteris Blumas sukinėjosi greta grindinio akmenų krū- 
vos, prie kokso žarijų indo priešais korporacijos sargo būdelę, — šis 
akivaizdžiai didelis darbštuolis, kaip jam dingtelėjo, ramiai pūtė į ūsą, 
visais atžvilgiais prisiėmęs asmeninę atsakomybę, kol Dublinas mie- 
ga. Drauge retkarčiais užmesdavo akį į Stiveno pašnekovą, apsirengu- 
sį anaiptol ne be priekaištų, atrodė, lyg būtų kur nors jau matęs tą 
didiką, nors nebūtų galėjęs tiksliai pasakyti kur ir neturėjo nė men- 
kiausio supratimo kada. Kadangi buvo galvotas žmogus, mažai kam 
nusileidžiantis įžvalgumu, Blumas taip pat įsidėmėjo apverktinos būklės 
jo skrybėlę ir nuskurusius drabužius, apskritai liudijančius apie chro- 
nišką pinigų stygių. Aišku, jis buvo vienas iš veltėdžių, bet iš esmės 
šiuo atveju reikėtų kalbėti apie tai, kad žmogus visur ir visada apgau- 
dinėja artimą savo, ir kur gilu, taip sakant, būna ir dar giliau, ir iš 
esmės, jeigu Žmogui iš gatvės taip atsitiko, kad jis sėdo į kaltinamųjų 
suolą ir gavo katorgos darbų, su galimybe susimokėti piniginę baudą 
ar be jos, tai apskritai būtų tikras rara avis“. Bet kokiu atveju jam 
reikėjo tobulo, šaltakraujiško pasitikėjimo savimi, kad užkabinėtų žmo- 
nes tokią nakties ar jau ryto valandą. Šitai buvo tikrai nepakenčiama. 

Tiedu išsiskyrė, ir Stivenas sugrįžo pas misterį Blumą - šio patyrusi 
akis negalėjo nepastebėti, jog tasai pasidavė ano parazito gražbylystei. 
Turėdamas omeny susitikimą, jis, tai yra Stivenas, juokdamasis tarė: 

— Jam visai nesiseka. Prašė manęs, kad aš paprašyčiau jūsų, kad jūs 
paprašytumėt kažkokio žmogaus, pavarde Boilenas, afišų klijuotojo, 
kad jam duotų reklamų nešiotojo darbą. 

Išklausęs šią žinią, kuria akivaizdžiai menkai tesusidomėjo, mis- 
teris Blumas išsiblaškiusiu žvilgsniu pažvelgė į tolį, pusę sekundės ar 
panašiai, link daugiakaušės žemsemės, besipuikuojančios plačiai pa- 
garsėjusiu „Eblanos“ vardu, prišvartuotos prie Kastemhaus kranti- 
nės ir, visiškai galimas daiktas, sugedusios, tuomet išsisukinėdamas 
pareiškė: | 

— Kaip sakoma, kiekvienam - savo sėkmės porcija. Dabar, kai 
užsiminėt apie tai, jo veidas man pasirodė pažįstamas. Bet kol kas 

tai pamirškim, beje, su kokia suma atsisveikinot, jei nesu per daug 
smalsus? 

— Su puse kronos, - atsakė Stivenas. - Drįsčiau manyti, jam jos 
reikia, kad permiegotų kur nors. 

— Reikia, - sušuko misteris Blumas, nė kiek nenustebintas tos ži- 
nios, - aš ne tik tuo visiškai tikras, bet ir laiduoju, kad jam nuolatos 
reikia. Kiekvienam pagal poreikius, kiekvienam pagal poelgius. Bet 
apibendrinant mūsų kalbas, kur, - pridūrė jis šypsodamasis, - jūs pats 
miegosit? Apie Sendikouvą nėra ko ir galvoti, netgi jei nukaksit tenai, 
nepateksit vidun, po to, kas nutiko Vestland Rou stotyje. Tik bergž- 
džiai nusikamuosit. Visiškai neketinu jums nurodinėti, ką daryti, bet 
kodėl išėjote iš tėvo namų? 

— Nelaimės ieškoti, - atsakė Stivenas. 

— Neseniai buvau sutikęs jūsų gerbiamą tėvą, - diplomatiškai tęsė 
misteris Blumas. — Kaip tik šiandien, ne, laikantis tikslumo, vakar. 
Kur jis dabar gyvena? Iš pokalbio supratau, kad persikėlė. 

— Man rodos, kažkur Dubline, - nerūpestingai atsakė Stivenas. — 
Kodėl klausiate? 

— Talentingas žmogus, - pasakė misteris Blumas apie misterį Deda- 
lą vyresnįjį, - ir ne vienoje srityje, ir raconteur"* iš prigimties, sunku 
rasti jam lygų. Jis labai didžiuojasi jumis, ir visai pagrįstai. Galbūt 
apsispręstumėte grįžti? — pasiryžo paklausti, vis dar prisimindamas 
labai nemalonią sceną Vestland Rou stoty, kai buvo akivaizdžiausiai 
matyti, kad tiedu, tai yra Maligenas ir tas anglų turistas, jo draugas, 
galų gale pergudravę trečią kompanioną, atvirai stengėsi, tarytum vi- 
sa sumauta stotis būtų priklausiusi jiems, sumaišty pasprukti nuo Sti- 
veno, ir jiems tai pavyko. 

Į šį pasiūlymą nebuvo niekaip sureaguota, bet tik todėl, kad Sti- 
venas buvo pernelyg pasinėręs į savo vaizduotę, kurioje atgaivino 
šeimos židinį, tokį, kokį paskutinįsyk regėjo - su seserim Dili sėdi 
prie ugnies, jos plaukai palaidi, laukia, kol užvirs skysta trinidadiš- 
kų lukštų kakava suodiname arbatinuke, kad ji ir jis galėtų atsigerti, 
su avižų nuoviru vietoj pieno, po penktadieninių silkių, kurias su- 
valgė, dvi už pensą, Megi, Budi ir Keti —- kiekvienai po kiaušinį, o 
katinas tuo metu po skalbinių džiovintuvu ryja ėdalą ant vyniojamo- 
Jo popieriaus skiautės — kiaušinio lukštai ir apdegę žuvų kaulai bei 

galvos, pagal trečią bažnyčios priesaką, liepiantį pasninkauti ir susi- 
laikyti nustatytomis dienomis, mat buvo Advento pradžia, o gal ir 
Pelenų diena ar panašiai. 

— Ne, - atkaklavo misteris Blumas, - aš asmeniškai pernelyg nepa- 
sikliaučiau jūsų linksmuoju bičiuliu, vertinančiu humorą, daktaru Ma- 
ligenu, jumis dėtas, nepasitikėčiau nei kaip pavyzdžiu, nei kaip filoso- 
fu, nei kaip draugu. Jis žino, kuri duonos riekės pusė tepama svies- 
tu, nors, labai galimas daiktas, niekada nėra patyręs, ką reiškia 
neturėti galimybės normaliai maitintis. Suprantama, jūs nepastebė- 
jot tiek, kiek aš, bet man būtų visiškai nenuostabu, jei sužinočiau, 
jog kokiu nors slaptu tikslu į jūsų gėrimą buvo įbertas žiupsnis tabako 
arba koks narkotikas. 

Tačiau iš visko, ką girdėjo, jis sprendė, kad daktaras Maligenas yra 
energingas įvairiapusiškas žmogus, jokiu būdu neapsiribojąs vien me- 
dicina, savo srityje sparčiai kyla, ir jeigu žmonės kalba tiesą, galima 
tikėtis, jog netolimoj ateity džiaugsis klestinčia praktika, tapęs rafi- 
nuotu medicinos specialistu, ir gaus už savo paslaugas didelį honora- 
rą, ir dar, be jo profesinio statuso, atminkime, kad jis ištraukė sken- 
duolį iš pačių mirties nagų, darydamas dirbtinį kvėpavimą ir tai, kas 
vadinama pirmąja pagalba, kažkur Skerise, o gal Malehaide? Tai bu- 
vo, jis turi pripažinti, nepaprastai narsus poelgis, nusipelnąs paties 
didžiausio pagyrimo, taigi nuoširdžiai kalbant, jis visiškai nepajėgė 
perprasti, kokia žemiška šio neseno poelgio priežastis, nebent priskir- 
tų tai aiškiam užsispyrimui arba pavydui, grynam ir paprastam. 

— Nebent visa tai galima paaiškinti vienu dalyku - būtent kad jis, 
kaip sakoma, vagia jūsų idėjas, - ryžosi išrėžti jis. 

Atsargus, lygiomis dalimis smalsus bei rūpestingas ir ne be draugiš- 
kumo žvilgsnis, kuriuo jis pažvelgė į tą akimirką paniurusį Stiveno 
veidą, nė menkiausiu šviesos pluošteliu nenuskaidrino klausimo, ar 
jis leidosi taip stipriai apgaudinėjamas, sprendžiant iš dviejų ar trijų 
niūrių jo ištartų pastabų, ar, kita vertus, viską kiaurai perprato ir dėl 
vienos ar kitos priežasties, žinomos tik jam pačiam, leido reikalams 
klostytis daugmaž... Tai paskatino slegiantis skurdas, ir jis kone aiš- 
kiai leido suprasti, kad, nepaisant didelio ano išsimokslinimo, jam 
teko patirti nemaža sunkumų suduriant galą su galu. 

Greta viešos vyrų išvietės jie pastebėjo ledų vežimėlį, apie kurį su- 

stoję, reikia manyti, italai karštai kivirčijosi, nepaprastai energingai 
žodžiavosi savo skambia kalba, spręsdami kažkokius nesutarimus. 

— Puyttana madona, che si dia 1 guattrini! Ho ragione? Culo rotto! 

- Intendiamoci. Mezzo sovrano piū... 

— Dice lui, pero. 

— Farabutto! Mortacci sui! 

Misteris Blumas ir Stivenas įėjo į vežiko pastogę, paprastą medinį 
statinį, kuriame jis ligi šiol vargu ar buvo lankęsis, beje, pirmasis iš 
anksto pašnabždėjo antrajam keletą žodelių apie jo savininką, kaip 
kalbama, kadaise žinomą Ožkakailį, Fitzharisą, nenugalimąjį, nors jis 
ir negalėtų patvirtinti tų gandų tikrumo, nes juose, visiškai galimas 
daiktas, nebuvo nė krislo tiesos. Dar kelios akimirkos, ir du mūsų 
naktinėtojai jau buvo saugiai įsitaisę atkampioje kertėje, pasveikinti 
vien įdėmių įvairaus plauko benamių bei paklydėlių ir kitų nenusako- 
mų homo genties atstovų žvilgsnių - šie, įnikę į valgymą bei gėrimą, 
pajvairinamą pokalbio, akivaizdžiai jais susidomėjo. 

— Dabar apie kavos puodelį, - laužydamas ledą ryžosi pasiūlyti 
misteris Blumas, - mano manymu, jums reikėtų ką nors sočiau suval- 
gyti, tarkime, kokią nors bandelę. 

Taigi jis pirmiausia ramiai, su būdingu jam sangfroid'“ užsakė šių 
gėrybių. Vežikų ar uosto krovėjų, ar kas jie tokie buvo, bo: polot!", 
greitomis juos įvertinę nusigręžė, aiškiai nepatenkinti, nors vienas ru- 
dabarzdis girtaująs Žmogėnas, jau žilstančiais plaukais, turbūt jūrei- 
vis, kurį laiką dar žvelgė į juos, paskui nukreipė užsisvajojusias akis į 
grindis. 

Misteris Blumas, pasinaudodamas žodžio laisvės teise, kad ir, būki- 
me teisingi, menkai išmanydamas kalbą, kuria buvo diskutuojama, šiek 
tiek dvejodamas dėl voglio, savo protėgė!* aiškiai girdimu balsu tarė 
apropos gatvėje visu smarkumu tebevykstančių įnirtingų batalijų: 

— Graži kalba. Turiu omenyje, dainavimą. Kodėl nerašote poezijos 
ta kalba? Bella Poetria!? Ji tokia melodinga ir skambi. Belladonna 
voglio?“, 

Stivenas, kuris su didžiausiomis pastangomis mėgino nusižiovauti, 
nes jautė visa apimantį mirtiną nuovargį, atsakė: 

— Kad paglostytų dramblio patelės ausį. Jie ginčijosi dėl pinigų. 

— Nejaugi? - paklausė misteris Blumas. - Žinoma, - pridūrė mąs- 

liai, tylomis galvodamas, jog ir kalbų apskritai daugiau, negu reikia, - 
galbūt ji paprasčiausiai pakeri pietų žavesiu. 

Pastogės šeimininkas šio tėte-4-tėte vidury ant stalo padėjo sklidi- 
ną puodelį rinktinio garuojančio viralo, vadinamo kava, ir prieštvani- 
nį saldžios bandelės pavyzdį, o gal taip tik pasirodė, paskui sugrįžo 
prie savo bufeto. Misteris Blumas, nusprendęs vėliau gerai į jį įsižiū- 
rėti, taip, kad nepasirodytų, jog... todėl akimis paragino Stiveną pra- 
dėti, o pats pagerbė svečią, vogčiomis pastumdamas puodelį to, kas 
buvo laikinai tariama esant kava, arčiau jo. 

- Garsai — tai apgaulės, - pasakė Stivenas po neilgai trukusios pau- 
zės. — Kaip ir vardai: Ciceronas - Podmoras, Napoleonas - misteris 
Gudbodis, Jėzus - misteris Doilis. Šekspyrų buvo ne mažiau nei Mer- 
fių. Ką reiškia vardas? 

— Taip, be abejo, - nuoširdžiai sutiko misteris Blumas. - Žinoma. 
Mūsų pavardė irgi buvo pakeista, - pridūrė, stumdamas vadinamąją 
bandelę per stalą. 

Rudabarzdis jūreivis, kuris atidžiai stebėjo naujai atvykusiuosius, 
ypatingą dėmesį parodė Stivenui tiesiai paklausdamas: 

— O koks gi jūsų vardas? 

Tą akimirką misteris Blumas spirtelėjo į savo kompaniono batą, 
bet Stivenas, aiškiai nekreipdamas dėmesio į šį nuoširdį paraginimą iš 
netikėtumo srities, atsakė: 

— Dedalas. 

Jūreivis įdėmiai įsižiūrėjo į jį savo mieguistomis akimis su maišais 
paakiuose nuo besaikio gėrimo, pirmenybę teikiant geram senam olan- 
diškam džinui su vandeniu. 

— Ar pažįstat Saimoną Dedalą? - pagaliau paklausė jis. 

— Esu apie jį girdėjęs, - atsakė Stivenas. 

Misteris Blumas akimirką sutriko, pastebėjęs, kad aplinkiniai ne- 
abejotinai irgi klausosi. 

— Jis airis, — pareiškė drąsusis jūrininkas, vis dar nenuleisdamas 
akių ir linguodamas galvą. - Tikras airis. 

— Netgi per daug tikras airis, - pritarė Stivenas. 

Jei kalbėsime apie misterį Blumą, jis visiškai nebesusigaudė, kas 
vyksta, tik klausė savęs, koks čia gali būti ryšys, kai tas jūreivis savo 
ruožtu pasisuko į kitus šios pastogės lankytojus ir pareiškė: 

— Aš mačiau, kaip jis iš penkiasdešimt jardų atstumo per petį patai- 
kė į du kiaušinius ant dviejų butelių kakliukų! Mirtinas reikalas - kaip 
šaudė kaire. 

Nors jam nesisekė visiškai suvaldyti mikčiojimo ir rankos jo nela- 
bai klausė, jis kaip tik mokėdamas vaizdžiau paaiškino - tartum būtų 
piešęs paveikslą: 

— Butelis, sakykim, štai ten. Penkiasdešimt jardų atmatuota. Ant 
butelių - kiaušiniai. Atlaužia virš peties pistoleto gaiduką. Nusitaiko. 

Pasisuko visu kūnu, stipriai užmerkė dešinę akį, paskui kažkaip į 
šoną perkreipė veidą ir nutaisęs piktadarišką išraišką įsižiūrėjo į naktį. 

— Paf! - suriko jis vieną kartą. 

Klausytojai laukė, tikėdamiesi kito sprogimo, nes antras kiaušinis 
tebebuvo savo vietoje. 

— Paf! - suriko dar kartą. 

Kiaušinis numeris du buvo aiškiai sunaikintas, jis linktelėjo galvą, 
pamerkė akį ir pridūrė kraugerišku balsu: 

— Bufalo Bilio kulka - kaip mirtis. Visur ji tave pasivys. 

Įsivyravo tyla, paskui misteris Blumas, tiesiog iš mandagumo su- 
skato klausti, ar tai buvo šaudymo varžybos, tokios kaip Bizly. 

— Atsiprašom, - pasakė jūreivis. 

— Ar seniai? — toliau klausinėjo Blumas, nesitraukdamas nė per 
plaukelį. 

— Nagi, — atsakė jūreivis, truputį suminkštėjęs, įtakotas magiško 
poveikio, kai deimantas pjauna deimantą, - tai galėjo būt prieš dešim- 
tį metelių. Apvažiavo visą platųjį pasaulį su Henglerio Karališkuoju 
cirku. Mačiau, kaip tai darė Stokholme. 

— Įdomus aplinkybių sutapimas, - nelįsdamas į akis patikėjo pa- 
slaptį Stivenui misteris Blumas. 

— Mano pavardė - Merfis, - toliau kalbėjo jūreivis, - V. B. Merfis iš 
Kerigeilou. Ar žinot, kur tai yra? 

— Kvynstauno uostas, - atsakė Stivenas. 

— Teisingai, - tarė jūreivis. - Kemdeno fortas ir Karlailio fortas. Va 
iš kur aš atplaukęs. Mano mažoji žmonelė tenais. Ji laukia manęs, 
žinau. Už Angliją, tėvynę ir grožį. Ji man tikra žmona, nemačiau jos 
jau septynerius metus - plaukiojau po pasaulį. 

Misteris Blumas be vargo įsivaizdavo jo pasirodymą sceną - jūreivis 

grįžta į savo pakelės trobelę, apmovęs piktą Jūrų Velnią - lietinga nak- 
tis, blausus mėnulis. Per visą pasaulį pas žmoną. Yra daugybė pasakoji- 
mų šia ypatinga Alisos Ben Bolt?! tema: Enokas Ardenas** ir Ripas van 
Vinklis, o gal kas nors iš čia esančių prisimena Keoką O'Lyrį??, visų 
mėgstamą kūrinį, kurį, beje, sunkiausia deklamuoti, parašė vargšas Džo- 
nas Keisis, be pretenzijų, tikros poezijos pavyzdys. Bet niekur — apie 
pabėgusios žmonos sugrįžimą, kad ir kaip ji būtų atsidavusi tam, su 
kuriuo išsiskyrė. Veidas lange! Įsivaizduokit, kaip jis nustebo, kai galų 
gale palietė krūtine finišo juostą, ir jam išaiškėjo karti tiesa apie žaviąją, 
užgeso jo meilės jausmai. Vargu ar tikėjaisi, bet aš grįžau, kad pasilik- 
čiau, ir mes pradėsime viską iš naujo. Štai ji sėdi, šiaudinė našlė, prie 
to paties židinio. Įtikėjusi, kad aš nebegyvas. Užliūliuotas gelmės lop- 
šy. O štai ten sėdi dėdė Lašinys arba Šakalys, nelygu aplinkybės, vien- 
marškinis smuklininkas iš „Karūnos ir inkaro“, valgo romšteksą su 
svogūnais. Tėvui kėdės nėra. Uūū! Viesulas! Paskutinis naujagimis jai 
ant kelių, post mortem?* vaikas. Aukštai opa! Ir opapa! Šuoliuoja pa- 
dūkęs tandemas. O! Nusilenk prieš tai, kas neišvengiama. Kentėk ir 
šypsokis. Labai tave myliu, tavo sielvartaujantis vyras. V. B. Mertis. 

Jūreivis - vargu ar jis buvo dublinietis - pasisuko į vieną iš vežėjų ir 
paprašė: 

— Klausyk, gal pavaišintum kramtomuoju, ką? 

Vežėjas, į kurį buvo kreiptasi, kaip pasirodė, neturėjo, bet šeimi- 
ninkas ištraukė žaidimo kauliuko dydžio presuoto kramtomo tabako 
gabalėlį iš kabančio ant vinies savo gerojo švarko, ir prašomas daiktas 
buvo perduotas iš rankų į rankas. 

— Dėkingas, - tarė jūreivis. 

Jis įsikišo tabaką į žabtus ir kramtydamas, pamikčiodamas iš lėto 
tęsė: 

— Atplaukėm šįryt, vienuoliktą, tristiebis „Rouzvyn“?, su plytomis 
iš Bridžvoterio. Parsisamdžiau jūreiviu, kad čia atplaukčiau. Po pietų 
su manim atsiskaitė. Štai mano atleidimo raštas. Matot? V. B. Merfis, 
pirmos klasės jūreivis. 

Kad paliudytų savo žodžius, ištraukė iš vidinės kišenės nelabai šva- 
rų sulankstytą dokumentą ir įteikė savo kaimynams. 

— Turbūt nemažai pasaulio matėt, - pastebėjo šeimininkas remda- 
masis į bufetą. 


II 


— Nagi, - atsakė pamąstęs jūreivis, - nuo tada, kai pirmąkart užli- 
pau ant denio, ne vieną sykį žemę apsukau. Plaukiojau Raudonojoj 
jūroj. Buvau Kinijoj ir Šiaurės Amerikoj, ir Pietų Amerikoj. Mačiau 
daugybę mažų ir didelių ledkalnių. Buvau Stokholme, mačiau Juodą- 
ją jūrą, Dardanelus, su kapitonu Daltonu - jis geriausias iš visų kalės 
vaikų, kurie tik kada yra nuskandinę laivą. Regėjau Rusiją. Gospodi 
pomilui. Šitaip meldžiasi rusai. 

— Tai jau tikrai prisižiūrėjot visokių įdomybių, - įsiterpė vežikas. 

— Nagi, - atsakė jūreivis, stumdydamas burnoje pusiau sukramtytą 
tabaką, - ir įdomybių prisižiūrėjau, ir vienokių, ir anokių. Mačiau, 
kaip krokodilas nukando inkaro kablį, jis jam - kaip man tabakas. 

Išsiėmė iš burnos minkštą gabaliuką ir įsidėjęs tarp dantų nirtulin- 
gai perkando. 

— Triukšt! Štai taip. Mačiau žmogėdras Peru, jie ėda lavonus ir ark- 
lių kepenis. Pažiūrėkit. Va jie. Draugas atsiuntė. 

Pagrabinėjęs iš vidinės kišenės ištraukė spalvotą atviruką - ji, atro- 
do, buvo savotiška jo saugykla - ir pastūmė per stalą. Užrašas ant jo 
skelbė: Cboza de Indios. Beni, Bolivia*“. 

Visų akys nukrypo į rodomą vaizdą: grupė moterų laukinukių su 
siaurom strėnjuostėm, pritūpusios, primerktomis akimis, žindančios 
kūdikius, suraukusios antakius, miegančios, tarp pulko vaikų (jų bu- 
vo turbūt apie dvidešimt), šalia - primityvios karklinės trobelės. 

— Kramto koką visą dieną, - pridūrė švelnusis jūrų šturmuotojas. — 
Pilvai - kaip tarkos. O kai nebegali gimdyti, nusipjauna spenius. Ma- 
tot, štai sėdi nuogom subinėm ir ryja žalias arklių kepenis. 

Kelias minutes, jei ne daugiau, jo atvirukas buvo ponų naivuolių 
susidomėjimo objektas. 

— O žinote, kaip galima juos atbaidyti? - lyg tarp kita ko paklausė jis. 

Niekas nepasisiūlė paaiškinti, ir jis reikšmingai mirktelėjo tardamas: 

— Stiklas. Jis juos atbaido. Stiklas. 

Misteris Blumas, nerodydamas nuostabos, tartum netyčia apvertė 
atviruką, norėdamas atidžiau apžiūrėti pusiau nusitrynusį adresą ir 
pašto antspaudą. Ten buvo parašyta: Tarjeta Postal. Senor A. Boudin, 
Galeria Beccbe, Santjago, Chile*". Jam ypač krito į akis tai, kad nebu- 
vo jokio pranešimo. Nors jis neskubėjo patikėti papasakotąja sensa- 
cinga istorija (kaip ir tuo epizodu apie kiaušinių nukepimą, nepaisant 


226 


EUMAJAS 


Vilhelmo Telio ir „Maritanoje“ apdainuoto Lazerilo 17 Don Cezaro 
de Bazano nuotykio, kai pirmojo kulka pramušė antrojo skrybėlę), 
pastebėjęs, kad neatitinka pavardė (tariant, jog jis iš tiesų buvo tas, 
kaip pasivadino, o ne plaukiojo po svetima vėliava, kur nors paslap- 
čia apvertęs aukštyn kojom kompasą) ir menamas to laiško adresatas, 
taigi jam kilo įtarimų dėl mūsų draugo bona fides, vis dėlto šitai jam 
kažkaip priminė apie jo paties ilgai brandinamą planą, kurį ketino 
vieną dieną įgyvendinti, kokį trečiadienį ar šeštadienį, būtent - nuke- 
liauti į Londoną ilgu jūros keliu, tai nereiškia, kad jis kada nors buvo 
daug ir toli keliavęs, bet širdies gilumoje visuomet jautėsi esąs apsigi- 
męs nuotykių ieškotojas, nors dėl likimo ironijos liko sausumos žiur- 
ke, jei nekalbėsime apie išvykas iki Holihedo**, tolimiausią iš jo kelio- 
nių. Martinas Kaningemas dažnai kartodavo, kad per Eganą gaus jam 
leidimą, bet galiausiai visuomet netikėtai vis iškildavo kokia nors su- 
mauta kliūtis ir planas neišdegdavo. Bet jei, tarkime, tektų pakloti 
reikalingą sumą grynais, ir dėl to Boidas mirtų iš sielvarto??, neatsiei- 
tų labai brangiai, kišenė leistų, blogiausiu atveju kelios ginėjos, turint 
omeny tai, kad kelionės kaina į Malingerą, kur jis ruošėsi važiuoti, 
buvo penki šilingai ir šeši pensai - pirmyn ir atgal. Kelionė būtų nau- 
dinga sveikatai dėl gydančio ozono poveikio, ir visais atžvilgiais ma- 
loni, ypač tam, kurio nesveikos kepenys, pakeliui pamatytum įvai- 
riausių vietų, Plimutą, Folmutą, Sauthemptoną ir taip toliau, o viską 
vainikuotų - pažintinis didžiosios sostinės įžymybių apžiūrėjimas, mūsų 
dienų Babilono reginys, kur jis, be abejonės, išvystų didžiausius pasie- 
kimus, bokštą, abatiją, Park Lein grožį, atnaujintų su jais pažintį. Tuo- 
jau pat jam toptelėjo ir kita, visai nebloga mintis —- juk ten galėtų 
apsižvalgyti ir nuspręsti, ar verta stengtis organizuoti vasaros koncer- 
tinę turnė po garsiausius kurortus - Margeitas su bendromis maudyk- 
lėmis, pirmaklasėmis hidroterapinėmis voniomis ir mineraliniais šal- 
tiniais, Istbornas, Skarboras, Margeitas ir taip toliau, nuostabusis Born- 
mutas, Lamanšo salos ir kitos ištaigingos vietelės, galbūt tai pasirodytų 
nepaprastai pelninga. Savaime suprantama, ne su kokia nusususia 
kompanijėle arba vietinėm damom mėgėjom, tokiom kaip ponia Mak- 
koj - paskolinkit man savo lagaminą, ir aš atsiųsiu jums bilietą. Ne, 
tik aukščiausias lygis, visos Airijos žvaigždės, Tvydis ir Flaueris, di- 
džiosios operos trupė, jo paties teisėta sutuoktinė atlieka primadonos 

vaidmenį - kaip atsakomasis smūgis Elsterio Graimso ir Mudžio-Mei- 
nerso kompanijoms, visiškai paprasta, jis beveik neabejojo sėkme, tik 
reikėtų išpūsti reklaminį burbulą vietiniuose laikraščiuose, ir kad tuo 
užsiimtų koks apsukrus vyrukas, mokantis patraukyt už reikalingų 
virvelių, ir šitaip suderintų biznį su malonumu. Tačiau kas? Tai ir bu- 
vo kliūtis. 

Be to, nebūdamas visiškai tikras, jis pamanė, jog naujų kelių atvė- 
rimo srity atsiveria platus veiklos laukas, kad reikia neatsilikti nuo 
epochos, apropos Fišgardo-Rozlerio maršrutas, kuris kaip kalbama, 
vėl buvo įtrauktas į tuščiažodžiavimo departamentų dienotvarkę, bet, 
kaip įprasta, įstrigo biurokratų, pasenusių pažiūrų tingių valdininkų 
ir apskritai bukapročių pinklėse. Tai buvo neabejotinai puiki proga 
parodyti pastangas bei iniciatyvą ir patenkinti plačiosios visuomenės, 
vidutinio žmogaus, taip sakant, Brauno, Robinzono ir Ko., kelionių 
poreikius. 

Taip pat buvo liūdna ir absurdiška, kalbant apie tai, ir čia nemaža 
mūsų išgirtosios visuomenės kaltė, kad iš eilinio žmogaus, kai jo orga- 
nizmui išties reikalingas pastiprinimas, dėl kelių apgailėtinų svarų bu- 
vo atimta teisė pamatyti daugiau pasaulio, kuriame gyvenam, ir mes 
priversti visąlaik tupėti uždaryti narveliuose, nuo tada, kai atsilikęs 
kriošena paėmė mane į žmonas. Pagaliau, velnias griebtų, prasikanki- 
nę vienuolika ar daugiau pilkų mėnesių, jie nusipelnė - po viso miesto 
triukšmo - radikaliai pakeisti savo venue“? vasarą, pasirinktinai, kai 
ponia Gamta yra įspūdingiausia, ir šitai prilygsta nei daugiau, nei ma- 
žiau — naujo gyvenimo pradžiai. Taip pat puikiausiai galima pailsėti ir 
gimtojoje saloje - žavios miškingos vietos, kur galima atgauti jėgas ir 
mėgautis gausybe pramogų, be to, pakelti organizmo tonusą pačiame 
Dubline ir vaizdingose jo apylinkėse, net Pulafukas, kur kursuoja ga- 
rinis tramvajus, bet ir toliau nuo vedančios iš proto minios*!, Viklou, 
teisingai pavadintos Airijos sodu, ideali vieta pagyvenusiems dvirati- 
ninkams, kol nelyja, ir Donegolo tyrai, kur coup d'oeiP?, jeigu tiesą 
kalba, buvo nepaprastai puikus, nors ši vietovė nebuvo lengvai pa- 
siekiama, taigi lankytojų srautas dar nebuvo toks, koks galėtų būti, įver- 
tinus aiškią naudą, kokią galima iš jos turėti, o Houtas su savo istorinė- 
mis ir kitomis asociacijomis - Šilkinis Tomas, Greis O'Meli, Jurgis IV**, 
rododendrai keletas šimtų pėdų virš jūros lygio - buvo mėgstamiau- 

sias ir dažnai lankomas įvairaus tipo bei visuomeninės padėties žmo- 
nių, ypač pavasarį, kai vaizduotė jaunų“, bet ir jam teko regėti pakan- 
kamai mirčių: šoko nuo uolų savo noru ar nukrito atsitiktinai, pa- 
prastai, beje, nuo kairiosios atšakos, kuri yra tik per tris ketvirčius 
valandos nuo kolonos**. Nes, savaime suprantama, šiuolaikinis turiz- 
mas dar gyveno, taip sakant, savo kūdikystės dienas, o aptarnavimas 
anaiptol nepanėšėjo į tobulą. Jam buvo įdomu perprasti, - vien iš 
paprasto ir gryno smalsumo, - ar maršrutas atsiranda dėl intensyvaus 
judėjimo, ar atvirkščiai, o gal - čia ir tas, ir anas. Apvertęs atviruką su 
paveikslėliu, perdavė jį Stivenui. 

— Sykį aš mačiau kiną, - porino šaunusis pasakorius, - jisai turėjo 
mažų piliulių, padarytų lyg iš glaisto, taigi meta jas į vandenį, o jos 
išsiskleidžia, ir kiekviena vis kitokia. Viena - kaip laivas, kita — kaip 
namas, dar kita - kaip gėlė. O dar verda sriubą iš žiurkių, - pridūrė 
gardžiuodamasis, - tie kinai. 

Turbūt išvydęs abejonę jų veiduose, keliauninkas toliau dalijosi sa- 
vo nuotykiais. 

— O Trieste mačiau, kaip užmušė žmogų - toks italų vyrukas. Peiliu 
į nugarą. Va tokiu peiliu! 

Kalbėdamas išsitraukė grėsmingą lenktinį peilį, visiškai atitinkantį 
savo šeimininko išvaizdą, ir laikė jį taip, lyg būtų pasiruošęs smogti. 

— Sykį bordely susikirto du kontrabandininkai, kuris kurį apga- 
vo. Taigi vyrutis pasislėpė už durų - ir tik strykt jam už nugaros. Na 
taip! Tuoj susitiksi su angelais, sako. Šmaukšt! Suvarė tarp menčių 
iki kriaunų. 

Niūriu žvilgsniu mieguistai visus apžvelgė lyg provokuodamas to- 
lesnius klausimus, jeigu anie dar tokių turėjo. 

— Geras plieno daikčiukas, - pakartojo jis, - apžiūrinėdamas savo 
grėsmingą stilleto. 

Po šios šiurpios dėnouement““, kurios pakako, kad būtų įbauginti 
atkakliausieji, taukštelėjęs užlenkė ašmenis ir vėl paslėpė minėtąjį ginklą 
savo siaubo kambary arba, kitaip tariant, kišenėje. 

— Jie labai įgudę naudotis šaltaisiais ginklais, - patarnaudamas vi- 
siems tarė kažkas, aiškiai nieko nenutuokiantis. - Štai kodėl visi ma- 
nė, kad parke tuos užsieniečius nužudė nenugalimieji, nes buvo pa- 
naudoti peiliai. 


II 


Po šios pastabos, aiškiai dvelkiančios „kur nežinojimas yra palai- 
ma“?' misteris Blumas ir Stivenas, kiekvienas savaip, bet abu instink- 
tyviai, susižvalgė reikšmingais žvilgsniais, griežtai laikydamiesi pagar- 
bios tik e2:re nous3š tylos ir pažiūrėjo į tą pusę, kur Ožkakailis, kitaip 
tariant, šeimininkas, leido skysčio srovelę iš virintuvo. Jo nenuspėja- 
mas veidas, tikras meno kūrinys ir tobulas daiktas savyje, kurio ne- 
įmanoma aprašyti, darė tokį įspūdį, kad jis nė truputėlio nenuspėjo, 
kas čia vyksta. Keista labai. 

Paskui stojo šiek tiek ištęsta pauzė. Vienas vyras priešokiais skaitė 
dėmėtą nuo kavos vakarinį laikraštį; kitas žiūrinėjo atviruką su čiabu- 
vių cboza de; dar kitas skaitinėjo jūrininko atleidimo iš tarnybos raš- 
tą. Misteris Blumas, kiek tai asmeniškai buvo su juo susiję, tiesiog 
susimąstęs svarstė. Jis gerai prisiminė tą atsitikimą, apie kurį jau buvo 
užsiminta, lyg šis būtų įvykęs vakar, o iš tiesų - maždaug prieš dvide- 
šimt metų, tomis neramumų kaime dienomis, tuomet tai, vaizdžiai 
šnekant, sukrėtė visą civilizuotą pasaulį, devintojo dešimtmečio pra- 
džioje, aštuoniasdešimt pirmaisiais, tiksliau, kai jam buvo tik suėję 
penkiolika. 

— Klausyk, šefe, - nutraukė tylą jūreivis. - Grąžink popierius. 

Reikalavimas buvo įvykdytas, ir jis čežindamas sugriebė juos nagais. 

— Ar esat matęs Gibraltaro uolą? - pasiteiravo misteris Blumas. 

Jūreivis maldamas žiaunomis išsiviepė - tai galėjo reikšti ir taip, ir ne. 

— O, tai jūs ir ten buvote, - tarė Blumas, - Europos iškyšuly, — 
pamanęs, kad anas buvo, ir tikėdamasis, jog šis klajūnas ką nors iš tų 
prisiminimų galėtų, bet tas nesugebėjo, tik paleido į pjuvenas čiurkšlę 
seilių ir tingiai paniekinamai papurtė galvą. 

— O kokiais maždaug metais? - kamantinėjo misteris Blumas. - 
Gal pamenat laivus? 

Mūsų soi:-disant?? jūreivis kurį laiką smarkiai kramtė, gardžiai, 
paskui atsakė. 

— Man nusibodo visos tos uolos jūroje, - tarė jis, - ir valtys, ir 
laivai. Visą laiką sūdyta mėsa. 

Akivaizdžiai nuilsęs nutilo. Jo tardytojas, suvokęs, jog, matyt, ne- 
daug ką peš iš tokio gudraus seno kliento, pasinėrė į tuščias svajas 
apie milžiniškus vandens plotus, dengiančius Žemės rutulį. Pakanka 
pasakyti, jog tik prabėgomis pažvelgus į žemėlapį, pasirodydavo, kad 

vanduo dengia visus tris ketvirčius, taigi jis aiškiai suprato, ką tat reiš- 
kia - valdyti bangas. Ne vieną sykį - mažiausiai tuziną - netoli „Šiau- 
rės jaučio“ Dolimaunte matė nukaršusį patyrusį seną jūreivį, aiškiai 
visų apleistą žmogų, kuris nuolatos sėdėdavo ant apsauginės sienelės 
prie nelabai kvapnios jūros ir užsimiršęs žvelgdavo į ją, O ji į Jį, svajo- 
damas apie gaivius miškus ir ganyklas žalias*?, kaip kažkas kažkur 
dainuoja. Ir jam visuomet knietėjo sužinoti priežastį. Galbūt anas mė- 
gino įminti kokią paslaptį blaškydamasis tarp antipodų ir panašiai, ir 
virš, ir po, na ne visai po, bandydamas likimą. Bet vienas šansas iš 
dvidešimties, kad iš tikrųjų čia kokia paslaptis. Vis dėlto nesigilinant į 
reikalo minutiae“!, egzistavo iškalbingas faktas, kad jūra — štai visa 
savo didybe, todėl, suprantama, kas nors turi ja plaukiot ir mesti iššū- 
kį apvaizdai, nors tai galų gale rodė, kaip žmonės paprastai įsigudrina 
užkrauti tokią naštą kitiems, panašu į pragaro idėją, loteriją ir draudi- 
mą, visur tie patys būdai, taigi bent jau dėl to sskmadieninė gelbėjimo 
tarnyba yra labai pagirtina institucija, kuriai plačioji publika, nepai- 
sant to, kur gyvena, krašto gilumoje ar pajūryje, sulaukusi nemoka- 
mos pagalbos, kaip būna tokiais atvejais, turi būti dėkinga, taip pat ir 
uostų viršininkams, ir pakrančių priežiūros tarnybai, kuri privalo pa- 
siimti reikmenis, atsistumti nuo kranto ir pasinerti į stichiją bet ku- 
riuo metų laiku, kai pareiga pašaukia, „Airija tikisi, kad kiekvienas 
vyras“ ir taip toliau, o kartais jiems tenka išgyventi baisių akimirkų 
žiemos metu, be to, nereikia pamiršti plaukiojančių Airijos švyturių, 
Kišo ir kitų, kurie gali bet kurią akimirką apvirsti aukštyn kojom, 
kartą jis su savo dukterim apiplaukdamas vieną tokį patyrė, na jei ne 
audrą, tai bent supimą. 

— Buvo toks vyrutis, plaukiojo su manim „Klajūnu“, - vėl prabilo 
senas jūrų vilkas, patsai klajūnas. - Tai jis išlipo į krantą ir įsidarbino 
kamerdineriu pas vieną džentelmeną, už šešis gabaliukus per mėnesį. 
Šitos kelnės, kurias esu apsimovęs, yra jo, ir dar man davė brezentinę 
striukę, ir tas lenktinis peilis jo. Aš ir pats tokio darbo norėčiau - 
nuskuti, sušukuoji. Nusibodo trainiotis po pasaulį. Mano sūnus, De- 
nis, irgi pabėgo jūron, nors motina jam buvo suradusi vietą medžiagų 
krautuvėj Korke, kur būtų vargo nematęs. 

— O kiek jam metų? - pasiteiravo vienas iš klausytojų, jis, beje, iš 
profilio buvo šiek tiek panašus į Henrį Kempbelą, miesto tarybos sek- 

retorių, pamiršusį varginančius kontoros rūpesčius, aišku, nesiskutu- 
sį, apskurusiais keistais apdarais ir su labai nosies dažus primenančiu 
priedu ties nosies galu. 

— Nagi, - iš lėto, lyg spręsdamas keblų klausimą, atsakė jūreivis. — 
Mano sūnui Denui? Turbūt apie aštuoniolika dabar, kaip man atrodo. 

Paskui šis tėvas iš Skiberyno*? abiem rankom atsiplėšė savo pilkų 
arba, kad ir kaip būtų, nešvarių marškinių antį ir pasikasė krūtinę, ant 
kurios buvo galima įžiūrėti piešinį, ištatuiruotą melsvu kinišku rašalu, 
turintį vaizduoti inkarą. 

— Tas gultas Bridžvotery buvo pilnas utėlių, - pastebėjo jis. - Aišku 
kaip dieną. Reikia išsimaudyt - rytoj ar poryt. Neišdegs toms dvas- 
noms su manim. Nepakenčiu tų suskių. Iščiulps kraują iki paskutinio 
lašo, iščiulps. 

Matydamas, kad visi žiūri į jo krūtinę, jis dėl jų dar plačiau prasklei- 
dė marškinius tam, kad virš gerbiamo nuo seno jūreivių vilties bei 
ramybės simbolio jie pamatytų visą vaizdą, skaičių 16 ir gana niūrios 
išraiškos jauno vyro veido profilį. 

— Tatuiruotė, - paaiškino demonstruotojas. - Man ją padarė, kai 
štilio metu stovėjom Juodojoj jūroj prie Odesos su kapitonu Saltonu. 
Toks vyrutis Antonijo man ją nupiešė. O štai jis pats - graikas. 

— Ar labai skaudėjo, kai badė? - pasiteiravo kažkas jūreivio. 

Tačiau tasai gerbiamasis baisiausiai įnikęs kažką rankiojo ant sa- 
vęs. Lyg spaudė, lyg... 

— Pažiūrėkit čia, - paliepė jis, rodydamas Antonijo. - Čia jis keikia 
šturmaną. O štai čia, — pridūrė jis, — tas pats vaikis, —- ištempė odą 
pirštais: akivaizdžiai kažkokia gudrybė, - jau juokiasi išgirdęs kokį 
pokštą. 

Ir iš tikrųjų atrodė, kad jaunuolio, vardu Antonijo, įpykęs veidas 
mėgina per prievartą išspausti šypsnį, ir šis keistas įspūdis visiems su- 
kėlė nevaldomą susižavėjimą, įskaitant ir Ožkakailį - šis net kaklą 
ištempė. 

— Taigi, taigi, - atsiduso jūreivis, nuleidęs akis į savo vyrišką krūti- 
nę. - Jo 1rgi nebėra. Rykliai paskui suėdė. Taigi, taigi. 

Jis atleido odą ir profilis vėl įgijo įprastą išraišką. 

— Švarus darbelis, - tarė pirmas uosto krovikas. 

— O kam tas numeris? — pasiteiravo bastūnas numeris du. 


EUMAJAS 


— Gyvą suėdė? —- paklausė jūreivio trečiasis. 

— Taigi, taigi, - vėl atsiduso minėtas personažas, šįsyk truputėlį 
linksmiau, lyg pamėginęs pusiau nusišypsoti, tik labai trumpai, tam 
klausėjui apie numerį. - Jis buvo graikas. 

Paskui pridūrė su ganėtinai nedorėlišku linksmumu, atsižvelgiant į 
ano tariamą galą: 

— Toks pat kaip tas senas netikša Antonijo. Paliko mane ir paspru- 
kijo. 

Pro pastogės tarpdurį šnairai dėbtelėjo gatvinės veidas, nubliz- 
gintas ir išvargęs po juoda šiaudine skrybėle, akivaizdžiai žvalgybi- 
niu tikslu - ar neras čia grūdų savo malūnui. Misteris Blumas, nelabai 
išmanydamas, į kurią pusę žiūrėti, tą pat akimirką nusisuko, suneri- 
męs ir suirzęs, nors iš išorės ramus, ir pakėlė nuo stalo rausvą laikraš- 
tį, Ebi gatvės leidinį, atidėtą į šalį to vežiko, jeigu anas juo buvo, pakė- 
lė ir pažvelgė į rausvą popierių, bet kodėl rausvas? Taip pasielgė to- 
dėl, kad iš karto tarpdury pažino veidą, kurį probėgšmom matė šią 
popietę Ormondo krantinėje, tos puskvailės moteriškės iš skersgat- 
ViO, ji žinojo, kad ponia rudu kostiumu gyvena su jumis (misis B.) ir 
siūlėsi išskalbti nešvarius baltinius. O kodėl skalbti - tai atrodė ganė- 
tinai miglota, ar ne? 

Jūsų nešvarūs skalbiniai. Vis dėlto atvirumas vertė jį prisipažintu, 
kad Holis gatvėje 1r pats skalbdavo savo žmonos suteptus apatinius 
baltinius, ir lygiai taip pat moterys nesibodėdavo skalbti panašių vy- 
riškų daiktų su Bjulio ir Dreiperio firmos rašalu įrašytais inicialais 
(suprask, tai jos daiktai), jeigu iš tikrųjų juos mylėjo, taip sakant. My- 
lėk mane, mylėk mano nešvarius marškinius. Tačiau tą akimirką, sė- 
dėdamas lyg ant karštų žarijų, jis troško ne tos moters draugijos, bet 
geidė, kad ji pasišalintų, ir pajuto tikrą palengvėjimą, kai šeimininkas 
griežtu mostu jai paliepė eiti savo keliais. Pro „Evening Telegraph“ 
kraštą jis už durų probėgšmom išvydo jos veidą su sustingusiu silp- 
naprotės šypsniu, liudijančiu, kad jai tikrai ne visi namie, - ji tik nužvel- 
gė, aiškiai pralinksmėjusi, spoksotojus į jūreivišką Škiperio Merfio 
krūtinę, ir kitą akimirką ištirpo. 

— Kanonierė, - tarė šeimininkas. 

— Man nesuprantama, - patikėjo paslaptį Stivenui misteris Blumas, - 
kaip, žvelgiant iš medicininio požiūrio taško, šitokia bjauri būtybė, ką 

tik išėjusi iš Loko ligoninės, pradvisusi liga, gali būti tokia begėdė ir 
ieškoti klientų, arba kaip bet koks sveiko proto vyras, jeigu nors kiek 
vertina savo sveikatą. Nelaimingas padaras! Žinoma, aš esu tikras, 
kad dėl jos būklės atsakingas koks nors vyras. Vis dėlto nesvarbu, 
kokia priežastis... 

Stivenas nebuvo atkreipęs į ją dėmesio, jis tik gūžtelėjo pečiais ir 
pastebėjo: 

— Šioj šaly žmonės parduoda daug bjauresnių dalykų, nei ji kada 
nors turėjo, ir varo pelningą prekybą. Bijokite ne tų, kurie parduoda 
kūną ir neturi galios nupirkti sielą“*. Ji blogas pirklys. Brangiai perka 
ir pigiai parduoda. 

Vyresnis vyras, kuris anaiptol nebuvo senmergė ar apsimestinai dro- 
vi moteris, pareiškė, jog tai - ne kas kita, kaip viešas skandalas, ku- 
riam reikia instanter“* padaryt galą, turint omeny tai, kad tokio tipo 
moterys (visiškai atmetus bet kokius senmergiškus skrupulus), neiš- 
vengiamas blogis, neregistruojamos ir valdžios neverčiamos atlikti pri- 
deramą medicininę apžiūrą, tai dalykas, kuriam jis, kaip paterfami- 
las“, gali autoritetingai pareikšti, iš pat pradžių ryžtingai pritarė. Ir 
tas, kas imsis tokių priemonių, taip jis pasakė, ir nuodugniai išgvil- 
dens šį klausimą, suteiks ilgalaikės naudos visiems, kuriuos tai liečia. 

— Jūs, kaip geras katalikas, - jis pastebėjo, kalbėdamas apie kūną ir 
sielą, — tikite siela. O gal turite omeny intelektą, proto galią, kaip 
tokią, kaip atskirą nuo visų išorinių daiktų, šio stalo, sakykim, ar šito 
puodelio? Aš pats tuo tikiu, nes kompetentingi žmonės tai paaiškino 
kaip pilkosios materijos vingius. Priešingu atveju mes niekuomet ne- 
būtumėm išradę tokių dalykų kaip, pavyzdžiui, Rentgeno spinduliai. 
Kaip manote? 

"Taip užspeistam į kampą Stivenui teko nežmoniškai įtempti atmin- 
tį, kad susikauptų ir pabandytų ką nors prisiminti prieš atsakydamas: 

— Man buvo tvirtinama, remiantis didžiausiu autoritetu, kad tai — 
paprasta ir todėl negendanti substancija. Ji būtų nemari, kaip supran- 
tu, bet egzistuoja galimybė, kad ją sunaikins Pirminė priežastis, tai yra 
tas, kuris, sprendžiant iš to, ką esu girdėjęs, gali šitai pridėti prie kitų 
savo storžieviškų išdaigų sąrašo, kadangi corruptio per se ir corruptio 
per accidens““ uždrausti dangiškojo dvaro etiketo. 

„Misteris Blumas visiškai sutiko su to, kas pasakyta, esme, nors mis- 

tinės subtilybės jam, kaip žemiškai būtybei:, truputėlį buvo neaiškios, 
bet jis pasijuto galįs nesutikti su sąvoka, taigi tuoj pat atšovė: 

— Paprasta? Nemanyčiau, kad tai - tinkamas žodis. Žinoma, aš su- 
tinku su jumis ir pripažįstu, kad labai retai mes išties galime sutikti 
sielą. Bet esu linkęs tvirtinti, kad viena, pavyzdžiui, yra išrasti tuos 
spindulius, kaip padarė Rentgenas, arba teleskopą, tai - Edisono nuo- 
pelnas, nors, atrodo, tai atsitiko dar prieš jį; turėjau omeny Galilėjų. 
Tas pat pasakytina ir apie dėsnius, tarkime, tokio plataus gamtos fe- 
nomeno kaip elektra, bet teigti, kad tiki antgamtiniu Dievu - tai jau 
visai kas kita. 

— O! - paprieštaravo Stivenas, - tai neginčijamai įrodyta keliuose 
plačiai žinomuose Šventojo Rašto epizoduose, jau nekalbant apie ša- 
lutinius įrodymus. 

Tačiau šiuo subtiliu klausimu mūsų pašnekovų požiūriai išsiskyrė, 
nes visiškai skirtingas buvo abiejų išsimokslinimas ir visa kita, ir dide- 
lis amžiaus skirtumas. 

- Įrodyta? - nesutiko labiau patyręs iš tų dviejų, laikydamasis savo 
pozicijos. - Nesu toks tikras. Apie tokius dalykus kiekvienas žmogus 
turi savo nuomonę, ir aš, nepiršdamas sektantiško šio reikalo aspek- 
to, drįstu 12 toto“" nesutikti su jumis. Jei jau atvirai, aš įsitikinęs, kad 
visi tie tekstai — tik klastotė, visus juos tikriausiai įrašė vienuoliai, ar- 
ba, kitaip tariant, tai - kaip didysis mūsų nacionalinio poeto klausi- 
mas — kas būtent juos parašė, panašiai kaip „Hamleto“ ir Bekono at- 
veju, o kadangi jūs išmanote Šekspyro kūrybą nepalyginti geriau už 
mane, man aišku, nereikia to ir sakyti. Beje, kodėl negeriate kavos? 
Leiskit išmaišysiu, ir paimkit bandelę. Ji primena vieną iš mūsų škipe- 
rio plytų, apgaulinga išorė. Bet niekas negali duoti to, ko neturi. Para- 
gaukit truputį. 

— Negaliu, - išspaudė Stivenas, nes jo protiniai organai šiuo metu 
atsisakė patarinėti toliau. 

Priekabių ieškojimas, kaip sako patarlė, tuščias daiktas, taigi mis- 
teris Blumas nutarė verčiau gerai išmaišyti — ar bent pabandyti tai 
padaryti - sutirštėjusį cukrų ant dugno ir su kandumui artimu jausmu 
mąstė apie „Kavos rūmų“ veiklą (ir pelningą) blaivybės srity. Be abe- 
jonės, jie siekė teisingų tikslų, ir, nesileidžiant į jokius svarstymus, 
padarė daug gero. Buvo steigiamos užeigos, tokios kaip ši, kur buvo 

sėdima be jokio alkoholio, kad galėtų užsukti vėlyvi keliauninkai, bu- 
vo organizuojami koncertai, dramos vakarai ir rengiamos naudingos 
kvalifikuotų žmonių paskaitos (įėjimas nemokamas) platiesiems gy- 
ventojų sluoksniams. Kita vertus, jis aiškiai ir skausmingai atsiminė, 
kad už skambinimą pianinu jo žmonai, madam Merion Tvydi, kuri 
vienu metu buvo juos išgarsinusi, jie mokėjo išties labai kuklų atlygi- 
nimą. Idėja, kuria jis buvo linkęs stipriai tikėti, buvo daryti gera ir 
turėti iš to naudos, nesant jokios vertos paminėti konkurencijos. Džio- 
vintuose žirniuose buvo rasta nuodingo vario sulfato SO, ar panašiai, 
jis prisiminė, kad skaitė apie tai kažkur pigioj valgykloj, bet negalėjo 
atsiminti, kada tai buvo ir kur. Šiaip ar taip, kontrolė, visų valgomų 
dalykų medicininė kontrolė, atrodė jam būtina labiau negu bet kada 
anksčiau, ir daktaro Tiblio „Vai-kakavos“ populiarumą turbūt paaiš- 
kino tai, kad buvo atlikta jos medicininė analizė. 

— Gurkštelkit dabar, - jis išdrįso priminti kavą, kai ją išmaišė. 

Šitaip įkalbėtas bent jau paragauti jos, Stivenas pakėlė iš rudo kla- 
no - kava išsiliejo keliama - už auselės sunkų puoduką ir siurbtelėjo 
gurkšnelį bjauraus gėrimo. 

— Vis dėlto, jei maistas - tai tik neskystas, - drąsino jį gerasis geni- 
jus, —- esu karštas neskysto maišto šalininkas. - Jo vienintelis tikslas 
visuomet buvo anaiptol ne gurmaniškumas, o reguliarus maitinima- 
sis, kaip s:1e gua non“š, norint dirbti bet kokį darbą, protinį ar fizinį. — 
Jums reikia daugiau sotaus maisto. Pasijustumėt visai kitas žmogus. 

— Ko nors skysto galiu, - pasakė Stivenas. - Bet padarykite man 
paslaugą, patraukit tą peilį. Negaliu žiūrėt į jo smaigalį. Jis man pri- 
mena Romos istoriją“". 

Misteris Blumas greitai padarė, ko prašomas, ir patraukė į šalį ap- 
kaltintąjį daiktą, buką peilį su paprasta kauline rankena, neturintį nieko 
bendro, žiūrint paprasto mirtingojo akimis, su Roma ar antuka, paste- 
bėjęs, beje, jog tas galas buvo mažiausiai pastebima jo detalė. 

— Mūsų bendro draugo pasakojimai yra panašūs į jį patį, - confi- 
dente sotto voce“? pažymėjo peilių tema Blumas. - Ar manote, kad tai 
tiesa? Jis galėtų pasakot tokius nebūtus dalykus valandų valandas per 
visą naktį, meluodamas kaip senas šiaučius. Štai, pažvelkit į jį. 

Tačiau, nors jo akys ir buvo drumstos nuo nemigos bei jūros oro, 
gyvenime dažnai pasitaikydavo atsitikimų ir įvairių baisių sutapimų, 

taigi visiškai įmanoma, kad čia ne viskas buvo išgalvota, net jei iš pirmo 
žvilgsnio visuose pramanuose, kuriuos jis traukė iš savo skrynios ir va- 
dino visiška tiesa kaip evangelija, ir nedaug buvo tikrumo. 

Tuo metu jis įdėmiai apžiūrinėjo individą, sėdintį priešais, nesi- 
liaudamas jo šerlokholmsinti nuo tos akimirkos, kai tik pastebėjo. Nors 
tai buvo gerai išsilaikęs vyras, išsaugojęs nemažai gyvybinių jėgų, ne- 
paisant smulkmenos - polinkio plikti, bet jo išorėj buvo kažkas netik- 
ro, ir tai kėlė įtarimą, kad jis neseniai paleistas iš kalėjimo, ir vaizduo- 
tei nereikėjo ypatingų pastangų tokį fatališkos išvaizdos keistuolį su- 
sieti su kokia pakulų ir malūno brolija. Įmanoma netgi tai, kad jis pats 
ir susidorojo su tuo žmogum, darant prielaidą, jog pasakojo apie savo 
atvejį, kaip žmonės dažnai daro, apie savo darbus - kitiems, taigi — 
pats jį ir užmušė ir ištupėjo kokius ketverius ar penkerius metelius 
kokioj šlykščioj cypėj, jau nekalbant apie tą personažą Antonijo (jo- 
kio ryšio su tokio paties vardo dramatiniu personažu, kurį pagimdė 
mūsų nacionalinio poeto plunksna), kuris atpirko savo nuodėmes mi- 
nėtu melodramatišku būdu. Kita vertus, jis galėjo ir akis dumti, tai 
atleistinas silpnumas, nes tikriausių mulkių Dublino gyventojų drau- 
gija, na kad ir vežikų, laukiančių žinių iš užsienio, galėtų sugundyti 
bet kokį seną jūreivį, išmaišiusį jūras ir vandenynus, paporinti kokią 
istorijėlę apie škuną „Hesperus“ ar panašiai. Ir galų gale bet kokios 
melagystės, kurių žmogus pripasakoja apie save, pasirodo besančios 
tik pamokomos istorijos, lyginant su begėdiškais skiedalais, kurių kiti 
prikuria apie jį. 

— Įsidėmėkite, aš nesakau, kad viskas yra grynas pramanas, - api- 
bendrino jis. - Analogiški dalykai yra atsitiktiniai, pasitaiko, bet ne- 
dažnai. Milžinai yra labai toli ir sutinkami tik retkarčiais. Marcela, 
liliputų karalienė. Vaškinių figūrų muziejuje Henriko gatvėje aš pats 
mačiau kelis actekus?!, kaip jie vadinami, sėdi išrietę kojas. Negalėtų 
ištiesti kojų, net jeigu jiems užmokėtum, nes raumenys čia, matot, - 
tęsė jis, rodydamas ant savo pašnekovo nedidelį kontūrą, - sausgys- 
lės, ar kaip jos vadinamos, už dešinio kelio pasidarė visiškai bejėgės 
nuo ilgo sėdėjimo taip susirietus, o garbino juos kaip dievus. Štai jums 
dar vienas paprastų sielų pavyzdys. 

Tačiau, grįžtant prie draugo Sinbado ir šiurpinančių jo nuotykių (jis 
truputį jam priminė Liudvigą??, alias Ledvidžą, kai dainavo „Gaiety“ 

scenoje ir Maiklas Ganas buvo paskirtas „Skrajojančio olando“ vado- 
vu, stulbinantis pasisekimas, ėjo minios jo gerbėjų - daugybė, visi spie- 
tėsi, kad išgirstų jį, nors apskritai laivai, vaiduokliai arba priešingai, 
paprastai scenoje atrodydavo nekaip, taip pat ir traukiniai), čia nebu- 
vo nieko iš esmės neįmanomo, pripažino jis. Priešingai, tas dūris į 
nugarą visiškai atitinka italų dvasią, nors vis dėlto jis labiau buvo lin- 
kęs pripažinti, jog ledų pardavėjai ir žuvų kepėjai, jau neminint bulvi- 
nių traškučių gruzdintojų ir taip toliau, čia, mažojoje Italijoje, netoli 
„Slėnio“, buvo blaivūs, taupūs, darbštūs žmonės, nebent tik kiek per 
daug mėgdavo naktį sumedžioti į puodą nežalingus ir netgi naudin- 
gus gyvūnėlius iš kačių giminės, kad kitą dieną turėtų iš ko pagaminti 
gerą seną sultingą patiekalą su česnaku de rigueur“?, slapta ir, jis pri- 
dūrė, pigiai. 

— Ispanai, tarkime, - tęsė jis, - ugningo temperamento, karšti kaip 
velniai, linkę savaip aiškinti įstatymus ir padarys tau galą - nespėsi nė 
mirktelėt, suvarys kinžalą —- tokius nešiojasi už pilvajuostės. Taip yra 
dėl didelio karščio, apskritai - klimato. Mano žmona, taip sakant, irgi 
ispanė, tai yra pusiau. Faktiškai netgi galėtų gauti ispanų pilietybę, jei 
norėtų, nes gimė (formaliai žiūrint) Ispanijoje, tai yra Gibraltare. Ji - 
ispaniško tipo. Tamsokos odos, tikra brunetė, juodaplaukė. Pavyz- 
džiui, aš tikrai tikiu, kad charakterio priežastis - klimatas. Štai dėl ko 
jūsų paklausiau, ar rašote eilėraščius itališkai. 

— Tie temperamentai prie durų, - įsiterpė Stivenas, - labai ugnin- 
gai ginčijosi dėl dešimties šilingų. Roberto ruba roba sua““. 

— Visiškai teisingai! —- pritarė misteris Blumas. 

— Tokiu atveju, - pasakė Stivenas, įsižiūrėjęs į tolį ir nerišliai kalbė- 
damas pats sau ar kažkokiam nematomam klausytojui, - mes turime 
Dantės karštumą ir lygiašonį trikampį, mis Portinari??, kurią jis įsimy- 
lėjo, Leonardo ir san Tomaso Mastino““. 

— Tai kraujyje, - iškart sutiko misteris Blumas. - Visi yra nuplauti 
saulės krauju. Visiškai atsitiktinai šiandien apsilankiau muziejuje Kil- 
derio gatvėje, prieš pat mūsų susitikimą, jei galima šitai taip pava- 
dinti, ir apžiūrinėjau antikines statulas. Nuostabios proporcijos, klu- 
bų, krūtinės. Panašių moterų čia ir nesutiksi. Viena kita išimtis. Taip, 
būna gražių, puikių tam tikru atžvilgiu, bet aš kalbu apie moteriškas 
formas. Be to, dauguma jų nelabai skoningai rengiasi, o juk apranga 

gerokai pabrėžia natūralų moters grožį, kad ir ką kas nors apie tai 
kalbėtų. Susiraukšlėjusios kojinės - gali būti, tikriausiai ir yra, mano 
silpnoji vieta, bet vis dėlto, tai toks dalykas, į kurį aš tiesiog negaliu 
žiūrėti. 

Tačiau aplinkinių susidomėjimas šiek tiek pradėjo blėsti, ir kiti pra- 
kalbo apie katastrofas jūroje, paklydusius rūke laivus, susidūrimus su 
ledkalniais ir visokius panašius dalykus. Žinoma, mūsiškis Eivisilaive 
irgi turėjo ką pasakyt. Keliskart apiplaukė Ragą, ragavo musono - tai 
toks vėjas — Kinų jūroj, ir tarp visų tų gelmės pavojų buvo vienas 
dalykas, paskelbė jis, kuris nėsyk neišdavė jo, maždaug šitaip pasakė, 
šventas medalikėlis, gelbėjęs jį. 

Paskui jie pamažu nukrypo prie kalbų apie tai, kaip prie Daunto 
uolos sudužo laivas, norvegų barža - kurį laiką niekas neįstengė prisi- 
minti jos pavadinimo, kol vienas vežikas, labai panašus į Henrį Kemp- 
belą, atsiminė - „Palme“, prie Buterstauno pakrantės, apie tai tik ir 
kalbėjo mieste tais metais (Albertas Viljamas Kvilis parašė ta tema 
ypač vertingą, puikų originaliosios poezijos kūrinį airių „Times“), di- 
džiulės bangos ritosi per laivą, o ant kranto sąmyšis ir minių minios, 
suakmenėjusios iš siaubo. Paskui kažkas priminė garlaivį „Lady Cairns“ 
iš Svonsi, su juo susidūrė „Mona“, plaukusi priešpriešiais, oras buvo 
drėgnokas, šaltas, ir garlaivis nuskendo su visais žmonėmis. Ir nesu- 
laukė jokios pagalbos. Jos kapitonas, „Monos“, sakė bijojęs, kad po 
susidūrimo neatlaikė laivo pertvara. Tačiau jo triumuose, kaip pasiro- 
dė, vandens nebuvo. 

Tuo metu atsitiko toks įvykis. Pajutęs, kad laikas atleisti rifą, jūrei- 
vis paliko savo vietą. 

— Leisk praplaukti pro tavo pirmagalį, drauguži, - tarė jis savo 
kaimynui, kuris ką tik buvo taikiai prisnūdęs. 

Prasiskynė kelią sunkia, lėta, dramblota eisena durų link, lauke 
sunkiai žengė žemyn vienu laipteliu ir pasuko kairėn. Kol mėgino su- 
siorientuoti, kur esąs, misteris Blumas, pastebėjęs dar kai anas kilo iš 
vietos, kad iš abiejų jo kišenių styro plokšti buteliai turbūt jūreiviško 
romo, skirto asmeniškai atvėsinti degančius vidurius, pamatė, kaip jis 
išsitraukia butelį, atkemša ar atsuka jį ir prisikišęs kaklelį prie lūpų 
gargaliuodamas trukteli smagų gurkšnį. Nepataisomas Blumas, ku- 
riam taip pat kilo įtarimas, jog tas daug regėjęs žmogus išėjo laukan 

darydamas tam tikrą manevrą, nes pajuto priešingą moters, deja, jau 
visais atžvilgiais pranykusios, trauką, įtempęs žvilgsnį sugebėjo įžiū- 
rėti, kaip anas, deramai atgaivintas gero romo mauko, įsispoksojo 
aukštyn, į Lup Lain atramas ir santvaras, tarytum kažko nesuvokda- 
mas, mat savaime suprantama, nuo jo paskutinio vizito viskas buvo iš 
esmės pertvarkyta ir gerokai patobulinta. Kažkoks nematomas asmuo 
ar asmenys nukreipė jį į vyrų išvietę, vieną tų, kurių Švaros komisijos 
paliepimu buvo pristatyta visame mieste, tačiau po neilgai trukusios 
visiškos tylos, jūreivis, akivaizdžiai panoręs apeiti tą vietą iš tolo, at- 
sikratė savo naštos netoliese, jo triumo vandenys dar kurį laiką čiurle- 
no per žemę ir, matyt, pažadino arklį, stovintį vežimų eilėje. 

Šiaip ar taip, žemėn stuktelėjo kanopa, ieškodama po pertraukto 
miego naujos atramos, žvangtelėjo pakinktai. Savo būdelėje kiek su- 
nerimęs prie indo su teberusenančiu koksu sukrutėjo sušnarėjo muni- 
cipaliteto sargas - jis, nors pablogėjusios sveikatos ir sparčiai nykstąs 
toliau, rūsčioje tikrovėje buvo ne kas kitas, kaip jau minėtas Gamlis, 
faktiškai gyvenantis iš parapijos mokesčių, o tą laikiną darbą, labai 
galimas daiktas, skatinamas žmoniškumo, iš humaniškų paskatų jam 
pasiūlė Petas Tobinas, pažinojęs jį anksčiau, - paskui vėlei visu kūnu 
nugrimzdo į Mortfėjo glėbį. Tikrai nepaprastas pavyzdys, kaip sunkūs 
laikai kuo nuožmiausiai sugniuždė žmogų, kilusį iš kuo garbingiausių 
namų ir visą gyvenimą besimėgavusį patogumais, vienu metu netgi 
gaudavusį apvalią 100 svarų sumelę per metus, tik jis, aišku, būdamas 
asilų asilas, iššvaistė viską perniek. Ir štai tas žmogus priėjęs liepto 
galą, o juk anksčiau dažnai įkaitęs smarkaudavo po visą miestą, netu- 
rėdamas kišenėj nė sudilusio skatiko. Jis gėrė —- ką ir kalbėti - ir tai, 
beje, dar vienas pamokomas pavyzdys, nes be jokio vargo galėjo už- 
dirbti didelius pinigus, jeigu — labai jeigu, žinoma - būtų sugebėjęs 
išsigydyti nelemtąjį potraukį. 

Tuo metu visi garsiai apgailėjo Airijos prekybos laivyno nykimą, ir 
kabotažinio, ir užsieninio, juk tai - dvi tos pačios monetos pusės. Alek- 
sandros įlankoj pavažomis nučiuožė Palgreivo ir Mertio laivas, vie- 
nintelis laivas, nuleistas į vandenį šiais metais. Žinoma, uostų pakako, 
tik laivų juose su žiburiu reikėjo ieškoti. 

— Vien sudužę, sudužę laivai, - tarė šeimininkas, aiškiai au fait?š. 

Jis štai ką norėjo išsiaiškint —- kodėl tas laivas atsimušė į vienintelę 

uolą Golvėjaus įlankoj tuomet, kai misteris Vortingtonas ar panašiai 
pateikė svarstyti Golvėjaus uosto planą, ką? Paklauskite kapitono, pa- 
siūlė jis, kaip jį patepė Britų vyriausybė už šią paslaugą. Kapitonas 
Džonas Lyveris iš Lyverio garlaivių maršruto. 

— Tiesą sakau, škiperi? — paklausė jis jūreivio, grįžtančio po asme- 
ninių vaišių ir kitų žygių. 

Ir gerbiamasis, nugirdęs dainos ar pokalbio nuotrupą, gergždžian- 
čiu balsu užtraukė kažką panašaus į muziką, bet labai energingai, kaž- 
kokią jūreivių darbo dainą ar panašiai, dviejų ar trijų ketvirtinių rit- 
mu. Jautrios misterio Blumo ausys išgirdo, kaip jis iškrenkštė turbūt 
kramtomą tabaką (taip ir buvo), taigi, matyt, buvo jį įsidėjęs saujon, 
kol pylė į save ir nupylė, paskui, paragavus ugninio vandens, apie 
kurį jau kalbėjom, jo skonis jam pasirodė rūgštokas. Kad ir kaip būtų, 
po sėkmingų išgertuvių ragautuvių jis įvirto vidun suteikdamas tam 
soirėe*? girtuokliavimo atmosferos, audringai traukdamas, kaip tikras 
jūrų vilko sūnus: 


Sausainių kietumas - kaip jūros uolos, 

O kumpis - sūresnis už subinę Loto žmogaus. 
O Džoni Lyveri! 

Džoni Lyveri O! 


Po šio jausmų proveržio rūstusis egzempliorius, kaip dera, grįžo 
scenon ir, pasiekęs savo vietą, veikiau sunkiai nugrimzdo nei atsisėdo 
ant atitinkamo baldo. 

Ožkakailis, jeigu tai buvo jis, aiškiai ssekdamas asmeninių tikslų, 
skelbė savo skriaudas, rėždamas įtaigią, bet silpną kaltinamąją kalbą 
apie Airijos gamtinius išteklius ar kažką panašaus, ir tąjį kraštą, sukur- 
damas ištisą disertaciją, vaizdavo kaip turtingiausią šalį, nenusileidžian- 
čią jokiai kitai šioje Dievo žemėje, nepalyginamai pranašesnę už Ang- 
liją - gausybė anglies, kiekvienais metais eksportuojama jautienos už 
šešis milijonus, už dešimt milijonų - sviesto ir kiaušinių, bet visus tuos 
turtus sunaudoja Anglija, apmokestindama vargšę liaudį, kuri vos ga- 
l4 su galu suduria, ir sušlamšdama geriausią mėsą rinkoje, - ir pana- 
šiai nuleidinėjo garą. Taigi jų pokalbis pasidarė bendras, ir visi pripa- 
žino, kad tai - faktas. Airijos dirvoj auga visokiausios žemiškos gėry- 
bės, tvirtino jis, štai toks pulkininkas Everardas Kavene augina tabaką. 

O kas gali prilygti airiškam bekonui? Bet atpildo diena, jis pareiškė nė 
kiek neabejodamas crescendo“?, — taip galutinai užvaldydamas visų 
dėmesį, - jau laukia galingosios Anglijos ir nepadės jai pinigų galia, ir 
viskas - už jos nusikaltimus. Ji puls, ir šitai bus didžiausias nuopuolis 
istorijoj. Vokiečiai ir japoškės nepraleis nė menkiausios progos, tikino 
jis. Būrai buvo pabaigos pradžia. Nieko verta Anglija jau byra, ir ją 
sužlugdys Airija, jos Achilo kulnas“!, čia jis paaiškino jiems apie pažei- 
džiamą graikų herojaus Achilo vietą, - jo klausytojai išsyk suprato, 
kas turima omeny, nes visiškai pavergė jų dėmesį, rodydamas minėtos 
sausgyslės vietą ant savo bato. Kiekvienam airiui jis patarė: lik toje 
žemėje, kur gimei, dirbk Airijai ir gyvenk dėl Airijos. Airija, kaip pa- 
sakė Parnelas, negali apsieiti kad ir be vieno iš savo sūnų. 

Jo finale buvo pagerbtas visuotine tyla. Nenumaldomas navigato- 
rius be baimės išklausė šią grėsmingą žinią. 

— Geriau kuo nors užsiimk, viršininke, - šiek tiek suirzęs atsiteisė 
kietasis riešutėlis, išgirdęs šią nuvalkiotą tiesą. 

Apie šaltą dušą dėl to žlugimo ir panašiai šeimininkas buvo tokios 
pat nuomonės, bet vis dėlto laikėsi savo pagrindinio požiūrio. 

— Kas geriausi kareiviai armijoj? - piktai kvotė pražilęs senas vete- 
ranas. - Kas geriausi šokliai ir bėgikai? Ir kas geriausi mūsų admirolai 
ir generolai? Atsakykit man. 

— Dažniausiai airiai, — tvirtai atsakė vežikas, panašus į Kempbelą, 
jei neminėsime veido defektų. 

— Teisingai! — patvirtino senasis jūrų vilkas. — Airių katalikas vals- 
tietis. Štai mūsų imperijos stuburas. Ar pažįstat Džemą Malinzą“?? 

Nors ir leisdamas jam, kaip ir kiekvienam žmogui, turėti savo as- 
meninę nuomonę, šeimininkas pareiškė, kad jam nerūpinti jokia im- 
perija, mūsų ar jo, ir kad jis manąs, jog nevertas vadintis airiu tas, 
kuris jai tarnauja. Tada jie pradėjo svaidytis ūmiais žodžiais, o kai 
pasidarė karščiau, abu, neverta ir kalbėti, kreipėsi į klausytojus, kurie 
susidomėję sekė tą susirėmimą, kol galiausiai anie nepasitenkino abi- 
pusiais kaltinimais ir perėjo prie smūgių. 

Susipažinęs su daugelį metų kaupta slapta informacija, misteris Blu- 
mas buvo linkęs atmesti tokias prielaidas kaip dideliausią paistalą, nes, 
kad ir kaip kas nors ginčytųsi, - būti ar nebūti tam dalykui, - jis visiškai 
aiškiai suvokė tą faktą, jog jų kaimynai už sąsiaurio, nebent būtų buvę 


242 


EUMAJAS 


daug kvailesni, negu jam atrodė, verčiau nutylėjo apie savo stiprybę, 
o ne atvirkščiai. Tai absoliučiai atitiko donkichotiškas idėjas, puoselė- 
jamas kai kuriose sferose, jog per šimtą milijonų metų seseriškos ša- 
lies anglies klodai bus išsemti, ir net, sakykim, jeigu laikui bėgant taip 
ir atsitiktų, jis asmeniškai gali tuo klausimu pasakyti tik vieną dalyką: 
kad per tokį laiką gali nutikti daugybė nenumatytų įvykių, vienodai 
svarbių šiuo atveju, taigi dabar protingiausia siekti gauti daugiausia 
naudos iš abiejų kraštų, nors jie ir būtų diametraliai priešingi. Dar 
viena įdomi smulkmena, šliundrų ir simpatikų meilės ryšiai, tariant 
liaudies kalba, priminė jam, kad airių kareiviai kariavo už Angliją taip 
pat dažnai kaip ir prieš ją, faktiškai dažniau už. Ir kodėl gi? Taigi toji 
scena tarp anų dviejų - užeigos šeimininko, kuris, kaip buvo kalbama, 
yra ar buvo Fitzharisas, garsus nenugalimasis, ir jo pašnekovo, aiš- 
kaus apsimetėlio, aiškiai priminė jam tikrų tikriausią pinigų išvilioji- 
mą apgaule, jis, stebėtojas ir žmogaus sielos žinovas, manė, kad viskas 
iš anksto suplanuota, nors kiti visai nieko nepastebėjo. O kalbant apie 
nuomininką ar šeimininką, kuris, matyt, nebuvo toji garsenybė, jis 
(Blumas) norom nenorom jautė, ir tai visiškai suprantama, kad geriau 
su tokiais žmonėmis nesusidėti, nebent esi visiškas idiotas, ir asmeni- 
niame gyvenime - auksinė taisyklė - neturėti su jais bei jų nusikaltė- 
liška aplinka jokių reikalų, nes visuomet galėjai susidurti su kokiu 
Denimenu, kuris pasiūlys savo paslaugas, o paskui išduos bendrinin- 
kus karalienei arba dabar - karaliui - kaip tas Denis ar Piteris Keiris, 
nors tokią mintį jis kategoriškai vijo šalin. Bet nepriklausomai nuo 
nieko, jam ne prie širdies buvo tos karjeros, nusikaltimai ir piktada- 
rystės, — iš principo. Ir nors panašūs kriminaliniai polinkiai niekuo- 
met nerado vietos jo sieloje, jokio pavidalo ar formos, jis iš tikrųjų 
žavėjosi, ir neneigė šito (viduje likdamas toks, koks buvo), žmogumi, 
kuris tikrai paleido į darbą peilį, šaltą plieną, semdamasis drąsos iš 
savo politinių įsitikinimų (bet jis pats asmeniškai niekad nedalyvautų 
tokiam žygy), iš tos pat srities kaip ir meilė vendetos pietuose, - arba 
ji mano, arba pakarkit dėl jos, - kai vyras dažnai, vos šnektelėjęs apie 
jos santykius su anuo laimingu mirtinguoju (vyras buvo liepęs sekti tą 
porelę), suduoda išgarbintajai lemtingą smūgį - alternatyvinio pove- 
dybinio /a:son“* rezultatas, suvarydamas jai peilį, čia jam dar dingtelė- 
jo, kad šitas Fitzas, pravardžiuojamas Ožkakailiu, tik važnyčiojo tik- 

rųjų smurto kaltininkų vežimą, ir todėl, jeigu jį teisingai informavo, 
nedalyvavo pasaloje - šitai faktiškai tapo ginamosios kalbos argumentu, 
kurį pasitelkęs kažkoks juridinis korifėjus išgelbėjo jam kailį. Bet ko- 
kiu atveju, dabar tai buvo jau labai sena istorija, o jei kalbėsim apie 
mūsų draugą, tą pseudo Ožkairtaiptoliau, tai jis aiškiai pergyveno sa- 
vo šlovę. Jam reikėjo arba mirti savo mirtimi, arba aukštai ant ešafo- 
to. Kaip tos artistės — ilgiausi atsisveikinimai, absoliučiai paskutinis 
vaidinimas, o paskui vėl išdygsta scenoj šypsodamosi. Kilniaširdiškos 
iki liguistumo, žinoma, temperamentingos, netaupo jėgų - šiukštu, nė 
nepagalvoja apie tai, nesaugo to, ką turi, vaikos iliuzijų. Lygiai taip 
pat jis smarkiai įtarė, kad misteris Džonis Lyveris atsikratė šiek tiek 
pinigėlių apeidamas dokų teritoriją mieloje „Senosios Airijos“ taver- 
nos aplinkoj, sugrįžk į Eriną, ir taip toliau. O dėl viso kito, ne taip 
seniai jau buvo girdėjęs panašaus žargono ir papasakojo Stivenui, kaip 
paprastai, bet veiksmingai nutildė įžeidėją. 

— Jisai pasipiktino dėl kažkokios smulkmenos, - pareiškė tasai |a- 
bai įžeistas, bet apskritai ramaus būdo asmuo, - kurią netyčia leptelė- 
jau. Pavadino mane žydu, ir agresyviai, įžeidžiamai. O aš, nė kiek 
nenukrypdamas nuo patikimų faktų, pasakiau jam, kad jo Dievas, tu- 
riu omeny Kristų, taip pat buvo žydas, ir visa jo šeima, kaip ir aš, nors 
iš tikrųjų aš ne. Tuo jį nutildžiau. Švelnus atsakymas užgesina įniršį““. 
Nė žodžio nerado apsiginti, visi matė. Ar aš neteisus? 

Įbedė į Stiveną tiriamą tu neteisus žvilgsnį, kupiną baikštaus slapto 
pasididžiavimo švelniu apkaltinimu, ir truputėlį prašantį, nes šis, at- 
rodė, lyg būtų kažkaip rankiojęs faktus, kad ne viskas būtent... 

— Ex gutbus, - išsisukinėdamas sumurmėjo Stivenas, jų dviem ar 
keturiom akims bendraujant, - jo vardas Christus ar Blumas, arba 
pagaliau bet koks kitas, secundum carnem““. 

- Žinoma, - toliau derėjosi misteris Blumas, - reikia atsižvelgti į 
abi klausimo dalis. Sunku nustatyti kokias nors griežtas ir konkrečias 
taisykles, kai kalbame apie teisingumą ir skriaudą, bet neabejotinai 
vietos pataisoms čia visada atsiranda, nors kiekviena šalis, kaip sako- 
ma, įskaitant ir mūsų nelaimingąją, turi tokią vyriausybę, kokios nusi- 
pelnė““. Tačiau aplinkui - nedaug rasit geros valios. Labai malonu 
girtis abipusiu pranašumu, bet kaip dėl abipusės lygybės? Aš atmetu 
prievartą bei netoleranciją - bet kokio pavidalo ir formos. Šitaip nie- 

ko nepasieksi ir nieko nesulaikysi. Revoliucija turi ateiti pagal nusta- 
tytą laipsnišką planą. Gryniausia kvailystė sprendžiant pagal išorę ne- 
kęsti žmonių todėl, kad jie gyvena ne mūsų gatvėj ir kalba kita kalba, 
taip sakant. 

— Atmintinas kruvinojo tilto mūšis ir septynių minučių karas, — 
sutiko Stivenas, - tarp Skinerio alėjos ir Ormondo prekyvietės“". 

— Taip, - visiškai sutiko Blumas, visokeriopai pritardamas tai min- 
čiai - ši buvo neapsakomai teisinga. Ir visam pasauly buvo apstu tokių 
dalykų. - Jūs tiesiog pasakėte tai, ką aš galvoju, - tarė jis. - Prieštarin- 
gų faktų triukas, faktų, kurių atvirai nė iš tolo negalima... 

Visi tie apgailėtini ginčai, jo kuklia nuomone, keldavo vien nesan- 
taiką — dėl karingumo gumbo ar panašios liaukos“š, klaidingai ma- 
nant, jog tai garbės ar vėliavos paskatos - dažniausiai būdavo pinigi- 
nių reikalų klausimas, jis visa ko pagrindas, gobšumas ir pavydas, žmo- 
nės niekad nežinojo ribų. 

— Jie kaltina, - garsiai pabrėžė jis. Nusisuko nuo likusiųjų, kurie 
tikriausiai... ir kalbėdamas pasilenkė arčiau, kad kiti... tuo atveju, jei- 
gu jie... - Žydus, - jis pranešė tyliai, pasisukęs šonu, Stivenui į ausį, — 
kaltina žlugdymu. Galiu jums nesibaimindamas pasakyti, kad čia nėra 
nė krislo tiesos. Istorija - ar nenustebsite, išgirdęs tai? - nepaneigia- 
mai patvirtina, kad Ispanija žlugo, kai inkvizicija išvarė žydus, o Ang- 
lija suklestėjo, kai Kromvelis, nepaprastai gabus piktadarys, kuris ki- 
tais atžvilgiais turi už daug ką atsakyti, juos atvežė. Kodėl? Dėl to, kad 
jie praktiški žmonės, ir jie įrodė, jog tai tiesa. Nenoriu leistis į jokius... 
nes žinote pagrindinius darbus šia tema, be to, toks ortodoksas kaip 
jūs... Tačiau ekonomikoje, nekalbant apie religiją, kunigas reiškia ne- 
turtą. Vėl prisiminkim Ispaniją, pats matėte karo metu, palyginti su 
apsukriąja Amerika. Turkai - tai dogmos klausimas. Nes, jeigu jie ne- 
tikėtų, kad numirę ei5 tiesiai į dangų, stengtųsi gyventi geriau —- bent 
jau man taip atrodo. Štai jums gudrybė, kurios dėka parapijų kunigai 
skleidžia visiems melagingus teiginius. Aš, - apibendrino jis su drama- 
tišku pakilimu, - esu toks pats geras airis kaip ir tas storžievis, apie 
kurį jums pasakojau, ir norėčiau, kad visi žmonės, — padarė išvadą, - 
visų tikėjimų ir klasių pro rata“?, gautų deramas geras pajamas, ne 
kokius trupinius, bet maždaug 300 svarų per metus. Tai gyvybiškai 
svarbu ir nėra nepasiekiama, ir dėl to žmonės taptų draugiškesni. Bent 

jau toks mano požiūris, nors nežinau, ko jis vertas. Aš vadinu tai patrio- 
tizmu. Ubi patria, kaip mes šiek tiek pramokome klasikiniame Alma 
Mater kurse, vita bene'?. Tai yra pagal prasmę kur gali gerai gyventi, 
jeigu dirbi. 

Palinkęs virš nenusakomo skonio atsiprašant kavos puodelio ir klau- 
sydamasis trumpos padėties apskritai apžvalgos, Stivenas į nieką konk- 
rečiai nežiūrėjo. Jis, žinoma, girdėjo visokiausius žodžius, keičiančius 
atspalvį - kaip tie krabai rytą ties Ringsendu, greitai įsikasantys į skir- 
tingų rūšių vieną ir tą patį smėlį, kuriame, atrodo, buvo jų namai. 
Paskui pažvelgė viršun ir išvydo akis, kurios ištarė, o gal ir ne, žo- 
džius, ištartus jo girdimo balso - jeigu dirbi. 

— Manęs neskaičiuokit, - pajėgė perspėti jis, turėdamas omeny darbą. 

Akis ši pastaba nustebino, jis, asmuo, kuriam jos laikinai priklausė, 
arba veikiau jo balsas pareiškė: Visi privalo dirbti, visi kartu. 

— Turiu omeny, žinoma, - paskubėjo patikinti anas, - darbą pla- 
čiausia šio žodžio prasme. Taip pat ir literatūrinį darbą, ne tik dėl 
laurų vainiko. Rašyti laikraščiams, jie mūsų laikais tiesiausias infor- 
macijos šaltinis. Tai irgi darbas. Svarbus darbas. Pagaliau, sprendžiant 
iš tų menkų dalykų, kuriuos apie jus žinau, kai tiek pinigų išleista jūsų 
išsimokslinimui, turite teisę juos atgauti ir nustatyti savo kainą. Jūs 
turite absoliučiai tokią pat teisę gyventi iš savo plunksnos, užsiimda- 
mas filosofija, kaip ir valstietis. Ar ne taip? Jūs abu priklausote Airijai, 
smegenys ir raumenys. Ir viena, ir kita - vienodai svarbu. 

— Jūs įtariate, - atkirto Stivenas pusiau šaipydamasis, - kad aš, ma- 
tyt, esu svarbus, nes priklausau fauborg Saint-Patrice"!, sutrumpintai 
vadinamam Airija. 

— Aš žengčiau žingsnį toliau, - netiesiogiai užsiminė misteris Blumas. 

— Bet man atrodo, - pertraukė jį Stivenas, - jog Airija yra svarbi, 
kadangi ji priklauso man. 

— Kas priklauso? - pasiteiravo misteris Blumas pasilenkdamas, ma- 
nydamas, kad galbūt ką nors ne taip suprato. - Atsiprašau. Gaila, bet 
nenugirdau jūsų paskutinių žodžių. Ką jūs?.. 

Stivenas, akivaizdžiai suirzęs, pakartojo, pastūmė į šalį savo puo- 
delį kavos, ar kaip ją pavadinsit, ir ne ypač mandagiai pridūrė: 

— Mes nepakeisim tos šalies. Geriau pakeiskim pokalbio temą. 

Po šio laiku išsakyto pasiūlymo misteris Blumas, norėdamas pa- 

keisti pokalbio temą, nuleido akis, bet pasijuto sutrikęs, nes negalėjo 
tiksliai pasakyti, kaip išaiškinti tą aplinkybę, nuskambėjusią visiškai 
svetima gaida. Tam tikros rūšies priekaištas buvo aiškesnis nei likusi 
dalis. Neverta nė sakyti, čia nuožmiai išsiveržė viršun jo neseniai pa- 
tirtos orgijos garai, privertę jį prabilti kandžiai, kas nebūdinga jam 
esant blaiviam. Tikriausiai šeimyninis gyvenimas, kuriam misteris Blu- 
mas teikė didžiausią svarbą, nebuvo viskas, kas yra būtina, arba jis 
nepažinojo žmonių iš atitinkamo rato. Šiek tiek baimindamasis dėl 
sėdinčio šalia jaunuolio, kurį slapčia įdėmiai apžiūrinėjo truputėlį 
nustėręs, Blumas prisiminė, jog tas visai neseniai grįžo iš Paryžiaus, 
ypač akys stulbinamai priminė tėvą ir seserį, tačiau šitai nė kiek ne- 
nuskaidrino jo dominančio klausimo, ir jis pradėjo mąstyti apie kul- 
tūringus jaunuolius, kurie tiek daug žadėjo, bet buvo nugnybti kaip 
pumpurai - sunyko prieš laiką — ir niekas čia nekaltas, tik jie patys. 
Tarkime taip nutiko O'Kalagenui, pusiau pamišusiam keistuoliui iš 
padorios, bet nepasiturinčios šeimos dėl jo beprotiškų įnorių, jis, be 
savo kitų išdaigų, kai prisisiurbdavo ir imdavo visiems aplinkui bai- 
siausiai įkyrėt, turėjo įprotį puikuodamasis viešumoje pasirodyti su 
kostiumu iš vyniojamojo popieriaus (faktas). Paskui - įprasta dėnoue- 
ment'*, kai tas šėliojimas pasidarė pernelyg lengvabūdiškas ir nekont- 
roliuojamas, jis kaip reikiant prisivirė košės, ir keliems draugams teko 
jį kažkur išvežti, mat anas gavo labai išraiškingą inspektoriaus Džono 
Melono iš Lauer Kasl Jardo užuominą apie atsakomybę pagal antrą" 
Baudžiamosios teisės kodekso pataisų skyrių, kai kurios pavardės iš 
tų šaukiamų į teismą buvo užregistruotos, bet viešai nepaskelbtos dėl 
priežasčių, kurias supranta kiekvienas, turintis nors kiek košės galvo- 
je. Trumpai kalbant, aišku kaip dukart du, tie skaičiai - šeši 1r šešioli- 
ka, apie kuriuos klausiamas jis reikšmingai nutylėjo, Antonijo ir kom- 
panija, žokėjai ir estetai, ir ta tatuiruotė — visa tai buvo madinga aš- 
tuntąjį dešimtmetį arba maždaug tuo metu, net Lordų rūmuose, nes 
ankstyvoje jaunystėje ir dabartinis sosto valdovas, tuomet neabejoti- 
nas įpėdinis, o jau dešimties procentų aukštuomenės nariai ir kitos 
svarbios personos tiesiog sekė valstybės galvos pėdomis, jis mąstė apie 
įžymybių klaidas ir karūnuotus asmenis, einančius prieš dorovę, kaip, 
tarkime, Kornvolio atvejis“* prieš keletą metų, po išoriniu blizgesiu — 
dalykas, kuriam vargu ar pritartų gamta, tai smerkia visuomenės do- 

rovė ir įstatymai, bet ne dėl tos priežasties, jog buvo manoma, kad 
anie tikriausiai yra na, kad ir kaip būtų, paprastai išskyrus moteris, jos 
visada daugiau ar mažiau čiupinėjasi viena su kita, bet dažniausiai 
taip atsitinka dėl suknelių ir kitokių tualeto dalykų. Damos, kurioms 
patinka originalūs apatiniai rūbeliai, ir kiekvienas gerai apsirengęs vyras 
privalo visaip stengtis paryškinti lyčių skirtumą ir suteikti kuo dau- 
giau nuoširdaus jaudulio etiketo laužymo veiksmams tarp jų dviejų, ji 
atsegė jam, O jis atrišo jai, atsargiai, segtukai, o laukiniai, tarkim, ka- 
nibalų salose, esant devyniasdešimt laipsnių pavėsyje, nežino tokių 
žemyninių rūpesčių. Bet grįžkim prie to, nuo ko pradėjom, kita ver- 
tus, yra ir tokių, kurie, pradėję nuo žemiausio kopėčių laiptelio, be 
niekieno pagalbos prasiskynė kelią į viršūnes. Vien įgimto genialumo 
jėga. Smegenimis, sere. 

Dėl šios ir kitų priežasčių jis jautė, kad dėl savo interesų bei parei- 
gos jausmo turi palaukti ir pasinaudoti nenumatyta galimybe, nors 
aiškiai negalėjo pasakyti kodėl, nes jau buvo išmetęs balon keletą ši- 
lingų, nors iš esmės pats buvo dėl to kaltas. Vis dėlto pažintis su neei:- 
linio išsimokslinimo žmogumi, kuris galėjo suteikti medžiagos apmąsty- 
mams - pakankamai kompensuos smulkias... Tokios intelektinės pa- 
skatos retsykiais buvo, kaip jam atrodė, geriausias būdas pažvalinti 
protą. Be to, susitikimo atsitiktinumas, diskusija, šokiai, ginčas, se- 
nas jūrų vilkas, iš tų, kurie šiandien čia — rytoj ten, nakties bastūnai, 
visa įvykių galaktika, viskas drauge sudarė miniatiūrinę pasaulio, 
kuriame gyvename, kamėją, ir reikia ypač atminti, kad gyvenimas 
dešimtosios dalies labiausiai nuskurdusių angliakasių, perlų ieško- 
tojų, gatvių valytojų ir t. t. pastaruoju metu buvo tiriamas kaip mik- 
roskopu. Kad šviesi valandėlė taptų dar šviesesnė"?, jis pamanė, jog 
ir jam, kaip Filipui Bjufo:, galėtų nusišypsoti laimė, jeigu visa tai 
aprašytų. Sakykime, parašytų ką nors apie įprastą rutiną (taip jis iš 
tikrųjų ir norėjo padaryti), kaina - viena ginėja už skiltį, „Kg aš pa- 
tyriau, pavyzdžiui, vežiko pastogėje“. 

Rausvas leidinys, „Ielegraph“ sportinis priedas, melo grafinė lini- 
ja““, gulėjo, kaip tyčia, šalia jo alkūnės, ir jis, anaiptol neatsikratęs 
abejonių, vėl ėmė sukti galvą dėl šalies, priklausančios jam, ir spręsti 
prieš tai iškilusį rebusą — tas laivas atplaukė iš Bridžvoterio, o pašto 
atvirukas adresuotas A. Budeniui, taigi kiek metų kapitonui? - jo akys 

be tikslo perbėgo per atitinkamas antraštes iš specialios, jį dominan- 
čios srities, O visa apimantis, kasdieninės mūsų spaudos duok mums 
šiandien. Iš pradžių net krūptelėjo, bet pasirodė, kad tai - tiesiog kaž- 
kada apie kažką, pavarde H. diu Boisas, spausdinimo mašinėlių agen- 
tą ar panašiai. Didysis Tokijo mūšis. Pasimylėjimas airiškai'', 200 sva- 
rų kompensacija. Gordonas Benetas. Afera su emigrantais. Laiškas 
nuo Jo šviesybės Viljamo +. Reklamos pergalė Askote primena 92-ųjų 
Derbį, kai nežinomas kapitono Maršalo arklys Seras Hugo didele 
persvara laimėjo Mylėnąją juostą. Nelaimė Niujorke, tūkstantis aukų. 
Snukio ir nagų. Velionio misterio Patriko Dignemo laidotuvės. 

Taigi keisdamas temą, jis ėmė skaityti apie Dignemą, tegu ilsisi ra- 
mybėje, pamanęs, kad šios palydėtuvės - tikrai ne iš linksmųjų. 

Šį rytą (Heinsas, aišku, tai įkišo) velionio misterio Dignemo kū- 
nas buvo išvežtas iš namų, Niubridžo aveniu 9, Sendimauntas, ir 
palaidotas Glasnevine. Velionis buvo visų mėgstamas ir gerai žino- 
mas asmuo mūsų mieste, jo mirtis po trumpos ligos smarkiai sukrėtė 
visų klasių piliečius ir sukėlė didelį sielvartą. Laidotuvėmis, kuriose 
dalyvavo daug mirusiojo draugų, pasirūp'no (aišku, Heinsas tai pa- 
rašė paragintas Kornio) „H. Dž. O'Nylo 17 sūnaus“ kompanija, Nort 
Strend Roud 164. Laidotuvėse dalyvavo: Patk. Dignemas (sūnus), 
Bernardas Korigenas (svainis), Džonas Henris Mentonas, jaun. adv. 
Martinas Kaningenas, Džonas Paueris eatondpbb 1/8 ador dorador dou- 
radora (čia jis turbūt pasišaukė Monksą, dieninės pamainos seniūną, 
dėl Raikto skelbimo), Tomas Kernenas, Saimonas Dedalas, Stivenas 
Dedalas, laisvyjų menų bakalauras, Edvardas Dž. Lambertas, Kor- 
nelijus Keleberis, Džozefas M'K. Heinsas, L. Bumas, Č. P Makkojus, 
Makintošas ir keletas kitų. 

Gerokai susierzinęs dėl L. Bumo (kaip buvo klaidingai išspaus- 
dinta) bei sudarkytos eilutės, bet drauge ir mirdamas iš juoko dėl 
ČC. P Makkojaus ir Stiveno Dedalo, laisvųjų menų bakalauro, šitai 
taip krito į akis, ką ir kalbėti, dėl to, kad jų ten nė kvapo nebuvo (jau 
nekalbant apie Makintošą), L. Bumas parodė tai savo kompanionui 
B. A., mėginančiam numalšinti kitą pusiau nervinio žiovulio prie- 
puolį, nepamiršdamas paminėti ir įprastos absurdiškų kvailiausių 
spaudos klaidų gausos. 

— O pirmas laiškas žydams"*, - paklausė jis, kai tik jam tai leido 

padaryti apatinis žandikaulis, - įdėtas? Tekstas: pražiok burną ir įsi- 
kišk kanopą. 

— Taip, iš tikrųjų, - atsakė misteris Blumas (iš pradžių jis manė, jog 
anas turi omeny vyskupą, bet išgirdęs apie kanopą, suprato, kad čia 
nėra jokio ryšio) labai apsidžiaugęs, kad nuramins jį, ir truputį apstul- 
bintas - juk galų gale Mailzas Kroufordas vadovavo tam reikalui, štai. 

Kol anas skaitė apie tai antrame puslapyje, Bumas (pavadinkim jį 
šia proga naująja pravarde) pasinaudojo keliom laisvom akimirkom, 
akimis perbėgo pranešimą trečiame puslapyje apie trečią rungtį Asko- 
te, prizo vertė 1000 soverenų, plius 3000 soverenų grynais, skirtų 
grynakraujams eržiliukams ir kumelaitėms, misterio F. Aleksanderio 
Reklama, bėras arklys, tėvas Lenktynių Legenda, 5 m, 9 st, 4 sv Trei- 
las (V. Leinas) — I. Lordo Hovardo de Voldeno Zinfandelis, misterio 
V. Baso Karūna - 3. Lažybos: 5 ir 4 stato už Zinfandelį, 20 ir 1 - už 
Reklamą. Reklama ir Zinfandelis šuoliavo kakta kakton. Buvo sunku 
numatyti rungties baigtį, paskui aiškus autsaideris išsiveržė į priekį ir 
įgavo didelį pranašumą pralenkdamas lordo Hovardo de Voldeno kaš- 
toninį eržiliuką ir misterio V. Baso bėrą kumelaitę Karūną 2 '/, mylios 
distancijoje. Laimėtoją treniruoja Breinas, taigi Leneheno versija bu- 
vo visiškas absurdas. Pergalė buvo neabejotina, pralenkė visu kūnu. 
1000 soverenų, plius 3000 grynais. Taip pat dalyvavo Ž. De Bremon- 
do (prancūzų arklys, dėl kurio taip nerimavo Bentamas Lajonsas, dar 
neatbėgo, bet tikimasi, kad tai gali įvykti kiekvieną minutę) Maksi- 
mumas II. Įvairūs būdai, kaip sulaukti sėkmės. Pasimylėjimo kompen- 
sacija. Bet su kokiu veržiumu tas iki galo neiškepęs Lajenso arklys 
šovė į priekį vien tam, kad liktų užpakaly. Žinoma, azartiniam lošime 
nutinka daug panašių dalykų, nors, kaip parodė įvykiai, tas vargšas 
kvailys neturėjo priežasties pasigirti dėl savo pasirinkimo, beviltiškas 
bandymas. Galiausiai visa tai lieka tik spėliojimas. 

— Iš anksto buvo matyti, kad jie vieną kartą prieis iki to, - pasakė 
misteris Blumas. 

— Kas? — paklausė anas, jam, beje, skaudėjo ranką. 

Vieną rytą atsiversit laikraštį, pareiškė vežikas, ir perskaitysit: „Par- 
nelas sugrįžo“. Galį, lažintis, iš ko tik jie nori. Šitoj užeigoj vieną va- 
karą sėdėjo toks Dublino šaulys ir sakė matęs jį Pietų Afrikoj. Jį pra- 
žudė išdidumas. Jam reikėjo nusižudyti arba kuriam laikui pasislėpti 

po Komisijos posėdžio penkioliktame kambary“?, kol vėl taptų anks- 
tesnis žmogus ir niekas nedrįstų jo badyti pirštais. Tada jie visi kaip 
vienas pultų prieš jį ant kelių, maldaudami, kad sugrįžtų, jei būtų at- 
gavęs protą. Nebuvo jis miręs. Tiesiog slapstės kur nors. Karstas, kurį 
atvežė, buvo pilnas akmenų. Jis pasikeitė pavardę, dabar - De Vetas, 
būrų generolas. Padarė klaidą, kad kovojo su kunigais. Ir taip toliau, 
ir taip toliau. 

Nepaisant to, Blumą (toks jo tikrasis vardas) gerokai nustebino jų 
atsiminimai, nes devyniais atvejais iš dešimt jie buvo pasirengę atri- 
denti statinę su degutu, ir ne vieną, bet tūkstantį, o vėliau - visiškai 
užmiršo, juk praėjo daugiau kaip dvidešimt metų*?. Mažai įtikėtina, 
suprantama, kad tuose pasakojimuose yra nors šešėlis tiesos, bet, tar- 
kime, yra, jis pamanė, net ir tada - grįžti labai nepatartina, viską ap- 
svarsčius. Kalbant apie jo mirtį, kažkas juos akivaizdžiai erzino. Gal 
jis per daug nuolankiai užgeso nuo smarkaus plaučių uždegimo - kaip 
tik tada, kai jo įvairūs nepaprasti politiniai sumanymai buvo beveik 
įgyvendinti, o gal pasirodė, jog jis mirė dėl savo nerūpestingumo, ne- 
panoro pasikeisti peršlapusių batų ir drabužių, todėl peršalo, bet ne- 
pasikvietė gydytojo ir gulėjo savo kambary, kol galiausiai, nepraėjus 
nė dviem savaitėms, numirė, visų apverktas, o gal, visai galimas daik- 
tas, jie gailėjosi, kad patys prie to neprisidėjo. Aišku, net ir anksčiau 
niekas nežinojo apie jo kelius, nebuvo žinoma, kur jis yra, nors apy- 
tikriai visai kaip dainelėj „Alisa, kur esi“, net prieš jam pradedant 
veikti, prisidengus keliais slapyvardžiais, kaip antai Foksas ir Stiuar- 
tas, taigi ta draugo vežiko mintis nebuvo visiškai neįmanoma. Supran- 
tama, tada jį kankino sąžinės graužats, kaip apsigimusį vadą, — toks 
jis, be abejonės, buvo, — ir deramos vadui figūros, šešių pėdų arba 
mažiausiai - penkių pėdų dešimt ar vienuolika be batų, o ponai Tokie 
ir Tokie - jie, nesiekdami anam žmogui nė iki bambos, viską rikiavo, 
nors vaduotojų bruožai tarp jų buvo labai reti 1r svetimi jiems. Tai, 
žinoma, liudijo moralą: dievaitis su molinėm kojomš!. Ir dar - septy- 
niasdešimt du patikimi jo ginklanešiai, įskundinėjantys jį ir besidrabs- 
tantys tarpusavy purvais. Visiškai tas pat su žudikais. Privalai ten su- 
grįžti - tas įkyrus jausmas tarytum traukia tave, kad parodytum pa- 
grindinės role atlikėjo dubleriui kaip. Kartą, pasitaikius palankiai 
progai, matė jį, kai buvo daužomos surinktos formos „Insupressible“, 

o gal tai buvo „United Ireland“, dovana, kurią jis labai brangino, ir, 
tikras faktas, jam padavė cilindrą, kai jį jam numušė ir jis pasakė „dė- 
koju“, neabejotinai buvo susijaudinęs, prisidengęs šalta veido išraiš- 
ka, nepaisant nedidelio nesusipratimo, taip sakant, kol laukė, ir pra- 
laukė - tai jam buvo įjaugę į kraują. Tačiau, kalbant apie grįžimą, jums 
labai pasiseks, jei jūsų iškart neužsiundys šunimis. Paskui dažniausiai 
daugybė dvejonių. Tomas už, Dikas su Hariu - prieš. Vėliau, ir tai 
svarbiausia, pasirodai, kai valdžia jau kito rankose, ir privalai pateikti 
įgaliojimo raštus, kaip tas pretendentas Tišborno byloje. Rože Šarlis 
Tišbornas, o laivas, kiek pamena, buvo vadinamas „Bela“, su juo anas, 
paveldėtojas, nugrimzdo į dugną, kaip vėliau parodė įkalčiai, be to, jis 
irgi turėjo tatuiruotę, padarytą tušu, lordas Belju, ar ne taip? Juk jis be 
jokio vargo galėjo sužinoti smulkmenas iš kokio bičiulio laive, paskui 
pagal duotą aprašymą, pakeitęs išvaizdą prisistatė sakydamas: Atsipra- 
šau, mano pavardė Tokia ir Tokia, ar kokią panašią banalybę. Protin- 
giau būtų buvę, pasakė misteris Blumas santūriajam pašnekovui, išties 
panašiam į tą įžymų asmenį, apie kurį buvo kalbama, iš pradžių patik- 
rinti, kokia padėtis. 

— Ta kalė, ta anglų kekšė jį sužlugdė, - pareiškė pastogės šeiminin- 
kas. - Ji įkalė pirmą vinį į jo karstą. 

— Vis viena smarki bobikė, - pastebėjo so:-disant miesto tarybos 
sekretorius Henris Kempbelas, - ir daug jos. Mačiau portretą pas kir- 
pėją. Turėjo vyrą lyg kapitoną, lyg karininką. 

— Taigi, - džiūgaudamas pridūrė Ožkakailis. - Turėjo, bet minkšta- 
kiaušį. 

Šis neįpareigojantis humoristinio pobūdžio indėlis privertė skambiai 
nusijuokti jo e2t0urage*?. O kalbant apie Blumą - jis be menkiausio 
šypsulio tik įdėmiai žvelgė durų link ir mąstė apie tą istorinį pasakoji- 
mą, kuris sukėlė ypatingą susidomėjimą tuo metu, kai norint pablo- 
ginti padėtį, buvo paviešinti faktai, o kartu - ir niekuo neišsiskiriantys 
jųdviejų meilės laiškai, pilni saldžių niekelių. Iš pradžių ryšiai buvo 
grynai platoniški, kol įsikišo gamta ir jie vienas prie kito prisirišo, 
paskui pamažu aistros pasiekė aukščiausią tašką, ir visas reikalas pasi- 
darė miesto paskalų objektas, tada buvo suduotas didžiulis smūgis - 
daugelis bloga linkinčiųjų šios žinios tik ir laukė. Jie buvo tvirtai ap- 
sisprendę pagreitinti jo žlugimą, nors ta dalykas viešai buvo žinomas 

nuo pat pradžios, bet ne tokia sensacija, kokia ilgainiui tapo. Vis dėl- 
to, jei jų vardai buvo susieti, jei jis buvo paskelbtas jos mylimuoju, 
kodėl pasidarė taip būtina šitai skelbti nuo stogų paprastiems Žmo- 
nėms, būtent tą faktą, kad jis dalijosi su ja miegamuoju, ką prisiekę 
patvirtino liudytojai, ir per sausakimšą teismo salę perbėgo virpulys, 
lyg elektros iškrova nupurtė visus, kai liudytojai prisiekė, kad matė jį 
tiksliai tokią ir tokią dieną su naktiniais drabužiais lipant kopėčiomis 
žemyn iš kambario viršutiniame aukšte, - buvo pasiekęs jį tokiu pat 
būdu, - faktas, iš kurio savaitraščiai, kiek linkę į gašlybes, paprasčiau- 
siai susižėrė krūvas pinigų. O viso reikalo esmė buvo ta, kad ta: buvo 
tik vyro, nesugebančio nieko padaryti**, atvejis, nieko bendro tarp jų, 
išskyrus pavardę - ir tada atsirado tikras vyras, toks, kad net silpny- 
bėm stiprus, krito apžavėtas šios sirenos ir pamiršo šeimyninius ry- 
šius. Įprastas rezultatas - mėgautis mylimųjų šypsenomis. Netikėtai 
iškilo, nereikia nė sakyti, amžinas vedybinio gyvenimo klausimas. Ar 
gali tikra meilė, tariant, jog atsirado kitas vyrukas, egzistuoti tarp ve- 
dusių žmonių? Nors tai buvo absoliučiai ne jų reikalas, jei ji buvo 
svarbi jam, paglemžtam beprotybės bangos. Iš tiesų jis buvo didingo 
vyro pavyzdys, apdovanotas geriausiais talentais, palyginti su ta ka- 
riuomenės vidutinybe (tai buvo įprasto kasdien pasitaikančio „Sudie, 
mano galantiškas kapitone“ tipo individas iš lengvųjų dragūnų, tiks- 
liau, iš 18-0 husarų pulko), ir neabejotinai ūmus (tai yra kritęs vadas — 
ne tas kitas), savito būdo, ir ji, žinoma, būdama moteris, greitai suvo- 
kė, jog labai tikėtina, kad jis prasimuš kelią į šlovę, ir tai jam, atrodo, 
beveik pavyko pasiekti, bet kunigai ir evangelijos tarnai, visi kaip vie- 
nas, iš pradžių ištikimi jo šalininkai, kartu su jo numylėtais iškeldin- 
tais nuomininkais, kuriems jis labai padėjo šalies kaimuose, gindamas 
jų teises taip uoliai, kad jie nė tikėtis nedrįso, labai pasigardžiuodami 
iškepė jam vedybinę žąsį išpildami degančias anglis jam ant galvos** — 
baisiai primena pasakėčios asilo spyrį. Dabar, žvelgiant retrospekty- 
viu būdu į praeitį, viskas atrodė kaip sapnas. O sugrįžti - nieko blo- 
giau negali nė būti, nes, savaime suprantama, pasijustum ne savo 
vietoj, mat ilgainiui viskas keičiasi. Štai kodėl, jis mąstė, Airištauno 
pajūris, vietovė, kur nebuvo jau nemažai metų, dabar atrodė kaž- 
kaip kitaip, taip nutiko, kad pasikeitė nuo to laiko, kai persikėlė 
gyventi į šiaurinę pusę. Tačiau šiaurė ar pietūs, o tai buvo tik aki- 

vaizdus karštos aistros protrūkis, grynos ir paprastos, negailestingai 
ardančios planus, ir šitai tik patvirtino tą dalyką, apie kurį jis kalbė- 
jo, juk ji irgi buvo ispanė ar pusiau, tokio tipo žmonės nieko nedaro 
bet kaip - dėl aistringo pietietiško laisvumo vėjais paleidžiama bet 
kokia padorumo skiautelė. 

— Kaip tik patvirtina tai, ką sakiau, - kaistant krūtinei pasakė jis 
Stivenui. — Ir jei labai neapsirinku, ji taip pat buvo ispanė**. 

— Duktė Ispanijos karaliaus, - atsakė Stivenas, pridurdamas kažką 
nesuprantamo, atrodo, apie sudie ir likit sveiki, ispaniški svogūnai ir 
tą pirmąją žemę, pavadintą Negyvėliu, ir nuo Ramhedo iki Sicilijos 
tiek daug, tiek daug““... 

— Išties? — iš netikėtumo leptelėjo Blumas, beje, nė kiek nenuste- 
bęs. - Niekad anksčiau nesu girdėjęs tokių gandų. Bet galimas daik- 
tas, ypač turint omeny, kad ji ten gyveno. Taip, Ispanija. 

Atsargiai, stengdamasis kišenėje neužkliudyti „Nuodėmių...“, ku- 
rios jam, beje, priminė apie negrąžintą laiku į biblioteką Keiplo gatvė- 
je knygą, jis išsitraukė užrašų knygutę ir greitai peržiūrėjęs jos turinį 
pagaliau... 

— Beje, kaip manote, - paklausė jis, mąsliai atrinkęs vieną išbluku- 
sią fotografiją: ją padėjo ant stalo, - ar tai ispaniškas tipas? 

Stivenas - akivaizdžiai buvo kreiptasi į jį - pažvelgė į fotografiją ir 
išvydo didelių gabaritų damą, atvirai demonstruojančią savo kūnišką 
žavesį, nes buvo sulaukusi paties moterystės žydėjimo: vakarinė suknelė 
su pabrėžtinai gilia ta proga iškirpte, kad niekieno nevaržoma paro- 
dytų daugiau negu numanomą krūtinę... putlios lūpos pravertos, idea- 
lūs dantys, stovi apsimestinai ori šalia pianino, ant jo - „Senajame 
Madride“, savotiško žavesio turinti baladė, o tada - pati madingiau- 
sia. Jos (tos damos) akys, tamsios ir didelės žvelgė į Stiveną, pasiruo- 
šusios nusišypsoti kažkokiam susižavėjimą keliančiam objektui; už es- 
tetinį meistriškumą buvo atsakingas Lafajetas iš Vestmorlendo gatvės, 
pirmasis Dublino fotografijos menininkas. 

— Misis Blum, mano žmona, primadona madam Merion Tvydi, - 
pažymėjo Blumas. - Fotografuota prieš kelerius metus. Maždaug de- 
vyniasdešimt šeštaisiais. Labai panaši, kokia tada buvo. 

Sėdėdamas šalia jaunuolio jis taip pat žiūrėjo į fotografiją damos, 
dabar jo teisėtos žmonos, kuri, kaip jis užsiminė, buvo išsilavinusi 

majoro Brajeno Tvydžio duktė, dar ankstyvoj jaunystėj pasirodė be- 
santi gabi dainininkė, pirmąkart publikai nusilenkė vos saldžių šelio- 
likosš?. Kalbant apie veidą, jo išraiška - iškalbingo panašumo, tačiau 
figūra ne tokia, kaip dera, nors į ją daug kas atkreipia dėmesį, bet su 
tuo apdaru ji atrodo ne geriausiai. Ji be vargo galėtų pozuoti visu 
ūgiu, jau nekalbant apie harmoningas iškilias linijas... Laisvu laiku, 
pats būdamas truputį menininkas, jis gilinosi į bendrą moterų formų 
raidą, nes atsitiktinai visiškai neseniai, šią popietę, Nacionaliniame 
muziejuje apžiūrėjo graikiškas statulas, puikiai išrutuliotus meno kūri- 
nius. Marmuras geba atvaizduoti originalą, pečius, nugarą - visą simet- 
riją. O visa kita — taip, puritonizmas. Tačiau jis geba ir beribę šv. Juoza- 
po... bet nė viena fotografija negalėtų, nes tai — visai ne menas, ir tiek. 
Tos dvasios įkvėptas, kuo mieliausiai būtų pasekęs seno jūrų vilko 
pavyzdžiu ir palikęs atvaizdą čia kelios minutėms, kad šis bylotų pats 
už save, dėl tos dingsties, kad jis... tam, kad anas galėtų pasigėrėti 
grožiu, jos laikysena scenoj buvo toks malonumas akiai, kurio fotoapa- 
ratas anaiptol nepajėgė deramai perteikti. Tačiau vargu ar tai atitiko 
profesinį etiketą, nors naktis buvo šilta, maloni, bet drauge ir nuosta- 
biai vėsi, turint omeny metų laiką, nes saulė po audros... Ir iš tiesų jis 
jautė poreikį tuojau pat pasekti jūrininko pavyzdžiu, tartum kokio 
vidinio balso liepiamas, ir patenkinti galimą poreikį pajudėjus iš vie- 
tos. Bet vis dėlto sėdėjo nejudėdamas ir tiesiog žvelgė į mažumą su- 
teptą fotografiją, suglamžytą ties iškilumais, nors jiems tai nė kiek 
nepakenkė, paskui supratingai nusisuko nenorėdamas, kad anas pasi- 
justų, kaip numanė, dar labiau sutrikęs, kol vertino jos besikilnojan- 
čią embonpoint“š simetriją. Faktiškai tos dėmelės tik teikė papildomo 
žavesio, visai kaip šiek tiek ištepti baltiniai, jie ne blogesni, faktiškai 
daug geresni, kai jau be krakmolo. O jei jos nebuvo, kai jis?.. Ieškojau 
lempos*?, apie kurią ji man sakė, dingtelėjo jam, bet tik trumpam - kaip 
praeinanti užgaida, nes jis prisiminė rytinę sujauktą lovą ir taip toliau, 
ir knygą apie Rubi su metam psichozes (sic), kuri, matyt, parkrito visai 
tinkamon vieton, prie naktipuodžio, atsiprašom Lindlio Mario?“. 
Jaunuolio kaimynystė jį aiškiai džiugino, tokio apsišvietusio, distin- 
guė"?' ir impulsyvaus ginče, neabejotinai geriausio iš viso būrio, nors ne- 
pasakytum, kad jis turi... ne, vis dėlto pasakytum. Beje, jis juk pripa- 
žino, kad portretas gražus, ir tai, kad ir ką sakytum, buvo tiesa, nors šiuo 

metu ji gerokai stotingesnė. O kodėl gi ne? Tokie dalykai susiję su 
baisiu apsimetinėjimu, gėdos dėmė - visam gyvenimui, sensacijos bul- 
varinėj spaudoj apie tą pačią įgrisusią santuokinę painiavą, nepagrįsti 
kaltinimai neištikimybe su profesionaliu golfo žaidėju arba naujausiu 
scenos numylėtiniu, užuot visa tai aprašę tiesiai ir sąžiningai. Kaip 
juos suvedė likimas ir kaip jie prisirišo vienas prie kito, ir jų pavardes 
susiejo visuomenė, apie jas kalbėjo teisme ir apie laiškus, kupinus įpras- 
tinių sentimentų bei kompromituojančių posakių, nepaliekančių jo- 
kio šanso išsiginti, kad įrodytų, jog tie, nebūdami susituokę, atvirai 
apsigyvendavo du ar tris kartus per savaitę kokiame gerai žinomame 
pajūrio viešbutyje, ir jų santykiai, kaip panašiai ir būna, ilgainiui pasi- 
darė intymūs. Paskui sąlyginis teismo nuosprendis, įsigaliojantis nuo 
tam tikro laiko, jei iki tada nebus panaikintas, ir Karališkasis Prokto- 
rius turi įrodyti, kodėl ne, o jam nesugebėjus to atšaukti, nuosprendis 
tampa galutinis. Bet, kalbant apie tai, tie du pažeidėjai, tematantys iš 
esmės tik vienas kitą, galėjo sau leisti viską ignoruoti, kaip jie ir darė, 
kol byla pateko į teismo įgaliotinio rankas ir jis, remdamasis įstatymu, 
pareiškė ieškinį nukentėjusios šalies vardu. Jam, Blumui, teko garbė 
asmeniškai būti šalia nekarūnuoto Erino karaliaus per tą fracas??, kai 
nuversto vado - kuris, kaip visi žino, tvirtai laikėsi iki paskutinio kraujo 
lašo, netgi apjuodintas kaip svetimautojas - (vado) patikimi šalinin- 
kai, jų buvo dešimt ar tuzinas, o gal ir dar daugiau, įsiveržė į „In- 
suppressible“ spaustuvę, arba ne, „United Ireland“ (beje, visai netinka- 
mas pavadinimas) ir plaktukais ar panašiais įnagiais sudaužė raidžių 
kasas - keršydami už šmeižikišką O'Brajeno??* plunksnagraužių rašlia- 
vą, kuri jiems buvo tapusi duona kasdienine, lengva ranka drabstant 
purvais buvusio tribūno asmeninę dorovę. Nors buvo akivaizdžiai iš 
esmės pasikeitęs, jis tebeatrodė ryžtingas, kad ir - kaip visad - nerūpes- 
tingai apsirengęs, ir neleidžiąs abejoti, jog siekia užsibrėžto tikslo, tai 
padarė didelę įtaką svyruojantiems, kol jie, savo didelei nuostabai, už- 
kėlę jį ant pjedestalo išvydo, kad jų stabo kojos - molinės, kad ir kaip 
būtų, ji pirmoji šitai suvokė. Kadangi toj visuotinėj sumaišty buvo ypač 
karšta, Blumas patyrė nedidelę traumą, - jį bjauriai alkūne bakstelėjo 
kažkoks vyrukas iš minios, kuri, suprantama, susirinko užeigoj, maž- 
daug į paširdžius, visa laimė, nelabai stipriai. Jam (Parnelui) netyčia 
numušė skrybėlę, ir - tai tikras istorinis faktas - būtent Blumas, pa- 

matęs, kas įvyko, pakėlė ją spūstyje, ketindamas grąžinti (ir atidavė jam 
nė kiek nedelsdamas), o jis, uždusęs, vienplaukis ir mažiausiai pasauly 
besirūpinantis savo skrybėle, buvo džentelmenas iš prigimties, pasi- 
ruošęs mirti už tą šalį, jis, iš tikrųjų ryžęsis tam daugiau dėl laurų nei 
dėl ko nors kito, bet tai jam buvo įskiepyta dar vaikystėj, sėdint ant 
motinos kelių, kaip žinojimas, kas yra geros manieros, ir šitai išryškė- 
jo išsyk, nes jis pasisuko į davėją ir padėkojo jam su neprilygstamu 
aplombu tardamas: „Dėkoju, sere“, bet balso tonas labai skyrėsi nuo 
tos teisinės profesijos puošmenos?*, kurio galvos apdangalą Blumas 
anksčiau padėjo patvarkyti, ryte, taigi istorija pasikartojo, tik kitaip — 
po bendro draugo laidotuvių, kai jie paliko jį vienišą su savo garbe, 
kai atliko liūdną pareigą, palydėję jo palaikus į paskutinę kelionę. 

Kita vertus, jam labiau sopėjo širdį dėl rėžiančių ausį vežikų juokų 
ir tų, kurie tai padarė pajuokos objektu, be saiko šaipydamiesi, viską 
supranta, visus atsakymus žino, o iš tiesų net nesuvokia, ko patys no- 
ri, nes tai buvo tik dviejų žmonių, tik jų pačių reikalas, nebent ta 
aplinkybė, jog teisėtas vyras irgi čia buvo įveltas, mat gavo anoniminį 
laišką, siųstą vieno paprasto bernelio šnipelio, kuris užtiko juos kaip 
tik tą akimirką, besimylinčius, tiesiog susirakinusius rankomis, ir pa- 
siryžo paviešinti jų neteisėtus poelgius, o viskas baigėsi šeimynine sce- 
na, kai paklydusi gražuolė maldavo parpuolus ant kelių savo šeimi- 
ninko ir pono atleidimo, žadėdama nutraukti santykius ir daugiau 
neatidaryti jam durų, jei tik nuskriaustasis vyras pažiūrėtų į viską pro 
pirštus ir tartų, jog tai, kas buvo, pražuvo, su ašaromis akyse, nors 
galbūt kalbėjo nenuoširdžiai, nes, visiškai įmanomas daiktas, turėjo 
dar kelis kitus vyrus. Asmeniškai jis, labiau linkęs į skepticizmą, tikėjo 
ir nė kiek nesvyravo, sakydamas, jog kiekvienos moters kandidatų 
sąraše atsiras vyras arba vyrai —- daugiskaita, netgi jei ji - geriausia 
žmona, ir jie puikiai sutaria drauge, turint omeny aną argumentą, ir 
vieną kartą, pamiršusi savo pareigas, ji nusprendžia, jog yra persisoti- 
nusi vedybinio gyvenimo, ir užsimano truputį paflirtuoti, leistis subti- 
liai suvedžiojama, kad atkreiptų jų dėmesį nederamais ketinimais ir 
galiausiai prisirištų prie kito - štai daugybės vis dar patrauklių ištekė- 
jusių moterų, vis dar gražių, artėjančių prie keturių dešimčių, ir jau- 
nesnių vyrų liaisons priežastis; be jokios abejonės, pakanka prisiminti 
keletą garsių atvejų, kai moterys aklai įsimylėjo. 

Tik tūkstantį kartų liko apgailestauti, kad toks jaunuolis, kurį liki- 
mas taip dosniai apdovanojo protu, kaip jo kaimyną, švaisto savo ver- 
tingą laiką su ištvirkusiomis moterimis — šios galėjo apdovanoti miela 
dovanėle visam gyvenimui. Dabar palaiminga vienatvė — natūralus 
dalykas, bet vieną dieną jis ką nors ves prie altoriaus, kai pasirodys 
panelė Tikroji, bet šiuo metu damų draugija buvo conditio sine gua 
non?*, nors jis turėjo rimčiausių abejonių, bet ne dėl to, kad būtų no- 
rėjęs iškvosti Stiveną apie mis Fergiuson (labai galimas daiktas, ji bu- 
vo ta ypatinga kelrodė žvaigždė, atvedusi jį vėlai naktį į Airištauną), o 
todėl, kad norėjo sužinoti, ar šį bernelį labai nudžiugintų mintis pasi- 
piršti anai panelei - kompanija kvailai besišypsančių panelių, neturin- 
čių nė skatiko, du ar tris kartus per savaitę, įprasti, parengiamieji veid- 
mainingi komplimentai ir pasivaikščiojimai įsimylėjėlių takais, gėlės 
ir čiokoliadukai. Įsivaizduoti jį be šeimos, benamį, apgaudinėjamą ko- 
kios pensiono šeimininkės, blogesnės už bet kokią pamotę, buvo per- 
nelyg skaudu, juk jis toks jaunas. Tie keisti, netikėtai išpyškinami da- 
lykai žavėjo vyresnįjį vyrą, kuris, nugyvenęs keliolika metų daugiau, 
beveik galėjo būti jo tėvas. Bet ką nors sotaus jis tikrai turėjo suvalgyt, 
kad ir - punšo su kiaušinio tryniu ir cukrumi su tikru motinišku mais- 
tu ar bent jau virtą naminį kiaušinį. 

— Kelintą valandą pietavot? - paklausė jis liaunos būtybės su nu- 
vargusiu, bet nesusiraukšlėjusiu veidu. 

— Kažkada vakar, - pasakė Stivenas. 

— Vakar! —- sušuko Blumas ir tik tada prisiminė, jog jau rytojus, 
penktadienis. - A, norit pasakyt, kad jau po dvylikos? 

— Tai tada - užvakar, - pasakė Stivenas pasitaisydamas. 

Tiesiog apstulbintas tokios žinios Blumas susimąstė. Nors jų nuo- 
monės ir ne visada sutapdavo, bet tam tikro panašumo tarp jų būta, 
lyg abiejų mintys, taip sakant, būtų tekėjusios ta pačia linkme. Jo am- 
žiaus, kai mėgino užsiimti politika, maždaug prieš dvidešimt metų, 
kai buvo gwas;?* pretendentas į parlamentarus Fosterio Kartečės lai- 
kais?, jis taip pat, kaip atminė, metęs žvilgsnį praeitin (ir tai jam teikė 
didelį pasitenkinimą), jautė slaptą pagarbą tokioms kraštutinėms idė- 
joms. Pavyzdžiui, kuomet iškeldintų nuomininkų klausimas, tada, dar 
pačioje užuomazgoje, vis dėlto pradėjo jaudinti žmonių protus, nerei- 
kia nė sakyti, jis neduodamas nė varioko ir aklai netikėdamas oficia- 

liais teiginiais — kai kurie iš jų tikrai nebuvo verti net kritikos — iš 
pradžių faktiškai, kad ir kaip būtų, visiškai pritarė valstiečiams, pasi- 
davęs naujų pažiūrų tendencijoms, silpnybė, kurią, supratęs savo klai- 
dą, jis iš dalies ištaisė, ir jam net buvo papriekaištauta, kad savo radi- 
kaliomis pažiūromis, mat vienu metu propagavo sugrįžimą prie že- 
mės, jis pralenkė net Maiklą Devitą, ir tai buvo viena iš priežasčių, dėl 
ko jį taip stipriai papiktino šmeižikiškos užuominos, šitaip įžūliai jam 
išsakytos per klanų susirinkimą pas Barnį Kirneną, taigi jis, nors nere- 
tai ir labai neteisingai suprantamas, bet mažiausiai iš visų mirtingųjų 
linkęs peštis, reikia tai pabrėžti, nukrypo nuo savo įpročių ir davė 
(metaforiškai kalbant) jam į nosį, nors, kiek tie reikalai buvo susiję su 
politika, jis net per daug gerai suvokė, kokius negrįžtamus nuostolius 
daro propaganda bei tarpusavio priešiškumas ir kokį vargą bei kan- 
čias jie, tai nulemta iš anksto, dažniausiai sukelia šauniems jauniems 
žmonėms - trumpai tariant, sunaikinami geriausi. 

Kad ir kaip būtų, pasvėrus visus argumentus už ir prieš, ir turint 
galvoje, jog artinosi pirma, buvo pats laikas eiti miegoti. Problemą 
sudarė tai, kad buvo šiek tiek rizikinga vestis jį į namus, mat galėjo 
nutikti tokių dalykų (kažkas kartais nepajėgdavo suvaldyti nuotaikų), 
kurie viską sugadintų, visai kaip tąnakt, kai jis taip nesėkmingai parsi- 
vedė namo šunį (nežinomos veislės), šlubą viena koja, negalima saky- 
ti, kad tie atvejai būtų buvę identiški ar atvirkščiai, nors tada irgi susi- 
žeidė ranką, prie Ontario terasos, šitai labai aiškiai prisiminė, visa tai 
patyręs, taip sakant. Kita vertus, jau buvo neabejotinai per vėlu siūlyti 
Sendimauntą ar Sendikouvą, taigi jis jautėsi truputį sutrikęs - kurią iš 
dviejų alternatyvų... Gerai pamąsčius, viskas byloja apie tai, kad jam 
dera iki galo išnaudoti šią progą. Iš pradžių susidarė įspūdis, jog anas 
mažumą nedraugiškas ir ne pernelyg kalbus, bet tai kažkodėl jam vis 
labiau patiko. Bet, vienas dalykas, anas galėjo, taip sakant, ir nesusi- 
žavėti šia mintimi, jei būtų apie tai užsiminta ir — dėl to jam buvo 
labiausiai neramu - jis nežinojo, kaip pradėti apie tai kalbą ir kokiais 
žodžiais išsakyti, bet, tarkime, anas priims pasiūlymą, jam tai asme- 
niškai suteiktų didelį malonumą, jei anas leistų jam padėti - kaip nors 
pasiūlyti truputį pinigų ar kokių drabužių, jei atsirastų tinkamų. Šiaip 
ar taip, vengdamas šiuo tarpu inertiško precedento, nutarė pasiūlyti 
Epso kakavos ir laikiną guolį nakčiai, be to, storą apdangalą ar du ir 

apsiaustą, sulenktą pusiau - kaip pagalvę. Bent bus patikimose ranko- 
se, ir šilta kaip pas poną Dievą už pečiaus. Jis čia neįžvelgė jokių dide- 
lių nemalonumų, su ta išlyga, kad nekils koks kivirčas. Reikėjo veikti, 
nes linksmoji dvaselė, šiaudinis našlys, apie kurį jau kalbėjome, atro- 
dė taip, lyg būtų prilipusi prie tos vietos, ir nebuvo panašu, kad kaip 
nors ypač skubėtų keliauti namolio, į savo numylėtą Kvynstauną, nors 
labiau tikėtina - į kokios senos kempinės viešnamį su pensininkėmis 
gražuolėmis, greta Šerifo gatvės - ten geriausia kelias artimiausias die- 
nas ieškoti šios įtartinos asmenybės, iš eilės joms (undinėms) sukan- 
čios galvas tropikų istorijomis apie šešializdžius revolverius, stingdan- 
čios jomis iki kaulų smegenų ir protarpiais su šiurkščiu pasimėgavimu 
vis pamaigančios jų masyvias grožybes, užgeriant dideliais gurkšniais 
bulvinės krūminės ir, kaip įprasta, giriantis, kaip antai, kas jis toks 
esąs, iš tikrųjų XX - tai mano tikrasis vardas ir adresas, kaip pažymi 
passim?* madam Algebra. Ir tuo pat metu be garso sau kikeno, prisi- 
minęs savo sąmojingą atsakymą kūno ir kraujo gynimo čempionui 
apie tai, kad jo Dievas - žydas. Žmogus susitaikys su padėtimi, jei jam 
įkąs vilkas, bet tikrai įsius, jei įkąs avis. Pažeidžiamiausia jautriojo Achilo 
vieta — tavo Dievas buvo žydas, mat dažniausiai, kaip pasirodo, jie 
mano, kad jis kilęs iš Keriko prie Šenono"? ar kokios Slaigou grafystės 
vietovės. 

— Siūlau, - ilgai brandinęs mintį, pagaliau pareiškė mūsų herojus, 
atsargiai dėdamasis į kišenę jos fotografiją, - nes čia gana tvanku, 
tiesiog eime kartu ir aptariam tuos reikalus. Mano buveinė visiškai 
netoli. Šitų pamazgų negalima gert. Palaukit, aš tik užmokėsiu. 

Žinoma, geriausias planas buvo pasišalint, paskui - kur vėjas pu- 
čia, jis mostelėjo, tuo pat metu atsargiai dėdamasis fotografiją, pasto- 
gės šeimininkui, bet neatrodė, kad jis... 

— Taip, tai geriausia, - patikino jis Stiveną, o šiam, tiesą sakant, ar į 
„Varinę galvą“, ar pas jį, ar kur nors kitur - buvo daugiau ar mažiau... 

Visokiausi utopiniai planai šmėsčiojo jo (Blumo) nenuilstančiose 
smegenyse. Išsimokslinimas (tikras dalykas), literatūra, žurnalistika, 
konkursiniai kūrinėliai, šiuolaikinė reklama, vandens gydyklos ir kon- 
certinės kelionės po Anglijos pajūrio kurortus, kuriuose tiesiog prigrūs- 
ta teatro salių, visi bilietai parduoti — pinigai tik sukasi, duetai italų 
kalba, tarimas visai kaip tikrų italų, ir daugybė kitų dalykų, jokio rei- 

kalo, aišku, skelbti nuo namų stogų visam pasauliui ir savo žmonai 
apie šitai, Dievas duos. Reikėjo tik žengti pirmą žingsnį. Kadangi dau- 
giau nei įtarė, kad anas paveldėjo tėvo balsą, ir su juo siejo savo viltis, 
juk čia - lyg kortom išbūrus, visi šansai, taigi būtų gerai, ir, beje, nė 
kiek nepakenktų pakreipti kalbą, kad atitrauktų dėmesį taip, kad... 

Vežikas laikrašty, kurį buvo nučiupęs, perskaitė, kad buvęs viceka- 
ralius, grafas Kedougenas, pirmininkavo per samdomų karietų vežikų 
asociacijos pietus kažkur Londone. Ši jaudinanti žinia buvo sutikta 
tyla ir dviem žiovuliais. Paskui tasai senas egzempliorius kampe, - 
jam, kaip atrodė, dar buvo likę kažkokių gyvybės kibirkštėlių, - perskai- 
tė, kad seras Entonis Makdonelis išvažiavo iš Justono į generalinio 
sekretoriaus rezidenciją, ar panašios reikšmės žodžius. Kodėl, atsilie- 
pė aidas į šį domesį keliantį pranešimą. 

— Duok užmest akį į tą literatūrą, dieduk, - paprašė senasis jūrei- 
vis, aiškiai parodydamas mažumą įgimto nekantrumo. 

— Ale prašom, - atsakė pagyvenęs asmuo, į kurį buvo taip kreiptasi. 

Jūreivis ištraukė iš savo futliaro žalius akinius, labai pamažu užso- 
dino ant nosies, užkabino už ausų. 

— Ar neprimatot? - pasidomėjo prielankusis personažas, panašus į 
miesto savivaldybės sekretorių. 

- Nagi, - atsakė jūrų keliauninkas su Škotijos kalniečio barzda, 
kaip matyti, vyrukas, turintis kuklių literatūrinių ambicijų'??, įdėmiai 
žvelgdamas pro žalius kaip jūra iliuminatorius, taip nesunkiai galėtu- 
me juos apibūdinti, - skaitau su akuliorais. Tai dėl Raudonosios jūros 
smėlio. Kadaise, taip sakant, ir tamsoje galėjau. Mano mėgstamiausia 
buvo „Tūkstantis ir viena naktis“ 1r „Raudona kaip rožė“!?!. 

Paskui grabinėdamas išskleidė laikraštį ir susimąstė apie vienas Die- 
vas žino ką, apie rastą paskenduolį ar apie kriketininkų žygdarbius — 
Tūžmastingsas uždirbo šimtą su trupučių taškų Notsui!““, antrieji var- 
teliai, o tuo metu (visiškai nekreipdamas dėmesio į Tūžmį) vartinin- 
kas kuo nuoširdžiausiai mėgino atvarstyti aiškiai naują ar mažai dėvė- 
tą batą, kuris akivaizdžiai jam spaudė, nes jis niurnėjo keikdamas jį 
pardavusius, tie, kurie dar nebuvo visiškai užsnūdę, apie tai buvo ga- 
lima spręsti iš veido išraiškos, tiesiog niūriai spoksojo į jį arba tarste- 
lėjo kokią lėkštą pastabą. 

Trumpai tariant, Blumas, įvertinęs padėtį, atsistojo pirmas, neno- 

rėdamas piktnaudžiauti jų svetingumu, ir pirmiausia, tvirtas kaip ir jo 
žodis, pasiryžęs ta proga apmokėti sąskaitą, apdairiai ir išmintingai 
mostelėjo lobyno šeimininkui, neįžūliai vos pastebimai lyg išlenkda- 
mas atsisveikinimo burnelę, kitiems nematant, ir rodydamas, kad su- 
ma jau paruošta, iš viso keturi pensai (ją neįžūliai 1r sudėjo iš keturių 
variokų, tikrų paskutinių mohikanų), nes anksčiau buvo pastebėjęs 
išspausdintame kainorašty priešais, skirtame visiems lankytojams, aiš- 
kiai užrašytus skaičius, kava — 2 pensai, konditerijos gaminiai - t. p., 
ir tikrai, kitas duotų net dvigubai tiek, kaip sakydavo Veterapas. 

— Eime, - paragino jis, - baikim šį sėanse!9?. 

Matydami, kad gudrybė pavyko ir kelias laisvas, jie drauge paliko 
tą pastogę, arba trobelę, ir ėlite jūreivių bei kompanijos publiką, ku- 
rios niekas silpnesnis už žemės drebėjimą nebūtų galėję išjudinti iš 
josios dolce far niente. Stivenas, prisipažinęs, jog vis dar jaučiasi blo- 
gai ir yra nusikamavęs, stabtelėjo minutėlei prie tų... tų durų į... 

— Vieno dalyko niekada nesupratau, - pasakė jis nepagalvojęs, kad 
būtų originalus, - kodėl jie nakčiai kavinėje sudeda stalus aukštyn 
kojom - tai yra kėdes aukštyn kojom ant stalų. 

Į šitą ekspromtą niekuomet neklystąs Blumas atsakė nė akimirkos 
nesvyravęs, iškart: 

— Kad galėtų rytą iššluoti grindis. 

Sakydamas tai, vikriai šoktelėjo lanku aplink jį, atvirai ketindamas 
ir tuo pat metu atsiprašydamas, atsirasti savo kompaniono dešinėje, 
toks, beje, buvo jo įprotis, būti dešinėje, pagal klasikinę idiomą, opus 
jo Achilas. Nakties oro dabar iš tikrųjų buvo malonu įkvėpti, nors 
Stivenas ir silpnokai laikėsi ant savo kočėliokų. 

— Jisai (tas oras) gerai jus paveiks, - pasakė Blumas, turėdamas 
omenyje ir pasivaikščiojimą, - tuojau pat. Svarbiausia pasivaikščioti ir 
tada pasijunti kitas žmogus. Čia netoli. Atsiremkit į mane. 

Atitinkamai jis kaire ranka paėmė Stiveną už dešinės parankės ir 
atitinkamai nuvedė. 

— Taip, - abejodamas pasakė Stivenas, pagalvojęs, kad jaučia ne- 
įprastą kito žmogaus kūną, liečiantį jį, be muskulatūros, glebų, ir 
visa kita. 

Šiaip ar taip, jie praėjo pro sargo būdelę su akmenimis, žarijų indu, 
ir taip toliau, kur neetatinis municipaliteto darbuotojas, eksGamblis, 

vis dar buvo visokeriopai nugrimzdęs, kaip sakoma, į Mertio glėbį, ir 
sapnavo gaivius laukus bei ganyklas žalias. O kalbant apie karstą, pri- 
dėtą akmenų, palyginimas buvo visai neblogas, juk iš tikrųjų jį ir už- 
mėtė akmenimis tos septyniasdešimt dvi iš aštuoniasdešimt su trupu- 
čiu rinkiminių apygardų, kurios išdavė skilimo metu, o svarbiausia — 
išgirtoji valstiečių klasė, tikriausiai tie patys iškeldinti nuomininkai, 
kuriems sugrąžino žemės sklypus. 

Taigi eidami susikibę už parankių per Peresfordo aikštę, jie ėmė 
plepėti apie muziką, meno formą, kuriai Blumas, kaip grynas mėgė- 
jas, jautė didžiausią meilę. Vagnerio muzika, nors žinoma, savotiškai 
didinga, Blumui buvo truputį per sunki ir reikalaujanti susikaupimo, 
kai klausai pirmą kartą, bet štai - Merkadantės „Hugenotai“, Mejer- 
bero „Septyni paskutiniai žodžiai ant Kryžiaus“!** ir Mocarto „Dvy- 
liktosios mišios“ - jis tiesiog mėgavosi ja, o „Gloria“ šiose buvo, jo 
nuomone, pirmaklasės muzikos, kaip tokios, apogėjus, prieš kurį visa 
kita - tik vaikų žaidimai. Jis be galo labiau vertino šventosios katalikų 
bažnyčios muziką, o ne tai, ką šioje srityje galėjo pasiūlyti konkuren- 
tai, pavyzdžiui Mudžio ir Senkio himnai arba „Įsakyk man gyventi, ir 
aš gyvenime būsiu tavo protestantas“!9>, labiausiai už visus žavėjosi 
Rosinio „Stabat mater“, kūriniu, kur tiesiog apstu nemirtingų nume- 
rių, kuriuos jo žmona, madam Merion Tvydi, pavertė šedevrais, tikra 
sensacija, jis gali tvirtai pasakyt, dar pridėjus: jai laurų, o visi kiti liko 
visiškai šešėly, tėvų jėzuitų bažnyčioje Gardinerio gatvėje, šventasis 
pastatas buvo sausakimšas iki pat durų, jos paklausyt susirinko virtuo- 
sos, arba veikiau, virtuosi!““. Visi kaip vienas tvirtino, kad jai niekas 
negali prilygti, pakanka pasakyti, jog pamaldų vietoje, kur paprastai 
skamba švento pobūdžio muzika, buvo girdėti visuotinis raginimas 
pakartoti. Bet apskritai, nors ir teikė pirmenybę tokioms operoms 
kaip „Don Žuanas“ ir „Marta“, savo žanro perlui jautė pencbant!“", 
kad ir grindžiamą tik paviršutiniškomis žiniomis, griežtai klasikinei 
mokyklai, tokiai kaip Mendelsono. Kalbėdamas apie tai 1r nė kiek 
neabejodamas, jog žino viską apie senas mėgstamas melodijas, jis pa- 
minėjo par excellence'9* Lajonelio ariją iš Martos“, M'appari, kurios, 
pakankamai keista, klausėsi arba, tiksliau, pasiklausė slapta vakar, tai 
privilegija, kurią labai brangino, sklindančios iš Stiveno tėvo lūpų, 
sudainuotos tobulai, tiesą sakant, nuodugniai išstudijuotas numeris, 

kuriam visi kiti toli gražu neprilygsta. Stivenas, atsakydamas į manda- 
giai užduotą klausimą, pasakė negirdėjęs ir ėmė energingai girti Šeks- 
pyro dainas ar bent jau to ar maždaug to periodo, ir liutnininką Dou- 
lendą'“?, gyvenusį Feterio skersgatvy, netoli Džerardo, žolininko, na- 
mų, jo - anno ludento bausi, Doulandus'!? - instrumentą jis ketino 
įsigyti iš misterio Arnoldo Dolmečo!!!, kurį Blumas nelabai prisimi- 
nė, nors pavardė, savaime aišku, skambėjo pažįstamai, už šešiasde- 
šimt penkias ginėjas, taip pat Farnebį ir sūnų su jų dux bei comes!!? 
didumu ir Berdą'“ (Viljamą), kuris grojo spinetais, kaip jis pasakė, 
Karaliaus koplyčioje ir visur kitur, kur tik juos rasdavo, ir tokį Tom- 
kinsą!!“, kūrusį visokius mažmožius bei daineles, ir Džoną Bulį'". 

Keliu, prie kurio jie kalbėdamiesi artėjo, už kabančios grandinės, 
traukdamas gatvių valytuvą, per grindinį žengė arklys, šluodamas pla- 
čią purvo juostą su tokiu triukšmu, kad Blumas suabejojo, ar jis teisin- 
gai nugirdo apie tas šešiasdešimt penkias ginėjas ir Džoną Bulį. Taigi 
pasiteiravo, ar tai tas pats Džonas Bulis, politinė garsenybė iš tos pačios 
vietos, nes šitai jį nustebino - dvi identiškos pavardės - koks sutapimas. 

Greta grandinių arklys lėtai ėmė suktis, tai pamatęs Blumas, - jis, 
kaip paprastai, atidžiai dairėsi aplink, - švelniai truktelėjo ano ranko- 
vę, pajuokaudamas: 

— Mūsų gyvybės šiąnakt pavojuje. Saugokimės garinio volo. 

Ir jie sustojo. Blumas pažvelgė į arklio galvą, nė kiek nepanašią į 
vertą šešiasdešimt penkių ginėjų, išnirusią tamsoje taip arti, kad ji pa- 
sirodė kažkokia nauja, kitaip sudėtų kaulų ir net mėsos kitokios, nors 
aiškiai tai buvo keturkojis, šlauniakratis, juodapasturgalis, tabaluode- 
gis, nusvirgalvis, - jis tiesė užpakalinę koją pirmyn, o to padaro šeimi- 
ninkas sėdėjo ant vežimo sėdynės paskendęs mintyse. Toks geras varg- 
šas gyvulys, jis pasigailėjo, kad neturi gabalėlio cukraus, bet, kaip iš- 
mintingai pagalvojo, - vargu ar gali būt pasiruošęs kiekvienam 
nenumatytam atvejui, kuris gali nutikti. Tai buvo tiesiog didelis, kvai- 
las, nervingas, pusgalvis arklys, nieko nenutuokiantis apie jį supantį 
pasaulį. Bet juk net šuo, pagalvojo jis, tarkim, tas mišrūnas pas Barį 
Kirneną, jeigu būtų tokio dydžio, baisiausiai pergąsdintų, jei sutik- 
tum. Bet tai ne gyvulio kaltė - kad jis toks atsirado, panašus į kupra- 
nugarį, dykumos laivą, iš suėstų vynuogių savo kuproje varantį bulvi- 
nę krūminę. Devynias dešimtąsias iš jų buvo galima laikyti narvuose 

ar išdresuoti, nė vienas, išskyrus bites, negalėjo sumanumu prilygti 
žmogui; banginį - su harpūno smaigaliu, aligatoriui pakutenti spran- 
dą, ir šis supras pokštą, nubrėžti kreida ratą aplink gaidį, tigras - ma- 
no erelio akis. Šie aktualūs svarstymai apie laukų gyvulius užėmė jo 
protą ir truputį užgožė Stiveno žodžius, o tuo metu gatvės laivas to- 
liau manevravo ir Stivenas samprotavo apie labai įdomų seną... 

— Apie ką aš kalbėjau? A, taip! Mano žmonai, - pranešė jis, nerda- 
mas i1 medias res'“, - būtų labai malonu susipažinti su jumis, nes ji 
tiesiog dievina visokių rūšių muziką. 

Šnairomis draugiškai pažiūrėjo į Stiveno profilį - gyvas jo motinos 
atvaizdas, visiškai nepanašus į įprasto tipo niekšą, kokiems jos nedvejo- 
damos kabinasi ant kaklo, mat, galimas daiktas, buvo ne taip sudėtas. 

Vis dėlto, turint galvoje, jog anas paveldėjo tėvo talentą, tai dau- 
giau negu įtarė, jo protui atsivėrė naujos perspektyvos, kaip, tarkime, 
ledi Fingel koncertas Airijos pramonei paremti praėjusį pirmadienį ir 
aristokratija apskritai. 

Dabar jis žėrė nuostabias variacijas apie ariją „Čia baigiasi jaunys- 
tė“, autorius Janas Piteris Svelinkas, olandas iš Amsterdamo, iš kur 
atvyksta palaidos damos. Dar labiau jam patiko sena vokiška Johane- 
so Jepo!!" daina apie skaidrią jūrą ir sirenų balsus, švelnių vyrų žudi- 
kių, - tai šiek tiek nugąsdino Blumą: 


Von der Sirenen Listigkeit 
Tun die Poeten dichbten'“. 


Jis padainavo šiuos pradinius taktus ir extempore'" išvertė. Blu- 
mas linksėdamas galva pasakė, kad viską puikiai suprato, ir meldė jį 
tęsti, ką anas ir padarė. 

Tokio fenomenalaus grožio tenoras, rečiausia gamtos dovana, ku- 
rią Blumas įvertino nuskambėjus pirmajai gaidai, be vargo galėjo, jei- 
gu bus tinkamai lavinamas kokio nors pripažinto vokalo autoriteto, 
tokio kaip Bareklafas, be to, dar mokant skaityti natas, diktuoti savo 
kainą ten, kur baritonai buvo dešimt už pensą, ir netolimoj ateity 
savo laimingajam šeimininkui atverti entrėe'?? į prašmatnius namus 
geriausiuose kvartaluose, finansinių magnatų, varančių didelį biznį, 1r 
tituluotų asmenų, ten jis su savo laisvųjų menų bakalauro laipsniu 
(milžiniškas pranašumas savo ruožtu) ir džentelmeniškomis maniero- 

mis, įgautų vis didesnę įtaką, geras įspūdis, neišvengiamai sulauktų 
didelės sėkmės, nes yra apdovanotas protu, kuriuo taip pat galima 
pasinaudoti tuo tikslu, ir visu kitu, kas reikalinga, tik štai drabužius 
reikia tinkamai prižiūrėti taip, kad galėtų sėkmingai įgyti jų prielan- 
kumą, bet tai jis, jaunas naujokas aukštosios visuomenės aprangos subti- 
lybių sferoje, sunkiai suprato, kaip šis toks menkas dalykas galėtų pa- 
kenkti. Iš esmės tai buvo vos kelių mėnesių reikalas, ir jis jau regėjo jį, 
dalyvaujantį jų muzikiniuose ir meniniuose conversaziones!?!, iškil- 
mėse Kalėdų sezono metu, sukeliantį lengvą gražiosios lyties širdelių 
virpulį, supamą būrio damų, stiprių pojūčių ieškotojų, tokių atvejų, 
kaip jis žinojo, būta, ir jis pats kartais, labai to neviešinsim, jeigu tik 
panorėtų, galėtų lengvai turėti... Be to, žinoma, reikia turėti omeny 
piniginį atlyginimą, to jokiu būdu negalima pamiršti, šitai būtų geras 
priedas prie užmokesčio už mokymą. Tai nereiškia, skliaustuose pažy- 
mėjo jis, kad vien dėl šlykštaus pasipelnymo anas būtinai turi ilges- 
niam laikui pasirinkti kaip profesiją lyrinę programą, tačiau tai būtų 
žingsnis reikalinga kryptimi, be jokių taip ir ne, ir vertinant piniginiu 
bei dvasiniu požiūriu - nė kiek nesumenkintų jo orumo, o juk dažnai 
nepaprastai lauktas pasirodo besąs čekis, įteiktas kaip tik tuo momen- 
tu, kai yra labiausiai reikalingas, kai ir menkiausia smulkmena - pa- 
galba. Be to, nors skonis pastaruoju metu tam tikru laipsniu suprastė- 
jo, tokia originali muzika, tolima nuo visuotinės rutinos, greitai padė- 
tų pasiekti didelio populiarumo, nes būtų tikra Dublino muzikinio 
pasaulio naujiena po įgrisusio nuvalkiotų, lengvai įsimenamų solo te- 
norams srauto, kurį pila ant patiklios publikos Aivenas Sent Ostelas ir 
Hiltonas Sen Džastis bei jų genus omne!??. Taip, nė šešėlio abejonės, 
jis galėjo, kortos buvo jo rankose, ir turėjo pradinį kapitalą, kad iš- 
garsintų savo vardą ir pajėgtų surengtų didelį koncertą King gatvės sa- 
lės nuolatiniams lankytojams, bilietai užsakomi iš anksto, jeigu jį kas 
nors paremtų, pakylėtų laipteliu aukštyn, kaip sakoma, - bet didelis 
jeigu, — ir padėtų apeiti kliūtis, kurios dažnai sutrukdo pernelyg išgir- 
tam princui iš šaunių vaikinų, ir tai nė per jotą neatitrauks jo nuo 
likusių dalykų, nes jis bus pats sau ponas ir turės marias laiko laisvo- 
mis valandėlėmis užsiimti literatūra, kai tik panorės, kadangi nebus 
kliūčių jo vokalinei karjerai nei sumenkins reputaciją - kad ir kas bū- 
tų - mat čia tik jo asmeninis reikalas. Iš tikrųjų, iniciatyva visada buvo 

jo rankose, ir būtent dėl šios priežasties tas kitas, turėdamas nepaprastai 
smailą nosį ir užuosdamas naudą iš tolo, taip prie šio prilipo. 

Kaip tik tada arklys... vėliau, pasitaikius palankiai progai, jis (Blu- 
mas) ketino, nė kiek nesikišdamas į privačius jo reikalus, pagal princi- 
pą kvailiai patenka ten, kur angelai!3, paraginti jį nutraukti santykius 
su konkrečiu dar tik tobulėjančiu, nors jau ir pradėjusiu praktiką gy- 
dytoju, kuris, kaip pastebėjo, buvo linkęs blogai apie jį pasisakyti ir 
netgi tam tikru mastu, radęs bet kokį smagų pretekstą, jam nesant 
griežtai jį smerkti, ar kaip norite tai vadinkite, kas, kuklia Blumo nuo- 
mone, neigiamai charakterizavo jo charakterį, - žodžių žaismas nebu- 
vo iš anksto numatytas. 

Arklys, taip sakant, priėjo liepto galą, sustojo ir, aukštai pakėlęs 
išdidžią, pasišiaušusią uodegą, pridėjo savo kvotą, nuleido ant gren- 
dymo, kurį šepetys turėjo netrukus nuvalyti ir nublizginti, tris rūks- 
tančius mėšlo rutulius. Lėtai, tris kartus, vieną po kito iš pilno krupo 
drėbtelėjo. O humaniškas jo važnyčiotojas laukė, kol jis (arba ji) baigs, 
kantrus apginkluotame dalgiais'** kovos vežime. 

Pasinaudodami ta contretemps petys prie peties Blumas su Stivenu 
praėjo tarp grandinių, skiriamų stulpelių, ir, peržengę purvo ruožą, 
pasuko Gardinerio gatvės link; Stivenas jau labiau pasitikėdamas, bet 
neką garsiau dainavo baladės pabaigą. 


Und alle Schiffe brūcken'*. 


Vežikas nepratarė nė žodžio - gero, blogo ar abejingo. Tiesiog nu- 
lydėjo žvilgsniu dvi figūras, sėdėdamas žemagaliame vežime, abi juo- 
dos — viena apkūni, kita liesa - nužingsniavo geležinkelio tilto link, 
kad jas sutuoktų tėvas Maberis'**. Eidami jie kartkartėmis sustodavo, 
paskui eidavo vėl, tęsdami savo tėte-4-tėte (kurio, savaime supranta- 
ma, jis visiškai negirdėjo) apie sirenas, žmogaus proto priešes, maišy- 
dami šias kalbas su daugybe kitų tos pačios kategorijos temų, apie 
uzurpatorius su istoriniais pavyzdžiais, o tas vyras valymo vežime - 
taip pat sėkmingai jį buvo galima pavadint ir snaudimo vežimu - jo- 
kiu būdu negalėjo jų girdėti, nes jie buvo per toli - tiesiog sėdėjo savo 
vietoje Gardinerio gatvės gale ir žvelgė į tolstantį jų žemagalį vežimą. 


III 

1 ANALOGIŠKŲ maršrutų laikėsi 

Blumas ir Stivenas grįždami? 

Abu išvien pajudėję normaliu pasivaikščiojimo žingsniu iš Berisfordo 
aikštės, jie nuėjo nurodyta tvarka Žemutine bei Vidurine Gardine- 
rio gatvėmis ir Mauntdžoi aikšte, į vakarus; paskui, lėtesniu žings- 
niu, kiekvienas krypdamas į kairę, per neatidumą Gardinerio aikš- 
te net iki pat Templ gatvės kampo, į šiaurę; tada, lėtesniu žingsniu, 
vis sustodami, krypdami dešinėn, Templ gatve į šiaurę, iki Hardvi- 
ko aikštės. Prisiartinę, iš esmės nesulyginami, neskubriu pasivaikš- 
čiojimo žingsniu abu skersai kirto apskritą aikštę priešais Jurgio 
bažnyčią - bet kurio apskritimo styga yra trumpesnė už lanką, ku- 
rio galus ji jungia. 


Apie ką diumviratas svarstė savo kelionės metu? 

Muzika, literatūra, Airija, Dublinas, Paryžius, draugystė, moterys, 
prostitucija, dieta, dujinio apšvietimo arba elektrinio lanko bei 
kaitrinių lempų šviesos įtaka šalia augantiems paraheliotropiniams 
medžiams!', sustatytos savivaldybės šiukšliadėžės, naudojamos ne- 
atidėliotinais atvejais, Romos katalikų bažnyčia, dvasininkų celi- 
batas, airių tauta, jėzuitų švietimas, profesijos, medicinos moks- 
las, praėjusi diena, pragaištinga prieššabinės dienos įtaka, Stive- 
no apalpimas. 


Ar Blumas atskleidė bendrus jų atitinkamų vienodų ir skirtingų reakci- 
jų į tai, kas patirta, panašumo faktorius? 

Abu buvo jautrūs meninės prigimties įspūdžiams ir labiau vertino mu- 
zikinius, o ne plastinius ar vaizdinius. Abu pirmenybę teikė ne sa- 
los, o kontinentiniam gyvenimo būdui ir gyvenamą vietą rinkosi 
šiapus, o ne anapus Atlanto. Abu, užgrūdinti ankstyvo namų auk- 
lėjimo ir paveldėję heterodoksinio pasipriešinimo atkaklumą, pri- 
sipažino netikintys daugeliu ortodoksinių religinių, nacionalinių, 
visuomeninių ir etinių doktrinų. Abu neneigė pakaitomis stimu- 
liuojančio ir bukinančio heteroseksualinio magnetizmo įtakos. 

Ar jų požiūriai į kai kuriuos dalykus buvo skirtingi? 

Stivenas atvirai nesutiko su Blumo požiūriu į dietos svarbą bei piliečių 
saviugdą, o Blumas tylomis nepritarė Stiveno požiūriui į amžiną 
žmogaus dvasios reiškimąsi literatūroje. Blumas slaptomis sutiko 
su Stiveno pataisa, pagal kurią anachronizmu derėjo laikyti faktą, 
kad airių tautą iš druidizmo į krikščionybę Patrikas, sūnus Kalpor- 
no, sūnaus Potito, sūnaus Odiso, atvertė ne 432 metais, pasiųstas 
popiežiaus Celestino I, valdant Lijeriui, o 260 ar panašiai, valdant 
Kormakui Makartui (f266 po Kr.), kuris užduso Slityje dėl ydingo 
maisto ryjimo ir buvo palaidotas Rosnary. Apalpimą, kurį Blumas 
aiškino skrandžio tuštumu, tam tikrais cheminiais junginiais su įvai- 
riomis priemaišomis ir alkoholio stiprumu, dar padidintu protinės 
įtampos bei greitų sukamųjų judesių atpalaiduojančioje aplinkoje, 
Stivenas priskyrė tam, kad vėl pasirodė rytinis debesis (jų abiejų 
matytas iš dviejų skirtingų stebėjimo taškų, Sendikouvo ir Dubli- 
no), iš pradžių ne didesnis už moters plaštaką. 


Ar egzistavo nors vienas dalykas, apie kurį jų nuomonės būtų vienodos 
ir neigiamos? 

Dujinio arba elektrinio apšvietimo įtaka šalia augantiems paraheliotro- 
piniams medžiams. 


Ar Blumas jau anksčiau buvo kalbėjęs apie panašius dalykus savo nak- 
tinių pasivaikščiojimų metu? 

1884 metais su Ouvenu Goldbergu ir Sesiliu Ternbuliu, naktį, pagrin- 
dinėse miesto gatvėse tarp Longvudo aveniu ir Lenerdo kampo, tarp 
Lenerdo kampo ir Singo gatvės, tarp Singo gatvės ir Blumfildo aveniu. 
1885 metais su Persiu Epdžonu, vakarais, atsirėmęs į sieną tarp „Gib- 
raltaro“ vilos ir Blumfildo namo, Kramline, Aperkroso baronijoje. 
1886 metais retsykiais su atsitiktiniais pažįstamais ir galimais pirkėjais 
ant laiptelių prie durų, priimamuosiuose, priemiestinių traukinių tre- 
čios klasės geležinkelio vagonuose. 1888 metais dažnai su majoru 
Brajenu Tvydžiu ir jo dukterimi mis Merion Tvydi, su abiem ir kiek- 
vienu atskirai, ant kušetės Metju Dileno namuose Raundraune. Kar- 
tą 1892 metais ir kartą 1893 metais su Džulijum Mastianskiu, abiem 
atvejais jo (Blumo) namų svetainėje Lombardo gatvėje, vakaruose. 


II 


Ką Blumas galvojo apie netolygią datų 1884, 1885, 1886, 1888, 1892, 
1893, 1904 seką prieš jiems pasiekiant kelionės tikslą? 

Jis galvojo, kad laipsniška individualaus tobulėjimo ir patirties sferos 
plėtra buvo regresyviniais santykiais susijusi su priešingu procesu — 
tarpindividualių santykių apribojimu. 


Kokiais būdais? 

Iš nebūties jis atėjo būti pas daugelį ir buvo priimtas; kaip esantis su 
esančiais jis buvo su kiekvienu, kaip ir kiekvienas su kiekvienu; 
išėjęs iš buvimo į nebuvimą, jis bus visų suvoktas kaip niekas. 


Kokį veiksmą Blumas atliko jiems pasiekus kelionės tikslą? 

Ant ketvirto iš eilės skirtingų nelyginių namų laiptelių, Eklz gatvės 
numeris 7?, jis automatiškai įkišo ranką į užpakalinę kelnių kišenę, 
kad išsitrauktų durų raktą. 


Ar šis ten buvo? 
Buvo atitinkamoj kišenėj kelnių, kurias jis mūvėjo vieną dieną prieš tai. 


Kodel jis pajuto dvigubą apmaudą? 

Todėl, kad buvo pamiršęs, ir todėl, kad prisiminė, jog pats sau dukart 
priminė nepamiršti. 

Ką tuomet galėjo rinktis ši pora, sgmoningai (atitinkamai) ir per neati- 
dumą likusi be raktų? 

Įeiti arba nejeiti. Belsti ar nebelsti. 


Blumo sprendimas? 

Manevras. Atsirėmęs pėdomis į nykštukinę sienelę, jis perlipo per kie- 
mo aikštelės tvorą, tvirčiau užtraukė ant galvos skrybėlę, sugriebė 
dviejose vietose už apatinės užtvaros dalies ir kraštų, palaipsniui 
nuleido kūną visu penkių pėdų ir devynių su puse colio ūgiu į kie- 
mo vidų taip, kad liko tik dvi pėdos ir dešimt colių iki grindinio, 1r 
sudarė sąlygas kūnui laisvai judėti erdvėje - paleidęs užtvarą gūž- 
damasis pasiruošė kritimo smūgiui. 

Ar jis nukrito? 

Tai lėmė žinomas jo kūno svoris - vienuolika stounų ir keturi svarai 


pagal anglų svorio ir tūrio matų sistemą, kaip užfiksavo mechaniz- 
mas su padalomis, skirtas periodiškai pasisverti pas Frensį Froud- 

meną, farmacijos specialistą, Frederiko gatvė 19, šiaurėje, per 
paskutinius Dangun Žengimo atlaidus, tai yra gegužės dvyliktą die- 
ną keliamaisiais tūkstantis devyni šimtai ketvirtaisiais metais pagal 
krikščionių kalendorių (pagal žydų —- penki tūkstančiai šeši šimtai 
šešiasdešimt ketvirtaisiais, pagal musulmonų - tūkstantis trys šim- 
tai dvidešimt antraisiais), aukso skaičius 5, epakta 13, Saulės ciklas 


9, sekmadienio raidės CB, romėnų indiktas 2, Julijaus periodas 
6617, MXMIV“. 


Ar jis atsikėlė nesužeistas po sukrėtimo? 

Atgaudamas stabilią pusiausvyrą atsikėlė nesužeistas, nors ir sukrėstas 
smūgio, pakėlė aikštelės durų skląstį, nukreipdamas jėgą į laisvai 
judančią jungę, ir pritaikęs jos atramos taškui pirmojo laipsnio svir- 
ties veikimo principą uždelsdamas pateko į virtuvę per greta esantį 
podėlį, naudodamasis trinties dėsniu uždegė degtuką, pasukęs čiau- 
pą paleido lengvai užsiliepsnojančias anglies dujas ir įkūrė smarkią 
ugnį, - ją reguliuodamas sumažino iki ramios liepsnos, paskui pa- 
galiau užžiebė nešiojamąją žvakę. 

Kokią pavienių vaizdų seką tuo metu regėjo Stivenas? 

Atsirėmęs į aikštelės tvorą pro permatomus virtuvės langus jis regėjo 
žmogų, reguliuojantį degančių dujų 14 žvakių šviesos stiprumo 
liepsną, žmogų, uždegantį žvakę, žmogų, nusiaunantį iš eilės abu 
batus, žmogų, išeinantį iš virtuvės ir laikantį 1 žvakės šviesos stip- 
rumo žvakę. 


Ar tas žmogus vėl pasirodė kur nors kitur? 

Po keturių minučių jo žvakę spingsint buvo galima įžiūrėti pro pusiau 
permatomą pusapvalį stiklinį vėduoklės formos langą virš prieš- 
kambario durų. Prieškambario durys pamažu pasisuko ant vyrių. 
Atvirame tarpdury vėl pasirodė tas žmogus, be skrybėlės, su žvake. 


Ar Stivenas pakluso jo ženklui? 

Taip, patylom įėjo, padėjo uždaryti duris ir uždėti ant jų grandinę, 
paskui patylom nusekė per prieškambarį paskui to žmogaus nuga- 
rą, juostuotas pėdas ir šviečiančią žvakę, praėjo pro apšviestą siau- 
rą durų angos plyšį kairėje ir atsargiai nusileido suktais laiptais 
žemyn, daugiau nei penkis laiptelius, į Blumo namų virtuvę. 

Ką padarė Blumas? 

Jis užgesino žvakę, stipriai pūstelėjęs į liepsną, patraukė dvi pušines 
kėdes su šaukšto formos sėdynėmis prie židinio, vieną Stivenui, — 
pasuko ją atlošo nugara į kiemo aikštelės langą, - kitą sau, jei 
prireiks, atsiklaupė ant vieno kelio ir židinyje sudėliojo laužą iš 
sukryžiuotų dervuotų pagalių, įvairiausių spalvotų popierių ir ne- 
taisyklingų geriausios Abremo anglies daugiakampių, po dvide- 
šimt vieną šilingą už toną, iš misterių Flauerio ir Makdonaldo 
sandėlių, D'Oljero gatvė 14, vienu degtuku trijose vietose pade- 
gė išsikišusį popierių, išlaisvindamas potencinę energiją, glūdin- 
čią kure, anglies ir vandenilio elementams laisvai susijungus su 
oro deguonimi. 


Apie kokius panašius reginius pagalvojo Stivenas? 

Apie kitus žmones, kurie kur nors kitur kitu metu, priklaupę ant vie- 
no kelio ar ant abiejų, kūrė jam ugnį, apie brolį Maiklą Jėzaus 
draugijos koledžo ligoninėje Klongauz Vude, Salinse, Kilderio gra- 
fystėj, apie savo tėvą Saimoną Dedalą pirmojo buto Dubline kam- 
bary be baldų, Ficgibono gatvė trylika, apie savo krikšto motiną 
mis Keit Morkan jos mirštančios sesers mis Džulijos Morkan na- 
muose, Ašers Ailend 15, apie savo motiną Mariją, Saimono Deda- 
lo žmoną, Šiaurinės Ričmondo gatvės dvylikto namo virtuvėje tą 
1898 metų švento Pranciškaus Ksavero atlaidų rytą, apie savo fa- 
kulteto dekaną, tėvą Butą, universiteto Koledžo medicinos fakul- 
teto amfiteatre, Stiveno Gryno 16, šiaurėje, apie savo seserį Dili 
(Deliją) jų tėvo namuose Kabroje. 


Ką išvydo Stivenas, pakėlęs akis nuo ugnies į vieno jardo aukštį ir pa- 
žvelgęs priešais esančios sienos link? 

Po ringiuota penkių spyruoklinių durų skambučių eile - ištemptą įstri- 
žai tarp dviejų kablių priešais nišą šalia židinio atramos išlenktali- 
nijinę virvę, ant kurios kabėjo keturios mažos kvadratinės nosinės, 
sulenktos, neprisegtos, iš eilės vienas prie kito besiliečiantys stačia- 
kampiai, ir porą pilkų moteriškų kojinių su siaurom plonų fildeko- 
so siūlų keliaraiščių juostom, pėdos - įprastose vietose, prisegtų 
trimis tiesiais mediniais segtukais, du išoriniuose kraštuose, o tre- 
„čias — sąlyčio taške. 

Ką Blumas pamatė ant viryklės? 
Ant dešiniosios (mažesnės) angos - melsvą emaliuotą prikaistuvį, ant 
kairiosios (didesnės) - juodą metalinį arbatinuką. 


Ką Blumas padarė prie viryklės? 
Jis perkėlė prikaistuvį ant kairės angos, pakėlė ir nunešė metalinį ar- 
batinuką į kriauklę, kad vanduo, atsukus čiaupą, pradėtų į jį tekėti. 


Ar pradėjo tekėti? 

Taip. Iš 2400 milijonų galonų talpos Raundvudo rezervuaro Viklou 
grafystėj, sunkdamasis pro požeminį pagrindinių filtruojančių vien- 
gubų ir dvigubų vamzdžių akveduką, nutiestą už pradinę įrenginių 
kainą — 5 svarai už jardą — ir vingiuojantį pro Darglį, Retdauną, 
Dauns slėnį ir Kolouhilą į 26 akrų rezervuarą Stilorgene, atstumas 
22 sausumos mylios, o iš ten, per pagalbinių rezervuarų sistemą su 
250 pėdų aukščio nuolydžiu - iki miesto ribos prie Justeis tilto ir 
viršutinės Lysono gatvės - nors dėl užsitęsusios vasaros kaitros ir 
dėl to, kad kasdien suvartojama 12'/2 milijonų galonų, vandens 
lygis nukrito žemiau už slenkstinės užtvankos ribą, ir miesto ins- 
pektorius bei vandentiekio įrenginių specialistas misteris Spenseris 
Hartis, statybos inžinierius, vadovaudamasis instrukcija, gauta iš 
vandentiekio komiteto, leido vartoti municipalinį vandenį tik na- 
mų reikmėms (numatydamas, kad išeitį galima rasti panaudojant 
netinkamą gerti vandenį iš Didžiojo ir Karališkojo kanalų, kaip 
buvo 1893 m.), ypač kai Pietų Dublino prieglauda nesilaikė jai 
nustatytos normos - per dieną elgetai 15 galonų, tiekiamų per 6 
colių skaitiklį — ir buvo nubausta už tai, kad per naktį išeikvojo 
20000 galonų - tokie, miesto savivaldybės juriskonsulto patarėjo 
misterio Ignatijaus Raiso, advokato, teigimu, buvo jų skaitiklio rod- 
menys, ir šitaip buvo padaryta žala kitiems piliečiams, save išlai- 
kantiems mokesčių mokėtojams, mokiems, patikimiems. 


Kuo Blumą, vandens mėgėją, vandens sėmėją, vandennešį, grįžtantį 
prie viryklės, taip žavėjo vanduo? 

Savo universalumu, demokratine lygybe ir ištikimybe savo prigimčiai 
ieškant sau tinkamo lygio; didžiuliais okeanų plotais Merkatoriaus 
žemėlapy?, neišmatuojama gilybe, daugiau kaip 8000 jūros sieks- 


273 


III 


nių Sandemo rėvoje Ramiajame vandenyne, nežinančiomis ramy- 
bės bangomis ir paviršiaus dalelėmis, paeiliui aplankančiomis visas 
vietas jo jūrų pakrantėse, elementų nepriklausomybe, jūros būse- 
nų įvairove, hidrostatiniu nejudrumu štilio metu, hidrokinetiniu 
pakilimu atskirų mėnulio fazių ir pavasarinių potvynių metu, nuslū- 
gimu po viską siaubiančių audrų, poliarinių Arkties ir Antarkties 
ledynų sterilumu, klimatine ir prekybine svarba, persvara santykiu 
3:1 lyginant su Žemės rutulio sausumos plotais, neginčytina hege- 
monija daugely kvadratinių mylių visame regione po subekvatori- 
ne Vėžio atogrąža, daugiatūkstantiniu pirmykščio baseino pasto- 
vumu, rusvai geltonu dugnu, gebėjimu skaidyti ir išlaikyti tirpale 
visas tirpias substancijas, įskaitant milijonus tonų pačių brangiau- 
sių metalų, lėta pusiasalių ir slūgstančių iškyšulių erozija, aliuvi- 
niais sąnašynais, svoriu, tūriu ir tankiu, ramumu lagūnose ir nedi- 
deliuose kalnuotų kraštų ežeruose, spalvų kaita karštosiose, vidu- 
tiniosiose ir šaltosiose juostose, transporto atšakomis žemyninėse, 
tekančiose per ežerus srovėse, ir įtekančiomis į vandenyną upėmis 
su intakais bei transokeaninėmis srovėmis, Golfo srove, šiaurėje ir 
pietuose nuo pusiaujo, nežabotumu vykstant povandeniniams že- 
mės drebėjimams, vandens stulpais, arteziniais gręžiniais, prover- 
žiais, srautais, verpetais, poplūdžiais, išsiliejimais, bangų plūsmais, 
upių baseinais, vandenskyromis, geizeriais, kriokliais, sūkuriais, ur- 
duliais, antplūdžiais, tvanais, staigiomis liūtimis, didžiule žemę gau- 
biančia ahorizontine kreive, šaltinių slaptumu ir latentine drėgme, 
aptinkama su gluosnio šakele ar hidrometriniais prietaisais ir 
iliustruojama skyle sienoje prie Eštauno vartų, oro prisodrinimu, 
rasos distiliacija, sudėties paprastumu, dvi dalys vandenilio ir vie- 
na dalis deguonies, gydomosiomis savybėmis, plūdrumu Negyvo- 
sios jūros vandenyse, atkakliu upeliukų skvarbumu, lomomis, su- 
gadintomis užtvankomis, protėkiais laivuose, tuo, kad tinka valyti, 
malšinti troškulį, gesinti ugnį ir maitinti augalus, neklaidingumu, 
įkūnytu paradigmoje ir paragone, metamortozėse, įkūnytose ga- 
ruose, migloje, debesyse, lietuje, šlapdriboje, sniege, krušoje, jėga 
tvirtuose hidrantuose, formų įvairove ežeruose, įlankėlėse, įlanko- 
se, upės vingiuose, sąsmaukose, lagūnose, atoluose, archipelaguo- 
se, sąsiauriuose, fi0rduose, siauruose kanaluose tarp salų, patvinu- 

s10se upės žiotyse, jūros atšakose, ledynų, ledkalnių, plaukiojančių 
ledo lyčių kietumu, paklusnumu verčiant dirbti hidraulinių malū- 
nų ratus, turbinas, dinamas, elektros stotis, balyklas, odų raugyk- 
las, brauktuvus, naudingumu kanaluose, upėse, jei jos tinkamos 
laivybai, plaukiojančiuose ir sausuose dokuose, potencija, gauna- 
ma naudojantis potvyniais ar vandens srovėmis, krintančiomis iš 
vieno lygio į kitą, povandenine fauna ir flora (anakustine, fotofo- 
bine), skaičiumi, jei ne tiesiogine prasme, prilygstančiu mūsų Že- 
mės rutulio gyventojams, sudarančio 9090 žmogaus kūno elemen- 
to visur buvimu, ežerų pakraščių, pragaištingų pelkių, išsivadėju- 
sių gėlių vandens, stovinčių kūdrų mėnulio dilimo fazėje tvaiko 
kenksmingumu. 


Kodėl, pastatęs puspilnį arbatinuką ant įsidegančių anglių, jis grįžo 
prie tebetekančios iš čiaupo srovės? 

Kad nusiplautų nešvarias rankas su panaudotu citrina kvepiančiu 
Beringtono muilo gabalėliu, prie kurio tebebuvo prilipęs popie- 
rėlis (pirktu prieš trylika valandų už keturis pensus ir vis dar ne- 
apmokėtu), šviežiame šaltame niekad nekintačiame visad kintan- 
čiame vandenyje ir nušluostytų tai, rankas ir veidą, ilgu rau- 
donkraščiu olandišku drobiniu rankšluosčiu, permestu per medinį 
besisukantį velenėlį. 


Kokią priežastį nurodė Stivenas atsisakydamas Blumo pasiūlymo? 

Kad jis yra hidrofobas, nepakenčia sąlyčio su šaltu vandeniu - nesvar- 
bu, ar kalbama apie dalinį panirimą, ar visišką nugrimzdimą (pasku- 
tinį kartą maudėsi praėjusių metų spalio mėnesį), nemėgsta pana- 
šių į vandenį medžiagų, tokių kaip stiklas bei krištolas, ir nepasiti- 
ki minčių bei kalbos vandeniškumu. 


Kas Blumui sukliudė duoti Štivenui patarimų apie bigieną ir profilak- 
tiką, taip pat paminėti išankstinį galvos sudrėkinimą ir raumenų 
susitraukimą, staiga aptaškius veidą, kaklą, krūtinės ir epigastrinę 
sritį prieš maudynes jūroje arba upėje, kadangi jautriausios šalčiui 
žmogaus kūno dalys yra sprandas, pilvas, rankos nykščio pakyla 17 
kojos padas? 

Vandeniškumo nesuderinamumas su nepastoviu genijaus originalumu. 

Nuo kokių dar panašių pamokomų patarimų jis susilaikė? 

Dietos klausimu: apie proteino procentus ir atitinkamą kalorijų ener- 
giją bekone, sūdytoj jūros lydekoj bei svieste, pirmojo nebuvimą 
paskutiniajame ir antrosios gausumą pirmajame. 


Kokias svečio savybes šeimininkas priskyrė prie vyraujančių? 
Pasitikėjimą savimi, vienodus ir priešingus gebėjimus pulti į neviltį ir 
vėl atsigauti. 


Koks vienlaikis reiškinys vyko vandens inde veikiant ugniai? 

Virimo reiškinys. Švelniai įpūsta pastovios aukštyn kylančios ventilia- 
cinės srovės tarp virtuvės ir kamino angos liepsna nuo greitai užsi- 
degančio kuro, žabų kūlelio, išplito iki daugiašonių bituminės ang- 
lies gabalų, sudarytų iš suslėgta mineraline forma susisluoksniavu- 
sių 1r suakmenėjusių pirmykščių miškų lapuočių, kurie savo ruožtu 
augalinę energiją gavo iš saulės, pirminio šilumos, perduotos per 
visur esantį, šviesą pernešantį diaterminį eterį, šaltinio (spindu- 
liuojančio). Šiluma (konvekcinė), tam tikra judėjimo rūšis, skati- 
nama tokio degimo, buvo pastoviai ir vis didėjančiom apimtim 
perduodama iš šilumos šaltinio esančiam inde skysčiui, išspindu- 
liuojama per nelygų nepoliruotą tamsų geležies metalo paviršių, iš 
dalies atspindima, iš dalies absorbuojama, iš dalies perduodama, 
palaipsniui kėlė vandens temperatūrą nuo įprastinės iki virimo taš- 
ko, temperatūros kilimą suvokiant kaip 72 šiluminių vienetų, rei- 
kalingų pašildyti vieną svarą vandens nuo 509 iki 2129 pagal Fa- 
renheitą, sunaudojimo rezultatą. 


Kas paskelbė apie temperatūros kilimo pabaigą? 
Dvigubas pjautuvo pavidalo vandens garų išsiveržimas iš po arbatinu- 
ko dangčio, vienu metu iš abiejų pusių. 


Kokiu asmeniniu tikslu Blumas galėjo panaudoti taip užvirintą vandenį? 
Tam, kad nusiskustų. 


Kokie skutimosi pranašumai naktį? 

Minkštesnė barzda; minkštesnis teptukas, jei buvo sąmoningai palik- 
tas po skutimosi iki skutimosi sustingusiose putose dubenėlyje; 
minkštesnė oda, jei netikėtai susidurtų su pažįstamomis moterimis 

neįprastu laiku atokiose vietose; galimybė ramiai pamąstyti apie 

dienos įvykius; jausmas, lyg būtų švaresnis, nubudus po gaivesnio 
miego, nes dėl ryto garsų, nuojautų bei nerimavimo, pieno bido- 
nėlio tarškesio, laiškanešio beldimo dukart, laikraščio, skaityto ir 
dar kartą perskaityto muilinantis, tos pačios vietos permuilinimo, 
krūpt, brūkšt, nuo minties, kam knisies, juk paties tai nelies, gali 
pagreitėti skutimosi tempas ir dėl to atsirasti įpjova, ant jos - 
pleistras, tiksliai nukirptas, paseilintas pridėtas ir prilipdytas, štai, 
ką reikėtų padaryti. 


Kodėl šviesos trūkumas trikdė jį mažiau nei triukšmo buvimas? 
Dėl jo stiprios putlios vyriškos moteriškos pasyvios aktyvios rankos 
lytėjimo pojūčio tikrumo. 


Koks gebėjimas jai (jo rankai) buvo būdingas, bet su kokia priešinga 
įtaka? 

Gebėjimas atlikti chirurginę operaciją, bet, kadangi jis nebuvo linkęs 
pralieti žmogaus kraujo, netgi tada, kai tikslas pateisina priemo- 
nes, mieliau rinkosi, natūralia tvarka, helioterapiją, psichofiziote- 
rapiją, osteopatinę chirurgiją. 


Kas buvo išdėliota ant apatinės, vidurinės ir viršutinės lentynos virtu- 
vės sbintelėje, kurią atidarė Blumas? 

Ant apatinės lentynos penkios vertikalios pusryčių lėkštės, šešios ho- 
rizontalios lėkštelės, ant kurių buvo padėti apversti dugnais į viršų 
pusryčių puodeliai, puodelis gėrikui su ūsais, neapverstas, ir Karū- 
nos derbio lėkštelė, keturi balti auksakraščiai indeliai kiaušiniams, 
atverta zomšinė piniginė, kur buvo matyti monetos, daugiausia va- 
rinės, bei stiklinis indelis su kvapniais (violetiniais) saldainiais. Ant 
vidurinės lentynos - aptrupėjęs indelis kiaušiniams su pipirais, būg- 
no formos statinaitė su stalo druska, keturios sulipusios juodosios 
alyvos, įvyniotos į alyvuotą popierių, tuščias indas nuo konservuo- 
tos Slyvio mėsos, pintas, ovalus, išklotas karna krepšelis su viena 
Džersio kriauše, pustuštis „Viljamo Gilbio ir Ko.“ gydomojo port- 
veino butelis, pusiau išvilktas iš rausvo kaip koralai popieriaus rū- 
bo, pakelis tirpios Epso kakavos, penkios uncijos rinktinės „Anne 
Lynch“ arbatos po 2 už svarą sulamdytame maišelyje iš staniolo, 
cilindro formos dėželė su geriausiu kristalizuotu gabaliniu cukru- 


L 
M 
M 


II 


mi, du svogūnai, vienas iš jų - didesnis, ispaniškas, sveikas, kitas — 
mažesnis, airiškas, perpjautas — padidėjusio paviršiaus — ir kvap- 
nesnis, stiklainis „Airių pavyzdinės pieninės“ grietinės, rudo mo- 
lio ąsotėlis su ketvirčiu pintos ir dar puodeliu rūgusio atskiesto 
pieno, šilumoje pavirtusio vandeniu ir rūgštokom išrūgom bei pu- 
siau susitraukusia varške, tai, pridėta prie kiekio, kurį sunaudojo 
misteris Blumas ir misis Fleming pusryčiams, sudarė vieną standar- 
tinę pintą, kiek ir buvo iš pradžių pristatyta, du gvazdikai, puspen- 
sis ir nedidelis dubenėlis, kuriame gulėjo riekelė šviežio antrekoto. 
Ant viršutinės lentynos - komplektas uogienių stiklainių (tuščių), 
įvairių dydžių ir kilmės vietų. 


Kokie daiktai, gulintys ant spintelės servetėlės, patraukė jo dėmesį? 
Keturios daugiakampės dviejų suplėšytų ryškiai raudonų loterijos bi- 
lietų skiautės, numeriai 8 87, 8 86. 


Kokie prisiminimai privertė jį laikinai suraukti antakius? 

Prisiminimai apie aplinkybių sutapimą, - teisybė, keistesnė už pasaką, - 
signalizavusį apie Aukso taurės handikapo rezultatą; jų oficialų ir 
galutinį rezultatą jis sužinojo iš „Evening Telegraph“, vakarinio 
rausvo numerio, vežiko pastogėje prie Buto tilto. 


Kur jis išgirdo ankstesnes užuominas apie rezultatą, laukiamą ar jau 
pasiektą“ 

Bernardo Kirneno licencijuotoje įstaigoje, Litl Britn gatvė 8, 9 ir 10, 
Deivio Berno licencijuotoje įstaigoje, Djuko gatvė 14, žemutinėje 
O'Konelio gatvėje, priešais Grehemo Lemono namą, kai tamsiaplau- 
kis vyras įkišo jam į ranką reklaminį lapelį (vėliau išmestą), skel- 
biantį apie Eliją, Siono bažnyčios atkūrėją, Linkolno aikštėje, prie- 
šais „F. V. Svynio ir Ko.“ (ribota atsakomybė), vaistus paruošiančių 
ir išduodančių farmacininkų įstaigą, kai Frederikas M. (Bentamas) 
Lajensas, paskubomis iš eilės paprašė, peržiūrėjo ir sugrąžino jam 
paskutinės laidos „Freeman's Journal“ bei „National Press“ egzemp- 
liorius, kuriuos ketino išmesti (vėliau išmestus) ir nusinešė rytietiš- 
ko „Turkiškų ir garinių pirčių“ pastato link, Leinsterio gatvė 11, 
veidui švytint įkvėpimo šviesa, rankose laikydamas lenktynių pa- 
slaptį, iškaltą pranašystės kalba. 

Kokios badėtį švelninančios aplinkybės sumažino jo nerimastį? 

Išaiškinimo sunkumai, nes kiekvieno įvykio svarba, jam atsitikus, pa- 
sirodo esanti tokia skirtinga, koks skirtingas būna akustinis aidas 
po elektrinės iškrovos, taip pat - kitas sunkumas: turimų nuosto- 
lių, jei buvo neteisingai išaiškinta, sulyginimas su bendra galimų 
nuostolių, atsiradusių dėl teisingo išaiškinimo, suma. 


Jo nuotaika? 
Jis nerizikavo, jis nesitikėjo, jis nebuvo apviltas, jis buvo patenkintas. 


Kas jį patenkino? 
Tai, kad nepatyrė jokio realaus nuostolio. Tai, kad suteikė akivaizdžią 
naudą kitiems. Sviesą pagonims. 


Kaip Blumas ruošė lengvą užkandį pagoniui? 

Jis įpylė į du arbatos puodelius po du bekaupius šaukštelius, iš viso — 
keturis, tirpios Epso kakavos ir toliau viską darė remdamasis var- 
tojimo instrukcija, išspausdinta ant etiketės: į kiekvieną puodelį, 
praėjus pakankamai laiko, kad įvyktų infuzija, įdėjo nurodytus 
ingredientus, kad įvyktų difuzija, taip ir tokį kiekį, kaip buvo 
nurodyta. 


Kokius viršnorminius ypatingo svetingumo ženklus barodė šeiminin- 
kas savo svečiui? 

Perleisdamas savo, kaip simpoziarcho, teisę naudotis pritaikytu ūsams 
puodeliu su Karūnos derbio imitacija, padovanotu jam vienintelės 
jo dukters Milisentos (Mili), mainais pasinaudojo tokiu pat kaip 
svečio puodeliu ir rodydamas ypatingą dėmesį įpylė svečiui ir - 
gerokai mažiau - sau tirštosios grietinėlės, sutaupytos jo žmonos 
Merion (Mol:) pusryčiams. 


Ar svečias pastebėjo tuos svetingumo ženklus ir juos įvertino? 

Šeimininkas atkreipė jo dėmesį į juos juokais, bet šis pažvelgė į tai 
rimtai, jiems begeriant juokarimtėj tyloje Epso masinės gamybos 
produktą“, linksmybės gėrimą kakavą. 


Ar buvo tokių svetingumo ženklų, apie kuriuos jis pagalvojo, bet nuta- 
rė parodyti anam ir sau kita proga, kad užbaigtų tai, ką pradėjęs? 

Ketino užsiūti 1'/, colio skersmens skylę dešinėje savo svečio švarko 
2 
pusėje. Padovanoti svečiui vieną iš keturių moteriškų nosinaičių, 
jeigu ir kai įsitikins, jog jos yra tinkamos dovanoti. 


Kas gėrė greičiau? 

Blumas, iš pradžių įgijęs dešimties sekundžių persvarą ir siurbčiojan- 
tis iš įgaubto šaukštelio, kurio rankenėle buvo perduodama pasto- 
vi šilumos srovė, trys gurkšneliai lyginant su vienu oponento, šeši 
su dviem, devyni su trim. 


Kokia smegenų veikla lydėjo šį pasikartojantį veiksmą? 

Padaręs grindžiamą stebėjimais, tačiau klaidingą išvadą, kad jo tylusis 
kompanionas yra paniręs į protinę kūrybą, jis apgalvojo malonu- 
mus, gaunamus iš literatūros, daugiau pamokomos negu pramogi- 
nės, nes pats ne vieną sykį telkėsi pagalbon Viljamo Šekspyro dar- 
bus, ieškodamas juose painių problemų, įsivaizduojamų arba iš tikro 
gyvenimo, sprendimo. 


Ar jis rado jų sprendimą? 

Nepaisant rūpestingo ir pakartotinio tam tikrų epizodų skaitymo su 
specialių terminų žodynu, nerado tekste pakankamo tikrumo, nes 
atsakymai nebuvo skirti visoms problemoms išspręsti. 


Kokiomis eilutėmis baigėsi pirmasis originalus poezijos kūrinys, parašy- 
tas jo, potencialaus poeto, vienuolikos metų amžiaus, 1877-aisiais 
„Dobilo“ savaitraščio konkursui su trimis prizais, atitinkamai 10, 
S 17 2 šilingų 6 pensų? 


Aš tikiuosi, kad manų 

Neatmes spauda eilių 

Ir priglaus jas jūsų rūmas. 

Jeigu šitai padarysit, 

Prašom vardą prirašyti: 

Jūsų visad nuoširdžiai, Leopoldas Blumas. 


Ar jis pastebėjo keturis veiksnius, skiriančius jį nuo jo laikino svečio? 
Pavardė, amžius, rasė, tikėjimas. 

Kokias anagramas jis sukūrė 1š savo pavardės jaunystėje? 


Leopold Blum 
Elpodbomul 
Moldopelub. 
Bolopedum 

Old Olebo, M. P 


Kokį akrostichą apie savo vardo sutrumpinimą jis (kinetinis poetas") 
nusiuntė mis Merion Tvydi 1888 metų vasario 14-ąją9? 


Poetai muziką saldžią giria dažnai, 
Oras dieviškais aidi garsais. 

Lai ją aukština himnais karštais, 
Daug mielesnė už dainą ir vyną nūnai 
Išsvajota man Moli, o kita - niekai. 


Kas jam sutrukdė pabaigti teminę dainą (muzika R. G. Džonstono) 
apie praeities įvykius arba šių dienų aliuzijas, pavadintą „Ak, Jei 
Brajenas Boru galėtų sugrįžti ir pamatyti senąjį Dubliną“, užsakytą 
Maiklo Gano, „Gaiety“ teatro, Saut King gatvė 46, 47, 48, 49, 
nuomininko, kad būtų įtraukta į didžiosios kasmetinės Kalėdinės 
pantomimos „Šinbadas jūreivis“ (autorius Grinlifas Vitjė, scenogra- 
fija Georgo A. Džeksono ir Sesilės Hiks, kostiumai - misterio ir 
misis Vilenų, 1892 m. gruodžio 26 d. pastatė R. Šeltonas, asmeniš- 
kai stebint misis Maikl Gan, baletas - Džesi Nuar, klounada - To- 
mo Oto) antrojo vaidinimo (1893 m. sausio 30 d.) šeštąją sceną, 
deimantų slėnis, 17 atlikta Neli Buverist, pagrindinės merginos? 

Pirma, svyravimas tarp imperinių ir vietinių interesų - laukiamo dei- 
mantinio karalienės Viktorijos (gimusios 1920 m., karūnuotos 
1837 m.) jubiliejaus ir nelaukto naujo minicipalinio žuvų turgaus 
atidarymo; antra, opozicinė kraštutinių sluoksnių nuostata atitinka- 
mų vizitų, Jų karališkųjų didenybių Jorko hercogo bei hercogienės 
(tikro) ir Jo didenybės karaliaus Brajeno Boru (įsivaizduojamo) klau- 
simo atžvilgiu; trečia, profesinio etiketo ir profesinių varžybų dėl 
pastaruoju metu pastatytų pastatų - Didžiosios poezijos halės Bergo 
krantinėje ir Karališkojo teatro Hokinso gatvėje - konfliktas; ketvir- 
ta, dėmesį nukreipiantys veiksniai - užuojauta dėl neintelektualios, 

apolitiškos 1r neaktualios Neli Buverist veido išraiškos 1r geidulys, 
sukeltas Neli Buverist baltų, neintelektualių, apolitiškų ir neaktualių 
apatinių dalykų, kuriuos ji (Neli Buverist) vilkėjo; penkta, proble- 
mos parenkant atitinkamą muziką bei humoristines aliuzijas iš „Pokštų 
knygos visiems“ (1000 puslapių, ir pokštas kiekviename); šešta, ho- 
mofoniniai ir kakofoniniai rimai, siejami su naujojo lordo mero Da- 
nieliaus Teilono, naujojo vyriausiojo šerifo Tomo Pailo ir naujojo 
generalinio prokuroro Danbero Plankito Bartono pavardėmis. 


Koks ryšys egzistavo tarp jų amžiaus? 

Prieš šešiolika metų, 1888-aisiais, kai Blumas buvo dabartinio Stiveno 
amžiaus, Stivenui buvo šešeri. Po šešiolikos metų, 1920-aisiais, kai 
Stivenas bus dabartinio Blumo amžiaus, Blumui bus penkiasdešimt 
ketveri. 1936-aisiais, kai Blumui bus septyniasdešimt, o Stivenui — 
penkiasdešimt ketveri, jų metų santykis, iš pradžių buvęs 16 ir 0, bus 
17'/, ir 13'/,, ta proporcija augs, o skirtumas, augant būsimų metų 
skaičiui, mažės, nes, jeigu proporcija, buvusi 1883-iaisiais, išliktų — 
darant prielaidą, jog tai įmanoma - nekintama iki 1904-ųjų, kai Sti- 
venui sukako dvidešimt dveji, Blumui būtų trys šimtai septyniasde- 
šimt ketveri, o 1920-aisiais, kai Stivenui bus trisdešimt aštuoneri — 
tiek, kiek dabar Blumui, Blumas būtų šešių šimtų keturiasdešimt še- 
šerių, taigi 1952-aisiais, kai Stivenas pasiektų maksimalų potvaninį 
septyniasdešimties metų amžių, Blumas gyvenantis jau tūkstantis 
šimtą devyniasdešimt metų, būtų gimęs 714-aisiais ir dviem šim- 
tais dvidešimt vieneriais metais viršijęs maksimalų prieštvaninį am- 
žių, tąjį - Metušelacho*, devyni šimtai šešiasdešimt devyneri, o jei- 
gu Stivenas gyventų toliau ir pasiektų tą amžių 3072-aisiais po Kr., 
o Blumas jau būtų išgyvenęs aštuoniasdešimt tris tūkstančius tris 
šimtus metų ir būtų turėjęs gimti 81396 metais pr. Kr. 


Kokie įvykiai galėjo paversti niekais tuos apskaičiavimus? 

Abiejų arba vieno iš jų egzistencijos pabaiga, naujos eros arba naujo 
kalendoriaus paskelbimas, pasaulio žlugimas ir su tuo susijęs žmo- 
nių giminės išnykimas, neišvengiamas, bet nenuspėjamas. 


Kiek ankstesnių susitikimų liudijo jų priešfaktinę pažintį? 
Du. Pirmasis — Metju Dileno namų alyvų daržely, „Medinos“ vila, 

Kimedž Roud, Raundtaunas, 1887-aisiais, dalyvaujant Stiveno moti- 
nai; Stivenui tuomet buvo penkeri, ir jis nenoriai padavė ranką svei- 
kindamasis. Antrasis - Breslino viešbučio kavinėje lietingą 1892-ųjų 
sausio sekmadienį, dalyvaujant Stiveno tėvui ir senelio broliui; Sti- 
venas tuomet buvo penkeriais metais vyresnis. 


Ar Blumas priėmė pasiūlymą, su kuriuo į jį kreipėsi sūnus, paskui pa- 
kartojo tėvas? 

Būdamas labai dėkingas, širdingai dėkodamas, tardamas nuoširdžiau- 
sią ačiū, reikšdamas padėką ir nuoširdžiai apgailestaudamas, jis at- 
sisakė. 


Ar jų pokalby apie tuos prisiminimus atsiskleidė trečioji juos siejanti 
grandis? 

Misis Riordan, materialiai nepriklausoma našlė, Stiveno tėvų namuo- 
se gyveno nuo 1888 metų rugsėjo 1-osios iki 1891 metų gruodžio 
29-osi0s, o 1892, 1893 i1r 1894 metais gyveno „Miesto herbo“ 
viešbuty, priklausančiame Elizabetai O'Daud, Praša gatvė 54, ten 
tam tikrą 1893 ir 1894 metų dalį ji buvo nuolatinė Blumo infor- 
matorė, šis irgi gyveno tame pat viešbutyje, tuo metu dirbo klerku 
pas Džozefą Kafą, Smitfildo 5, ir rūpinosi greta esančio Dublino 
gyvulių turgaus, Nort Sikjular žiedas, pardavimų apyskaita. 


Ar jis jai padėjo kokiu nors ypatingu fiziniu gailestingumo darbu? 

Šiltais vasaros vakarais kartais ją, negaluojančią našlę, gyvenančią iš 
kuklių, bet savo lėšų, stumdavo invalido vežimėlyje su lėtai besisu- 
kančiais ratais net iki Nort Sikjular žiedo kampo, priešais misterio 
Gevino Lou kontorą, ten ji kurį laiką likdavo per jo vienalinzį lau- 
ko binoklį atidžiai apžiūrinėdama neatpažįstamus piliečius tram- 
vajų vagonuose, ant turistinių dviračių su pripūstomis pneumati- 
nėmis padangomis, samdomose karietose, privačiuose ir išnuomo- 
tuose lando, šunų traukiamuose dviračiuose vežimėliuose, 
pakinkytuose poniais vežimuose ir brikelėse, važiuojančiose iš mies- 
to į Fenikso parką ir vice versa. 


Kodėl jis pajėgė šaltakraujiškiau ištverti šį savo budėjimą? 
Kadangi jaunystėje dažnai sėdėdavo ir pro apskritą išgaubto daugiaspal- 
vio lango stiklą stebėdavo nenutrūkstamą judrios gatvės permainų 

reginį lauke, pėstieji, keturkojai, dviračiai, vežimai, važiuojantys 
prošal iš lėto, greitai, monotoniškai, ratu, ratu, ratu apvalaus skar- 
dingo rutulio lanku. 

Kokie aiškūs, skirtingi prisiminimai liko kiekvienam iš jų apie ją, Jau 
aštuoneri metai mirusią? 

Vyresnysis atsiminė jos beziko kortas ir žaidimo figūrėles, skaiterjerą, 
tariamus turtus, reakcijų nerišlumą ir prasidedant; katarinį kurtu- 
mą; jaunesnysis - rapso aliejaus lempą priešais Nekalto prasidėji- 
mo statulėlę, žalius ir kaštoninius šepečius, Čarlzo Stiuarto Parne- 
lo ir Maiklo Devito garbei, rūkomąjį popierių. 


Ar jam dar buvo likę kokių nors galimybių atjaunėti - ko jis, atskleidęs 
jaunesniajam kompanionui šiuos prisiminimus, dar labiau troško? 

Gimnastika kambaryje, retsykiais praktikuota anksčiau, paskui pamirš- 
ta, aprašyta Judžino Sendou knygoje „Fizinė jėga ir kaip jos įgyti“, 
ypač tinkama komersantams, dirbantiems sėdimą darbą, pratimus 
reikėjo daryti protiškai susikaupus prieš veidrodį, kad judėtų įvai- 
rios raumenų grupės ir pamažu rastųsi malonus tvirtumo jausmas, 
dar malonesnis atsipalaidavimo pojūtis ir visų maloniausias naujai 
atgimęs jaunatviškas judrumas. 


Ar ankstyvoje jaunystėje jis išsiskyrė ypatingu judrumu? 

Nors sunkumų kilnojimas pranoko jo jėgas, o apsisukimas ant skersi- 
nio - jo drąsą, bet jis, kaip vidurinės mokyklos mokinys, pralenkė 
visus savo draugus ilgiausiai išlaikydamas vadinamąjį kampą ant 
lygiagrečių, nes turėjo neįprastai išsivysčiusius pilvo raumenis. 


Ar kuris nors atvirai užsiminė apie jųdviejų rasinį skirtumą? 
Nė vienas. 


Kokios, išgrynintos iki paprasčiausios abipusės formos, buvo Blumo 
mintys apie Stiveno mintis apie Blumą 17 Blumo mintys apie Stive- 
no mintis apie Blumo mintis apie Stiveną? 

Jis galvojo, kad jis galvojo, kad jis - žydas, o jis žinojo, kad jis žinojo, 
kad jis žinojo, kad jis nėra žydas. 


Kokios buvo, pašalinus nutylėjimų apribojimus, jų atitinkamos gimi- 
nystės linijos? 

Blumas - vienintelis vyriškos lyties transsubstancialus? Rudolfo Vira- 
go (vėliau Rudolfo Blumo) iš Sombatelio, Vienos, Budapešto, Mi- 
lano, Londono ir Dublino ir Elen Higins, antros Džulijaus Higinso 
(anksčiau Karoly) ir Feni Higins (mergautinė pavardė Hegarti) duk- 
ters, palikuonis; Stivenas — vyriausias gyvas vyriškos lyties kon- 
substancialus Saimono Dedalo iš Korko bei Dublino ir Marijos, 
Ričardo ir Kristinos Gudlingų (mergautinė pavardė Gryr) dukters, 
palikuonis. 


Ar Blumas ir Stivenas buvo krikštyti, kada ir kieno, dvasininko ar pa- 
sauliečio? 

Blumas (tris kartus) - didžiai gerbiamo misterio Gilmerio Džonsono, 
laisvųjų menų magistro, asmeniškai, Švento Nikolo už miesto baž- 
nyčioje Kume, Džeimso O'Konoro, Filipo Giligeno ir Džeimso Fic- 
patriko, visų kartu, po vandentiekio pompa Svods kaime ir didžiai 
gerbiamo Carlzo Melouno, vikaro, Trijų Patronų bažnyčioje Rat- 
gere. Stivenas (vienąkart) didžiai gerbiamo Čarlzo Meilono, asme- 
niškai, Trijų Patronų bažnyčioje Ratgere. 

Ar jie manė, kad įgijo panašų išsimokslinimą? 

Jeigu Stivenas būtų Blumas, Stumas būtų sėkmingai pabaigęs ponios 
mokyklą!“ ir vidurinę mokyklą. Jeigu Blumas būtų Stivenas, Blive- 
nas būtų sėkmingai baigęs paruošiamąją, žemesniąją, vidurinę ir 
aukštesniąją vidurinės mokyklos klases, paskui, po imatrikuliaci- 
Jos, pirmą, antrą ir baigiamąjį karališkojo universiteto kursą ir ga- 
vęs bakalauro laipsnį. 


Kodėl Blumas susilaikė ir nepareiškė lankęs gyvenimo universitetą? 
Dėl to, kad svyravo ir dvejojo, ar nebuvo jau apie tai užsiminęs Stive- 
nui arba Stivenas užsiminęs jam. 


Kokiems dviem temperamentams kiekvienas iš jų atstovavo? 
Moksliniam. Meniniam. 


Kokius įrodymus pateikė Blumas, kad patvirtintų, jog yra labiau lin- 
kęs į taikomąjį nei į grynąjį mokslą? 

Kai kuriuos galimus išradimus, apie kuriuos jis svarstė mėgauda- 
masis tingaus pasisotinimo būsena, atsilošęs, kad geriau vyktų 
virškinimas, semdamasis įkvėpimo iš to, kad suvokė svarbą 1š- 

radimų, dabar dažnai pasitaikančių, bet kadaise revoliucingų, 
kaip antai aeronautinis parašiutas, reflektorinis teleskopas, spi- 
ralinis kamščiatraukis, saugus segtukas „žiogelis“, mineralinio van- 
dens sifonas, kanalinis šliuzas su keltuvu bei užtvara, įsiurbianti 
pompa. 


Ar šie išradimai daugiausia buvo skirti tobulinti vaikų darželio projektą? 

Taip, nes paseno žaisliniai pistoletai, elastingos plaukiojamosios pūslės, 
azartiniai žaidimai, katapultos. Tarp jų buvo astronominiai kalei- 
doskopai, rodantys dvylika Zodiako ženklų, nuo Avino iki Žuvų, 
miniatiūriniai mechaniniai planetariumai, želatininiai rombai su skait- 
menimis, kad geometriškai derintųsi su zoologiniais biskvitais, žai- 
dimo kamuoliai - gaubliai, istoriniais kostiumais aprengtos lėlės. 


Kas dar jį įkvėpė tai apmąstant? 

Finansinė sėkmė, kurios sulaukė Efraimas Marksas ir Čarlzas A. Džeim- 
sas, pirmasis — atidaręs turgų po vieną pensą, Džordžo gatvė 42, 
pietūs, antrasis — 6'/, pensų krautuvėlę, pasaulinę galanterinių 
smulkmenų mugę bei vaškinių figūrų parodą, Henrio gatvė 30, 
įėjimas 2 pensai, vaikams - 1 pensas; ir neišsemiamos iki šiol nepa- 
naudotos reklamos meno galimybės, jeigu ją glaustai pateiktume 
triraidžiais monoidėjiniais simboliais, vertikaliai - maksimalaus 
matomumo (nuspėjamais), horizontaliai - maksimalaus ryškumo 
(iššifruojamais) ir gebančiais magnetiškai prikaustyti dėmesį, suin- 
teresuoti, įtikinti, priversti apsispręsti. 


Kokie tinkami pavyzdžiai? 
K. 11. Kainou 11 šilingų - kelnės. 
Raiktų namai. Aleksandras Dž. Raiktas. 


Kokie netinkami pavyzdžiai? 

Pažvelkite į šią ilgą žvakę. Apskaičiuokite, kada ji sudegs, ir nemo- 
kamai gausite porą mūsų ypatingų tikros odos batų; garantuotas 
šviesos stiprumas - 1 žvakė. Adresas: „Barklei ir Kukas“, Tolbeto 
gatvė 18. 

Bacilžudys (milteliai nuo vabzdžių). 
Ryškiaspindis (juodas batų tepalas). 

Visadarys (kombinuotas kišeninis dviašmenis peiliukas su kamš- 
čiatraukiu, dilde nagams ir pypkės valytuvu). 


Kokie visai netinkami pavyzdžiai? 

Kokie namai be Slyvio konservuotos mėsos? 

Nykūs ir tušti. 

O suja - lyg rojųj. 

Pagaminta Džordžo Slyvio, Merčets krantinė 23, Dublinas, supakuota 
4 uncijų pakeliuose, įdėta tarėjo Džozefo P Nanečio, parlamento 
nario, Rotondos apylinkė, Hardviko gatvė 19, po nekrologais ir 
žinutėmis apie mirties metines. Pavardė ant etiketės - Slyvis. Slyvis 
mėspuody, užregistruotas firmos ženklas. Saugokitės padirbinėto- 
jų. Pėsmuodis. Vlysis. Mospedis. Slevas. 


Kokį pavyzdį jis pateikė, kad suteiktų Stivenui progą teikti išvadą, jog 
originalumas, nors ir duodantis atpildą, nebūtinai turi lemti sėkmę? 

Apie savo paties sugalvotą ir atmestą iliuminuoto, nešulinio gyvulio 
traukiamo reklaminio vežimo, kuriame sėdėtų dvi madingai apsi- 
rengusios ir rašančios panelės, projektą. 


Kokią sceną šios minties paskatintas sumanė Stivenas? 

Vienišas viešbutis kalnų perėjoje. Ruduo. Sutemos. Židiny dega ug- 
nis. Tamsiame kampe įsitaisęs jaunas vyras. Įeina jauna moteris. 
Sunerimusi. Vieniša. Ji sėdasi. Ji eina prie lango. Ji stovi. Ji sėdasi. 
Sutemos. Ji galvoja. Ant atskiro viešbučio popieriaus lapelio rašo. 
Galvoja. Atsidūsta. Ratai ir pasagos. Ji išskuba lauk. Jis pakyla iš 
savo tamsaus kampo. Pačiumpa vienišą lapelį. Prineša jį prie ug- 
nies. Sutemos. Ji skaito. Vienišas. 


Ką? 
Pasvira, stačia ir pakrypusia į kairę rašysena: „Kvyns“ viešbutis, 
„Kvyns“ viešbutis, „Kvyns“ vieš... 


Kokią sceną šios minties paskatintas atkūrė Blumnas? 

„Kvyns“ viešbutis Enise, Klero grafystėj, kur Rudolfas Blumas (Ru- 
dolfas Viragas) numirė 1886 metų birželio 27-osios vakare, ne- 
nustatytą valandą, išgėręs per didelę dozę mėlynosios kurpelės (ako- 
nito), pasiskyręs ją kaip neuralginį skystį, susidedantį iš 2 dalių 

skysto akonito ir 1 dalies skysto chloroformo (jo nusipirko 1886 
metų birželio 27 dieną 10 valandą 20 minučių iš ryto centrinėje 
Frensiso Denehio vaistinėje, Čerč gatvė 17, Enisas), po to, nors ir 
ne dėl to, kad 1886 metų birželio 27 dieną 3 valandą 15 minučių 
popiet nusipirko naują plokščią šiaudinę skrybėlę, ypač madingą 
(po to, kai, nors ir ne dėl to, kad minėtą valandą minėtoj vietoj 
nusipirko anksčiau minėtų nuodų), Džeimso Kaleno medžiagų par- 
duotuvėje, Mein gatvė 4, Enisas. 


Ar jis šią bomonimiją priskyrė informacijai, ar aplinkybių sutapimui, 
ar intuicijai? 
Aplinkybių sutapimui. 


Ar jis nusakė žodžiais tą sceną savo svečiui, kad šis išvystų? 

Jis pats buvo labiau linkęs matyti kito veidą ir klausytis kito žodžių - 
šitaip buvo realizuojamas potencialus pasakojimas ir išlaisvinamas 
kinetinis temperamentas. 


Ar jis pastebėjo tik papildomą sutapimą antroje jam papasakotoje sce- 
noje, pasakotojo apibūdintoje kaip „Palestinos vaizdas nuo Fasgio 
kalno“, arba „Parabolė apie slyvas“? 

Ji kartu su pirmesne scena ir kitomis, kurios nebuvo apsakytos, bet, kaip 
numanoma, egzistavo, taip pat esė įvairiomis temomis ar moralinės 
apotegmos (pvz., „Mano mėgstamas herojus“!! arba „Atidėliojimas - 
tai laiko vagis“), sukurtos mokykliniais metais, kaip jam atrodė, sąry- 
šy su asmeniniais veiksniais, išreiškė tam tikras finansinės, socialinės, 
asmeninės ir seksualinės sėkmės galimybes - nesvarbu, ar specialiai 
sukauptose ir parinktose kaip pavyzdžiai pedagoginėse temose 
(šimtaprocentinio vertingumo), skirtose paruošiamųjų ir jaunesnių- 
jų klasių moksleiviams, ar pateiktos spausdinta forma, sekant Filipo 
Bjufoi, daktaro Diko ar Hebrono „Mėlynųjų studijų“!? pavyzdžiu, 
kokiame nors leidinyje, turinčiame patikimą paklausą ir mokiame, 
ar išsakomos žodžiu kaip intelektinė pritariančių klausytojų, neby- 
liai vertinančių nusisekusį pasakojimą ir tvirtai pranašaujančių sėk- 
mę, paskata pamažu vis ilgėjančiais vakarais po vasaros solsticijos, 
tas metas ateis po trijų dienų, tai yra antradienį, birželio 21 (šv. Aloyzas 
iš Gonzagos), saulė teka 3:33 ryto, leidžiasi 8:29 vakaro. 

Kokia namų problema dažnai jaudindavo jo protą taip pat kaip ir ki- 
tos, Jei ne daugiau? 
Ką daryti su mūsų žmonomis. 


Kokie buvo jo hipotetiniai ypatingi sprendimai? 

Saloniniai žaidimai (domino, nušokdink į kampą, blusikės, paimk ne- 
sujudinęs, bilbokė, napoleonas, surink mostį, bezikas, dvidešimt 
penki, vargšas kaimynas, šaškės, šachmatai arba trik trak); siuvinė- 
jimas, adymas arba mezgimas policijos globojamai draugijai varg- 
šams aprengti; muzikiniai duetai, mandolina ir gitara, fortepijonas 
ir fleita, gitara ir fortepijonas; teisinių aktų perrašymas arba vokų 
adresavimas; dvisavaitinis varjetė vaidinimų lankymas; komercinė 
veikla - tarkim, su malonumu nurodinėjančios ir su malonumu 
klausomos šeimininkės savininkės vėsioje pieninėje ar šiltoje taba- 
ko krautuvėlėje darbas; slaptas pasitenkinimas erotiniu jauduliu 
vyrų bordeliuose, tikrinamuose valstybės ir mediciniškai kontro- 
liuojamuose; draugiški nedažni vizitai pagal reguliarų, iš anksto 
nustatytą tvarkaraštį, taikant reguliarią dažną profilaktinę priežiū- 
rą, pas pažįstamas neabejotino padorumo moteris kaimynystėje ir 
jų atsakomieji vizitai; vakarinio mokymo kursai, specialiai supla- 
nuoti taip, kad humanitarinis lavinimasis būtų malonus. 


Kokie jo žmonos nepakankamo protinio išsivystymo pavyzdžiai pri- 
vertė jį pasirinkti paskutinį minėtą (devintąjį) sprendimą? 

Laisvomis minutėmis ji ne vieną kartą yra prirašiusi popieriaus lapą 
ženklų bei hieroglifų, tvirtindama, jog tai - graikiški, airiški ir heb- 
rajiški rašmenys. Nuolatos kintančiais intervalais paklausdavo, kaip 
teisingai rašyti didžiąją pirmą Kanados miesto Ouebec pavadini- 
mo raidę. Ji menkai išmanė politines subtilybes, vidines arba jėgų 
pusiausvyros, užsienio. Apskaičiuodama sąskaitas dažnai turėdavo 
pasitelkti pagalbon pirštus. Užbaigusi lakoniškus epistolinius raši- 
nius palikdavo dailyraščio priemonę enkaustiniame pigmente, kad 
ją koroziškai veiktų geležies sulfatas, žaliasis akmenėlis ir juodasis 
riešutas. Neįprastus svetimos kilmės daugiaskiemenius žodžius aiš- 
kindavo fonetiškai arba remdamasi neteisinga analogija, arba ir 
vienaip, ir kitaip - metempsichozė (metam psichozes), alias "?, (me- 
lagis, paminėtas Šventame Rašte). 

Kas apgaulingoje jos protinių gabumų pusiausvyroje kompensavo tuos 
ir panašius sprendimų, liečiančių asmenis, vietas bei daiktus, trū- 
kumus? 

Apgaulingas akivaizdus visų svarstyklių visų vertikalių pečių lygiagre- 
tumas, patvirtintas, remiantis jų konstrukcija. Jos nuomonės apie 
vieną asmenį tikslumo atsvara, patvirtinta bandymais. 


Kaip jis bandė pataisyti tą santykinio neišprusimo padėtį? 

Įvairiai. Palikdamas matomoje vietoje konkrečią knygą, atverstą konk- 
rečiame puslapyje; užuominomis aiškindamas ir tardamas, kad ji 
turi neatskleistų žinių; atvirai išjuokdamas jos akivaizdoje kito, čia 
nesančio asmens nemokšišką liapsusą. 


Kaip jam sekėsi mėginant ją mokyti tiesiogiai? 

Suprasdavo ne viską, tik dalį, klausė susidomėjusi, perprasdavo nuste- 
busi, rūpestingai pakartodavo, su didesniu vargu prisimindavo, 
lengvai pamiršdavo, abejodama vėl prisimindavo, klaidingai at- 
kartodavo. 


Kokia sistema pasirodė esanti efektyvesnė? 
Netiesioginė įtaiga, žadinanti asmeninę motyvaciją. 


Pavyzdžiui? 

Jai nepatiko eiti per lietų su skėčiu, jam patiko moterys su skėčiais, jai 
nepatiko nauja skrybėlė per lietų, jam patiko moterys su naujomis 
skrybėlėmis, jis nupirko jai naują skrybėlę per lietų, jinai nešioda- 
vosi skėtį su nauja skrybėle. 


Sutikdamas su analogija, slybinčia jo svečio parabolėje, kokias garse- 
nybes, sugrįžusias Do ištrėmimo, jis paminėjo? 

Tris grynosios tiesos ieškotojus, Mozę iš Egipto, Mozę Maimonidą, 
„More Nebukim“!* („Suglumusiųjų Vadovo“) autorių, ir Mozę 
Mendelsoną"“? - žmones tokius garsius, kad nuo Mozės (iš Egip- 
to) iki Mozės (Mendelsono) neiškilo nė vienas, lygus Mozei (Mai- 
monidui). 


Ką apie ketvirtąjį grynosios tiesos ieškotoją, pavarde Aristotelis, pa- 
šnekovui leidus paminėtą Stiveno, pareiškė Blumas, nebūdamas tik- 
ras dėl teiginio teisingumo? 

Kad minėtasis ieškotojas buvo rabino filosofo, kurio pavardė nežino- 
ma, mokinys!“. 


Ar buvo paminėti kiti anapokrifiniai garsūs įstatymo sūnūs ir išrinkto- 
stos bei atstumtosios tautos vaikai? 

Feliksas Bartoldis Mendelsonas (kompozitorius), Baruchas Spinoza 
(filosofas), Mendoza!" (boksininkas), Ferdinandas Lasalis!* (refor- 
matorius, dvikovos dalyvis). 


Kokius senųjų bebrajų ir senųjų airių eilių fragmentus pacitavo svečias 
šeimininkui ir šeimininkas svečiui su balso moduliacijomis ir teks- 
to vertimu“ 

Stivenas: Suil, suil, suil arun, suil go siocair agus, suil go cuin!? (eik, 
eik, eik savo keliu, eik saugiai, eik atsargiai). 

Blumas: Kifeloch, harimon rakatejch m'baad V'zamatejch?? (tavo smil- 
kiniai tarp plaukų yra kaip granato vaisiaus griežinėlis). 


Kaip pagrindžiant žodinį palyginimą buvo atliktas grafinis abiejų kal- 
bų garsinių simbolių palyginimas? 

Gretinimo principu. Ant priešpaskutinio tuščio menkesnės literatūri- 
nės vertės knygos, pavadintos „Nuodėmės saldybės“ (kurią išėmė 
Blumas ir taip manipuliuodamas padėjo, kad jos priekinis viršelis 
susiglaudė su stalo paviršiumi), puslapio pieštuku (kurį parūpino 
Stivenas) Stivenas parašė airiškas raides, atitinkančias garsus gė, a, 
dė, em, paprastas ir modifikuotas, o Blumas savo ruožtu parašė 
hebrajiškas raides ghimel, aleph, daleth ir (nesant mem) pakaitalą 
goph, paaiškindamas jų aritmetines vertes kelintiniais ir kiekiniais 
skaitvardžiais, tai yra 3, 1, 4 ir 100. 


Ar abiejų turimos žinios apie kiekvieną iš tų kalbų, išnykusią ir atgai- 
vintą, buvo teorinės ar praktinės? 

Teorinės, nes buvo apribotos tam tikromis gramatinėmis morfologi- 
jos bei sintaksės taisyklėmis ir praktiškai nepagrįstos žodynu. 


Kokie sąlyčio taškai egzistavo tarp tų kalbų ir tarp tautų, kurios jomis 
kalbėjo? 

Gomuriniai garsai, diaktritinės aspiracijos, įterptinės ir pavaldžiosios 
raidės — abiejose kalbose, jų senumas, abiejų buvo mokoma Šinaro 

lygumoje, praėjus 242 metams po tvano, dvasinėje seminarijoje, 
įsteigtoje Fenijo Farseigo*!, Nojaus palikuonio, Izraelio pirmtako 
bei Heberio ir Heremono, Airijos pirmtakų, prosenelio, jų ar- 
cheologinė, genealoginė, hagiografinė, egzegezinė, homilektinė, 
toponomastinė, istorinė bei religinė literatūra, apimanti rabinų 
ir kaldėjų darbus, Torą, Talmudą (Mišną ir Gemarą), Masorą??, 
Penkiaknygę, Pelėkos karvės knygą, Balimoto knygą, Houto vai- 
niką, Kelso knygą; jų išsklaidymas, persekiojimas ir atgimimas; 
jų sinagoginių ir ekleziastinių apeigų izoliacija gete (Šv. Marijos 
abatija?*) bei masinio susirinkimo namuose (Adomo ir Ievos ta- 
verna); baudžiamųjų įstatymų draudimai nešioti nacionalinius dra- 
bužius ir nutarimai dėl žydų aprangos; Dovydo iš Siono restaura- 
cija Kanaane ir Airijos politinės autonomijos arba valdžios per- 
davimo galimybės. 


Kokį bimną iš dalies sugiedojo Blumas, nujausdamas daugialypį, etniš- 
kai nesuskaidomą išsipildymą? 


Kolod balejwaw pnimah 
Netesch, jehudi, homijah2“. 


Kodėl giesmė buvo nutraukta baigus pirmą dvieilį? 
Dėl netobulos mnemotechnikos. 


Kaip giedotojas kompensavo tą trūkumą? 
Laisvai perpasakodamas bendrą turinį. 


Dėl kokio bendro analizuojamo klausimo jie abudu sutarė? 

Dėl nuolatinio paprastėjimo, kuris vyko nuo epigrafinių Egipto hie- 
roglifų laikų iki graikiškos bei romėniškos abėcėlės sukūrimo ir 
yra pastebimas kalbant apie šiuolaikinės stenografijos bei telegrafo 
kodo užuomazgas dantirašty (semitiniame) ir įžambių brūkšnių pen- 
kiarumbiame ogamo rašte (keltiškame). 


Ar svečias įvykdė šeimininko prašymą? 
Dukart, pasirašydamas airiškais ir romėniškais rašmenimis. 
Kokį girdimąjį įspūdį patyrė Stivenas? 


Senoviškos, vyriškos, nežinomos melodijos gelmėje išgirdo glūdint 
praeities klodus. 

Kokį regimąjį įspūdį patyrė Blumas? 
Guviame, jauname, vyriškame, pažįstamame pavidale išvydo ateities 
lemtį. 


Kokie buvo kvazivienalaikiai įsisąmoninti Stiveno ir Blumo slaptų as- 
menybių kvaziįspūdžiai? 

Stiveno - regimasis: tradicinis hipostazės pavidalas, kurį Johanas Da- 
maskenas, Lentulas Romietis ir Epifanijus Vienuolis“ apibūdino 
kaip baltaodį, šešių pėdų aukščio, vyno tamsumo plaukais. 

Blumo - girdimasis: tradicinis katastrofos ekstazės akcentas. 


Kokias ateities karjeras galėjo padaryti Blumas praeityje ir kokiais pa- 
vyzdžiais sekdamas? 

Bažnyčios, Romos, anglikonų ar nonkonformistų: pavyzdžiai — di- 
džiai gerbiamas Džonas Konmis, S. J., didžiai gerbiamas T. Salmo- 
nas, teologijos daktaras, Trejybės koledžo rektorius, daktaras Alek- 
sandras Dž. Daujis. Teismo, anglų ar airių: pavyzdžiai - Seimuras 
Bučas, karališkasis advokatas, Rufas Aizeksas, karališkasis advoka- 
tas. Scenos, šiuolaikinės arba Šekspyro epochos: pavyzdžiai - Čarl- 
zas Vindemas, didis aktorius komikas, Osmondas Tirlas (11901), 
Šekspyro vaidmenų atlikėjas. 


Ar šeimininkas paragino savo svečią padainuoti su vokalinėmis modu- 
liacijomis keistą legendą panašia tema? 

Tikindamas - čia jų niekas neišgirsią, ši vieta esanti nuošali, atgavęs 
pasitikėjimą, mat užvirinti gėrimai —- vanduo plius cukrus plius grie- 
tinėlė plius kakava - mechaniškai pamaišius ir sudarius sąlygas nu- 
sėsti kietesnėms liekanoms, jau buvo išgerti. 


Padeklamuokite pirmąją (mažorinę) šios dainuojamos legendos dalį. 


Mažasis Haris Hjuzas su draugais 
Pažaisti kamuoliu norėjo. 

Kai pirmą sykį Haris Hjuzas spyrė, 
Per žydo tvorą kamuolys nuskriejo, 
Kai antrą sykį Hjuzas spyrė, 
Langai tuoj žydo išbyrėjo. 


II 


Langai tuoj žydo išbyrėjo. 


Kaip Rudolfo sūnus reagavo į pirmąją dalį? 
Be jokių sumišusių jausmų. Sypsodamasis, žydas, jis klausėsi su malo- 
numu ir žvelgė į neišbyrėjusį virtuvės langą. 


Padeklamuokite antrąją (minorinę) legendos dalį. 


Ir išėjo į lauką žydo dukra, 
Apsitaisius žaliai. 

Sugrįžk, sugrįžk, mielas berniuk, 
Žaisk su kamuoliu linksmai. 


Neprašyk, aš negrįšiu 
Be savo draugų, 

Jeigu mokytojas išgirs, 
Jis supyks iš tiesų. 

Ji paėmė jį už rankos, 

Baltos kaip lelija, 

Ir vedės per namą lig kampo, 

Kur niekas jo šauksmo neišgirs niekada. 


Išsitraukė ji peilį tenai 

Ir nupjovė mažą galvelę, 

Jau su kamuoliu jis nebežais, 
Nes atgulė į kapelį. 


Ir išėjo į lauką žydo dukra, 
Apsitaisius žaliai. 

Sugrįžk, sugrįžk, mielas berniuk, 
Žaisk su kamuoliu linksmai“. 


Ir išėjo į lauką žydo dukra, apsitaisius 
1 2————>—>—2———— 050000 000 p, : ERB amas 


Žaisk su kamuoliu linksmai. 


Kaip Milisentos tėvas reagavo į antrąją dalį? 
Apimtas sumišusių jausmų. Nesišypsodamas klausėsi ir su nuostaba 
regėjo žydo dukrą, apsitaisiusią žaliai. 


Glaustai nusakykite Stiveno komentarą. 

Vienas tarp visų, mažiausias iš visų, jis yra iš anksto numatyta auka. 
Kartą dėl neapdairumo ir dukart sąmoningai jis meta iššūkį savo 
likimui. Šis ateina, kai jis yra visų apleistas, ir meta jam, nepasi- 
duodančiam, iššūkį; kaip vilties bei jaunystės vizija, užvaldo jį, ne- 
sipriešinantį. Veda į keistą buveinę, į nuošalų kitatikio kambarį, ir 
ten, nepermaldaujamas, paaukoja jį, sutinkantį. 

Kodėl šeimininkas (iš anksto numatyta auka) buvo liūdnas? 
Jis norėjo, kad pasakojimas apie poelgį, papasakotas apie poelgį, priski- 
riamą ne jam, nebūtų jo papasakotas. 


Kodėl šeimininkas (nepasiduodantis, nesipriešinantis) buvo ramus? 
Veikė energijos tvermės dėsnis. 


Kodėl šeimininkas (slaptas kitatikis) buvo tylus? 

Jis pasvėrė galimas paskatas už ir prieš, svarstydamas apie ritualinę 
žmogžudystę: hierarchijos motyvas, gyventojų prietaringumas, pa- 
skalų su tiesos krislu skleidimas, turtų pavydėjimas, keršto jaus- 
mo įtaka, sporadiškai pasikartojantis atavistinis nusikalstamumas, 
švelninančios fanatizmo aplinkybės, hipnotinė įtaiga ir somnam- 
bulizmas. 


Kuriai (jei kuriai nors apskritai) iš šių protinių ar fizinių negalių jis 
nebuvo visiškai atsparus? 

Hipnotinei įtaigai: kartą pabudęs nepažino savo miegamojo; ne vieną 
kartą pabudęs kurį laiką nesugebėdavo pajudėti ar ištarti nors gar- 
so. Somnambulizmui: kartą miegant jo kūnas pakilo, susirietė ir 
nuropojo nešildančio židinio link, pasiekęs tikslą, susirietė, nešil- 
domas gulėjo su naktiniais marškiniais ir miegojo. 


Ar šis arba panašus reiškinys buvo būdingas kuriam nors jo šeimos 
nariui? 

Dukart, Holis gatvėje 1r Ontarijo terasoje, jo duktė Milisenta (Mili), 
būdama šešerių ir aštuonerių, per miegus iš baimės suriko ir į dvie- 
jų naktiniais rūbais apsirengusių asmenų klausimus atsakė tuščiu 
nebyliu veidu. 


Ką dar jis atsiminė iš jos ankstyvos vaikystės? 

1889 metų birželio 15-ąją. Irzlus moteriškos lyties naujagimis rėkia 
didindamas ir mažindamas kraujoplūdį. Vaikas, perkrikštytas Sau- 
lės Zuikučiu, ji krėsčioja krato savo taupyklę, skaičiuoja jo tris sa- 
gutes kaip monetas - vienas, diu, tlys; lėlytę, berniuką, jūreivį ji 
numetė šalin; šviesiaplaukė, pagimdyta dviejų tamsiaplaukių, jos 
protėviai buvo šviesiaplaukiai, seniai, išprievartavimas, Herr Haupt- 
manas Hainau“', Austrijos armija, neseniai, haliucinacija, leitenan- 
tas Malvis, Britų karinis jūrų laivynas. 

Kokių būta endeminių požymių? 

Priešingai, nosies ir kaktos struktūra buvo paveldėta pagal tiesioginę 
giminystės liniją, kuri, nors ir su pertrūkiais, tolimų grandžių bus 
perduodama tolimesnėms ir tolimiausioms grandims. 


Ką jis prisiminė apie jos paauglystę? 

Ji nusviedė kampan savo lanką ir šokdynę. Djuko gatvėje maldauja- 
ma anglų turisto neleido jam padaryti ir pasiimti jos fotografijos 
(nenurodydama atsisakymo priežasties). Saut Sikjular kelyje El- 
zos Poteri draugijoje, sekama grėsmingos išvaizdos individo, nuėjo 
pusę kelio žemyn Stamerio gatve ir staiga pasuko atgal (nenuro- 
dydama krypties pakeitimo priežasties). Penkioliktų savo gimi- 
mo metinių išvakarėse ji parašė laišką iš Malingero, Vestmito gra- 
fystės, trumpai užsimindama apie vietinį studentą (nenurodyda- 
ma fakulteto ir amžiaus). 


Ar pirmasis išsiskyrimas, Dranašaująs antrąjį, nuliūdino jį? 
Mažiau negu įsivaizdavo, daugiau negu tikėjosi. 


Į kokį antrą pradingimą jis tuo pat metu reagavo panašiai, nors ir 
skirtingai? 
Į laikiną savo katės pradingimą. 


Kodėl panašiai, kodėl skirtingai? 

Panašiai, nes buvo akstinamas slapto tikslo — surasti naują vyriškį (Ma- 
lingero studentą) arba gydančią žolę (valerijoną). Skirtingai —- dėl 
skirtingų galimų grįžimų pas gyventojus ar į gyvenamą būstą. 


Ar jų skirtumai buvo panašūs kitais atžvilgiais? 
Pasyvumu, taupumu, tradicijos instinktu, nenuspėjamumu. 


Pavyzdžiai? 

Kadangi ji pasilenkdavo suėmusi savo šviesius plaukus, duodama su- 
rišti juos kaspinu (plg. su kate, išriečiančia sprandą). Be to, jos 
nepaaiškinamas spjūvis ant atviro ežero paviršiaus Stivens Gryn 
rajone, tarp apverstų medžių atspindžių, sukėlė koncentrinius van- 
dens žiedų apskritimus, kurie savo pastovumo nekintamumu pa- 
rodė mieguistos nejudrios žuvies buvimo vietą (plg. su kate, tykan- 
čia pelės). Vėlgi - kad prisimintų kokio garsaus ginkluoto susirė- 

mimo datą, dalyvius, baigtį ir padarinius, ji tampydavo kasą (plg. 
su ausį prausiančia kate). Ir dar - Milutė kvailutė - ji sapnavo, kad 
be žodžių ir nieko neįsimindama kalbėjosi su arkliu, jo vardas buvo 
Džozefas, ir pašnekovui (arkliui) ji pasiūlė pilną ąsotį limonado - jį 
arklys (pašnekovas) lyg ir priėmė (plg. su snaudžiančia prie židinio 
kate). Taigi - pasyvumu, tradicijos instinktu, nenuspėjamumu jų 
skirtumai buvo panašūs. 


Kaip jis panaudojo dovanas, - 1) pelėdą, 2) laikrodį, - kurios buvo 
padovanotos kaip santuokiniai talismanai, kad ją sudomintų ir pa- 
mokytų? 

Kaip vaizdines priemones, kad paaiškintų: 1) kiaušinius dedančių gy- 
vūnų prigimtį bei įpročius, skrydžio oru galimybes, kai kurias re- 
gėjimo anomalijas, šimtmetinį balzamavimo procesą; 2) švytuok- 
lės principą, pasinaudojęs svambalu, krumpliaračio reguliatoriaus 
veikimą, įvairių pagal laikrodžio rodyklę judančių rodiklių ant ne- 
judančio ciferblato padėčių apibūdinimo vertimą į žmonių arba 
socialinių konvencijų kalbą, kasvalandinio momento pasikartoji- 
mo kiekvieną valandą tikslumą, kai ilgoji ir trumpoji rodyklės su- 
daro tokį patį kampą, būtent kas valandą 5*/,, minutės vėliau nei 
ankstesnę valandą aritmetine progresija. 


Kaip ji atsimokėdavo? 

Ji prisimindavo: 27-ojo jo gimtadienio proga ji padovanojo jam pri- 
taikytą ūsams pusryčių puoduką, Karūnos derbio porceliano i1mi- 
tacija. Ji rūpindavosi: ketvirčių pradžioje arba maždaug tokiu lai- 
ku, jeigu jis ką nors nupirkdavo, bet ne jai, ji rūpindavosi jo porei- 
kiais, nuspėdama troškimus. Ji žavėdavos:i: kai jis paaiškindavo jai 
kokį nors gamtos fenomeną, ji tuoj pat panūsdavo gauti, tik ne 
pamažu įgyti, dalelę jo žinių, pusę, ketvirtį, tūkstantąją dalį. 


Ką pasiūlė Blumas, diambulas, somnambulės Mili tėvas, Stivenui, nok- 
tambului? 

Praleisti valandas, skiriančias ketvirtadienį (tikrąja šio žodžio prasme) 
nuo penktadienio (normalia prasme) ilsintis improvizuotoje patal- 
poje, esančioje tiesiai virš virtuvės ir tiesiogiai besijungiančioje su 
šeimininko ir šeimininkės miegamuoju. 

Kokių įvairių pranašumų radosi ar galėjo rastis iš tokios improvizaci- 
jos pratęsimo? 

Svečiui: patikima pastogė ir nuošali vieta studijoms. Šeimininkui: pro- 
tinių gabumų atjauninimas, netiesioginis pasitenkinimas. Šeiminin- 
kei: įkyrios minties atsikratymas, taisyklingas italų kalbos tarimas. 


Kodėl tie keli laikini atsitiktinumai, siejantys svečią ir šeimininkę, anaip- 
tol nebūtinai turėjo panaikinti nuolatinę mokinio ir žydo dukters 
sąjungos galimybę arba patys būti tos galimybės panaikinti? 

Todėl, kad kelias pas dukterį vedė per motiną, kelias pas motiną - per 
dukterį. 


Į kokį atsitiktinį daugiaskiemenį šeimininko klausimą svečias vienskie- 
meniu žodžiu atsakė neigiamai? 

Ar jis pažinojęs velionę Emili Siniko, žuvusią per nelaimingą atsitiki- 
mą Sidnio Pereido geležinkelio stotyje 1903 metų lapkričio 14-ąją. 


Kokią besimezgančią, susijusią su šia tema pastabą neatsitiktinai nu- 
tylėjo šeimininkas? 

Pastabą, kurioje aiškinama, kodėl jis nedalyvavo Meri Dedal (mergautine 
pavarde Gulding) laidotuvėse 1903 metų birželio 26-ąją, Rudolfo Blu- 
mo (paveldėta pavardė Viragas) mirties metinių išvakarėse. 


Ar prieglobsčio pasiūlymas buvo priimtas? 
Nedelsiant, be paaiškinimų, draugiškai, su dėkingumu jo buvo atsi- 
sakyta. 


Kokias apsikeitimo pinigais operacijas atliko šeimininkas ir svečias? 
Pirmasis be palūkanų grąžino antrajam vieno svaro septynių šilingų 
sumą (1 sv. 7 šil.), anksčiau antrojo perduotą pirmajam. 


Kokie kontrapasiūlymai buvo iš eilės iškelti, priimti, pakeisti, atmesti, 
Derformuluoti kitais žodžiais, iš naujo priimti, ratifikuoti ir iš nau- 
jo patvirtintis 

Pradėti iš anksto paruoštą italų kalbos mokymo kursą, vieta —- moki- 
namosios rezidencija. Pradėti vokalinio mokymo kursą, vieta - mo- 
kytojos rezidencija. Pradėti statinių, pusiau statinių bei peripateti- 
nių intelektinių dialogų seriją, vieta — abiejų kalbėtojų rezidencija 
(jeigu abu pašnekovai gyventų toje pačioje vietoje), „Laivo“ vieš- 


299 


II 


butis ir taverna, Ebi gatvė 6 (savininkai - V. ir E. Koneriai), Nacio- 
nalinė Airijos biblioteka, Kilderio gatvė 10, Nacionaliniai gimdy- 
mo namai, Holis gatvė 29, 30 ir 31, viešas parkas, pamaldų vietos 
kaimynystėje, dviejų ar daugiau miesto pagrindinių gatvių sankry- 
ža, tiesios linijos, nubrėžtos tarp jų rezidencijų (jeigu abu pašneko- 
vai gyvena skirtingose vietose), dalijimo pusiau taškas. 


Dėl ko Blumui buvo problemiška realizuoti šiuos du vienas kitą panei- 
giančius pasiūlymus? 

Dėl praeities neatitaisomumo: kartą per Alberto Henglerio cirko vai- 
dinimą Rotondoje, Ratlendo aikštėje, Dubline, skatinamas intuici- 
jos margaspalvis klounas, ieškodamas tėvo, išlipo iš arenos, per 
auditoriją prasiskverbė iki tos vietos, kur vienišas sėdėjo Blumas, ir 
garsiai pareiškė džiūgaujančiai publikai, kad jis (Blumas) yra jo 
(klouno) tėtukas. Dėl ateities nenumatomumo: kartą 1898-ųjų va- 
sarą jis (Blumas) pažymėjo floriną (2 šilingus) trimis įbrėžomis ran- 
tytame krašte ir apmokėjo juo sąskaitą, pateiktą Dž. ir T. Deivių, 
šeimyninio verslo bakalėjininkų, Čarlemounto alėja 1, Grand Ke- 
nal, kad cirkuliuotų miesto finansų vandenyse ir galbūt aplinkiniu 
ar tiesioginiu keliu sugrįžtų. 


Ar tas klounas buvo Blumo sūnus? 
Ne. 


Ar Blumui sugrįžo moneta? 
Niekada. 


Kodėl besikartojąs nusivylimas jį dar labiau prislėgtų? 

Todėl, kad kritišku žmonių egzistencijos persilaužimo metu jis troško 
pagerinti daugelį socialinių sąlygų, nelygybės, godulio ir tarpusa- 
vio priešiškumo padarinį. 


Taigi jis turbūt tikėjo, jog žmogaus gyvenimą, pašalinus šias sąlygas, 
galima niekad nesiliaujant gerinti? 

Dar liko gentinės sąlygos, nulemtos gamtos, taip besiskiriančios nuo 
žmonių gyvenimo dėsnių kaip atskiros kūno dalys skiriasi nuo žmo- 
gaus kaip visumos; naikinimo būtinybė, kad būtų galima prasimai- 
tinti; skausmingas individualios egzistencijos ribinių funkcijų po- 
būdis, gimimo ir mirties kančios; periodinės beždžionių ir (ypač) 

žmogaus patelių menstruacijos, prasidedančios lytinio brendimo 
amžiuje ir besitęsiančios iki pat menopauzės; neišvengiamos nelai- 
mės jūroje, kasyklose ir fabrikuose; kai kurios labai skausmingos 
ligos ir su jomis susijusios chirurginės operacijos, įgimta beprotys- 
tė ir paveldimas nusikalstamumas, dešimtadaliu sumažinančios žmo- 
nių skaičių epidemijos; katastrofiniai kataklizmai, siaubą paver- 
čiantys Žmogaus galvosenos pamatu; seisminiai sukrėtimai, kurių 
epicentrai - tankiai apgyvendintose srityse; pats gyvybinio augimo 
faktas patiriant metamorfozės konvulsijas, nuo vaikystės iki bran- 
dos ir pašlijusios sveikatos. 


Kodėl jis liovėsi apie tai svarstęs? 
Todėl, kad mažiau pageidaujamų fenomenų pašalinimas pakeičiant juos 
labiau pageidaujamais, buvo uždavinys, skirtas aukštesniam intelektui. 


Ar Stivenas nusiminė kartu su juo? 

Jis patvirtino savo, kaip sąmoningo, mąstančio gyvulio, svarbą, silo- 
gizmais pereidamas nuo to, kas žinoma, prie to, kas nežinoma, ir 
kaip sąmoningo mąstančio reagento tarp mikro- ir makrokosmo, 
neatšaukiamai sukurto ant tuštumos netikrumo. 


Ar Blumas suprato šį teiginį? 
Ne žodžius. Esmę. 


Kas paguodė jį, nesupratusį? 
Tai, kad jis, kaip kompetentingas neturintis rakto pilietis, energingai 
perėjo nuo to, kas nežinoma, prie to, kas žinoma. 


Kokia tvarka pagal pirmenybę ir su kokia ceremonija buvo išeita iš 
nelaisvės namų į buveinės dykumą? 


Žvakidėje degančią žvakę nešė 
BLUMAS. 
Diakono skrybėlę ant uosinės lazdelės nešė 
STIVENAS. 


Kokią atminimo psalmę intonuojant secreto*š? 
113-ąją, modus peregrinus: In exitu Israel de Egypto: domus Jacob de 
populo barbaro*". 


III 


Ką padarė kiekvienas iš jų prie išėjimo vartų? 
Blumas pastatė žvakidę ant grindų. Stivenas užsidėjo ant galvos skrybėlę. 


Kokiam padarui išėjimo vartai tapo įėjimo vartais? 
Katei. 


Koks jiems atsivėrė vaizdas, kai iš pradžių šeimininkas, paskui svečias 
tylomis išniro, dvigubi tamsūs, iš tamsumos ties taku, iš namo 
prieangio į sodo prieblandą? 

Žvaigždžių dangaus medis, nukabinėtas drėgnais nakties mėlio vaisiais. 


Su kokiomis meditacijomis Blumas savo kompanionui demonstravo 
įvairius žvaigždynus? 

Su meditacijomis apie vis progresuojančią evoliuciją; apie mėnulį, ne- 
regimą sinodinio mėnesio pradžioje, apie begalinį pienišką, švytin- 
tį, nekondensuotą Paukščių Taką, dienos šviesoje įžiūrimą tik ste- 
bėtojo, esančio apatiniame vertikalaus cilindrinio vamzdžio, ku- 
ris nukreiptas nuo paviršiaus Žemės centro link, gale, 5000 pėdų 
gylyje; apie Sirijų (Didžiojo Šuns alfą), nutolusį per 10 šviesmečių 
(57000000000000 mylių) ir tūrių 900 kartų pranokstantį mūsų 
planetą; apie Arktūrą; apie ekvinokcijų procesiją; apie Orioną su 
juosta ir šešiagubą saulę tetą, ir ūką, kuriame būtų galima sutalpin- 
ti 100 mūsų Saulės sistemų; apie mirštančias ir gimstančias naujas 
žvaigždes, tokias kaip Nova 1901-aisiais; apie paralaksą arba lėtą 
vadinamųjų nejudrių žvaigždžių poslinkį, iš tikrųjų amžinai judan- 
čių nuo nenusakomai tolimų erų į be galo tolimą ateitį, palyginti 
su kuria septyniasdešimt metų, vidutinio žmogaus gyvenimo am- 
žius, tik be galo trumpas tarpinis epizodas. 


Ar buvo priešingų meditacijų apie vis labiau mąžtančias involiucijas? 
Apie geologinių periodų eras, įamžintas žemės plutos sluoksniuose; 
apie miriadus mažyčių entomologinių organinių esybių, slypin- 
čių Žemės ertmėse, po pajudinamais akmenimis, aviliuose ir sam- 
pylose, apie mikrobus, gemalus, bakterijas, bacilas, spermatozoi- 
dus; apie nesuskaičiuojamus milijonų bilijonų trilijonus neįžiūri- 
mų molekulių, molekulinės traukos jėgos sutelktų ant vienos 
smeigtuko galvutės; apie žmogaus serumo visatą, sudarytą iš rau- 
donųjų ir baltųjų kraujo kūnelių žvaigždynų, tie kūneliai - patys 

tuščios erdvės, užpildytos kitų kūnelių žvaigždynais, kiekvienas 
jų nenutrūkstamame procese - atskira visata dalomų sudėtinių 
kūnelių, iš kurių kiekvienas vėl yra dalomas į toliau dalomas su- 
dėtinių kūnelių dalis, dalmenys ir dalikliai — vis mąžta faktiškai 
nedalijami, kol pagaliau, jei progresas bus pakankamas, niekur 
niekada nieko nebus pasiekta. 


Kodėl šiuos skaičius detalizuodamas jis nepasiekė tikslesnio rezultato? 

Todėl, kad prieš keletą metų, 1886-aisiais, spręsdamas skritulio ploto 
problemą, sužinojo apie egzistavimą skaitmens, apskaičiuoto su san- 
tykiniu tikslumu taip, kad pasidarė toks didelis ir su tiek daug skait- 
menų, pvz., devinto laipsnio devyni devintu laipsniu, jog gautas 
rezultatas užimtų 33 mažu šriftu prispausdintus tomus po 1000 
puslapių; reikėtų nesuskaičiuojamos daugybės indiško popieriaus 
kvairų ir stopų, kad tilptų visi spausdinti sveiki skaičiai, vienetai, 
dešimtys, šimtai, tūkstančiai, dešimtys tūkstančių, šimtai tūkstan- 
čių, milijonai, dešimtys milijonų, šimtai milijonų, bilijonai, ir kiek- 
vienos eilės kiekvieno skaičiaus ūko branduoly glūdi kondensuota 
potenciali galimybė pakelti bet kokiu laipsniu bet kurį laipsnį, iki 
didžiausio kinetinio nuodugnumo. 


Ar jis manė, jog planetų ir jų palydovų abgyvendinimas kokia nors 
rase, atstovaujama kokios nors atmainos, ir galimybė, kad tą rasę 
socialiniu bei doroviniu atžvilgiu atpirks atpirkėjas, kelia mažiau 
problemų? 

Tai buvo kitokio tipo sudėtingumas. Suvokdamas, jog žmogaus orga- 
nizmas, normaliom sąlygom gebantis išlaikyti 19 tonų atmosferinį 
slėgį, pakeltas į didelį aukštį žemės atmosferoje artėjant prie de- 
markacinės linijos tarp troposferos ir stratosferos, patiria aritmeti- 
ne progresija intensyvėjantį kraujoplūdį iš nosies, jam sunkiau kvė- 
puoti, sukasi galva, jis stengėsi išspręsti šią problemą, ir kaip darbi- 
nę hipotezę iškėlė mintį, kuri nėra neįmanoma, kad mokanti geriau 
prisitaikyti, kitokios anatominės sandaros gyvų būtybių rasė galėtų 
egzistuoti kitokia forma Marso, Merkurijaus, Veneros, Jupiterio, Sa- 
turno, Neptūno arba Urano pakankamomis bei ekvivalentiškomis 
sąlygomis, nors pasiekusi savo apogėjų Žmonija, sudaryta iš įvairių 
formų būtybių su baigtiniais skirtumais, nors ir galiausiai - pana- 

šių į visumą ir viena į kitą, tikriausiai ten, kaip ir čia, liktų neatšau- 
kiamai ir nekintamai prisirišusi prie tuštybės, tuštybių tuštybės ir 
viso to, kas yra tuštybė. 

O galimo atpirkimo problema? 

Mažesnioji buvo įrodyta, pasitelkus didesniąją. 


Kokios įvairios žvaigždynų ypatybės buvo paeiliui aptariamos? 
Įvairios spalvos, rodančios skirtingą energijos laipsnį (balta, geltona, 
tamsiai raudona, ryškiai raudona, skaisčiai raudona); jų ryškumo 
laipsniai; jų didumas, įskaitant 7-ąjį; jų padėtys; vežikų žvaigždė, 
Volsingemo kelias*?, Dovydo vežimas?!; žiedinės Saturno juostos, 
spiralinių ūkų susikondensavimas į dangaus šviesulius, vienas kitą 
veikiančių dvigubų dangaus šviesulių sukimasis; vienas nuo kito 
nepriklausomi vienalaikiai Galilėjaus, Simono Marijaus, Pjacio, Le 
Verjė, Heršelio, Galė atradimai**; sistemos, kurias pagal atstumų 
kubus ir apsisukimo laikų kvadratus bandė sudaryti Bodė ir Keple- 
ris; kone begalinis gauruotų kometų spūdumas ir didžiulės elipsi- 
nės jų nutolimo bei grįžimo orbitos, nuo perihelio iki afelio; Žvaigž- 
dinė meteoritinių akmenų prigimtis; Libijos potvyniai Marse maž- 
daug tuo metu, kai gimė jaunesnysis astroskopas; kasmetinis 
meteoritų lietus, maždaug per šv. Lauryno atlaidus (kankinio, 
rugpjūčio 16): kasmėnesinis reiškinys, žinomas kaip jaunas mėnu- 
lis su senu ant rankų?*; pripažinta dangaus įtaka žmonių kūnams; 
nepaprastai ryškios (1-ojo dydžio), švytinčios ir naktį, ir dieną (nauja 
šviečianti saulė, susidariusi susidūrus ir kaitroje susijungus dviem 
buvusioms nešviečiančioms saulėms), žvaigždės pasirodymas maž- 
daug Viljamo Šekspyro gimimo metu, virš deltos gulsčiame, nie- 
kad nenusileidžiančiame Kasiopėjos žvaigždyne, taip pat radima- 
sis žvaigždės (2-ojo dydžio), tos pačios kilmės, bet mažesnio ryšku- 
mo, kuri pasirodė ir dingo Didžiųjų Grįžulo Ratų žvaigždyne 
maždaug Leopoldo Blumo gimimo metu, ir kitos žvaigždės, tos 
pačios (galimas daiktas) kilmės, kurios (iš tikrųjų arba galimas daik- 
tas) pasirodė ir dingo Andromedos žvaigždyne maždaug Stiveno 
Dedalo gimimo metu, ir pasirodė ir dingo Vežėjo žvaigždyne kele- 
ri metai po Rudolfo Blumo jaunesniojo gimimo bei mirties, ir pasi- 
rodė ir dingo kituose žvaigždynuose keleri metai po kitų asmenų 


304 


ITAKĖ 


gimimo ar mirties; susiję su užtemimais, saulės ir mėnulio, reiški- 
niai nuo imersijos iki emersijos, vėjo nurimimas, šešėlio perėjimas 
per dienovidinį, sparnuotų gyvių tylumas, nakties ar prietemos gy- 
vūnų pasirodymas, pragariškos šviesos išsilaikymas, žemės vande- 
nų tamsa, žmonių blyškumas. 


Jo (Blumo) logiška išvada apsvarsčius problemą ir numačius klaidos 
galimybę? 

Kad tai nebuvo nei dangaus medis, nei dangaus grota, nei dangaus 
žvėris, nei dangaus žmogus. Kad tai buvo Utopija, nes neegzistavo 
joks žinomas metodas pereiti nuo to, kas žinoma, prie to, kas neži- 
noma; begalybė, kurią baigtine galima laikyti hipotetiškai pridėjus 
vieną kūną ar daugiau, tokio pat ar skirtingo dydžio; iliuzorinių 
kūnų, sustingusių erdvėje ir vėl išjudintų oro, judrumas; praeitis, 
kuri, galimas dalykas, liovėsi egzistavusi kaip dabartis prieš būsi- 
miems žiūrovams pradedant savo tikrąją dabartinę egzistenciją. 


Ar jį labiau įtikino estetinė reginio vertė? 

Be abejonės, prie to prisidėjo daugelis poetų, kurie karštligiško prie- 
lankumo kvaituly ar patyrę atstūmimo pažeminimą apdainavo lieps- 
nojančius, kupinus užuojautos žvaigždynus arba savo planetos pa- 
lydovo šaltumą. 


Tada ar jis teoriją laikė įtikima astrologinės įtakos Žemės nelaimėms 
teorija“ 

Jam atrodė, kad ją lygiai taip pat galima įrodyti, kaip ir paneigti, o 
terminologiją, vartojamą jos selenografiniuose planuose, lygiai taip 
pat galima priskirti verifikuojamai intuicijai, kaip ir klaidingai ana- 
logijai: sapnų ežeras, lietaus jūra, rasų įlanka, vaisingumo okeanas. 


Kokie specifiniai panašumai, jo manymu, siejo mėnulį ir moterį? 

Senovė, ankstesnė už žemės kartas ir jas pranokusi; dominavimas naktį; 
jo ar jos, kaip palydovo, priklausomybė; atspindima šviesa; pasto- 
vumas esant bet kokiai fazei, patekėjimas ir nusileidimas paskirtu 
laiku, pilnėjimas ir dilimas; priverstinis aspekto nekintamumas; ne- 
apibrėžti atsakymai į nieko neteigiančius klausimus; potvynio ir 
atoslūgio vandenų valdymas; galia žadinti meilę, malšinti aistrą, 
apdovanoti grožiu, išvesti iš proto, skatinti ir tarpininkauti nusi- 

kalstant; kupinas ramybės veido neįskaitomumas; atskirto domi- 
nuojančio nenumaldomo tvaskaus objekto artimumo baisumas; 
audros ir ramybės ženklai; jaudinantis šviesos poveikis, judėjimas 
ir buvimas; kraterių įspėjimas, sausos jūros tyla; puikumas, kai yra 
matomas ar matoma; trauka, kai nematomas ar nematoma. 


Koks regimas švytintis ženklas atkreipė Blumo - o šis atkreipė Stiveno — 
dėmesį? 

Trečiame jo (Blumo) namo aukšte (užpakalinėje dalyje) žibalinės lem- 
pos su pakrypusiu gaubtu šviesa, krintanti ant ekrano pakeliamos 
užuolaidos, pirktos pas Frenką O'Harą, langų užuolaidos, karnizai 
ir sukamosios langinės, Ondžero gatvė 16. 


Kaip jis paaiškino paslaptį neregimo asmens, savo žmonos Merion (Mo- 
li) Blum, apie kurią liudijo regimas nuostabus ženklas, lempa? 
Netiesioginėmis ir tiesioginėmis žodinėmis aliuzijomis ir teiginiais; su 
tramdomu švelnumu bei susižavėjimu; apibūdindamas; mikčioda- 

mas; su įtaiga. 


Ar tuomet abu nutilo? 
Nutulo, mąsliai stebėdami vienas kitą dviejuose abipusiško jųjonejo 
draugų veidų kūniškumo veidrodžiuose. 


Ar jų neveikla tęsėsi neapibrėžtą laiką? 

Stivenui pasiūlius, Blumui paraginus, abu, pirma Stivenas, paskui Blu- 
mas, prietamsy nusišlapino, šonas prie šono, šlapinimosi organus 
abipusiškai pavertę neregimais, nes pasinaudojo gaubiamosiomis 
plaštakų pozicijomis, žvilgsnius, pirmiau Blumas, paskui Stivenas, 
pakeldami į krintantį šviesų ir pusšviesį šešėlį. 


Ar panašiai? 

Jų šlapinimosi trajektorijos, iš pradžių nusidriekusios viena po ki- 
tos, paskui vienlaikės, buvo nepanašios: Blumo ilgesnė, lygesnė, 
neužbaigtos dvišakės priešpaskutinės lotynų abėcėlės raidės for- 
mos - jis paskutiniais metais vidurinėje mokykloje (1880) suge- 
bėdavo pasiekti aukščiausią tašką, lyginant su visomis konkuruo- 
jančiomis tos įstaigos pajėgomis, 210 mokinių; Stiveno aukštes- 
nė, su didesniu švilpesiu — jis paskutinėmis praėjusios dienos 

valandomis šlapimą varančiomis priemonėmis buvo padidinęs at- 
kaklaujantį pūslės slėgį. 


Kokios skirtingos problemos kilo kiekvienam iš jų dėl neregimo girdi- 
mo paralelinio kito organo? 

Blumui: dirglumo, pabrinkimo, standumo, reaktyvumo, dydžio, hi- 
gieniškumo, plaukuotumo problemos. 

Stivenui: bažnytinė apipjaustyto Jėzaus (sausio 1-oji, šventė, kai pri- 
valu išklausyti mišias ir susilaikyti nuo visokio nebūtino rankų dar- 
bo) vientisumo problema ir problema, ar dieviška apyvarpė, kū- 
niškas vedybinis šventosios Romos katalikų apaštališkos Bažnyčios 
žiedas, saugomas Kalkatoje, buvo verta paprastos hiperdulijos““, 
ar ketvirto laipsnio latrijos*?, taikomos tokioms atskiroms dieviš- 
koms ataugoms kaip plaukai ir nagai. 


Kokį dangaus ženklą jie abu pastebėjo vienu metu? 

Žvaigždę, regimu dideliu greičiu nulėkusią per visą dangaus skliautą 
nuo Vegos Lyros žvaigždyne, virš zenito, anapus Berenikės Kasos 
žvaigždžių grupės, Liūto ženklo iš Zodiako link. 


Kaip įcentrinis pasiliekantysis suteikė galimybę išeiti išcentriniam 1š- 
vykstančiajam? 

Įkišęs grublėtą vyriško rakto cilindrą į netvirtos moteriškos spynos 
skylę, apčiuopęs atramos tašką ant rakto auselės ir pasukęs jį iš 
dešinės į kairę, išstūmęs skląstį iš lizdo, spazmiškai truktelėjęs vi- 
dun atgyvenusias, iškleiptais vyriais duris ir atvėręs angą laisvai 
išeiti 1r laisvai įeiti. 


Kaip jie išsiskirdami atsisveikino vienas su kitu? 

Stovėdami vertikaliai prie tų pačių durų, bet skirtingose jų slenksčio 
pusėse; jų atsisveikinančių rankų linijos susitiko neapibrėžtame taš- 
ke, sudarydamos neapibrėžtą kampą, mažesnį už dviejų stačiųjų 
kampų sumą. 


Koks garsas lydėjo jų besiliečiančių (atitinkamai) išcentrinės ir įcentri- 
nės rankų susijungimą ir atsiskyrimą? 
Varpų, Švento Jurgio bažnyčioje mušančių nakties valandą, skambesys. 


II 


Kokius šio skambesio atbalsius išgirdo kiekvienas iš jų? 
Stivenas: 
Liliata rutilantium. Turma circumdet. 
Iubilantium te virginum. Chorus excipiat. 
Blumas: 
Dinu danu, dinu danu, 
Dinu danu, dinu danu. 


Kur buvo keletas kompanijos, kuri kartu su Blumu tą dieną šių varpų 
skambesio pakviesta nukeliavo iš Sendimaunto pietuose į Glasne- 
viną šiaurėje, narių“ 

Martinas Kaningemas (lovoje), Džekas Paueris (lovoje), Saimonas De- 
dalas (lovoje), Tomas Kernenas (lovoje), Nedas Lambertas (lovo- 
je), Džo Hainsas (lovoje), Džonas Henris Mentonas (lovoje), Ber- 
nardas Korigenas (lovoje), Patsis Dignemas (lovoje), Padis Digne- 
mas (kape). 


Ką Blumas, likęs vienas, išgirdo? 
Dvigubą tolstantį kojų aidą dangiškos prigimties žeme, dvigubą žydo 
arfos virpesį aidžiame skersgatvy. 


Ką Blumas, likęs vienas, pajuto? 

Tarpžvaigždinės erdvės šaltį, tūkstančius laipsnių žemiau užšalimo taško 
arba absoliutaus nulio pagal Farenheitą, Celsijų ir Reomiūrą; pir- 
muosius artėjančios aušros ženklus. 


Ką varpų melodija, rankos prisilietimas, žingsnių garsas ir vienatvės 
šiurpulys jam priminė? 

Draugus, dabar jau įvairiais būdais ir skirtingose vietose numirusius: 
Pers;į Epdžoną (nukautas mūšyje prie Moder Riverio), Filipą Gilige- 
ną (džiova, Džervis gatvės ligoninė), Metju F. Keiną*“ (nelaimingas 
atsitikimas, nuskendo Dublino įlankoj), Filipą Moizelį (piemija, Heits- 
bario gatvė), Maiklą Hartą (džiova, Gailestingosios Širdies Motinos 
ligoninė), Patriką Dignemą (paralyžius, Sendimauntas). 


Koks būsimas reiškinys paskatino jį pasilikti? 
Trijų paskutinių žvaigždžių užgesimas, aušros sklidimas, naujo saulės 
disko pasirodymas. 

Ar jis kada nors anksčiau buvo stebėjęs tokius reiškinius? 

Kartą 1887-aisiais po užsitęsusių šaradų Luko Doilio namuose Ki- 
meidže jis kantriai laukė pasirodant dienos reiškinio, atsisėdęs ant 
mūro sienos, nukreipęs žvilgsnį Micracho*? pusėn, į rytus. 

Ar jis prisiminė pirminius parareiškinius? 

Judresnį orą, ankstyvą gaidį tolumoje, bažnytinius laikrodžius įvai- 
riose vietose, paukščių muziką, vienišo ankstyvo keliauninko žings- 
nius, nematomo švytinčio kūno matomos šviesos sklidimą, pirmąjį 
auksinį kylančios saulės kraštelį, įžiūrimą žemai horizonte. 


Ar jis pasiliko? 

Giliai įkvėpęs sugrįžo, vėl kirsdamas daržą, vėl įeidamas į koridorių, 
vėl uždarydamas duris. Trumpai atsidusęs jis vėl paėmė žvakę, vėl 
užlipo laiptais, vėl prisiartino prie priekinio kambario durų antra- 
me aukšte ir vėl įėjo. 

Kas staiga jį, įeinantį, sulaikė? 

Dešinio smilkinio plotelis jo kaukolės įdubos srity susilietė su kieto 
medžio kampu ir po be galo mažos, bet juntamos sekundės dalies, 
kai buvo perduoti ir užregistruoti ankstesni pojūčiai, tapo lokali- 
zuotas skausmo pojūtis. 


Aprašykite atskirų baldų išdėstymo permainas? 

Sofa, apmušta violetiniu pliušu, iš vietos priešais duris buvo perkelta 
prie židinio, greta standžiai suvyniotos Britanijos vėliavos (permai- 
na, kurią jis dažnai ketindavo įvykdyti); stalas, dengtas mėlynų ir 
baltų langelių šachmatinio rašto majolika, buvo pastatytas priešais 
duris, į tą vietą, iš kurios buvo pašalinta violetinė pliušinė sofa; rie- 
šutmedžio bufetas (kurio atsikišęs kampas akimirksnį jį, įeinantį, su- 
stabdė) buvo perstumtas iš ankstesnės vietos šalia durų į palankesnę, 
bet pavojingesnę vietą prieš pat duris; du krėslai buvo patraukti iš 
dešinės ir kairės židinio pusių į vietą, kur anksčiau stovėjo stalas, 
dengtas mėlynų ir baltų langelių šachmatinio rašto majolika. 

Aprašykite juos. 

Vienas: žemas minkštas fotelis su tvirtais atsikišusiais porankiais ir 


nuožulniai pakreiptu atgal atlošu, keliantis buvo staiga atstumtas, 
todėl atsilenkė netaisyklingos formos kvadratinio užtiesalo kraštas 

ir dabar ant plačios apmuštos sėdimos vietos centre buvo matyti į 
kraštus vis mažiau išblukęs plotas. Kitas: grakšti ištiestomis kojomis 
kėdė iš žvilgančių vytelių, pastatyta tiesiai prieš minėtąjį, jos karka- 
sas nuo viršaus iki sėdynės ir nuo sėdynės iki apačios nulakuotas 
tamsiai rudai, sėdynė - pintas ryškus baltų nendrių skritulys. 


Kokios reikšmės buvo teikiamos toms dviem kėdėms? 
Panašumo, padėties, simbolikos, netiesioginio įrodymo, viršžmogiš- 
kumo liudijimo reikšmės. 


Kas užėmė vietą, kurią iš pradžių užėmė bufetas? 

Stačias pianinas („Cadby“) su atvira klaviatūra, jo uždarytas karstas 
laiko porą ilgų geltonų moteriškų pirštinaičių ir smaragdinę pele- 
ninę su keturiais panaudotais degtukais, iš dalies surūkyta cigarete 
ir dviem pakeitusiais spalvą cigarečių galiukais, ant piupitro - „Mei- 
lės senos saldžios dainos“ (žodžiai G. Kliftono Bingemo, muzika 
Dž. L. Molojaus, atlikta madam Antuanetės Sterling) gaidos balsui 
ir fortepijonui sol mažor tonacija, atverstas paskutinis puslapis su 
paskutiniais paaiškinimais ad libitum, forte, pedalas, animato, iš- 
laikyti, pedalas, ritirando**, pabaiga. 


Su kokiais jausmais Blumas pakaitomis stebėjo šiuos objektus? 

Įsitempęs, keldamas žvakidę; su skausmu, jausdamas ant savo dešinio 
smilkinio patinimą nuo sutrenkimo; dėmesingai, sutelkdamas žvilgsnį 
į didelį blausų pasyvų ir grakštų ryškų aktyvų; su rūpesčiu, pasilenk- 
damas ir atversdamas užsilenkusį užtiesalo kraštą; linksmai, prisi- 
mindamas daktaro Malachio Maligeno spalvų sistemą, apimančią 
žalios spalvos gradaciją; su malonumu, pakartodamas žodžius bei 
ankstesnį veiksmą ir įvairiais vidinių pojūčių kanalais jusdamas, kaip 
laipsniškai plinta konsekvencinis malonus spalvų blukimo procesas. 


Jo tolesnis veiksmas? 

Iš atidarytos dėžutės ant stalo, dengto majolika, jis ištraukė juodą mi- 
niatiūrinį kūgelį, vieno colio aukščio, pastatė jį ant apvalaus pa- 
grindo mažoje alavinėje lėkštutėje, pastatė žvakidę ant dešinio ži- 
dinio atbrailos kampo, išsiėmė iš liemenės sulankstytą prospekto 
lapelį (iliustruotą), pavadintą Agendatb Netaim, išlankstė jį, per- 
metė akimis, suvyniojo į ploną cilindriuką, uždegė nuo žvakės lieps- 

nos, kai įsidegė, prikišo prie kūgelio viršūnėlės, palaikė, kol ši ėmė 
rusenti, padėjo cilindriuką ant žvakidės pagrindo, pakreipdamas 
jo sveiką dalį taip, kad greičiau visiškai sudegtų. 


Kas įvyko po šios operacijos? 
Nukirsta kūginė miniatiūrinio vulkano kraterio viršūnė išleido vertika- 
lų vinguriuojančių dūmų stulpą, kvepiantį rytietiškais smilkalais. 


Kokie hbomotetiniai daiktai, išskyrus žvakidę, stovėjo ant židinio at- 
brailos? 

Laikrodis iš dryžuoto Konemaros marmuro, sustojęs 1896 metų kovo 
21 dieną 4:46 ryte, Metju Dileno vedybinė dovana; nykštukinis 
medis, ledinis medžio pavidalas po permatomu varpo formos gaub- 
tu, Luko ir Karolainos Doilių vedybinė dovana; balzamuota pelė- 
da, miesto savivaldybės nario Džono Huperio vedybinė dovana. 


Koks pasikeitimas žvilgsniais įvyko tarp šių trijų objektų ir Blumo? 
Triumo veidrodyje paauksuotais rėmais nykštukinis medis nepapuoš- 
ta užpakaline puse įdėmiai žiūrėjo į tiesią pelėdos nugarą. Stovinti 
priešais veidrodį vedybinė miesto savivaldybės nario Džono Hu- 
perio dovana tyru, melancholišku, išmintingu, šviesiu, nejudriu, 
užjaučiančiu žvilgsniu įdėmiai žiūrėjo į Blumą, o Blumas miglotu, 
ramiu, giliu, nejudriu, užjaučiančiu žvilgsniu įdėmiai žiūrėjo į ve- 
dybinę Luko ir Karolainos Doilių dovaną. 
Koks sudėtinis asimetrinis atvaizdas veidrodyje patraukė jo dėmesį? 
Vienišo (ipsoreliatyvaus*?) besikeičiančio (alioreliatyvaus“?) žmogaus 
atvaizdas. 
Kodėl vienišo (ipsoreliatyvaus)? 
Neturėjo jis seselės nei brolelio, 
Bet šio vyro tėvas - sūnus jo senelio. 


Kodėl besikeičiančio (alioreliatyvaus)? 
Nuo vaikystės iki brandos jis buvo panašus į savo motiną gimdytoją. Nuo 
brandos iki senatvės jis bus vis labiau panašus į savo tėvą gimdytoją. 


Kokį paskutinį vaizdinį įspūdį jam perdavė veidrodis? 
Optinis keleto apverstų netvarkingai sustatytų ir išdėliotų ne pagal 

įprastą raidžių tvarką, švytinčių pavadinimais knygų ant dviejų len- 
tynų priešais atspindys. 


Sukataloguokite šias knygas. 

„Tomo Dublino pašto žinynas“, 1886. 

Deniso Florenso Makkarčio „Poetiniai kūriniai“ (knygos žymeklis — 
vario spalvos buko lapas). 

Šekspyro „Raštai“ (tamsiai raudonas tymas, įspausta aukso spalva). 

„Naudinga skaičiavimo lentelė“ (ruda drobė). 

„Slaptinga Karolio II dvaro istorija“ (raudona drobė, įspaustinis įri- 
šimas). 

„Vaiko vadovas“ (mėlyna drobė). 

„Kai mes buvome berniukai“, autorius Viljamas O'Brajenas, parla- 
mento narys (žalia drobė, šiek tiek išblukusi, p. 217 žymeklis). 

„Spinozos mintys“ (kaštoninė oda). 

„Pasakojimas apie dangaus kūnus“, autorius seras Robertas Bolas (mels- 
va drobė). 

Eliso „Trys kelionės į Madagaskarą“ (ruda drobė, pavadinimas nu- 
sitrynęs). 

„Starko ir Munro laiškai“, autorius A. Konanas Doilis, Dublino mies- 
to viešosios bibliotekos, Keiplo gatvė 106, nuosavybė, išduota 1904 
metų gegužės 21 (per Sekmines) iki 1904 birželio 4, pavėluota 
grąžinti 13 dienų (juodos drobės įrišimas su balta skaitmenų ir rai- 
džių kortele). 

„Kelionės po Kiniją“, autorius „Keleivis“ (aplenkta rudu popieriumi, 
pavadinimas parašytas raudonu rašalu). 

„Talmudo filosofija“ (susiūta brošiūra). 

Lokharto „Napoleono gyvenimas“ (be viršelio, paraštėse - pastabos, 
kuriomis menkinamos pergalės, perdedami knygos herojaus pra- 
laimėjimai). 

„Soll und Haben“, autorius Gustavas Freitagas (juodi kieti viršeliai, 
gotiškas šriftas, p. 24 žymeklis - cigarečių kuponas). 

Hozjero „Rusų-turkų karo istorija“ (ruda drobė, du tomai, ant užpa- 
kalinės viršelio dalies priklijuota kortelė - Gariseno biblioteka, Gu- 
bernatoriaus aikštė, Gibraltaras. 

„Lorensas Blumfildas Airijoje“, autorius Viljamas Olingemas (antras 

leidimas, žalia drobė, paauksuotas dobilo įspaudas, ankstesnio sa- 
vininko pavardė priešlapio pirmojoje pusėje ištrinta). 

„Astronomijos vadovas“ (rudos spalvos viršelis atplėštas, 5 iliustraci- 
jos ant atskirų lapų, knygos tekstas - senoviniu korpuso šriftu, au- 
toriaus išnašos apačioje - nonpareliu, paraštinės nuorodos - peti- 
tu, antraštės — mažuoju ciceru). 

„Nežinomas Kristaus gyvenimas“ (juodi kieti viršeliai). 

„Saulės taku“ (geltona drobė, be titulinio puslapio, pasikartojantis 
pavadinimas visų puslapių viršuje). 

„Fizinė jėga ir kaip jos įgyti“, autorius Judžinas Sendou (raudona drobė). 

„Trumpi, bet aiškūs geometrijos pagrindai“, parašyti prancūziškai F. Ig- 
naco. Pardjė*!, į anglų kalbą išvertė Džonas Harisas, teologijos dak- 
taras, Londonas, išspausdinta R. Neploko užsakymu Bifops Hede 
MDCCXI su dedikaciniu raftu jo garbingam draugui Čarlzui Kok- 
sui, efkvairui, parlamento nariui iš Sautvorko miesto, ant priešla- 
pio rašalu kaligrafiškai užrašytas patvirtinimas, jog ši knyga yra 
Maiklo Galaherio, datuota 1822 metų gegužės 10 diena, ir prafo- 
ma afmens, kuris ją suras, jei knyga būtų pamefta ar kaip nors 
pradanginta, fugrąžinti ją Maiklui Galaheriui, dailidei, Daferi Geit, 
Enifkortis, Viklou grafystė, puikiaufia vieta pafaulyje“?. 


Apie ką jis mąstė apverstų knygų atvertimo į reikiamą padėtį proceso 
metu“ 

Apie tvarkos būtinybę - viskam savo vieta ir viskas savo vietoje; apie 
moterims būdingą nepakankamą literatūros vertinimą; apie įgrūs- 
to į bokalą obuolio ir įstatyto į pufą palinkusio skėčio nederamu- 
mą; apie nesaugumą slepiant kokį nors slaptą dokumentą už kny- 
gos, po ja arba tarp jos puslapių. 


Kuri knyga buvo didžiausios apimties? 
Hozjero „Rusų-turkų karo istorija“. 


Kas antrame veikalo, apie kurį kalbame, tome buvo išspausdinta tarp 
kitų faktų? 

Pavadinimas (pamirštas) lemiamo mūšio, kurį dažnai prisimena ryž- 
tingas karininkas majoras Brajenas Kuperis Tvydis (nepamirštas). 


Kodėl, pirma ir antra, jis nepasinaudojo veikalu, apie kurį kalbame? 

Pirma, kad galėtų pritaikyti mnemotechniką; antra, todėl, kad po tam 
tikrą laiką trukusios amnezijos, atsisėdo prie didžiojo stalo ir ketin- 
damas pasinaudoti veikalu, apie kurį kalbame, mnemotechnikos dė- 
ka prisiminė ginkluoto susirėmimo vietos pavadinimą - Plevna. 


Kas jam, sėdinčiam, teikė paguodos? 

Stovinčios stalo vidury statulos, Narcizo atvaizdo, pirkto P A. Vreno 
aukcione, Bečelor alėja 9, atvirumas, nuogumas, poza, ramybė, jau- 
nystė, gracija, lytis, patarimas. 


Kas jam, sėdinčiam, kėlė susierzinimą? 

Dviejų aprangos dalių, nereikalingų, kalbant apie vyrų kostiumą, ir 
neelastingų, kai kintant masei kūnas plečiasi, apykaklės (7 dydis) 
ir liemenės (5 sagos), varžantis ankštumas. 


Kaip susierzinimas buvo numalšintas? 

Jis nusiėmė nuo kaklo apykaklę - kartu su juodu kaklaraiščiu ir atlen- 
kiama sąsaga — ir padėjo ant stalo kairėje. Atsagstė paeiliui atvirkš- 
čia tvarka liemenės, kelnių, marškinių ir apatinių baltinių sagas 
išilgai vidurio linijos, netolygiai apaugusios juodais garbanotais plau- 
kais, trikampio forma besidriekiančios nuo dubens srities per pil- 
vo apskritimą ir bambos įdubimą, išilgai vidurio iškilimų linijos iki 
susikirtimo su šeštaisiais krūtinės šonkauliais taško; ten ji išsišako- 
jo, sudarydama statų atšakų kampą, į abi puses, ir baigėsi apskriti- 
mais, apibrėžtais aplink du tolygiai nutolusius taškus, dešinį ir kai- 
rį, ant išsikišusių pieno liaukų viršūnių. Jis paeiliui atsagstė kiek- 
vieną iš šešių, išskyrus vieną, petnešų sagų prie kelnių, išdėstytų 
poromis, iš kurių viena buvo ne visa. 


Kokie nevalingi veiksmai buvo atlikti vėliau? 

Kairėje pusėje pošonkaulinėje srityje po diafragma dviem pirštais jis 
suspaudė odą apie randą, atsiradusį bitei įleidus geluonį prieš 2 sa- 
vaites ir 3 dienas“? (1904 metų gegužės 23-ąją). Apgraibom dešine 
ranka pasikasė, nors ir nejautė niežulio, įvairius taškus bei iš dalies 
atidengtos, visiškai apiplautos odos paviršius. Įsikišo kairę ranką į 
apatinę kairę liemenės kišenėlę, ištraukė ir vėl įdėjo atgal sidabrinę 
monetą (1 šilingo), kurią (turbūt) ten įkišo per misis Emili Siniko iš 
Sidni Pareid aikštės laidotuves (1903 metų lapkričio 17-ąją). 

Sudarykite 1904 metų birželio 16 dienos biudžetą. 


Debetas Kreditas 
Svar. šil. pens. Svar. šil. pens. 
1 Kiaulės inkstas 0 0 3 Grynieji į rankas 0 4 9 
1 „Freeman's Journal“ Komisiniai, 
egzempliorius 0 0 1 gautiiš 


„Freeman's Joumal“ 1 7 6 
1 Pirtis ir arbatpinigiai: 0 1 6  Skola (Stivenas 


Dedalas) 1 7 0 
Tramvajus 0 0 1 
1 Patriko Dignemo 
atminimui 0 5 0 
2 Banberio bandelės 0 0 1 
1 Priešpiečiai 0 0 7 
1 Mokestis už knygos 
nuomos pratęsimą 0 1 0 
1 Pakas popieriaus 
laiškams ir vokai 0 0 2 


1 Pietūs ir arbatpinigai 0 2 0 
1 Pašto perlaida ir 


ženkliukas 0 2 8 

Tramvajus 0 0 1 
1 Kiaulės koja 0 0 4 
1 Avies risnė 0 0 3 
1 „Frajaus“ šokolado 

plytelė 0 0 1 
1 Duona su soda 0 0 4 
1 Kavair bandelė 0 0 4 


Skola (Stivenui 
Dedalui) grąžinta““ 1 7 0 
BALANSAS 0 175 


III 


Ar nusirengimo procesas tęsėsi toliau? 

Jausdamas lengvą, nepaliaujamą skausmą paduose, jis ištiesė vieną koją 
į šoną ir nužvelgė raukšlės, gumbus bei patinimus, atsiradusius dėl 
to, kad pėdos buvo suspaustos ne vieną kartą vaikštant keliomis 
skirtingomis kryptimis, paskui pasilenkęs atrišo batraiščių mazgus, 
antrą kartą nusiavė vieną po kito batus, atplėšė šiek tiek sudrėku- 
sią dešinę kojinę, pro kurios priekinę dalį vėl išlindo didžiojo pirš- 
to nagas, pakėlė dešinę koją ir atsegęs purpurinį elastinį kojinės 
paryšį nusimovė dešinę kojinę, pastatė nuautą dešinę pėdą ant kė- 
dės sėdynės krašto, sugnybė ir švelniai nuplėšė išsikišusią didžiojo 
piršto nago dalį, pakėlė nuplėštą dalį prie šnervių, įtraukė gyvna- 
gio kvapą, paskui su pasitenkinimu numetė šalin nuplėštą naginį 
gabaliuką. 


Kodėl su pasitenkinimu? 

Todėl, kad įtrauktas kvapas atitiko kitus kvapus, įtrauktus nuo kitų 
nagų gabaliukų, kantriai sugnybiamų ir nuplėšomų ponaičio Blu- 
mo, misis Elis pradžios mokyklos mokinio, kiekvieną vakarą, trum- 
pai priklaupus vakarinės maldos ar ambicingų apmąstymų metu. 


Į kokį galutinį siekį dabar susiliejo visi vienlaikiai ir keitę vieni kitus 
troškimai? 

Ne paveldėti pagal majorato, gavelkaindo“? ir minorito teisę ar įgyti 
neribotam laikui plačias, pakankamo dydžio žemes akrais, rūdais 
ir perčais, įstatymų numatytais žemės matais (įkainis - 42 svarai) 
su ganyklomis durpynuose, supančiuose baronijos namą su sargo 
būdele prie vartų ir privažiavimo keliu karietoms, nei, kita ver- 
tus, gauti vienabutį namą, sujungtą su kitais namais ar sublokuo- 
tą su kitu namu vilą, kokias vadina Rus in Urbe““ arba Out si: 
Sana“', bet sudaryti asmeninį sandorį ir sąžiningai užmokėjus nu- 
sipirkti dengtą šiaudais bungalo tipo 2 aukštų gyvenamąjį namą, 
fasadu pasuktą į pietus, su iškelta vėtrunge bei žaibolaidžiu, įkas- 
tu į žemę, su veranda, apaugusia parazitiniais augalais (vijokliais 
ar laukinėmis vynuogėmis), gelsvai žalios spalvos priebučio duri- 
mis, papuoštomis raštais kaip karieta ir apkaustytomis dailiais 
variniais apkaustais, su tinko fasadu, pakraigėje - paauksuoti rai- 
žiniai, iškilusį, jei įmanoma, ant nuolaidžios aukštumėlės, kad at- 

sivertų malonus vaizdas iš balkono su akmeniniu parapetu į ne- 
užimtas ir neužimsimas gretimas ganyklas, ir stovintį 5 ar 6 akrų 
nuosavos žemės teritorijoje tokiu atstumu nuo artimiausio dide- 
lio kelio, kad jo šviesa naktį būtų matoma virš ir tarp dekoraty- 
viai apkarpytų skroblų gyvatvorės šakų, pastatytą tokioje vietoje, 
kad būtų ne mažiau kaip 1 statutinė mylia nuo sostinės pakraš- 
čio, ne daugiau kaip 5 minutės kelio nuo tramvajaus ar traukinio 
(pvz., Dandramo pietuose arba Satono šiaurėje, nes abi tos vieto- 
vės, kaip teigiama bandymų ataskaitose, primena žemės polius 
tuo, kad ten tinkamas klimatas asmenims, sergantiems džiova), 
sodyba turi būti valdoma pagal oficialų ūkio paveldėjimo aktą, 
nuomos terminas - 999 metai, namų valdas privalo sudaryti 1 
priimamasis su erkeriu (2 smailiosios arkos) su pritvirtintu ter- 
mometru, 1 svetainė, 4 miegamieji, 2 tarnų kambariai, plytelė- 
mis išklijuota virtuvė su virykle ir indų plovykla, poilsio salė su 
įtaisytomis sieninėmis spintomis baltiniams, deginto ąžuolo kny- 
gų spinta - joje „Encyclopaedia Britannica“ ir „New Century Dic- 
tionary“, įžambiai pakabinti nebenaudojami viduramžių ir rytie- 
tiški ginklai, pietų gongas, alebastrinė lempa, kabanti vaza, ebo- 
nitinis automatinis telefono aparatas su abonentų knyga šalia, 
rankomis austas Eksminsterio kilimas, kreminis fonas ir grotelių 
rašto pakraščiai, kortų žaidimų stalelis ant kojelės su nagais, židi- 
nys su masyviomis žalvarinėmis grotomis ir paauksuotos bronzos 
chronometras-laikrodis atbrailoje, tikslus garantuotas laikas, muša 
kartu su katedros kurantais, barometras su hidrografiniu jūrų že- 
mėlapiu, patogūs minkštasuoliai, kampuose - trikampiai foteliu- 
kai, apmušti rubino spalvos pliušu, su geromis spyruoklėmis ir 
įdubusiu viduriu, trijų lankstų japoniška pertvara ir spjaudyklės 
(klubo stiliaus, prabangi vyno spalvos oda, blizgesys atnaujina- 
mas minimaliomis pastangomis, naudojant sėmenų aliejų ir ac- 
tą), piramidinis prizminis pagrindinis sietynas, lenkta medinė kar- 
tis su papūga, prijaukinta tūpti ant piršto (kalba kupiūruota), rel- 
jefiniai popieriniai sienų apmušalai po 10 šilingų už tuziną su 
įžambiu tamsiai raudonų gėlių kompozicijų raštu ir frizo karūna 
viršuje, laiptai — trys ištisiniai maršai paeiliui, pasukti stačiu kam- 
pu - iš poliruoto šviesaus ąžuolo, laipteliai ir laiptų pakopos, kam- 

piniai stulpeliai, baliustrada ir turėklai su kylančiais aukštyn pa- 
neliais, dengtais kamparuotu vašku, vonia, karštas ir šaltas van- 
duo, vieta sėdėti ir dušas, klozetas mezonine su nepermatomu 
ištisinio stiklo ovaliu langu, sėdynė su pakeliamu viršumi, sieni- 
nis šviestuvas, žalvarinė grandinėlė su rankenėle nuleisti vande- 
nį, porankiai, kėdutė kojoms ir meninė oleografija ant vidinės 
durų pusės; taip pat, kukliai - tarnų kambariai su atskirais sanita- 
rinės higienos įrenginiais virėjai, kambarinei ir tarnaitei įvairiems 
darbams (atlyginimas pakeliamas 2 svarais po kiekvienų išdirbtų 
dvejų metų, už visokeriopai nuoširdų darbą kasmetinė premija (1 
svaras), draudimas ir senatvės pensija (sulaukus 65 metų) po 30 
tarnystės metų), bufetinė, sandėliukas, podėlis, ledainė, pagalbi- 
nės patalpos, rūsys anglims ir malkoms su vynine (paprasti ir pu- 
tojantys aukštos kokybės vynai) garbingiems svečiams, jei pakviesti 
pietums (vakariniai drabužiai), visur - anglies monoksido dujinis 
apšvietimas. 


Kokių dar patrauklių dalykų galėtų būti teritorijoje? 

Kaip priedai: teniso ir skvošo kortai, krumokšnynas, stiklinė oranže- 
rija su tropinėmis palmėmis, įrengta pagal geriausius botanikos rei- 
kalavimus, dirbtinė uola su vandens purkštuvu, avilys, sutvarkytas 
pagal žmonių principus, ant stačiakampių žolynų ovalios gėlių lys- 
vės, užsodintos ekscentrinėmis skaisčiai raudonų ir geltonų kaip 
chromas tulpių elipsėmis, melsvai violetiniais svogūnais, krokais, 
darželinėmis raktažolėmis, kuokštiniais gvazdikais, kvapiaisiais žir- 
neliais, pakalnutėmis (svogūnėlių galima įsigyti iš sero Džeimso 
Makkėjaus (ribota atsakomybė), didmeninė prekyba ir mažmeni- 
nis pardavimas, sėklų, svogūnėlių prekeivio ir medelyno savinin- 
ko, cheminių trąšų agento, Sekvilio gatvė 23, viršutinė), vaisių so- 
das, daržas ir vynuogynas, nuo pažeidėjų saugomas mūrinės tvo- 
ros su stiklo duženom, užpiltom ant viršaus, malkinė su pakabinta 
spyna įvairiems inventorizuotiems reikmenims. 


Kaip antai? 

Raizgai unguriams, bučiai omarams gydyti, meškerės, kirvis, svertu- 
vas, tekėlas, grumstadaužis, pėdų rištuvė, maišas avižoms prie ka- 
rietos, sustumiamos kopėčios, 10 dantų grėblys, skalbimo klum- 


318 


ITAKĖ 


pės, šienavartė, vartymo grėblys, ilgakotės medžių žirklės, puodas 
su dažais, kauptukas ir taip toliau. 


Kokie patobulinimai galėtų būti įdiegti? 

Triušidė ir paukštynas, balandinė, šiltnamis, 2 hamakai (ponios ir po- 
no), saulės laikrodis, gaubiamas darželinio pupmedžio arba alyvų 
krūmo šešėlio, egzotiškas, harmoningai suderintas, skambus japo- 
niškas varpelis, pritvirtintas prie kairiojo šoninių vartų stulpelio, 
talpi statinė su vandeniu, vejos pjovimo mašina su šonine išmeti- 
mo anga ir žolės dėže, vejos laistytuvas ir hidraulinė žarna. 


Kokios susisiekimo priemonės buvo pageidaujamos? 

Keliaujant į miestą - dažnai kursuojantis traukinys ar tramvajus iš 
atitinkamų stočių arba žiedo. Keliaujant į kaimą - dviračiai, begran- 
dininis laisvaeigis kelioninis dviratis su pintu šoniniu vežimėliu ar- 
ba traukiama priekabėle, asiliukas su nupintu iš karklo vytelių dvi- 
račiu vežimėliu arba grakštus fajetonas su darbiniu tvirtakanopiu 
arkliuku (keršas, kastruotas, 14 plaštakų aukščio). 


Koks galėtų būti šios rezidencijos, statomos arba jau pastatytos, pava- 
dinimas? 
Blumo kotedžas. Sent Leopold. Flauervilis. 


Ar galėjo Blumas iš Eklz gatvės įsivaizduoti Blumą iš Flauervilio? 

Su duksliais grynos vilnos drabužiais ir Hariso tvido kepure, kaina 6 
ir 8, patogiais sodininko batais su elastiniais įsiuvais, laikantį lais- 
tytuvą, sodinantį lygia eile jaunas eglaites, laistantį su žarna, kar- 
pantį, smaigstantį mietukus, sėjantį žolę, saulei leidžiantis stumiantį 
be pernelyg didelių įstangų - aplinkui kvepia šviežiai nupjauta 
žole — prikrautą piktžolių karutį, melioruojantį dirvą, kaupiantį 
išmintį, nugyvenantį ilgus metus. 


Kokią intelektinių pomėgių programą buvo galima tuo pat metu įgy- 
vendinti? 

Momentinė fotografija, lyginamosios religijų studijos, folkloras, sie- 
jamas su įvairiais prietarais ir meilės papročiais, dangaus žvaigždy- 
nų stebėjimas. 

Kokios lengvesnės pramogos? 

Atvirame ore: daržas ir darbas laukuose, važinėjimas dviračiu lygiais 
skalda grįstais keliais, kopimas į vidutinio aukščio kalvas, maudy- 
nės nuošaliuose gėluose vandenyse ir netrukdomas irklavimas upe, 
plaukiant saugia plokščiadugne valtimi arba lengvu dviviečiu lai- 
veliu su pagalbiniu inkaru tais plotais, kur nėra užtvankų bei slenks- 
čių (vasaros periodu), vakarinis pasivaikščiojimas ar teritorijos ap- 
jojimas, žiūrint į nederlingą kraštovaizdį ir rūkstančius iš kūrena- 
mų durpėmis plytų degyklų dūmus (žiemos periodu). Namuose: 
diskusija šilumoje ir ramybėje apie neišspręstas istorines bei krimi- 
nalines problemas; nekupiūruotų egzotiškų erotinių šedevrų lek- 
tūra; namų dailidės darbai su įrankių dėže, kurioje plaktukas, yla, 
vinys, varžtai, plačiagalvės alavuotos vinelės, grąžtas, replės, buka- 
nosis oblius ir atsuktuvas. 


Ar jis galėtų tapti džentelmenu fermeriu, grūdų ir galvijų augintoju? 

Tai nebuvo neįmanoma: 1 ar 2 melžiamos karvės, 1 kūgis šieno iš 
kalnuotos vietovės ir būtinos ūkininkavimo priemonės, kaip antai 
sviesto mMuštuvis, ropių trintuvas ir t. t. 


Kokios būtų jo pilietinės pareigos bei socialinis statusas, gyvenant tarp 
grafystės šeimų ir dvarininkų? 

Nuoseklaus kilimo hierarchijos pakopomis tvarka: daržininkas, žem- 
dirbys, sodininkas, gyvulių augintojas, o karjeros zenite - nuolatos 
čia gyvenantis magistrato narys arba taikos teisėjas su skiriamuoju 
šeimyniniu herbu ir deramu klasikiniu devizu (Semper paratus“*), 
tinkamu būdu įrašytu teismo žinyne (Blumas, Leopoldas P, parla- 
mento narys, taikos tarėjas, Šv. Patriko ordino riteris, teisės dakta- 
ras, bonoris causa“?, Blumvilis, Dandramas) ir minimas teismo bei 
diduomenės žiniose (misteris Leopoldas Blumas su žmona išvyko 
iš Kingstauno į Angliją). 


Kokią veiklos kryptį jis nubrėžė sau, užimančiam tokias pareigas? 

Krypt tarp perdėto atlaidumo ir pernelyg didelio griežtumo: pareigų 
vykdymą heterogeniškoje visuomenėje, sudarytoje iš sutartinių kla- 
sių, nuolatos kintančioje didesnės ar mažesnės socialinės nelygy- 
bės atžvilgiu, bešališką, homogenišką, neginčijamą teisingumą, re- 

guliuojamą plačiausios amplitudės pakantos veiksnių, bet tikslų iki 
paskutinio fartingo turto, judamojo ir nejudamojo, konfiskavimo 
Karūnos naudai atveju. Būdamas lojalus aukščiausiai esamai šalies 
valdžiai, skatinamas įgimtos meilės tiesumui, jis išsikeltų tokius tiks- 
lus - griežtai prižiūrėti viešąją tvarką, užkirsti kelią daugeliui pažei- 
dimų, nors ne visiems iš karto (nes viena reforma ar apribojimo 
priemonė, būdama tik preliminarus sprendimas, turi glūdėti galuti- 
niame sprendime ir iš jo išplaukti), puoselėti įstatymo raidės (papro- 
čių, statutinės bei prekybinės teisės) viršenybę, duodant atkirtį slap- 
tiems susimokėliams ir pažeidėjams, kurių veikla prieštarauja vietinės 
valdžios potvarkiams bei nurodymams, visiems feodalinių teisių, ne- 
begaliojančių dėl senaties, gaivintojams (kai peržengiamos valdų ri- 
bos 1r vykdomos smulkios prakurų vagystės), visiems pretenzingiems 
tarptautinio persekiojimo kurstytojams, visiems priešiškumo tarp tautų 
skatintojams, visiems niekdariams, giedros nuotaikos namuose drums- 
tėjams, visiems užsispyrusiems namų sutuoktinystės ardytojams. 


Įrodykite, kad jis mėgo tiesumą nuo ankstyvos jaunystės. 

1880-aisiais vidurinėje mokykloje ponaičiui Persiui Epdžonui jis 
prisipažino, kad netiki Airijos (protestantų) bažnyčia (į kurią 
1865-aisiais perėjo jo tėvas Rudolfas Viragas, vėliau Rudolfas Blu- 
mas, atsisakęs izraelitų religijos bei tikėjimo, tarpininkaujant Krikš- 
čionybės skleidimo tarp žydų draugijai), vėliau jos atsižadėjo ir pa- 
sirinko Romos katalikybę tuomet, kai ir dėl to, kad ketino vesti 
1888-aisiais. 1882-aisiais, jaunuoliškos draugystės su Danieliu Meg- 
reinu ir Frensiu Veidu (nutrūkusios, kai pirmasis iš jų prieš laiką 
emigravo) metais, per naktinius pasivaikščiojimus jis propagavo 
kolonijinę (pvz., Kanados) ekspansijos teoriją“? ir Čarlzo Darvino 
evoliucijos teoriją, aprašytą „Žmogaus kilmėje“ bei „Rūšių atsira- 
dime“. 1885-aisiais jis viešai pasisakė už kolektyvinę nacionalinės 
ekonomikos programą, propaguojamą Džeimso Finteno Leiloro, 
Džono Fišerio Mario, Džono Mičelo, Dž. F. Ks. O'Brajeno?! ir 
kitų, agrarinę Maiklo Devito politiką, konstitucinę Čarlzo Stiuar- 
to Parnelo (parlamento nario, Korko miesto atstovo) taikos pro- 
gramą, Viljamo Juverto Gledstono?? (parlamento nario, Midlout- 
jeno, Škotija, atstovo) apribojimus bei reformą, ir patvirdindamas 

politinius įsitikinimus susirado saugią vietą tarp vieno medžio at- 
šakų Nortamberlendo kelyje, kad pamatytų, kaip į sostinę įžengia 
(1888-ųjų vasario 2-ąją) iškilminga 20000 deglininkų procesija, 
pasidalijusi į 120 amatų korporacijų, nešina 2000 deglų ir lydinti 
markizus Ripeną ir Džoną Morlius?“. 

Kiek ir kaip jis ketino sumokėti už šią užmiesčio rezidenciją? 

Kaip teigiama Darbščiosios užsienio aklimatizuotos nacionalizuotos drau- 
giškos valstybės subsidijuojamos draugijos (įregistruotos 1874-aisiais) 
prospekte — daugiausiai 60 svarų per metus, tai sudarytų 1/6 garan- 
tuotų pajamų, gaunamų iš patikimų vertybinių popierių, arba 506 pa- 
prastų palūkanų nuo 1200 svarų kapitalo (pirkinio, už kurį bus sumo- 
kėta per 20 metų, pardavimo kaina), kurio 1/3 dalis turi būti sumokė- 
ta įsigyjant, o likusi suma, tai yra 800 svarų plius 2'/.90 palūkanų, - 
kaip metinė renta, kas ketvirtį lygiomis metinėmis įmokomis, kol bus 
padengta skola - pirkinį per 20 metų įsigyti suteikta paskola, tai suda- 
ro 64 svarus rentos per metus, įskaitant žemės valdytojo mokestį; 
dokumentai, įrodantys nuosavybės teisę, turi būti saugomi skolintojo 
ar skolintojų, su išlyginiu punktu, kuriame kalbama apie priverstinį 
pardavimą, naudojimosi teisių atėmimą ir abipusišką kompensaciją 
laiku neįmokėjus sutartų sumų; kitu atveju visa sodyba tampa abso- 
liučia nuomininko nuosavybe, pasibaigus sutartam laikotarpiui. 


Kokios greito poveikio, nors nepatikimos priemonės galėtų būti baska- 
ta, norint pirkti nedelsiant? 

Privatus bevielis telegrafas, kuris taškais ir brūkšniais perduotų nacio- 
nalinio žirgų 1 ar daugiau mylių bei furlongų handikapo (paprasto 
arba kliūtinio) rezultatą, laimėjus autsaideriui, už kurį buvo statyta 
santykiu 50 ir 1, 3 val. 8 min. po pietų Askote (Grinvičo laiku), o 
ta žinia būtų priimta Dubline 2.59 po pietų (Dansinko laiku). Ne- 
tikėtas didelės piniginės vertės daikto radimas: brangus akmuo, 
vertingi nenaudoti arba antspauduoti pašto ženklai (7 šilingų ver- 
tės, rausvai violetinis, neperforuotas, Hamburgas, 1866; 4 pensų 
vertės, rožinio, melsvo perforuoto popieriaus, Didžioji Britanija, 
1855; 1 franko vertės, pilkos akmens spalvos, tarnybinis, perfo- 
ruotu pakraščiu, įstrižas perkainojimo spaudas, Liuksemburgas, 
1878), antikinio dinastijos žiedo, unikalaus relikto radimas - ne- 

iprastoje saugykloje arba neįprastu būdu: per orą (paleido skren- 
dantis erelis), per ugnį (tarp suanglėjusių sudegusio pastato lieka- 
nų), jūroje (tarp plūduriuojančių sudužusio laivo likučių, prekių, 
išmestų į krantą, nuskendusiame kroviny ir komandos apleistame 
laive), ant žemės (kokio nors valgomo paukščio skrandyje). Ispanų 
kalinio dovana - senas lobis vertybėmis, monetomis ar aukso ply- 
tomis, patikėtas mokiai bankų korporacijai prieš 100 metų su 506 
palūkanomis nuo bendros 5 000 000 (penkių milijonų svarų ster- 
lingų) sumos. Sutartis su neapdairiu užsakovu dėl 32 paklausių 
prekių siuntų pristatymo su sąlyga, kad už prekes bus sumokėta 
grynais iš karto, pradedant nuo pirminės 1/4 penso sumos ir daugi- 
nant ją geometrine progresija iš 2 (/, p., /, p, 1 p., 2p.,4p., 8 p., 
1 šil. 4 p., 2 šil., 8 p. - iki 32-0s kainos). Grindžiamas tikimybės 
dėsnių studijomis, nuodugnus planas, kaip apiplėšti Monte Karlo 
banką. Amžinos skritulio kvadratūros problemos sprendimas, vy- 
riausybės premija - 1 000 000 svarų sterlingų. 


Ar buvo galima įsigyti didžiulius turtus industriniais kanalais? 

Nekultivuojamos smėlingos dirvos dunamų panaudojimas, kaip siūlo 
Agendath Netaim, Bleibtreustrasse, Berlin, W. 15, užveisiant juose 
apelsinų plantacijas, melionų laukus ir iš naujo apsodinant miš- 
kais. Nereikalingo popieriaus, gyvenančių nutekamuosiuose vamz- 
džiuose graužikų plaukų, cheminių trąšų, turtingų žmogaus išma- 
tų utilizacija, turint omeny didžiulę produkcijos apimtį pirmosios, 
didžiulį kiekį antrosios ir milžinišką daugį trečiosios medžiagos - 
šios kiekvienas normalus žmogus, vidutinės sveikatos ir apetito, 
kasmet pagamina - neskaitant šalutinių vandens produktų - iš viso 
80 svarų (mišrus mėsinis ir augalinis racionas), ir šitą sumą reikia 
padauginti iš 4 386 035, bendro Airijos gyventojų skaičiaus, re- 
miantis 1901 metų surašymo duomenimis. 


Ar buvo platesnio užmojo projektų? 

Projektas, kurį privalu sukurti ir pristatyti uosto komisijos nariams, 
išaiškinant, kaip eksploatuoti baltąją anglį (hidraulinę energiją), 
hidroelektrinės išgaunamą aukščiausioje potvynio pakilimo vieto- 
je prie Dublino įlankos arba ties Pulafuko bei Pauerskorto krioklių 
viršūnėmis ir pagrindinių vandens arterijų baseinuose, kad būtų 

pasiektas ekonominis 500 000 kWh elektros gamybos rodiklis. Pro- 
jektas, kaip uždaryti pusiasalinę Nort Bul deltą Dolimaunte ir įrengtu 
iškyšulio teritorijoje, kur dabar golfo laukai ir šaudyklos, asfaltuo- 
tą poilsinę aikštę su lošimo namais, kioskais, šaudymo galerijomis, 
viešbučiais, pensionais, skaityklomis, bendromis maudyklėmis. Pro- 
jektas, kaip panaudoti šunų bei ožkų kinkinius, norint pristatyti 
pieną ankstyvą rytą. Projektas, kaip išplėtoti Airijos turizmą Dub- 
line ir jo apylinkėse, naudojant benzinu varomas valtis, vandens 
keliu kursuojančias tarp Ailend tilto ir Ringsendo, šarabanus, vie- 
tinius siaurukus ir iškylų garlaivius, skirtus naviguoti palei pakran- 
tę (10 šilingų asmeniui už dieną, įskaitant gido (kalbančio trim 
kalbomis) paslaugas). Projektas, kaip išvalius piktžoles iš Airijos 
vandens kelių atgaivinti keleivinį ir prekinį transportą. Projektas, 
kaip sujungti Gyvulių turgų (Nort Sirkjular kelias ir Praša gatvė) su 
krantinėmis (Šerifo gatvė, žemutinė, ir Ist Vol) tramvajaus linija, 
einančia lygia gretas su Link linijos bėgiais, nutiesta (taip, kad jung- 
tųsi su Didžiąja Pietų ir Vakarų geležinkelio linijomis) tarp galvijų 
kiemo, Lifi geležinkelio mazgo ir Didžiojo Vidurio Vakarų gele- 
žinkelio galinės stoties, nuo Nort Vol 43 iki 45, netoli galinių sto- 
čių ir Didžiojo centrinio geležinkelio, Anglijos centrinės dalies ge- 
ležinkelio, Dublino miesto garinių paketbotų kompanijos, Lanka- 
šyro ir Jorkšyro geležinkelio kompanijos, Dublino ir Glazgo garinių 
paketbotų kompanijos, Glazgo, Dublino ir Londonderio garinių 
paketbotų kompanijos (Lerdo linija), Britų ir airių garinių paket- 
botų kompanijos, Dublino ir Morkemo garlaivių, Londono ir Šiau- 
rės Vakarų geležinkelio kompanijos padalinių Dubline, Dublino 
uosto ir dokų valdybos iškrovimo sandėlių ir Palgreivo pervežimo 
sandėlių, Mertfio ir kompanijos sandėlių, Viduržemio jūros basei- 
no, Ispanijos, Portugalijos, Prancūzijos, Belgijos bei Olandijos gar- 
laivių savininkų ir agentų kontorų, be to, gyvulių pervežimo ir pa- 
pildomų vežimų, vykdomų Jungtinės Dublino kompanijos, išlai- 
dos turi būti kompensuojamos iš gyvulių augintojų mokesčių. 


Kokią protazę*“ postuluojant, sutartis dėl keleto tokių projektų taptų 
natūralia ir būtina apodoze“?. 
Jei garsių finansininkų (Blumo Pašos, Rotšildo, Gugenhaimo, Hir- 

šo, Montefiorės, Morgano, Rokfelerio), valdančių šešiaženkliais 
skaičiais išreiškiamus turtus, sukauptus per sėkmingą gyvenimą, 
būtų garantuoti ištekliai, prilygstantys siekiamai gauti sumai, do- 
vanojimo aktu su perdavimo dokumentais suteikta parama, au- 
kotojui esant gyvam, ar po neskausmingos aukotojo mirties pa- 
liktas palikimas, susiejus kapitalą su palankia proga, sumanymas 
būtų įgyvendintas. 


Kaip jis galiausiai galėtų tapti nepriklausomas nuo šių turtų? 
Jei nepriklausomai nuo kitų rastų aukso gyslą. 


Dėl kokios priežasties jis susikaupęs mąstė apie projektus, kuriuos taip 
sunku realizuoti? 

Viena iš jo aksiomų teigė, kad panašiai mąstant, automatiškai ką nors 
apie save pasakojant ar ramiai prisimenant praeitį - jei tai prakti- 
kuojama reguliariai prieš naktinį poilsį - sumažėja nuovargis ir lai- 
duojamas sveikas miegas bei atgaunamos gyvybinės jėgos. 


Jo argumentai? 

Kaip fizikas, jis patyrė, kad iš 70 žmogaus gyvenimo metų mažiausiai 
dvi septintosios, arba 20 metų, praeina miegant. Kaip filosofas, 
perprato, kad baigiantis bet kurio žmogaus gyvenimo keliui tik be 
galo maža jo svajonių dalis būna realizuota. Kaip fiziologas, tikėjo, 
kad dirbtiniu būdu galima sušvelninti žalingų faktorių, daugiausiai 
veikiančių užėjus snauduliui, poveikį. 

Ko jis bijojo? 

Ką nors nužudyti ar pats nusižudyti miegodamas, aptemus šviesiam 
protui - neprilygstamiems besąlyginiams gabumams, glūdintiems 
smegenų vingiuose. 


Kokie dažniausiai būdavo jo baigiamieji apmąstymai? 

Jis mąstydavo apie kokį nors ypatingą unikalų skelbimą, kuris pri- 
verstų praeivius su nuostaba sustot, apie reklamos naujovę be jo- 
kių pašalinių burbulų, redukuotą iki paprasčiausių ir veiksmingiau- 
sių ypatybių, apžvelgiamą vienu žvilgsniu ir derančią prie šiuolai- 
kinio gyvenimo ritmo. 


III 


Kas buvo pirmame atrakintame stalčiuje? 

Verio Fosterio dailyraščio sąsiuvinis, Mili (Milisentos) Blum nuosavy- 
bė, kai kuriuose jo puslapiuose - panašūs į schemas piešiniai, pava- 
dinti „Tėteliukas“, jie vaizdavo didelę rutulio pavidalo galvą su 5 
stačiais plaukais, 2 akis iš profilio, apkūnų liemenį su 3 didelėmis 
sagomis, 1 trikampę koją; 2 išblukusios fotografijos, Anglijos ka- 
ralienės Aleksandros ir Mod Brenskum, aktorės ir profesionalios 
gražuolės; kalėdinis atvirukas, paveiksliuko pusėje - parazitinis au- 
galas, užrašas Mizpah““, data - 1892 Kalėdos, siuntėjų pavardės — 
nuo pono ir ponios Komerfordų, eilėraštukas: „Lai Kalėdos dova- 
nos džiaugsmo, meilės, šilumos“; gabalėlis raudono, šiek tiek su- 
skystėjusio kietojo lako, įsigyto iš misterių Hylių, specialių atsargų 
skyriaus, ribota atsakomybė, Deim gatvė 89, 90 ir 91; dėžutė su 
tuo, kas liko iš vieno groso paauksuotų „J“ tipo plunksnų, įsigytų 
tame pačiame tos pačios firmos skyriuje; senas smėlio laikrodis, 
kuris apsiversdavo, nes į jį buvo pripilta smėlio, kuris apversdavo; 
užantspauduota pranašystė (antspaudas niekada nesulaužytas), pa- 
rašyta Leopoldo Blumo 1886-aisiais ir kalbanti apie Viljamo Ju- 
verto Gledstono 1886-ųjų Savivaldos Bilio (niekad neįsigaliojo) 
padarinius; Šv. Kevino labdarybės mugės bilietas Nr. 2004, kaina 
6 p., 100 prizų; vaikiškas laiškas, datuotas pė mažąja, pirmadienis, 
turinys: tė didžioji Tėteliuk kablelis ka didžioji Kaip tu gyveni klaus- 
tukas a didžioji Aš tai labai gerai taškas iš naujos eilutės su puoš- 
niais užraitais Mili taško nėra; segė su kamėja, Elen Blum (mer- 
gautinė pavardė Higins), jau mirusios, nuosavybė; 3 mašinėle 
spausdinti laiškai, adresatas - Henris Flaueris, Vestland Rou pašto 
skyrius, siuntėjas - Marta Kliford, Dolfins Barn pašto skyrius; trans- 
literuotas tų 3 laiškų siuntėjos adresas bei pavardė, viskas užrašyta 
slapta alfabetine bustrofedontine?' taškine kvadrilinijine kriptogra- 
ma (balsės praleistos) K.GD./TG.S.LM/T.LS.F/Z.GJ; anglų savait- 
raščio „Modern Society“ iškarpa, tema - fizinės bausmės mergaičių 
mokyklose; rožinis kaspinėlis, kuris puošė Velykų kiaušinį 1899- 
aisiais; du iš dalies išvynioti guminiai prezervatyvai su atsarginiais 
maišeliais, užsakyti paštu adresu: pašto dėžė 32, Čering Kros sky- 
rius, Londonas, vakarų centrinė dalis, 1 tuzino kreminio popieriaus 
vokų, kurių dabar sumažėję iki 3, pakelis ir linuotas rašomasis po- 

pierius su vandens ženklais; keletas įvairių Austrijos-Vengrijos mo- 
netų; Karališkosios ir Privilegijuotos vengrų loterijos kuponai; ma- 
žos didinamosios galios stiklas; 2 erotiniai fotoatvirukai, vaizduojan- 
tys: a) nuogos senjoritos (vaizdas iš užpakalio, pozicija - viršuje) ir 
nuogo toreadoro (vaizdas iš priekio, pozicija — apačioje) santykius 
burna, b) prievartinį analinį aktą - vyras vienuolis (visiškai apsiren- 
gęs, akys nuleistos) santykiauja su moterimi vienuole (iš dalies apsi- 
rengusia, akys pakeltos), užsakyti paštu adresu: pašto dėžė 32, Če- 
ring Kros skyrius, Londonas, vakarų centrinė dalis; iškarpa iš laik- 
raščio su receptu, kaip atnaujinti gelsvai rudus batus; 1 p. vertės 
neantspauduotas pašto ženklas, šviesiai violetinės spalvos, karalie- 
nės Viktorijos valdymo laikų; Leopoldo Blumo matmenų lentelė, 
užpildyta reguliariai darant Sendou-Vaitlio pratimus su skridiniu ir 
praėjus dviem mėnesiams po jų (vyrams 15 šil., atletams 20 šil.), o 
būtent: krūtinė 28 coliai ir 29!/, colio, bicepsas 9 coliai ir 10 colių, 
ranka 8'/, colio ir 9 coliai, šlaunis 10 colių ir 12 colių, blauzda 11 
colių ir 12 colių; 1 prospektas apie „Stebukladarį“, geriausią vaistą 
pasaulyje nuo tiesiosios žarnos negalavimų, tiesiai iš „Stebukladario“ 
Koventr1 Haus, Saut Pleis, Londonas, rytų centrinė dalis, adresuotas 
misis Blum, su trumpu lydraščiu, prasidedančiu: „Miela ponia“. 


Pacituokite žodžius, kuriais prospekto tekste buvo giriami šio stebuk- 
lus darančio vaisto pranašumai. 

Jis gydo ir ramina jums miegant, kai sunku išleisti orą, padeda gamtai 
kuo ryžtingiausiai, akimirksniu tampa lengviau išskirti dujas, orga- 
nai lieka švarūs, procesas vyksta natūraliai ir laisvai, pradinė 7 ši- 
lingų 6 pensų įmoka, ir jūs - kitas žmogus, o jūsų gyvenimas — 
vertas gyventi. Moterims „Stebukladarys“ ypač naudingas, jas ma- 
loniai nustebina nuostabus poveikis — tartum šviežio šalto pavasa- 
rinio vandens gurkšnis kaitrią vasaros dieną. Rekomenduokite jį 
savo draugėms ir draugams - užteks visam gyvenimui. Įstatyti ap- 
valiuoju galu - Stebukladarys. 


Ar buvo liudijimų raštu? 

Daugybė. Liudijo dvasininkas, britų karo laivyno karininkas, garsus 
autorius, finansininkas, ligoninės slaugė, aukštuomenės dama, pen- 
kių vaikų motina, išsiblaškęs elgeta. 

Kas buvo pasakyta išsiblaškiusio elgetos liudijimo pabaigoje? 

Kaip gaila, kad vyriausybė neaprūpino mūsų vyrų stebukladariais 
per Pietų Afrikos kampaniją! Kokia tai jiems būtų buvusi pa- 
guoda! 


Kokį daiktą pridėjo Blumas prie šios daiktų kolekcijos? 
Ketvirtą mašinėle išspausdintą laišką, kurį gavo Henris Flaueris (jei 
HR. E. yra L. B.) iš Martos Kliford (suraskite M. K.). 


Kokia maloni mintis kilo darant šį veiksmą? 

Mintis, kad, be minėto laiško, jo patrauklų veidą, figūrą ir manieras 
praėjusią dieną palankiai įvertino ištekėjusi moteris (misis Džoze- 
fina Bryn, mergystėje vadinta Džosi Pauel), slaugė, mis Kalen (krikš- 
čioniškas vardas nežinomas), viena jauna panelė, Gertrūda (Gerti, 
pavardė nežinoma). 


Apie kokią galimybę tai bylojo? 

Apie galimybę artimiausioje ateity išmėginti savo vyriško žavesio ga- 
lią, po prašmatnios puotos privačiuose apartamentuose elegantiš- 
kos kurtizanės - gražaus kūno, vidutiniškai apmokamos, turinčios 
įvairiapusiškos patirties, damos iš prigimties - kompanijoje. 


Kas buvo antrame stalčiuje? 

Dokumentai: Leopoldo Paulos Blumo gimimo liudijimas, įnašinis drau- 
dimo polisas 500 svarų sumai „Škotų našlių“ draudimo bendrovė- 
je, atitenkantis Milisentai (Mili) Blum ir įsigaliosiantis jai sulaukus 
25 metų kaip kaupiamasis polisas, 430 svarų, 462 svarų 10 šilingų 
bei O pensų ir 500 svarų vertės, atitinkamai, sulaukus 60 metų 
arba mirus, 65 metų arba mirus ir po mirties, arba kaip procentinis 
polisas (visiškai išmokėtas), 299 svarų 10 šilingų 0 pensų vertės, 
kartu su 133 svarų 10 šilingų 0 pensų suma grynaisiais pagal pasi- 
rinkimą; einamosios sąskaitos knygelė, išduota Alsterio banko Gryn 
Koledžo filialo, su finansine pusmečio, pasibaigusio 1903 metų 
gruodžio 31, ataskaita, balansas indėlininko naudai: 18 sv. 14 šil. 
6 p. (aštuoniolika svarų, keturiolika šilingų ir šeši pensai), asmens 
grynųjų pajamų; liudijimas, kad turima 900 svarų suma 494 (vardi- 
niais) Kanados vertybiniais popieriais (žyminis mokestis netaiko- 
mas); Katalikų kapinių (Glasnevino) komiteto išduoti kvitai kapui 

pirkti; vietinio laikraščio iškarpa, kurioje kalbama apie pavardės 
pakeitimą pagal vienašalį įsipareigojimą. 


Pacituokite šio skelbimo tekstą. 

Aš, Rudolfas Viragas, šiuo metu gyvenantis Klanbresil gatvės 52-ame 
name, Dubline, persikėlęs iš Sombatelio, Vengrijos karalystė, pra- 
nešu, kad pasivadinau Rudolfo Blumo vardu ir pavarde ir nuo šiol 
visais atvejais ir visada prašom mane taip vadinti. 


Kokie kiti daiktai, susiję su Rudolfu Blumu (tikroji pavardė Viragas), 
buvo antrame stalčiuje? 

Neryškus Rudolfo Blumo ir jo tėvo Leopoldo Virago dagerotipas, pa- 
darytas 1852 metais fotografijų ateljė jų (atitinkamai) pirmos ir ant- 
ros eilės pusbrolio Stefano Virago iš Sešfehervaro, Vengrija. Senovi- 
nė Hagados knyga, kurioje išgaubtais akiniais su raginiais rėmais 
pažymėtas padėkos fragmentas iš ritualinės Pesachos (Velykų) mal- 
dos; „Kvyns“ viešbučio Enise atvirukas, savininkas - Rudolfas Blu- 
mas; vokas, adresuotas „Mano brangiam sūnui Leopoldui“. 


Kokios frazių nuotrupos iškilo iš praeities perskaičius tuos keturis žodžius? 

Rytoj bus savaitė, kai gavau... beprasmiška, Leopoldai, būti... su tavo 
brangia motina... nebegalima daugiau ištverti... jai... man jau vis- 
kas baigta... būk geras Atui, Leopoldai... mano brangus sūnau... 
visada... apie mane... das Herz... Gott... dein...?* 


Kokius prisiminimus apie kenčiantį nuo progresuojančios melancholi- 
jos žmogų šie daiktai sukėlė Blumui? 

Senas vyras, našlys, susivėlusiais plaukais, lovoje, užsidengęs galvą dū- 
sauja; ligotas šuo Atas; akonitas, kurį vartojo, vis didindamas do- 
zes granais ir skrupulais, kad nuramdytų vėl paaštrėjusią neuralgi- 
ją; pomirtinis nusinuodijusio septyniasdešimtmečio veidas. 


Kodėl Blumas pajuto sąžinės graužatį? 
Todėl, kad, būdamas nesubrendęs 1r nepakantus, jis nepagarbiai žiū- 
rėjo į kai kuriuos įsitikinimus bei papročius. 


Pavyzdžiui? 
Draudimas drauge vartoti mėsą ir pieną; savaitinis sumaištingai abstrak- 

čius, užsispyrėliškai konkrečius dalykus kalbančių koeksreligingų- 
jų ekstėvynainių pasitarimas; vyriškos lyties kūdikių apipjaustymas; 
antgamtiškas judėjiško Švento Rašto pobūdis; tetragramatono neiš- 
sakomumas; šabo šventumas. 


Kokie jam dabar atrodė tie įsitikinimai bei įpročiai? 

Ne daugiau racionalūs, negu atrodė tada, ne mažiau racionalus, negu 
kiti įsitikinimai bei įpročiai atrodė dabar. 

Koks buvo pirmasis jo atsiminimas apie Rudolfą Blumą (dabar jau 
mirusį)? 

Rudolfas Blumas (dabar miręs) retrospektyvia tvarka pasakoja savo 
sūnui Leopoldui Blumui (6 metų amžiaus) apie tai, kaip buvo per- 
sikėlinėjama ir apsistojama Dubline, Londone, Florencijoje, Mila- 
ne, Vienoje, Budapešte, Sombately, reikšdamas pasitenkinimą (jo 
senelis matė Mariją Teresę, Austrijos imperatorienę, Vengrijos ka- 
ralienę), duodamas komercinių patarimų (rūpinkis tik pensais - 
svarai patys savim pasirūpins). Leopoldas Blumas (6 metų amžiaus), 
skambant tiems pasakojimams, nuolatos žvilgčioja į Europos že- 
mėlapį (politinį), vis pasiūlydamas įkurti biznio įmonių filialus įvai- 
riuose minėtuose centruose. 


Ar laikas lygiai taip pat, nors ir skirtingai, privertė pasakotoją ir klau- 
sytoją pamiršti tuos persikėlimus? 

Pasakotoją — dėl praėjusių metų ir dėl to, kad vartojo narkotinius tok- 
sinus; klausytoją —- dėl praėjusių metų ir dėl to, kad jo dėmesys 
buvo nukreiptas į šalutinius dalykus? 


Kokie ypatingi pasakotojo bruožai buvo amnezijos padariniai? 

Retkarčiais jis valgydavo nenusiėmęs skrybėlės. Retkarčiais, palenkęs 
lėkštę, godžiai išgerdavo kremo su agrastais sultis. Retkarčiais 
nubraukdavo nuo lūpų maisto likučius nuplėštu voko gabalėliu ar- 
ba kokia kita pasiekiama popieriaus skiaute. 


Kokie du senėjimo požymiai reikšdavosi dažniausiai? 
Trumparegiškas monetų skaičiavimas apčiupinėjant jas pirštais, rau- 
gėjimas prisivalgius iki soties. 


Koks dalykas jam teikė dalinę paguodą tai prisimenant? 

Indėlio polisas, banko einamosios sąskaitos knygelė, akcijų valdytojo 
liudijimas. 

Didindami kryžminių likimo smūgių, nuo kurių tos paspirtys jį saugo- 
jo, skaičių ir eliminuodami visas teigiamas ypatybes, paverskite Blu- 
mą nereikšmingu neigiamu iracionaliu nerealiu dydžiu. 

Iš eilės, smukino vergystės link tvarka: neturtas - gatvės prekiautojas, 
pardavinėjantis netikras brangenybes, įkyrus piktybinių ar abejo- 
tinų skolų išieškotojas, mokesčių iš vargšų ir kitokių rinkliavų rinkė- 
jas. Elgetystė - bankrutavęs apgavikas su niekingais turto likučiais, 
mokantis 1 šilingą ir 4 pensus už svarą skolos, skelbimų nešiotojas, 
reklaminių lapelių dalytojas, naktinis valkata, apkalbinėtojas pa- 
laižūnas, luošas jūreivis, aklas paauglys, persenęs antstolio padėjė- 
jas, neprašytas svečias, lėkščialaižys, nuotaikos gadintojas, saldžia- 
liežuvis ekscentriškas visuotinės pajuokos objektas, sėdintis parke 
ant suoliuko po išmestu skylėtu skėčiu. Visiškas skurdas - Kilmen- 
heimo senelių namų (prie Karališkosios ligoninės) įnamys, Simp- 
sono ligoninės, skirtos nuskurdusiems, bet gerbtiniems žmonėms, 
visiškai praradusiems sveikatą dėl podagros ar regėjimo negalios, 
įnamys. Negandos nadyras - nusenęs, bejėgis, netekęs pilietinių 
teisių, išlaikomas visuomenės, mirštantis, pamišęs beturtis. 


Kokie su tuo susiję pažeminimai? 

Šaltas anksčiau prielankių moterų abejingumas, energingų vyrų pa- 
nieka, duonos kriaukšlelės priėmimas, apsimetantys, kad nepažįs- 
ta, atsitiktinai sutikti pažįstami, neregistruotų beglobių valkatau- 
jančių šunų lojimas, vaikai, apšaudantys supuvusių vaisių, menkos 
vertės ar beverčių, beverčių ar daugiau nei beverčių, sviediniais. 


Kaip būtų galima išvengti tokios padėties? 
Numirus (būsenos pakeitimas), išvykus (vietos pakeitimas). 


Kuris variantas priimtinesnis? 
Antrasis, pagal mažiausio pasipriešinimo kryptį. 


Kokiais sumetimais remiantis, jis nėra visiškai nepageidaujamas. 
Nuolatos su kuo nors gyvenant darosi sunku abipusiškai toleruoti asme- 
ninius trūkumus. Vis giliau įsišaknija įprotis savarankiškai apsipirkti. 

Tampa būtina ilgalaikį prikaustymą prie vienos vietos pakeisti neil- 
galaike viešnage. 


Kokiais sumetimais remiantis, jis nebuvo iracionalus? 

Suinteresuotos šalys susijungusios pasidaugino ir užmezgė vaisių, o 
kai tai įvyko, gimė ir buvo subrandinti palikuonys, jeigu tos pu- 
sės dabar būtų atskirtos, joms tektų vėl susijungti, kad pasidau- 
gintų ir užmegztų vaisių, tai buvo absurdas, ir pakartotiniu susi- 
jungimu sudaryti pradinę besijungiančių pusių porą, tai buvo ne- 
įmanoma. 


Kokiais sumetimais remiantis, jis yra pageidaujamas? 

Kai kurių Airijos ir užsienio vietovių, pavaizduotų bendruose įvai- 
riaspalviuose geografiniuose žemėlapiuose arba specialiuose kari- 
niuose topografiniuose planuose, naudojant skaitmeninį mastelį ir 
brūkšnelius, patrauklumas. 

Airijos? 

Stačios Mouherio pajūrio uolos, vėjuoti Konemaros tyrai, Neso eže- 
ras su nugrimzdusiu suakmenėjusiu miestu, Džajent Kozvej, Kem- 
deno fortas, Karlailo fortas, Tipererio Aukso slėnis, Arano salos, 
karališkojo Myto ganyklos, Brigitos guoba Kildery, Karalienės sa- 
los laivų statykla Belfaste, Samen Lyp, Kilarnio ežerai. 


Užsienyje? 

Ceilonas (su prieskonių sodais, tiekiantis arbatą Tomui Kernenui, fir- 
mos „Pulbrukas, Robertsonas ir Ko.“, Minsingo skersgatvis 2, Lon- 
donas, rytinė centro dalis, ir Deim gatvė 5, agentui), Jeruzalė, šven- 
tasis miestas (su Omaro mečete ir Damasko vartais, galutiniu troš- 
kimų tikslu), Gibraltaro sąsiauris (neprilygstama Merion Tvydi 
gimtinė), Partenonas (su statulomis, nuogomis graikų dievybėmis), 
Volstryto birža (kontroliuojanti tarptautinius finansus), de Toros 
aikštė La Linėjoje, Ispanijoje (kur O'Hara iš Kameronų pulko nu- 
dūrė bulių), Niagara (kurios joks mirtingasis neperplaukė nenu- 
baustas), eskimų (muilo valgytojų) žemė, uždraustasis Tibeto kraš- 
tas (iš kurio negrįžta nė vienas keliautojas), Neapolio įlanka (pa- 
matęs gali ir numirti), Negyvoji jūra. 

Kuo pasikliaudamas, kokiais ženklais vadovaudamasis? 

Jūroje, šiaurės platumoje, naktį - Šiaurės žvaigžde, kuri yra iš Didžių- 
jų Grįžulo Ratų betos į alfą išvestos tiesės, pratęstos ir padalytos 
išorėje ties omega, ir stačiojo trikampio, sudaryto iš statmenų Di- 
džiųjų Grįžulo Ratų tiesių alfa-omega ir alfa-beta, įžambinės susi- 
kirtimo taške. Sausumoje, pietų platumoje, dvisferiu mėnuliu, pa- 
sirodančiu kintančių sinodinio mėnesio fazių periodu užpakalinia- 
me nevisiškai neperregimo nerūpestingos vaikštinėjančios moters 
sijono prorėžy, dieną —- pagal debesies stulpą. 


Kokiu skelbimu būtų pranešta apie išvykusiojo dingimą? 

Premija — 5 svarai, dingo, buvo pavogtas ar paklydo išėjęs iš namų, 
Eklz gatvė 7, maždaug 40 metų vyras, atsiliepia šaukiamas Blumu, 
Leopoldu (Poldžiu), ūgis - 5 pėdos 9'/, colio, apkūnus, gelsvai žalsvo 
veido, gali būti užsiauginęs barzdą, paskutinį kartą jį mačiusių liu- 
dijimu, vilkėjo juodą kostiumą. Nurodytas atlygis bus sumokėtas 
suteikusiems informacijos apie jo buvimo vietą. 


Kokiais universaliais dvinariais vardais jis būtų vadinamas, kaip esybė 
17 neesybė? | 

Duotais bet kam arba nežinomais niekam. Eilinis Žmogus arba Ne- 
Žmogus. 


Kokios dovanos - jam? 
Nepažįstamųjų Eilinio Žmogaus draugų pagarba ir dovanos. Nemir- 
tinga nimta??, gražuolė, Nežmogaus nuotaka. 


Ar išvykusysis niekada niekaip niekur ir nebepasirodytų? 

Jis amžinai klajotų, pats save privertęs nukeliauti net iki tolimiausių 
savo kometinės orbitos ribų, už nejudančių žvaigždžių, besikei- 
čiančių saulių ir tik teleskopu įžiūrimų planetų, astronominių pa- 
klydėlių bei atsilikėlių, iki tolimiausių erdvės pakraščių, žengda- 
mas iš žemės į žemę, tarp žmonių, supamas įvykių. Kur nors iš- 
girstų beveik nesuvokiamą kvietimą sugrįžti ir kažkaip nenoriai, 
traukiamas saulės, paklustų jam. Tada, pranykęs iš Šiaurės Karū- 
nos žvaigždyno, jis kuriuo nors būdu vėl pasirodytų, atgimęs, virš 
deltos Kasiopėjos žvaigždyne, ir po nesuskaičiuojamų klajonių 

erų sugrįžtų kaip atstumtas keršytojas, teisingumo vykdytojas pik- 
tadariams, niūrus kryžiuotis, pažadintas miegantysis, su finansi- 
niais ištekliais, pranokstančiais (prielaida) Rotšildo ar sidabro ka- 
raliaus turtus. 


Dėl ko toks sugrįžimas taptų iracionalus? 
Nepakankamas išėjimo ir sugrįžimo laike per abipusę erdvę sutapi- 
mas su išėjimu ir sugrįžimu erdvėje per vienpusį laiką. 


Koks jėgų žaismas, sukeliantis inerciją, vertė išvykimą laikyti nepagei- 
daujamu? 

Laiko vėlyvumas, susijęs su delsimu, nakties tamsybė, susijusi su ne- 
matomumu; vieškelių nežinia, susijusi su pavojumi; poilsio būti- 
numas, slopinantis judėjimą; užimtos lovos artimumas, slopinantis 
pasiryžimą ieškoti šilumos (žmogaus), atmieštos vėsuma (baltinių); 
nuojauta, slopinanti troškimą ir susijusi su troškimu; Narcizo sta- 
tulėlė, garsas be aido, trokštamas troškimas. 


Kokie buvo užimtos lovos pranašumai, lyginant su neužimta? 

Naktinės vienatvės pašalinimas, kokybinis žmogaus (suaugusi mote- 
ris), lyginant su ne žmogaus (stiklinis indas su karštu vandeniu), 
šilumos pranašumas, rytinio kontakto stimuliacija, lyginimo na- 
muose ekonomija, jei kelnės rūpestingai sudedamos ir ištiesiamos 
visu ilgiu tarp spyruoklinio (juostuoto) ir vilnonio (su biskvito spal- 
vos langeliais) matracų. 


Kokias priežastis, kurias suvokė prieš pakildamas ir dėl kurių susikau- 
pė nuovargis, iš eilės apibendrindamas tylomis baminėjo Blumas 
prieš pakildamas. 

Pusryčių ruošimas (deginamoji auka); žarnų perpildymas ir iš anks- 
to apgalvotas išsituštinimas (šventas tarp šventų); maudymasis 
(Jono ritualas); laidotuvės (ritualas Samuelio); Aleksandro Raik- 
to skelbimas (Urimas ir Tumimas)“?; lengvi priešpiečiai (Melchi- 
zedeko ritualas); vizitas į muziejų ir nacionalinę biblioteką (šven- 
ta vieta); knygų paieškos Bedfordo gatvėje, Merčents arka, Ve- 
lingtono krantinėje (Simchato Tora); muzika Ormondo viešbutyje 
(Šira Širim)“!; ginčas su storžieviu trogloditu Bernardo Kirneno 

užeigoje (holokaustas); tuščias laiko tarpas, įskaitant kelionę karie- 
ta, apsilankymą gedulo namuose, išėjimą (tyrai); erotinis poveikis, 
sukeltas moters ekshibicionizmo (Onano ritualas); užsitęsęs misis 
Mainos Pjurfoi gimdymas (dejonių auka); apsilankymas misis Be- 
los Koen viešuosiuose namuose, Tairono gatvė, žemutinė, 82, 
vėlesnės peštynės bei žioplių minia Byverio gatvėje (armagedo- 
nas); naktinė kelionė į vežikų pastogę ir iš jos, Buto tiltas (kaltės 
atpirkimas). 


Kokią savaime iškilusią mįslę Blumas, rengdamasis pakilti ir eiti, kad 
baigtų svarstymus, nes kitaip nebaigs, nevalingai suprato? 

Trumpo, staigaus, netikėtai išgirsto, garsaus, pavienio pokštelėjimo“*, 
sukelto negyvos įtemptagyslės medinio stalo medžiagos, priežastį. 


Kokios savaime įsivėlusios mįslės pakilęs, eidamas, rinkdamas dau- 
giaspalvius daugiaformius daugingus drabužius, valingai suprasda- 
mas, neįminė? 

Kas buvo Makintošas? 


Kokią savaime akivaizdžią mįslę, svarstytą su nesistemingu atkaklu- 
mu 30 metų, Blumas, užgesinęs dirbtinę šviesą ir šitaip sukūręs na- 
tūralią prietemą, tylomis netikėtai įminė? 

Kur buvo Mozė, kai žvakė užgeso?“? 


Kokius tobulos dienos netobulumus Blumas eidamas tylomis paeiliui 
išskaičiavo? 

Laikinai nepasisekusius planus pakartoti reklamą, gauti tam tikrą kie- 
kį arbatos iš Tomo Kirneno firmos („Pulbrukas, Robertsonas ir 
Ko.“, Deim gatvė 5, Dublinas, ir Minsingo skersgatvis 2, Londo- 
nas, rytinė centro dalis), patvirtinti, ar graikų moteriškos lyties die- 
vybės turi užpakalinę tiesiosios žarnos angą, gauti bilietą (nemoka- 
mą ar mokamą|) į „Lėją“ su misis Bendmen Palmer „Gaiety“ teatre, 
Saut King gatvė 46, 47, 48 1r 49. 


Kokį nesančio veido vaizdą Blumas sustojęs tylomis prisiminė? 

Jos tėvo, velionio majoro Brajeno Kuperio Tvydžio, Karališkųjų Dub- 
lino šaulių atstovo iš Gibraltaro bei Rihobeto, „Delfino klėties“ 
veidą. 

Kokie pasikartojantys šio veido vaizdai bipotetiškai buvo įmanomi? 
Tolstančio — nuo Didžiojo šiaurės geležinkelio galutinės stoties Eim- 


jens gatvėje pastoviu tolygiu pagreičiu išilgai lygiagrečių linijų, su- 
sikertančių begalybėje, jeigu jas pratęstume; išilgai lygiagrečių lini- 
jų, besidriekiančių iš begalybės, su pastoviu tolygiu uždelsimu iki 
Didžiojo šiaurės geležinkelio galutinės stoties Eimjens gatvėje — 
grįžtančio. 


Kokias įvairiarūšes asmeninės moteriškos aprangos dalis jis pastebėjo? 
Porą naujų bekvapių pusšilkinių moteriškų kojinių, porą naujų viole- 


tinių keliaraiščių, porą didelio dydžio moteriškų kelnaičių iš plono 
indiško muslino, laisvo kirpimo, kvepiančių opoponaksu, jazmi- 
nais bei turkiškomis „Murrati“ cigaretėmis, su ilgu žvilgančiu seg- 
tuku, sulankstytų kreivalinijiniu būdu, puošnią batisto liemenėlę, 
apsiūtą nėriniuota juostele, plisuotą melsvo muaro apatinį sijonė- 
lį; šie daiktai buvo netvarkingai išmėtyti ant stačiakampės skry- 
nios, sutvirtintos keturiais kampų apkaustais, apklijuotos įvairiaspal- 
vėmis etiketėmis, priekyje pažymėtos baltomis raidėmis užrašytais 
inicialais B. K. T. (Brajenas Kuperis Tvydis). 


Kokius pastebėjo neasmeninius daiktus? 
Komodą viena įskilusia koja, visiškai uždengtą kretoniniu obuoliu- 


kais išmargintu užtiesalu, ant kurio buvo padėta juoda šiaudinė 
moteriška skrybėlė. Oranžiniais rakteliais papuoštus indus, pirk- 
tus iš Henrio Praiso, krepšiai, galanterija, kiniškas porcelianas, 
metalo gaminiai, Muro gatvė 21, 22, 23, netvarkingai sustatytus 
praustuvėje ir ant grindų, t. y. dubenį, muilinę ir padėklą šepetu- 
kui (praustuvėje, drauge), ąsotėlį ir naktinį puoduką (ant grindų, 
atskirai). 


Blumo veiksmai? 
Jis sudėjo tos aprangos dalis ant kėdės, nusirengė likusias savo apran- 


gos dalis, išsiėmė iš po velenėlio lovos galvūgalyje susagstytus ilgus 
naktinius marškinius, įkišo galvą bei rankas į atitinkamas naktinių 
marškinių kiaurymes, perdėjo pagalvę iš lovos galvūgalio į kojūga- 
lį, kaip dera paruošė lovos baltinius ir įlipęs pateko lovon. 

Kaip? 

Apdairiai, kaip visada, kai patekdavo į kokią nors buveinę (savo nuo- 
savą arba ne savo); rūpestingai, nes susiraičiusios kaip angys mat- 
raco spyruoklės buvo senos, o žalvariniai žiedai bei kabantys tarsi 
gyvatės strypeliai, veikiant spaudimui ir įtempimui, atsilaisvinę dre- 
bėjo; atsargiai, lyg žengtų į geidulio ar gyvatės guolį arba spąstus; 
pagarbiai, į pradėjimo bei gimimo, santuokos išsipildymo ir san- 
tuokos sulaužymo, miego ir mirties lovą. 


Ką jo galūnės, pamažu tiesiamos, aptiko? 

Naujus švarius lovos baltinius su papildomais kvapais, žmogaus kūną, 
moters, jos, žmogaus kūno atspaudą, vyro, ne jo, kelis duonos tru- 
pinius, keletą smulkių konservuotos atšildytos mėsos gabaliukų — 
juos pašalino. 


Jeigu būtų nusišypsojęs, kas jį būtų privertę nusišypsoti? 

Mintis, jog kiekvienas, kuris patenka, įsivaizduoja esąs pirmas patekęs, 
nors jis visada yra paskutinis iš ankstesnės eilės, net jeigu ir yra pirmas 
einančioje po jos, kiekvienas vaizduojasi esąs pirmas, paskutinis, vie- 
nas ir vienintelis, bet jis nėra nei pirmas, nei paskutinis, nei vienas, nei 
vienintelis eilėje, prasidedančioje begalybėje ir besitęsiančioje joje. 


Kokia buvo ankstesnė eilė? 

Tariant, jog Malvis buvo pirmas savo eilėje: Penrouzas, Bartelis D'Ar- 
si, profesorius Gudvinas, Džulijus Mastianskis, Džonas Henris Men- 
tonas, tėvas Bernardas Korigenas, fermeris Karališkos Dublino drau- 
gijos arklių parodoje, Magetas O'Railis, Metju Dilenas, Valentai- 
nas Bleikas Dilenas (Dublino lordas meras), Kristoferis Kalinenas, 
Lenehenas, italų rylininkas, nepažįstamas džentelmenas „Gaiety“ 
teatre, Benjaminas Dolerdas, Saimonas Dedalas, Endriu (Mižnius) 
Berkas, Džozefas Kafas, Vizdemas Hylis, oldermenjas Džonas Hu- 
peris, daktaras Frensis Breidis, tėvas Sebastianas iš Maunt Argeso, 
batų valytojas prie centrinio pašto, Hjuzas E. (Pasiutėlis) Boilenas 
ir taip kiekvienas, ir taip toliau be galo. 


Kokios mintys jam kilo, prisiminus paskutinį tos eilės narį ir paskutinį 
lovos valdytoją? 
Mintys apie jo energiją (triukšmadarys), fizines proporcijas (afišų kli- 

juotojas), komercinius gebėjimus (gaunantis viršų), jautrumą įspū- 
džiams (pagyrūnas). 


Kodėl stebėtojas prie energijos, fizinių proporcijų ir komercinių gebėji- 
mų pridėjo jautrumą įspūdžiams? 

Todėl, kad kalbant apie pirmesnius tos eilės narius, jis pastebėjo vis 
dažniau išryškėjant tą patį gašlumą, plykstelintį ir pirmiausia sklei- 
džiamą su nerimu, paskui rodant supratingumą, vėliau trokštant, 
galų gale su nuovargiu, su besikaitaliojančiais abiejų lyčių suprati- 
mo bei blogos nuojautos simptomais. 


Kokie priešiški jausmai paveikė jo tolesnius svarstymus? 
Pavydas, nepasitikėjimas, pasiaukojimas, dvasinė pusiausvyra. 


Pavydas? 

Priežastis: fizinis bei psichinis vyriškos lyties organizmas, ypač gerai pri- 
taikytas užimti viršutinę padėtį energingo žmonių poravimosi metu, 
taip pat energingas stūmoklio judėjimas cilindre, būtinas norint pa- 
tenkinti nuolatinį, nors ir ne veriamą geidulį, būdingą fiziniam bei 
psichiniam moteriškos lyties organizmui, pasyviam, bet ne bejausmiam. 


Nepasitikėjimas? 

Todėl, kad gamta, laisva, brandi ir nepastovi, pakaitomis yra ir trau- 
kos agentas, ir reagentas. Todėl, kad agento ir reagento trauka nuo- 
latos kinta atvirkštine didėjimo ir mažėjimo proporcija, vykstant 
žiedinei plėtrai ir radialiniam įvedimo procesui. Todėl, kad kont- 
roliuojamas mąstymas apie traukos fliuktuaciją panorėjus tapdavo 
malonumo fliuktuacija. 


Pasiaukojimas? 

Dėl: a) pažinties, užsimezgusios 1903 metų rugsėjį Džordžo Mizieso, 
krautuvininko, siuvėjo ir sukirpėjo, įstaigoje, Edeno krantinė 5; b) 
svetingumo, sulaukto ir parodyto atsakant, abipusio ir asmeniškai 
paskirstyto; c) sąlyginės jaunatvės, veikiamos ambicijų ir didžiadva- 
siškumo impulsų, kolegiško altruizmo ir įsimylėjėliško egoizmo; 
d) ekstrarasinės traukos, intrarasinio draudimo, viršrasinės privi- 
legijos; e) artėjančio muzikinio turnė po provinciją, bendrų eina- 
mųjų išlaidų, grynų pajamų padalijimo. 

Dvasinės pusiausvyros? 

Tokios natūralios kaip bet kuris ir kiekvienas natūralus gamtos veiks- 
mas, išreikštas, suprantamas, gamtos kūrinių atliktas natūriškoje 
natūroje“* pagal jo, jos ir jų skirtingo panašumo natūrišką natūrą. 
Ne tokios negandiškos kaip kataklizminės planetos žūtis, jai susi- 
dūrus su juodąja saule. Mažiau smerktinos nei vagystė, apiplėši- 
mas vieškelyje, žiaurus elgesys su vaikais ir gyvuliais, pinigų išgavi- 
mas, prisidengus melagingais pretekstais, klastotė, lėšų išeikvoji- 
mas, neteisėtas visuomeninių pinigų pasisavinimas, tautos išdavimas 
jai tikint tavimi, apsimetimas ligoniu, tyčinis kūno sužalojimas, ne- 
pilnamečių tvirkinimas, šmeižtas, šantažas, teismo įžeidimas, pa- 
degimas, išdavystė, sunkus kriminalinis nusikaltimas, maištas atvi- 
roje jūroje, sienos pažeidimas, įsilaužimas, pabėgimas iš kalėjimo, 
antgamtinių ydų puoselėjimas, dezertyravimas iš mūšio lauko, me- 
lagingas parodymas, brakonieriavimas, lupikavimas, žvalgyba ka- 
raliaus priešų naudai, dėjimasis kuo nors kitu, grasinimas fizine 
jėga, nužudymas dėl neatsargumo, tyčinė, iš anksto apgalvota 
žmogžudystė. Ne labiau nenormalios nei visi kiti prisitaikymo 
prie pasikeitusių gyvenimo sąlygų procesai, lemiantys abipusę kū- 
niškojo organizmo ir susijusių su juo aplinkybių, maisto, gėrimų, 
įgytų įpročių, užvaldančių polinkių, rimtų susirgimų, pusiausvyrą. 
Daugiau negu neišvengiamos, neatitaisomos. 


Kodėl daugiau pasiaukojimo negu pasitikėjimo, mažiau pavydo negu 
dvasinės ramybės? 

Nuo paniekinimo (santuokos) iki paniekinimo (svetimavimo) nebuvo 
nieko kito, tik paniekinimas (poravimasis), tačiau santuokinis san- 
tuokiškai nuskriaustosios skriaudėjas nebuvo svetimaujančio sve- 
timautojiškai nuskriaustosios skriaudėjo paniekintas. 


Koks būtų atpildas, jeigu apskritai būtų? 

Nužudymas - niekada, nes iš dviejų blogybių nieko gero nebus. Dvi- 
kova - ne. Skyrybos - ne dabar. Demaskuoti pritaikius mechan!nį 
išradimą (automatinė lova) arba remiantis asmeniniu žodiniu pa- 
liudijimu (pasislėpęs liudytojas) - dar ne. Reikalauti atlyginti nuos- 
tolius veikiant teisiškai arba apsimesti, kad užpuolė, pateikiant kaip 
įrodymą patirtus (pačiam sau padarytus) sužalojimus — nėra ne- 


339 


II! 


įmanoma. Jei būtų parodytas menkiausias atlaidumas - sudaryti 
konkurencijos sąlygas (materialinės - klestinti konkuruojanti rek- 
lamos agentūra, moralinės - sėkmingai konkuruojąs intymumo sri1- 
ties varžovas), nuvertinimas, atstūmimas, pažeminimas, išsiskyri- 
mas, kuriuo vienas išsiskiriantysis apsaugomas nuo kito, o išski- 
riantysis apsaugomas nuo abiejų. 


Apie ką jis, kaip sąmoningas neapibrėžtumo tuštumos priešininkas, 
galvojo teisindamas savo jausmus? 

Apie iš anksto nulemtą santuokinių ryšių trapumą; iš anksto sąlygotą 
daikto savyje neapčiuopiamumą; ilga trukme pasižyminčios įtam- 
pos, kai reikia ką nors padaryti, ir trumpumu pasižyminčio atsipa- 
laidavimo, kai kas nors padaryta, neatitikimą ir neproporcingu- 
mą; klaidingą nuomonę apie moters silpnumą ir vyro raumenin- 
gumą; etikos kodeksų variacijas; natūralų gramatinės veikiamosios 
rūšies aoristo preterito teiginio (gramatinė sudėtis: vyriškos gimi- 
nės veiksnys, monosilabinis onomatopėjinis tranzityvinis veiksma- 
žodis su tiesioginiu moteriškos giminės papildiniu) virtimą, taikant 
prasmės neiškreipiančią inversiją, neveikiamosios rūšies koreliaty- 
viu aoristo preterito teiginiu (gramatinė sudėtis: moteriškos gimi- 
nės veiksnys, pagalbinis veiksmažodis ir kvazimonosilabinis ono- 
matopėjinis būtojo laiko dalyvis su papildomu vyriškos giminės 
agentu); nepertraukiamą sėklintojų produkciją gimdant; nuolatinį 
sėklos gaminimą distiliuojant; triumfo, protesto ar pateisinimo tuš- 
tumą; išgarbintos dorybės beprasmiškumą; agnostinės materijos 
letargiją; žvaigždžių apatiją. 


Kokiu galutiniu pasitenkinimu virto priešiški jausmai bei mintys, susi- 
liejusios tr redukuotos iki savo paprasčiausių formų? 

Pasitenkinimu visur buvimu, rytiniame ir vakariniame Žemės pusru- 
tuliuose, visose gyvenamuose kraštuose bei salose, ištirtose ir neiš- 
tirtose (pusiaunakčio saulės žemė“?, palaimintųjų salos, Graikijos 
salos, pažadėtoji žemė), riebaliniais priekiniais ir užpakaliniais mo- 
teriškais pusrutuliais, kvepiančiais medumi ir pienu, skleidžiančiais 
viltingą ir vaisingą šilumą, primenančiais pasaulietinės šeimas pla- 
čiais linkiais, neveikiamais nuotaikų kaitos ar pasakymų priešta- 
ringumų, išreiškiančių nebylų nekintamą brandų gyvuliškumą. 

Regimi priešpasitenkinimo ženklai? 
Didėjanti erekcija; simpatijos pajutimas; laipsniškas pakėlimas; atsar- 
gus atskleidimas; tylus įsižiūrėjimas. 


Tada? 

Jis pabučiavo putlius, nunokusius, gelsvus, kvapnius jos pasturgalio me- 
lionus, vieną ir kitą putlų melioninį pusrutulį, saldžią gelsvą vagą tarp 
jų, sunkiai įžiūrimu, ilgu, provokuojančiu, melionkvapiu bučiniu. 


Regimi pasitenkinimo ženklai? 
Tylus stebėjimas; atsargus pridengimas; laipsniškas nuleidimas; anti- 
patijos pajutimas; mąžtanti erekcija. 


Kokie veiksniai įvyko po šio tylaus veiksmo? 
Mieguistas kreipimasis; ne toks mieguistas atpažinimas; augantis jau- 
dulys; katechetinis klausinėjimas. 


Kokias modifikacijas pritaikė pasakotojas klausinėjamas? 

Neigiamas: jis nepaminėjo slapto Martos Kliford ir Henrio Flauerio 
susirašinėjimo, viešo ginčo licencijuotoje Bernardo Kirneno ir Ko. 
įstaigoje, ribota atsakomybė, Litl Britn gatvė 8, 9 bei 10, ir greta 
jos; erotinės ekshibicionistinės Gertrūdos (Gerti), pavardė nežino- 
ma, provokacijos ir reakcijos į ją. Teigiamas: jis paminėjo „Lėjos“ 
vaidinimą su Bandmen Palmer, „Gaiety“ teatre Saut King gatvė 
46, 47, 49, kvietimą pavakarieniauti Vino (Mertfo) viešbutyje, Ebi 
gatvė 35, 36, ir 38, nuodėmingos pornografinės pakraipos knygą, 
pavadintą „Nuodėmės saldybės“, anoniminę, autorius - aukštuo- 
menės džentelmenas, trumpalaikį šoką, kurį sukėlė netinkamas ju- 
desys vykstant povaišinei gimnastikai, auka tapo Stivenas Dedalas 
(dabar jau visiškai atsigavęs), mokytojas ir autorius, vyriausias gy- 
vas Saimono Dedalo sūnus, neturintis nuolatinės gyvenamosios vie- 
tos, taip pat aeronautinį žygį, kurį jis (pasakotojas) atliko matant 
liudytojui, minėtam mokytojui ir autoriui, nepaprastai operatyviai, 
su gimnasto lankstumu. 


Ar pasakojimas buvo dar kaip nors pakeistas taikant modifikacijas? 
Visiškai nebuvo. 

Koks įvykis ar asmuo tapo pagrindine jo pasakojimo detale? 
Stivenas Dedalas, mokytojas ir autorius. 


Kokius veiklos apribojimus ir vedybinių teisių suvaržymus, taikomus 
jiems abiem, įžvelgė klausytoja ir pasakotojas pertraukinėjamo ir 
vis lakoniškesnio pasakojimo metu? 

Klausytoja — vaisingumo apribojimą, nes vedybos buvo atšvęstos 
praėjus 1 kalendoriniam mėnesiui po jos 18-ųjų gimimo (1870 metų 
rugsėjo 8 dienos““) metinių, tai yra spalio 8 dieną, ir tą pačią dieną 
atliktas lytinis aktas; moteriškos lyties palikuonis gimė 1889 metų 
birželio 15 dieną, priešlaikinis aktas buvo atliktas anų metų rugsė- 
jo 10, o visavertė lytinė sueitis, sėklai išsiliejant į gamtos duotą 
moters organą, paskutinį kartą įvyko 1893 metų lapkričio 27 die- 
ną, 5 savaitės prieš gimstant antram (ir vieninteliam vyriškos ly- 
ties) palikuoniui 1893 metų gruodžio 29 dieną; jis mirė 1894 me- 
tų sausio 9 dieną, 11 dienų amžiaus, taigi lieka 10 metų 5 mėnesių 
ir 18 dienų periodas, per kurį lytiniai santykiai buvo nevisaverčiai, 
sėklai neišsiliejant į gamtos duotą moters organą. Pasakotojas — 
proto ir kūno aktyvumo suvaržymą, nes visaverčių protinių santy- 
kių tarp jo ir klausytojos nebuvo nuo pasakotojo ir klausytojos 
moteriškos lyties palikuonio lytinės brandos, kurią paliudijo 
menstruacijos 1903 metų rugsėjo 15 dieną, taigi lieka 9 mėnesių ir 
1 dienos periodas, per kurį dėl to, kad tarp dviejų subrendusių 
moterų (klausytojos ir palikuonės) radosi iš anksto sąlygotas natū- 
ralus supratimas (per nesupratimą), buvo apribota visiška kūniškų 
veiksmų laisvė. 


Kaip“ 
Įvairiais, nuolat kartojamais moteriškais klausimais apie vyriškus marš- 


rutus — į kurią vietą, kurią valandą, kuriam laikui, kokiu tikslu, 
laikino nebuvimo, planuojamo ar įvykusio, atveju. 


Kas regimas judėjo virš neregimų klausytojos ir pasakotojo minčių? 

Lempos ir gaubto į viršų metamas šešėlis, kintanti skirtingų šviesos ir 
šešėlio gradacijų koncentrinių apskritimų eilė. 

Kokia kryptimi buvo išsitiesusi klausytoja ir pasakotojas? 

Klausytoja - rytų pietryčių, pasakotojas - vakarų šiaurės vakarų, palei 

53-ąją šiaurės platumos paralelę ir 6-ąjį vakarų ilgumos meridianą, 
459 kampu į Zemės ekvatorių. 


Kokios būsenos, ramybės ar judėjimo? 

Ramybės - savo pačių ir vienas kito atžvilgiu. Judėjimo - nes kiekvie- 
nas atskirai ir abu kartu buvo nešami į vakarus“", atitinkamai pir- 
myn ir atgal, per amžius Žemei nepaliaujamai judant besikeičian- 
čios niekados nesikeičiančios erdvės keliais. 


Kokioje padėtyje? 

Klausytoja - atlošusi galvą, pusiau gulomis ant šono, kairiojo, pakišu- 
si kairę ranką po galva, dešinę koją ištiesusi tiesia linija ir padėjusi 
ant kairės kojos, sulenktos, Gea-Tellus“* poza, patenkinta, atgulu- 
si, apsunkusi nuo sėklos. Pasakotojas - atlošęs galvą, ant šono, kai- 
riojo, sulenkęs dešinę ir kairę kojas, dešiniosios rankos rodomąjį 
pirštą ir nykštį atrėmęs į viršunosę, tokia poza, kokia įamžinta mo- 
mentinėje nuotraukoje, padarytoje Persio Epdžono, nuvargęs vaik- 
vyris, vyrvaikis gimdoje. 


Gimdoje? Nuvargęs? 
Jis ilsisi. Jis keliavo. 


O su juo? 

Sinbadas Jūreivis, Sinbadas Siuvėjas, Cinbadas Cypininkas, Žinbadas 
Žinovas, Minbadas Meistras, Ninbadas Nevykėlis, Ginbadas Ga- 
rantuotojas, Kinbadas Kibirininkas, Pinbadas Paštininkas, Šinba- 
das Šūkautojas, Binbadas Bėgininkas, Dinbadas Kopūstininkas, Vin- 
badas Susikirtėlis, Linbadas Maišytarasis, Ksinbadas Džiovininkas. 


Kada? 

Pakeliui į tamsią lovą radosi kvadratinis apskritas Sinbado Jūreivio 
roko alkos“? kiaušinis, Tamsinbado Sviesiadienio visų alkų rokų 
lovos nakty. 


Kur? 
|] 

is NES NIEKAD DAR nėra šitaip bu- 
vę kad jis paprašytų pusryčių poros kiaušinių į lovą nuo Miesto herbo 
viešbučio laikų kai nuduodavo neva atgulė ir ligonio balsu vaizduo- 
davo tokią didenybę kad sudomintų tą seną žabų kūlelį misis Riordan 
kurią tikėjosi gerokai numelšiąs o ji nepaliko mums nė fartingo viskas 
mišioms už save ir savo sielą didesnės šykštuolės nė būt niekad nebu- 
vo visad gailėdavo 4p metilo spiritui išpasakojo man apie visas savo 
negales o jau kad imdavo neužsičiaupdama taukšti apie politiką že- 
mės drebėjimus ir pasaulio pabaigą iš pradžių truputį pasilinksmin- 
kim Dieve gelbėk šį pasaulį jei visos moterys būtų tokios kaip ji prieš 
maudymosi kostiumus ir gilias iškirptes beje niekas ir neprašė kad ji 
juos dėvėtų manau ji buvo dievobaiminga todėl kad nė vienas vyras 
nepažvelgtų į ją du kartus keista jog nevertė mūsų užsidengti veidų 
bet neabejotinai buvo išsimokslinusi moteris 0 jau jos nepaliaujami 
plepalai apie misterį Riordaną čia ir misterį Riordaną ten šitas manau 
džiaugėsi užsidaręs dangčiu nuo jos o jos šuo uosdavo mano kailius ir 
visada keldavo kraštą norėdamas palįsti po mano apatiniais sijonais 
ypač tada bet man iki šiol patinka kad jis mandagus su tokiomis senė- 
mis padavėjais ir elgetomis jis tuščiai nesipučia bet visada jei kada 
nors jam atsitiktų iš tikrųjų kas rimta tai daug geriau gultis ligoninėn 
kur viskas švaru bet aš manau man tektų įkalbinėti jį visą mėnesį taip 
ir tuojau pat kitas klausimas atsiranda kokia ligoninės slaugė gulėtų 
ten kol jį išmestų lauk arba sesuo vienuolė kaip toji nepadorioj jo 
nuotraukoj iš jos tokia pat vienuolė kaip ir iš manęs taip nes jie tokie 
silpni tokie verksniai kai suserga jie be moters niekaip nepasveiktų o 
jei kraujas iš nosies ima bėgti tai žiūrėk o kokia tragedija ties saut 
sikjular nutaisė tokią priešmirtinę miną kai išsinarino koją per choro 
iškylą ant šugerlaufo Kalno pamenu tądien vilkėjau tą suknelę mis 
Stek atnešė jam gėlių geibiausių blogiausių kokias tik rado krepšio 
dugne! bet ką kad tik įsigautų į vyro miegamąjį su senos mergos balsu 
mėgina įsivaizduoti esą jis mirštąs dėl jos jau niekad neišvysiu tavojo 
veidelio nors jis tuomet atrodė panašesnis į vyrą barzda kiek ūgtelėjo 
begulint tėvas buvo toks pat be to nemėgstu aprišinėti ir matuoti kai 

įsipjovė skustuvu kojos pirštą pjaustydamas nuospaudas išsigando krau- 
jo užkrėtimo bet jeigu būtų toks dalykas kad aš susirgčiau tada pama- 
tytume koks tas dėmesys tik suprantama moteris tai slepia kad nesu- 
keltų tiek rūpesčių kiek jie taip jis kur nors pasidulkino esu tikra ma- 
tyti iš apetito kad ir kaip būtų tai ne meilė antraip ne valgis jam rūpėtų 
O ji taigi arba tai buvo viena iš naktinių moteriškių jeigu jis ten iš 
tikrųjų buvo o ta pasakėlė apie viešbutį primelavo ir tiek kad nuslėptų 
viską suplanavo Hainsas mane užlaikė ką aš sutikau ak taip sutikau ar 
pameni Mentoną ir ką dar ką luktelk tą dičkį kūdikio veidu aš mačiau 
jį jis neseniai vedė flirtavo su jauna panele prie Pulo Miriaramos? at- 
sukau jam nugarą kai jis išslinko lauk atrodė kad pakankamai nutuo- 
kia kas čia negerai bet jam pakako įžūlumo sykį man pasimeilinti ką 
jūs šaunuolis nepraustaburnis akys išvirtusios didesnių paikšų nesu 
mačiusi ir dar vadinamas advokatu tik kad nemėgstu ilgų kivirčų lo- 
voj na o jei ne taip tuomet kokia nors kekšytė su kuria jis kur nors 
susiuostė ar slapčia užverbavo jeigu tik jos pažintų jį kaip aš taip nes 
užvakar jis kažką krebždino laišką kai įėjau į priekinį kambarį degtu- 
kų norėdama parodyti jam apie Dignemo mirtį laikrašty lyg kas man 
būtų pasakęs ir jis uždengė sugeriamuoju popierium nuduodamas kad 
susimąstė apie darbo reikalus tikriausiai laišką kokiai nors kuri tariasi 
radusi kvailelį nes visi jo amžiaus vyrai pradeda panėšėti į tokius ypač 
artėjant keturiasdešimtmečiui kaip jam dabar taigi kad tik meilikau- 
dama išmelžtų iš jo kuo daugiau pinigų nėra didesnio kvailio už seną 
kvailį paskui kaip paprastai bučiuoja man užpakalį kad nuslėptų tai o 
man rūpi kaip pernykštis sniegas su kuo jis tai daro ar ką anksčiau yra 
turėjęs vis dėlto norėčiau sužinoti jeigu tik jiedu nesisukinės man visą 
laiką po nosim kaip su ta paleistuve Meri Ontarijo terasoj vizgina 
suktą užpakalį kad jį sujaudintų gan bjauru užuosti išsitepliojusių bo- 
bų kvapą sklindant nuo jo sykį ar du man kilo įtarimas pakviečiau kad 
prieitų arčiau radusi ilgą plauką ant jo švarko neskaitant ano kai įėjau 
į virtuvę apsimetė kad geria vandenį 1 moters jiems nepakanka aišku 
tik jis buvo kaltas gadino tarnaitę paskui pasiūlė pasodinti ją prie mū- 
sų kalėdinio stalo jūs tik pamanykit na jau ne ačiū tik ne mano na- 
muose vogė mano bulves ir austres po 2 ir 6 už tuziną eidama aplan- 
kyti savo tetos jūs tik pamanykit tai juk tikras plėšikavimas bet neabe- 
joju kažkas tarp jų buvo aš tokius dalykus greit perprantu jis pasakė tu 

neturi įrodymų kad tai buvo ji įrodymų O taip jos teta labai mėgdavo 
austres bet aš pasakiau ką apie ją galvoju siūlydavo man išeiti pasi- 
vaikščioti kad liktų vienas su ja nesižeminčiau tiek kad juos šnipinė- 
čiau O tie keliaraiščiai kuriuos radau jos kambary penktadienį jai buvo 
išeiginė man užteko to jau per daug mačiau kaip iš pykčio užsiplieskė 
jos veidas kai prieš savaitę pranešiau kad atleidžiu geriau visai be jų 
apsieit pati kambarius tvarkau dar greičiau tik kad tas prakeiktas viri- 
mas ir šiukšlių išnešimas šiaip ar taip pasakiau jam arba ji išeina iš 
namų arba aš nė neprisiliesčiau prie jo pagalvojusi kad buvo su tokia 
purvina įžiūlia melage nevaleika į akis žiūrėdama ginčijosi ir dar dai- 
nuoja visur namuose tualete irgi nes žinojo kad gali pasipuikuoti taip 
nes jis turbūt ilgai be to neapsieitų taigi kur nors jam reikia tai pada- 
ryti o paskutinį kartą jis baigė man ant užpakalio kada tai buvo tą 
vakarą kai Boilenas stipriai suspaudė man ranką mums važiuojant pa- 
lei Tolką į mano ranką įslydo kita ranka atsakydama tik spustelėjau jo 
plaštakos viršų nykščiu dainuodama jaunas gegužės Mėnulis kaip jis 
skleidžia meilę nes jis nutuokia apie mus nėra toks kvailas pasakė 
pietausiąs mieste ir eisiąs ir Gaiety nors aš jokiu būtu neketinu suteikt 
jam tokio malonumo nors Dievas žino jis vis šiokia tokia permaina 
juk negali visą laiką su ta pačia sena skrybėle nebent sumokėčiau ko- 
kiam mielam vaikinukui kad tai padarytų juk pati nepasidarysi aš pa- 
tikčiau jaunam vaikinukui truputėlį jį sutrikdyčiau jei liktume vienu 
du neslėpčiau savo keliaraiščių tų naujųjų ir priversčiau jį paraudo- 
nuoti žvelgdama į jį suvedžiočiau jį žinau ką jaučia vaikinukai ku- 
riems dar tik ant skruostų kalasi kuičiasi krapštosi traukia savo daiktą 
ištisą valandą klausimai ir atsakymai ar padarytumėt tą ir aną ir dar 
aną su angliakasiu taip su vyskupu taip padaryčiau nes papasakojau 
jam apie kokį nors diakoną ar vyskupą sėdėjo šalia manęs žydų Šven- 
tovės sode man mezgant tą vilnonį daikčiuką nepažinojo Dublino at- 
vykėlis kas tai per vieta ir taip toliau apie paminklus įkyrėjo man su 
tom skulptūrom raginau jį dariau blogesnį nei yra apie ką galvojate 
kam skirtos jūsų mintys kas tai pasakykite man jo vardą kas pasakykit 
man apie Vokietijos imperatorių taip įsivaizduokite kad aš tai jis pa- 
galvokit apie jį ar jaučiate jį norėjo padaryt pasileidėlę iš manęs? bet 
tai jam niekad nepavyks jam teks tai pamiršti dabar sulaukus tokių 
metų tiesiog pražūtis bet kuriai moteriai ir jokio čia malonumo nu- 

duodi kad patinka kol jis baigia paskui kaip nori pati baik nuo to 
blykšta lūpos šiaip ar taip dabar tai jau padaryta kartą ir visiems lai- 
kams ir tegul visas pasaulis apie tai skalambija tik pirmas kartas paskui 
jau įprasta darai ir nebegalvoji kodėl negali pabučiuoti vyro prieš tai 
nepavaikščiojusi ir neištekėjusi kartais baisiausiai šito užsimanai kar- 
tais toks malonus jausmas perlieja visą kūną negali susilaikyt noriu 
kad koks vyras apkabintų mane ir bučiuotų savo glėby nėra nieko 
saldesnio už bučinį ilgą ir karštą iki pačių sielos gelmių nutvilko kone 
paralyžiuoja tik nemėgdavau išpažinčių kai eidavau pas tėvą Korigeną 
jis palietė mane tėve ir kas čia bloga jei palietė kur o aš kaip kvailė 
pasakiau ant kanalo kranto ne bet kurią būtent vietą tau vaike koją iš 
užpakalio o ar aukštai taip gana aukštai tą vietą kur sėdi taip o Dieve 
nejau negalėjo pasakyti tiesiai užpakalis ir baigt tas kalbas ką tai turi 
bendro o ar tu kaip jis tai apibūdino pamiršau ne tėve ir aš visada 
galvoju apie tikrą tėvą kam jam visa tai reikėjo žinoti jau buvau išpa- 
žinusi tai Dievui girdint jo ranka buvo graži putli delnas visada drėg- 
nas neprieštaraudama palytėčiau jį ir jis neprieštarautų sprendžiu iš 
buliško sprando su tais pavalkais įdomu ar pažino mane klausykloj 
įžiūrėjau jo veidą jis aišku manojo nematė nė karto nepasisuko ir neiš- 
sidavė vis dėlto akys buvo raudonos kai jo tėvas numirė aišku mote- 
rims jie prarasti turbūt baisu kai vyras verkia jau nekalbant apie tuos 
norėčiau kad mane apkabintų šitaip pasipuošęs ir smilkalų kvapas nuo 
jų kaip popiežiaus be to su kunigu nepavojinga jei esi ištekėjus jis net 
per daug rūpinasi dėl savęs paskui moki kažkiek Jo Šventenybei po- 
piežiui kaip išpirką už nuodėmes įdomu ar jis buvo patenkintas ma- 
nim vienas dalykas man nepatiko prieškambary išeidamas taip fami- 
liariai pliaukštelėjo per sėdynę nors ir nusijuokiau aš ne arklys ir ne 
asilas ne turbūt prisiminė savo tėvą įdomu ar nemiega galvoja apie 
mane ar ką sapnuoja ar aš esu tam sapne kas jam dovanojo tą gėlę 
sakė kad pirko nuo jo dvelkė kažkokiu gėrimu ne viskiu ir ne alum o 
gal salstelėjusiu tepalu kuriuo klijuoja afišas kažkokiu alkoholiu mie- 
lai iš lėto pagurkšnočiau prašmatnių žalių ir geltonų brangių gėrimų 
juos geria cilindruoti dabitos kurie įeina pro tarnybines teatro duris 
sykį paragavau įkišusi pirštą iš to amerikiečio kuris kalbėjo apie pašto 
ženklus su tėvu dar voverę turėjo jis laikėsi iš paskutiniųjų kad neuž- 
migtų po paskutinio karto kai išgėrėme portveiną ir suvalgėm konser- 

vuotą mėsą puikaus sūroko skonio taip nes jaučiausi nuostabiai ir ši- 
taip nuvargau kad kritau kaip akmuo tiesiai lovon kol mane pažadino 
griaustinis Dieve pasigailėk mūsų galvojau dangaus rūstybė mus už- 
griuvo kad nubaustų persižegnojau ir sukalbėjau Sveika Marija visai 
kaip baisieji griaustiniai Gibraltare lyg artėtų pasaulio pabaiga paskui 
anie ateina ir sako kad Dievo nėra o ką darytum jei viskas griūtų ir 
šėltų nieko tik atgailaut lieka o žvakė kurią uždegiau tą vakarą Vait- 
frajers gatvės koplyčioj už gegužę matai ji 1r atnešė laimę nors jis tik 
pasijuoktų sužinojęs nes niekad neina mišių į bažnyčią arba į susirin- 
kimą jis sako kad siela kad nėra jokios sielos viduj pilkoji medžiaga 
nes nežino ką reiškia turėti sielą taip kai uždegiau lempą nes jis turbūt 
kokius 3 ar 4 kartus baigė tuo savo didžiuliu raudonu gyvulišku galu 
pamaniau net kad venos ar kaip po velnių jas vadina sprogs nors jo 
nosis nėra tokia didelė po to kai visa nusirengiau nuleidau užuolaidas 
po kelias valandas trukusio rengimosi kvėpinimosi ir šukavimosi O tas 
visą laiką styrojo kaip geležis ar kokia stora dalba matyt prisivalgė 
austrių gal kelis tuzinus turėjo stiprų dainingą balsą ne niekad gyveni- 
me nepatyriau kad kas būtų turėjęs tokio dydžio net pasijunti iki galo 
užpildyta jis matyt suvalgė visą avį po to ir kas per sumanymas mus 
šitokias sukurt su didele skyle vidury kaip koks Eržilas įgrūda tavin 
nes tai viskas ko jie iš tavęs nori o akyse ryžtingos gašlios ugnelės net 
prisimerkiau vis dėlto sėklos ne tiek jau ir baisiai daug kai liepiau 
ištraukti ir pabaigt ant manęs pamaniau jei jau toks didelis tai tegu 
geriau taip nes paskui visko neišsiplausi o paskutinį kartą leidau jam 
baigti viduje gerai jie sugalvojo su tom moterim visas malonumas jiems 
bet jei patiems tektų tai pajusti tada sužinotų ką aš patyriau su Mili 
niekas nepatikėtų ir kai jai dantys kalėsi o Mainos Pjurfoi vyras leiskit 
spėti iš jūsų žandenų kasmet padaro jai vaiką arbą dvynukus regulia- 
riai kaip laikrodis nuolatos ji prakvipusi vaikais o vieną tokį jie vadina 
aviuku ar panašiai garbanota ševeliūra primena negrą o Jėzau tas vai- 
kas juočkis paskutinįsyk kai ten buvau visas jų debesis tik virsta vienas 
per kitą ir rėkia taip kad pati savęs negirdi manoma jog tai į sveikatą 
štai jie ir nenurimsta kol išpučia tave kaip dramblienę ar nežinau ką 
sakykime surizikuočiau ir susilaukčiau dar vieno bet ne nuo jo nors 
jeigu jis vestų neabejoju turėtų gražų stiprų vaiką bet nežinau Poldis 
turi daugiau sėklos taip būtų baisiai nuostabu spėju kad dėl to susiti- 


348 


PFNELOPĖ 
kimo su Džosi Pauel laidotuvių 1r minčių apie mane su Boilenu jis taip 
išsisėmė tegu dabar galvoja ką tik nori jei nuo to jam nors truputį 
palengvės žinau kad jie buvo mažumą susiburkavę kai pasirodžiau jis 
šoko ir sėdėjo su ja grynam ore tą vakarą kai laistėm Džordžinijos 
Simpson butą paskui norėjo pripūst man arabų esą tai tik dėl to kad 
jam nepatiko žiūrėt kaip ji ramsto sienas štai kodėl mes šitaip visų 
akivaizdoj susikivirčijom dėl politikos jis pradėjo ne aš kai pasakė kad 
Mūsų Viešpats buvo dailidė galų gale privedė mane iki ašarų žinoma 
moteris visąlaik tokia jautri paskui pati ant savęs pykau kad nusilei- 
dau nors ir žinojau kad aš jo silpnybė sakė Jis buvo pirmas socialistas 
o aš baisiai siutau kad negaliu jo išvesti iš kantrybės vis dėlto jis išma- 
no daug visokių painių dalykų ypač apie kūną ir vidaus organus aš 
pati dažnai norėdavau sužinoti kas mūsų viduje skaitydavau namų 
daktarą visuomet girdėdavau jo balsą jam kalbant nors kambary bū- 
davo pilna žmonių ir stebėdavau jį paskui apsimečiau kad esu jai abe- 
jinga dėl jo nes jis truputėlį pavyduliaudavo klausdamas pas ką eini o 
aš atsakydavau pas Flu ir jis padovanojo man lordo Bairono eilėraš- 
čius ir tris poras pirštinaičių taip viskas ir pasibaigė aš bet kuriuo me- 
tu galėjau kuo lengviausiai priversti jį susitaikyti žinau kaip netgi jei- 
gu tarkime jis vėl su ja susidėjo ir vaikšto į pasimatymus kur nors 
sužinočiau tai sakykim atsisakytų valgyti svogūnus žinau daugybę bū- 
dų paprašyčiau kad atlenktų mano palaidinukės apykaklę arba išeida- 
ma užkabinčiau vualiu ir pirštinėmis o jau 1 bučinys ir jos gali sau eiti 
po velnių bet tiek to pažiūrėsim tegul sau eina pas ją 0 ji alpsta iš 
pasitenkinimo nuduoda kad yra pamišusi dėl jo per daug neimčiau į 
galvą tiesiog nueičiau pas ją paklausčiau ar tu jį myli ir pažvelgčiau jai 
tiesiai į akis ji manęs neapgautų bet štai jis 1ms ir įsivaizduos kad ji jį 1r 
pasipirš saldžiai čiaušku pačiaušku kaip kadaise man nors turėjau vel- 
niškai sunkiai padirbėti kad išspausčiau tuos žodžius iš jo bet jis man 
patiko reiškia moka valdytis ir nebėgs iš paskos vos pamojus pirštu 
jau visai nedaug trūko kad pasipirštų man tąvakar virtuvėje kai kočio- 
jau bulvių paplotėlius noriu tau kai ką pasakyti bet aš išsisukau suvai- 
dinau kad pykstu rankos iki alkūnių aplipusios miltuota tešla šiaip ar 
taip per daug išsikalbėjau praėjusį vakarą pasakodama apie sapnus ir 
nenorėjau kad jis žinotų daugiau negu dera šitoji Džosi visada apka- 
bindavo mane jam regint aišku dėl jo grabaliodavo mane o kai pasa- 

kiau kad išsiprausiau nuo galvos iki pėdų kiek tik įmanoma paklausė 
manęs ar išsiprausei ir įmanoma moterys visada į tai nukreipia kalbą 
drebia riebiai reikia jam tik pasirodyti mato iš suktų akių truputį mirk- 
čioja nuduoda kad jam tas pats kai jos ką nors pasako toks jau jis tai jį 
gadina bet man nė kiek nenuostabu nes tuo metu jis buvo labai gražus 
stengdavosi atrodyti kaip lordas Baironas mat pasakiau kad man pa- 
tinka nors kaip vyras buvo net per daug gražus ir jis šiek tiek buvo 
prieš mums susižieduojant nors jai baisiai nepatiko tą dieną mane išti- 
ko toks juoko priepuolis net žagsėjau negalėdama sustot visi plaukų 
segtukai išlakstė vienas po kito iš tankių plaukų kokius tuomet turė- 
jau tu visada geros nuotaikos pasakė ji taip nes tai ją sudirgino nes ji 
žinojo ką šitai reiškia nes aš nemažai jai pasakodavau apie tai kas tarp 
mūsų būna ne viską bet pakankamai daug kad jai seilės imtų tekėti bet 
aš nekalta kad po vestuvių ji pas mus retokai užsukdavo įdomu kaip 
dabar atrodo pagyvenusi su savo kvaištelėjusiu vyru jos veidas buvo 
pradėjęs tisti ir nykti kai mačiau ją paskutinįsyk turbūt ką tik buvo 
susiginčijusi su juo nes išsyk pajutau kad nori pradėti kalbą apie mūsų 
vyrus ir apdergti jį ką ji tada man papasakojo ak taip kad kartais griū- 
na į lovą su purvinais batais kai užsigeidžia pamanykit gultis į lovą su 
tokiu padaru kaip tas kuris gali tave bet kurią akimirką pribaigt kas 
per vyras na tiek to kiekvienas kvailys savaip kvailioja Poldis šiaip ar 
taip kad ir ką darytų visuomet grįžęs valosi kojas į šiaudinį kilimėlį ar 
lietus lytų ar saulė šviestų 1r visada nusiblizgina batus ir visada kilsteli 
skrybėlę kai eina gatve kaip tąkart anas dabar vaikšto įsispyręs tik į 
šlepetes reikalauja 10 000 svarų už atviruką tg tau galas o miela gegu- 
že ar tokie dalykai nenualintų taip kad kojas pakratytum tiesą sakant 
pernelyg kvailas kad net batus nusiautų ir ką iš tokio vyro peši geriau 
jau 20 kartų numirsiu nei ištekėsiu už kokio kito iš jų lyties aišku jis 
niekad nerastų tokios kaip aš kad taikstytųsi su juo kaip aš taikstausi 
gerai supranti mane gulkis lovon su manim taip širdies gilumoj jis ir 
pats tai supranta o prisiminkim misis Meibrik* kuri nunuodijo savo 
sutuoktinį už ką įdomu buvo įsimylėjusi kokį kitą vyrą taip paskui 
paaiškėjo matyt buvo piktadarė kad padarė tokį dalyką aišku kai ku- 
rie vyrai būna tiesiog nepakenčiami įsiutina baisiausiai ir visad bjau- 
riausiais žodžiais kodėl tada prašo kad tekėtume už jų jei jau esam 
tokios blogos kaip pasirodo taip nes negali be mūsų gyvent ji įdėjo 

jam į arbatą balto arseniko nugramdė nuo musių popieriaus ar ne 
įdomu kodėl jį taip vadina jeigu paklausčiau jo pasakytų tai iš graikų 
lieki toks pat protingas koks ir buvai iki šiol ji turbūt buvo pamišus 
dėl to vyruko jei taip rizikavo juk galėjo pakarti O jai tai nerūpėjo jei 
tokia buvo jos prigimtis ką ji galėjo padaryt pagaliau jie ne tokie gyvu- 
liai kad pakartų moterį tikrai ar ne jie visi tokie skirtingi Boilenas apie 
mano kojos formą sakė išsyk pastebėjęs dar prieš mums susipažįstant 
kai buvau su Poldžiu Dublino Kepėjų bendrovės arbatinėj juokiausi ir 
stengiausi klausytis supau koją abu užsisakėme 2 arbatos ir paprastos 
duonos su sviestu mačiau kad jis žiūri su savo dviem seserim senom 
panom kai atsistojau ir paklausiau tos mergaitės kur tai rasti kas man 
rūpi kai man jau laša o dar tos juodos aptemptos kelnės kurias jis 
įkalbino mane nusipirkt sugaišti pusę valandos kol nusileidi visa ap- 
sišlapinau nuolat kokia nauja užgaida kas antrą savaitę ir aš taip ilgai 
dariau kad pamiršau ant sėdynės savo zomšines pirštinaites jų nebeat- 
gavau kokia nors boba vagilė jis norėjo kad įdėčiau į Irish Times Dub- 
lino Kepėjų bendrovės arbatinėj moterų tualete Deim gatvėj radusį 
prašom grąžinti misis Merion Blum mačiau kaip jis žiūri į mano kojas 
man einant pro sukamas duris žiūrėjo kai atsigręžiau užsukau ten ar- 
batos po 2 dienų tikėdamasi bet jo nebuvo jį ypač sujaudino nes užsi- 
dėjau vieną koją ant kitos kai buvom kitoj salėj pirmiausia jis norėjo 
išrinkti batus kurie per aukšti vaikščioti mano ranka taip pat graži o 
kad turėčiau žiedą su savo mėnesio akmeniu nuostabiu akvamarinu 
iškaulysiu iš jo ir auksinę apyrankę man nelabai patinka mano pėda 
vis dėlto kartą jam suteikiau malonumą pėda tąnakt po nevykusio 
Gudvino koncerto buvo taip šalta ir vėjuota gerai kad turėjom na- 
muose romo užkaitinom su prieskoniais ugnis dar nebuvo užgesus kai 
gulėdamas ant kilimėlio prie židinio paprašė kad nusimaučiau kojines 
Lombardo gatvėje gerai o kitą kartą norėjo kad būčiau su purvinais 
batais pageidavo kad vaikščiočiau su jais po arklių mėšlą kur tik rasiu 
ką ir kalbėti aišku jis ne toks kaip visi normalūs žmonės kad aš ką jis 
pasakė galėčiau duoti Keti Laner 9 taškus į priekį iš 10 ir vis tiek 
išlošiu paklausiau ką tai reiškia aš pamiršau ką jis atsakė nes kaip tik 
pro šalį nešė specialų laikraščio priedą ir praėjo tas vyras garbanotais 
plaukais iš Lukeno pieninės jis toks mandagus atrodo kažkur esu ma- 
čiusi jo veidą anksčiau pastebėjau jį kai ragavau sviestą tad neskubė- 

jau Bartelis dArsi taip pat jis šaipėsi iš jo kai tas ėmė mane bučiuoti ant 
choro laiptų man sudainavus Guno Ave Maria ko gi mes laukiam oO 
mano širdie pabučiuok man tiesiai į kaktą ir tarki sudie tai mano žai- 
dimėlis jis irgi buvo gana karštas nepaisant silpno balselio jį visada 
žavėdavo žemi mano tonai jei galima juo tikėti man patiko kaip jis 
judino lūpas dainuodamas paskui pasakė baisu kad mes tai darom 
tokioj vietoj ir kas gi čia baisaus kada nors jam papasakosiu apie tai 
bet ne dabar ir nustebinsiu jį taigi nusivešiu jį ten ir parodysiu tą vietą 
kur mes tai darėme ką gi patinka tau ar nepatinka susitaikyk su tuo jis 
mano kad nieko negali atsitikti ko nesužinotų jis nieko nenutuokė 
apie mano motiną? kol susižiedavome antraip niekad nebūtų manęs 
taip pigiai gavęs šiaip ar taip jis pats 10 kartų blogesnis mat maldavo 
manęs kad duočiau jam gabalėlį savo kelnaičių tą vakarą kai ėjome 
per Kenilvorto aikštę ir jis pabučiavo mano pirštinaitės akutę ir man 
teko ją nusimauti klausinėjo ar galima pasiteirauti kokios formos yra 
mano miegamasis taigi leidau jam pasilikti ją lyg būčiau pamiršus kad 
mane prisimintų mačiau kaip įsikišo ją į kišenę jis tikrai pamišęs dėl 
kelnaičių aišku kaip dieną visad spokso į tas begėdes ant dviračių sijo- 
nai užversti aukštyn iki bambos net kai mudu kartu su Mili pramoga- 
vom gryname ore toji su kreminės spalvos muslinine atsistojo tiesiai 
prieš saulę taigi jis matė iki paskutinio siūlelio ką jį buvo apsirengusi o 
kaip Žiūrėjo į mane iš nugaros sekdamas iš paskos per lietų vis dėlto aš 
Jį pirma pamačiau jis manęs dar nematė stovintį ant Harolds kros 
kampo su nauju lietpalčiu ryškiai margaspalviu kad pabrėžtų savo odos 
spalvą ir ruda skrybėle kaip paprastai panėšėjo į šelmį ką jis ten darė 
kur jokių reikalų neturėjo jie gali gaut ką tik nori iš bet kurio sijono o 
mes neturim teisės uždavinėti jokių klausimų bet jie pageidauja žinot 
kur buvai kur eini tiesiog pajutau kad eina kartu sėlina man iš paskos 
žvilgsnis įbestas man į kaklą laikės atokiau nuo namų jautė kad daros 
per karšta taigi sustojau ir truputėlį pasisukau tada pristojo prie ma- 
nęs kad pasakyčiau taip kol iš lėto traukiau pirštinaitę stebėdama jį 
pasakė kad man su ažūrinėmis rankovėmis per šalta kai lyja tiesiog 
ieškojo progos prikišti rankas arčiau manęs ir kelnaitės kelnaitės kaip 
šlapias lapas prilipo kol prižadėjau duoti jam porą numovus nuo savo 
lėlės kad galėtų nešioti savo liemenės kišenėlėje o Maria Santissima“ 
atrodė kaip tikras kvailys pertelžtas lietaus bet kokie puikūs dantys 

net pasijutau išalkusi žiūrėdama į juos maldavo manęs kad pasikel- 
čiau oranžinį apatinį sijonėlį su klostėmis kaip saulės spinduliai čia 
nieko nėra jis sakė atsiklaupsiąs į balą jei aš nepakelsianti toks užsispy- 
ręs taip ir būtų padaręs ir sugadinęs savo naują lietpaltį niekad neži- 
nai kas jiems šaus galvon kai lieka vieni su tavim tiesiog galvą pametę 
dėl to o jei kas būtų ėjęs prošal taigi kilstelėjau truputėlį ir paliečiau 
jo kelnes kaip paskui darydavau Gardneriui savo žieduota ranka kad 
dar ko blogesnio nesumanytų juk tokia vieša vieta miriau iš smalsumo 
norėdama įsitikinti ar jis apipjaustytas jis visas drebėjo kaip kokia želė 
nekantrauja viską padaryt per greitai tada jokio malonumo oO tėvas 
tuo metu laukė savo pietų jis pamokė kad pasakyčiau esą palikau pas 
mėsininką piniginę ir turėjau jos grįžt kas per Apgavikas paskui para- 
šė man laišką su visais tais žodžiais kaip paskui drįso prisiartint prie 
bet kurios moters tokių kompanijos manierų buvo taip nejauku kai 
susitikom paklausė manęs ar neįžeidžiau aš nuleidau akis bet jis žino- 
ma pamatė kad ne turėjo šiek tiek smegenų ne taip kaip tas kvailys 
Henris Doilis nuolatos ką nors sulaužydavo ar suplėšydavo kai žais- 
davom šaradas man koktūs nevykėliai net jei būčiau žinojusi ką tai 
reiškia žinoma būčiau privalėjusi pasakyti ne vien dėl formos nesup- 
rantu jūsų pasakiau argi tai nuskambėjo nenatūraliai žinoma kad na- 
tūraliai aišku tokių dalykų būdavo prirašinėta prie nupieštų moterų 
ant sienos Gibraltare kartu ir tas žodis kurio niekur negalėjau rasti tik 
kad vaikams dar per anksti į tai žiūrėti paskui parašydavo po laišką 
kasryt kartais dukart per dieną man patikdavo kaip jis meilinasi žino- 
jo kaip užkariaut moterį atsiuntė man 8 dideles aguonas nes gimiau 
84 paskui! ir aš jam parašiau tą vakarą jis pabučiavo mane į širdį Del- 
fino klėty neįmanoma to apsakyti tiesiog pajunti tai ko dar niekad 
nebuvai patyrusi vis dėlto nemokėjo taip gerai apkabinti kaip Gard- 
neris tikiuosi jis ateis pirmadienį kaip žadėjo tuo pat metu ketvirtą 
man bjaurūs tie kurie ateina bet kuriuo metu atidarai duris išgirdusi 
skambutį manai daržovės o ten kas nors o tu neapsirengusi arba staiga 
atsiveria apšniaukštos nešvarios virtuvės durys tądien kai senas šar- 
motaveidis Gudvinas užsuko dėl koncerto į Lombardo gatvę buvau 
ką tik pavalgius: pietus visa įraudusi išsitaršiusi mat viriau įprastą troš- 
kinį nežiūrėkit į mane profesoriau teko pasakyti atrodau kaip baidyk- 
lė taip bet jis buvo tikras senas džentelmenas garbingesnio žmogaus 

neįsivaizduotum tokiam nepasakysi manęs nėr namuose reikia dairy- 
tis pro užuolaidą laukan kaip su tuo pasiuntiniu šiandien iš pradžių 
pamaniau kad jis išsisukinėja jei atsiuntė man portveiną ir persikus mė- 
gina apkvailinti mane nutariau net nervinis žiovulys pradėjo imti ir štai 
pažinau jo tataratat prie durų turbūt kiek pavėlavo nes buvo 1/4 po 3 
kai pamačiau 2 Dedalo mergaites pareinant iš mokyklos niekad neži- 
nau kiek valandų net ir tas laikrodis kurį jis man padovanojo atrodo 
niekad gerai neina reikėtų kad kas nors jį pataisytų kai numečiau pen- 
są tam luošiui jūreiviui už Angliją tėvynę ir grožį kaip tik švilpavau 
myliu vieną žavią mergaitę aš net nepersirengiau švarių baltinių nepa- 
sipudravau nieko nuo šios dienos po savaitės turim važiuot į Belfastą 
tai gerai nes jam kaip tik reikia į Enisą jo tėvo metinės 274 nebūtų 
malonu jeigu važiuotų kartu tarkim mūsų kambariai viešbuty būtų 
greta dar imtų visaip kvailioti naujoj lovoj negalėčiau jam liepti kad 
liautųsi ir nesuktų man galvos jeigu jis būtų gretimam kambary arba 
galimas daiktas koks protestantų dvasininkas pakosčiodamas pradėtų 
belsti į sieną kitą dieną niekaip nepatikėtų kad nieko nedarėm viskas 
labai gerai jei vyras bet neapgausi meilužio kai pasakiau jam kad mes 
niekad nieko nedarom jis aišku manim nepatikėjo ne geriau bus jeigu 
jis važiuos ten kur dera be to jam visada kas nors nutinka anąsyk kai 
važiavom į Malou koncertą Meribore užsakė mums abiem verdančios 
sriubos paskui suskambėjo išvykimo signalas 0 jis eina peronu pilsty- 
damas sriubą sriubčiodamas pilnu šaukštu nė kiek nesijaudina o pa- 
davėjas iš paskos rėkdamas mes kaip kokie cirkininkai sumaištis nes 
lokomotyvas tuoj pajudės bet anas jam nemokės kol nebaigs sriubos 
tie du džentelmenai iš 3ios klasės vagono pasakė jis visiškai teisus taip 
ir buvo kartais jis būna toks užsispyręs kai įsikala ką į galvą dar gerai 
kad jam pavyko peiliuku atidaryt kupė duris antraip būtų mus nuvežę 
į Korką manau kad taip jam buvo atkeršyta o man taip patinka pasi- 
važinėti traukiniu arba ekipažu su mielomis minkštomis pagalvėlėmis 
įdomu ar jis užsakys man 14 klasę gal užsimanys tai padaryti traukiny 
duos konduktoriui arbatpinigių taigi o man rodos kokie nors idiotai 
kaip visad spoksos į mus išsproginę akis bukapročiai kokių reta tik 
tasai paprastas darbininkas buvo išimtis paliko mus kupė tąsyk kai 
keliavome į Houtą norėčiau ką nors daugiau apie jį sužinoti galbūt 1 
ar 2 tuneliai paskui jam tenka žiūrėti pro langą tuo maloniau paskui 

grįžti o tarkim aš nebegrįžčiau ką gi žmonės kalbėtų pabėgo su juo 
taip daroma karjera scenoje paskutinis koncertas kai dainavau kur 
daugiau kaip prieš metus kada tai buvo Šv. Teresės salėj Klarendono 
gatvėj dabar ten dainuoja geltonsnapės panelytės tokios kaip Ketlin 
Karni? ir panašios dėl to kad tėvas tarnavo armijoj dainavau sau ne- 
rūpestingą elgetą ir nešiojau sagę Lordo Robertso garbei kai turėjau 
visų tų dalykų žemėlapį o Poldis nepakankamai airis atrodo kad jis 
tai suorganizavo tąkart nepasakyčiau kad nesugebėtų sakykim jis pa- 
sistengė kad dainuočiau Stabat Mater visur vaikščiojo ir pasakojo ne- 
va kuria muziką himnui Veski geroji šviesaš aš įkalbėjau jį kol tie jė- 
zuitai sužinojo kad jis masonas kliunkino pianinu Tavo vedamas nusi- 
žiūrėta nuo kažkokios senos operos o pastaruoju metu vaikščiojo su 
kažkokiu iš tų Šiner Feinų ar kaip ten juos vadina kaip įprasta taukšda- 
mas nesąmones ir niekus jis sako kad tas žmogelis kurį man parodė tas 
be kaklo yra labai protingas ateities žmogus Grifitas ar tikrai na jis ne- 
atrodo toks ir tiek bet turbūt tai buvo jis žinojo kad vyksta streikas man 
kokti bet kokia užuomina apie politiką po karo ta Pretorija Leidismitas 
Blumfonteinas kur Gardneris leit Stenlis G 8as Batal 2as Rytų Lanks 
Pulk nuo vidurių šiltinės buvo gražus jaunuolis chaki uniforma aukš- 
tesnis už mane kaip tik tiek kiek reikia esu tikra jis irgi buvo drąsuolis 
pasakė kad esu gražutė tą vakarą kai pasibučiavom atsisveikindami 
prie kanalo šliuzo mano airiška gražuolė jis buvo pabalęs iš jaudulio 
mat turėjo išvažiuoti arba kad mus galėjo pastebėti nuo kelio vos lai- 
kėsi ant kojų o man buvo taip karšta kaip niekad jie galėjo pasirašyt tą 
savo taiką iš pat pradžių arba senas dėdulė um Paulis? ir kas buvo likę 
iš senųjų Kraugerių tegul sau kariauja tarpusavy užuot tęsę metų me- 
tus ir žudę kiekvieną padoriau atrodantį vyrą vidurių šiltine kad jį 
nors būtų kaip dera nušovę nebūtų taip blogai man patinka žiūrėti į 
pulką parade pamenu kai pirmą kartą pamačiau ispanų kavaleriją La 
Roke buvo nuostabu paskui žiūrėjau per įlanką iš Alkesiro į šviesas 
ant uolos kaip jonvabaliukai o tos parodomosios kautynės 150s akrų 
teritorijoje!? Juodoji sargyba prošal su kiltais paradiniu žingsniu 10as 
husarų paties Velso princo arba ulonai o tie ulonai šaunuoliai arba 
šitie Dublino kurie pasiekė Tugelą!! jo tėvas pralobo pardavinėdamas 
arklius kavalerijai ką gi galėtų man nupirkti elegantišką dovaną Bel- 
faste po to ką gavo iš manęs ten yra puikių baltinių arba kokį elegan- 

tišką kimono beje reikia nusipirkti naftalino rutuliuką kokį turėjau 
anksčiau ir laikyti stalčiuje su jomis būtų nuostabu pasivaikščioti su 
juo po parduotuves apsipirkti kitame mieste geriau paliksiu žiedą čia 
reikia jį vis sukti kol nutrauki per sąnarį O tai pagarsins visame mieste 
per laikraščius arba paskųs mane policijai nors turbūt pamanys kad 
mes susituokę ak tegul jie visi pasikaria labai man čia rūpi jis turi 
daugybę pinigų ir nėra vedęs taigi kam nors reikia jį papurtyti ak kad 
sužinočiau ar aš jam patinku žinoma atrodžiau blankokai kai pudruo- 
damasi pažvelgiau į rankinį veidrodėlį veidrodis niekada neatspindi 
tavo išvaizdos be to visąlaik užgulęs džyrino mane stambiais dubens 
kaulais jis sunkus krūtinė plaukuota per tokį karštį dar gulkis po jais 
geriau įkištų iš nugaros kaip man pasakojo misis Mastianski jos vyras 
privertė ją kaip šunys daro ir kad iškištų liežuvį kiek tik gali o buvo 
toks tykus švelnus žvangina savo citrą ar kada suprasi tuos vyrus kaip 
jiems labiausiai patinka gražiai atrodė su tuo mėlyno audinio kostiu- 
mu madingas kaklaraištis ir kojinės su žydrais šilkiniais raišteliais jis 
neabejotinai turtingas matyti iš drabužių sukirpimo ir masyvaus laik- 
rodžio bet visiškai pasiuto kelioms minutėms kai grįžo su specialiu 
priedu plėšė bilietus ir svaidėsi keiksmais nes prarado 20 svarų sakė 
praradęs dėl autsaiderio kuris laimėjo o pusę pastatęs mano vardu 
už tą kur Lenehenas patarė keikė jį dėdamas į šuns dienas šitas parazi- 
tas jis taip laisvai su manimi elgėsi po Glenkrio pietų kai grįžome 
atgal šitaip ilgai vilkomės per feterbedo kalną lordas meras tuomet 
pažvelgė į mane nepadoriu žvilgsniu Velas Dilenas tasai didelis pago- 
nis pirmąkart jį pastebėjau valgant desertą kai triauškinau dantimis 
riešutus ir man knietėjo čiupti pirštais ir išnarstyt tą viščiuką toks bu- 
vo skanus paskrudintas toks minkštas neapsakomai tik nenorėjau kad 
mano lėkštėj viskas būtų švariai suvalgyta šakutės ir peiliai žuvims 
pjaustyt irgi buvo iš sidabro su praba neblogai tokių keletą turėti lengvai 
galėjau porą įsikišt į savo movą žaisdama visada restorane esi priklau- 
soma nuo jų dėl pinigų už kiekvieną burnon įsidėtą kąsnelį turime būt 
dėkingos už tą patį apgailėtiną arbatos puodelį kaip už didžiausią kom- 
plimentą jog tave pastebėjo štai taip suskirstytas pasaulis šiaip ar taip 
jeigu jau taip turi būt man reikalingos mažiausiai dar dvi geros palai- 
dinės pirmiausia bet aš nežinau kokios kelnaitės jam patinka turbūt 
kad visai nebūtų atrodo jis taip ir pasakė taip pusė mergaičių Gibral- 

tare jų irgi niekad nedėvėjo nuogos kaip Dievas sukūrė ta andalūzietė 
kuri dainavo Manolą!* nė nemėgino slėpti ko neturi taip ir antrą porą 
dirbtinio šilko kojinių vieną dieną pavaikštai jau nubėgusi akis galėjau 
šįryt nunešti jas atgal Luiriui ir pakelti triukšmą kad pakeistų tik ne- 
noriu nervintis ir rizikuot kad susidursiu su juo ir sugadinsiu visą rei- 
kalą ir dar būtų neblogai tas aptemptas vaikiško dydžio korsetas kuris 
buvo reklamuojamas kaip pigi prekė Gentlewoman su elastiniais įsiu- 
vais ant klubų jis atnaujino mano dabartinį bet vis tiek šlamštas kaip 
ten buvo sakoma esą suteikia figūrai grakštumo 11 ir 6 nebelieka ne- 
mielo akiai išplatėjimo nugaros apačioje nors kiek suliesėt mano pil- 
vas taip pat truputį per didelis reikės atsisakyti porterio per pietus o 
gal jau jis man pradeda per daug patikti paskutinį kartą kai atsiuntė iš 
ORurko buvo nusivadėjęs kaip pamazgos jis kala sau lengvą pinigą jį 
vadina Lariu per Kalėdas atsiuntė tokį apgailėtiną siuntinėlį kaimiš- 
kas pyragas ir butelis gėralo tinkamo tik kiaulėms mėgino nuduot esą 
tai bordo tik nieko negalėjo įkalbėt kad išgertų Dieve įmanytų seiles 
taupytų baimindamasis kad gaus galą iš troškulio o gal padaryti keletą 
kvėpavimo pratimų įdomu ar ta priemonė nuo riebalų ko verta galiu 
padauginti liesos dabar nelabai madingos keliaraiščius tiek gero dar 
turiu pora violetinių kuriuos šiandien buvau užsimovusi tai viskas ką 
jis nupirko iš pirmo gauto čekio o ne dar tas veido losjonas vakar 
pabaigiau nuo jo oda buvo kaip nauja aš jam vis kartojau užsakyk toj 
pačioj vietoj tik nepamiršk vienas Dievas težino ar nupirko po visko 
ką jam pasakiau šiaip ar taip atskirsiu iš buteliuko 0 jei ne matyt teks 
praustis myžalais veikia kaip jautienos nuoviras arba vištienos sulti- 
nys su trupučiu apoponakso bei žibučių pamaniau kad ji pradeda pa- 
mažu šiurkštėti ir senti apatinė oda daug švelnesnė kur nusilupo nuo 
piršto kai nusideginau gaila kad ne visa tokia ir keturias pigias nosi- 
naites iš viso už 6 šil aišku šiam pasauly be stiliaus niekaip viskas tik 
maistui ir nuomai kai tik gaunu ką tuoj švaistau sakyčiau gražiu stiliu- 
mi esu pasirengusi subert visą saują arbatžolių į arbatinuką kai seikėju 
ir košiu net jei nusiperku porą senų batų ar tau patinka šie nauji bate- 
liai taip kiek kainavo aš visai neturiu drabužių rudas kostiumėlis sijo- 
nas megztinis ir vienas valykloj 3 ką tai reiškia bet kuriai moteriai 
apkarpyk seną skrybėlę aplopyk kitą vyrai į tave nežiūrės o moterys 
ims lipti ant kojų nes matys kad neturi vyro o dar viskas taip brangsta 

kiekvieną dieną man liko 4 gyvenimo metai iki 35 ne kiekgi man iš 
viso bus 33 rugsėjį ar ne juk taip na o tarkime toji misis Gelbrait ji 
daug vyresnė už mane mačiau ją vaikščiodama praėjusią savaitę jos 
grožis pradeda vysti buvo graži moteris puikūs plaukai iki pat juos- 
mens atmesdavo juos atgal štai taip kaip Kiti Oši Grantemo gatvėj las 
dalykas kiekvieną rytą pažvelgdavau per gatvę ir žiūrėdavau kaip ji 
šukuoja juos lyg būtų tuo žavėjusis ji mėgavosi tuo gaila kad su ja 
susipažinau tik dieną prieš mums išvažiuojant 0 toji misis Lengtri" 
Džersio Lelija kurią buvo įsimylėjęs Velso princas man rodos jis kaip 
pirmas gatvėj sutiktas vyras tik tiek kad turi karališką titulą visi jie 
vienodi tik norėčiau pabandyt su juodaodžiu buvo graži ir sulaukusi 
kiek 45 pasakojo kažkokią juokingą istoriją apie pavydų seną vyrą ir 
ką ten ji ir peilį austrėms atidarinėt jis išvažiavo ne liepė jai nešioti 
tokį skardinį daiktą o Velso princas taip jis turėjo austrių peilį šitokių 
dalykų negali būt kaip kai kuriose knygose kurias jis man parneša 
Meistro Fransua kažkokio14 kūriniai neva kunigo apie vaiką gimusį 
iš ausies nes jai žarnos iškrito puikus žodis kaip kunigui iš s-ės lyg 
kiekvienas kvailys nežinotų ką tai reiškia man užvis bjauriausias apsi- 
metinėjimas o dar seno niekšo veidas visiems aišku kad tai netiesa ir 
Rubi ir Gražiosios tironės dukart man šitą parnešė pamenu kai priskai- 
čiau iki 50 puslapio iki tos dalies kur ji pakabina jį ant kablio su virve 
ir plaka aišku moteriai nieko gero iš to prikurta nebūtų dalykų esą jis 
geria šampaną iš jos kurpaitės po baliaus kaip kūdikėlis Jėzus ėdžiose 
Inčikore!* Švenčiausiosios Mergelės glėby aišku jokia moteris negali 
susilaukti tokio didelio vaiko kad išimtų iš jos iš pradžių pamaniau gal 
išlindo pro šoną nes kaip ji galėjo nueit ant puoduko kai užsimanyda- 
vo žinoma buvo turtinga dama ji jautėsi gerbiama Jo Karališkoji Di- 
denybė buvo Gibraltare tais metais kai gimiau!“ lažinuosi jis ir ten 
rado lelijų 17 pasodino medį ir pasodino ne vieną savo metu būtų 
galėjęs ir mane pasodinti jeigu būtų šiek tiek paskubėjęs tada manęs 
čia nebūtų dabar jam reikia mesti tą Freeman kur vos keletą varganų 
šilingų išpurto ir eit į kontorą ar kur nors kitur kur gautų nuolatinį 
užmokestį arba į banką kur jį pasodintų į sostą kad visą dieną skai- 
čiuotų pinigus žinoma jam labiau patinka šalinėti namuose taip kad 
nėra kur pasislėpti nuo jo ką planuoji šiandien norėčiau kad jis nors 
pypkę rūkytų kaip tėvas bent įgautų vyriško kvapo arba nuduoda kad 

valkiojas dėl skelbimų o juk galėjo toliau dirbti pas Kafą jei nebūtų 
košės prisiviręs paskui siunčia mane kad viską užglaistyčiau būčiau 
pasistengusi kad jį pakeltų iki valdytojo sykį ar du metė į mane tokį 
mirada'' iš pradžių buvo baisiausiai formalus nuoširdžiai pagarbiai 
misis Blum o aš taip bjauriai jaučiausi su ta sena nudrengta suknele 
pamečiau dirželį be jokios dekoltė bet jos vėl ateina į madą pirkau ją 
paprasčiausiai tam kad suteikčiau jam malonumą iš apdailos buvo ma- 
tyti kad nieko gero gaila kad persigalvojau ir nenuėjau pas Todą Bern- 
są kaip pati pasakiau o į Ly ji buvo visai kaip ta krautuvė atsitiktinių 
daiktų išpardavimas daugybė šlamšto man bjaurios tos brangios par- 
duotuvės nervina bet niekas nesiutina manęs taip kaip tai jog jis taria- 
si daug išmanąs apie moters drabužius ir maisto ruošimą meta viską 
ką gali pasiekti nuo lentynos į puodą jei tik klausyčiau jo patarimų 
kad ir kokią prakeiktą skrybėlę užsidedu ar ji man tinka taip šita gerai 
dėkis o toji kaip vestuvinis šakotis styro iškilusi per visą mylią virš 
galvos o jis sakė kad tinka o kita kaip puodo dangtis nusvirus iki pat 
nugaros kaip ant žarijų dėl tos pardavėjos Graftono gatvės parduotu- 
vėj padariau klaidą kad atsivedžiau jį kartu o ji įžūli kokių reta kvailai 
šypsosi ir sako bijau kad per mus jam tiek vargo o kam tuomet ji ten 
reikalinga taip į ją pažvelgiau kad viskas iš galvos išdulkėjo taip jis 
buvo baisiai formalus ir nieko nuostabaus bet pasikeitė kai antrąkart 
pažvelgė Poldis kietakaktis kaip visada grynas vargas bet aš pastebė- 
jau kad jis tiesiog ryja akimis mano krūtinę kai atsistojo man atidaryti 
durų šiaip ar taip labai gražiai pasielgė palydėdamas mane man labai 
gaila misis Blum patikėkit ne ypač pabrėžtinai pirmą kartą po to kai jį 
įžeidė o aš mat laikoma jo žmona tik šyptelėjau žinau mano krūtinė 
buvo atkišta priekin štai taip prie durų kai jis pasakė man labai gaila ir 
aš tikra tau taip ir buvo 

taip manau jie pasidarė truputį stangresni šitaip jo čiulpiami taip 
ilgai kad pati užsimaniau papukais juos vadina nesusilaikiau nesusi- 
juokus taip nuo to kad ir kaip būtų vos prisilies ir spenelis sustandėja 
tegu ir toliau taip daro o aš gersiu kiaušinius suplaktus su marsala kad 
jie papilnėtų dėl jo įdomu kas tos visos venos ir panašiai kažin kaip tai 
padaryta 2 tokie patys jei gimsta dvynukai manoma kad tai įkūnija 
grožį štai taip viršuj kaip tų statulų muziejuj vien neva dengia jį ranka 
kuo jos jau tokios gražios žinoma palyginti kaip atrodo vyras su dviem 

pilnais maišais o dar tas daiktas nukaręs arba styrantis priešais tave 
kaip pakabas skrybėlėms nieko nuostabaus kad jį pridengia kopūstla- 
piu moteris tai grožis savaime aišku pripažinta jis sakė kad galėčiau 
pozuoti paveikslui nuoga vienam turtingam jaunuoliui iš Holis gatvės 
kai neteko darbo pas Hylį o aš pardavinėjau drabužius ir barškinau 
kavos rūmuose ar būčiau panaši į nimfos maudymąsi palaidais plau- 
kais taip tik jaunesnė 0 gal aš truputį panaši į tą šlykščią kalę jo ispa- 
niškoj nuotraukoj tos nimfos ar jos vaikščiojo maždaug taip aš jo pa- 
klausiau tas pasibjaurėtinas Kamerono kalnėnas!š prie mėsos turgaus 
arba anas vargšelis raudona galva už medžio kur anksčiau buvo žuvies 
skulptūra kai ėjau pro šalį apsimetė kad šlapinasi atsisukęs tiesiai į 
mane kad matyčiau pakėlęs savo sijonėlį pačios Karalienės pulkas šauni 
buvo šutvė gerai kad Sario pulkas pakeitė juos jie visada mėgina tau 
parodyt kone kaskart kai eidavau pro vyrų tualetą prie Harketo gat- 
vės tyčia kad pamėgintų tai vienas tai kitas norėdavo pamatyt mano 
akis lyg tai būtų 1 iš 7 pasaulio stebuklų o ir tų bjaurių vietų dvokas tą 
vakarą kai grįžau su Poldžiu namo po vakarėlio pas Kamerfordus apel- 
sinai ir limonadas veikia maloniai ir varo šlapimą užėjau į 1 iš jų O 
buvo taip speiguota kad negalėjau išlaikyti kada tai buvo 93iais kana- 
las buvo užšalęs taip keli mėnesiai po'? gaila galėjo pasitaikyt kokia 
pora kameroniečių pamatytų mane pritūpusią vyrų įstaigoj meade- 
ro? mėginau jį nupiešti paskui sudraskiau kaip sardelė ar kas nors 
panašaus stebiuosi kaip jie vaikšto ir nebijo kad gaus spyrį ar trinkte- 
lės kas ar panašiai ton vieton o tas žodis metam kažkaip ir kosės o jis 
aišku kaip pradės apie reinkarnaciją tokiais žodžiais kad liežuvį gali 
nusilaužt niekad nepaaiškins paprastai taip kad žmogus suprastum 
paskui ima ir pridegina keptuvės dugną viskas dėl jo Inksto šitas ne 
taip stipriai štai čia dar yra jo dantų žymė kur bandė įkąst man į spe- 
nelį net surikau argi; jie ne pabaisos daro kad skaudėtų mano krūtinė 
buvo pilna su Mili būtų užtekę dviem kodėl gi jis pasakė kad gaučiau 
svarą per savaitę žindydama pamenu visa taip pritvinko rytą kai tas 
delikačios išvaizdos studentas kuris buvo apsistojęs nr 28 pas Sitronus 
Penrouzas vos nepamatė pro langą manęs besiprausiančios tik spėjau 
kilstelėti aukštyn rankšluostį prie veido štai kaip jis studentavo skau- 
dėjo kai mėginau atjunkyti paskui jis pakvietė daktarą Breidį kad išra- 
šytų man Beladonos jam teko čiulpt juos mat buvo tokie kieti sakė 


360 


PENFLOPĖ 


kad saldesnis 1r tirštesnis už karvės paskui norėjo mane melžt į arbatą 
na reikia pasakyt jis peržengia visas ribas kas nors turėtų jį pažaboti 
ak jei tik galėčiau prisimint nors pusę tokių dalykų ir parašyti knygą 
apie tai Meistro Poldžio raštai taip dabar oda daug švelnesnė kokią 
valandą buvo su jais esu tikra pažiūrėjau į laikrodį lyg kokį didelį 
kūdikį laikiau jie nori viską į burną visas malonumas kurį vyrai gauna 
iš moters aš juntu jo burną o Dieve reikia išsitiesti aš taip norėčiau 
kad jisai būtų šalia arba kas nors kad galėčiau duoti valią jausmams ir 
vėl pabaigt šitaip iki galo jaučiu viskas liepsnoja many arba jei galė- 
čiau tai susapnuot kai jis privertė mane pabaigti 24 kartą kuteno pirš- 
tu iš užpakalio aš baiginėjau kokias 5 minutes apsivijusi kojom paskui 
turėjau jį stipriai suspaust glėby o Dieve man norėjosi šaukt visokiau- 
sius dalykus pist arba šikt bet ką tiktai kad neatrodyčiau bjauriai be to 
dar linijos iš įtampos kas žino kaip jis būtų į tai pažiūrėjęs reikia mo- 
kėti apsieiti su vyrais ne visi tokie kaip jis ačiū Dievui kai kuriems 
patinka kai tu labai subtili tai darydama pastebėjau skirtumą jis tuo 
metu nekalba nutaisiau tą pačią akių išraišką plaukai besivoliojant 
kiek išsileido liežuvis iškištas tarp lūpų į jį tą pašėlusį gyvulį ketvirta- 
dienis penktadienis viena šeštadienis dvi sekmadienis trys o Dieve neiš- 
lauksiu iki pirmadienio 

kaip dideli milžinai vanduo tik kunkuliuoja ir trykšta į visas puses per 
juos kaip Meilės senos saldžios daaainos pabaiga vargšai vyrai visą 
naktį pluša atskirti nuo žmonų ir šeimų prie kepinančių mechanizmų 
šiandien buvo taip tvanku gerai kad sudeginau pusę tų senų Freema- 
nų ir Photo bits palieka daiktus kaip papuola išmėto visur jis darosi 
labai nerūpestingas o kas liko išmečiau į klozetą rytoj liepsiu jam kad 
man supjaustytų juos nes gulės visus ateinančius metus gautumėm ke- 
letą pensų klausinėjo kur praėjusio sausio laikraštis ir tie seni paltai 
juos aš iššveičiau lauk iš prieškambario nuo jų tik dar karščiau nulijo 
toks mielas gaivinantis lietutis vos man numigus dėl grožio maniau 
kad bus toks kaip Gibraltare dievuliau koks ten buvo karštis paskui 
pakilo toks levantinas2! tamsu kaip naktį ir spindi uolos iškilusios aukš- 
tyn lyg didelis milžinas palyginti su jų 3 Uolų kalnu?* jie mano jis 
toks aukštas tai šen tai ten raudoni sargybiniai tuopos visi įkaitę iki 
baltumo ir tinkleliai nuo moskitų ir lietaus vandens kvapas cisternose 

žiūri į saulę be perstojo svilina išblukino mano gražiąją suknelę kurią 
tėvo draugė misis Stenhoup atsiuntė man iš Bon Maršė Paryžiuje kaip 
gaila mano brangiausia Dogerina?* parašė ji buvo labai miela koks gi 
buvo jos antrasis vardas atvirukas tik kad praneščiau tau jog išsiun- 
čiau mažytę dovanėlę ką tik išsimaudžiau malonioje karštoje vonioje 
1r dabar jaučiuosi toks švarus šunelis jai patiko tas vogeris“* vadino jį 
vogeriu kažin ką duotų kad galėtų vėl sugrįžti į Gibą ir išgirsti tave 
dainuojančią senajame Madride ar Laukimą Konkonė?? taip vadino 
tuos pratimus jis man nupirko tokį naujamadišką nesupratau to žo- 
džio šaliką įdomus daiktas bet plyšta dėl menkiausio nieko vis dėlto 
man jie gražūs ar ne visuomet prisiminsiu tas mūsų žavingas arbatėles 
nuostabūs smulkių vynuogių paplotėliai ir aviečių vafliai dievinu juos 
taigi šitaip brangiausia Dogerina būtinai greičiau parašyk širdingi ji 
praleido linkėjimai tavo tėvui taip pat kapitonui Grouvui nuoš tavo 
XXXXX ji visai nebuvo panaši į ištekėjusią tikra mergaitė jis buvo daug 
vyresnis už jos vogerį baisiai jam patikau pamenu prilaikė koja vielą 
kad galėčiau peržengti bulių kautynėse La Linėjoj tąsyk matadoras 
Gomezas gavo dovanų buliaus ausį na ir drabužius mums tenka dėvė- 
ti kas juos ir išgalvojo pamėgink įkopti į Kilini kalvą paskui pavyz- 
džiui tame piknike visa suveržta korsetu nieko su tokiu nepadarysi 
minioje nei pabėgsi nei šalin atšoksi štai kodėl išsigandau kai tasai 
perpykęs senas Bulius pradėjo pulti banderillos?* su juostomis ir tais 2 
daiktais skrybėlėse o tie gyvuliai vyrai šaukia bravo toro aišku mote- 
rys irgi ne geresnės su puikiais baltais mantillas*? paleidžia visus vidu- 
rius tiems vargšams arkliams gyvenime apie tokius dalykus nesu gir- 
dėjusi taip jis kone plyšdavo juokais žiūrėdamas į mane kai vaidinau 
amsintį šunį Belo skersgatvy vargšas gyvulys sirgo kas jiems atsitiko 
tikriausiai jau seniai negyvi abu prisimeni viska kaip per miglą pasi- 
junti tokia sena žinoma aš kepiau tuos paplotėlius tada turėjau viską 
tarnaitę Esterą su ja lygindavome plaukus mano buvo tankesni ji pa- 
rodė man kaip juos nugaroj sutvarkyt kai pakeli ir dar kažką kaip 
plaukų giją surišti mazgu viena ranka mes buvome kaip pusseserės 
kiek man tuomet buvo metų tą naktį kai kilo audra miegojau jos lovoj 
apsikabino mane abiem rankom paskui rytą mušėmės pagalvėmis na 
ir smagumėlis jis stebėdavo mane kai tik pasitaikydavo proga prie 
orkestro Alamedos alėjoj buvau su tėvu ir kapitonu Grouvu iš pradžių 

pažvelgiau aukštyn į bažnyčią paskui į langus tada žemyn ir mūsų 
akys susitiko aš pasijutau lyg adatėlėmis dursčiojama man akys nušvi- 
to paskui pamenu pažvelgiau į veidrodį ir vos save pažinau taip pasi- 
keičiau oda nuostabi nuo saulės dėl to jaudulio kaip rožė nesumer- 
kiau tąnakt akių būtų negražu jos atžvilgiu bet galėjau laiku sustot ji 
davė man paskaityti Mėnulio akmenį2š tai buvo mano pirmoji Vilki 
Kolinzo knyga Yst Lin aš skaičiau ir Ešlidato šešėlį misis Henri Vud 
Henrį Danbarą parašytą anos moters paskui paskolinau jam su Mal- 
vio nuotrauka kad pamatytų jog nesu be ir lordo Litono Judžiną Era- 
mą jis man davė Moli bon?? autorė misis Hungerford vien dėl to kad 
toks pavadinimas nemėgstu knygų kai pavadinime kokia nors Moli 
tarkim ana kur jis man atnešė apie vieną tokią iš Flandrijos*? pasilei- 
dėlė kniaukdavo iš krautuvių viską kas po ranka pakliūdavo vilną šilką 
jardais pernelyg sunkia antklode esu užsiklojusi šitaip geriau neturiu 
nė vienų padorių naktinių marškinių šitie vis susigarankščiuoja po 
manim o dar su savo kvailystėm taip geriau tiesiog tirpdavau tuomet 
iš karščio baltiniai kiaurai permirkę prakaitu ant kėdės sulindo tarp 
užpakalio pusikių kai atsistojau buvo tokios riebutės kietos kai at- 
sistojau pažiūrėti ant sofos pagalvėlių ir pasikėliau drabužius o tie 
vabalai naktį tiesiog tonom ir moskitų tinkleliai negalėjau perskaityti 
nė vienos eilutės Dieve kaip seniai atrodo ištisi šimtmečiai aišku jie 
niekad negrįžo ji deramai neužrašė savo adreso turbūt pastebėjo savo 
vogerį visi visąlaik išvažiuodavo tik ne mes pamenu tą dieną banguoja 
valtys su aukštais pirmagaliais supasi laivo kvapas Karininkų unifor- 
mos gavę leidimą į krantą man jūros liga jis nieko nesakė buvo labai 
rimtas buvau apsiavusi aukštai susagstomus batus mano sijonas plaz- 
dėjo jis pabučiavo mane šešis ar septynis kartus ar aš neverkiau taip 
atrodo verkiau ar beveik man drebėjo lūpos tariant sudie ji buvo pasi- 
puošusi žavingu kelioniniu ypatingos mėlynos spalvos šaliu viena jo 
pusė atrodė labai neįprastai buvo nepaprastai gražus pasidarė taip vel- 
niškai liūdna kai jie išvažiavo beveik planavau pabėgti kvailė kur nors 
nuo viso to niekad nenustygstam ten kur esam tėvas ar teta ar vedy- 
bos lauki visada lauki kad atveeestų paaaas tave lauki tačiau neeesku- 
ba jis čia jų prakeiktos patrankos šaudo griaudžia išstatytos visur kur 
pakliuvo ypač per Karalienės gimimo dieną viskas lekia į visas puses 
jei neatidarai langų kai generolas Ulisas Grantas?! kas jis toks buvo ir 

ką padarė atrodo buvo kažkoks didelis šašas išsilaipino iš laivo ir se- 
nasis Spreigas konsulas kuris ten buvo dar prieš potvynį išsipuošęs varg- 
šelis juk gedėjo sūnaus o dar signalas keltis rytą būgnų dundesys ir 
bedaliai vargšai jaunuoliai kareiviūkščiai šmirinėja aplink su daviniais 
prismardina labiau nei ilgabarzdžiai žydai su savo dželibais** ir levitų 
draugija ir atšaukimo signalas patrankos šūvis raginantis grįžti už sie- 
nų ir sargybos viršininkas marširuoja su raktais rakina vartus ir dūd- 
maišiai ir tik kapitonas Grouvas ir tėvas kalba apie Rorkers Drift mūšį 
Plevną serą Garnetą Volslį ir Gordoną prie Chartumo pridegdavau 
jiems pypkes kiekvieną kartą kai išeidavo prigėrę senas velnias su sa- 
vo grogu ant palangės pagauk jį gyvenime nepaliks nė lašo krapšto 
nosį galvoja kokią čia nešvankią istoriją paporinti kur nors kampe bet 
niekada neužmiršdavo kai ten būdavau išsiunčia mane kokiu preteks- 
tu iš kambario berdamas komplimentus o kalba aišku tas Bušmilso 
viskis taip pat elgtųsi su bet kuria jam pasitaikiusia moterim man ro- 
dos jis senų seniausiai mirė stipriai užgėręs dienos kaip metai jokia 
gyva dvasia nė laiškelio neparašo nebent keletas tų kur pasiunčiau 
pati sau tiesiog pridėjau popieriaus gabalėlių taip nuobodu būdavo 
kartais nors imk nagais draskytis kai klausydavausi seno vienaakio 
arabo su asilišku instrumentu traukiančio ia 1a aia komplimentai jūsų 
asiliškam bliovimui taip pat nuobodu kaip ir dabar rankas nusvarinu- 
si žiūriu per langą ar nematyti kokio malonaus jaunuolio kad ir tam 
name priešais tasai medicinos studentas Holis gatvėje kuris krito į akį 
slaugei kai moviausi pirštines ir dėjausi skrybėlę prie lango norėdama 
parodyti kad išeinu visai nesuprato ką noriu pasakyt argi ne bukagal- 
viai niekad nesupranta ką sakai net jei išspausdintum jiems ant dide- 
lio plakato net jeigu du kartus paduotumei paspaust jiems kairę ranką 
jis irgi nepažino manęs kai mažumą susiraukiau pamačiusi jį prie Vest- 
land gatvės koplyčios kur suteka visas jų didis protas norėčiau perprasti 
tą pilkąją smegenų medžiagą visa ji jų uodegoj jei paklausite manęs tie 
kaimo sukčiai Miesto herbe proto turėjo daug mažiau nei jaučiai ir 
karvės kurių mėsą jie pardavinėjo ir anglininko skambutis to triukš- 
madario šunsnukio bandė mane apgaut ištraukia iš skrybėlės ne tą 
sąskaitą o jau kokios letenos ir puodus keptuves arbatinukus pataisyti 
ar neturit įskilusių butelių vargšui žmogeliui ir jokių lankytojų nei 
pašto nieko išskyrus jo čekius arba koks nors reklaminis skelbimas 

kaip tas stebukladario atsiuntė jam su kreipiniu brangi Ponia tiktai jo 
laiškas ir atvirukas nuo Mili šį rytą matai ji parašė jam laišką nuo ko 
aš gavau paskutinį laišką o misis Dven ir kas jai dabar šovė galvon 
parašė po šitiek metų norėdama sužinoti manąją pisto madrileno?? 
receptą Flui Dilen nuo to laiko kai rašė kad ištekėjo už labai turtingo 
architekto jei tikėčiau viskuo ką girdžiu vila su aštuoniais kambariais 
jos tėvas baisiai malonus žmogus buvo beveik septyniasdešimties visa- 
da geros nuotaikos nagi mis Tvydi ir mis Gilespi štai pajaninas jis 
turėjo ir kalto sidabro servizą kavai ant raudonmedžio padėklo pas- 
kui numirė taip toli man bjaurūs žmonės kurie pristoja su savo liūd- 
nom istorijom kiekvienas turi savo rūpesčių vargšelė Nensi Bleik prieš 
mėnesį numirė nuo ūmaus plaučių uždegimo bet aš jos nepažinojau 
taip gerai tiek kad buvo daugiau Flui draugė nei mano tai nuobodybė 
atsakinėti jis visada pasakoja man ne apie tai neužsičiaupdamas tar- 
tum rėžtų kokią kalbą jums didelė netektis užuojauta nuolatos darau 
tą klaidą nomuoti su o tikiuosi kitą kartą jis parašys man ilgesnį laišką 
jei tik aš jam patinku ačiū Aukščiausiajam kad turiu tą kuris man gali 
suteikti ko labiausiai norėjau paguodė man truputį širdį juk nėra jo- 
kių šansų šičia ne taip kaip senais laikais aš taip trokštu kad kas nors 
parašytų man meilės laišką tasai jo buvo nelabai pasakiau jam kad gali 
rašyt ką tik panorės visada tavo Hju Boilenas senajame Madride kvai- 
los tos moterys tiki ak meilė dūsauja** dėl to aš sriūbauju vis o jeigu 
taip parašė turėtų būti krislas teisybės tiesa ar ne bet šito kupina visa 
diena ir gyvenimas visada kas nors apie ką verta galvot kiekvieną aki- 
mirką ir viskas ką regi aplinkui kaip naujas pasaulis aš galėčiau atsa- 
kyti lovoj kad jis trumpam įsivaizduotų mane tik kelis žodžius ne kaip 
tie ilgi laiškai subraukyti skersai išilgai kuriuos Eti Dilen rašydavo 
tam vyrukui jis dirbo kažkuo keturiuose teismuose paskui ją metė iš 
parankinės laiškų knygos moterims kai pasiūliau jai parašyti keletą 
paprastų žodžių būtų galėjęs perprasti juos ir šiaip ir anaip nereikia 
perne pernelyg skubėti su tokiu pat atvirumu didžiausia žemiška lai- 
mė atsakyti kai peršasi džentelmenas dievuliau nieko daugiau ir ne- 
reikia viskas jiems labai gerai bet jeigu esi moteris kai tik pasensi gali 
tave lengvai nuspriegt išmest į patį pelenų dėžutės dugną 

pirmasis buvo nuo Malvio gulėjau lovoj tąryt ir misis Rubio atnešė 
jį kartu su kava ji atsistojo ten ir stovėjo paprašiau jos paduot ir paro- 

džiau į juos negalėjau prisiminti to žodžio segtukus plaukams kad ati- 
daryčiau jį su horguilla'** nepaslaugi senė O jis jai priešais pat nosį 
dirbtinių plaukų sruoga tokia tuščiagarbiška išvaizda negraži lyg jai 
būtų maždaug 80 ar 100 veidas vienos raukšlės ir tas religinis tironiš- 
kumas nes niekad negalėjo suvirškinti kad Atlanto laivynas turi pusę 
viso pasaulio laivų ir britų vėliava plevėsuoja virš visų jos carabine- 
ros?“ nes 4 girti anglų jūreiviai?? atėmė iš jų tą uolą ir todėl kad perne- 
lyg dažnai nevaikščiojau į mišias Santa Marijoj kad jai įtikčiau apsivy- 
niojusi tuo šaliu nebent kai būdavo kokios jungtuvės ir visokios jos 
istorijos apie šventųjų stebuklus ir juoda švenčiausioji mergelė sidab- 
rine suknele ir saulė 3 kartus šoka Velykų Sekmadienio rytą o kai 
kunigas ėjo su skambučiu pro šalį nešdamas paskutinį sakralumą?š 
meldėsi už jo Majestad?? jūsų gerbėjas pasirašė aš vos nepašokau iš 
džiaugsmo norėjau pakalbinti jį kai pamačiau krautuvės vitrinoj kad 
seka man iš paskos Kale Real gatve jis vos prisilietė prie manęs praei- 
damas nė nepagalvojau kad jis parašys ir paskirs pasimatymą užkišau 
už korsažo nešiojausi visą dieną vis skaitydama kiekvienoj užkampėj 
kol tėvas muštravo kareivius kad atspėčiau iš rašysenos arba ženklų 
kalbos pamenu dainavau ar įsisegsiu baltą rožę ir norėjau paskubinti 
tą seną kvailą laikrodį kad priartėtų toji valanda jis buvo pirmasis 
mane pabučiavęs vyras prie Maurų sienos kai mano mylimasis dar 
berniukas nė nenutuokiau ką reiškia bučiuotis kol jis neįkišo savo lie- 
žuvio man į burną jo burna buvo saldi jauna kelissyk pakėliau aukštyn 
kelį liesdama jį kad įsitikinčiau kaip ką aš jam pasakiau dėl juoko esu 
susižadėjusi su ispanų aristokrato sūnumi pavarde Don Migelis de la 
Flora ir jis patikėjo kad aš po 3 metų turiu už jo ištekėt daug tiesos 
pasakoma juokais štai gėlė kuri pražysta paryčiais keletą dalykų jam 
pasakiau apie save nemeluodama tiesiog kad galėtų vaizduotis ispanų 
merginų jis nemėgo man rodos kažkokia jo nepanorėjo aš sujaudinau 
jį ir jis man ant krūtinės suglamžė visas gėles kurias atnešė nemokėjo 
suskaičiuoti pesetų ir peragordų kol jo neišmokiau sakėsi kilęs iš Ka- 
pokvino prie Blekvoterio*? bet susitikimas buvo per trumpas tuomet 
dieną prieš jam išvažiuojant gegužę taip buvo gegužė kai gimė Ispani- 
jos sosto paveldėtojas aš visada tokia pavasarį norėčiau turėti po nau- 
ją vyruką kasmet tenai pačiam viršuj po ta uolos patranka netoli Oha- 
ros bokšto pasakiau jam kad į jį trenkė žaibas ir viską apie tas senas 

Barbario beždžiones kurias pasiuntė į Klafamą lakstė be uodegų de- 
monstruodamos ką turi viena kitai ant nugaros misis Rubio*! sakė jog 
patelė tai tikra senosios uolos skorpionė vogė iš Inso fermos viščiukus 
ir laidė akmenimis jei prieidavai arčiau jis žiūrėjo į mane buvau apsi- 
vilkus baltą palaidinukę atvirą prieky kad padrąsinčiau jį tik tiek kiek 
galėjau kad nebūtų pernelyg atvira jie kaip tik buvo pradėję apvalėti 
pasakiau kad pavargau mes prigulėm po kėniu laukymėj atokioj vie- 
toj turbūt tai aukščiausia uola iš visų požeminiai urvai kazematai bai- 
siosios uolų nuolaužos ir Sen Mikelės grota su ledo varvekliais ar kaip 
juos vadina nukarusiais žemyn ir kopėčiomis visi mano bateliai aplipę 
purvu esu tikra šiuo keliu beždžionės ir nukeliauja po jūra į Afriką“? 
kai numiršta laivai toli toli kaip žaislai tai Maltos laivas plaukė taip 
jūra ir dangus galėjai daryt ką nori gulėt amžinai jis glamonėjo juos 
per drabužius jiems tai patinka jų apvalumas buvau palinkusi virš jo 
su balta ryžių šiaudelių skrybėlaite kad neatrodytų tokia nauja iš kai- 
rės mano veidas gražiausias mano palaidinė praskleista jam paskutinę 
dieną jis vilkėjo tokius permatomus marškinius įžiūrėjau jo rausvą 
krūtinę jis norėjo prisiglausti prie manosios savąja bet aš jam neleidau 
baisiai nusiminė pirmiausia baiminausi niekada nežinai gal džiova ar- 
ba paliks mane su vaiku embarazada“* senoji tarnaitė Inesa sakė man 
kad net ir lašo užtektų jei patektų į vidų kai pamėginau su Bananu bet 
baiminausi kad jis gali nulūžti ir likti kur nors many taip nes sykį 
išėmė iš vienos moters kažką panašaus buvo ten keletą metų aplipusį 
kalkėmis visi jie kaip pašėlę trokšta patekti ten iš kur atėjo jiems visad 
atrodo kad dar nepakankamai giliai paskui tu jiems nebereikalinga iki 
kito karto taip nes ten visada toks nuostabus pojūtis taip švelnu kaip 
mes pabaigėm taip o taip aš pasistengiau kad jis pabaigtų į mano no- 
sinaitę dėdamasi jog nesu susijaudinus bet praskėčiau kojas neleidau 
čiupinėt savęs po apatinuku nes mano sijonas buvo prasegamas šone 
iškankinau jį taip kad vos galo negavo iš pradžių kutenau jį man pa- 
tikdavo erzint tą šunį viešbuty hrrrr auvauvau užmerkė akis ir paukš- 
tis praskrido virš mūsų jis buvo neryžtingas bet man vis tiek patiko 
kad jam tai patinka dejonės kaip tą rytą kai priverčiau jį truputį pa- 
rausti kai štai taip pasilenkiau virš jo atsagsčiau ištraukiau atsmau- 
kiau odelę buvo tartum su akim tie vyrai vienos Sagos nuo juosmens 
ne toje pusėje Moli brangioji jis pavadino mane koks buvo jo vardas 

Džekas Džo Haris Malvis ar ne taip man rodos leitenantas gan šviesių 
plaukų balsas visuomet besijuokiantis taigi aš pasiekiau kaiptenvadi- 
na viskas buvo kaiptenvadina turėjo ūsus sakė sugrįšiąs Dieve atrodo 
lyg vakar būtų buvę pas mane o jeigu būsiu ištekėjus jis taip padarys 
man ir aš jam prižadėjau taip prisiekiu dabar leisčiau jam užgult iškart 
galbūt jis miręs ar užmuštas o gal Kapitonas ar admirolas jau beveik 
20 metų jei pasakyčiau po kėniu žinotų jei prieitų prie manęs iš nuga- 
ros ir uždengtų delnais akis kad atspėčiau kas tikriausiai pažinčiau jį 
jis dar jaunas apie 40 galimas daiktas vedęs kokią merginą iš to juodo 
vandens ir visiškai pasikeitęs jie visi pasikeičia daug silpnesnio cha- 
rakterio nei moterys ji nė nenutuokia ką aš išdarinėjau su jos mylimu 
vyru kai jis dar net nesapnavo jos be to dienos vidury galima sakyti 
viso pasaulio akivaizdoj galima būtų apie tai parašyt straipsnį į Chro- 
nicle buvau kiek pašėlusi kai pripučiau seną maišelį nuo sausainių kur 
pirkom Benadi Bros ir susprogdinau Dieve tai buvo bum suklykė slan- 
kos ir balandžiai grįžome atgal tuo pačiu keliu kaip ir atėjom per vi- 
durinę kalvą apeidami seną sargybos namą ir žydų kapines apsimes- 
dami jog skaitome hebrajiškai ant jų aš norėjau pašaudyt iš jo pistole- 
to bet jis pasakė kad neturi nežinojo ką galvot apie mane kepurė su 
snapeliu vis pakreipdavo į šoną vos ištiesindavau HMS Calypso su- 
pau savo skrybėlaitę tasai senas Vyskupas sakė nuo altoriaus ilgą pa- 
mokslą apie tauresnę moters paskirtį apie merginas dabar važinėjan- 
čias dviračiais ir nešiojančias kepures su snapeliais ir apie naujas mo- 
teriškas sportines kelnes blumeres Dieve duok jam proto o man daugiau 
pinigų turbūt jas taip pavadino jo garbei niekada nemaniau kad mano 
pavardė bus Blum rašydavau ją spausdintinėmis raidėmis norėdama pa- 
žiūrėti kaip atrodys ant vizitinės kortelės arba treniruodavausi mėsi- 
ninkui dėkinga M Blum kvepianti medum ponia Blum man sakydavo 
Džosi kai ištekėjau už jo na vis tiek geriau nei Bryn ar Brigs nubrigs 
arba tos baisios pavardės su sėdyne ponia Ramsėdynoi arba kokia 
kitokia sėdyne dėl Malvi irgi neinu iš proto bet tarkime išsiskirčiau su 
juo misis Boilen mano motina kad ir kas ji buvo galėjo man duot 
gražesnį vardą Dievas regi panašų į savo tokį gražų Lunita Laredo 
kiek buvo džiaugsmo kai bėgiojome Viliso keliu į Juerep ragą vin- 
giuojantį užuolankom anapus Džersio jie kratėsi ir šokčiojo po mano 
palaidinuke kaip dabar mažučiai Mili kai ji bėga laiptais aukštyn man 

patikdavo žiūrėti žemyn į juos šokinėdavau tarp pipirmedžių ir sidab- 
rinių tuopų plėšydama lapus ir mėtydama į jį jis išvyko į Indiją žadėjo 
man rašyti tiems vyrams tenka trenktis iš vieno pasaulio krašto į kitą 
o ko jiems tikėtis apkabinti moterį sykį ar du ir tiek nors išplaukę juk 
gali kur nors nuskęsti arba išlėkti į orą tą sekmadienio rytą užkopiau 
ant Vindmilo kalvos su vaizdu į lygumas paėmiau kapitono Rubio jis 
jau buvo miręs žiūronus tokius kaip to sargybinio jis sakė paimsiąs 
vieną ar du iš laivo vilkėjau suknelę iš Bon Maršė Paryžiuje ir koralinį 
vėrinį sąsiauris žibėjo beveik įžiūrėjau Maroką Tanžero įlanką baltą ir 
Atlaso kalną su snieguota viršūne o sąsiauris kaip upė toks skaidrus 
Haris Moli Brangioji galvojau apie jį jūroje visą laiką paskui per mi- 
šias kai mano apatinukas per pakylėjimą ėmė slyst žemyn savaičių 
savaitėm laikiau tą nosinę po pagalve kad jausčiau jo kvapą jokių pa- 
dorių kvepalų negalėjai nusipirkti tame Gibraltare tik tų pigių peau 
despagne kurie tuoj išsivadėdavo ir imdavo labiau dvokti nei kvepėti 
norėjau palikti jam ką nors atminčiai jis padovanojo man gremėzdiš- 
ką Klado žiedą kad mane lydėtų sėkmė atidaviau jį Gardneriui kai jis 
vyko į Pietų Afriką kur būrai nužudė jį su tuo savo karu ir šiltine bet 
jiems vis tiek gerai įkrėtė tarytum jis užtraukė nelaimę kaip opalas ar 
perlas šiaip ar taip turbūt buvo gryno 16 karatų aukso nes labai sunkus 
aš ir dabar regiu jo nuskustą švariai veidą Tutūūūūūūūūūūtut tas trau- 
kinys vėl kaip rauda kadais tom nesugrįšiančiom mielom pražuvu- 
siom dienom užmerkiu akis kvėpuoju lūpos atkištos bučiuoju liūdnas 
žvilgsnis atsimerkiu pianinas kol pasaulį apgaubė migla man bjaurus 
tas bėmig atskrieja meilės saldi ddaaaaaaaina išdainuosiu visu balsu 
kai vėl atsistosiu prieš rampos šviesas Ketlin Karni ir jos cyplių būrys 
mis Šita mis Ta mis Tokia žvirbliaperdžių būrys tik maivosi visur kalba 
apie politiką nors nusimano tiek pat kiek mano sėdynė bet kam pasi- 
ryžusios kad tik pasirodytų bent truputėlį įdomesnės airių namudės 
gražuolės aš kareivio duktė taigi o jūs kieno batsiuvių ar smuklininkų 
atleiskite karieta pamaniau kad jūs karutis kristų aukštielninkos ir ko- 
jas pakratytų jei kada joms nusišypsotų laimė pereiti per Alamedą 
įsikabinus į parankę karininkui kaip aš tą vakarą kai koncertavo kari- 
nis orkestras akys tik blizga mano biustas apie kokį joms nesvajot 
aistra Dieve padėk jų vargšėms galvelėms būdama 15 aš žinojau apie 
vyrus ir gyvenimą daugiau nei jos visos žinos sulaukusios 50 jos ne- 

moka sudainuot tokios dainos Gardneris sakė kad nė vienas vyras 
negali pažvelgęs į mano lūpas ir dantis kai taip šypsausi nepagalvot 
apie tai iš pradžių baiminausi kad jam tokiam anglui nepatiks mano 
akcentas tai viskas ką man tėvas paliko be savo Žymių šiaip ar taip aš 
turiu motinos akis ir figūrą jis visada sakydavo kad jie tokie pasipūtė- 
liai kai kurie iš tų chamų O jis buvo visai kitoks atrodė numirs kaip 
jam patiko mano lūpos tegul jos iš pradžių susiranda vyrą į kurį negė- 
da būtų pažiūrėt ir susilaukia dukters tokios kaip mano arba pažiūrė- 
tume ar jos sugebėtų apsukt galvą kokiam piniguočiui kuris gali durt 
pirštu ir išsirinkt bet kurią iš jų kaip Boilenas kad padarytų 4 ar 5 
kartus nepaleisdami vienas kito iš rankų taip pat ir balsą galėjau tapti 
primadona tik kad ištekėjau už jo atskrieja meeeilės sena žemai nu- 
leist smakrą bet ne per daug kad nebūtų dvigubas Mano mylimosios 
pavėsinė per ilga bisui apie griovio supamą sodybą sutemose ir skliau- 
tuotus kambarius taip aš padainuosiu Vėjai pučiantys iš pietų kurią jis 
davė po to choro laiptų triuko aš pakeisiu nėrinius ant savo juodos 
suknelės kad būtų matyti papai ir aš nu taip kaip Dievą myliu nunešiu 
pataisyt didžiąją vėduoklę tegul jos sprogsta iš pavydo man panižta 
skylė visada kai pagalvoju apie jį jaučiu kaip noriu jaučiu kaip dujos 
susikaupė viduj geriau tyliai išleisiu nepažadinti jo O tai vėl apseilės 
juk nusiploviau kiekvieną kūno lopinėlį nugarą pilvą ir šonus jei turė- 
tume nors vonią arba aš savo atskirą kambarį šiaip ar taip norėčiau 
kad jis miegotų atskirai lovoj o tai padeda savo šaltas kojas ant manęs 
nėra vietos net nusiperst Dieve arba nors truputį ant šono piano tyliai 
saaaaa tai tas traukinys toli pianissimo aaaaaal dar viena didaina 
palengvėjo kad ir kur tu būtum dujų nelaikyk kas žino tas kiaulie- 
nos žlėgtainis kurį paskui užgėriau arbata buvo geras esant tokiam 
karščiui jokio blogo kvapo neužuodžiau esu tikra tas keistos išvaizdos 
vyras mėsininko krautuvėj tikras sukčius tikiuosi lempa nerūksta ge- 
riau suodžių į nosį prilįstų negu jis būtų palikęs dujas per naktį Gib- 
raltare niekad negalėdavau ramiai ilsėtis lovoje vis keldavausi pažiū- 
rėti kodėl aš taip velniškai nervinuosi dėl to nors žiemą man tai patin- 
ka lyg būtų kompanija o Dieve ten irgi buvo baisiausiai šalta tą žiemą 
man buvo tik apie dešimt metų ar ne taip aš turėjau didelę lėlę su 
visokiais neįprastais drabužėliais tai aprengdavau ją tai nurengdavau 
nuo kalnų gūsiais pūtė ledinis vėjas nuo kaipgi Nevados siera nevados 

stovėjau prie židinio su trumpučiais marškiniais apsivilkau juos kad 
sušilčiau aš labai mėgdavau šokti su jais po visą kambarį paskui šmurkšt 
atgal į lovą esu tikra kad jaunuolis priešais visą laiką būdavo ten žiūrė- 
davo užsigesinęs šviesą vasarą o aš plikutėlė kaip naujagimis šoku ratu 
man tada labai patikdavo taip vaikščiot nuogai apsišlakstyti prie kriauk- 
lės išsitepti kremu tik kai ateidavo metas naktipuodžio ceremonijai aš 
irgi užgesindavau šviesą taigi tada jau mūsų būdavo 2 sudie mano 
miegui šią naktį vis dėlto tikiuosi jis ketina prasidėt su tais medikais 
išves jį iš kelio pradės įsivaizduoti kad vėl yra jaunas grįžta 4 ryto 
turbūt jei ne daugiau bent pakako mandagumo manęs nepažadinti 
apie ką jie gali plepėt visą naktį švaisto pinigus vis labiau girtėja ge- 
riau gertų vandenį paskui jis pradeda užsakinėti atnešk kiaušinių ar- 
batos Findono menkutės ir karštą apteptą sviestu skrebutį manau ne- 
trukus pamatysim kaip jis sėdi lyg krašto karalius ir pradės mataruoti 
kiaušiny ne tuo šaukštelio galu žemyn aukštyn ir kur jis to išmoko o 
man smagu girdėti kaip jis vieną rytą susvyravo ant laiptų puodeliai 
sutarškėjo ant padėklo paskui žaidžia su kate ji trinasi tau apie kojas 
savo malonumui man įdomu ar ji turi blusų tokia pat netikusi kaip bet 
kokia moteris visada lyžu lažu man bjaurūs jų nagai įdomu ar jos ma- 
to ką nors ko mes nematome įsižiūrėdamos štai taip kaip ji kai tupi 
taip ilgai laiptų viršuje ir klausosi kaip aš visada laukdama o kas per 
vagilė tokią gražutę šviežutę plekšnę buvau nupirkus: manau nupirk- 
siu rytoj truputį žuvies tai yra šiandien jau penktadienis taip ir pada- 
rysiu su baltu padažu ir juodųjų serbentų džemu kaip kadaise bet tik 
ne tie 2 svarų slyvų ir obuolių mišinio stiklainiai Viljamso ir Vudso iš 
Londono ir Niukaslio užtenka dvigubai ilgiau tik dėl tų kaulų man 
šlykštūs unguriai menkės taip nupirksiu gabalą gražios menkės visada 
perku kad užtektų 3 pamirštu šiaip ar taip man įgriso vis ta pati mėsa 
iš Baklio krautuvės nugarinės muštiniai jautienos koja kepsnys su šon- 
kauliais avino sprandinė veršiuko plaučkepeniai jau vien pavadinimo 
užtenka o jeigu sakykime piknikas kiekvienas po 5 šilingus arba tegu 
jis užmoka ir pakviest jam dar kokią nors moterį ką misis Fleming ir 
nuvažiuoti į feri glen ar stroberi beds“* pirmiausia jis imtų apžiūrinėti 
visų arklių kanopas kaip apžiūrinėja laiškus ne ten ne Boilenas taip ir 
keletas sumuštinių su šalta veršiena ir kumpiu tenai stovi maži name- 
liai žemai tarp sąnašų specialiai ten bet pasiutiškai karšta sako jis kad 

ir kaip būtų ne banko atostogos man bjaurios tos besigrūdančios Meri 
En angliadėžės“> išvažiuojančios visai dienai Žolinės pirmadienis irgi 
nelemta diena nieko nuostabaus kad jam įgėlė bitė geriau į pajūrį bet 
jau niekad gyvenime nelipsiu su juo į valtį po to kas nutiko prie Brei 
sakė valtininkui kad moka irkluoti jei kas paklaustų ar jis galėtų daly- 
vauti kliūtinio jojimo aukso taurės lenktynėse atsakytų taip paskui 
jūra pasišiaušė tas senas griozdas pradėjo kraipytis pasviro visu svoriu 
į mano pusę liepė man sukt į dešinę dabar suk į kairę o vandens srau- 
tas liejasi į valtį sunkiasi pro dugną jo irklas vis iššokdavo iš lizdo dar 
laimė kad mes visi nenuskendom jis aišku moka plaukti aš ne jokio 
pavojaus kad ir kas laikykis ramiai su flanelinėm kelnėm norėčiau jas 
nudraskyti nuo jo visų akivaizdoj ir skirti jam ką tasai vadina pėrimu 
kol pajuoduotų ir pamėlynuotų jam tai būtų baisiausiai į naudą tik 
kad tas ilganosis nežinau kas jis toks su tuo gražuoliu Berku iš Miesto 
herbo viešbučio ten buvo šnipinėjo kaip visad prasmuks ten niekas jo 
nelaukia jeigu iškyla koks kivirčas veidas net vemt noris nieko pana- 
šaus į meilę nepajutom vienas kitam tai 1 paguoda įdomu kas ten per 
knyga kurią jis atnešė man Nuodėmės saldybės parašyta aukštuome- 
nės džentelmeno kokia nors dar viena misterio de Koko“* manau kad 
žmonės davė jam tą pravardę nes vaikščiojo su savo vamzdeliu nuo 
vienos moters prie kitos negalėjau net pasikeist savo naujų baltų bate- 
lių visai sugadino sūrus vanduo ir skrybėlaitė kurią buvau užsidėjusi 
su plunksna visai ištaršyta išdarkyta kaip apmaudu ir pikta nes mane 
sujaudino jūros kvapas žinoma sardinės ir karšiai Katalonijos užutėky 
anoj uolos pusėj gražuoliai spindėjo sidabru žvejų krepšiuose senasis 
Luidžis beveik šimto metų kalbama jis kilęs iš Genujos ir tas aukštas 
senas vyrukas su auskarais man nepatinka kai ant vyro reikia ropštis 
kol pasieksi spėju kad jie visi jau seniai mirę ir supuvę be to man 
nepatinka naktį būti vienai tame dideliame barake atrodo teks su tuo 
susitaikyt neatnešiau nė trupučio druskos“? kai atsikėlėm čia ta su- 
maištis muzikos akademiją jis mat ketino įrengti antro aukšto svetai- 
nėj ir varinę plokštelę pakabint arba privatų Blumų viešbutį pasiūlė 
tiesiausias kelias sužlugti kaip anksčiau jo tėvas sužlugo Enise ir visi 
tie planai apie kuriuos jis pasakojo mano tėvui ir man tik aš jį kiaurai 
permačiau pasakojo apie visas gražiąsias vietas kur galėtume nuvyk- 
ti medaus mėnesio Venecija mėnesienoje gondolos ir Komo ežeras 

turėjo vaizdelį iškirptą iš kažkokio laikraščio mandolinos ir žibintai o 
kaip gražu pasakiau bet kokį mano norą jis buvo pasiryžęs nedelsda- 
mas įvykdyti tą pat akimirką ir dar anksčiau nori būti mano ponu tai 
panešk mano uzboną tegu jam duoda bulvinį medalį su ašutų virvele 
už visus tuos jo planus paskui palieka mus čia visai dienai niekada 
nežinai gal koks senis elgeta atsiras prie durų prašydamas duonos 
kriaukšlės pasakodamas savo ilgą istoriją o gal ir valkata įkiš koją tarp- 
durin kad sukliudytų man uždaryti panašus į tą užkietėjusį nusikaltėlį 
kaip jį pavadino Loyds Weekly News 20 metų kalėjime paskui išeina 
ir nužudo senutę dėl pinigų įsivaizduok jo vargšę žmoną ar motiną ar 
kas ji būtų tokio veido kad norisi lėkti šalin už kelių mylių negalėčiau 
ramiai miegot neužsklendusi visų durų ir langų ir nebūdama tikra bet 
būti užrakintai dar blogiau kaip kalėjime arba beprotnamy reikėtų 
juos visus sušaudyt arba devynuodegiu bizūnu šitoks didelis gyvulys 
kaip anas užpuolė vargšę senutę ir nužudė jos lovoje aš jam nupjausty- 
čiau juos taip ir padaryčiau ne todėl kad iš jo būtų daug naudos bet vis 
geriau negu nieko tą naktį buvau tikra kad virtuvėj girdžiu įsilaužėlį 
jis nusileido su marškiniais paėmęs žvakę ir žarsteklį lyg ieškotų pelės 
baltas kaip popierius tiesiog paklaikęs iš baimės tiek triukšmo sukėlė 
lyg tyčia kad ir įsilaužėliai išgirstų tiesą sakant neką ten ir pavogsi 
Dievas regi bet kalbu apie tą jausmą ypač dabar kai Mili išvažiavusi ir 
kas jam šovė galvon pasiuntė ten mergaitę mokytis fotografuoti dėl 
savo senelio užuot pasiuntęs ją į Skerio akademiją ten ji išsimokytų ne 
taip kaip aš viskas ką gavau tik mokykloj bet jis vis tiek ką nors pana- 
šaus padarytų dėl manęs ir Boileno štai kodėl jis tai padarė esu tikra 
šitaip jis visad rezga intrigas ir viską planuoja pastaruoju metu visai 
negalėjau jaustis nevaržoma su ja namuose pirma neužsirakinusi durų 
buvau visa įsitempusi ėjo nepasibeldus tąsyk kai užrėmiau kėde duris 
ėmiau užsimovus pirštinę plautis apačią taip veikia nervus paskui visą 
dieną trūnija kaip poniutė pasodint į stiklinį narvą tegu eina po du ir 
žiūri jeigu jis tik žinotų kad ji dėl savo nerangumo ir nerūpestingumo 
prieš išvažiuodama nulaužė tos mažos blizgančios statulėlės ranką pa- 
šaukiau mažą italų berniuką kad pataisytų taip kad neįžiūrėtum su- 
jungimo siūlės už 2 šilingus nesiteikė net nusunkt man virtų bulvių 
aišku ji teisi saugo rankas kad nesuskeldėtų pastebėjau kad pastaruoju 
metu jis visą laiką kalbėdavo su ja prie stalo aiškindamas apie tai kas 

rašoma laikraščiuose o ji dėdavosi suprantanti gudruolė žinoma pa- 
veldėjo iš jo giminės ir padėdavo jai apsivilkti apsiaustą bet jeigu jai 
atsitiktų kas bloga ji pasisakytų man oO ne jam jis negali pasakyt kad aš 
apsimetinėju ar ne faktiškai aš per daug sąžininga man rodos jis gal- 
voja kad aš išsikvėpusi ir padėta ant lentynos ką gi taip nėra ne nieko 
panašaus į tai pažiūrėsim pažiūrėsim dabar ji irgi jau neblogai įsifiltra- 
vo su dviem Tomo Diveno sūnumis mėgdžioja mane švilpauja su to- 
mis išdykėlėmis Mario mergaitėmis šaukia ją prašom ar gali Mili išeit 
ji mums labai reikalinga kad ištraukų iš jos ką tik gali vakarais važinė- 
davosi po Nelsono gatvę Hario Diveno dviračiu gal ir gerai kad jis 
išsiuntė ją ten kur ji dabar ji jau buvo beperžengianti ribas užsimanė 
lankyti čiuožyklą ir rūko su jais cigaretes pro nosį užuodžiau nuo jos 
suknelės kai kandau siūlą siūdama sagą švarkelio apačioje ji nieko 
nenuslėps nuo manęs galiu pasakyti tik man nereikėjo siūti ant jos tai 
reiškia išsiskyrimą o paskutinįkart pudingas su razinomis irgi suskilo į 
2 dalis matot visada pasitvirtina nesvarbu ką žmonės kalba jos liežuvis 
truputį per ilgas pagal mano skonį tavo palaidinukės iškirptė per gili 
ji man sako šaukia puodas katilo dugnas koks juodas teko perspėti 
kad nekeltų taip aukštai kojų sėdėdama visų akivaizdoje ant palangės 
regint visiems praeiviams visi žiūri į ją kaip į mane kai buvau jos metų 
aišku gali bet kokį seną skudurą užsidėti vis tiek gerai atrodo bet ir 
tokia žinote neliesk manęs kaip spektakly Vienintelis kelias karališka- 
me Teatre patrauk savo koją nepakenčiu kai žmonės mane liečia mir- 
tinai persigando kad galiu suglamžyt jos sijono klostes minioje kai 
tamsu nori nenori lietėsi jie visą laiką stengiasi prisitrinti nenustygsta 
vietoje kaip jaunuolis paskutinį kartą partery Gaiety kad pamatytų 
Byrbomą Try** Trilbi niekada ten nebeisiu kad mane šitaip maigytų 
dėl jokios Trilbi nors ir plika subine tegu apsitry kas dvi minutės vis 
paliesdamas mane ten o žiūrėjo į šoną manau jis kiek kvanktelėjęs 
paskui atrodo jį mačiau mėginant prisigretint prie dviejų madingai 
apsirengusių leidi priešais Švitcerio vitriną tie patys žaidimėliai paži- 
nau jį iš karto veidas ir visa kita O jis manęs neprisiminė ji net nenorė- 
jo kad ją pabučiuočiau išsiskiriant Brodstaune ką gi tikiuosi susiras ką 
nors kad apie ją šokinėtų kaip aš kai ji sirgo kiaulyte glandos ištinu- 
sios kur šitas o kur anas žinoma ji dar negali giliai jausti“? aš pati 
niekada to iš tikrųjų nepatyriau kol man nesuėjo kiek 22 ar panašiai 

visą laiką kur nors ne ten pataikydavo tik įprasti mergiški juokeliai 
kikenimas ta Koni Konoli rašo jai baltu rašalu ant juodo popieriaus 
užantspauduoja vašku nors ji ir plojo kai uždanga nusileido nes jis 
buvo toks gražus paskui buvome pakvietę Martiną Harvį pusryčiauti 
pietauti ir vakarieniauti vėliau pamaniau pati sau kad čia matyt bus 
tikra meilė jei vyras paaukoja savo gyvenimą dėl jos tuščiai manau 
labai nedaug liko tokių vyrų nors sunku tuo patikėti nebent man pa- 
čiai taip atsitiktų dauguma jų širdy nejaučia nė kruopelės meilės o 
mūsų laikais rasti tokius du žmones kurie būtų taip susigyvenę kad 
jaustų taip pat kaip ir tu jauti paprastai jiems truputį negerai galvoj ir 
jo tėvas buvo keistokas jei ėmė ir nusinuodijo dėl jos vis tiek gaila 
senio manau jis pasijuto pražuvęs ji visada baisiai žavėdavosi mano 
drabužiais tais keliais senais skudurais norėjo pasidaryti šukuoseną 
kai sueis 15 ir mano pudra tiktai sugadintų jai odą ji turės tam dar 
pakankamai laiko visas gyvenimas prieš akis žinoma ji nenustygsta 
vietoje žinodama kad turi gražias lūpas tokias raudonas gaila kad ne- 
bus tokios visąlaik aš irgi turėjau bet nėra prasmės graužtis ir rūpintis 
dėl tokių dalykų atrėžė kaip turgaus boba kai paprašiau kad nueitų 
pusės stouno bulvių tą dieną ristūnų lenktynėse sutikome misis Džo 
Galaher o ši apsimetė kad mūsų nepastebi savo dviračiam vežimėly su 
Frijeriu jaunesniuoju advokatu mat nebuvom pakankamai žinomi kol 
porąkart smagiai jai užvožiau per ausį še tau kad taip atsakinėji man o 
čia už įžūlumą aišku ji mane baisiai suerzino taip priešgyniaudama aš 
irgi buvau blogos nuotaikos nes kaipgi buvo radau kažkokią piktžolę 
arbatoj o gal neužmigau praėjusią naktį ko buvau užvalgius sūrio at- 
rodo nuolatos jai kartojau kad nepaliktų taip sukryžiuotų peilių nes 
nėra kas ją suvaldo taip ji pati sakė ką gi jeigu jis nebaudžia jos prisie- 
kiu aš pati nubausiu tai buvo paskutinis kartas kai ji atsuko savo ašarų 
čiaupą aš ir pati visai tokia pat buvau jie neišdrįs man įsakinėt namuo- 
se tai jo kaltė aišku laiko čia mus abi uždaręs kaip verges užuot pa- 
samdęs kokią moteriškę seniai taip galėjo ar turėsiu vėl kada kokią 
tvarkingą tarnaitę žinoma ji matytų kaip ateina jis tektų jai pasakyt 
priešingu atveju atkeršys ar ne vargas su jomis ta senoji misis Fleming 
vaikščiok iš paskos ir viską paduok jai į rankas čiaudo ir perdžia į 
puodus na savaime aišku sena ir kitaip negali dar gerai kad aš radau tą 
seną supuvusią dvokiančią mazgotę užkrito už virtuvės spintelės paju- 

tau kad kažkas ne taip paskui atidariau langus kad išeitų smarvė par- 
siveda į namus draugų ir linksmina juos kaip tąnakt kai grįžo namo su 
šunim kaip jums tai patinka o ką jei jis pasiutęs ypač Saimono Dedalo 
sūnų jo tėvas toks kritikuotojas užsidėjęs akinius su aukšta skrybėle 
per kriketo rungtynes o kojinėj didžiulė skylė juokingas derinys o sū- 
nus susirinko visus prizus už kad ir už ką gavo juos vidurinėj įsivaiz- 
duokit perlipo per turėklus o jeigu koks mūsų pažįstamas jį matė tur- 
būt dar ir didelė skylė liko jo prašmatniose gedulo kelnėse lyg neuž- 
tektų tos kur gamta davė atsitempė jį į šitą prišnerkštą virtuvę ar tik 
nekuoktelėjo jis aš klausiu gaila kad ne skalbimo diena juk ant virvės 
būtų kabėjusi pora mano senų gerų kelnaičių kad visi matytų bet ar 
jam tai rūpi ant jų tas senas kvailys išdegino lygintuvo formos žymę 
juk jis galėtų pagalvot kad tai kas kita o ji taip niekad ir neišlydė tų 
riebalų kaip liepiau bet vis tiek geriau tokia negu jokios dėl to savo 
paralyžiuoto vyro kuriam vis blogiau visada jiems kas nors negerai 
liga arba ji gulasi operacijai O jei ne tai geria ir jis muša ją o man vėl 
reikės ko nors ieškotis kiekvieną dieną vos atsikeliu ir še tau naujiena 
o Dieve Dieve na ką gi turbūt tik karstan atgulusi 1f Im let truputį 
pailsėsiu norėčiau atsikelti minutėlei jei galiu palauk o Jėzau palauk 
na taip man prasidėjo taip dabar aišku bet argi kitaip galėjo būti po to 
kai jis tiek stumdė kniso arė mane o ką dabar man daryt penktadienis 
šeštadienis sekmadienis taip žmogus gali ir iš proto išsikraustyti ne- 
bent jam tai patinka kai kuriems vyrams patinka Dievas regi visada 
mums kas nors negerai 5 dienos kas 3 ar 4 savaitės įprastas kasmėne- 
sinis aukcionas argi tai paprasčiausiai nekelia šleikštulio tąnakt man 
irgi taip prasidėjo tą vieną ir vienintelį kartą kai patekom į ložę kurią 
jam parūpino Maiklas Ganas kad pamatytume misis Kendal ir jos vy- 
rą?? Gaiety už kažkokias draudimo paslaugas pas Drimius taip susi- 
jaudinau kad nors suriškit bet nepasidaviau mat kažkoks aukštuome- 
nės džentelmenas taip įdėmiai žiūrėjo į mane žemyn per savo žiūro- 
nus o šalia jis man kalba apie Spinozą ir jo sielą kuri numirė matyt 
prieš milijoną metų šypsojausi kaip tik mokėdama o pati visa šlapia 
kaip baloj palinkusi į priekį lyg aš būčiau baisiausiai susidomėjusi te- 
ko išsėdėt iki paskutinės nuvalkiotos frazės nepamiršiu Skarlio žmo- 
nos?! greitai greitai tai laikoma lengvabūdiška pjese apie svetimavimą 
tas idiotas balkone nušvilpė aną moterį svetimautoja suriko jis paskui 

tikriausiai išėjo ir pasigavo kokią moterį gretimam skersgatvy kur vaikš- 
to visais nuošaliais keliais kad kompensuotų norėčiau kad jis patirtų 
tai ką aš patyriau turbūt nešvilpautų tada lažinuosi katei ir tai geriau 
negu mums ar mes turim per daug kraujo ar ką o pasigailėkit aukšty- 
bėse liejas iš manęs kaip jūra šiaip ar taip neužtaisė man vaiko nors jo 
toks didžiulis nesinori sutepti švarių paklodžių ką tik patiesiau turbūt 
užsivilkau švarius baltinius štai ir prisišaukiau tai prakeikimas tai pra- 
keikimas jie visad trokšta pamatyt kraujo dėmę ant lovos kad įsitikin- 
tų tavo nekaltybe tai viskas kas jiems rūpi tikri kvailiai irgi mat gali 
būti našlė arba daugiau kaip 40 kartų išsiskyrusi reikia tik raudono 
rašalo dėmės arba raudonųjų serbentų sulčių ne jos per tamsios o 
Džeimsi?? leisk man pakilt iš tos fui nuodėmės saldybės ir kas išgalvo- 
jo moterų reikalus ir dar drabužiai maisto gaminimas vaikai ta pra- 
keikta sena lova irgi žvanga kaip velniai pentinuoti turbūt mus girdė- 
jo net kitoj parko pusėj paskui pasiūliau ištiest vatinę antklodę ant 
grindų ir padėjom pagalvę man po užpakaliu įdomu ar dieną malo- 
niau manau kad taip ramiai manau nuskusiu tuos plaukus nuo jų tik 
karščiau atrodyčiau kaip jauna mergaitė tai nustėrtų kitą kartą kai 
užverstų man sijoną kažin ką duočiau kad galėčiau pamatyti jo veidą 
kur tas puodukas prapuolė tiktai ramiai baisiausiai baiminuosi kad jis 
po manim nesubyrėtų kaip ta sena naktipuodžio kėdutė įdomu ar aš 
nepasirodžiau per sunki atsisėdusi jam ant kelių aš tyčia paprašiau jį 
atsisėsti į krėslą kai pirmiausia kitam kambary nusivilkau palaidinukę 
ir sijoną jis buvo taip užsiėmęs tuo kuo jam nederėtų kad nepajuto 
manęs tikiuosi burnos kvapas buvo gaivus po tų pastilių ramiai Dieve 
pamenu kadaise galėdavau tiesiog šauti tiesia srove su švilpesiu be- 
veik kaip vyras ramiai o Viešpatie kaip garsiai tikiuosi kad paviršiuj 
burbulai o tai reiškia pinigus nuo kokio nors vaikino ryte nepamiršti 
ten pakvepinti kertu lažybų jis niekada nėra matęs gražesnių šlaunų 
negu ta pažvelk kokios jos baltos o čia švelniausia vietelė kaip tik 
kamputy štai kokia švelni kaip persikas ramiai Dieve neatsisakyčiau 
būti vyru užgulčiau kokią gražuolę o Viešpatie kaip tu triukšmauji 
kaip džersio lelija ramiai ramiai o kaip vandenys teka Lahoran 

kas žino ar ko neatsitiko mano viduriams o gal kas nors many auga 
juk nutinka toks dalykas kiekvieną savaitę kada paskutinį kartą aš per 
Žolinę taip tiktai kokios 3 savaitės reikia nueiti pas daktarą tik gali 

būti panašiai kaip prieš ištekant už jo kai man baltosios skyrėsi ir Flui 
privertė mane nueiti pas tą seną išdžiūvusį kaip šakalys moterų ligų 
daktarą Kolinsą Pembrouko gatvėj jūsų vagina taip jis ją pavadino 
spėju kad būtent per tai ir įsigijo visus tuos paauksuotus veidrodžius 
ir kilimus pergudraudamas tas turtuoles iš Stivens gryn lėkdavo pas jį 
dėl kiekvieno menkniekio jos vagina ir jos cochinchina?* jos turi pini- 
gų taigi jaučiasi gerai netekėčiau už jo net jeigu jis būtų paskutinis 
vyras pasauly beje kažkas keista su jų vaikais visą gyvenimą uostinėja 
tas bjaurias kales klausė manęs ar tai ką padariau turėjo nemalonų 
kvapą o ką jis nori kad padaryčiau jei ne tai gal auksą kas per klausi- 
mas jei ištepčiau tuo jo seną susiraukšlėjusį veidą štai jums mano komp- 
rimentai tikiuosi tada sužinotų ar lengvai išleidote ką nusprendžiau 
kad jis kalba apie pinigus iš to kaip jis pasakė beje tai irgi labai šaunus 
išradimas man patinka po to nusileist kaip galima giliau į angą ir tada 
patraukti už grandinės kad srovė siūbtelėtų badydama kaip aštrios 
šaltos adatėlės ir smeigtukai vis dėlto kažkas tame yra manau kai Mili 
buvo maža visada iš to žinodavau ar ji turi kirminų ar ne bet nepaisant 
to mokam jam už tai kiek esu skolinga daktare viena ginėja prašom ir 
dar paklausė manęs ar man dažnai ta misija?“ iš kur tie seniai ir trau- 
kia tokius žodžius ta misija žiūrėjo į mane trumparegėm akim kaip 
gaidys pakreipęs į šoną galvą aš juo pernelyg nepasitikėčiau tarkime 
kad duotų man chloroformo?? ar Dievas žino ko dar bet jis man vis 
tiek patiko kai atsisėdo rašyti taip griežtai suraukė kaktą nosis tokia 
inteligentiška o tu prakeikta melagė begėdė boba o nesvarbu juk čia 
bet kas žinoma išskyrus idiotą jam pakako proto kad suprastų tai vis- 
kas dėl to kad galvoju apie jį ir dėl jo beprotiškų kvailų susižavėjimo 
laiškų mano Mieloji visa kas susiję su jūsų žavingu Kūnu viską pa- 
braukė kas kyla iš jo tai amžinas grožio ir džiaugsmo šaltinis turbūt 
nurašė iš kokios absurdiškos knygos aš tai pati pasidarau kartais 4 ar 
S kartus per dieną o aš pasakiau ne ar jūs tikra o taip pasakiau esu 
visiškai tikra tokiu tonu kad jis užsičiaupė žinojau ką jis dar pasakys 
kad tai tik įgimta silpnybė pati nežinau kodėl jis mane taip jaudino 
nuo pat pirmo vakaro kai susitikom gyvenau tada Rihobeto terasoj 
stovėjom ir žiūrėjom vienas į kitą gal 10 minučių lyg prieš tai jau kur 
nors būtume matęsi manau dėl to kad atrodau kaip žydaitė aš panaši 
į motiną jis linksmindavo mane pasakodavo visokius dalykus su tokiu 

pusvangiu šypsniu visi Doiliai kalbėjo kad jis ruošiasi kandidatuoti į 
Parlamentą argi nebuvau apsigimus kvailė kad patikėjau jo plepalais 
apie savivaldą ir žemės lygą atsiuntė man ilgą nuobodžią dainą iš Hu- 
genotų kad padainuočiau prancūziškai ir dar labiau sužibėčiau o beau 
pays de la Touraine*“ kurios taip nė karto ir nesudainavo aiškino tauš- 
kė niekus apie religiją ir persekiojimą neleis niekuo pasidžiaugti natū- 
raliai paskui ar jis negalėtų kaip didžiausios malonės kai tik pasitaiko 
1 proga tarkim buvo šansas Braitono aikštėj įlėkė į mano miegamąjį 
apsimetęs kad išsitepė rankas rašalu ir nori nusiplauti Albiono muilu 
su pienu ir siera tada jį paprastai naudodavau suvyniotas į permatomą 
popierių prisijuokiau iš jo tądien kad net pilvą suskaudo geriau nepo- 
sėdžiausiu čia per naktį reikėtų gaminti natūralaus dydžio puodukus 
kad moteris galėtų ant jo patogiai atsisėsti jis atsiklaupia tai daryda- 
mas man rodos visam pasauly nerasi vyro su tokiais įpročiais pažiūrėk 
kaip jis miega padėjęs galvą kojūgaly kaip jis gali be kietos atramos 
dar gerai kad nesispardo kitaip išmuštų man dantis kvėpuoja padėjęs 
ranką ant nosies kaip indų dievas kurį jis man parodė vieną lietingą 
sekmadienį Kilderio gatvės muziejuj visas geltonas su prijuoste guli 
ant šono parėmęs ranka galvą styro dešimt kojų pirštų tai pasakė jis 
didesnė religija už žydų ir Mūsų viešpaties kartu sudėjus visos Azijos 
mėgdžioja jį kaip visus visada mėgdžioja manau kad ir anas miegoda- 
vo kojūgaly įgrūdęs savo didelę stačiakampę pėdą žmonai į burną tiek 
to velniai griebtų kaip dvokia tos servetėlės ak taip žinau tikiuosi šita 
sena spinta negirgždės oi taip ir maniau kietai miega kažkur gerai 
paūžavo ką gi užjo pinigus ji turėjo dėl jo pasistengti žinoma jis priva- 
lo sumokėti už tai iš jos o kokia nepatogybė tikiuosi aname pasauly 
mums bus geriau šitaip save varžyti Dieve padėk mums šią naktį bus 
gerai tai senas griozdas žvanganti lova man visada primena senąjį Koeną 
turbūt jis joje dažnai kasydavosi o jis galvoja kad tėvas nupirko ją iš 
lordo Napjė?? kuriuo taip žavėdavausi būdama maža mergaitė nes aš 
jam taip pasakiau ramiai piano o man gerai savo lovoj Dieve mums 
čia neką geriau nei kur kitur po 16 metų kiek daug tų namų kuriuose 
gyvenom Raimondo terasa Ontario terasa Lombardo gatvė Holis gat- 
vė o jis vaikštinėja sau ir švilpauja kaskart kai kraustomės tuos savo 
hugenotus arba varlių maršą įsivaizduodamas kad padeda žmonėms 
jau tie mūsų 4 baldai paskui Miesto herbo viešbutis vis blogyn sako 

Komendantas Deilis nuostabi vietelė laiptų aikštelėj visuomet kas nors 
viduje meldžiasi paskui palieka visą savo smarvę visada žinau kas ten 
buvo paskutinis kiekvieną kartą kai jam pradėdavo sektis kas nors 
atsitikdavo arba pridrambloja kaip pas Tomą Hylį misterį Kafą ir Dri- 
mį vos kalėjiman nepateko už tuos senus loterijos bilietus o jie mat 
buvo mūsų išsigelbėjimas arba nueina kur ir ima įžūlauti tuoj pamaty- 
sim kaip jį išspirs lauk iš Freeman kaip ir iš kitur dėl tų Sinerių Feinų 
ar Masonų tada pažiūrėsim ar jį labai paguos tas nedidukas vyras kurį 
jis man parodė Koudis skersgatvy vienišas pėdina per lietų jis sako 
toks gabus paprastas airis iš tikrųjų matyt tikras sprendžiant iš papras- 
tumo kelnių kurias mūvėjo palauk tai Jurgio bažnyčios varpai trys 
ketvirčiai valanda palauk 2 valandos ką gi tinkamas nakties metas 
grįžt namo lipt per turėklus į kiemą jeigu kas jį pamatė pirmiausia 
rytoj išmušiu jam iš galvos tą įprotį apžiūrėsiu jo marškinius arba pa- 
žiūrėsiu ar dar turi tą prancūzišką laišką užrašų knygutėj man rodos 
jis mano kad aš nežinau apgavikai vyrai ir 20 kišenių per maža jų 
apgaulėms o jei taip kodėl mes turim jiems sakyt net jeigu ir iš tikrųjų 
jie tavim nepatikės paskui apsikamšo lovoj kaip kūdikiai Aristokrato 
Šedevre kartą atnešė man lyg šito gero mums nepakaktų gyvenime 
neapsieitume be kažkokio seno Aristokrato ar kaip jį vadina nuo tų 
šlykščių paveikslėlių tik dar nemaloniau vaikai su dviem galvom arba 
be kojų štai kokių bjaurasčių jų galvos prikimštos nieko daugiau ir 
nėra jų tuščiose makaulėse reikėtų pusę jų nunuodyti mažomis dozė- 
mis paskui arbatos ir skrebučių suteptų iš abiejų pusių šviežių kiauši- 
nių spėju kad daugiau jau nieko nereiškiu kai vieną naktį Holis gatvėj 
neleidau jam savęs palaižyt vyras visada tironas iš pradžių pusę nak- 
ties miegojo nuogas ant grindų kaip daro žydai kai iš jų giminės kas 
nors miršta nevalgė pusryčių nepratarė nė žodžio norėjo kad jį pale- 
pinčiau taigi pamaniau kaip šiam kartui pakaks priešintis ir leidau 
jam Ojis tai irgi ne taip daro galvoja tik apie savo malonumą gal liežu- 
vis per plokščias arba aš pati nežinau pamiršta kad mes tiek to aš 
neliepsiu jam vėl tai padaryt jeigu pats nesusipras užrakinsiu jį anglies 
rūsy tegul miega kartu su tarakonais įdomu o gal tai Džosi eidavo iš 
proto gavusi mano senų skudurų jis juk apsigimęs melagis ne jis nie- 
kad neišdrįstų su ištekėjusia moterim štai dėl ko jis nori kad aš ir 
Boilenas nors jeigu kalbėsim apie jos Denį kaip ji vadina jį tai graudus 

vaizdelis liežuvis neapsiverčia pavadinti jį vyru taip veikiau jis su ko- 
kia kalyte susiuostė netgi kai buvau su juo ir Mili Koledžo lenktynėse 
tasai Hornblaueris su vaikiška kepuraite ant paties pakaušio įleido 
mus pro užpakalinį įėjimą vis žvilgčiojo įsimylėjėlio žvilgsniu į tas dvi 
dirbančias aukštyn žemyn su sijonais iš karto bandžiau jam mirktelėt 
žinoma jokios naudos tai šit kaip išleidžiami jo pinigai štai misterio 
Padžio Dignemo vaisiai visi ten buvo tokie orūs tose iškilmingose lai- 
dotuvėse apie jas rašė laikrašty kurį atnešė Boilenas o būtų jie matę 
tikras karininko laidotuves čia jau iš tikrųjų šis tas nuleisti ginklai apvy- 
nioti būgnai vargšas Žirgas žengia užpakaly apdengtas juodai L Blu- 
mas ir Tomas Kernenas tasai girtas mažas vyrutis kaip statinaitė nusi- 
kando liežuvį griūdamas vyrų tualete** apsvaigęs kažkurioj vietoj ir 
Martinas Kaningemas ir du Dedalai ir Feni Makkoj vyras galva kaip 
baltas kopūstas džiūsna su žvaira akim mėgina dainuot mano dainas 
bet jai pirma tam reikėtų iš naujo gimti apsivilkusi sena žalia suknia su 
gilia iškirpte nes niekaip kitaip negali patraukti jų dėmesio čia kaip 
pliuškentis lietingą dieną dabar aiškiai visa tai matau o jie tai vadina 
draugyste užmuša paskui laidoja vienas kitą ir visi turi žmonas ir šei- 
mas ypač tasai Džekas Paueris kuris išlaiko bufetininkę žinoma ne 
kitaip jo žmona nuolatos serga arba ruošiasi susirgt ar tik atsigavinėja 
po ligos o jis vis dar gražus vyras nors ir truputį žilstelėjęs virš ausų 
šauni jie šutvė gerai bet mano vyras daugiau nebepaklius jiems į nagus 
jeigu įstengsiu sutrukdyt šaiposi paskui iš jo už akių gerai žinau kai tik 
jis pradeda tuos savo idiotizmus nes turi užtektinai proto kad neiš- 
švaistytų paskutinio uždirbto penso pildamas jiems į gerkles ir žiūri 
savo Žmonos ir šeimos menkystos vargšas Padis Dignemas vis tiek 
man kažkaip jo gaila ką darys jo žmona su 5 vaikais nebent jis buvo 
apsidraudęs toks mažas juokingas sukutis visada įsispraudęs į kokios 
užeigos kampą o ji arba jų sūnus laukia Bili Beili gal eikime namo nuo 
našlės šydo ji netaps gražesnė nors jis baisiai tinka jei esi graži kokie 
vyrai ar jo nebuvo taip jis buvo per Glenkrio pietus ir Benas Dolerdas 
bosas barotonas tą vakarą kai pasiskolino fraką kad padainuotų Holis 
gatvėj įsispraudęs įsibrukęs į jį šypsojosi savo dideliu lėlytės dolytės 
veidu panašiu į gerai gavusio rykščių vaiko sėdynukę jis atrodė lyg 
gavęs į kiaušinius ką ir sakyti neblogas vaizdelis scenoj įsivaizduok 
sumoki 5 šilingus už rezervuotas vietas tam kad pamatytum jį ir Sai- 


381 


LII 


moną Dedalą šitas visada pasirodydavo apsinešęs dainuodavo iš pra- 
džių antrą posmelį senoji meilė kaip nauja buvo viena iš jo taip sal- 
džiai dainavo mergina ant gudobelės šakos jis irgi visada buvo pasi- 
rengęs paflirtuoti kai dainavau su juo Maritaną Fredžio Mejerso pri- 
vačioj operoj turėjo puikų didingą balsą Febe brangiausia sudie vaikeli 
visada dainavo ne taip kaip Bartelis dArsi vaikale sudie jis žinoma 
buvo apdovanotas balsu taigi menas čia niekuo dėtas kaip šiltas dušas 
užliedavo o Maritana gėlele laukinių miškų mes dainavome nuosta- 
biai nors truputį per aukštai kaip mano registrui net perdėta tuo metu 
jis buvo vedęs Mei Gulding bet vis pasakys ar padarys ką nors kad 
viską sugadintų dabar našlys įdomu koks jos sūnus sako kad rašytojas 
ir bus italų kalbos profesorius universitete ir man reikia lankyti jo 
pamokas kur link jis suka rodydamas jam mano fotografiją nekaip aš 
ten atrodau geriau būtų darę ją draperijos fone tai niekada neišeina iš 
mados bet vis dėlto atrodau jaunai stebiuosi kad apskritai jos nepado- 
vanojo drauge su manimi o pagaliau kodėl gi ne mačiau jį važiuojantį 
į; Kingsbridžo stotį kartu su tėvu ir motina nešiojau gedulą tai buvo 
prieš 11 metų taip dabar jam būtų 11 bet kokia prasmė nešioti gedulą 
dėl to kuris buvo dar nei šis nei tas žinoma jis užsispyrė manau vaikš- 
čiotų gedulingai apsirengęs ir dėl katės jis dabar jau vyras o tada buvo 
nekaltas berniukas numylėtas vyrukas aprengtas lordo Fontlerojaus 
kostiumuku garbanotais plaukais kaip princas scenoje kai pirmąkart 
jį pamačiau pas Metą Dileną aš irgi jam patikau aš pamenu jiems vi- 
siems patinku palauk dėl Dievo taip palauk taip na taip juk jį šiandien 
išmečiau dėliodama kortas sąjunga su jaunu nepažįstamuoju nei tam- 
siu nei šviesiu kurį esi sutikusi anksčiau pamaniau kad tai reiškia jį bet 
jis nei jauniklis nei nepažįstamasis be to mano veidas buvo nusuktas į 
kitą pusę kokia buvo 7a korta po tos pikų 10 Kelionė sausuma paskui 
laiškas kelyje taip pat skandalas 3 damos ir būgnų 8 pasisekimas vi- 
suomenėj taip palauk išėjo visos ir 2 raudonos Šės tai nauji drabužiai 
tik pažiūrėk ir dar kažką susapnavau taip kažką apie poeziją tikiuosi 
jo plaukai ne taukuoti ir 1lgi krintantys ant akių ir ne styrantys kaip 
raudonodžio indėno kodėl jiems taip patinka juk visi tik juokiasi iš jų 
pačių ir Iš Jų poezijos aš visada mėgau poeziją kai buvau panelė iš 
pradžių maniau kad jis poetas kaip Baironas bet nė krislo jo povyzoj 
maniau kad jis visiškai kitoks man įdomu ar jis ne per jaunas jam 

maždaug palauk 88ais aš ištekėjau Mili vakar suėjo 15 taigi 89ais kiek 
jam buvo metų tada pas Dilenus 5 ar 6 maždaug 88ais turbūt jam 20 
arba daugiau aš jam ne per sena jeigu jam 23 ar 24 tikiuosi jis ne iš tų 
pasipūtėlių universiteto studentų ne kitaip nesėdėtų ten apačioj su 
juo nušiurusioj virtuvėj gurkšnodamas Epso kakavą ir nekalbėtų aiš- 
ku jis apsimetė kad viską supranta turbūt pasigyrė baigęs Trejybės ko- 
ledžą jis per jaunas kad būtų profesorius tikiuosi jis ne toks profeso- 
rius kaip Gudvinas tas jau buvo kuo tikriausias Džono Džeimsono?*? 
profesorius jie visada savo eilėse rašo apie kokią nors moterį ką gi 
manau tokių kaip aš jis nedaug teras kur dėl meilės švelniai atsidūsta 
gitara mitri kur poezija tvyro ore jūros mėlis ir mėnuo šviečia taip 
nuostabiai grįžtant naktiniu laivu iš Tarifos švyturys Europos iškyšuly 
gitara kuria grojo tas jaunuolis skambėjo taip išraiškingai ar aš kada 
nors ten sugrįšiu visi veidai nauji dvi žibančias akis pinučiai slėpė pa- 
dainuosiu jam tai mano akys jeigu jis nors truputį poetas dvi akys 
tokios paslaptingai ryškios kaip pačios meilės žvaigždė argi ne gražūs 
tie žodžiai kaip meilės jauna žvaigždė bus permaina Viešpats regi atsi- 
ras supratingas žmogus su kuriuo būtų galima pakalbėt apie save oO iš 
jo tik ir girdi Bilio Preskoto reklama Raikto reklama Tomo Velnio 
reklama paskui jei tik reikalai blogyn mes kenčiame su tikra jis labai 
įžymus aš norėčiau sutikti tokį vyrą Dieve o ne šitokių bandą be to jis 
jaunas kaip tie šaunūs jaunuoliai kuriuos mačiau Margeito paplūdi- 
mio maudyklėj toj pusėj kur uola stovi saulėj nuogas kaip Dievas ar 
panašiai paskui neria į jūrą su kitais kodėl visi vyrai ne tokie būtų 
paguoda moteriai kaip ta miela statulėlė kurią jis nupirko galėčiau 
žiūrėt į ją visą dieną garbanoti jo plaukai pečiai pirštas pakeltas liepia 
klausyk štai tikras grožis ir poezija tau man dažnai knietėdavo jį visą 
išbučiuoti ir jo mielą jauną galiuką toks paprastas neprieštaraudama 
paimčiau jį burnon jei niekas nežiūrėtų lyg prašosi pačiulpiamas toks 
švarus baltas atrodo su vaikišku veiduku padaryčiau tai per 1/2 minu- 
tės net jeigu truputį ir nuryčiau na ir kas juk tai kaip skysta košelė ar 
rasa nėra jokio pavojaus be to jis būtų toks švarus palyginti su tais 
kiaulėmis vyrais turbūt jiems niekad net nesisapnuoja jį nusiplaut nuo 
1 metų galo iki kitų daugumai iš jų tik nuo to moteriai pradeda dygti 
ūsai esu tikra bus puiku jei tik sulaukusi savo metų galėsiu susipažint 
su jaunu gražiu poetu las dalykas rytą išmesiu ir pažiūrėsiu ar iškris 

norų korta arba pabandysiu parinkt porą pačiai damai ir žiūrėsiu ar 
jis iškris skaitysiu ir studijuosiu viską ką tik rasiu arba truputį pasimo- 
kysiu atmintinai jei tik žinočiau kas jam patinka kad nelaikytų manęs 
buka jeigu jis galvoja kad visos moterys vienodos o aš išmokysiu jį 
kitų dalykų padarysiu taip kad pajus visu kūnu kol beveik apalps po 
manim tada apie mane parašys meilužis ir meilužė visų žiniai 2 mūsų 
fotografijos visuose laikraščiuose kai jis taps įžymus o bet ką gi man 
tada daryti su juo netgi jei“? 

ne ne tokiu būdu su juo jam nebūdingos nei geros manieros nei 
subtilumas apskritai nieko iš prigimties jei plekšnoja priėjęs iš už nu- 
garos per užpakalį nes nevadinau jo Hju neišmanėlis neskiria poezijos 
nuo kopūsto štai ką gauni už tai kad neparodai kur jų vieta nusiauna 
batus o kelnės šičia ant kėdės prieš mane tokie įžūlūs net nepaklausę 
ar leidžiu ir stovi taip nepadoriai su pusmarškiniais kokius jie nešioja 
o tu žavėkis juo kaip kunigas ar mėsininkas ar tie seni veidmainiai 
Julijaus Cezario laikais žinoma jis savotiškai teisus kad leidžia laiką 
žiūrėdamas į tai kaip į juoką lygiai taip pat galima sugulti su kuo su 
liūtu Dieve esu tikra jis būtų dar geresnis patyręs Liūtas būtų o ką gi 
manau jog tai dėl to kad buvo tokie putlūs ir gundantys po trumpu 
apatinuku jis negalėjo atsispirt kartais ir mane pačią sujaudina vyrams 
gerai tiek malonumų gauna iš moters kūno mes jiems tokios apvalios 
ir baltos man visuomet knietėjo dėl įvairovės pabūti vyru tik tam kad 
pabandyčiau kaip su tuo jų daiktu taip padidėja toks kietas ir tuo pat 
metu toks švelnus kai palieti mano dėdė Maikas turi ilgą daiktą girdė- 
jau sakant gatvės bernus praeidama Maroubouno skersgatvio kampą 
o mano tetos Šarlotos plaukuota nes buvo tamsu o jie žinojo kad pro- 
šal eina mergina aš nė neparaudau kodėl gi turėčiau juk tai tik gamta 
jis įkiša savo ilgą daiktą į mano tetos Šarlotos plaukuotą ir taip toliau 
o pasirodo tai kiša kotą į šepetį vėl viskas vyrams jie gali rinktis ką 
nori ištekėjusi moteris ar lengvabūdiška našlė ar panelė įvairiems sko- 
niams kaip tuose namuose už Airiš gatvės ne mes tam kad būtume 
sukaustytos grandinėmis bet manęs jie nesukaustys visai po velnių ne- 
bijau jei jau pradėjau pasakysiu dėl kvailų vyrų pavydo kodėl mes 
visos negalim būti draugės užuot kivirčijusios jos vyras sužinojo ką 
mes darėm susitikę ką gi suprantama o jei sužinojo jau neištrinsi šiaip 
ar taip būtų jis coronado“! kad ir ką paskui darytų ir tada puola į kitą 

pašėlusį kraštutinumą dėl žmonos Gražiosiose tironėse aišku vyras 
niekad net nepagalvoja 24 kartą apie vyrą taip pat ir žmoną jis nori 
moters ir ją gauna o kam dar mums buvo duoti tie visi troškimai no- 
rėčiau žinoti kol esu jauna nieko negaliu padaryti ar ne taip stebuklas 
kad prieš laiką nepasenau nevirtau susiraukšlėjusia ragana gyvenda- 
ma su juo toks šaltas niekad neapkabina manęs nebent kartais per 
miegus ir tai ne tą galą pats to nežinodamas numanau ką jis turi bet 
kuris vyras kuris pabučiuotų moteriai užpakalį man būtų žlugęs po to 
jis apskritai pasirengęs bučiuoti visas neįprastas vietas ten nėra nė 1 
kruopelytės išraiškingumo visos mes tokios pačios 2 gabalai taukų 
nesulauksi kad aš taip padaryčiau kokiam vyrui tfuu purvini gyvuliai 
užtenka vien minties bučiuoju kojas tavo senjorita čia yra kažkokios 
prasmės ar jis nepabučiavo mūsų prieškambario durų“? taip pabučia- 
vo na ir beprotis niekas nesupranta jo beprotiškų minčių tik aš vis 
dėlto aišku moteris nori kad ją apkabintų nors ir 20 kartų per dieną 
kad ji atrodytų jauna nesvarbu kas kad tik mylėtų ką nors arba kas 
nors ją mylėtų jei vyruko kurio tau trūksta nėra šalia kartais prisiekiu 
Viešpačiu galvodavau nueisiu pasivaikščiot po krantines kokį tamsų 
vakarą kur niekas manęs nepažįsta užverbuosiu kokį jūreivį tiesiai iš 
jūros kaip reikiant išalkusį kuriam nė kiek nerūpėtų kieno aš tik pada- 
rytų ką reikia kokioj tarpuvartėj arba kokį iš tų laukinės išvaizdos 
čigonų Ratfarneme įkūrė savo stovyklą netoli Blumfildo skalbyklos 
gviešdamiesi mūsų daiktų jeigu tik jiems pavyks nusiunčiau ten savo 
tiktai keletą kartų dėl pavadinimo pavyzdinė skalbykla o ji man nuo- 
latos siųsdavo atgal kažkokius senus skalbinius senas kojines arba tą 
niekšiškos išvaizdos bičą gražiomis akimis lupantį rykštę jei užpultų 
mane tamsoje ir netaręs nė žodžio pabalnotų prie sienos arba kieno 
nors žudiką o ką jie patys daro tie rafinuoti džentelmenai su cilindrais 
tas karališkasis advokatas gyvena čia kažkur netoliese išėjo iš Hardvi- 
ko skersgatvio tą vakarą kai bokso mačo lažybų laimėjimo proga pa- 
vaišino mus žuvimi per vakarienę aišku dėl manęs vaišino pažinau jį iš 
getrų ir iš eisenos o kai atsisukau po akimirkos tik pažiūrėt už jo sto- 
vėjo moteris taip pat išėjo iš ten kažkokia nevalyva prostitutė paskui 
jis grįžta į namus pas žmoną tik vėlgi matyt pusė tų jūreivių perpuvę 
nuo ligos savo didelius griaučius dėl švento Miko ridiko paklausykit 
jo ak neša vėjai mano atodūsius tau na tegu jis sau miega ir dūsauja 

didysis siūlytojas Don Poldo de la Flora jeigu jis žinotų ką šįryt paro- 
dė kortos turėtų dėl ko dūsaut ir tamsus vyras kažkokia dilema tarp 
2jų kalėjime nes Dievas žino ką jis daro ko aš nežinau o man tenka 
kūprintis virtuvėj ruošt jo šviesybei pusryčius o jis susivyniojęs kaip 
mumija tik ar tikrai taip padarysiu ar kas nors matė mane lakstančią 
norėčiau pamatyt save pačią tai darančią parodyk jiems dėmesį ir jie 
pradės su tavim elgtis kaip su mazgote man visai nerūpi ką kas nors 
pasakys pasauly būtų daug geriau jeigu jį valdytų moterys nepamatysi 
moterų einančių žudyti viena kitos liejančių kraują o kas matė kad 
moteris šlitinėtų prisigėrus kaip jie ar statytų paskutinį pensą ir pra- 
loštų arklių lenktynėse taip nes moteris kad ir ką ji darytų žino kur 
sustot tikrai jų visai nebūtų pasauly jeigu ne mes jie nežino ką reiškia 
būti moterim ir motina kaip jie galėtų kur jie visi būtų jei neturėtų 
motinos kuri prižiūrėtų juos ko aš niekad neturėjau štai kodėl manau 
jis dabar taip pašėlo šlaistosi naktį metė knygas ir studijas negyvena 
namuose dėl nuolatinių kivirčų šeimoje kaip man atrodo ką gi gaila 
kad tie kurie turi tokį puikų sūnų vis nepatenkinti o aš jokio neturiu 
ar jis buvo nepajėgus kad padarytų čia ne mano kaltė mes kartu pa- 
baigėm kai stebėjau tuos du šunis užlipęs ant jos iš užpakalio vidury 
tuščios gatvės tai mane visai prislėgė turbūt nereikėjo jo rengti laido- 
jant tuo mažu vilnoniu megztinėliu kurį pati numezgiau verkdama 
tokia aš buvau geriau būčiau atidavusi kokiam vargšui vaikui bet aš 
gerai žinojau kad daugiau neturėsiu kito tai buvo mūsų la mirtis nuo 
to laiko mes niekad daugiau nebuvom tokie kokie buvę daugiau nesi- 
leisiu į tas niūrias mintis man tik įdomu kodėl jis nenorėjo pasilikti 
nakčiai visą laiką jaučiau jog jis atsivedė kažkokį nepažįstamą kad ne- 
sibastytų po miestą kur pilna Dievas žino ko naktinėtojų ir kišenvagių 
jo vargšei motinai tai nepatiktų jeigu ji būtų gyva žlugdo save galbūt 
visam gyvenimui betgi malonus metas taip tylu man patikdavo grįžt 
po šokių namo nakties oras jie turi daug draugų gali su jais pasikalbėt 
o mes neturim nieko arba jis nori ko nors ko nepasieks arba tai kokia 
nors moteris pasiruošusi tau suvaryt peilį štai kas man bjauru kalbant 
apie moteris nieko nuostabaus kad jie taip su mumis elgiasi mes esam 
pasibjaurėtina kalių gauja manau mes tokios priekabios tampam nuo 
rūpesčių aš nesu tokia jis galėjo be vargo išsimiegot ant sofos kitame 
kambary manau kad jis gėdijosi kaip berniukas juk toks jaunas vos 20 

manęs gretimam kambary būtų išgirdęs mane ant puoduko arrah“* 
kas čia bloga Dedalas įdomu panašu į pavardes Gibraltare Delapaz 
Delagracia velniškai keistos jų pavardės ten tėvas Vilaplana iš Santa 
Marijos kuris man davė rožinį Rozales y Oreili is Cale las Siete Re- 
vueltas“* ir Pisimbo ir misis Opiso iš Governor gatvės o kas per pavar- 
dė nusiskandinčiau pirmoj pasitaikiusi0j upėj jei turėčiau tokią pavar- 
dę o mano die ir tos gatvelės Rojaus rampa Bepročių namų rampa 
Rodžerso rampa“? Ramentų rampa ir velnio skylės laiptai ką gi nerei- 
kia manęs labai kaltinti kad aš kaip vėjo pamušalas žinau aš truputį 
tokia prisiekiu Dievu nesijaučiu nė viena diena senesnė negu tada įdo- 
mu ar susitvarkyčiau su savo liežuviu jei nors truputį ispaniškai como 
esta usted muy bien gracias y usted“* matai ne viską pamiršau maniau 
jau išgaravo dėl gramatikos daiktavardis yra bet kurio asmens vietos 
ar daikto vardas gaila kad niekad nemėginau perskaityti romano kurį 
man paskolino bambeklė misis Rubio autorius Valera“' ten klaustukai 
apversti aukštyn kojom ir taip ir anaip“* visada žinojau kad mes galų 
gale išvažiuosim galiu jam pasakyt ispaniškai O jis man atsakys itališ- 
kai tada pamatys kad nesu tokia neišmanėlė kaip gaila kad jisai nepa- 
siliko esu tikra tas vargšas jaunuolis buvo mirtinai pavargęs ir jam 
labai reikėjo gerai išsimiegoti būčiau galėjus atnešt jam pusryčius į 
lovą nedidelį skrebutį kad tik nepatiekčiau ant peilio tai blogas ženk- 
las arba jeigu ta moteris suktų ratus salotos su rėžiukais ir kuo nors 
kvapniu skaniu virtuvėj yra kelios alyvuogės gal jam patiktų niekad 
nė pažvelgt į jas negalėjau Abrinese galėčiau pabūti criada“? kambarys 
atrodo neblogai nuo tada kai jį pertvarkiau matai kažkas lyg man visą 
laiką kuždėjo kad turėčiau prisistatyt jis visai manęs nepažįsta būtų 
labai smagu ar ne aš jo žmona arba apsimesti kad mes su juo Ispanijoj 
o jis pusiau prabudęs nė nenutuokia kur esąs dos huevos estrellados 
senor"? Viešpatie kartais man šauna į galvą tokie beprotiški dalykai 
būtų baisiai smagu jeigu tarkime pasiliktų pas mus kodėl gi ne viršuj 
kambarys tuščias ir Mili lova galiniam kambary galėtų sau rašyti prie 
stalo ir studijuoti nes tiek jis ir tekrebždina prie jo O jeigu rytais norė- 
tų paskaitinėti lovoje kaip aš darau tuomet anas tegu paruošia pusry- 
čius jei gali 1am tikrai paruoš ir Žiem neketinu dėl jo vestis nuominin- 
kų iš gatvės jeigu jis laiko tokį gesabo namą su dideliu malonumu ilgai 
kalbėčiausi su protingu išsimokslinusiu žmogumi įsigyčiau porą mie- 

lų raudonų šlepečių kaip tie turkai su feskomis pardavinėdavo arba 
geltonų ir gražų pusiau permatomą rytinį chalatą man jo taip reikia 
arba persikų žiedų spalvos palaidinukę kaip toji labai seniai pas Vol- 
polą tiktai 8 ir 6 na bet duosiu jam dar vieną šansą atsikelsiu anksti 
rytą jau įgriso ta sena Koeno lova šiaip ar taip galima nueiti į turgų 
pažiūrėt daržovių kopūstų ir pomidorų morkų įvairiausių sultingų vai- 
sių ten juos atveža šviežius ir gražius kas žino kokį pirmą vyrą sutik- 
čiau jie rytais ieško šito sakydavo Meimi Dilen ir naktimis taip pat štai 
kaip ji vaikščiodavo į mišias kaip dabar norėčiau didelės sultingos 
kriaušės tirpstančios burnoj kaip tada kai apimdavo visokie įgeidžiai 
paskui jam sumesiu tuos kiaušinius ir arbatą į tą jo ūsams pritaikytą 
puodelį jos dovana jam kad lūpos dar labiau ištįstų manau jam patiks 
ir mano gardi grietinėlė žinau kaip padarysiu vaikščiosiu po namus 
pralinksmėjusi retsykiais bet ne per dažnai uždainuodama mi fa pieti 
Masetto?! paskui pradėsiu rengtis ruošdamasi eiti presto non son piū 
fortel"2 apsivilkusi geriausius baltinius kelnaites tegul sau pagano kaip 
reikiant akis kad jam mikis atsistotų tegu žino jeigu pats to norėjo kad 
jo žmoną išpiso taip ir velniškai gerai išpiso iki soties bet ne jis 5 ar 6 
kartus iš eilės ant švarios paklodės tebėra jo spermos dėmė nė nemė- 
ginsiu jos pašalinti lygintuvu tai turėtų jį patenkinti jei netiki pačiupi- 
nėk mano pilvą antraip padarysiu kad jam atsistotų įsikišiu jį pati esu 
nusiteikusi papasakot jam kiekvieną smulkmeną priversiu jį tai pada- 
ryti mano akivaizdoj tikrai to užsitarnavo tik jo vieno čia kaltė jeigu 
aš svetimauju kaip pasakė tas tipas galerijoj o ne taip jau baisu jei tik 
tokią nuodėmę esame padarę šioj ašarų pakalnėj Dievas regi ne taip ir 
baisu argi ne kiekvienas tik slepia tai manau kad moteris dėl to ir 
egzistuoja antraip Jis nebūtų mūsų tokių sukūręs tokių patrauklių vy- 
rams tegu jeigu jis norės bučiuoti man užpakalį nusimausiu kelnaites 
ir atstatysiu jam tiesiai prieš nosį natūralaus dydžio tegu kiša liežuvį 
nors 7 mylias gilyn man į skylę sulenda į rudumą paskui pasakysiu 
kad man reikia 1 svaro arba gal 30 šilingų pasakysiu kad noriu nusi- 
pirkti apatinių baltinių tada jeigu duos man gerai nebus jam nuo to 
blogiau aš nenoriu išlupt iš jo viską kaip kitos moterys daro dažnai 
galėdavau išsirašyt čekį ir parašyt jo pavardę porai svarų kelis kartus 
pamiršo užrakint be to jis neišleis aš leisiu jam pabaigt man ant užpa- 
kalio su sąlyga jog nesuteps mano gerų kelnaičių o matyt to neįmano- 

ma išvengti tiktai apsimesiu abejinga 1 ar 2 klausimai suprasiu iš atsa- 
kymų kai jis toks nieko negali nuslėpti pažįstu jį kaip nuluptą stipriai 
suspausiu užpakalį tarsiu keletą nešvankių žodelių uostyk pasturgalį 
arba laižyk šūdą ar bet kokią kitą nesąmonę kokia tik šaus galvon 
paskui pasiūlysiu o palauk dabar sūneli atėjo mano eilė būsiu tokia 
linksma draugiška o bet juk pamiršau tą prakeiktą bėdą tfu tu nežinai 
ar juoktis ar verkti toks mišinys kaip slyva su obuoliu ne reikės apsi- 
vilkti ką nors sena tuo geriau bus pabrėžtiniau jis niekad nesužinos ar 
jis tai padarė ar ne jam tik bet kokia sena drapana visai paskui nusiva- 
lysiu kaip niekur nieko tą jo misiją ir eisiu sau o jis tegu spokso aukš- 
tyn į lubas kurgi ji išėjo tai vienintelis būdas padaryti taip kad norėtų 
manęs ketvirtis po"? koks nežemiškas metas manau Kinijoj dabar kaip 
tik keliasi ruošdamiesi dienai šukuoja savo kaseles ką gi netrukus vie- 
nuolės skambins prisikėlimui niekas neatsėlins ir nesugadins joms mie- 
go nebent koks prašalaitis kunigas ar du į naktines pamaldas žadintu- 
vas pas kaimynus su pirmais gaidžiais čirškia tuoj vidurius išsikratys 
pažiūrėsim gal sugebėsiu nusnausti 1 23 4 5 kas per gėles jie išgalvojo 
kaip žvaigždės tapetai Lombardo gatvėj buvo daug gražesni prijuostė 
kurią jis padovanojo buvo kažkuo panaši bet užsijuosiau ją vos porą 
kartų geriau nuleisiu lempą ir dar pamėginsiu kad anksti atsikelčiau 
nueisiu į Lambo šalia Findleterio ir paprašysiu kad atsiųstų gėlių kad 
galėčiau pastatyti namie tam atvejui jei jis parsivestų jį namo rytoj tai 
yra šiandien ne ne penktadienis nelaiminga diena pirmiausia reikia 
nors truputį sutvarkyt namus atrodo kad juose dulkės kaupiasi man 
miegant paskui tebūnie muzika ir cigaretės aš galiu jam akompanuoti 
tik iš pradžių reikia su pienu nuvalyti fortepijono klavišus ką man 
apsivilkti ar įsisegti baltą rožę ar tų pasakiškų pyragaičių iš Liptono 
man patinka didelės prašmatnios parduotuvės kvapas po 71/2 pensai 
už svarą arba tų kitų įdarytų vyšniomis su rožiniu glajum 11 pensų už 
porą svarų kokį gražų augalėlį ant stalo gaučiau pigiau palauk kurgi 
neseniai juos mačiau man taip patinka gėlės norėčiau kad visi namai 
skęstų rožėse Dieve aukštybėse niekas neprilygsta gamtai laukiniai kal- 
nai jūra ir plūstančios bangos gražūs kaimai su avižų ir kviečių laukais 
ir visokiausiais dalykais mieli gyvuliai vaikštinėjantys sau širdis džiau- 
giasi regint upes ir ežerus visokių formų bei rūšių gėles kvapai ir spal- 
vos besistiebiančios net iš griovių raktažolės ir žibutės tai gamta O tie 

kurie sako kad Dievo nėra man neverti nė sudilusio skatiko visas jų 
mokytumas kodėl jie patys ko nors nesukuria dažnai jo klausdavau 
ateistais ar kaip jie save vadina tegul pirma nusigramdo visą purvą 
nuo savęs paskui kunigo vaitoja kai miršta ir kodėl kodėl nes pragaro 
bijo dėl savo nešvarios sąžinės ak taip gerai juos pažįstu kas buvo 
pirmasis asmuo visatoj prieš bet kam atsirandant kas visa tai padarė 
kas ak šito jie nežino nei aš nežinau taigi prašom lygiai taip pat sėk- 
mingai jie galėtų mėgint rytoj sustabdyti saulę kad ji nepatekėtų saulė 
šviečia tau“* pasakė jis tą dieną kai gulėjome tarp rododendrų ant 
Houto apsirengęs buvo su pilku tvido kostiumu ir šiaudine skrybėle 
tą dieną kai pasiekiau kad jis pasipirštų man taip iš pradžių aš pada- 
viau jam gabalėlį bandelės su kmynais iš savo burnos tai buvo kelia- 
mieji metai kaip dabar taip prieš 16 metų mano Dieve po to ilgo 
bučinio vos atgavau amą taip jis pasakė kad aš kalnų gėlė taip taigi 
mes esame gėlės visas moters kūnas taip tai buvo vienintelė tiesa kurią 
jis pasakė savo gyvenime ir šiandien saulė šviečia tau taip tai štai ko- 
dėl jisai man patiko nes mačiau kad jis supranta ar jaučia kas yra mo- 
teris ir Žinojau kad visada galėsiu pergudrauti jį ir aš suteikiau jam 
tiek malonumo kiek galėjau vis jį padrąsindama kol jis paprašė mane 
pasakyti taip aš iš pradžių neatsakiau tik žvelgiau tolyn į jūrą ir dangų 
aš galvojau apie tokią daugybę dalykų kurių jis nežinojo apie Malvį 
misterį Stenhoupą Esterą tėvą ir senąjį kapitoną Grouvzą ir jūreivius 
žaidžiančius visi paukščiai skrenda ir stok ir plauk indus kaip jie tai 
vadino ant pirso ir sargybinį priešais tvirtovės komendanto namą su 
tuo daiktu ant balto šalmo vargšelis pusiau iškepęs ir ispanų paneles 
besijuokiančias apsigobusias šaliais ir jų aukštas šukas ir aukcionus 
rytais ir žydus arabus ir pats velnias žino ką dar iš visų Europos galų ir 
Hercogo gatvę ir paukščių turgų visi kudakuoja ir kvaksi priešais Ler- 
bio Šeronso krautuvę ir vargšus asiliukus slydinėjančius pusiau užsi- 
miegojusius ir neaiškius vyrukus su apsiaustais miegančius šešėlyje ant 
laiptų didelius dviračių vežimų ratus ir jaučius ir seną pilį tūkstančio 
metų senumo taip ir gražius maurus apsirengusius baltai turbanai kaip 
karalių prašo tavęs prisėsti mažutėse krautuvėlėse ir apie Rondą su 
senais posadas'? langais dvi akis pinučių slepiamas meilužiui bučiuoti 
geležį 1r vynų krautuves pusiau pravertom durim naktį ir kastanjetes ir 
tą naktį kai mes pavėlavome į laivą Algekirase aplink vaikštinėjo sargas 

tylus su žibintu o ir tą baisingą srovę giliai apačioje ir jūrą jūrą kartais 
tamsiai raudoną kaip ugnis ir apie didingus saulėlydžius ir figos me- 
džius Alamedos soduose taip ir keistas mažas gatveles apie rausvus mė- 
lynus ir geltonus namus ir rožių darželius ir jazminus ir pelargonijas 
kaktusus ir Gibraltarą kur būdama mergaitė žydėjau kalnų Gėle taip 
kai įsisegiau rožę į plaukus kaip darydavo Andalūzijos merginos o gal 
įsisegsiu raudoną taip ir kaip jis bučiavo mane prie Maurų sienos ir aš 
pagalvojau ar ne tas pats jis ar kitas ir tuomet jo akimis paprašiau kad 
paprašytų darsyk taip ir jis paklausė manęs ar aš norėčiau taip pasakyti 
taip mano kalnų gėlele ir iš pradžių apkabinau jį taip ir priglaudžiau 
prie savęs taip kad pajustų mano krūtis jų aromatą taip ir jo širdis bepro- 
tiškai daužėsi ir taip aš pasakiau taip aš sutinku Taip. 

Epizodas atitinka VI „Odisėjos“ giesmę, kurioje pasakojama apei tai, kaip giedrą 
vasaros vakarą Finikijos karaliaus Alkinojo duktė Nausikaja su draugėmis ateina į 
pajūrį skalbti. Baigusios darbą ir padžiovusios skalbinius merginos žaidžia 
kamuoliu. Jos nemato miegančio ant jūros kranto bangų išmesto Odisėjo. Jį 
pažadina azartiški merginų riksmai, ir Homero herojus - nuogas, nešvarus, 
apkibęs dumbliais - atsisėda. Pamačiusios jį tokį merginos išsibėgioja, bet 
Nausikaja pasilieka. Ji nuprausia Odisėją, aprengia ir palydi į karaliaus rūmus. 

„Ulise“ šis pasakojimas įgauna ironišką atspalvį - karalaitė čia šluba ir banaliai 
jausminga Gerti Makdauel; Blumui-Odisėjui ji padeda atsipalaiduoti ir pasijusti 
geriau parodydama kelnaites (pasiekęs palaimingą orgazmą Blumas džiaugiasi 
nesimasturbavęs vonioje). 

Epizodo pagrindas - Blumo ir Gerti kontaktas priešpriešinant vyrišką ir moterišką 
pasaulėvaizdį ir didžiausią dėmesį skiriant regai bei uoslei (epizodo organas - akys 
ir nosis), taigi mus tiesiog užplūsta įvairiausių kvapų bei vaizdų, aprašomų sąmonės 
srauto stiliumi, gausa. Beje, Gerti veikia tik šiame ir kitame („Kirkė“) knygos 
epizode. Taigi šią dalį galima laikyti tam tikru atokvėpiu prieš svarbesnius įvykius. 

„Nausikajos“ technika - pakilimas ir nusileidimas; I dalis, pakilimas, parašyta 
pigios Viktorijos laikų noveletės forma, tai - jaunosios veikėjos veržlių banalokų 
jausmų bei iš romanų ir populiarių žurnalų perimtų neretai padrikų, trykštančių 
nevaržomu srautu minčių seka. II dalis, nusileidimas, introspektyvesnė, logiškes- 
nė - misterio Blumo vidinis monologas. 

1920 m. vasario 13 d. laiške Frankui Budgenui Jamesas Joyce'as šio epizodo stilių 
pavadino sentimentaliu, marmeladišku moteriškų kelnaičių stiliumi su smilkalų, 
giesmių, masturbacijos, troškintų moliuskų galvučių, tapytojo paletės, plepalų, 
daugžodžiavimo ir pan. priedais. 

Epizodo menas - tapyba, laikas - 8-2 valanda vakaro, simbolis - mergelė, spalva - 
pilka ir melsva. 

„Nausikają“ Joyce'as parašė Trieste 1920 m. Tais pačiais metais ši dalis buvo 
pradėta spausdinti JAV žurnale „Little Review“, tačiau Niujorko visuomenei 
pasipiktinus ir apkaltinus leidėją pornografijos propagavimu teismo sprendimu 
kūrinį toliau spausdinti buvo uždrausta. 


1 Sendimaunto pakrantę - šiuo keliu „Protėjo“, Blumo monologas plėtoja- 
praėjo Stivenas Dedalas per rytinį mas ten pat, kur skambėjo Stiveno 
savo pasivaikščiojimą; „Nausikajos“ monologas. 
veiksmo vieta - ta pati kaip ir 2 kuklios bažnyčios - Sendimaunto 

pakrantėje stovi Marijos - Jūros 
Žvaigždės bažnyčia. Apie ją kalbama 
ir „Dubliniečiuose“. 

3 H. M. S. Belleisle - H. M. S. - angl. 
trumpinys Her Majesty Sailor (Jos 
Didenybės jūreivis); Belleisle - 
Gražioji sala - Airija. Arthuras 
Griffithas, „Sinn Fėin“ (Mes patys) 
organizacijos įkūrėjas (1904), vienoje 
savo esė kritikavo tuos „anglizuotus 
tėvus“, kurie rengia savo vaikus 
airius („mažojo airio namas yra jo 
tvirtovė“ — Joyce'o parodija) jūreiviš- 
komis H. M. S. uniformomis. 

4 Flora Makflimsi - turima omeny 
W. A. Butlerio (1852-1902) eilėraščio 
„Nėra ką apsivilkti“ herojė, modistė, 
pamišusi dėl apdarų. 

S bauteur (pranc.) - orumas. 

6 petite (pranc.) - maža. 

7 T C. D. - Trinity College Dublin 
(Trejybės koledžas Dubline) trumpinys. 

8 daktaro Felo atvejis - antipatiją 
reiškiantis posakis. Kilo iš tokios 
istorijos: griežtas Kristaus bažnyčios 
(Christ Church) koledžo dekanas 
Johnas Fellas (1625-1686) grasino 
savo auklėtiniui - satyrikui Thomui 
Browne'ui (1663-1704) jį atleisiąs, 
jei šis neišversiąs Marcialio epigra- 
mos 1, 33. Netrukus Browne'as 
pateikė laisvą vertimą: I do not love 
you Dr. Fell / But wby I cannot tell I 
Thbougbt this / know full well I do not 
love you Dr. Fell. 

9 šventasis Bernardas - t. y. Bernardas iš 
Klervo (1090-1153) - vienas įžymiau- 
sių viduramžių Bažnyčios veikėjų. 

10 retroussė (pranc.) - riesta. 

11 yra nusidėjęs... kiti yra jam nusidėję - 
plg. Shakespeare'o „Karalių Lyrą“: 
„Esu aš nusidėjęs daug mažiau, negu 
kiti yra man nusidėję“ (vertė 
A. Churginas). 


12 Ora pro nobis (lot.) - Melskis už mus. 

13 Tableau! (pranc.) - paveikslas. 

14 Tantumer gosa cramen tum — 
iškraipyti šv. Tomo Akviniečio himno 
„Tantum ergo Sacramentum“ („Štai 
didžioji paslaptis“) žodžiai. 

15 vandens įrenginys - orig. wa- 
terworks - matyt, nuo Viktorijos 
epochoje madingų vyriškų laikrodžių 
„Waterbury“ pavadinimo. 

16 Panem de coelo praestitisti eis (lot.) - 
dangišką duoną jiems davei. 

17 contretemps (pranc.) - netikėtas 
nemalonus atsitikimas. 

18 Meilei užraktai ne kliūtis - orig. 
Love laugbs at loksmitbs - 

G. Gollmano (1762-1836) pjesės 
pavadinimas, vėliau tapęs priežodžiu. 

19 Laudate Dominum omnes gentes 
(lot.) - Šlovinkit Viešpatį, visos tautos 
(Ps 117). 

20 Er, čiupkit, kol sburda - orig. 
Catchem alive - Dublino žuvies 
pardavėjų šūksnis. 

21 Matoskopo - vienas iš pirmųjų 
judančių paveikslėlių įrenginių. 
Išrastas 1895 m. Amerikos mustosko- 
po kompanijos. XX a. pradžioje 
paplito kaip erotinių nuotraukų 
demonstravimo priemonė. 

22 lingerie (pranc.) - baltiniai. 

23 desbabillė (pranc.) - laisva naminė 
suknelė. 

24 Lacaus esant - iškraipyta itališka 
frazė La causa e santa (reikalas - 
šventas). 

25 Prancūziškas laiškas - t. y. prezerva- 
tyvas (Dublino slengu). 

26 Aukštyn kaip raketa, žemyn kaip 
stagaras - XVIII a. paplitęs aforizmas. 
Pirmą kartą pavartojo Tomas Pane'as 
nusakydamas Edmundo Burke'o 
požiūrį į Prancūzų revoliuciją. 

27 gbesabo (jidiš) - mechanizmas. 


ai 


28 Taip Džiuljinis pradėjo - italų an bealach (duok kelią). Airijos 
tenoras Ginglini (1827-1865) pradėjo karališkųjų šaulių devizas. 
savo veiklą kaip damų „asistuotojas“, 33 tefilimas - Blumas turi omenyje 


„linksmintojas“. mezuzą (hebr. Mezuzab) - maldos 
29 Motulės Šipton - mitinė burtininkė. dėžutę prie religingo žydo namų 

Gyveno XVI a. ir išpranašavo kelias durų. 

mirtis karaliaus dvare. 34 Buenas nocbes... bermosa (isp.) - 
30 Greisė Darling - Grace Darling labas vakaras, senjorita. Vyras myli 

(1815-1842) - Farni salų švyturio gražią mergaitę. 

prižiūrėtojo duktė. 1888 m. rugsėjo 35 Laukinio iš Borneo... miestą - eilutė 

7 d. ji su tėvu išgelbėjo devynis iš humoristinės dainos. 

sudužusio laivo keleivius. 36 Škotų našles - „Škotų našlės“ — 

Sudužusių laivų plėšikai patys („Scottish Widows“) - škotų gyvybės 

nukreipdavo laivą į pavojingas vietas, draudimo filialas Dubline. 

uždegdami krante panašias į švyturių. 37 Duona, numesta ant vandens - 

šviesas. aliuzija į Mokytojo Koheleto knygą 
31 O, kalnai ir viršūnės, aš vėlei su (Koh 11, 1): „Mesk savo duoną ant 

jumis - eilutė iš airių dramaturgo vandens“. 

Jameso Sheridano Noleso (1784- 38 Ku kū - orig. Cucckoo. Šis žodis čia 

1863) pjesės „Vilhelmas Telis“ (1825). vartojamas ir kaip žodžio cuckold 
32 Faugb a ballagb (air.) - teisingai Fdg (žmonos apgautas vyras) sinonimas. 


SAULĖS JAUČIAI 


Šis epizodas atitinka Homero „Odisėjos“ pasakojimą apie tai, kaip Odisėjas su savo 
vyrais išsilaipino Trinakrijos saloje, netoli Saulės dievo Helijo jaučių ganyklos. 
Odisėjas užmigo, o jo palydovai, nepaisydami Kirkės perspėjimų, jaučius papjovė 
ir suvalgė. Už tokį elgesį jie buvo griežčiausiai nubausti. Į laivą trenkė perkūnas, 
visi vyrai žuvo, išskyrus Odisėją. 

Jaučiai nuo Egipto dievo Apio laikų laikomi vaisingumo simboliu. Nusikaltimų 
vaisingumui šiame epizode sąlygiškai tampa kompanijos, laukiančios misis 
Pjurfoi gimdymo baigties, šnekos. Jaučių ir karvių motyvas, atsiradęs pirmame 
epizode (pienininkės funkcija), kartojamas antrame epizode misterio Dyzio 
straipsnyje, dar sykį minimas ketvirtame epizode Mili laiške, šiame epizode 
pasiekia kulminaciją (čia pilna „karvių, jaučių, jautukų“, kalbama net apie 
dirbtinę karvę, pagamintą Pasifajos aistrai patenkinti, mort aux vacbes (mirtis 
karvėms - sako Lenehenas). 

Trinakrijos salą „Saulės jaučiuose“ atitinka Gailestingosios Motinos gimdymo 
namai, Helijo vaidmenį atlieka gimdymo namų vadovas gydytojas Hornas, 
jaučius ganančios nimfos - gailestingosios seserys. 

Gimdymo namuose susirinkusi kompanija pajuokia natūralų vaikų gimdymą, ir tik 
vienintelis Blumas išlaiko pagarbą bei užuojautą, jis gina natūralų vaisingumą 
(epizodo organas - gimda). Moralinė epizodo idėja yra ta, kad, pasak paties 

Joyce'o, „sterilizuojant sueities aktą daromas nusikaltimas vaisingumui“ (skyriaus 
simbolis —- motinos), kontraceptinės priemonės vadinamos „vaikžudžiais“. 

Vaisius gimdoje atskirais raidos periodais įgauna skirtingą išvaizdą (tai simbolizuoja 
atskiros konkrečios epizodo detalės), taigi ir visas epizodo veiksmas aprašytas 
kaip tam tikra raida ir perteiktas skirtingais stilistiniais modeliais (pasakojimo 
technika - embriono raidos). Vaizduodamas vaisiaus augimo procesą Joyce'as 
pateikė anglų literatūros evoliuciją nuo ankstyviausių anglosaksų kūrinių iki XX a. 
(taigi tai — ir literatūros raida). Iš viso epizode tyrinėtojai įžvelgia 32 stilistinius 
modelius, iš kurių paskutinis — paties autoriaus, jis kupinas įvairiausių žargonų 
ir simbolizuoja iš gimdos išsivadavusį, laisvės oro gurkšnį įkvėpusį, besispardantį 
ir nerimstantį kūdikį (nebe embrioną). Pats rašytojas savo laiškuose teigia: 
„Kiekviena šios sekos dalis yra susieta su kuriuo nors dienos įvykių epizodu, 
be to, su natūraliomis embriono raidos stadijomis bei faunos evoliucijos perio- 
dais apskritai“. 

Be abejonės, „Saulės jaučiai“ - vertimo požiūriu viena sudėtingiausių knygos dalių 
(beje, ją sudėtingiausiu kūrinio epizodu laikė ir autorius, ją rašydamas, jo 
teigimu, jis sugaišo maždaug 1000 valandų). Mėgdžiojamiems anglų literatūros 
kūriniams neįmanoma rasti lietuviškų analogų: pirmieji mūsų raštijos paminklai — 
Gedimino laiškai - parašyti lotyniškai, pirmoji lietuviška knyga - pasirodė tik 
XVI a., o „Saulės jaučių“ imituojamų pirmųjų anglų autorių darbai datuojami 
ankstyvaisiais viduramžiais. Buvo nutarta, nesiremiant jokiu konkrečiu analogiš- 
ku lietuvišku veikalu, siekti perteikti tik kalbos stilistiką, ypatingą dėmesį skiriant 
sintaksei. Leksika, kiek įmanoma, sąmoningai nearchajinama ir neiškraipoma. 
Šitai būrų galima daryti imituojant, tarkime, XVII-XVIII a. tekstus, tačiau kokią 
leksiką reikėtų vartoti norint imituoti IX a. tekstą? Beje, senovinės anglų leksikos 
vengia ir pats Joyce'as, stengdamasis perteikti vien rašymo stilių. Sakykime, 
imituodamas X-XI a. datuojamą tekstą, rašytojas vartoja žodį surgical (chirurgi- 
jos, chirurginis), kuris anglų kalboje atsirado tik XVI a. 

Žinoma, šitoks šio skyriaus vertimo būdas - tik vienas iš galimų. 

Epizodo laikas - 10-a valanda vakaro, menas - medicina, spalva - balta. 


1 Desbil Holles Eamus - kalbų mišinys. vadovas; šiame skyriuje jis - Saulės 
Desbil - Declanas Kiberdas šį žodį dievo Helijo personifikacija. Taip pat 
kildina iš airško deisal - paskui Saulę, born angliškai - ragas; pavardė, 
Saulės judėjimo kryptimi, į pietus; ištarta mikčiojant - tai tartum aliuzija 
Holles - Dublino gatvės pavadini- į jaučio ragus. 
mas. Eamus (lot.) - eime; taigi frazė 3...opapa! - pribuvėja sveikina gimusį 
reiškia — eime į pietus Holis gatvės kūdikį. 
link. Sušukdami triskart senovės 4 Visuotinai... - šiuo sakiniu pradeda- 
Romos žyniai prašydavo vaisingumo mas pirmas stilistinis modelis. 
dievų malonės. Skyriuje didžiulis Remiantis Joyce'o laišku su „Saulės 
dėmesys skiriamas vaisingumui, jo jaučių“ planu, paprastai manoma, kad 
technika - „embriono raidos“. čia mėgdžiojami Romos istorikų 


2 Horbornai - Hornas - gimdymo namų Salustijaus ir Tacito darbai. Tačiau jų 

stilius — glaustas ir aiškus. Pasak 
Stuarto Gilberto, šis pasibaisėtinas 
sakinys gali būti skaitomas kaip 
viduramžių lotynų kalba parašyto 
traktato apie vaiko gerovę - prime- 
nančio, tarkime, „Epistolae Obscuro- 
rum Virorum“ - pažodinis vertimas, 
atliktas pamišusio vokiečių docento“. 
Ši pastraipa nurodo anglų kalbos 
šaknis, vaizduoja neapvaisintą 
kaušinėlį ir chaosą prieš kūrimą. 

5 Idant štai dėl ko... - antras stilistinis 
modelis: viduramžių lotyniškos 
kronikos mėgdžiojimas. 

6 ...ketinimas jų buvo sutartas - t. y. 
planas įsteigti Dubline gimdymo 
namus (XVIII a.). 

7 Lig užgimdamas... - trečias stilistinis 
modelis, ankstyvosios aliteracinės 
anglosaksų prozos atstovų Elfriko 
(Aelfric, apie 955 - apie 1010 m.) ir 
Vulfstano (Wulfstan g.? - apie 1023 
m.) mėgdžiojimas. 

8 Kažin koks vyras... - X a. anglosaksų 
elegijos „Klajūnas“ („The Wanderer“) 
stiliaus mėgdžiojimas; vertimas į 
anglų kalbą - 1966 m., naujausia 
redakcija - 1986 m. („The Norton 
Antology of English Literature“). 

9 baltos sesės - aliuzija į Helijo dukras. 

10 Del to paprastas žmogau - ketvirtas 


stilistinis modelis - sekama XV-XVI a. 


prozos pavyzdžiu; konkrečiai pjese 
„Paprastas žmogus“ („Everyman“, 
1509-1519). 

11 Ir kolei jie šnekėjo - penktas stilisti- 
nis modelis - sekama Belgijoje 
sukurtu sero Johno Mandeville'o 
(apie 1300-1371) kelionių aprašymų 
rinkiniu „Sero Džono Mandevilio 
kelionės“. Pirmiausia šis kūrinys buvo 
išleistas prancūziškai (1356), o vėliau 
išverstas į anglų kalbą (1375). 

12 mielaširdystės ruime - t. y. Gailestin- 


gosios motinos ligoninėje (Mater 
Misericordiae Hospital). 

13 Mabaundo - menkinamasis Maho- 
meto vardas. Taip jį vadino kryžiaus 
žygių dalyviai, laikydami Mahometą 
pagonių stabu. 

14 Ir tas mokytas riteris - riterių 
romanų imitacijos pradžia. Konkrečiu 
pavyzdžiu galėtų būti Thomas'o 
Malory kūrinys „Artūro mirtis“ 
(„Morte d'Arthur“, 1400). 

15 prankliną - orig. franklin (angl. 
nekilmingas laisvas smulkus žemval- 
dys). 

16 Alba Longos - taip airiai vadino 
Škotiją. Dar vienas jų atėjimo iš pietų 
pėdsakas: tokį pavadinimą turi 
senovinis Italijos miestas, lotynų 
genties sostinė, pagal padavimą, 
įkurta Enėjaus sūnaus. 

17 negalima leisti, kad motina mirtų - 
protestantams priklausiusioje Rotun- 
dos ligoninėje buvo laikomasi tokio 
požiūrio, o katalikiškoje Holis 
gatvėje - priešingo. 

18 Šventam Ultanui - airių šventasis 
(VII a.), vaikų ir našlaičių globėjas. 

19 gimimą neįmanomą - Stivenas 
smerkia kontracepciją kaip žmogaus 
prigimčiai prieštaraujančią nuodėmę. 

20 švento Potino - turimas omeny III a. 
galų šventasis Futinas (Foutinas). Jo 
vardas tariamas panašiai kaip sueitį 
reiškiantys lotyniški ir prancūziški 
žodžiai (plg. fotus foutre ir pan.). 
Toliau: effectu secutu (lot.) - kitu 
veiksmu, tolesniu padariniu. 

21 gimimo ir mirties grašį - t. y. mokestį 
už krikštą ir palaidojimą. Žandikaulio 
kaulas susiformuoja trečiąjį embriono 
mėnesį, todėl jo herojus „atsakė... 
parėmęs delnu smakrą“. 

22 pardi - sen. anglų kalba pardy reiškė 
leopardą ir panterą. Taip pat tai 

iškraipytas Blumo vardas: Leopoldas - 
Leopardas. 

23 savo draugo sūnų - čia pirmą kartą 
knygoje aiškiai parodomas prarastojo 
Radžio ir Stiveno, kurį dar galima 
išgelbėti, ryšys. 

24 Kaip tiktai šiuo metu - XVI a. 
Elžbietos laikų kronikos imitacija. 

25 vikaras Brėjaus - populiarios baladės 
veikėjo, kunigo, keičiančio savo 
religines pažiūras pagal politinę 
situaciją, elgesio modeliu Stivenas 
primena popiežiaus Pijaus X dviveidiš- 
kumą. 

26 Omnis caro ad te veniet (lot.) - visa, 
kas gyva, veržiasi prie tavęs. 

27 omnipotentiam deiparae supplicem 
(lot.) - visagalį dievišką prašymą. 

28 laimėjo mus - Suvenas, kalbėdamas 
apie Švč. Mergelę, pabrėžia jai skirtą 
Šventosios Dvasios įkvėpimą, 
lygindamas jį su meno idėjos atsiradi- 
mu bei jos virtimu kūnu - meno 
kūriniu. 

29 anastomoze - iš gr. anastomėosis — 
sujungimas, susiejimas. 

30 vergine... figlio (it.) - mergelė 
motina, dukra tavo sūnaus (plg. 
Dante, „Rojus“, XXXIII, 1). 

31 parce gue... Dieu! (pranc.) - todėl, 
kad mesjė Leo Taksilis sakė mums, jog 
dėl jos nepatogios padėties reikia 
kaltinti šventą balandį, prisiekiu Dievo 
viduriais! 

32 Entweder... oder (vok.) - arba... arba. 

33 Staboo Stabella - Gogarčio kūrinio 
pavadinimas. Tikriausiai iškraipyta lot. 
frazė Stabulum Stabilia - patikima 
buveinė (arba: smuklė; poet. ganykla). 

34 Trumpai kalbant - „lotynizuotos“ 
prozos pavyzdys. Ją reprezentuoja 
keturi autoriai: Richardas Hookeris 
(1554-1600), Johnas Miltonas 
(1608-1674), Jeremy Tayloras 


(1613-1667) ir Thomas Browne'as 
(1665-1682). 

35 Ut novetur... mysterium (lot.) - tegu 
paslaptis viso kūno lyties būna 
pažinta. Pasak Dono Giffordo, tai - 
„parodijinis neegzistuojančio himno 
pavadinimas“. 

36 virginalės - virginalė - arfos rūšis (iš. 
lot. virginalis), spinetas. 

37 baranympų - pabrolių ir pamergių 
(iš. gr. paranympbos - para+nympbė - 
pažodžiui - žmogus už nuotakos). 

38 konubialinio - vedybinio (iš. lot. 
conubium - vedybos, conubialis — 
vedybinis). 

39 proskeniumo - t. y. avanscenos (iš gr. 
proskėnion - pro +skėnė - prieš sceną). 

40 Bomauntu ir Lečeriu - vardai, 
sudaryti remiantis žodžių žaismu. 
Bomauntas - Beau (pranc.) + Mount 
(angl.) - užlipęs gražuolis. Lečeris - 
lecher (angl.) - ištvirkėlis. 

41 Oksperdo - orig. Oxtail - jaučio 
uodega. Pasak tyrinėtojų, tekstas šioje 
raidos stadijoje prilygsta embrionui, 
kai jis turi aiškiai matomą uodegą. 

42 Orate, fratres, pro memetipso (lot.) - 
melskitės, broliai, už mane patį. 
Iškreipta vienos mišių maldos frazė, 
ironiškai pabrėžiant tipso: angl. 
tipsy - įkaušęs. 

43 Ješurumas - hebrajiškas malonybinis 
Izraelio vardas („teisingasis“). 

44 Clan Milly - iš air. clann - šeima, 
giminė, ir mileadb - mileziečiai, 
ankstyvieji Airijos gyventojai, kuriuos, 
pagal padavimą, į šalį atvedė Milezi- 
jaus, mitinio Ispanijos karaliaus, sūnūs 
apie 1300 m. pr. Kr. 

45 ubi... guomodo (lot.) - kur... kada. 

46 Senosios seserys - t. y. likimo deivės 
parkos. 

47 Tofetą... Edenvilį - Tofetas ST vieta, 
kur vaikai buvo aukojami Molochui; 

Edenvilis - Stiveno ironiškai pramin- 
tas rojus. 

48 Etienne, chanson (pranc.) - Stivenai, 
dainą. 

49 krištolinį Kūrėjo rūmą - ironiška 
užuomina apie garsųjį stiklinį statinį, 
iškilusį Londone 1851 m. pasaulinės 
parodos proga. 

S0 Pažvelki... kūmas - George'o 
Shepardo Burleigh vaikiško eilėraštu- 
ko „Namas, kurį pastatė Džekas“, 
parodija. 

51 Bet ar jaunuolio Gyrūno baimę - 
alegorinio Johno Bunyano romano 
„Piligrimo kelionė“ („Pilgrim's 
Progres“, 1675) stiliumi šiame 
epizode nagrinėjama neapibrėžta, 
maištinga Stiveno būsena. 

52 Taigi ketvirtadienį, birželio šešioliktą — 
dešimtas stilistinis modelis. Mėgdžio- 
jamas Samuelio Pepyso (1633-1703) 
prozos dienoraštinis stilius. 

Pasak J. S. Athertono, šiam epizodui 
galima priskirti ir Pepyso draugą 
Johną Evelyną (1620-1706), tačiau, 
kaip pabrėžia tyrinėtojas, Joyce'as 
naudojosi antologija, kur Pepyso 
dienoraštis buvo pateiktas labai 
nemokšiškai suredaguotas, pilnas 
stilistinių iškraipymų, taigi čia Pepysą 
ar Evelyną esą „sunku atpažinti“. 

53 kuris buvo papistas - George'as 
Moore'as perėjo iš katalikybės į 
protestantizmą, tapdamas anglų 
sąjungininku viljamitu. 

54 Karaliaus bibliją - t. y. protestantišką 
karaliaus Jokūbo bibliją. 

55 ima Komuniją - vaikščioti į angliko- 
nų bažnyčią ir priiminėti Komuniją 
nurodė metodizmo pradininkas 
Johnas Wesley; vėliau to buvo 
atsisakyta. 

56 Malakijo rinkinio - turima omeny 
pranašo Malachijo knyga (ST). 


57 iš indų kalbos - pajuokiamas Russelo 
žavėjimasis indų mistika; minimas 
laikraštis „Irish Homestead“. 

58 Čia Lenebenas prisiartino - atkuria- 
mas Danielio Defoe (1661-1731) 
stilius. Joyce'as tyrinėjo šio autoriaus 
kūrybą, daug rašė apie ją; tai vienas iš 
keturių rašytojų (kiti - Flaubertas, 
Ibsenas ir Ben Johnsonas), kuriuos jis 
perskaitė „iki paskutinės eilutės“. 

59 Pauliaus liaudimi - t. y. vargetomis, 
dažnai sutinkamais Šv. Pauliaus 
katedroje. 

60 Mort aux vacbes (pranc.) - mirtis 
karvėms. 

61 meškaduobės - t. y. meškų pjudymo 
duobės. 

62 Aš tave suprantu - Jonathano Swifto 
(1667-1745) stiliaus parodija, 
konkrečiai mėgdžiojama „Statinaitės 
pasaka“ („A Tale of a Tub“). 

63 ūkininkas Nikolas - Nicholasas 
Breakspearas, popiežius Adrianas IV 
(1154-1159) - vienintelis popiežius 
anglas, kuris 1155 m. davė Henrikui II 
(karaliavusiam 1154-1189) bulę, 
suteikiančią teisę valdyti Airiją ir 
padovanojo auksinį žiedą su smarag- 
do akimi. 

64 tikinčiųjų tėvas - turimas omeny 
Henrikas VIII, valdęs Angliją 1509- 
1547 m. ir gavęs iš popiežiaus 
Tikėjimo gynėjo titulą (už traktatą 
„Septynių paslapčių patvirtinimas“). 

65 valdovo Hario vardu - šis Haris - tai 
Anglijos karalius Hernikas VII (valdė 
1485-1509), kuris Airijoje pritaikė 
angliškus žemės įstatymus, labai 
žalingus šalies žemdirbystei. Frazė „tik 
žalia žolė jam“ reiškia, kad anglai 
pavertė Airiją ferma, maitinančia jų 
amatininkiją. 

66 viešpats Haris pasiuntė ūkininką 
Nikolą - čia Haris - vėl Henrikas VIII, 


400 


NOMENTARKAI 


ūkininkas Nikolas - popiežius 
Klementas VII, „pasiuntė“ — gerokai 
pašlijo Anglijos 17 Romos santykiai. 

67 Bos Bovum (lot.) - bulių bulius. 

68 neilgai trukus susidraugavo — 
Henrikas VIII 1541 m. buvo paskelb- 
tas Airijos karaliumi; pagal 1536 m. 
aktą - karalius valstybės ir bažnyčios 
galva. 

69 susigrąžintų svarbiausią Amerikos 
dalį - arba iš naujo atrastų Amerikos 
žemyną. Stivenas smerkia Airijos 
moteris už masinę emigraciją. 

70 Popiežius... kovą - pirma eilutė - iš 
antipapistinio gatvinio kupleto, antra - 
iš Roberto Burnso eilėraščio apie 
„garbingą neturtą“ („For A' That and 
AThat“). 

71 Studentams kaip tik baigiant - 
tryliktas stilistinis modelis; mėgdžioja- 
mas XVIII a. apybraižų autorių 
Richardo Steele'o (1672-1729) ir 
Josepho Addisono (1672-1719) stilius. 
Addisono siekį tobulinti visuomenės 
skonį bei papročius Joyce'as laikė 
veidmainišku, todėl pateikia karčią 
parodiją, derindamas puošnų pasaulie- 
tinį toną ir nešvankų turinį. 

72 Puošio Gražeivos ir Ištižėlio Liežuvi- 
ninko - orig. Fopling Popinjay ir 
Milksop Ouidnunc - panašius vardus 
Steele'as duodavo savo satyrinių 
feljetonų veikėjams. 

73 vežioti malkas į mišką - orig. to 
carry cools to Newcastle (vežioti 
anglis į Niukaslį, t. y. daryti jau 
atliktą, nereikalingą darbą). 

74 Talis... anteponunt (lot.) - toksai jau 
didelis yra mūsų amžiaus ištvirkimas, 
o kviritai, kad mūsų moterys daug 
mieliau renkasi gašlius geidulingų 
pusvyrių kutenimus, o ne galingus 
romėnų centurionų glėbius bei 
pirmarūšes erekcijas. 


Stilius Cicerono, tačiau frazė ne jo; tai 
ne citata ir ne kokios nors žinomos 
sentencijos parafrazė. 

75 Čia klausytojas, kuris buvo - 
mėgdžiojamas Lawrence'o Sterne'o 
(1713-1768) „Sentimentalios 
kelionės po Prancūziją ir Italiją“ 
(1768) stilius. 

76 visavis — pranc. vis-d-vis - priešais, 
esąs priešais. 

77 Mais... compliments (pranc.) - bet 
žinoma... ir tūkstantis linkėjimų. 

78 marchband de capotes (pranc.) — 
apsiaustų pirklys; livre - livra, tačiau 
čia akcentuojamas capote - slengu 
prezervatyvas. 

79 Le Fėcondateur (pranc.) - apvaisin- 
tojas. 

80 avec lui (pranc.) - su juo. 

81 ventre bicbe (pranc.) - frazeologiz- 
mas: gyvenimas verda, eina gerai. 

82 sans blague (pranc.) - be juoko, 
prasimanymo. 

83 il y a deux choses (pranc.) - yra du 
dalykai. 

84 Visuotinio, nerūpestingo draugijos 
linksmumo įkaršty - penkioliktas 
stilistinis modelis: mėgdžiojamas airių 
dramaturgo, poeto, prozininko 
Oliverio Goldsmitho (1728-1774) 
romano „Verkfildo dvasininkas“ 
stilius. 

85 enceinte (pranc.) - nėščia. 

86 Bet grįžkime prie misterio Blumo — 
mėgdžiojama moralizuojanti ir 
filosofinė Edmundo Burke'o (1729- 
1797) proza. 

87 mots (pranc.) - žodžiai. 

88 trūkstamą jungtį - t. y. jungtį tarp 
žmogaus ir beždžionės. 

89 daugiau nei pusę mums skirtų metų — 
Blumui - 38-eri. 

90) Todel jis atvirai išsakė savo mintį 
kaimynui - Richardo Brinsley 

Sheridano (1751-1816), airių kilmės 
dramaturgo ir politiko, parlamentinės 
retorikos stiliaus sekimas. 

91 Efeso matrona - iš antikos laikų 
atkeliavęs siužetas apie seksualią našlę. 

92 Bet dėl kokių ypatybių - aštuoniolik- 
tas stilistinis modelis; pamfletinis 
XVIII a. satyriko, pasivadinusio 
Džunijaus (Junius) slapyvardžiu, 
stilius. Rašytojo tapatybė buvo 
nustatyta palyginti neseniai - tai seras 
Philipas Francisas (1740-1818), 
Gibbono mokytojas. 

93 keturių procentų - 17-ame skyriuje 
sužinosime, kad Blumas turi kapitalą 
keturių procentų vertybiniais 
popieriais. 

94 pelikanas - viduramžiais pasiaukoji- 
mo ir Kristaus simbolis. 

95 Hagarai - apie neleistinus Blumo 
santykius su tarnaite bus kalbama 
15-ame skyriuje; Hagara - Abraomo 
tarnaitė, kuri nuo jo pastojo. 

96 Su apdairumu - mėgdžiojamas 
garsaus istoriko Edwardo Gibbono 
(1737-1794) stilius (konkretus 
kūrinys „The Decline and Fall of the 
Roman Empire“). 

97 Didingosios Portos - t. y. Osmanų 
imperijos, kurioje valdovo palikuonio 
gimimas būdavo pagerbiamas daugybe 
ceremonijų. 

98 akardinis foetus in foetu - akardija 
(a + gr. kardia - širdis) - įgimtas 
širdies nebuvimas; foetus in foetu 
(lot.) - gimstantis vaisius. 

99 aprosopija - veido nebuvimas (iš gr. 
a + prosopon - veidas), embriono 
raidos sutrikimas. 

100 agnatija - žandikaulio nebuvimas 
(1š gr. a + gnatbos - žandas, žiotys), 
embriono raidos sutrikimas. 

101 Sturzgeburt (vok.) - staigus 
gimdymas. 


102 primafacie (lot.) - iš pirmo žvilgs- 
nio, akivaizdus. 

103 madam Grizel Styvens atvejis - 
garsaus Dublino gydytojo sesuo 
(1653-1746). Ji dažnai vaikščiodavo 
prisidengusi vualiu ir dėl to kilo 
apkalbos, kad jos veidas primenąs 
kiaulės snukį. 

104 plazminę atmintį - teosofų aprašyta 
dvasios galia atminti visus savo 
įsikūnijimus. 

105 malonų švarų senelį - užuomina į 
vienos nešvankios dainelės eilutę. 

106 Tačiau nuo Malachbio pasa- 
kojimo - dvidešimtas stilistinis 
modelis. Mėgdžiojamas gotikinio 
romano pradininko Horace'o Walpo- 
le'o (1717-1797) stilius (konkrečiai jo 
kūrinys „Otranto pilis“, 1784), 
primenami Synge'o pjesių dialogai. 

107 Štai jums išvaizda - regit mane - 
airiškos idiomos, reiškiančios „Štai 
atpildas, kuris mane ištiko“, angliška 
kalkė. 

108 soultb... bullawurrus - soultb (air.) - 
vaiduoklis, bullawurrus (air.) — 
šmėkla, čia: žmogžudystės tvaikas. 

109 Erse kalba - t. y. airių kalba, bet ją 
taip vadina tik anglai, tiesiogiai 
nesusidūrę su Airija. 

110 Lex talionis (lot.) - atpildo įstatymas. 

111 Vienišas namas šalia kapinių - 
užuomina į kitą gotikinį romaną - 
airių rašytojo Josepho Sheridano Le 
Fanu (1814-1873) kūrinį „Namas ties 
šventoriumi“ („The House by the 
Churchyard“, 1863). 

112 Koks yra žmogaus sielos amžius? - 
nostalgiškas eseisto Charleso Lambo 
(1775-1834) stilius su parodijos 
elementais. Šis rašytojas buvo plačiai 
žinomas kaip populiarių „Odisėjos“ ir 
Shakespeare'o pjesių perpasakojimų 
autorius. 

113 nuotakos naktį - merginos vardas 
Braidi (Bridie) tariamas panašiai kaip 
angliškas žodis bride - nuotaka. 

114 fiat (lot.) - tebūnie. 

115 Balsai susilieja - mėgdžiojamas 
romantikas Thomas de Ouincey 
(1785-1859). Joyce'as žavėjosi šiuo 
rašytoju ir cituodavo jo kūrybą iš 
atminties. Konkretūs kūriniai — 
„Anglų pašto karieta“ (1849) ir 
„Anglo opiumo rūkytojo išpažintis“ 
(1822). 

116 Lacus Mortis (lot.) - Negyvoji jūra. 

117 arklio ženklas - Pegaso žvaigždynas. 
Kai jis pateka, Mergelė (pasak astrolo- 
gų, veikianti gimdą) nusileidžia. 

118 Alfa -t. y. Tauro Alfa, pagrindinė 
žvaigždyno žvaigždė, dar vadinama 
Aldebaranu. 

119 Frensis priminė Stivenui - dvide- 
šimt trečias stilistinis modelis; 
mėgdžiojamas Walteris Savage'is 
Landoras (1775-1864), sukūręs esė 
rinkinį „Įsivaizduojami pokalbiai“ 
(„Imaginary Conversations“, 1824- 
1853), kuriame senovės istorijos bei 
literatūros veikėjai kalbasi XIX a. 
temomis. 

120 nepaliks savo motinos našlaite - 
kartojamas motyvas: vaikas išgalvoja 
sau vieną iš tėvų. Taip pat: Kristaus ir 
Dievo Motinos santykių inversija. 
Stivenas ironiškai sutapatinamas su 
pasaulio atpirkėju. 

121 Periplepomenas - graikų k. šis žodis 
reiškia keliaujantį prekeivį vaisiais. 

122 Baso - Basas aludaris (alaus rūšis 
„Bass“) buvo Karūnos šeimininko 
Baso dėdė. 

123 Vis dėlto, tiesą sakant - dvidešimt 
ketvirtas stilistinis modelis; pasak 
J. S. Athertono, šis epizodas - 
sąmoningas prasto, netaisyklingo, 


kalbos šiukšlių pilno stiliaus pavyzdys. 

Manoma, kad Joyce'as naudojosi 
įprastų anglų kalbos klaidų žinynu. 

124 Tolesnė diskusija - mėgdžiojamas 
Thomaso Babingtono Macaulay 
(1800-1859), anglų istoriko ir 
eseisto, stilius. Stengdamasis pagyvinti 
istoriją, jis rašė vaizdingai ir emocin- 
gai, kartais net prasilenkdamas su 
faktais. 

125 Namų gyventojo - t. y. Diksono. 

126 Geriau čia, pačioje pradžioje, 
pažymėkime - mėgdžiojamas garsaus 
anglų biologo pozityvisto, talentingo 
rašytojo Aldouso Huxley tėvo, 

T. H. Huxley (1825-1895) stilius. 

127 nisus formativus (lot.) - formuojan- 
čio polinkio. 

128 succubitus felix (lot.) - apačioj 
gulinčios laimingos. 

129 kalipedija - t. y. geras auklėjimas 
(gr. kali + paidea). 

130 Ak. Lic. KKGKAN —t. y. akušerijos 
licenciatas, Karaliaus ir karalienės 
gydytojų kolegijos Airijoje narys. 

131 Tuo metu gydytojo meistriškumo — 
mėgdžiojamas Charleso Dickenso 
(1812-1870), kurio Joyce'as nemėgo, 
stilius. Imituojama pabrėžtinai, beje, 
net tris sykius minimas Dodžio 
vardas - tai aliuzija į mažybinę 
Deivido Koperfildo vardo formą. 

132 accouchement (pranc.) - gimdymas. 

133 lordo Bobsio - t. y. sero Fredericho 
S. Robertso; jis buvo Kandagaro, 
Pretorijos ir Voterfordo grafas, 
kariuomenės vadas anglų ir būrų 
kare. 

134 Esama nuodėmių - imituojamas 
rašytojo, kardinolo Johno Henry 
Newmano (1801-1890) stilius. Sį 
autorių Joyce'as ypač vertino ir 
vadino vienu iš geriausių anglų 
prozininkų, bet skyrė jam tik trumpą 
pastraipą todėl, kad, pasak 


I. S. Athertono, „neturėjo su juo 
bendrų idėjų ir temų“. 

135 Nepažįstamasis vis dar stebėjo - 
mėgdžiojamas šiek tiek pretenzingas, 
kaprizingas anglų rašytojo Walterio 
Paterio (1839-1894) stilius. 

136 a flair (pranc.) - kaip sako nuojauta. 

137 kiek tamsesnę draugę - t. y. būsimą- 
ją Moli Blum („švelnaus gegužės 
vakaro“ scena buvo prisiminta 
skyriuje „Hadas“). 

138 Ketverių ar penkerių berniūkštis — 
Stivenas Dedalas. 

139 alles Vergūngliche (vok.) - viskas 
praeina; pirmoji baigiamojo Goethe's 
„Fausto“ himno eilutė. 

140 piazzetta (it.) - aikštelė. 

141 Pasižymėk tai ateičiai - trisdešimtas 
stilistinis modelis; mėgdžiojamas 
garsaus anglų sociologo, filosofo 
Johno Ruskino stilius. Joyce'as 
vertino šį autorių ir juo sekdamas rašė 
dar mokykloje, o vėliau yra pastebė- 
jęs, kad jis „veda anglosaksų atskalū- 
nus į pažadėtąją žemę, apsiginklavęs 
karučiu“ (skyriuje „Scilė ir Charibdė“ 
jam skirtas pabaigos sakinys: „Saulės 
karutis virš tilto arkos“). Savo 
pagarbą Ruskinui Joyce'as išreiškė po 
jo mirties parašytoje ese „Vainikas iš 
laukinio alyvmedžio“. 

142 Pas Berką! - mėgdžiojamas garsaus 
XIX a. istoriko ir filosofo Thomo 
Carlyle'o (1795-1881) stilius. Joyce'o 
kūrybai jis didelės įtakos neturėjo, bet 
šiam epizodu! skirtas svarbus vaid- 
muo - pagarbinti gyvenimą ir 
vaisingumą (epizodas atitinka pačią 
devinto nėštumo mėnesio pabaigą). 

143 coelum (lot.) - dangus. 

144 maltusiečiais - t. y. anglų dvasinin- 
ko ir ekonomisto Thomo Roberto 
Malthuso (1766-1834) sekėjais. Jis 
dėl žemės maisto resursų išsekimo 


pavojaus reikalavo reguliuoti gyvento- 
jų skaičių. 

145 bhomerį - senovės žydų saiko matas, 
lygus vienuolikai bušelių. 

146 tavo garbanos permirkusios - pagal 
šį ženklą (Teis 6, 36-38) Gedeonas 
sužinojo, kad Izraelį išgelbės jo ranka. 

147 Derbiui Dalmenui ir jo Džoanai - 
senyva pora (kaip priežodis), baladės 
„Laiminga senyva pora“ herojai. 

148 šitai - t. y. kontracepciją. 

149 Ameriką - aliuzija į Johno Donne'o 
(1572-1631) eilutę iš 19-os elegijos 
„O mano Amerika! Mano atrastoji 
žeme!“ Čia pirmą kartą anglų 
poezijoje mylimoji palyginama su 
Amerika. 

150 Deine... Euters (vok.) - tu melži 
savo karvę Širdgėlą. Geri jos saldų 
pieną iš tešmens. 

151 pienas žmonių giminės - plg. leidi 
Makbet kaltinimą savo vyrui, kad jo 
prigimty per daug „žmogiško gerumo 
pieno“. Lietuviškame A. Churgino 
„Makbeto“ vertime: „Bet aš labai 
bijau, kad tavo kraujas / Per daug 
atskiestas pienu žmoniškumo“. 

152 bonnyclaber (air.) - rūgpienis. 

153 Per... bibendum (lot.) - dabar 
išgerkim už deives Partulą ir Pertundą. 
Partula - romėnų gimdymo deivė, 
Pertunda - sanguliavimo ir nekaltybės 
netekimo. 

154 Visi išgertuvėsna op - trisdešimt 
antras stilistinis modelis - paties 
Joyce'o. Pasak autoriaus, tai - 
pasibaisėtinas įvairių anglų kalbos 
tarmių, slengo, airių kalbos mišinys. 
Taip pat čia aptiksime ir įvairiausių 
kitų kalbų bei šnektų, žargonų ir 
sąmoningai laužomų kalbos normų 
margumyną. 

155 Bonafides - iš lot. bona fides — 
sąžiningas ketinimas, visai atvirai, 

be jokio kėslo. Čia žaidžiama airiškos 
šios frazės vartosenos prasminiu 
atspalviu - turimi omeny „patikėti- 
niai“, kuriems ir po 11 val. 
vakaro duos alkoholinių gėrimų 
(tai tuo metu Airijoje draudė 
įstatymas). 

156 Timotį Apdaužytą Kaušą - žinomas 
XVIII a. Dublino smuklininkas. 

157 Benedicat... Filius - telaimina tave 
Visagalis Dievas, Tėvas ir Sūnus. 

158 Denzil gatvės vyrukai - taip dar 
vadinami airių „nenugalimieji“. 

159 En avant mes enfants! - pirmyn, 
mano vaikai! 

160 Ir jie nuėjo penkis parasangus - 
sakinys iš graikų kalbos vadovėlio, 


parašyto pagal Ksenofonto „Anabasį“. 


161 Ma mėre m'a mariėe - mano 
motina mane ištekino. Vienos 
blevyzgų dainelės pradžia. 

162 Palaimos britų! - parodijuodamas 
aštuonių dvasinių palaimų išvardijimą 
Kalno pamoksle, Joyce'as dar moky- 
damasis mokykloje sudarė aštuonių 
britų palaimą sąrašą. 

163 Ratamplan - plg. pranc. rataplan - 
būgnijimas. 

164 Druidrumo leidykloj - t. y. leidykla 
„Dun Emer Press“ Dundrumo 
miestely. Ją įkūrė Yeatso seserys, 
Yeatsas čia vadinamas Eisu. 

165 Silentium! (lot.) - tylos! 

166 Butelis... bažnyčia - Joyce'o 
sukurtos aštuonios britų palaimos. 

167 Arba aukštai ant ešafoto - žodžiai iš 
dainos „Dieve, išgelbėk Airiją“. 

168 Ragis - orig. rugger - mažybinis 
regbio pavadinimas. 

169 Mani nėri soldi - oig. Me nantee 
saltee - indų-anglų k. žargonas 
(Indian pidgin); iš I bave no salt - aš 
neturiu druskos, t. y. pinigų. 

170 Staiga sustojo - žodžiai iš amerikie- 


čių dainos „Senelio laikrodis“ (aut. 
Henry Work, 1876). 

171 egnogo... prerijų austre — 
gėrimai, kuriais gydomos pagirios: 
egnogas - alkoholis (paprastai romas), 
kiaušinis, pienas; prerijų austrė — 

į alkoholinį gėrimą įmuštas žalias 
kiaušinis, praryjamas vienu gurkšniu. 

172 Rodo? -t. y. kiek laikrodis rodo; 
orig. vartojamas paskutinis angliško 
frazeologizmo How goes tbe enemy 
(Kuri valanda? ar pan.) žodis. 

173 ...alebleistrinis - dvigubas kalambū- 
ras: 1) all be plastered neck, turint 
omeny alabaster - alebastrinis; 2) 
visas prisigėręs kaklas (veikėjas svajojo 
apie 31 litrą - ankerį - romo), nes 
plastered slengo kalba - girtas. 

174 boi polloi (gr.) - prastuomenė. 

175 Artisto pranešimas - t. y. telegrama, 
kurią Stivenas pasiuntė Maligenui į 
„Laivą“. 

176 Tė Kinčui - t. y. Kinčo - Stiveno 
tėvui Saimonui Dedalui. 

177 Džokai šaunus Hailentmenai - 
Džokai orig. Jock - anglų slengu 
„kareivis“, škoto pravardė. Hailent- 
menas - irgi škotas (Hielentman — 
iškr. Higblandman - škotų kalnietis). 

178 kmynų, kad neneštų vynu - t. y. kad 
kmynai nustelbtų alkoholio kvapą 
burnoje. 

179 Venus Pandemos (lot.) - „visaliaudi- 
nė“ Venera, parduodamos meilės 
deivė. 

180 Les petites fammes (pranc.) - 
mažosios moterys. 

181 Apkabino švelniai Sarą - eilutė iš 
Roberto Burnso eilėraščio „Ar 
nežinote, kur kapitonas Griausmas“. 

182 Jeigu... vardą - parodijuojama 
Thomaso Moore'o daina „Jeigu tas, 
kuris garbina tave, būtų pasakęs nors 
vardą“. 

183 Macbree, Macruiskeen - iš air. mo 
cbroi, ma cbrūisin - mano širdis, 
mano ąsotis. 

184 Ex! - angl. sutr. - puiku! 

185 ad lib (lot.) - čia: kiek tik nori. 

186 spykyzi - iš amerikiečių slengo 
speakeasy - prohibicijos laikais taip 
buvo vadinama vieta, kur buvo 
nelegaliai pardavinėjami alkoholiniai 
gėrimai. 

187 Ir buvo pas kirpėją - į Bentamo 
Lajenso išvaizdos pasikeitimą Blumas 
atkreipė dėmesį skyriuje „Lotoso 
valgytojai“. 

188 kaip Grebemas - orig. grabamise - 
atplėšti voką palaikius virš garų 
(kaip padarė telegramų nešiotojas 
Stivenas Hendas). Žodis kilęs nuo 
anglų Vidaus reikalų ministro 
Jameso Grahamo (1792-1861) 
pavardės. Jis įsakė perskaityti italų 
revoliucionieriaus G. Mazzini 
korespondenciją. 

189 Medenas stato už Mediną, tikras 
medinas - orig. Madden back Mad- 
den's a maddening back (Madden - ir 
pavardė, ir anglų k. beprotis; frazė 
pažodžiui verčiama taip: Medenas 


stato už beprotį, beprotiškos lažybos). 


Medinas - liet. tarm. laukinis, 
miškinis. 

190 Orivar, mon vjo - iškraipyta pranc. 
frazė au revoir, mon vieux - sudie, 
drauguži. 

191 mišia mišina - orig. misba misbin- 
nah - iškraipyta hebrajų k. rinkinio 
nuosprendis, t. y. teismo nuospren- 
dis, remiantis rinkiniu kaltinimų, 
kurie nebuvo įtraukti į Mozės 
kodeksą. 

192 Nos... nostra (lot.) - gersim žalią 
nuodą ir duosim velniui, kas liks. 

193 Bonsoir la compagnie (pranc.) - 
labanakt kompanijai. 


194 longbrekas - norima pasakyti 
legbrekas - taip krikete vadinamas 
apgaulingas kamuolys, o čia - balius. 

195 Ala vėtre! (pranc.) - į jūsų! 

196 Dastis Roudzas - Dono Giffordo 
nuomone, čia turimas omeny Dulki- 
nasis Roudzas - XX a. pradžios 
amerikiečių komikso herojus, valkata 
ir nevykėlis; Declanas Kiberdas 
mano, jog tai talentingo kriketininko 
vardas. 

197 Jubiliejinį avinėlį - dubliniečių 
posakis, reiškiantis varganus trupinius 
(pagal menką sausą davinį, 1897 m. 
išdalytą varguomenei karalienės 
Viktorijos jubiliejaus proga). 

198 Bovrilą - taip vadinama susmulkin- 
ta jautiena, ji dedama į patiekalus, iš 
jos daromas sultinys. 

199 Riėmondo - Ričmondas - Dublino 
psichiatrinė ligoninė. 

200 picanninies - taip Pietų Afrikoje, 
Vakarų Indijoje ir Australijoje slengu 
vadinami juodaodžių arba aborigenų 
vaikai. 

201 tiens, tiens (pranc.) - nagi, nagi. 

202 Jenacis - turimas omeny belgų 
lenktynininkas, Gordono Beneto 
taurės varžybų (1904 06 17) dalyvis. 

203 imyab (air.) - tikrai. 

204 Mes dviese, tarė ji - parodijuojamas 
Dante's Gabrielio Rossetti eilėraštis 
„Palaimintoji mergelė“ („The Blessed 
Damozel“). 

205 Laetabuntur... suis (lot.) - tedžiū- 
gauja savo lovose. 

206 tipas juodais skarmalais - t. y. 
gedulo drabužiais apsirengęs Blumas. 

207 Ut implerentur sciptuarae (lot.) - 
kad išsipildytų, kas parašyta. 

208 Kristikliau - orig. Christicle; pasak 
Declano Kiberdo čia sujungti trys 
žodžiai: Christ - Kristus, canticle - 
giesmė, testicle - sėklidė. 


KOMENTARAI 


209 ...šunkeliais nuėję (...) bagažai! — 210 mikstūros nuo kosulio... - dažnai 
parodijuojami karštai skelbiantys geriama neturtingų dubliniečių dėl jos 
idėjines doktrinas Amerikos evange- alkoholinio poveikio. 
listai. 

KIRKĖ 


X „Odisėjos“ giesmėje Homeras pasakoja, kaip aplankęs lestrigonus jo herojus su 
savo vyrais išsilaipino Kirkės saloje. Nutarę ištirti salą, jie pasidalijo į dvi grupes, 
tačiau vieną jų ištiko nesėkmė - Kirkė vyrus pavertė kiaulėmis. Išsigelbėjo tik 
šios grupės vadovas Eurilokas. Grįžęs pas Odisėją, jis prisiekė, jog nuo kerų jį 
apsaugojusi magiška žolė. 

Hermis padovanojo šią žolę ir Odisėjui, ragindamas drąsiai stoti prieš jos burtus, 
nes antraip iš jo bus atimtas vyriškumas. Odisėjas galiausiai įveikė Kirkę, mylėjosi 
su ja ir ji kiaules vėl pavertė žmonėmis. 

Jameso Joyce'o „Kirkė“ (burtininkę atitinka epizodo herojė Bela Koen) - tai Blumo 
ir Stiveno vidinio pasaulio vizija, realizuota dramine forma. Mes atsiduriame 
herojų pasąmonės stichijoje, į paviršių iškeliami ir dramatizuojami slapti troški- 
mai, prisiminimai, fantazijos, baimės, ima veikti negyvi objektai, vieno veikėjo 
ypatybės priskiriamos kitam, panašiai kaip viduramžių teatre materializuojamos 
metaforos. Epizode pasirodo beveik visi romane anksčiau minėti veikėjai, jie 
savotiškai išvardija, reziumuoja dienos įvykius. 

Tik pasirodžiusio scenoje Blumo pasąmonės stichija tiesiog šėlsta; ieškodamas 
Stiveno, jis žingsniuoja per fantasmagorišką Dublino viešnamių kvartalą (epizodo 
organas - „ėjimo organai“, kojos) ir susitinka savo senelį, tėvą, motiną, jaunystės 
meilę misis Bryn, Gerti Makdauel, nimfą iš paveikslo, kabančio Blumų miegama- 
jame, O jį persekiojantis šuo net septynis kartus pakeičia savo veislę. Pirmiausia 
atskleidžiamos dvejopos - airiškos ir žydiškos - herojaus šaknys, paskui jis vaiz- 
duojamas kaip socialinė asmenybė (politiko, lyderio, valdovo ambicijos), vėliau 
gilinamasi į intelektinį pasaulį ir priartėjama prie tamsiosios instinktų sferos; apie 
Blumą „Kirkėje“ sužinome nemažai naujo, šis veikėjas pasirodo esąs visiškai 
kitoks, nei apie jį anksčiau manėme. Blumas iš pradžių feminizuojamas, paskui, 
atgavęs savo talismaną - bulvę (Homero magiškos žolės atitikmuo), susigrąžina 
vyriškumą ir sunkią valandėlę galės tėviškai pasirūpinti „betėviu“ Stivenu. 

Epizodo menas - magija, simbolis - prostitutė, veiksmo vieta - viešnamis, laikas — 
vidurnaktis, pasakojimo technika - haliucinacinė. 


1 klaidžiojančiomis ugnelėmis - klai- citeog - kairiarankis; antra reikšmė — 
džiojančios ugnelės, arba žaltvykslės, nerangus žmogus, slunkius. 
vyra pikta lemiantis ženklas; šią .3 Kavenas, Katbilas ir Beltarbetas — 
nuojautą dar pagilina ypatinga šio miestai Kaveno grafystėje; jos 
„Sapno-pjesės“ scenografija. gyventojai garsėjo nevaldomumu. 

2 Kairiaranki! - orig. kitbogue: iš air. 4 introit (lot.) - įvadinė giesmė. 

5 Vidi... Alleluia (lot.) - ir pamačiau aš 
vandens srovę, ištrykštančią Iš 
šventovės dešinės pusės. Aleliuja. Iš 
tiesų —- tai povelykinio laikotarpio 
sekmadieninių mišių antifonas (plg. 
Ez 47). 

6 (Altuis aliguantulum)... ista (lot.) - 
(gerokai garsiau.) Ir visi jie priėjo prie 
šito vandens. 

7 Falopijaus vamzdis - vamzdelis, 
jungiantis kiaušides su gimdos ertme 
(pagal atradėjo, italų anatomo 
Gabriello Fallopio (1523-1562) 
pavardę). 

8 (Triumpbaliter)... sunt - (trrumfuoda- 
mas.) Ir buvo jie išgelbėti. 

9 linkse - orig. lynx - iš lot. lūšis. 
Aliuzija į Linčo pavardę - Lynch. 

10 la belle dame sans merci (pranc.) - 
gražiąją damą, nežinančią gailesčio. 

11 ad... meam (lot.) - pas deivę, 
linksminančią mano jaunystę. 

12 Aurora borealis (lot.) - Šiaurės 
pašvaistė. 

13 triukus - orig. battricks - kriketo 
terminas, žymintis tris iš eilės įmuštus 
kamuoliukus. 

14 juodosios Marės - orig. black Maria - 
taip slengu Dubline buvo vadinama 
policijos mašina. 

15 Žvėries pėdsakas - plg. Apr 13, 16- 
17. 

16 gyvsidabrio - orig. mercury; buvo 
manoma, kad tai - vaistai nuo sifilio. 
Taip pat: Merkurijus - Odisėjo 
patarėjas pakeliui pas Kirkę. 

17 Buenas... esta (isp.) - labas vakaras, 
senjorita Blanka, kaip vadinama ta 
gatvė? 

18 Sraid Mabbot - sraid (air.) - gatvė, 
Mabbot - gatvės pavadinimas. 

19 Slan leatb - air. slūn leat - viso labo. 

20 ugnies rijiko - turimas omeny 12-o 
skyriaus Pilietis. Kai kurie Gėlų lygos 


nariai reikalavo uždaryti viešnamius, 
kad jie nediskredituotų „gero Airijos 
vardo“. „Šnipą“ Blumas stengiasi 
nuraminti simboliškais airiškais 
posakiais. 

21 gojum - žr. kom 23. 

22 Ja, ich weiss, papachi (vok. ir jidiš) — 
taip, aš Žinau, tėveli. 

23 Goim nachez (jidiš) - pagonių 
džiaugsmas, laimė. 

24 Ti trema un poco il cuore? (it.) - ar 
tau virpa truputį širdis? 

25 per „Livermoro krikščionis“ - 
„Livermoro krikščionys“ - juodai 
nusigrimavusi, negrų repertuarą 
atliekanti baltųjų dainininkų grupė. 
Jie ir broliai Bohee gastroliavo 
Dubline 1894 m. 

26 Irvingą Bišopą - Irvingas Bishopas 
(1849-1898) JAV telepatas; jo 
seansai buvo išpopuliarėję devintaja- 
me XIX a. dešimtmetyje. 

27 La ci darem la mano (it.) - tada 
eisime susikibę už rankų. 

28 pragaro vartų - pragaro vartais 
Dubline buvo vadinama sankryža, kur 
prasideda Meklenburgo gatvė, 

pagrindinė miesto viešnamių „arteri- 

ja“. 

29 Dabar gaudyk kaip laukines žąsis - 
orig. wildgoose chase this - galimas 
atitikmuo: „gaudyk vėją laukuose“. 
Laukinėmis žąsimis buvo vadinami tie 
airių patriotai, kurie paliko savo 
gimtinę; šiuo atveju toks yra Stivenas. 

30 rencontres (pranc.) - susirinkimus, 
netikėtus susitikimus. 

31 Chacun son goūt (pranc.) - kiekvie- 
nas pagal savo skonį. 

32 Fido - tipiškas šuns vardas. 

33 Leo ferox (lot.) - žiaurų liūtą. 

34 Donnerwuetter! (vok.) - po velnių! 

35 „Irish Times“ - šiame laikrašty Marta 
perskaitė Blumo skelbimą. 

NOMEHNTARAI 


36 Lijono paštas - tokio pavadinimo 
prancūzų pjesė (1850) apie garsųjį 
1796 m. teismo procesą, kuriame 
vietoj tikro nusikaltėlio Lesiurko 
nuteistas panašus į jį Diuboskas, tuo 
metu buvo labai populiari Anglijoje. 

37 Šitbrolet - orig. sbitbroleetb. 

Šv. Rašte (Ts 12, 6) duodama žodžio 
forma sbibboletb (liet. šibolet). 
Efraimo gyventojai, kurie dėl specifi- 
nio š garso nesugebėdavo šio žodžio 
ištarti, būdavo užmušami. 

38 Džimis Bladsou. Prie kranto laivelį 
laikyk - Džimis Bladsou (Jimmy 
Bludso) - amerikietis autorius. „Prie 
kranto laivelį laikyk“ - eilutė iš jo 
baladės. 

39 corpus delicti (lot.) - nusikaltimo 
sudėtis, esmė. 

40 Prima facie (lot.) - pirmas dalykas, 
pirmiausia. 

41 „karvelio krūtine“ —- „karvelio 
krūtinė“ — med. iš šonų suspausta, į 
priekį išsikišusi krūtinė. 

42 Po pensą nuo kiekvieno svaro - tiek 
Blumas pasiruošęs mokėti savo 
numanomiems kreditoriams. 

43 Misis Jelverton Bari - iškraipyta 
XVIII a. airių oratoriaus ir teisininko 
Barry Yelvertono (1736-1805) 
pavardė. 

44 Džekas Latenas - realus asmuo (Jack 
Latten); susilažinęs jis šokdamas nuėjo 
36 km kelią nuo Dublino iki Naoso. 

45 Jis užsideda juodą kepurę - juodą 
kepurę užsidėdavo britų teisėjai, 
skelbdami mirties nuosprendį. 

46 Mersio siaubas - Haris Korikas buvo 
kilęs iš Liverpulio, pro kurį teka 
Mersio upė. 

47 Mano šeimininko balsas! - aliuzija į 
garso įrašymo studijos „His Master's 
Voice“ („Jo šeimininko balsas“) 
pavadinimą ir emblemą, kurioje 


vaizduojamas besiklausantis gramofo- 
no šuo. 

48 iki Karlou - pagal airių sukilėlių 
dainos „Sekite paskui mane iki 
Karlou“ pavadinimą. 

49 lašišos šuolį - mitologinio airių 
didvyrio Cuchulainno, gynusio šalį 
nuo priešų antikiniais laikais ir 
aprašyto ankstyvojoje airių literatūro- 
je, kovos šuolis. 

S0 cecbinai - cechinas - auksinė 
Venecijos moneta. 

51 Scboracb... Hierusbaloim (hebr.) - 
esu juodbruvė, bet graži, o Jeruzalės 
dukros (plg. Gg 1, 5). 

52 Cui bono (lot.) - kieno nuodai? 

53 locum tenens (lot.) - laikinas 
pavaduotojas. 

54 Cead Mille Failte (air.) - šimtas 
tūkstančių sveikinimų. 

$5 Mab Ttob Melek Israel (hebr.) - koks 
gražus tavo karalius, Izraeli (plg. sk. 
24, 5) 

56 Kol Nidre - žydų atpirkimo malda 
„Visi priesakai“. 

57 traškučio krūmo - kasmetinės (per 
šv. Stepono dieną) negyvo paukštelio 
(traškučio, arba karetaitės) laidojimo 
ceremonijos dalis. 

58 imperatorių prezidentą ir karalių 
premjerą - Joyce'as pajuokia airių 
nacionalistų neapsisprendimą, kokia 
turinti būti jų nepriklausoma valstybė - 
monarchija ar respublika. 

59 Uždėjęs dešinį delną ant savo 
sėklidžių - pasak kai kurių šaltinių, tai 
buvo būtina priesaikos detalė senovės 
Airijoje. 

60 Gaudium... carneficem (lot.) - didelį 
džiaugsmą jums skelbiu. Turime 
budelį. 

61 Likimo Akmens - škotų karalių 
atributas prieš karaliaus sostą. 

62 Kob-i-Noor briliantas - Koh-i1-Noor 

(persiškai „Ryškumo kalnas“) - 102 
karatų brangakmenis, nuo 1894 m. 
priklausantis Britų karūnai. 

63 Copula Felix (lot.) - laimingas saitas. 
64 Bonafide Sabaotb - lotynų ir hebrajų 
kalbų mišinys - garbingai, dieviškoji 

kariuomene! 

65 Trisdešimt du - t. y. po vieną iš 
kiekvienos Airijos grafystės. 

66 Morituri te salutant (lot.) - mirštan- 
tieji tave sveikina. 

67 billet doux (pranc.) - meilės laiškeliai. 

68 Tikras Danielius - Shakespeare'o 
pjesėje „Venecijos pirklys“ Šailokas 
šitaip sveikina teisėją; užuomina apie 
biblinio Danieliaus sumanumą. 

69 Piteris O'Brajenas - tuometinis airių 
teisėjas (Peter O'Brien), 12-ame 
skyriuje pavadintas Piteriu Melagiu, 
garsėjo proangliškomis nuotaikomis 
ir machinacijomis. 

70 Mendeso ožys - Mendesas - miestas 
prie Nilo, jame ožio pavidalu buvo 
garbinamas Oziris. 

71 Skaisčiai raudonos tarnaitės - taip 
įžeidžiamai puritonai vadino Romos 
katalikų bažnyčią. 

72 Sgeul... capall - iškraipyta airių kalba 
(pasak Declano Kiberdo, trys pirmi 
žodžiai turi būti sgėul I mbar...) - iš 
piršto laužta istorija kaip vežimas be 
arklio. 

73 virgo intacta (lot.) - nekalta mergelė. 
74 hipsospadija - taisyklingai - hipospa- 
dija: įgimtas vyro šlaplės atsivėrimas 

varpos apačioje. 

75 fetor judaicus (lot.) - žydiškas kvapas. 

76 Nasodoro... Panargyvos - Nasodoro 
(it.) - auksanosis, Goldfinger (angl.) - 
auksapirštis, Chrysostomos (gr.) - 
auksaburnis, Maindorėe (pranc.) - 
auksarankis, Silversmile (angl.) - 
sidabrinė šypsena, S:/berselber (vok.) — 
pats sidabrinis, Vifargent (pranc.) - 


gyvasis sidabras, Panargyros (gr.) - 
visas sidabrinis. 

77 Leopoldi autem generatio (lot.) - štai 
Leopoldo kilmė. 

78 et vocabitur nomen eius Emmanuel 
(lot.) - ir pavadins jį Emanueliu. 

79 Vincento O'Brajeno - Vincentas 
O'Brienas - airių kompozitorius ir 
dirigentas, 1898-1902 m. Dublino 
choro vadovas. 

80 Žaliaakis baisūnas - taip Shakespea- 
re'as „Otele“ įvardijo pavydą. 

81 Benedeto Marčelo - Benedetto 
Marcello (1689-1739), italų kompo- 
zitorius, sukūręs muziką pirmoms 50 
Dovydo psalmių. 

82 „Coela enarrant gloriam Domini“ 
(lot.) - dangus skelbia Dievo šlovę. 
83 biperfriginė ir miksolidinė - muziki- 
niai terminai, nurodantys muzikos 

atlikimo būdą: veržli ir niūri. 

84 Mais nom de nom (pranc.) - bet 
velniai griebtų. 

85 Jetez... passe (pranc.) - audringai 
leisk laiką. Jaunyste reikia naudotis. 
86 Žydagraikis yra graikažydis - aliuzija 
; Mathew Arnoldo „judaizuotos“ ir 
„helenizuotos“ visuomenės teoriją. 
87 Tu puikiausiai atsimeni - „Jaunuolio 
menininko portrete“ Linčas išklauso 

teorinius Stiveno samprotavimus. 

88 Laikas, du laikai ir pusė laiko - 42 
mėnesiai - tiek laiko moteris, pagim- 
džiusi berniuką, „bus maitinama ir 
saugoma nuo gyvatės“ (Apr 12, 13- 
14). Šis laikas (1260 dienų) - vėles- 
niųjų Dievo tautos išmėginimų 
simbolis. 

89 II vient... plus (pranc.) - jis ateina. 
Štai aš! Žmogus, kuris juokiasi! 
Pirmykštis žmogus! Ponai ir ponios, 
prašom statyti! Statymas baigtas! 
Daugiau nepriimame. 

90 Meno Trikojo - Meno trikojis - dievo 

Mananaano atributas ir Meno salos 
herbo detalė. 

91 senosios šlovės vėliava - t. y. JAV 
vėliava. 

92 Kreole Sja - „Kreolė Sjū“ - amerikie- 
tiškos dainos pavadinimas. 

93 Pasakykit mamai, kad būsit ten — 
amerikiečių liaudies dainos variacija. 
94 Stokite angelų pusėn. Būkite prizmė — 

dviejų Benjamino Disraelio frazių 
variacija. 1864 m. pasisakydamas 
prieš Charleso Darwino teoriją jis 
paklausė: „Klausimas toks: žmogus - 
beždžionė ar angelas. Aš stoju angelų, 
pusėn“. 1849 m. vienoje kalboje jis 
pasakė: „Žmogus visuomet žvelgia į 
pasaulį per spalvotą savo atmosferos 
prizmę“. 

95 Ingersoliu - Robertas Ingesolis 
(1839-1899) - JAV juristas, oratorius, 
evangelijų ir mokslo vertybių propa- 
guotojas. 

96 barnum - t. y. cirkas, taip vadinamas 
pagal garsaus cirko savininko Barnu- 
mo pavardę. 

97 Tai, kas iš grožio - Johno Keatso 
poemos „Endimionas“ (1818) pradžia 
(„A thing of beauty is a joy forever“). 

98 Tanderadžis - miestelis Armos 
grafystėje. 

99 Mananaanas Makliras - šį vaidmenį 
savo paties parašytoje pjesėje „Deird- 
re“ 1902 m. atliko Raselas, žemės 
ūkio judėjimo organizatorius. 

100 Om!.. Ma! - George'o Russello 
mistiniai žodžiai; pasak jo, tokiais 
garsais užmezgamas ryšys su kosminė- 
mis jėgomis ir dvasiomis. Toliau: 
paimandras - pirmasis hermeneutinis 
traktatas, kurio autorystė priskiriama 
Hermiui Trismegistui; punardžanam — 
dvasinis gimimas; Šakti - induistų 
dievo Šivos žmona. 

101 Lipotis Viragas - Blumo senelis. 


102 Bazilikogramatas (gr.). - raidžių 
karalius, žodžio hierogramatas 
(senovės Egipto šventųjų knygų 
saugotojas) variacija. 

103 Granpapachi (jidiš) - senelis. 

104 gofero medžio - medis, tik vieną 
kartą minimas Šventajame Rašte. 
Goferas (goper) - hebrajiškas jo 
pavadinimas. Kai kurie tyrinėtojai 
mano, kad tai Cladrastis luted. Kiti 
teigia, kad tai visžalis kiparisas. Iš jo, 
pasak Šventojo Rašto, buvo pastatyta 
Nojaus arka (plg. „Statyk sau arką iš 
gofero medžių“, Pr. 6, 14). 

105 Hipogrifas - mitinis gyvūnas, kurio 
priekinė dalis - kaip grifo, o užpakali- 
nė - kaip arklio. 

106 trakštelėjo smegenyse? - panašiai, 
grįždama iš transo būsenos, paskuti- 
niame XIX a. dešimtmetyje klausdavo 
plačiai pagarsėjusi mediumė Leonore 
Piper. 

107 Rualdo Kolombo - italų anatomas 
Rualdus Colombus (1516-1560) 
teigė, kad jis pirmasis atrado klitorį. 

108 Argumentum ad feminam (lot.) - 
argumentas, taikomas moteriai. 

109 priapiškiems — t. y. susijusiems su 
sen. graikų ir romėnų derlingumo ir 
vyriškos galios dievu Priapu. 

110 penki tūkstančiai penki šimtai 
penkiasdešimtaisiais - pagal žydų 
kalendorių 5550 m. atitinka 1789 m. 

111 Elefantuliazė - tokios formos 
žodžio nėra, bet egzistuoja terminas 
elefantiazė - limfinės sistemos liga, 
taip pat plg. senovės graikų poetės 
Elefantės vardą; jos erotinių kūrinių 
neišliko. 

112 Prisikimšau pilvą ankščių jovalo, kurį 
ėdė kiaulės - aliuzija į NT, Lk 15, 16. 

113 šitas - t. y. Blumas. Stivenui 
šmėstelėjo mintis, kad Blumas galėtų 
būti jo dvasinis tėvas. 

114 Ci... tutto (it.) - apgalvokite tai. Jūs 
viską griaunate. 

115 Paukštį, kuris gali giedot, bet 
negieda - anglų patarlės dalis; ji 
baigiama taip: reikia priversti giedoti. 

116 Pilypas Girtasis ir Pilypas Blaivusis - 
tuo metu Europoje populiarus anekdo- 
tas apie Pilypą Makedonietį, Aleksand- 
ro tėvą: būdamas girtas, jis neteisingai 
išsprendė vienos moters bylą, ir ta 
moteris pagrasino paskųsianti „Pilypą 
girtą Pilypui blaiviam“. Išsiblaivęs 
Pilypas pakeitė savo sprendimą. 

117 Zoe mou sas agapo (gr.) - gyveni- 
me, aš tave myliu. 

118 Flipertis Džipertis - vienas iš 
Shakespeare'o „Karaliaus Lyro“ 
velniūkščių, liet. vertime vadinamas 
Flibertidžibetu. 

119 yoni... lingamui (sanskr.) - vaginą... 
peniui. 

120 yadganą (sanskr.) - užpakalį. 

121 Devynios glorijos už nušautą 
vyskupą - glorija - pašlovinimas 
(malda „Glory Be“), taip pat Dublino 
slengu - gėrimas; frazė „nušauti 
vyskupą“ slengu reiškia lytinį santy- 
kiavimą, kai moteris viršuje. 

122 Verfluchbte Goim! (jidiš) - prakeikti 
pagonys! 

123 Jis turėjo dvi kaires kojas - pasak 
Dono Giffordo, kūdikėlis Jėzus su 
dviem kairėm kojom nupieštas 
vienoje „Kelso knygos“ („Book of 
Kells“, VIII a.), senovės airių rankraš- 
čio, iliustracijoje. 

124 Jis buvo Judas Jakcbas, Libijos 
eunuchas, popiežiaus išpera - Judas 
Jakchas - arba Virago išgalvota 
būtybė, arba tarp šių vardų turi būti 
kablelis. Judo Iskarijoto kultas buvo 
puoselėjamas kainitų sektoje (II a.), 
jie, kaip tvirtinama, turėjo „Judo 
Evangeliją“; Jakchas (Bachas), kaip 


„kenčiantis dievas“, pagal tradiciją 
buvo gretinamas su Kristumi. 

Libijos eunuchas - turėtų būti Lidijos; 
tai II a. ereziarchas Montanas, asketas 
ir pamokslininkas. Flaubert'o „Gun- 
dyme“ jis vaizduojamas bendraująs su 
kainitais bei Judu ir pabrėžtinai 
vadinamas eunuchu. 

Toliau parodijuojama Kristaus gimimo 
istorija. 

125 Lokomotorinė ataksija - žmogaus 
judėjimo aparato sutrikimas. 

126 Panteras - pagal vieną iš krikščionių 
priešininkų versijų Romos centurionas 
Panteras buvo Jėzaus Kristaus tėvas. 
Šią versiją veikale „Prieš celsą“ pamini 
ir atmeta Origenas. 

127 Sudraskė jos ausies būgnelį - 
viduramžiais buvo tikima, kad Kristus 
Šventosios Dvasios buvo pradėtas per 
Marijos ausį. 

128 Makkry - orig. MacCbree - iš air. 
mo chroi - mano širdis. 

129 Dreck! (jidiš) - šlamštas! 

130 Sraigto vienuoliai - Sraigto ordino 
vienuoliais save vadino XVIII a. 
Dublino teisininkų ir rašytojų draugi- 
ja, garbinusi linksmą gyvenimo būdą. 

131 Konservijo... tonas - Joyce'o 
vaikystės eilėraštukas, kurį, kaip 
minima „Jaunuolio menininko 
portrete“, dažniausiai deklamuodavo 
jo tėvas. 

132 Svengalio - Svengalis - populiaraus 
George'o du Maurier (1834-1896) 
romano „Irilbi“ („Trilby“, 1894) 
herojus, turėjęs demoniškų hipnotiza- 
vimo galių. 

133 Mini Hok - Minnie Hawck (1852- 
1929) - amerikiečių operos daininin- 
kė, gastroliavusi Dubline, į ją 
prisižiūrėjęs ir jos prisiklausęs 
jaunasis Joyce'as, būdamas draugų 
namuose, apsirengdavo jų šeiminin- 

kės, ponios Sheehy suknelėmis ir 
parodijuodavo dainininkę. 

134 Galinga būtybė - tolesnis epizodas - 
aliuzija į pagrindinių Leopoldo von 
Sacherio romano „Venera su kaili- 
niais“ herojų Severino (Blumas) ir 
Vandos (Bela) sadomazochistinius 
santykius. 

135 Hendi Endi - to paties pavadinimo 
Charleso Leverio romano („Handy 
Andy“, 1842) pagrindinis komiškas 
herojus. 

136 Blum - atidavęs savo talismaną ir 
paklusęs Belai-Kirkei, Blumas 
feminizuojamas ir paverčiamas kiaule. 
Bela virsta Belo - vyru, kuris netru- 
kus pareikš esąs totorius. 

137 tobuliausio meistro boza - masonų 
ritualas: keliami iš eilinių į meistrus 
masonai apiplaunami kniūbsti. 

138 „Vice Versa“ (lot.) - atvirkščiai. 
Šioje mokyklinėje pjesėje pagal 
Thomaso Hatry (1854-1936) 
romaną vaidino ir pats Joyce'as - tik 
ne moterišką vaidmenį. 

139 Juodosios Bažnyčios - turima 
omeny Dubline, Mauntdžoi gatvėje, 
stovinti protestantų bažnyčia iš juodo 
akmens. 

140 blasė (pranc.) - visko persisotinęs; 
matęs ir šilta, ir šalta. 

141 Schema... Echad (hebr.) - klausyk, 
Izraeli! Viešpats yra mūsų Dievas, 
vien tik Viešpats! (Įst 6, 4). 

142 Pulafuka - orig. Poulapbouca - 
krioklys į pietus nuo Dublino. 

143 Peccav:! (lot.) - nusidėjau! 

144 Sėdinčio Buliaus - Sėdintis Bulius 
(apie 1831-1890) - garsus indėnų sju 
genties vadas. 

145 Nekum - iš lot. necatum - nužudyk. 

146 motušės Alfonso - vienuolės kartais 
prisiimdavo šventųjų vyrų vardus. 

147 Reinardai - klasikinis lapino 


vardas, atėjęs iš viduramžių bestiari- 
jaus „Lapinas Reinardas“. 

148 Passėe (pranc.) —- čia: pasenusi. 

149 Jos paršavediška bizė suloja - senas 
mitologinis motyvas, kai kurie 
autoriai (pavyzdžiui, Ovidijus savo 
„Laiškuose iš Ponto“, IV, 10, 25) rašė, 
jog iš ten sklido ir Scilės lojesys, 
simbolizuojantis seksualinį konfliktą, 
atsisakymą. 

150 Dans... ėtat (pranc.) - šiame 
bordelyje, kur valdo mus geismai 
(eilutė ir Francois Villono eilėraščio 
„Baladė apie didžiąją Margo“. 

151 brevi manu (lot.) - duoti ne visą 
gražą. 

152 Liuciferis - firminis angliškų 
degtukų pavadinimas. 

153 Proparoksitonas - žodis, kurio 
priešpaskutinis skiemuo kirčiuotas. 

154 mirusi ir ištekėjusi - orig. žodžių 
žaismas: dead ant married (mirusi ir 
ištekėjusi) skamba panašiai kaip dead 
and burried (mirusi ir palaidota). 

155 Prieš šešiolika metų - Suvenas 
prisimena pirmųjų mokslo metų įvykį 
iš „Jaunuolio menininko portreto“ ir 
autoriaus biografijos. Jis jau buvo 
minėtas skyriaus „Eolas“ epizodėly 
„Jūs tai galite“! 

156 Dona nobis pacem (lot.) - duok 
mums ramybę. 

157 „Dievų sutemų“ — „Dievų sutemos“ - 
Wagnerio opera (1874). 

158 Hangende... kaput - žodžiai iš 
Wagnerio operos „Valkirija“. („Neišsi- 
pildęs geismas, įtari žmona pražudys 
mus visus“). 

159 ...piršto atspaudą ant pikšos - pasak 
Biblijos, Kristus šventam Petrui liepęs: 
„..-nueik prie ežero, užmesk meškerę, 
paimk pirmą užkibusią žuvį, ją 
pražiodęs rasi saterą“. Taigi piršto 
atspaudas - švento Petro. 

160 Veidrodis prieš gamtą - plg. 
Shakespeare'o „Hamleto“ žodžius: 
„tarytum veidrodį laikyt prieš gamtą“ 
(vertė A. Nyka-Niliūnas.) 

161 Tas garsus juokas byloja apie tuščią 
protą - žodžiai iš Goldsmitho kūrinio 
„Paliktas kaimas“ („The Deserted, 
Village“, 1770). 

162 Kaip mano Oldfelou uždusino 
Tjuzdimoną - Oldfelou - pažod. angl. 
senas bičiulis, Tjuzdimona - ketvirta- 
dieninė. 

163 ...„matuojamas - Blumas nori 
pasakyti, kad ir Napoleonas buvo 
pavadintas „moterišku vyru“, kai 
anglai kruopščiai tyrinėjo jo kūną po 
mirties. 

164 Ištekėa antą kaktražmušėa bparmą - 
orig. Weda seca wbokilla farst; 
iškraipyti Shakespeare'o „Hamleto“ 
žodžiai: „Tik ta, kuri - o prigimtie 
menka! / Nužudė pirmąjį sava ranka“; 
(vertė A. Nyka-Niliūnas). 

165 Et exaltabuntur cornua iusti (lot.) - 
ir teisiųjų ragai bus išaukštinti (Ps 75, 
10). Ragai čia - galybės įvaizdis. 

166 ...klausyklą - prašomas Pasifajos 
Dedalas pagamino medinę karvę, į 
kurią įlindusi karalienė patenkino 
savo geismą rinktiniam Poseidono 
buliui. Ji - Minotauro motina. 

167 dessous troublants (pranc.) - 
gundančiais apatiniais baltiniais. 

168 Ho... gu'il a! (pranc.) - O lia lia, 
koks storas jo straublys. 

169 Demimondaines (pranc.) - demi- 
mondo damos. 

170 piėce de Shakespeare (pranc.) - 
Shakespeare'o kūrinys. 

171 double entente cordiale (pranc.) - 
dvigubo nuoširdaus supratimo. 

172 mon loup (pranc.) - mano vilke. 

173 O merde alors! (pranc.) - na ir 
šūdas! 


174 ...raudonas erelis - pasak Declano 
Kiberdo - tai Joyce'ų šeimos herbo 
detalė; Dono Giffordo teigimu - tai 
Joyce'ų šeimos iš Golvėjaus grafystės, 
nesusijusios su autoriumi, herbas. 

175 Šiaurės Gaidžio - Šiaurės Gaidys - 
škotų hercogo Gordono, vieno 
aršiausių 1798 m. sukilimo malšinto- 
jų, pravardė. 

176 Per vias rectas! (lot.) - tiesiu keliu. 
Frazė pirmą kartą nuskambėjo 2-ame 
„Uliso“ skyriuje „Nestoras“. Šiuo 
epizodu, ypač Oranžistų ložės 
šūksniais, autorius parodo, kad 
Johnas Blackwoodas tikrai balsavo 
prieš uniją. 

177 Kur mano augūro lazda? - „|aunuo- 
lio menininko portrete“ Stivenas, 
stovėdamas ant Airijos nacionalinės 
bibliotekos laiptų, jautėsi kaip antikos 
augūras, iš skrendančių paukščių ratų 
pranašaujantis ateitį. 

178 nei su madam Leget Bern, nei su 
Levinstounu - turimi omeny madam 
Legget Byrne ir Lewinstone'as — 
Dublino šokių mokytojai. 

179 Keti Lener - Katty Lanner (1831- 
1915) - garsi Londono choreografė ir 
baletmeisterė, austrų kompozitoriaus 
Josepho Lannerio duktė. 

180 Tout... place! (pranc.) - visi žengia 
pirmyn! Nusilenkiam! Visi grįžta į 
savo vietas! 

181 Carre... Balance (pranc.) - kvadra- 
tas! Poromis į priekį! 

182 Avant!.. Croisė! (pranc.) - pirmyn! 
Aštuoniukė! Skersai! Pasisveikinam! 
Paliečiam rankas! Keičiamės! 

183 Les tiroirs!.. dos! (pranc.) - Rate- 
liais! Damų grandinė! Didelis ratas! 
Nusisukam! 

184 Boulangėre!.. Escargots! (pranc.) - 
kepėja! Rateliai! Tiltai! Mediniai 
arkliukai! Sraigės! 

185 Dansez!.. Remerciez! (pranc.) - 
šokam su savo damomis! Keičiam 
damas! Dovanojam savo damai 
puokštę! Padėkojam! 

186 Pas seul! (pranc.) - atskirai! 

187 Tutt: - it. muz. terminas - visi. 

188 Mirties šokis - Augusto Strindbergo 
pjesės (1901) apie paslaptingą 
mirusiųjų įtaką gyviesiems pavadini- 
mas. 

189 peras iš statinės - lordas Guinnes- 
sas, gavęs pero titulą už alaus darymą. 

190 Maligenas sutinka sielvartaujančią 
motiną — ironiška aliuzija į ketvirtąją 
Kryžiaus kelio stotį. Teigiama, kad 
jaunystėje Maligeno prototipas 
Gogarty, grįžęs į namus išgėręs, taip 
pasveikino savo susirūpinusią motiną. 

191 Lemūre... - taip romėnų mitologijo- 
je vadinamos mirusių artimųjų 
dvasios. 

192 Ab non, par example! (pranc.) - ak 
ne, pavyzdžiui! 

193 Non serviam! (lot.) - netarnausiu 
(plg, Jer 2, 20). 

194 Notbung! - Notungas - stebuklin- 
gas Zigfrido kardas Siegfriedo 
Wagnerio „Nibelungų žiede“. 

195 imkog - iš lot. incognitus - nepažįs- 
tamas. 

196 penktojo iš Jurgių ir septintojo 
iš Edvardų - turimas omeny Edvar- 
das VII - Anglijos monarchas 1904 m. 
ir Jurgis V - jo įpėdinis. 

197 Ne jiems svarstyt kodėl - eilutė ir 
lordo Tennysono eilėraščio „Kavaleri- 
jos brigados ataka“ („The Charge of 
light Brigade“). 

198 Kaip sako daktaras Sviftas... — 
Johnathanas Swiftas savo pamflete 
„Audinių pirklio laiškai“ (1724) rašė: 
„Vienuolika gerai ginkluotų vyrų 
turbūt susitvarkys su vienu vienmarš- 
kiniu vyru“. 


199 Garbingas apsimetimo menas — 
aliuzija į posakį „garbingas savigynos 
menas“ - taip vadino boksą (se/f- 
pretence - apsimetimas; self-defence — 
boksas). 

200 Enfin... oignons (pranc.) - na, 
tuomet - tai tavo pupos (pažodžiui: 
svogūnai). 

201 Doli Grei - populiarios būrų dainos 
„Sudie, Doli Grei!“ herojė. 

202 Rachaba - Jericho paleistuvė, kuri 
padėjo priešams (Jok 2, 25). 

203 filirenistai - prekiautojai taika; 
1899 m. Rusijos imperatoriaus 
Nikolajaus II iniciatyva buvo surengta 
konferencija Hagoje, paskui buvo 
patvirtintas tarptautinis tribunolas ir 
reglamentuotos karo vedimo sąlygos. 
Be to, Hagoje buvo paskelbta deklara- 
cija apie visuotinę taiką, tačiau, 
praėjus vos $ metams po konferenci- 
jos, „taikdarys“ pradėjo karą su 
Japonija. 

204 užmušti kunigą ir karalių - Blake'o 
laikų posakis; Blake'as juos abu laikė 
prievartos simboliais. 

205 „Dėfence d'uriner“ - šlapintis 
draudžiama. 

206 Mabak makar a back - iškreipta 
arabiška frazė: „Su tavimi veidmainis 
tėvas tavo“; masonų malda. 

207 Tegul mano šalis miršta už mane - 
šią frazę ištarė Joyce'as Velykų 
sukilimo (1916) metu. (Bet kokio 
nacionalizmo pasmerkimas.) 

208 Karaliai ir vienaragiai! - galimas 
daiktas, užuomina į vaikišką dainelę 
apie liūtą ir vienaragį, pavaizduotus 
britų herbe. 

209 Bonjour!.. jaunes (pranc.) - Sveiki! 
Ta sena ragana pageltusiais dantimis. 
Ezra Poundas panašiai pavadino 
Europos civilizaciją - „sena kalė be 


dantų“. 

210 Donas... Henesis - vardas sudarytas 
Iš garsių airių emigrantų („laukinių 
žąsų“) pavardžių; Johnas Pope'as 
Hennessy (1834-1891) - proangliš- 
kos orientacijos airių politikas. 

211 Werf... footbooden... borcos... 
todos - šveisk... žemėn (iškraipyti 
vokiški žodžiai), kiaulės... pomidorų 
(iškraipyti ispaniški žodžiai). 

212 Žalia - virš raudonos - airių dainos 
pavadinimas; autorius Thomas 
Davisas. 

213 Ca se voit aussi d Paris - tą patį 
išvys! ir Paryžiuj. 

214 Bet prisiekiu šventu Patriku! - plg. 
Shakespeare'o „Hamleto“ žodžius: 
„O taip, Horata. Ir dar gilus, šventuo- 
ju Patriku prisiekiu“ (vertė A. Nyka- 
Niliūnas). 

215 Sena kiaulė, ėdanti savo paršiukus — 
pirmąkart Stivenas taip apibūdina 
Airiją „Jaunuolio menininko portrete“ 
(V d.). 

216 allana (air.) - mano vaikelis. 

217 Ocbone! - air. ochėn - deja. 


218 Soggart Aroon? - taisykl. air. Sagart 
a Rūin - dainos apie pagarbą kaimo 
kunigams pavadinimas; autorius — 
Johnas Banimas (1798-1842). 

219 Erin go bragb! - taisykl. air. Eirinn 
go bratb - Airija - amžinai. 

220 Maber šalal baš baz! - Dievo 
įsakymas Izajui (Iz 8, 1) - greitai 
(imk) grobį, skubėk plėšti. 

221 Heinsas Lavas - orig. Haines Love; 
bainė (pranc.) - neapykanta, love 
(angl.) - meilė. 

222 Introibo ad altare diaboli (lot.) - 
užlipsiu ant velnio altoriaus. 

223 corpus Meum (lot.) - mano kūnas. 

224 acusbla - air. trumpinys iš a cboisle 
mo chrdi - plakimas mano širdies, 
papr. reiškia „mielasis, brangusis“. 

225 Exit... suspendit (lot.) - Judas išėjo. 
Jis išbėgo ir pasikorė (plg. Mt 27, 6). 

226 Kabroj - 1904 m. ten gyveno 
Joyce'ų šeima. 

227 ...meno ir menų... - žodžiai iš 
masonų priesaikos. 


EUMAJAS 


Epizodas atitinka XVI Homero „Odisėjos“ giesmę. Joje pasakojama, kaip Odisėjas 
pagaliau išlipa į savo karalystės Itakės krantą. Pirmoji jį sutinka Atėnė, ir jie 
sutaria dėl vieno dalyko - Odisėjui negalima iš karto rodytis rūmuose, nes jį 
Penelopės gerbėjai nužudys. Gerokai pakeitus; išvaizdą Odisėją Atėnė siunčia į 
kilnaus kiauliaganio Eumajo trobą, čia svečias sodinamas už stalo ir vaišinamas. 
Odisėjas porina šeimininkui išgalvotas istorijas apie save. 

Į trobą, išvengęs pretendentų žabangų ir norėdamas sužinoti naujienų apie savo 
motiną Penelopę, ateina ir Telemachas. Kadangi Atėnė buvo papasakojusi 
Odisėjui, kaip sūnus ieškojo tėvo ir tikėjo, kad jis grįš, Itakės karalius pagaliau 


pasisako, kas esąs. 


Šiuo epizodu pradedama trečia, baigiamoji, Dublino odisėjos dalis. Veiksmo laikas - 
pirma valanda nakties. Du herojai, vyrai, nuo pat ryto ieškoję vienas kito, 
pagaliau liko dviese. Jie užsuka į vežiko pastogę (epizodo veiksmo vieta), kurios 
šeimininkas Ožkakailis - Eumajo atitikmuo. Epizodo pasakojimo (beje, pasako- 

tojas neidentifikuotas ir tai kelia tyrinėtojų susidomėjimą; kai kurie jų „Eumajo“ 
naratyve įžvelgia gerokai vėlesniems laikams būdingą depersonalizuotą, struktū- 
ralistinę žmogaus sampratą) techniką lemia herojų nuovargis — ji įvardyta kaip 
„pasakojimas (seno)“ - kalba čia nerišli, triviali, gremėzdiška, stokojanti lankstu- 
mo, gyvumo, frazės neretai nebaigiamos, kartojamos. W Y. Tindallas, kalbėda- 
mas apie šią dalį, diagnozuoja sakinių „nervinį išsekimą“, taip atskleisdamas 
priežastį, dėl kurios epizodo organas - nervai. 

„Eumajo“ pagrindas - svarbiausias „Odisėjos“ motyvas: sugrįžimas; kalbama apie 
jūreivio Merfio (skyriaus simbolis - jūreiviai, o menas - navigacija), kitų jūrinin- 
kų, Parnelo, Blumo sugrįžimą. Taip pat ne mažiau svarbi, su grįžimu susijusi 
pasakojimo gija, - asmens atpažinimo bei tapatumo motyvas. 


m— 


metęs akmenį pasiektum - šiuo 

tiesiogiai išverstu frazeologizmu - a 

stonethrow away - pradedamas 

akmenų ir uolų motyvas; vėliau, kai 
bandelė bus palyginta su plyta, 
akmenys, duona ir plytos sudarys 
vieną iš šio skyriaus trejybių. 

2 Jebuvo - Jehuvais Airijoje vadindavo 
vežikus; pagal ST minimo Izraelio 
karaliaus Jehuvo vardą: plg. „Iš 
važiavimo būdo atrodo, kad tai 
Nimšio sūnus Jehuvas. Paprastai jis 
važiuoja kaip pasiutęs!“ (2 Kar 9, 20). 

3 Jupiterio Pluvijaus - t. y. Jupiterio 
kaip lietaus nešėjo. 

4 a propos (pranc.) - čia: tarp kita ko. 

S O pasakyk man, kur ta pasakiška 
duona? - Portijos dainos frazė iš 
Shakespeare'o „Venecijos pirklio“. 

6 En route (pranc.) - pakeliui. 

7 confrėres (pranc.) - broliai, kolegos. 

8 atsakyti į pasveikinimą - panaši scena 

aprašyta Joyce'o apsakyme „Mirusie- 

ji“ — naktinis sargas neatsako į 

Gabrieliaus Konrojaus pasveikinimą. 

Todėl Stivenas ir „pradėjo prisiminti 

(...) ar buvo paminėta...“ Ankstesnia- 

me epizode jis nutarė pamąstyti apie 

Ibseną - „Jaunuolio menininko 

portrete“ beveik toje pat vietoje 

rašoma: „Ibseno dvasia praskriejo 


pro J. 


9 gui vive (pranc.) - čia: budrus. 

10 brolelį Bekoną - egzistuoja legenda, 
kad anglų vienuolis ir filosofas 
Rodgeris Baconas (1214-1292) 
sukūrė kalbančią bronzinę galvą. 

11 baud... disco (lot.) - pats pažinęs 
bėdą išmokau padėti kenčiančiam. 

12 Karlą Rozą - turimas omeny Carlas 
Rosa (1842-1882), vokiečių smuiki- 
ninkas ir dirigentas, dažnai gastroliuo- 
davęs Dubline. 

13 rara avis (lot.) - retas paukštis. 

14 raconteur (pranc.) - pasakotojas. 

15 Puttana... sui (it.) - pasileidėlė 
madona, kas gi duoda mums puspen- 
sį! Ką - ne taip? Subinė supuvus! 
Tiesiai šviesiai. Dar pusė sovereno. Ką 
jis čia plepa. Sukčius! Nudėk jį! 

16 sangfroid (pranc.) - šaltakraujiškumu. 

17 boi polloi (gr.) - daugybė, masė. 

18 protėgė (pranc.) - globotinis. 

19 Bella Poetria! - iškraipyta itališka 
frazė „puiki poezija“. Taisyklingai — 
Bella Poesia! 

20 Belladona voglio (it.) - gražuolė 
moteris aš noriu. 

21 Alisos Ben Bolt - kalbama apie 
populiarią anglų dainą; joje pasakoja- 
ma, kaip po dvidešimties metų grįžęs 
pas žmoną jūreivis randa ją mirusią. 

22 Enokas Ardenas - Lordo Tennysono 
poemos veikėjas, jūreivis, kuris po 


ilgų metų grįžęs namo randa žmoną 
ištekėjusią už jo draugo. 

23 Keoką O'Lyrį - Johno Casey eilėraš- 
čio herojus, fleitininkas, po ilgų 
klajonių grįžęs į gimtus namus. 

24 bost mortem (lot.) - čia: gimęs po 
mirties. 

25 tristiebis „Rouzvyn“ - šis laivas 
minimas 3-ame ir 9-ame skyriuje. 

26 Cboza de Indios. Beni Bolivia (isp.) - 
indėnų trobelės. Beni, Bolivija. 

27 Tarjeta... Chile (isp.) - pašto atviru- 
kas, senjoras A. Budenas, Beke 
galerija, Santjagas, Čilė. 

28 Holibedo - uostas Velse, 65 mylios 
nuo Dublino. 

29 Boidas mirtų iš sielvarto - dublinie- 
čių posakis, reiškiantis rizikingas 
išlaidas (kilo nuo Dublino vyriausiojo 
bankroto bylų teismo teisėjo WV. J. 
Boyde'o pavardės. 

30 venue (pranc.) - vieta. 

31 vedančios iš proto mtnios - aliuzija į 
Thomaso Hardy romano „Toli nuo 
vedančios iš proto minios“ („Far from the 
Manding Crowd“, 1874) pavadinimą. 

32 coup d'oeil (pranc.) - vaizdas, 
reginys. 

33 Šilkinis Tomas, Greis O'Meli, Jur- 
gis IV - Šilkinis Tomas užėmė Houto 
iškyšulį, kuriame buvo stambus uostas 
(1534); Greis O'Meli pagrobė lordo 
Houto sūnų ir paveldėtoją po to, kai 
šeimininkas buvo nesvetingas jai ir jos 
palydovams, grįžtantiems iš Anglijos; 
Jurgis IV išsilaipino Houte savo vizito 
į Airiją metu (1821). 

34 ypač pavasarį, kai vaizduotė jaunų - 
Alfredo Tennysono eilėraščio „Loklė 
Hol“ („Lockley Hall“, 1842) eilutės 
parafrazė. 

35 nuo kolonos - nuo Nelsono kolonos 
iki Houto kursavo tramvajus. 

36 dėnouement (pranc.) - atomazga. 


37 „kur nežinojimas yra palaima“ - 
citata iš Thomaso Gray eilėraščio 
„Odė apie tolimą Itono koledžo 
ateitį“ („Ode on a Distant Prospect of 
Eton College“, 1742). 

38 entre nous (pranc.) - tarp mūsų. 

39 soi-disant (pranc.) - vadinamasis, 
tariamasis. 

40 gaivius miškus ir gamyklas žalias - 
eilutė iš Johno Miltono elegijos 
„Lisidas“ (1638) - ji jau buvo minėta 
2-ame skyriuje. 

41 minutiae (lot.) - smulkmenos. 

42 tėvas iš Skiberyno - airių baladėje 
„Senasis Skiberynas“ tėvas svetimoj 
šaly pasakoja sūnui, kaip jis paliko 
gimtinę Didžiojo bado metais. 

43 Bijokite... sielą - aliuzija į Mt 10, 28: 
„Nebijokite tų, kurie žudo kūną, bet 
negali užmušti sielos. Verčiau bijokite 
to, kuris gali pražudyti ir sielą, ir kūną 
pragare“. 

44 instanter (lot.) - tučtuojau. 

45 paterfamilias (lot.) - šeimos tėvas. 

46 corruptio Der se ir corruptio per 
accidens - sugedimas iš vidaus ir 
sugedimas atsitiktinai. Stivenas ką tik 
nusakė šv. Tomo Akviniečio dvasios 
nemirtingumo apibrėžimą. 

47 in toto (lot.) - visais atžvilgiais. 

48 sine gua non (lot.) - būtina sąlyga. 

49 Jis man primena Romos istoriją — 
Stivenas iš ryto mąstė apie Cezario 
likimą. 

50 confidente sotto voce - tvirtu tyliu 
balsu. 

51 actekus - dublinizmas - pasak 
Figgordo, Blumas, matyt, turėjo 
omeny asketus. 

52 Liudvigą - Williamo Ledvidge'o 
(1847-1823), garsaus Dublino 
baritono, atlikusio Vanderdekeno 
vaidmenį „Skrajojančiame olande“ 
(1877), scenos vardas. 

53 de rigueur (pranc.) - būtinai. 

$4 Roberto ruba roba sua (it.) - Roberto 
pavogė jo apdarą (greitakalbė). 

55 Mis Portinari - Beatričė Portinari, 
Dante's meilė, vadinama mis, nors 
buvo ištekėjusi už Simono de Bardi. 

56 san Tomaso Mastino - itališkai 
šventas Tomas Buldogas, arba Dievo 
šuo - t. y. Tomas Akvinietis. 

57 norvegų barža - turima omeny 
suomių (o ne norvegų) barža „Palme“, 
ji sudužo 1895 m. ne prie Daunto 
salos, o Dublino įlankoje. 

58 au fait (pranc.) - išmanantis reikalą. 

59 soirėe (pranc.) - vakaras, pobūvis... 

60 crescendo - muz. garsumo stiprėjimas. 

61 jos Achilo kulnas - Anglijos Achilo 
kulnu Airiją pavadino Karlas Marxas, 
vėliau šį palyginimą išpopuliarino 
Bernardas Shaw. 

62 Džemą Malinzą - kalbama apie 
medicinos mokslų daktarą, daugiausia 
gydžiusį valstiečius. 

63 liaison (pranc.) - ryšys. 

64 Švelnus atsakymas užgesina įniršį - 
plg. Pat 15, 1: „Švelnus atsakymas 
nuramina pyktį“. 

65 Ex guibus... secundum carnem (lot.) - 
iš jų... Kristus... kūno atžvilgiu. Plg. 
Rom 9, 5: „Jiems priklauso protėviai, 
ir iš jų kūno atžvilgiu yra kilęs 
Kristus“. 

66 turi tokią vyriausybę, kokios nusipel- 
nė - prancūzų filosofo ir diplomato 
Josepho de Mestre'o (1753-1821) 
aforizmas. 

67 tarp Skinerio alėjos ir Ormondo 
prekyvietės - turimas omeny tradici- 
nės pietų ir šiaurės Dublino amatinin- 
kų kovos XVII a. 

68 karingumo gumbo ar panašios 
liaukos - anksčiau buvo manoma, kad 
agresiją kai kuriems žmonėms sukelia 
suaktyvėjusi skydinės liaukos veikla. 


69 pro rata (lot.) - proporcingai. 

70 Ubi patria... vita bene (lot.) - kur 
tėvynė, ten gera gyventi. Blumas 
iškraipo lotynišką aforizmą wbi bene, 
ibi patria - kur gerai, ten ir tėvynė. 

71 fauborg Saint-Patrice (pranc.) - 
šventojo Patriko rajonas. 

72 dėnouement (pranc.) - atomazga. 

73 antrą - kai kurie komentuotojai 
tvirtina, kad Joyce'as turėjo omeny ne 
2-3 skyrių, kuriame kalbama apie 
prekybą moterimis, bet 11-4 skyrių - 
jame kalbama apie baudžiamąją 
atsakomybę už homoseksualizmą, 
tačiau supainiojo arabiškus ir romė- 
niškus skaitmenis. 

74 Kornvolio atvejis - matyt, turima 
omeny valdininkų Kornvolio ir Frencho 
homoseksualizmo byla (1883). 

75 Kad šviesi valandėlė taptų dar 
šviesesnė - eilutė iš Isaaco Wattso 
(1674-1748) eilėraščio apie bitę. 

76 melo grafinė linija - orig. kalambūras 
tell a grapbic lie - pranešk grafinį 
melą. 

77 Pasimylėjimas airiškai - vieno Gėlų 
lygos nario ir jo sužadėtinės pažado 
sulaužymo byla. 

78 pirmas laiškas žydams - ironija: 
laiškas hebrajams, arba žydams, tėra 
vienas. 

79 bo Komisijos posėdžio benkioliktame 
kambary - 1890 m. gruodžio 6 d. 
posėdžio metu antiparnelitų frakcija, 
vadovaujama Timo Healy, suskaldė 
Airijos parlamentinę partiją ir 
pareikalavo Parnello atsistatydinimo. 
Po jo mirties dar ilgai sklandė gandai, 
kad jis - gyvas ir jį laidojant į karstą 
buvo pridėta akmenų. 

80 daugiau kaip dvidešimt metų - iš 
tiesų nuo Parnello mirties iki „Uliso“ 
įvykių nebuvo praėję nė 13 metų 
(viksliau - 12 metų ir 8 mėnesiai). 

81 dievaitis su molinėm kojom - jį 
sapnavo karalius Nebukadnecaras; 
pranašas Danielius tai aiškina kaip 
silpnumo ženklą (Dan 2, 31-34). 

82 entourage (pranc.) - kompanija, 
aplinka. 

83 vyro, nesugebančio nieko padaryti - 
Blumas kalba apie Parnello mylimo- 
sios vyrą - kapitoną O'Shea. 

84 išbildami degančias anglis jam ant 
galvos - plg. Rom. 12, 20: „Verčiau, jei 
tavo priešininkas alksta, pavalgydink 
Ji; Jei trokšta, pagirdyk jį. Taip daryda- 
mas, tu krausi žarijas ant jo galvos“. 

85 ji taip pat buvo ispanė - Blumas 
klysta, nors iš tiesų Kitty O'Shea ten 
gyveno metus. 

86 iki Sicilijos tiek daug... - Stivenas 
Blumui atsako vaikiškos dainelės 
eilute: „Duktė Ispanijos karaliaus“, 
toliau kalba nuotrupomis iš anglų 
baladės „Saldžiosios ispanų damos“ 
(„Sweet Spanish Ladies“). 

87 saldžių šešiolikos - žodžiai iš Jameso 
Thorntono baladės „Kai tau buvo 
saldūs šešiolika“ („When You Were 
Sweet Sixteen“, 1898). 

88 embonpoint (pranc.) - apkūnumas, 
pilnumas. 

89 Ieškojau lempos - eilutė ir Thomaso 
Moore'o eilėraščio „Daina apie 
O'Rurką“ („The Song of O'Ruark“), 
jame kalbama apie tai, kaip vyras 
grįžta namo ir sužino, jog jo mylimoji 
pabėgo su kitu. 

90 Lindlio Mario - Lindley Murray 
(1745-1826) - garsus gramatikas, jis 
prisimintas dėl netaisyklingos Moli 
kalbos. 

91 distinguė (pranc.) - puikus, ypatingas. 

92 fracas (pranc.) - triukšmas. 

93 O'Brajeno - Williamas O'Brienas 
(1852-1928) - vienas iš antiparnelitų 
frakcijos lyderių. 


94 teisinės profesijos puošmenos — 
turimas omeny Johnas Henry 
Mentonas. 

95 conditio sine gua non (lot.) - būtina 
sąlyga. 

96 guasi (lot.) - neva, lyg, ir. 

97 Fosterio Kartečės laikais - t. y. XIX a. 
devintojo dešimtmečio pradžioje: 

W. E. Fosteris (1818-1886) buvo 
vyriausias Airijos sekretorius 1880- 
1882, gavo Kartečės pravardę, kai 
leido policijai kartečėm vaikyti 
mitingus. 

98 passim (lot.) - visur, įvairiose 
vietose. 

99 kilęs iš Keriko prie Šenono - Carrick- 
on-Shannon - miestas Leitrimo 
grafystėje: autorius eilinį kartą 
pajuokia „provincialų vietinių 
nacionalistų įsitikinimą, jog Airija vis 
dar tebėra civilizuoto pasaulio 
centras“ (Declanas Kiberdas). 

100 literatūrinių ambicijų - Declanas 
Kiberdas mano, jog lakios vaizduotės 
skaitytojai čia gali įžiūrėti Joyce'o 
nupieštą autominiatiūrą: akulioriai - 
labai svarbi jo, kaip rašytojo, darbo 
priemonė. 

101 „Raudona kaip rožė“ - žodžiai 
pasakyti apie jaunąją vedybų ceremo- 
nijoje, Coleridge'o aprašytoje „Senojo 
jūrininko eilėrašty“ („The Rime of the 
Ancient Mariner“). 

102 Notsui - t. y. Notingemui. 

103 sėanse (pranc.) - posėdis, susirinki- 
mas, seansas. 

104 Merkadantės... Mejerbero - Blumas 
eilinį kartą supainiojo kompozitorius, 
iš tiesų yra atvirkščiai. 

105 Mudžio ir Senkio himnai arba 
„Įsakyk man gyventi, ir aš gyvenime 
būsiu tavo protestantas“ - Moody ir 
Sankey - baptistų pamokslininkai, 
sukūrę daugybę karštų amerikietiškų 

evangelinių himnų. „Įsakyk man 
gyventi“ — eilutė iš Roberto Henricko 
(1591-1674) kūrinio „To Anthea“; 
likusi eilutės dalis - išgalvota Blumo. 

106 virtuos: - it. meno retenybių 
žinovai, mėgėjai. 

107 bpencbant (pranc.) - polinkis, 
prielankumas. 

108 par excellence (pranc.) - aukščiau- 
sio laipsnio, geriausias, tobuliausias. 
109 Doulendą - turimas omeny Johnas 
Dowlandas (1563-1626) - liutninin- 

kas ir kompozitorius. 

110 anno ludento bausi, Doulandus 
(lot.) - grodamas išsėmiau metus, 
Doulendas. 

111 Arnoldo Dolmečio - Arnoldas 
Dolmetschas - „Uliso“ įvykių laikais 
Londone gyvenęs muzikantas ir 
instrumentų meistras. Joyce'as 
planavo užsisakyti pas jį liutnią. 

112 dux bei comes - tema bei atsaky- 
mas. Giles Famaby ir jo sūnus 
Richardas buvo garsūs XVII a. 
kontrapunktinės muzikos kūrėjai. 

113 Berdą - Wiliamas Byrdas (1543- 
1623) - garsus anglų kompozitorius, 
karalienės Elžbietos kapelos vargoni- 
ninkas, chorinės ir sakralinės muzikos 
kūrėjas. 

114 Tomkinsą - pasak tyrinėtojų, čia, 
matyt, turimas omeny Thomasas 
Tomkinsas (1572-1656), madrigalų 
kūrėjas. 


115 Džoną Bulį - Johnas Bullis (1562- 
1629), vargonininkas, Oksfordo 
universiteto muzikos profesorius. 

116 i1 medias res (lot.) - į pačią esmę. 

117 Jobaneso Jepo - Johannesas Jeepas 
(1582-1650), vokiečių muzikantas ir 
kompozitorius. 

118 Von... dichbten (vok.) - sirenų 
klastas / poetai apdainuoja. 

119 extempore (lot.) - ekspromtu. 

120 entrėe (pranc.) - įėjimas. 

121 conversaziones (it.) - vakarai, 
pobūviai. 

122 genus omne (lot.) - visi tokios pat 
rūšies. 

123 kvailiai patenka ten, kur angelai — 
aliuzija į Alexanderio Pope'o eilutę iš 
„Esė apie kritiką“ („Essay in Criti- 
cism“, 1711) - „kvailiai veržiasi ten, 
kur angelai bijo įžengti“. 

124 apginkluotame dalgiais - keltų 
mitologijos atgarsis: prie jų kovos 
vežimų neretai būdavo pritvirtinami 
dalgiai. 

125 Und alle Scbiffe brūcken (vok.) - ir 
visi laivai sujungt tiltai - beprasmybė. 
Rusų komentuotojas S. Choružyj 
spėja, kad Stivenas bando prisiminti 
eilutę Welcbes das schiff in Ungliūck 
bringt, bet vietoj angl. broken (sudu- 
žę) pasako vok. briūcken (tiltas). 

126 kad jas sutuoktų tėvas Maberis - 
eilutė iš Samuelio Loverio dainos 
„Žemagalis vežimas“. 


ITAKĖ 


Homero „Odisėjoje“ herojaus pripažinimui ir įsitvirtinimui savo rūmuose skiria- 
mos net 6 giesmės (XVII-XXII). Jose pasakojama, kaip Odisėjas su Telemachu 
persirengę slapta grįžta į namus (Blumas patenka į savuosius patyliukais perlipęs 
kiemo tvorelę). Nė vienam nepatinka vaizdas, kurį jie čia išvysta. O vienas 
aistringas Penelopės gerbėjas į Odisėją sviedžia suoliuką (Blumas atsitrenkia į 


jam nesant perstatytą krėslą). 


Penelopė skelbia varžybas - kas įtemps Odisėjo lanko templę ir taikliai paleis strėlę 
(Odisėjo lanką pagal Joyce'o planą atitinka protas, išmintis), tam ji ir teiks 
pirmenybę. Niekas iš pretendentų nepajėgia to padaryti. Pavyksta tik persirengu- 
siam seniui — Odisėjui. Varžybos vyksta toliau. Odisėjas ir Telemachas sumaniai 
įvilioja pretendentus į didžiąją salę. Odisėjas vėl įtempia lanką, ir strėlė įsminga 
realiausiam pretendentui Eurimachui („Ulise“ tai - pasiutėlis Boilenas) į krūtinę. 
Tuomet durys užrakinamos ir visi siekiantys Penelopės rankos jaunikiai išžudomi 
(Joyce'ui bet kokia fizinė prievarta ir kraujo praliejimas atrodė visiškai nepriimti- 
ni dalykai, todėl Blumas įveikia Moli meilužius - jų net 25, nors toks skaičius tik 
Blumo vaizduotės padarinys - ramybe bei išmintimi, jis priima tikrovę tokią, 
kokia ji yra). 

„Itakei“ autorius parinko klausimų-atsakymų formą. Viename iš laiškų Frankui 
Budgenui Joyce'as šį skyrių įvardijo kaip „matematinį katekizmą“, pasak rašytojo, 
„visi įvykiai yra suskaidyti į savo kosminius, fizinius ir psichinius ekvivalentus: 
tarkime, Blumo šuolis į kiemą, vandens leidimas iš čiaupo, šlapinimasis kieme, 
rūkomasis kūgis, uždegta žvakė ir statulėlė, taigi skaitytojas ne tik sužinos viską ir 
sužinos tiesiausiu, objektyviausiu būdu, bet ir Blumas su Stivenu galiausiai pavirs 
dangaus kūnais, keliauninkais, primenančiais žvaigždes, į kurias jie žiūri“. 

Tyrinėtojų manymu, šiame epizode mėginama pasiekti tokį kūrinio aukščiausio 
pakilimo tašką, kuriame žmogus (ne tik herojus, bet ir skaitytojas) sugebėtų 
objektyviai spręsti apie save. Skaidydamas ir apibendrindamas autorius sukuria 
naują požiūrį į žmogų, naują antropologiją, būdingą vėlesniems laikams. Kartu su 
„Scile ir Charibde“ ir „Saulės jaučiais“ tai - intelektiniu požiūriu turiningiausias 
skyrius. Nors Blumo „moksliškumą“, atskleidžiamą samprotavimais apie 
hidrauliką, mikrobiologiją, astronomiją bei kitus mokslus, tyrinėtojų įprasta 
vertinti skeptiškai, pavyzdžiui, W. Y. Tindallas tai vadina „natūralizmu arba 
literatūra su mokslinėmis pretenzijomis“ ir prieina prie išvados, kad „iš tikrųjų 
nieko moksliško čia nėra“, nes „konstrukcija labiau panaši į Rabelais negu į 
Newtono“. Tačiau būtina pabrėžti tai, kad tikrojo mokslinio tikslumo šiame 
skyriuje anaiptol ir nebuvo siekiama, todėl neretai Blumo matematiniai sampro- 
tavimai primena matematinį kvailiojimą. 

Epizodo organas - skeletas, pasakojimo technika - beasmenis katekizmas, laikas — 
2-a valanda nakties, menas - be abejonės, mokslas, simbolis - kometos. Skyriui 
buvo parinkta ir spalva - Paukščių Tako, bet vėliau Joyce'as jos atsisakė. 


1 parabeliotropiniams medžiams - pabrėžiamas Stiveno rankos moteriš- 
paraheliotropiniai augalai lapus kumas, apie kurį buvo kalbėta 15-ame 
pasuka į šviesą. skyriuje. 

2 ne didesnis už moters plaštaką - plg. 1 3 numerio 7 - skaičius 7 - šventas Rytų 
Kar 18, 44: „Žiūrėk, mažas debesėlis, ir Homero pasaulio skaičius, ypatingų 
ne didesnis už žmogaus plaštaką, kyla galių jam teikė babiloniečiai, finikie- 
nuo Jūros“. Šį rytinį debesį Stivenas čiai, egiptiečiai 1r graikai. 
regėjo 1-ame skyriuje, Blumas - 4 aukso skaičius... MXMIV - aukso 
4-ame. Tuo, kad plaštaka moters, skaičius 5 - metų numeris 19 metų 

Mėnulio-Saulės kalendoriaus cikle; 
epakta - Mėnulio fazės poslinkis, 
lyginant su pirmaisiais 19 metų ciklo 
metais; Saulės ciklas - metų numeris 
28 metų cikle; sekmadienio raidės CB 
pirma raidė rodo kelinta diena (šiuo 
atveju 1904 m. sausio 3 d., pirmas 
metų sekmadienis), antra - ar metai 
paprasti, ar keliamieji (B); romėnų 
indiktas 2 - metų eilės numeris 15 
metų indiktiniame (mokestiniame) 
metų cikle; Julijaus periodas 6617 - 
metų numeris cikle, kurį sudaro 7980 
metų (kartą per tiek metų sutampa visi 
trys minėti ciklai); MXMIV - 1904 m. 

S Merkatoriaus žemėlapy - Gerardus 
Mercator (1512-1594) - olandų 
mokslininkas, geografas, savo pirmąjį 
pasaulio žemėlapį nubraižė 1538 m. 

6 masinės gamybos produktą - orig. 
massproduct galima suprasti ir kaip 
„Mišių produktą“. Pasak Websterio, 
botanikai kakavą apibūdina graikišku 
žodžiu Thbeobromo, o tai reiškia dievo 
maistą. 

7 kinetinis poetas - „Jaunuolio meninin- 
ko portrete“ Stivenas kinetiniais 
vadino įvairių troškimų sukeltus 
žmogaus jausmus. Tikras menas - ne 
kinetinis, o statinis. 

8 Metušelacho - ilgiausiai gyvenęs 
Biblijoje minimas žmogus. Plg. Pr 5, 
27: „Taigi iš viso Metušelachas 
gyveno devynis šimtus šešiasdešimt 
devynerius metus“. 

9 transsubstancialus - matyt, turima 
omeny tai, kad Blumo tėvas yra 
miręs, o Stiveno - gyvas, t. y. 
konsubstancialus. 

10 ponios mokyklą - t. y. ponios Elis 
mokyklą. Žr. 5-4 skyrių. 

11 „Mano mėgstamas berojus“ - tokia 
tema mokykloje Joyce'as rašė esė apie 


Odisėją. 


12 „mėlynųjų studijų“ — apybraižos apie 
Dublino skurduomenę (1903); 
Heblonas - rašytojo Josepho O'Con- 
noro pseudonimas. 

13 alias (lot.) - kitaip; matyt, turimas 
omeny biblinis melagis Ananijas. 

14 „More Neubkim“ — Mozės Maimoni- 
do filosofinis traktatas (1190); 
arabiškas pavadinimas „Dalahat-al- 
ha'irin“; „More Nebukim“ - 1204 m. 
vertimas į hebrajų kalbą. 

15 Mozę Mendelsoną - Moses Mendels- 
sohnas (1729-1786) - Vokietijos 
žydas, filosofas ir teologas. 

16 mokinys - tarp žydų ilgai gyvavo 
legenda, kad Aristotelis ir Platonas 
buvo susipažinę su rabinų išmintimi ir 
skelbė savo idėjas remdamiesi ja. 

17 Mendoza - Danielis Mendoza — 
1792-1795 m. Anglijos bokso 
čempionas. 

18 Ferdinandas Lasalis - Ferdinandas 
Lassalle'is (1825-1864) - žydų 
teisininkas, marksistas, įkūręs Vokieti- 
jos socialdemokratų partiją; žuvo 
dvikovoje. 

19 suil... cuin - pasak Declano Kiberdo, 
taisyklingai užrašytos šios eilutės 
atrodytų taip: siūl, si4l, siul a ruin; 
siul go socair a gus siūl go ciūin; jos 
verčiamos „eik, eik, eik, mano meile, 
eik ištikimybėj, eik ramybej“. Tai 
airių meilės dainos „Siūl a Rūin“ 
priedainis. 

20 bifeloch... Vzamatejch - iškraipyta 
„Giesmių giesmės“ eilutė (4, 3) — 

„tai skruostai kaip dvi granato pusės, 
slepiamos šydo“. 

21 Fenijo Farseigo - apie jį kalba 
Geoffrey Keatingas knygoje „Žinių 
apie Airiją pagrindai“ („Foras Feasa ar 
Eirinn: The Basis for the Knowledge 
of Ireland“, 1625). Ji buvo išleista 
Airijoje 1902 m. ir Joyce'as ją skaitė. 

22 Masorą - Masora - biblinės hebrajų 
kalbos ir hebrajiškos Biblijos faktų 
aiškinimo sistema. Toliau: „Pelėkos 
karvės knyga“ - ankstyvosios airių 
literatūros rinkinys („Leabhar na 
hllichre: The Book of Authors“, apie 
1095 m.), pasakos, kelionių aprašy- 
mai, meilės istorijos; Balimoto knyga — 
XV a. knyga apie antikinę išmintį; 
Houto vainikas - IX a. evangelijos 
rankraštis su miniatiūromis, rastas 
prie Houto kalno; Kelso knyga - 
garsiausias iš keturių airiškų evangeli- 
jų rankraščių (VIII a.), dabar saugo- 
mas Trejybės koledže Dubline. 

23 Šv. Marijos abatija - žydų sinagoga 
Dubline. 

24 Kolad ...homijab - paslaptingoj 
širdies gelmėje narsi ir nesutramdoma 
Judėjos dvasia; pirmos sionistinio 
himno „Vilus“ (1878) eilutės. Dabar - 
Izraelio himnas. 

25 Jobanas Damaskenas, Lentulas 
Romanas ir Epifanijus Vienuolis - 
Johannesas Damascenus (apie 675- 
799) - vienas iš graikų Bažnyčios 
tėvų; Lentulas Romietis - išgalvotas 
apokrifo „Lentulo laiškai“ (apie 
XII a.) autorius; Epifanijus Vienuo- 
lis - šv. Epifanijus Kiprietis (apie 
315-403), Kristaus išvaizdos 
aprašinėtojas. 

26 Mažasis Haris... linksmai - viduram- 
žių anglų baladė, grindžiama legenda 
(ją, beje, mini 1r Chauceris) apie 1255 
m. žydų nukankintą berniuką. 

27 Hauptmanas Hainau - Hauptman- 
nas Hainau (1786-1853) - austrų 
armijos generolas, žiauriai numalšinęs 
revoliuciją Italijoje ir Vengrijoje. 

28 secreto (lot.) - slaptai. 

29 modus... barbaro (lot.) - kaip 
svetimšaliai: kai Izraelis išėjo iš 
Egipto, Dovydo namų, svetimos 


tautos. Šią giesmę gieda sielos Dante's 
„Skaistyklos“ pradžioje. 

30 Volsingemo kelias - t. y. Paukščių 
Takas. 

31 Dovydo vežimas - Mažieji Grįžulo 
Ratai. 

32 vienalaikiai... atradimai - Galileo ir 
Simonas Marius vienu metu atrado 
Jupiterio palydovus, G. Piazzi 
1801 m. atrado pirmą asteroidą, 

J. Le Verrier ir J. Galle drauge atrado 
Neptūną, W. Herschelis 1781 m. 
atrado Uraną. 

33 jaunas mėnulis su senu ant rankų - 
astronominis reiškinys, kai jauną ir 
seną mėnulius galima matyti kartu. 
Anglų k. mėnulis yra moteriškos 
giminės, štai kodėl Blumas vėliau 
mąsto apie mėnulio ir moters 
bendrumus. 

34 biperdulijos - hiperdulija - kataliky- 
bės teorijoje ir praktikoje - Kristaus 
motinos Marijos kultas. 

35 latrijos - latrija - ko nors garbinimas 
kaip dievo; katalikų teologijoje — 
Dievui rodoma pagarba. 

36 Metju E Keiną - Mathew F. Kane 
buvo Martino Kaningemo prototipas. 
Pagal jo laidotuves, įvykusias 1904 m. 
liepos 10 d., rašytojas aprašė Digne- 
mo laidotuves. 

37 Micrachbo - hebr. Mizrachb - tekanti 
saulė. 

38 ad libitum... ritirando - pagal 
pageidavimą, garsiai, gyvai, sulaikant. 

39 ipsoreliatyvaus - reliatyvaus savo 
atžvilgiu. 

40 aliorealiatyvaus - reliatyvaus kitų 
atžvilgiu. 

41 Pardjė - Igace'as Pardies (1636- 
1673) garsus prancūzų matematikas, 
Newtono kritikas. 

42 pafaulyje - vietoje s vartojama raidė 
f (pradedant „Bifops Hede“ turi būti 

„Bišops Hede“), matyt, byloja apie 
Blumo mieguistumą, norą baigti 
svarstymus ar pan. Joyce'o tyrinėtojai 
šio atvejo nekomentuoja. 

43 prieš 2 savaites ir 3 dienas - iš tikrųjų 
prieš 3 savaites ir 4 dienas iki „Uliso“ 
įvykių dienos, 1904 metų birželio 16 
dieną. 

44 Skola (Stivenui Dedalui) grąžinta - 
pavyzdingas šeimos tėvas „pamiršo“ 
mokestį už tramvajaus bilietą į naktinį 
miestą, mokestį Belai Koen, kompen- 
saciją (1 šil.) už Stiveno sudaužytą 
lempos gaubtą. 

45 gavelkaindo - orig. gavelkind - 
specifinė turto paveldėjimo forma, kai 
mirusiojo žemė padalijama tarp 
1) sūnų, 2) visų palikuonių vyrų, 

3) visų genties ar klano narių (ypač 
Airijoje ar Škotijoje). 

46 Rus in Urbe (lot.) - kaimas mieste. 

47 Oui si Sana (it.) - pažodžiui: kas 
sveika. 

48 Semper paratus (lot.) - visada 
pasiruošęs. 

49 bonoris causa (lot.) - gerbiant 
nuopelnus. 

50 kolonijinę (...) ekspansijos teoriją — 
kolonijinė ekspansija - nepriklauso- 
mybės siekis: pvz., Kanada plėšdama 
savo kolonijas vis mažiau priklausytų 
nuo Didžiosios Britanijos. 

51 Džeimso Finteno Leiloro... O'Braje- 
no - kalbama apie XIX a. Airijos 
radikalus. Jamesas Fintanas Laloras 
(1807-1849) reikalavo nacionalizuoti 
krašto fermas ir išvyti anglų okupan- 
tus, Johnas Fischeris Murray (1811- 
1865) - „Jaunosios Airijos“ narys, 
Johnas Mitchelas (1815-1875) - 
leidinio „The Nation“ leidėjas, buvo 
ištremtas iš Airijos už raginimą 
maištauti, 1872 m. grįžo į tėvynę ir 
buvo išrinktas parlamento nariu, 


J. F. X. O'Brienas (1828-1905) - 
prisiekęs respublikonas. 

$2 Viljamo Juverto Gledstono - Willia- 
mas Ewartas Gladstone'as, liberalus 
Airijos premjeras, pasisakė prieš Britų 
1mperijos ekspansiją ir už taikias 
kolonijų reformas. 

53 Ripeną ir Džoną Morlius - Riponas ir 
Johnas Morley - du anglų politikai, 
simpatizavę Airijai. 

$4 protazę - (lot. protasis) formalioje 
lotynų gramatikoje šiuo terminu 
apibrėžiama šalutinio sudėtinio 
sakinio dalis, kurioje iškeliama kokia 
nors sąlyga (šalutinis sąlygos aplinky- 
bės sakinys). Taip pat šis žodis gali 
reikšti uždavinį, principą ir pirmąją 
dramos ar eilėraščio dalį, įvadą. 

55 apodoze - (lot. apodasis) pagrindinė 
sudėtinio sakinio dalis, kurioje 
pateikiama išvada (pagrindinis 
sakinys), teiginys. Logikoje - išvada, 
išvadinis argumentas. 

56 Mizpab (hebr.) - sargybos bokštas. 

57 alfabetine bustrofedontine... - orig. 
alpbabetic boustropbedontic — 
sistema, kurios pagrindas - inversija: 
užrašant žodį kiekviena raidė, 
skaičiuojant iš vieno abėcėlės galo, 
pakeičiama raide, atitinkančią ją pagal 
eilę iš kito galo; kad praleista balsė, 
rodo taškas. Taigi lietuviškai užrašytas 
Blumo „laiškų damos“ adresas toks: 
MARTA DROFILK DOLFINS BARN 
(pavardė užrašyta panaudojus dvigubą 
inversiją: iš kito galo). 

$8 das Herz... Got... dein... (vok.) - 
Širdis... Dievas... tavo... 

59 Nemirtinga nimfa - Kalipsė, kuri 
suvedžiojo Odisėją pažadėjusi jam 
nemirtingumą. 

60 Urimas ir Tumimas - iš hebr. Urim ir 
tummim - šviesa ir teisybė. 

61 Šira Širim (hebr.) - Giesmių giesmė. 

62 pokštelėjimo - aliuzija į „Odisėją“: 
Dzeusas sukelia griausmą rodydamas, 
kad palaiko Odisėją, paskelbusį karą 
Penelopės jaunikiams. 

63 Kur buvo Mozė, kai žvakė užgeso — 
vaikiška mįslė, atsakymas - tamsoje. 

64 natūriškoje natūroje - orig. natured 
nature - viduramžių filosofijos lot. 
termino natura naturata (reiškiančio 
pasyvius, netiesioginius sąlygotus 
būtinybės gamtos aspektus) kalkė. 

65 pusiaunakčio saulės žemė - t. y. 
Žemės poliai, poliarinės šalys. 

66 rugsėjo 8 dienos - Moli gimimo 
diena sutampa su Dievo Motinos 


gimimo diena. Toliau minima rugsėjo 


15 d. - Dievo Motinos Kančios 

diena. 10 metų, 5 mėnesiai ir 18 
dienų - klaidingai apskaičiuotas 
laikotarpis. 


67 į vakarus - matyt, turima omeny tai, 
kad neišvengiamai artėja žmogaus 
gyvenimo pabaiga, saulėlydis; Saulė 
žvelgiant iš Žemės juda iš rytų į 
vakarus, o Žemė sukasi iš vakarų į 
rytus. 

68 Gea-Tellus-Gea - Gėja, senovės 
graikų deivė - Žemės Motina; Tellus 
(lot.) - žemė. 

69 roko alkos - rokas - arabų mitologi- 
joje paukštis milžinas; jis minimas ir 
pasakojimuose apie Sinbadą - šis 
išmatavęs jo kiaušinio dydį. Alka - 
arkties paukštis, kuris, kaip būdavo 
manoma, susukęs lizdą padeda vieną 
didžiulį kiaušinį. Didelis nestandarti- 
nis taškas skyriaus pabaigoje, įvairių 
tyrinėtojų nuomone, gali reikšti įsčias, 
gimdą, miegą (sąmonės aptemimą), 
įrodymų pabaigą ir pan. 


PENELOPĖ 


Šiame, paskutiniame, „Uliso“ epizode autorius iš esmės laikosi tik simbolinio 
paralelės su Homero „Odisėja“ aspekto: ištikimoji Penelopė - Žemė Motina, 
moteris-simbolis, o jos audžiamas ir ardomas audinys - judėjimas. 

Moli Blum guli lovoje ir stengiasi užmigti. Ji girdėjo, kaip vėlyvą valandą jos vyras 
grįžo namo su jaunuoju Dedalu, išklausė vyro pasakojimą apie dienos įvykius 
(kaip paaiškėjo iš ankstesnio skyriaus „Itakė“, kai kuriuos iš jų, tarkime, apsilan- 
kymą viešnamy jis nutylėjo) ir dabar vėl mėgina užmigti. 

Epizodas grindžiamas dviem pamatiniais tikslais - sukurti moters-simbolio kalbą ir 
įkūnyti moterį - tos kalbos autorę. Tekanti tartum upė, besiliejanti, judanti lyg 
Žemė kalba - svarbiausia šios moters sąmonės srauto ypatybė. Srautas pradeda- 
mas ir baigiamas žodžiu „taip“ - didžiuoju gyvenimo teiginiu. 

Epizodo technika įvardijama kaip moters monologas, jame nerasime nė vieno 
skyrybos ženklo, išskyrus paskutinį tašką (didelis, juodas taškas ankstesnio 
skyriaus pabaigoje, kai kurių tyrinėtojų nuomone signalizuoja, jog autoriaus 
pasiryžo galutinai atsisakyti literatūros tradicijų bei gramatikos reikalavimų ir 
šiame epizode tai parodė vizualiai, pasitelkęs natūralią moters galvoseną). 
Monologe įžvelgiami 7 atsikvėpimai (8 bangos), kuriuos nurodo naujos 
pastraipos; Moli nepaiso jokių gramatinių suvaržymų - žodis be aiškios priežas- 
ties gali būti pradedamas ir didžiąja, ir mažąja raide, skaitvardžiai pakeičiami 
parankesniais skaičių simboliais. Manoma, kad šitokio rašymo būdo prototipas - 

Joyce'o žmonos Noros Barnacle laiškai (tai rašytojas pripažino viename, gerokai 
prieš „Penelopę“ rašytame laiške broliui). Joyce'as buvo tvirtai įsitikinęs, kad 
„Penelopėje“ atskleidė tikrąją moters prigimtį, sakrališkąjį Ewig-Weibliche. 
Žinoma, anaiptol ne visi tyrinėtojai tam pritaria. 

Epizodo veiksmo laiko rašytojas nekonkretino ir apibrėžė begalybės ženklu, epizodo 
organas - kūnas, simbolis - žemė; meno ir spalvos nėra, juk kalba pati Moteris. 


1 dugne - kaip savo biografui Frankui 
Budgenui nurodė pats Joyce'as, šiame 
skyriuje žaidžiama keturiais pagrindi- 
niais žodžiais, kurie reiškia pagrindi- 
nes moters kūno vietas; visus juos 
perskaitome jau pirmame puslapyje. 
Tai breasts (krūtys), arse (užpakalis), 
womb (gimda), cunt (pizė), tekste jie 
keičiami eufemizmais because (nes 
arba todėl, kad), bottom (sėdynė arba 
dugnas), woman (moteris), yes (taip). 

2 Pulo Mirmiaramos - miriarama (žodžių 
„Mmiriadai“ ir „panorama“ junginys) - 
tai paveikslas, sudarytas iš daugybės 
atskirų dalių, kurias galima sudėlioti 
įvairiais būdais ir taip sukurti skirtin- 
gus vaizdus. 

3 norėjo padaryt pasileidėlę iš manęs - 
Moli manymu, Poldis su savo įvairiais 
neišsenkamais troškimais kuo daugiau 
sužinoti apie moterį yra nuėjęs per 
toli. 

Į „Ulisą“ perkeltos Joyce'o ir jo 
žmonos Noros Barnacle intymaus 
gyvenimo detalės: kaip paaiškėjo iš 
išspausdintų laiškų, rašytojas klausda- 
vo ir apie jos masturbacines fantazijas, 
ir apie išpažintis bažnyčioje. 

Joyce'o kūrybos tyrinėtojas ir biogra- 
fas Richardas Ellmannas tai aiškina 
kaip „įsišaknijusį rašytojo troškimą 
pažinti kitą asmenį už meilės ir 
neapykantos, išaukštinimo bei gėdos — 
net už pačios žmogaus prigimties 
ribų“. 

4 misis Meibrik - Florence Maybrick 
(1862-1941), namų šeimininkė iš 


Liverpulio, 1889 m. nuteista už tai, 
kad nunuodijo savo vyrą. 1904 m. 
sausį išėjo į laisvę 

5 apie mano motiną - pasak Dono 
Giffordo, Blumas, matyt, nežinojo, 
kad Moli motina - žydė. Declano 
Kiberdo teigimu, galimas daiktas, kad 
ji buvo prostitutė. 

6 o Maria Santissima (isp.) - o švenčiau- 
sioji Marija. 

7 Ketlin Karni - Dono Giffordo 
teigimu, jos prototipas buvo žinoma 
Dublino dainininkė Olive Kennedy. 

8 Veski geroji šviesa - turimas omeny 
kardinolo Newmano religinis himnas 
(1833). 

9 um Paulis - kalbama apie Paulį 
Krugerį (1825-1904), būrų valstybės 
veikėją ir Pietų Afrikos Transvalio 
respublikos prezidentą (1883-1900). 
Pietų afrikiečių anglų tarme jis buvo 
vadinamas „dėdule“. 

10 150s akrų teritorijoje - teritorija 
Fenikso parke Dubline, kur vykdavo 
karinės pratybos. Toliau: Juodoji 
sargyba - škotų kalniečių pulkas; šitie 
Dublino - Dublino karališkieji šauliai. 

11 pasiekė Tugelą - Dublino karališkieji 
šauliai pasiekė Tugelos upę, norėdami 
išlaisvinti apsuptą Leidismito miestą 
(1899-1900), tačiau netrukus buvo 
nublokšti ir patyrė didelių nuostolių. 

12 dainavo Manolą - manola (isp.) - 
jauna madridietė; turima omeny 
daina „Madrido mergaitė“. 

13 misis Lengtri - Lillie Langtry (1857- 
1929), paprasto airio žmona. Ji tapo 


Velso princo (vėliau karaliaus) 
meiluže ir garsia aktore. Vyrą paliko 
1881 m. Buvo kilusi iš Džersio salos, 
todėl ją vadino Džersio Lelija. 

14 Meistro Fransua kažkokio - turimas 
omeny Francois Rabelais (1488- 
1552). 

15 Inčikore - Inčikore, vienoje iš 
Dublino parapijų, buvo įrengta 
prakartėlė su vaškinėmis figūromis; ją 
Joyce'as lankė vaikystėje. 

16 ...tais metais kai gimiau - iš tiesų Jo 
Karališkoji Didenybė, t. y. Velso 
princas, lankėsi Gibraltare tik 1859 m. 
ir 1876 m., o Moli gimė 1870 m. 

Ji jau ne pirmą sykį apsirinka, 
kalbėdama apie savo metus. 

17 mirada (isp.) - įdėmus žvilgsnis. 

18 Kamerono kalnėnas - škoto Richar- 
do Camerono (1648-1680) sekėjų 
(presbiterijonų) pulko, dislokuoto 
Gibraltare, kareivis. Netrukus: žuvies 
skulptūra - žvejo skulptūra Gibraltaro 
Alamedos sodų parke. 

19 keli mėnesiai po - t. y. keli mėnesiai 
po sūnaus mirties. 

20 meadero (isp.) - pisuaras. 

21 levantinas - rytų vėjas Viduržemio 
jūroje (pučiantis nuo Viduržemio 
jūros rytų pakrantės šalių - Levanto). 

22 3 Uolų kalnu - kalnas netoli 
Dublino. 

23 Dogerina - žodis čia, matyt, reiškia 
dožo dukterį (isp. dogaressa - dožo 
žmona). Be to, pirmasis žodžio 
skiemuo dog angliškai reiškia šunį. 
galbūt tai viena iš priežasčių, kodėl 
Moli netrukus palygins save su švariu 
šuneliu. 

24 vogeris - orig. wogger (iš angl. w0g — 
slengu nebaltasis, rytietis, tamsiaodis 
vyras, Vidurio Rytų šalių gyventojas 
(arabas, indas ir pan.); taip pat 
Dublino slengu woger - penis. 


25 Konkonė - kalbama apie populiarių 
vokalinių pratimų vadovėlio 
autorių Giuseppe Concone (1801- 
1861). „Senajame Madride“ ir 
„Laukimas“ populiarių to meto 
dainų pavadinimai. 

26 banderillos - Moli nori pasakyti 
banderilleros (isp.) - banderiljerai, 
pėsti koridos kovotojai, apsiginklavę 
banderolėmis - ietimis. 

27 mantillas (isp.) - vualiai. 

28 Mėnulio akmenį - Williamo Wilkie 
Collinso (1814-1887) romanas 
(1868). Toliau: Yst Lin - rašytojos 
Ellen Wood, labiau žinomos kaip 
Henry Wood (1814-1887) romanas 
(„East Lynn“, 1861); Ešlidato šešėlį - 
Henry Wood romanas „Ešlidato 
šešėlis“, („The Shadow of Ashlydat“, 
1863); Henrį Danbarą - Mary 
Elizabeth Braddon (1837-1915) 
romanas „Henris Danbaras“ („Henry 
Dunbar“, 1864); Judžing Eramą - 
lordo Edwardo Bulwerio Lyttono 
(1803-1873) romanas „Judžino 
Eramo išbandymas ir gyvenimas“ 
(„The Trial and Life of Eugene 
Aram“, 1832). 

29 Moli bon - turimas omeny Margaret 
Hungerford (1853-1897) romanas 
apie gražuolę šviesiaplaukę „Moli 
Bon“ („Molly Bown“, 1878). 

30 iš Flandrijos - kalbama apie Danielio 
Defoe (1659-1731) romaną „Mol 
Flanders“ (1722). 

31 Ulisas Grantas - Ulysses Grant 
(1822-1885) - armijos generolas, JAV 
prezidentas (1869-1877), lankėsi 
Gibraltare 1878 m. lapkričio 17 d. 

32 dželibais - dželibai - ilgi apsiaustai 
su gobtuvais. 

33 pisto madrileno (isp.) - madridietiš- 
kas pomidorų ir raudonųjų pipirų 
patiekalas. 

34 meilė dūsauja - žodžiai iš dainos 
„Senajame Madride“. 

35 borguilla (isp.) - plaukų segtukas. 

36 carabineros (isp.) - karabinieriai. 

37 4 girti anglų jūreiviai - anglų ir 
olandų būrys (1800 žmonių) užėmė 
Gibraltarą 1704 m. Ispanų garnizoną 
sudarė tik 150 žmonių. 

38 paskutinį sakralumą - Moli nori 
pasakyti „paskutinį sakramentą“. 
Orig. vietoje viaticum - Paskutinis 
patepimas vartojamas žodis vatican - 
Vatikanas, popiežiaus valdžia. 

39 Majestad (isp.) - Didenybė. 

40 prie Blekvoterio - upė Miunsterio 
grafystėje; orig. Blackwater (black - 
juodas ir water - vanduo). Netrukus 
Moli mintyse praskries kalambūras „iš 
to juodo vandens“ (orig. 02 the black 
water). 

41 misis Rubio - ji ir kapitonas Rubio - 
vis sugrįžtančios ruby (rubinas; ryškiai 
raudona spalva) temos motyvai. 
Stuartas Gilbertas teigia, jog tai 
aliuzija į finikietišką misterio Blumo 
prototipą, nes finikiečius helėnai 
vadino raudonodžiais. 

"Tema siejasi ir su tuo, jog Europa 
buvo raudonai geltono Fenikso dukra 
ir didžioji Mino, išradėjo Dedalo 
patrono, močiutė. 

42 nukeliauja bo jūra į Afriką - ta pati 
nemokančių plaukti beždžionių rūšis 
gyvena abipus Gibraltaro; dėl to ir 
atsirado legenda apie „kelią į Afriką“. 

43 embarazada (isp.) - nėščia. 

44 feri glen ar stroberi beds - orig. 
furry glen or stawberry beds 
pažodžiui kvailių slėnis ir žemuogių 
lysvės; įsimylėjėlių mėgstamos vietos 
Fenikso parke vakarinėje Dublino 
dalyje. 

45 Meri En angliadėžės - orig. Mary 
Ann coalboxes - kalbama apie 


moteris, apsirengusias geriausiais 
išeiginiais juodais ir baltais drabužiais. 

46 misterio de Koko - turimas omeny 
Charles Paul de Kock (1798-1871), 
produktyvus prancūzų rašytojas, 
kurio „švelniai pornografiniai“ 
romanai apie Paryžiaus gyvenimą 
turėjo didelį pasisekimą. Jo pavardė 
tariama taip pat kaip angliškas žodis 
cock - gaidys, o slengu - penis, vėliau 
Moli svarstyme pavirtęs „vamzdeliu“. 

47 neatnešiau nė trupučio druskos - 
Airijoje paplitęs prietaras: į naujus 
namus, kad šeima juose laimingai 
gyventų, reikia įžengti su žiupsneliu 
druskos. 

48 Byrbomą Try - anglų aktorius ir 
režisierius Herbertas Beerbohmas 
Tree 1895 m. spalio 10-11 d. Dubline 
atliko pagrindinį vaidmenį spektaklyje 
„Trilbi“ (pagal George'o Du Maurier 
romaną „Irilby“, 1894. 

49 dar negali giliai jausti - pasak 
Declano Kiberdo, Moli čia naiviai 
sulygina aistrą su orgazmu. 

$0 misis Kendal ir jos vyrą - tai aktorė 
Magde Grimston ir jos vyras Willia- 
mas Grimstonas. Kendalai - jų 
pseudonimas. 

51 Skarlio žmonos - „Skarlio žmona“ - 
tai Johno Greeno perdirbta itališka 
pjesė, rodyta Dubline 1897 m. Joje 
svetimavimas teisinamas, o finale 
paklydėlė grįžta į teisėtos sąjungos 
prieglobstį. 

52 o Džeimsi - pasak Declano Kiberdo, 
dubliniečiai neretai šį vardą vartodavo 
kaip Jėzaus pakaitalą. Taip pat, šio 
tyrinėtojo nuomone, čia galime 
įžvelgti ir kreipimosi į Jamesą Joyce'ą 
aliuziją. 

53 cocbincina (isp.) - pasaulio kraštas, 
užkampis. 

$4 misija - orig. omissions. Moli dėl 

mieguistumo arba blogai nugirdusi 
vartoja žodį omissions (praleidimas, 
nepaisymas), nors nori pasakyti 
emissions (išskyrimas, emisija). 

SS chloroformo - seras Williamas 
Wilde'as, garsus Dublino chirurgas ir 
rašytojo Oscaro Wilde'o tėvas, tuo 
laiku buvo apkaltintas, kad vienai 
pacientei skyrė per didelę chlorofor- 
mo dozę, norėdamas ja pasinaudoti. 

56 o beau pays de la Touraine (pranc.) - 
o nuostabi Turenės šalis; arija iš 
Meyerbeero operos „Hugenotai“. 

57 Napjė - lordas Robertas Napier 
(1810-1890) buvo Gibraltaro 
gubernatorius 1876-1883 m. 

58 griūdamas vyrų tualete - šis įvykis 
aprašytas „Dubliniečių“ apsakyme 
„Dievo malonė“. 

$9 Džono Džeimsono - turimas omeny 
žinomas airiškas viskis „John Jameson“. 

60 daryti su juo netgi jei - pasak kai 
kurių tyrinėtojų, staigūs Moli minčių 
posūkiai atspindi mūsų planetos 
skriejimo erdvėje trajektorijos 
pakitimus, nes herojei yra paskirtas ir 
šio skyriaus simbolio - Žemės - 
vaidmuo. 

61 coronado (isp.) - dvasininkas su 
tonzūra; Moli, matyt, norėjo pasakyti 
cornudo - raguotas vyras. 

62 ar jis nepabučiavo mūsų prieškamba- 
rio durų - pasak Dono Giffordo, 
turimas omeny žydų ritualas, kai 
bučiuojamas slenkstis. 

63 arrab - airiškas keiksmažodis. 


64 Cale las Siete Revueltas (isp.) - 
Septynių posūkių gatvė. 

65 Rodžerso rampa - orig. Rodgers; 
tariama taip pat kaip ir slenginis XVII 
anglų k. žodis roger - penis. 

66 como... usted (isp.) - kaip gyvuojate, 
ačiū, labai gerai, o jūs? 

67 autorius Valera - Donas Giffordas 
patikslina: Juan Valera y Alcala 
Galiano (1824-1905). 

68 ir taip tr anaip - ispanų rašytinėje 
kalboje klausiamieji sakiniai prasideda 
„ė“, o baigiasi „2“. 

69 criada (isp.) - tarnaitė. 

70 dos... setor (isp.) - kiaušinienės iš 
dviejų kiaušinių, senjore. 

71 mi fa pieta Masetto (it.) - man taip 
liūdna, Mazeto; eilutė iš „Don 
Žuano“. 

72 presto non son piū fortel (it.) - staiga 
mano jėgos silpsta; eilutė iš „Don 
Žuano“. 

73 ketvirtis bo - „dabar yra 3.15 ryto“ 
grąžina mums realybės jausmą 
Wiliamas Yorkas Tindallis. „Uliso“ 
veiksmas jau tęsiasi 19 valandų ir 15 
minučių (taigi pasakojimo trukmė ne 
18 valandų, kaip įprasta manyti). 

74 saulė šviečia tau - šią frazę (saulė 
pateka jums - :/ sole s'ė levato per lei), 
kaip teigia Brenda Maddox rašytojo 
žmonos Noros Barnacle biografijoje, 
Norai Trieste pasakė jos gerbėjas 
Roberto Prezioso, o ji persakė šiuos 
žodžius Joyce'ui. 

75 posadas (isp.) - svečių namai. 


James Joyce 

Jamesas ĮOYCE as (Džeimsas Džoisas, 
1882-1941) - rašytojas, be kurio ne- 
įsivaizduojama pasaulio literatūra. 
Reikšmingiausias jo romanas Ulisas 
(1922) - be abejo, vienas iš garsiau- — 
sių XX a. bet kokios meno formos še- 
devrų, šis kūrinys atskleidžia svarbiau- 
sius šiuolaikinio žmogaus fizinio, 
dvasinio, moralinio, mokslinio bei 
religinio gyvenimo aspektus, panašiai 
kaip Homero Odisėja atskleidė pa- 
grindinius antikos žmogaus gyveni- 
mo principus. 


Aš užminiau tiek daug mįslių bei gal- 
vosūkių, kad profesoriai per šimtmečių 
šimtmečius ginčysis dėl to, ką turėjau 
omeny, ir tai — vienintelis tikras būdas 
pasiekti nemirtingumą. 

Jamesas Joyce as 


Tai magiška procedūra... naujojo pa- 
saulio sąmonės homunkulas — mūsų 


pasaulio dienos baigėsi ir patekėjo + 
naujas pasaulis. 
Carlas Gustavas Jungas | 

